
परिचय 
सुल्तानपुरा (परगना मोंठ, जिला-झाँसी) निवासी श्री नन्‍्दू पुरोहित 
के यहाँ मैं प्रायः जाया करता था । उन्हें ,किवदंतियाँ और कहानियाँ 
बहुत आती थीं । वह कहते-कहते कभी नहीं थकते थे, चाहे सुनने वालों 


। को सुनते-सुनते नीद भले ही आ जाय । 


एक रात मैं उन्तके यहाँ गया | नीद आ 'रही थी, इसलिये एक 
कहानी कहने के लिये प्रार्थना की । जरा हँसकर बोले---तुम भाई, सो 
जाते हो । कहानी समाप्ति पर “ओफ्फो !” कौन कहेगा 

मैंने उससे कहा-काका, आज नहीं सोऊेगा, चाहे होड़ लगा लो । 


| 
! अच्छा वह बोले--- भैया, मैं आज ऐसी कहाती सुताऊेगा, जिस पर 


तुम कविता बनाकर छपवा देना । 

वह पढ़े-लिखे न थे इसलिये हिन्दी की छपी हुई पुस्तकों को प्राय 
कविता की पोथियाँ कहा करते थे । 

“विर(टा की पद्मिती' की कहानी उन्होंने सुनाई थी। यह कहानी 
सुतकर मुझे उस समय तो क्‍या, सुनने के बाद भी बड़ी देर तक, नींद 
नहीं आई । परन्तु खेद है, उसके प्रस्तुत रूप के समाप्त होने के पहले 
ही उन्होंने स्व्गंलोक की यात्रा कर दी, और मै उन्हें परिवर्तित और 
सम्बद्धित-रूप में यह कहानी न बता पाया ! 


पत्मिनी की कथा जहाँ-जहाँ दाँगी है, झाँसी-जिले के बाहर भी 


प्रसिद्ध होगी | उपन्यास लिखने के प्रयोजन से मैने नन्‍्दू काका की सुनाई 


हुई कहानी के प्रचलित अंशों की परीक्षा करने के लिये और कई जगह 
उसे सुना । विराटा के एक वयोबुद्ध दांगी से भी हृठ-पूर्वंक सुना । उस 
वयोवुद्ध ने मुझसे कहा था--अब का घरो इन बातन में ? अपनो काम _ 
देखो जू । अब तो ऐसे-ऐसे मनुष होने लगे के फूंक मार दो, तो उड़ 
जायें । इसके पश्चात मैंने विराठा रामनगर और मुसावली की दस्तुर- 

देहियाँ सरकारी दफ्तर में पढ़ी। उत्तमें भी पद्मिनी के बलिदान का 
सूक्ष्म वर्ण त पाया । मुसावली की दस्तूरदेही में लिखा है कि मुसावली- 

पीठ के नीचे के दो कुओं को एक वार दतिया के महाराज ने सुदवाया 
था । कुर्ये पक्के थे, परन्तु अब अस्त-व्यस्त हैं । 
देवीसिंह लोचनसिंह, जनार्दत शर्मा, अलीमर्दान इत्यादि नाम 
काल्पनिक है, परन्तु उनका इतिहास सत्य-मूलक है। देवीसिंह का 
वास्तविक नाम इस समय नही बतलाया जा सकता। अनेक कालों की 
सच्ची घटनाओं का एक ही समय में समावेश कर देने के कारण मैं इस 
पुरुष के सम्बन्ध की घटनाओं को दूसरी घटनाओं से अलग करके बत- 
लाने में असमथ्थे हूं। जनादंन शर्मा की वास्तविक व्यक्तित्व एक दुःखांत 
घटना है, जिस तरह जनाद॑न शर्मा ने जाल रचकर देवीसिंह को राज्य 
दिलाया था, उसी तरह वह इतिहास और किंवदंतियों में भी प्रसिद्ध है, 
. परन्तु वास्तविक जनादन का अन्त बड़ा भयानक हुआ था । 
कहा जाता है, राजा नायकर्तिह के वास्तविक नामधारी राजा के 
मर जाने के वाद उनकी रानी ने प्रण किया था कि जब तक जनार्दन 
(वास्तविक व्यक्ति) का सिर काट कर मेरे सामने नहीं लाया जायगा, 
तब तक में अन्न ग्रहण न कझूगी | रानी का एक सेवक जब उस बेचारे 
का सिर काट लाया, तब उन्होने अन्न ग्रहण किया । यह घटना ज्ञाँसी 
के निकट के एक ग्राम गोरामछिया की है । 
लोचनसिह के वास्तविक रूप को इस संसार में विलीन हुये लगभग 
बीस वर्ष से अधिक नही हुये | वह्‌ बहुत ही उदृण्द और लड़ाकू प्रकृति 
के पुरुष थे। मेरे मित्र श्रीयुत्‌ मैंथिलीशरण जी गुप्त ने उनके एक उहृण्ड 
कृत्य पर ॒ सरस्वती में दास्ताने शीपंक से एक कविता भी लिखी 
थी । हा 
. परन्तु जैसा मैं पहले कह चुका हूं उपन्यास-कथित घटनायें सत्य 
' मूलक होने पर भी अपने अनेक कालों से उठाकर एक ही समय की लड़ी 
में गूथ दी गई है, इसलिये कोई महाशय उपन्यास के किसी चरित्र को 
अपने वास्तविक रूप का सम्पूर्ण प्रतिधिम्ब न समझें और यदि कोई बात 
ऐसे चरित्र की उन्हें खटके तो बुरा न मानें। इसी कारण मैं-उपन्यास- 
व्रणित मुख्य चरित्रों का विस्तृत परिचय इस समय न दे सका | 


विराटा की पद्मिनी 
अं कक 


मकर-संक्रांति के .स्तान के लिये दलीपनगरी के राजा नायकसिह 
पहूज में स्तान करने के लिये विक्रमपुर आये । चिक्रमपुर पहुज-नदी के 
बायें कितारे-पर बसा हुआ था | नगर छोटा-सा था, परन्तु राजा और 
राजसी ठाठ-बाट के इक हो जाते से चहल-पहल और सैनक बहुत 
हो गई थी । ; 

दूसरे दिन दोपहर के समय स्नान का मुह्॒त था। बिना किसी काम 
के ही राजा के कुछ दरबारी सन्ध्या के उपरान्त राजभवन में मुजरा के , 
बहाने गपशप के लिये आ गये । जनादंन शर्मा मनन्‍्त्री न था, तथापि 
राजा उसे मानते बहुत थे । वह्‌ भी आया। 

बातचीत के लिये सिलसिले में राजा ने जनादंन से कहा-- पहुज 
मे तो पानी बहुत कम है। डुबकी लगाने के लिये पीठ के बल लेटना 
पड़ेगा ।' 

हाँ महाराज !” जनादंन ने सकारा-- पानी मुश्किल.से घुटनों तक 
गेगा । थोड़ी दूर पर एक कुण्ड है, उसमें स्तान हो, तो वैसी मर्जी हो 

अधेड़ अवस्था का दरवारी लोचनसिंह, जो अपने सनकी स्वभाव के 


_ लिये विख्यात था, बोला--“दो हाथ के लम्बे-चोड़े उस कुण्ड में डुबकी 


लगाकर कीचड़ उछालना होली के हुल्लड़ से कम थोड़े ही होगा ।' 
जिससमय लोचनसिह राजा के सामने बातचीत करने के लिये मुंह 

खोलता था, अन्य दरबारियों का सिर घूमने लगता था । उमर के साथ- 

साथ राजा के मिजाज मे गरमी बढ़ गई थी। बहुधा आपस में अकेले 

में, लोग कहा करते थे, पागल हो गये हैं। लोचनसिह की बात पर राजा 
ने गरम होकर कहा--तव तुम सबों को कल कोस-भर नदी खोदकर 
गहरी करनी पड़ेगी ।' 

लोचनसिंह वोला-- मैं अपनी तलवार की नोक से कोस-भर पहुज- 
नदी तो कया वेतवा को भी खोद सकता हूं । हुक्म भर हो जाय ।* 

राजा को कोप तो न हुआ, परन्तु खीज कुछ बढ़ गईं | कुछ कहने 
के लिये राजा एक क्षण ठहरे | सैयद आगा हैदर राजवैद्य एक सावधान 
दरवारी था । मौका देखकर तुरन्त वोला--महाराज की तबियत कुछ 
दिनो से खराब है । धामिक कार्य थोड़े जल से भी पूरा किया जा सकता 
है। अगर मुनारिव समझा जाय, तो गहरे, ठण्डे पानी भे देर तक डुबकी 
नली जाय ।' है 

लोचनसिंह तुरन्त बोला-- ऐसी हालत में मैं महाराज को पानी में 
अधिक समय तक रहने ही न दूंगा। जितना पानी इस समय पहूज में 
है, वह वीमारी को सौ-गुना कर देने के लिये काफी है !” 

राजा ने दृढ़तापूर्वक कहा-'यही तो देखना है लोचनसिह । बीमारी 
चढ़ जाय, तो हकीमजी के हुनर की प्रख हो ज्यय और यह भी मालूम 
हो जांय कि तुम मुझे पानी में एक हजार ड्ुवरकियाँ लगाने से कैसे रोक 
सकते हो ?' 

लोचनसिह वोला--हकीमजी का कहना न मानकर जब महाराज 
को डुबकी लगाने पर उत्तारू देखूंगा, तव अपना गलों काटकर उसी 
जगह डाल दूंगा, फिर देखा जायगा, कैसे हीसला होता -है ।' 

लोचनसिंह की सनक से राजा की भड़क का ज्वर बड़ा । बोला--- 
शर्माजी पहुज में स्वान न होगा । उसमे पानी नही है| पहले तुमने नही 
बत्तलाया, नही तो इस कम्बख्त नदी की तरफ सवारी न आती ।' 

- महाराज, महाराज ! जनादंत ने सकपकाकर कहा---मुझे स्वयं 

पहले से मालूम न था ।' | 


। 


विशाटा की पद्चिती _ हे ३ 


राजा बोले--बको मत तुम्हारे षणयन्त्रों को खूब समझता हूं । 
कुझजरसिह को वुलाओ ॥ * 

कुज्जरसिह राजा की दासी का पुत्र था। वह राज्य का उत्तराधि- 
कारी न था, तो भी राजा उसे बहुत चाहते थे । राजा के दो रानियाँ 
थीं। बड़ी रानी उसे चाहती थी, इसलिये छोटी का उस पर प्यार न 
था । राजा बहुत बुद्ध न हुये थे । इधर-उधर के कई रोगों के होते हुये " 
भी राजवैद्य ने आशा दिला रक्‍्खी थी'कि उत्तराधिकारी उत्पन्न होगा। 
इसीलिये राजा ने दूसरा विवाह भी कर लिया था और दासियों के 
बढ़ाने की प्रवृत्ति में भी चाहे. पागलपन से प्ररित होकर - चाहे किसी 


'प्ररणा-वश, बहुत अधिक कमी नहीं हुई थी.) यह देखकर 'राजसभा के 


लोगों को विश्वास था किसी-त-किसी दिन पुत्र उत्पन्न होगा ।* 

कुझजरसिंह आया । २०-२१ वर्ष का सौन्दयंमय वलशाली युवा 
था। राजा ने उसे अपने पास बिठलाकर कहा--कल पहुज में स्तान 
न होगा । | 
क्यों काकाजू ?” कुज्जरसिह ने संकोच के साथ पूछा । 

इसलिये कि उसमें पानी नही है । राजा ने उत्तर दिया--हमको 
व्यर्थ ही यहाँ लिवा लाये ।' 

कुब्जरसिह राजा के विक्षिप्त स्वभाव से परिचित था। जनार्दन 
और लोचर्नासह ने कहा 'हकीम जी कहते है; नहाने से बीमारी बढ़ 
जायगी । 

कुञ्जरसिह ने धीरे से कहा---दलीपनगर में ही मालूम हो जाता 
तो यहां तक आने का कष्ट महाराज को क्यों होता ? - 

आत्मरक्षा में हकीम को कहना पड़ा--थोड़ी देर के स्तान से कुछ 
नुकसान ने होगा । 

राजा बोले--अव पालर की झील में डुबकी लगाई जामगी, बड़े 
सबेरे डेरा पालर पहुंच जाय । 

पालर ग्राम्त विक्रमपुर से चार कोस की दूरी पर था। चारों ओर 

पहाड़ों से घिरी हुई पालर को झील में गहराई बहुत थी। उसमें 
ड्बकियाँ लगाने के परिणाम का अनुमान करके आगा हैदर काँप गया। 
बोला-- ऐसी मर्जी न हो । झील वहुत गहरी है और उसका पानी 
बहुत ठण्डा है ।' 

और तुम्हारी दवा घूरे पर फेकते लायक । राजा ने हँसकर और 
फिर तुरन्त गम्भीर होकर कहा-- तुम्हारे कुछतों में कुछ गुण होगा और 
तुम्हारी शेखी में कुछ सचाई, तो झील में नहाने से कुछ न विगड़ेगा । 
नही तो रोज-रोज के मरने से तो एक ही दिन मर जाना कही अच्छा ।' 

जनाद॑न विपयान्तर के प्रयोजन से बोला---'अन्नदाता, सुना जाता 
है पालर में एक दाँगी के घर दुर्गाजी ने अवतार लिया है। सिद्धि के 
लिये उनकी बड़ी महिमा है । 

तुमने आज तक नही वतलाया ?” राजा ने कड़ककर पूछा और 
तकिये पर अपना सिर रख लिया । 

लोचनसिह ने उत्तर दिया--'सुनी हुई खबर है। गलत निकलती 
तो कहने वाले को यों ही अपने सिर की कुशल के लिये चिन्ता करनी 
पड़ती ।' 

चुप-चुप ।! राजा ने तमककर कहा-- बहुत बड़बड़ मत करना, 
सही तो पीछे पछताओगे | 

'सूड़ ही कटवा लेंगे आप ? लोचनसिंह अदम्य भाव से बोला-- 
'सो. उसका मुझे कुछ डर नहीं है ।' 

राजा प्रतिहत से, हो गये । 

उपस्थित उलझाव का एक ही सुलझाव सोचकर कुम्जरसिह ने 
कहा--काकाजू, पालर चलकर संक्राँति का सस्‍्तान हो जाय और उस 
अवतार-कथा की भी मीर्मांसा कर ली जाय । | 

किसी दृरबारी को विरोध करने का साहस नही हुआ। लोचनसिह 
कोई नदीन उत्तेजनापूर्ण वात कहने को ही था कि राजा ने जनादंन से 
प्रश्न किया--इस अवतार को हुये कितने दिन हो गये ?” 


विराटा की पद्निनी - प्र 


'सुनता हूँ अन्नदाता'कि वह लड़की अब १६-१७ वर्ष की है ।' 
जनाद॑न ने राजा को प्रसन्न करने के लिये उत्तर दिया--पालर में तो 
उसके दर्शनों के लिये दूर-दूर से लोग आते है ।॥' 


* राजा ने कहा--कल देखूंगा । 
, जनादेन जी कड़ा करके बोला-- परन्तु महाराज! 
हर बात में परन्तु । राजा ने टोककर कहा --क्या .परन्तु ?* 

. पालर बड़नगर वालों के राज्य में है ।' जनादंन ने उत्तर दिया--- 
“बिना पूर्व-सूचना के पराये राज्य से जाने का न-मालूम क्‍या अर्थ अनर्थ 
लगाया जाय । सब तरफ गोलमाल छाया हुआ है। दिल्‍ली में तो गड़बड़ 
ही मची हुई है।' ु 

राजा ने बात काट कर कहा-- तुम दलीपतगर को गड़बड़ में डाल 
दोगे । देखो शर्मा, एक बात है हम पालर से डाका डालने तो जा नहीं 
रहे है, जो पहले से वड़तगर वालों को सूचना दे। वे हमारे भाई-बंन्ध 
है । कोई भय की बात नहीं । तैयारी कर दो ।! 

आगा हैदर को भी राजा की हॉ-में-हाँ मिलानी पड़ी-- 'कोई डर 
नहीं शर्माजी, किसी साँडती-सवार के जरिये सूचना भिजवा दी जाय । 
बड़नगर यहाँ से बहुत दूर भी नहीं हैं। यदि दूरी का मामला होता, 
तो और बात थी ।' ह 


१०] 
दूसरे दिन राजा ने पालर की विशाल झील में, जो आज-कल गढ़मऊ 
“पी झील के नाम से विख्यात है, खूब स्तान किया । बीमारी बढ़ी या 
नहीं यह्‌ तो उस समय किसी ने नहीं जाना परन्तु राजा के दिमाग को 
कुछ ठण्डक जंरूर मिली और वह उस दिन उतने उतावले नहीं दिखलाई 
पड़े । अवतार की बात वह भूल गये और किसी ने उन्हें उस समय 
स्मरण भी नहीं दिलाया । 


द्‌ विरादा की पद्मिनी 


स्‍्तान करने के वाद कुज्जरसह को उक्त अवतार के दर्शन की 
लालसा हुई । “ 


१५-१६ वर्ष पहले नरपतिसिह दांगी के घर लडकी उत्पन्न हुई थी । 
जव वह गर्भ में थी, उसकी मां विचित्र स्वप्त देखा करती थी ।- लड़की 
के उत्पन्न होने पर पिता को ऐसा जान पडा भानो प्रकाशपुज ने घर 
में जन्म लिया हो । . उसकी माँ लड़की को जन्म देने के कुछ मास 
उपरात मर गई । 


. नरपति दुर्गा का भक्त था और जायगते हुये भी स्वप्न-से देखा करता 
था | गाँव वाले उसे श्रद्धा और भय की दृष्टि से देखते थे । 


वहु क्या रूप-राशि थी । उस पर देवत्व के आरोप होने मे विलम्ब 
न हुआ । अविश्वास कराने के लिये कोई स्थान, न था। बालिका दांगी 
की लड़की में इतना रूप, इतना सौन्दर्य कभी न देखा गया था। गाँव के 
मन्दिर में दुर्गा की मूति थी, शिल्प की कला ने उसे वह रूप रेखा नही 
दे पाई थी, जो इस बालिका में सहज ही भासित होती है। ज्यों-ज्यों 
उसने वय प्राप्त किया, त्यों-त्यों अद्भ सुडोल होते गये, सौन्दर्य की विभूति 
बढती, निखरती गई और गांव काले नरपतसिह की उस कन्या को किसी 
निश्चान्त सिद्धान्त की तरह स्वीकार करते गये । कभी विश्वास से फल 
हुआ और कभी नही भी । पहले बालिका की पूजार्चा वहुधा नरपतिसिह 
के ही घर पर होती रही, पीछे वालिका द्वारा मन्दिर मे स्थापित मूर्ति 
की पूजा कराई जाने लगी। जैसे आरम्भ में लोग तव निर्मित मन्दिर मे 
बहुधा पूजन के लिये जाया करते है और कुछ समय वाद अपने घर मे 
ही बैठे बैठे मन्दिर मे स्थापित मूत्ति की वच्दवा करने लगते है, उसी तरह - 
नरपतिसिह की कत्या के प्रति कई वर्ष गुजर जाने पर भी अविश्वास या - 
अश्रद्धा तो किसी ने भी प्रकट नही की परन्तु पूजा का रूप पलट गया। 
अठक-भीर पड़ने पर कभी-कभी कोई-कोई प्रत्यक्ष पुजा भी कर लेता 
था । परन्तु देवी के नाम पर शुरू-शुरू में जो बड़े बड़े मेले लगे थे उनमें 


विराटा की पद्षचिती . ः ७: 


क्षीणता आ गई। लोगों के आशचये में ओज न रहा। उस कन्या को 
देवी का अवतार भानते हुये न केवल गाँव के लोग ठठ-के-ठठ जमा - 
होकर्‌ उसके घर पर या मन्दिर में जाते थे बल्कि बाहर के दूर-दूर के 
लोग भी अब मानता मान-मानकर आते थे । ' 

कुज्जरसिह के मन में देवी के दर्शन की इच्छा तो हुई, परन्तु 
लज्जाशील होने के कारण अकेले जाने की हिम्मत नहीं पड़ी । कोई 
शायद पूछ बैठे-क्यों आये ? देवी अवश्य हैं युवती भी है । संयोग से 
लोचनसिह मिल गया । साथ के लिये सुपात्र-कुपात्र की अपेक्षा न करके 
लोचनसिह ने कहा--दाऊजू , देवी-दर्शन के लिये चलते हो ?' 

उसने उत्तर दिया-'किन बातों में पड़े हो राजा ? दाँगी की लड़की 
दुर्गा नही होती । देहात के भूतों ने प्रपझच बना रक्‍्खा होगा । 

कुड्जरसिह की.इच्छा ने जरा हुठ का रूप धारण किया। बोला- 
अवतार के लिये कोई विशेष जाति नियुक्त नही है, देख न लो ?” _,, 

लोचनसिह ने विरोध नही किया। आगे आगे लोचतसिह और पीछे 
पीछे कुझ्जरसिह नरपतिसिह के मकान का पता लगाकर चले.। वह घर 
पर मिल गया । 

लोचनसिंह ने बिना किसी भूमिका के प्रस्ताव किया--तुम्हारी 
लड़की देवी है ? दशत करेंगे | 

नरपति की बड़ी-बड़ी लाल आँखो मे आश्चंयें छिटक गया । बोलां- 
कहां के हो ?' 

दलीपतगर के राजकुमार ।' उत्तर देते हुये लोचनसिह ने कुन्जर 
की ओर इशारा किया । 

इस तरह दशन करने के लिये तो यहाँ देवता भी नहीं आते | 
सन्देहु के स्वर में नरपति ने कहा । | हे 

तब किस तरह देख पायेंगे ?! 

मन्दिर में जाओ । 


“ विराटा की पश्चिनी 


कुज्जर्रासह की हिम्मत टूट गई । लौट पड़ने की इच्छाहुई । परन्तु 
पैर वही अड़-से गये । धीरे से लोचनसिह ने कहा-- तो चलो दाऊजू' 
और नरपति के खुले हुये घर की ओर मुंह फेर लिया । पौर के घुूंधले 
प्रकाश में उसे एक मुख दिखलाई पड़ा, जैसे अन्घेरी रात में बिजली 
उमके गई हो । आँखों मे चकाचोध-सी लग गई । 

लोचन सिह ने कुज्जर के प्रस्ताव को एक कन्धा जरा-सा हिलाकर, 
अस्वीकृत कर दिया । नर॒पति से बोला-- मन्दिर मे पापाण-मू्ति के 
दर्शन होंगे । हम लोग यहाँ तुम्हारी लड़की को, जो देवी का अवतार 
कही जाती है, देखने आये है ।' 

प्रस्ताव की इस स्पष्ट भाषा के कारण कुड्जरसिह को पसीना-्सा 
आ गया । 

नरपतिसिह ने जरा सोचकर कहा-हमारी बेटी देवी है, इसमें जरा 
भी सन्देह जो भी करता है, उसका सवंनाश तीन दिन के भीतर ही हो 
जाता है। तुम लोगो को यदि दर्गन करना हो, तो मन्दिर में चलो । 
यहाँ दर्शन न होगे । कोई मेला था तमाशा नहीं है । नारियल, मिठाई, 
पुष्प, गन्ध इत्यादि लेकर चलो, मैं वहाँ लिवाकर कषाता हूं ।' 

नरपति की आँखो में विश्वास के वल को और हवा में लम्बे-लम्बे 
केशों की एक लट को उड़ते हुये देखकर लोचनसिंह की अदम्बता नही 
डिगी । 

पूछा--“ इत्यादि और क्या ?' 

दृढ़ता-पूर्ण उत्तर मिला-सोना-चाँदी और क्या ?' 

लोचनसिंह के उत्तर देने के पूवं ही कुछ्जरसिह ने नम्नता के साथ 
कहा---बहुत अच्छा ।* 

नरपति तुरन्त घर के भीतर अदृश्य हो गया और किवाड बन्द कर 
लिये । 


/ विराटा की पश्षचिती & 


लोचनसिह ने कुज्जर से कहा--“मन तो ऐसा होता है कि तलवार 
के एक झटके से लम्बे 'केश वाले इस सिर को धूल चटा दूँ, परन्तु हाथ 
कुण्ठित है । 

चुप चुप ।” कुञ्जर आदेश के उच्चारण में बोला--बाजार से 
सामग्री सँगवा लो। 

लोचन बाजार की ओर, जिसमें ' केवल दो दुकातने थीं चला गया 

- और कुञ्जर नरंपति के चबूतरे के एक कोने को झाड़कर छिपने की सी 

चेष्टा करता हुआ वहीं बैठ गया । 

इतने ही में दो आदमी और आये । वेश-भूषा से मुसलमान सेनिक 
जान पड़ते थे। उनमें से एक ने कुज्जर से पूछा--क्यों जी नरपति 

गीका यही सकान है ?” 

हाँ क्यों ?” 

' देवी के दर्शनों को आये हैं ? 

. कुष्जर को यह अच्छा न मालूम हुआ । बोला-- 'होगा कहीं, क्या 
मालूम तीन उत्तर न दे सकने के कारण उसे अपने ऊपर ग्लानि हुई । 
वह कहने और कुछ करने के लिये आतुर हुआ । 

वे दोनों उसी चबूतरे पर बैठ गये । कुछ क्षण उपरान्त लोचनसिह 
एक पोटली में पूजन की सामग्री बाँधे हुये आ गया। कहने लगा-- 
बनिया हमको धोका देना चाहता था। दो घौल दिये तब अभागे ने 

_ ठीक भाव पर सामग्री दी ।/ 


लोचनसिह ने उन दी नवाग्तुकों की ओर कोई ध्यान नहीं दिया |. 
. .. घर की कुण्डी खटखटाकर पुकारा--'ूजा की सामग्री ले आये है। 
लिवाकर आ जाओ ।' 
भीतर से केकंश स्वर में उत्तर मिला---मन्दिर चलो ।' 
लोचनसिंह कुज्जर को लेकर मन्दिर की ओर चला, जिसकी 
उड़ती हुई पताका नर॒पति के मकान से दिखलाई पड़ रही थी । 


१० विराटा की पद्मिनी 


लोचन और कुञ्जर के मन्दिर पहुंचने के आधी ही घड़ी पीछे 
नर॒पति अपनी लड़की को लेकर आ गया । . वे दोनों मुसलमान सैनिक 
भी पीछे-पीछे आकर मन्दिर के बाहर बैठ गये । कुज्जरसिह ने देखा 
सन खीझ गया । परन्तु नरपति के ऊपर उन दोनों सैनिकों की उप- 
स्थिति का कोई प्रभाव नहीं पड़ा । 

कुञ्जरसिह मे रूप लावण्य और पवित्रता के उस अवतार को 
देखा । एक वार देखकर फिर आँख नही उठाई गई। दुर्गा की पापाण- 
मूरति की ओर स्थिर इष्टि से देखने लगा । 

पूजा करो । न्रपति ने आदेश दिया । 

“किसकी पूजा करूँ ?' कुञ्जर मे सोचा और एक बार रूप-राशि 
की ओर देखकर फिर पापाण-मूर्ति पर अपनी दृष्टि लगा दी। 

लोचनसिंह ने विना सद्धीच के लड़की को ऊपर से नीचे तक ध्यान 
से देखा । उसने आँखें नीची कर ली। लोचनसिंह बोला--“किसकी 
पूजा पहले होगी ?” 

तरपति ने सूति की ओर संकेत किया । 

कुज्जर ने भक्ति के साथ मूर्ति का पुजत्त किया। सोचा--अब 
संदेह सजीव देवी की पूजा होगी । 

इनका क्‍या ताम हैं ?” लोचन ने पूछा । 

, दुर्गा, दुर्गा का अवतार | उत्तर मिला । 

कुज्जर प्रदन और उत्तर से सिकुड़ सा गया, परन्तु नाम जानने की 
उठी हुईं उत्सुकता ठण्डी नही पड़ी । लड़की के मुख पर इस बेघड़क 
। प्रइव से हलकी लालिमा दौड़ आयी । लोचन ने फिर शिष्ठता के साथ 
 पूछा--येह नाम नहीं, यह तो गुण है। घर में इस बेटी को क्‍या 
कहते हो ?' 

'कुमुंद--पर तुम्हें इससे क्या ? पूजा हो गईं। अब चढ़ावा चढ़ाकर 
' यहाँ से जाओ। दूसरों को आने दो ।” नर॒पति ने कहा । लोचन के दाँत 
से दाँत सटठ गये, परन्तु बोला कुछ नहीं । 

, कुज्जर ने अपने गले से सोने की माला और उच्धली से हीरे की 
अँगूठी उतार कर मूर्ति के चरणों में चढ़ा दी। नरपति ने प्रसन्न होकर _ 
माला हाथ में लेली और अँगूठी लडकी को पहनादी, जिसका नाम 
उसके मुंह से कुमरुद, निकल पड़ा था। कुमुद ने पहले हाथ थोड़ा पीछे 
' हटाया । परन्तु पिता की व्यग्रता ने उसकी उद्भली को अँगूठी में पिरो 

दिया ] 
नरपति ने कुड्जर से पूछा--आप कौन है ?' 
कुन्जर के मुंह से तम्रता--पूवंक निकला-“राजकुमार ।' 
लोचन ने गव॑ के साथ कहा-यह हैं दलीपनगर के महाराजधिराज 
के कुमार राजा कुन्जरसिह ।' ; 
कुमुद ने धीरे से गर्दन उठाकर कुन्जरसिंह की ओर पैनी निगाह से 
देखा । लालिमा मुख पर नहीं दौड़ी और न आँखें नीची पड़ीं। फिर 
सरल, स्थिर दृष्टि से मन्दिर के कोने की ओर देखते लगी। 
नरपतिसिहह ने कुमुद से कहा--'देवी पूजक को प्रसाद दो ।! 
कुमुद मिठाई के दोने से एक लड्डू उठाकर कुन्जर को देने लगी । 
_ तरपति ने रोककर कहा-यह नहीं और गेंदे का एक फल भस्म के 
दो चार कणों से लपेटकर कुंमुद के हाथ में दिया और कहा-“यह दो । 
“राजकुमार के लिये प्रसाद उपयुक्त है । 


कुमुद ने अँगूठी वाले हाथ में गेंदे का फूल लिया । हाथ, सोने, हीरे 

और गेंदे के फूल के रज्ों में आधे क्षण के लिये स्पर्'्धाीती हो उठी। 

' श्षद्धा-पूर्वक कुन्जर ने वह फूल अपनी अन्जलि में ले लिया और कुमुद 

की बड़ी-बड़ी, सरल, सुन्दर आँखों में अपने सद्भीच चंचल नेत्र मिलाकर 

: पुष्प को पगड़ी में सयत्न खोस लिया । फिर कुमुद से आँख मिलाने का 
साहस नही हुआ । 

. ४7 परन्तु कुम्रुद की आँखों में सक्लोच या 'लज्जा का लक्षण नहीं था । 


श्र विराठा की पद्चिनी 
( ३ ) 


लोचन और कुन्जरसिह मन्दिर के वाहर निकल आये। कुमुद 
भीतर ही वैठी रही । नरपति दरवाजे के पास खड़ा होकर मुसलमान 
सैनिकों से वोला-'पूजा करना हो तो करलो, नहीं तो हम घर जाते हैं। 
ज्यादा देर नहीं चैठेंगे । 
जाइये' उन में से एक वोला-“हम लोगों ने तो यही से दीदार कर 
लिया । - 
तब क्यों बैठे हो ? कुन्जर ने स्पष्ट स्वर में पूछा । 
उसने लापरवाही के साथ उत्तर दिया-“चले जायेंगे बैठे हैं, किसी 
का कुछ लिये तो है नहीं ।' 
कुन्जर की भ्र,कुटी टेड़ी हो गई । 'जाओं अभी जाओ । आपे से 
बाहर होकर बोला---यहू देवी का मन्दिर है दिल्‍्लगी की जगह नहीं । 
नरपति ने ढले हुये कण्ठ से कहा-झगड़ा मत करिये, पूजन के लिये 
आये होगे | * 
पूजन के लिये नहीं आये है, दूसरे सिपाही ने कहा-मन वहलाने 
* आये है । अपना काम देखो, हम भी चले जायेंगे । कड़े होने की जरूरत 
नही है, क्योंकि हमारी जवान और तेग दोनों ही कड़े है ।! 
लोचनसिंह दांत पीसकर बोला-'उस जवान और तेग दोनों के 
टुकड़े कर डालने की ताकत हमारे हाथ में है । सीधे-सीघे चले जाओ 
बरना कौए यहाँ से हड्डियाँ उठाकर ले जायेंगे ।* 
दोनों सिपाहियों ने अपनी अपनी तलवारें खींच लीं। लोचनर्सिह 
«की उनसे पहले ही निकल चुकी थी । 
नरपति मन्दिर की ओर मूंह करके चिल्लाकर वबोला-- भाई माई 
निवारण करो । 


कुमुद दरवाजे के पास आं गई। कुन्जर से बोली--राजकुमार 

... इन शब्दों में जो प्रबलता थी, जो आदेश था, उसने कुज्जर को 
कतंव्यारूढ़ कर दिया । तुरन्त दोनों ओर की खिची तलवारों के बीच 
पहुंचकर बोला--'यहाँ पर नहीं किसी उपयुक्त स्थान पर ।' 
“हम सैयद की फौज के आदमी है । एक बोला---कोई स्थान और 
कोई भी समय हमारे लिये उपयुक्त है ।' 
लोचनसिह अप्रतिहत भाव से बोला--सयद का बड़ा डर दिखे- 
लाया । न सालूम कितने सैयदों को तो हम कच्चा ग़ठक गये हैं।।., 
“और हमने न-सालूम तुम सरीखे कितने लुक्कों को तो चुटकी से 
ही मसल दिया है ।” उनमें से एक ने चुनौती देते हुये कहा । - 
'. लोचाएिह उन दोनों पर लपका। कुज्जर अपने प्राणों की जरा भी 
परवा न करके बीच में धँस गया । 
लोचन वार को रोककर खिसियाने हुये स्वर में बोला--कुंवर, 
कुंवर बचो । लोचनसिंह की जलती हुई आग शत्र -मित्र के अन्तर को 
नहीं पहचानती । 
..कुमुंद दो कदम आगे बढ़कर एक हाथ भाकाश की ओर जरा-सा 
उठाकर बोला--मत लड़ो, अपने-अपने घर जाओ । पुण्य-पव्व है, जो 
लड़ेगा, दु:ख पावेगा । 
दोनों मुसलमान सेनिकों ने अपनी तलवार नीची कर ली। कुंवर 
ने लोचनसिंह का हाथ पकड़ लिया। वे दोनों सिपाही एक टक कुमुद 
की ओर देखने लगे, अतृप्त, अचल नेत्रों से, मानों अनन्त काल तक 
देखते रहेंगे । हे 
कुज्जरसिह ने हाथ के इशारे से भीड़ हटाने का प्रयत्न किया। 
कुमुद ने कुज्जर से कहा--राजकुमार, इनको यहाँ से ले जाइये ।॥! 
फिर मुसलमान सौनिकों से बोली--“आप लोग यहाँ से जायें ।' 
'इतने में शोर--गरुल सुनकर गाँव के कुछ आदमी भा गये । 
भन्दिर पर मुसलमानों की उपस्थिति देखकर उन्त लोगो ने सैनिकों 
पर झगड़े का सन्देह ही नहीं, चुपचाप विश्वास भी कर लिया । कई कंठों 

से यकायक निकला--कौन हो ? क्या करते हो ? मन्दिर की बेइज्जती 
करने आये हो ?' 

भीड़ में से एक ने खूब चिल्लाकर कहा--इस आदमी ने हमारे 
त्रारियल अगरवत्ती छीन लिये और हमें मारा हे ।” और भीड़ इकट्टी 
हुई । . 

कुमुद भीड़ की ओर मुड़कर चिल्लाई, जैसे कोयल ने जोर की कूक 
दी हो--जाओ अपने अपने घर व्यर्थ झगड़ा मत कुरी ।' 

जाओ कमवख्तो यहाँ से ।” दोनों मुसलमान सिपाहियों ने भी 

कहा । कुज्जरसिह ने हाथ के इशारे से भीड़ हटाने का प्रयत्न किया । 


परन्तु आगे वाले पीछे को न मुड़ पाये थे कि पीछे से और भीड़ आ 

गई । उसमें दिलीपनगर के राजा के कुछ सैनिक भी थे । वास्तविक 
स्थिति को बिना ठीक-ठीक समझे ही पीछे वाले चिल्लाये--“मारो 
मारो । लोचनसिंह को तलवार निकाले और कुज्जरसिंह को बीच में 
देखकर पीछे आये सिपाहियों ने तलवारें निकाल लीं । इतने में लुटा 
हुआ दुकानदार फिर चिल्लाकर बोला--- लूट लिया भाईयो, मुझे तो लूट 
लिया मेरे नारियल चुरा लिये।” लोचनसिंह ने उस ओर देखा, परन्तु 
आरोपी को पहचान ने पाया । 
. . शब्द बढ़ता गया । कुमुद का बारीक स्वर उस भीड़ के हुल्लड़ को - 
तचीर पाया, प्रत्युत पीछे वालों को पूरा विश्वास हो गया कि न,कवल 
लोचनसिंह उनका सरदार, बल्कि उनका राजकुमार और धर्म भी उन 
दो मुसलमान सैनिकों के कारण सद्डूट मे पड़ गये है । कुछ ही क्षण में 
मुसलमान सेनिक भीड़ से घिर गये । 

उनमे से एक- ने चिल्लाकर कहा--भरे वेग्कूफो, हमको यहां से 
निकल जाने ,दो, नही तो तलवार से हम अपना रास्ता साफ करते हैं । 


४ “इस-समय, दो तीन स्सुसलसान सिपाही और उस स्थान पर आा 
गये । 'क़्या,है ? क्‍या है ?. ,उन्होंने आवेश के साथ पूछा । 

पहले अंये हुये मुसलमान सैनिकों में से एक ने कहा- “कुछ नहीं, 
यों ही .हुल्लड़ है । खून-खराबी मत करना ।' ह 


* उन दो-तीन नवागन्तुक मुसलमान सिपाहियों के आने पर गाँव 
वाले जरा पीछे हटे और पीछे वाले दलीपनगर के सनिक नज्भी तलवारें 
लिये आगे आ गये । तुरन्त 'मारो-मारो' की पुकारे मच गई और 
खिची हुई. तलवारों ते अपना काम शुरू कर दिया । 


लोचनसिह ने पीछे भाये हुये मुसलमान सिपाहियों में से एक को 
समाप्त कर दिया । पूर्वागन्तुकों ने भी आरम्भ कर दिये । भीड़ के कई 
आदमी कतेर डाले और घायल कर दिये। कुम्जरसिह तलवा रनिकाल- 
कर कुमुद के पास जा खड़ा हुआ। वह कुड्जर को वहीं छोड़कर अपने 
पिता के साथ धीरे-धीरे घर चली गई । 


दलीपनगर के और सैनिक आ गये । युद्ध घमासान हो उठा । थोड़े 
से मुसल़सान सेनिक रढ़ता से लड़ते-लड़ते पीछे हटने लगे । थोड़ी दूर 
से लड़ते-लड़ते मुसलमान सेनिक एक ओर भाग गये । उनका बहुत दूर 
तक पीछा नहीं किया गया । 


मुसलमान सैनिक की लाश. वहीं पड़ी रही और इधर के जो 
आदमी मारे और घायल' किये गये थे, उन्हें वही छोड़कर भीड़ तितर- 
बितर हो गई। मन्दिर में केवल देवी की सूर्ति थी.। कुज्ज्जरसिंह को 
वह थोड़ी ही देर पहिले का शब्दमय स्थान सुनसान मालूम होने लगा। 
वहाँ केवल किसी आलोक की कोई छाया-सान्न दिखाई पड़ती थी 
किसी मधुर स्वर की गृ ज-भर । 


मृतकों और घायलों का उचित प्रबन्ध करके जो कुछ हुआ था, 


उस पर पछतावा करता हुआ कुज्जरसिह अपने डेरे की ओर लोचन 
की लेकर चला गया । 


श्द्द विराटा की पश्चिती 
[ ४] 


सन्ध्या होने के पहले गाँव में खबर फैल गई कि ४-५ कोस पर 
मुसलमानों की एक बड़ी सेना ठहरी हुई है और वह शीघ्र ही आक्रमण 
करेगी, गाँव मे आग लगावेगी और देवी के अवतार का जबरदस्ती 
अपहरण करेगी । ऐ 

इस प्रकार की मार-काठ उन दिलों प्रायः हो जाया करती थी । 
इसलिये आइचर्य तो किसी को नही हुआ, परन्तु भयं सभी को। दलीप< 
नगर के राजा के साथ भी बहुत से सैनिक थे, इसलिये गाँव वालों को 
अपनी रक्षा का बहुत भरोसा था | जो लोग हाथ-पाँव चलाने लायक 
थे, वे हथियार बन्द होकर इधर-उधर टुक ड़ियों में जमा हो गये । परल्तु 
गाँव में जनसंख्या अधिक न थी, इसलिये- दलीपनगर की सेना की 
तैयारी की प्रतीक्षा चिन्ता के साथ करने लगे । 

राजा ने अभी तक कोई मंतव्य प्रकट नहीं किया था। समाचार 
उन्हें मिल गया था । 

राजा का रामदयाल नामक एक विश्वस्त निजी नौकर था। उसके 
साथ थोड़ी देर बातचीत होने के बाद राजा ने पुछा--तुन्े उस लड़की 
को देखा है ?' 

हाँ महाराज ।_ 
'बहुत खूबसूरत है?” 
. ' ऐसा रूप कभी देखा-सुना नहीं गया । 

' कुछ कर सकता है ?' 
' कोई कठिन बात नहीं है। 

राजमहल की दास्सियों में डाल ले ।' 

'जब आज्ञा होगी तभी ।' 

आज रात को ।' 

बहुत अच्छा, परन्तु--' 

परन्तु क्या वे ?! 

राजा की चढ़ी हुई आँखों से नौकर घवराया नहीं | बोला-'महा- 
राज, कहीं से मुसलमानों की फौज आई है।' 


धार डाल सवों को, परन्तु उस लड़की को लिवा ला । राजा ने 
कहा । 

रासदयाल अनसुनी-सी करके वोला-'महाराज, लोचनसिंह दाऊजू 
ने उस फौज के एक जवान को मार डाला है और कई एक को घायल 
कर दिया है । उन लोगों ने भी गाँव के कई आदमी मार डाले हैं और 
अपने भी कई सिपाहियों को घायल कर गये हैं ।' 

. राजा ने उपेक्षा के साथ कहा--“इस लम्बी दास्तान को शीघ्र 

समाप्त कर । बील, उसको किस समय लिवा लायेगा ।' 


उत्तर न देते हुये रामदयाल बोला-“मुसलमानी सेना पास ही दो- 
तीन कोस फासले पर ठहरी हुई है । तुरही-पर-तुरही बज रही है। 
,गाँव पर हल्ला बोला जाने वाला है। 
'. “यह तुरही हमारी फौज की थी । तू झूठ बोलता है। 

रात को वे लोग गाँव में आग लगा देंगे और उस लड़की को उठा 
ले जायेंगे । । 
राजा रामदयाल की इस अन्तिम कथन को सुन उठ बंठे। आँखें 
नाचने-सी लगीं। कहा--लोचनर्सिह को इसी समय बुला ला । 


कुछ क्षण पश्चात लोचनसिंह जा गया ।.जुहार करके बैठा ही था 
कि राजा ने तमक कर पूछा-/तुमने आज एक आदमी मार डाला है ?/ 


उसने शांति-पूर्वंक जवाब दिया-हाँ. महाराज, एक ही मार पाया 
बाकी भाग गये । वनिये को भी नहीं मार पाया, वह मुझे चोर बताता 
था।' हे ; 

यह कहाँ की सेना है ?' 

कहीं की हो महाराज ४ मुझे तो उनमें, से. कुछ को मारना था, सो 
एक को देवी की भेट कर दिया । 


श्ष । विराटा की पदश्मिनी 


"देवी ! देवी ! तुम लोगों ने एक छोकरी को मुफ्त देवी वना रकखा 
है। मैं देखंगा, कैसी देवी है ।' 

महाराज देखें या न देखें परन्तु उसकी महिमा देवी से कम नहीं । 
उसके लिये आज रात को फिर तलवार चलाऊगा ।* 

'कैसे ? क्यो ?' 

महाराज ऐसे कि मुसलमान लोग उसको आज लेकर भाग जाने 
वाले है। लोचनृ्सिह उन्हे ऐसा करने से रोकेगा । वस ।' 


उसे हमारे डेरे पर भिजवा दो लोचनसिह, हम उसकी रक्षा 
करंगे । 


लोचनसिह ने उपेक्षा के साथ कहा--“रोजमहल की रक्षा का भार 


दूसरों के सुपुर्दं कर दिया गया है। कुंवर और हम उस देवी की रक्षा 
करेंगे । 


राजा क्रोध से थर्रा गये | बोले---“रामदयाल, जनादंन . शर्मा को 
लिवा ला ।' 
रामदयाल के जाने पर लोचनसिंह ने कहा-'महाराज एक विनती 


है ।' 

भरंये हुये गले से राजा ने पूछा--क्या ? 

धविनती करने भर का वस मेरा है। लोचनसिह ने उत्तर दिया- 
'फिर मर्जी महाराज की । वह लड़की अवश्य देवी या किसी का अवतार 
हैं। उसका वाप वज्च लोभी और मूर्ख है । परन्तु वालिका शुद्ध, सरल 
और भोली-भाली है। हकीम जी से महाराज पूछ लें कि अब महाराज 
को ऐसी बातो की ओर ध्यान नही देना चाहिये । महाराज के रोग को 
देखकर ही कभी-कभी मुझे डर लग जाता है ।' | 

राजा' विष का-सा घूट पीकर चुप रहे । इतने में जनादंन शर्मा आ 


गया । राजा ने जरा नरम स्वर में कहा-शर्मा जी मेरी दो आज्ञायें हैं । 
महाराज 


एक तो यह कि जो मुसलमान सेना यहाँ आई है उसे किसी प्रकार 
यहाँ से हटा दो 

महाराज ! जनादंन बोला और दूसरी आज्ञा की प्रतीक्षा करने 
लगा।, 

दूसरी यह कि लोचनसिह को इस समय मरवा कर झील में 
फिकवा दो ।* राजा ने क्षोभातुर कण्ठ से कहा । 

'जनादंन दोनों आज्ञाओं पर सन्नाठे में आकर एक बार लोचनसिह 
और दूसरी बार राजा का मुंह निहार कर माथा खुजलाने लगा । 

लोचतन सिंह ने अपनी तलवार राजा के हाथ में देते हुये कहा-- , 
'मुझे मारने की यहाँ किसी की सामथ्यं नहीं। जब तक यह मेरी कमर 
में रहेगी, तब तक आपकी इस आज्ञा के पालन किये जाने में सहस्त्रों 
बाधायें खड़ी होंगी । आप ही इससे मेरी गद्ंन उतार दीजिये ।' 

राजा तलवार को नीचे पटक कर थके हुये स्वर में बोले--तुम 
बहुत बातूनी हो, लोचन । 

जैसे था, वैसे ही हूं और वैसा ही रहूंगा भी। मरवा डालिये 
महाराज परन्तु अपने शरीर को अब और-मत बिगांड़िये // लोचनसिंह 
ने हाथ बाँध कर कहा । 

राजा बोले-- “उठा लो तलवार लोचनसिंह, तुमको मारकर हाथ 
गन्दा नही करू गा। 

तलवार कमर में बाँधकर लोचनर्सह ने पूछा--महाराज ने मुझे 
किसलिये बुलाया था ?* 

जाओ, जाओ । राजा ने फिर गरम होकर कहा---तुम्हारी 
हमको' जरूरत नहीं है। 

'है महाराज ।' लोचनसिह ने सोचते-सोचते कहा--“उस देवी के 
घर का पहरा न लगाकर मै आज रात राजमहल का ही पंहरा दूँगा ।* 

राजा ने जनादंन से पूछा-- यह सेना कहाँ की है ?' 

'कालपी की 'अन्नदाता । जनादंन ने उत्तर दिया । 

भगा दो मार दो, आग लगा दो कोई. हो, कहीं का ही:)' 'राजां 
ने हाथ-पर फेककर आज्ञा दी। ५ 4३५ 2 यु 

अन्नदाता--+ 

बको मत जनादंन, कालपी पर अब हमारा फिर राज्य होगा ।* 

'होगा अन्नदाता, परन्तु अभी कुछ विलम्ब है। दिल्‍ली गड़बड़ के 
तूफान में पड़ी हुई है किन्तु तूफान अभी काफी जोर पर नहीं है। 
कालपी के फौजदार अलीमर्दान की सेना मालवे में मराठों से हारकर 
लौटी है, परन्तु अब भी इतनी अधिक है कि मुठभेड़ करना ठीक न 
होगा । दूसरे राज्यों का रुख हमसे कटा हुआ-सा है । 


वह सब पड़यन्त्र, वही पुराना प्रपञ्च । राजा ने तकिये के 
सहारे लेटकर धीरे-धीरे कहा--- तुम्हारे छली-कपटी स्वभाव से तो 
हमारे लोचनसिंह की वेलाग बात अच्छी । 


लोचनसिह तुरन्त बोला-- नहीं महाराज, शर्मा जी बुद्धिमान 
आदमी है। मै तो कोरा सैनिक हू ।' 

राजा फिर बैठ गये । बोले---'अच्छा, तुम सब जाओ । जिसको जो 
देख पड़े, सो करो। मैं सवेरे कालपी की सेना को अकेले मार भगाऊंगा। 
मैं निजाम-इजाम को कुछ नहीं समझता । कालपी बुन्देलों की है ।” 

जनादंन और लोचनर्सिह चले गये। परन्तु उन लोगों ने सिवा 
रक्षात्मक यत्नों के किसी आक्रमण-मूलक उपाय का प्रयोग नहीं किया। 
जनादंन ने राजा के डेरे का अच्छा प्रवन्ध कर दिया । लोचनर्सह कई 
सरदारो के साथ पहरे पर स्वयं डट गया । 


राजा ने रामदयाल को पास बुलाकर धीरे से कहा-- आज ही 
थोडी देर में अभी ।' 
जो आज्ञा | कहकर रामदयाल चला गया । 
[ ५ 
रात हो गई | खूब अंधकार छा गया । जगह-जगह लोग आक्रमण 
रोकने की योज़ना में लग गये । गाँव में खूब हल्ला-ग्रुल्ला होने लगा, 
मानो असंख्य सैनिक किसी स्थान पर आक्रमण कर रहे हों । कुंजर्रासह 

नरपति के मकान के बाहर वेश बदले, शस्त्र-सुसज्जित टहल 'रहा था । 
पहरे वालों की टोलियाँ इधर-उधर से आकर, शोर करती हुईं, इस 
मकान के सामने कछ छण के लिये खड़ी होकर “अस्बा की जय, दुर्गा 

' मैया की जय! कहती हुई गुजर जाती थीं, परन्तु कुन्जर चुपचाप टहल 
रहा था-। कंवल कभी-कभी कहीं दूर की आहठ लेने के लिये एक-आघ 
बार ठिठक जाता था । नरपति के किवाड़ बन्द थे, भीतर से सुगन्धित 
द्रव्यों के होम की खशवू आ रही थी । 


थोड़ी देर में एक मनुष्य ने आकर नरपतसिह के किवाड़ खटखटाये । 
कुल्जरसिह ने कदाचित उसे पहिचान लिया। भाला साधा और 
स्वर बदलकर पूछा-- 'कौन ?' 
महाराज का अदमी रामदयाल ।!. उस व्यक्ति ने दम्भ के साथ 
' उत्तर दिया । 
कुन्जर ने कहा--“रामदयाल इतनी रात तुम यहाँ कैसे ?' 
बदले हुये स्वर के कारण रामदयाल ने न ताड़ पाया । समझ्षा, 
' दलीपनगर का कोई सैनिक है। बोला--“'महाराज यहाँ की रक्षा के 
निमित्त बड़े चितित हो रहे है । सारी मुसलमानी सेना छिपे-छिपे यहीं 
आ रही है। अवेर-सबेर आक्रमण होगा, इसलिये मैं देवी को राजमहल 
में सुरक्षित रखने के लिये लिवाने आया हुूं।” रामदयाल ने फिर कुण्डी 
खटखठाई । कुन्जर भाला टेककर खड़ा हो गया और आकाश की ओर 
देखने लगा । 


जब कई बार क्ण्डी खटखठाने पर भी भीतर से कोई उत्तर न 
मिला, तब रामदयाल ने कुन्जर से पूछा---आप कौन है? बतला सकते 
हैं, नरपतिसिह कहाँ हैं और देवी जी कहाँ हैं ?” 

में हूं कुन्जरसिह । नरपति्सिह भीतर है ।' 

रामदयाल सकपका गया, परन्तु शीघ्र सम्भलकर बोला--राजा, 
यहाँ कैसे ?' 'देवी की रक्षा के लिये (! 

लो, यह बहुत अच्छा, परन्तु क्या राजा अकेले ही रक्षा करने के 
लिये डटे रहेंगे ।' 

/हाँ, उनके लिये मुझे तुम्हारी जरूरत नही पड़ेगी ।' 

इतने समय में रामदयाल ने अपनी स्वभाव सिद्ध स्थिरता पुनः 
प्राप्त कर ली । बोला-- महाराज की आज्ञा है कि देवी राजमहल में 
आज की रात सुरक्षित रहे ।' 

वैसे ही भाले के वल अपने शरीर को थामे हुये कुन्जर ने कहा--- 
/रामदयाल देवी की रक्षा उसके मन्दिर में ही सबसे अच्छी होती है । 
तुम जाओ । मेरे साथ तक मत करो ।* 


दासी पुत्र होने पर भी कुन्जर राजकुमार और रामदयाल चाकर 
होने पर दलीपनगर के राजा का विश्वासपात्र । इसलिये कोई एक दूसरे 
से विचलित न हुआ। 


'रामदयाल बोला-- मैंने देवी की रक्षा या बीड़ा उठाया है ।' 
'मैंने तुमसे पहले ।! 
' उन्हें राजमहल मे जाना होगा । महाराज की आज्ञा है। ऐसे रक्षा 

न हो सकेगी राजा ।! 
'. “कभी नही ! 

'तो महाराज से जाकर यही कह दूंगा राजा ?' 

कह दो ।* 

मेरे प्राण बड़े संकट में है। उधर आज्ञा का पालन नहीं होता तो 
सिर से हाथ धोने पड़ेंगे इधर आपको अप्रसन्न करता हूं तो प्राणों पर 
आ बनेगी ।' 

कुन्जरसिहू भभक उठा । बोला-जा यहाँ से नीच । मैं तेरी प्रकृति 
से खूब परिचत हुं । यदि यहाँ कोई और होता तो शायद तेरी चाल 
चल जाती । रामदयाल चला गया और थोड़ा नमक-मिर्च लगाकर 
सारी बात राजा से कह सुनाई । 

हे की आ। 
गाँव में रात भर हो-हल्ला होता रहा, परन्तु किसी ने किसी पर 
आक्रमण, नहीं किया । 


सबेरे नहा-धोकर राजा के सामने लोग इकट्ठ हुये । 

सैदय आगा हैदर राजा की हालत देखकर सहम गया। धीरे से 
जनाद॑न के कान में कहा--महाराज को यहाँ लाने में बड़ी भूल हुई ।' 

क्या करते ?” जनादंन ने भी धीरे से कहा--उनके हठ के सामने 
किसी की नही चलती । लोचनर्सिह सरीखे वीर को कल संध्या समय 
कत्ल करवाये डालते थे । उसने अपनी वीरता से अपने प्राण बचाये ।' 
इतने में कुन्जरसिह आया । रात भर के जागरण के कारण आँखें फूली 
हुई थी और चेहरे पर थकावट छाई थी। प्रणाम करके राजा के पास 
जाकर यथानियम बैठ गया । राजा की आँखें चढ़ गई, परन्तु कुछ कहा 
नहीं । देर तक किसी दरबारी की हिम्मत कोई बात कहने की नहीं 
पड़ी । 

लोचनसिह बहुत समय तक कभी चुप नही रहा था। बोला-'किसी 
ने हलल्‍ला-बल्ला नहीं किया । जानते थे कि अभी तो एक ही आदमी की 
लाश ढोनी पड़ी है, आगे त मालूम कितनी लाशे ढोनी पड़ेंगी । | 

कुन्जरसिह ने पूछा--लाश को वे लोग कब उठा ले गये थे ? 

हम लोगों के वहाँ से चले आने के थोड़ी ही देर पीछे ।! लोचनसिह 
ने उत्तर दिया । 

राजा ने रुखाई के साथ कहा-- हमको यह सब चबर-चबर पसन्द 
नहीं है ।' ह 

फिर सन्नाटा छा गया, इतना कि दूर से आने वाली रमतूलों और 
ढोल-ताशों की आवाज स्पष्ट सुनाई पड़ने लगी । 

जनादंन ने धीरे से राजवैद्य से कहा-हकीमजी, कालपी की फौज 
छापा मारने वाली है ।* 

“यह मुसलमानों के लिये मूखंता की बात होगी, यदि उन्होंने कुछ 

आदमियों के अपराध के लिये गाँव भर को सताया, या अपने राज्य की 
सेना पर धावा किया | रमतूलों और ढोल-ताशों को जो आवाज आग 
रही है, वे किसी की वारात के वाजे है ।' 

जनादं॑न ने धीरे से मंतव्य प्रकट किया-'न-मालूम किस बुरी सायत 
में यहाँ आये थे ।' 

सारा कुसूर लोचनसिह का है ।' 

आगा हैदर ने अपने आस-पास कनखियों से देखते हुये सतकता के 
साथ कहा-'पण्डितजी, यह ठाकुर एक दिन अपने राज्य को किसी गहरे 
खंदक मे खपा देगा। 

जब इस तरह से किसी बड़ी जगह के सन्नाटे में दो आदमी काना- 
फमी करते है, तब टोलियाँ-सी बनकर अन्य उपस्थित लोग भी काना- 
फूसी करने लगते है । 

स्थान-स्थान पर कानाफूसी होती देख राजा उस सन्नाठे को अधिक 
समय तक न सह सके । बोले-- 'लोचनसिह !' 

"महाराज !' उसने उत्तर दिया । 

तुम्हारे घराने में चामुंडराय की उपाधि चली आई है, जानते हो ?/ 

हां महाराज, सारा संसार जानता है कि सिर-पर-सिर काटने के 
बाद यह उपाधि हम लोगों को मिली है,।' 

“वह तुमको प्यारी है ?' 

हाँ महाराज, प्राणो से भी अधिक और कदाचित्‌ इस संसार के 

सम्पुर्ण जीवों से अधिक । 

यानी महाराज । 

हाँ महाराज ४ 

“निर्लज्ज, मूख । 

सो तही महाराज । चामुण्डराय की जो प्रतिष्ठा है वह हृदय का 
खून वहा कर प्राप्त की गई है। किसी भी लोभ के वश में वह दलित 
नही हो सकती । बस यही तात्पयें था और कुछ नहीं ।' 

लोचनसिंह, तुमने रात को कहाँ पहरा लगाया था ?' 

राजमहल पर। 
; झूठ बोलते हो । उस लड़की के यहाँ, जो देवी कहलाती है, 
रखवाली करते पर तुम भी तो थे ? 

'मैं न था महाराज । 

काकाजू, वहाँ-पर मै अकेला ही था ।” बहुत विनीत, परन्तु इढ़ 
भाव के साथ कुब्जरसिह बोला । 

हाँ तुम अब बहुत मनचले हो गये हो ।” राजा ने उपस्थित लोगों 
की परवा न करते हुये कहा-- तुम्हारे ये सब लक्षण मुझे बहुत अखरने 
लगे है । तुम क्या यह समझते हो कि ऐसी बेहूदा हरकतों से मैं प्रसन्न 
बना रहूंगा ?' 

कुञ्जरसिह स्थिर इष्टि से एक ओर देखता रहा। उत्तर में कुछ 
नहीं बोला । 

राजा लोचन्सिह की ओर एकटक दृष्टि से देखने लगे । लोचन ने 
नेत्र तीचे नही किये। 

आज तुम्हारी चामुण्डराई की परीक्षा है लोचचसिंह ।” राजा ने 
कुछ क्षण पश्चात्‌ कहा | * 

आज्ञों हो महाराज ।' लोचन सिंह बोला । 

यह मुसलमानी फौज हमकी और हमारे धर्म को नष्ट-भ्रष्ट करने 
के लिये आयी है । राजा ने कहा-- 'उन लोगों को आँख मन्दिर की 
मृंति तोड़ने और मूर्ति की. पुजारिन---उस दाँगी की लड़की--को उड़ा 
ले जाने पर है। मेरी आज्ञा है, उस सेना का मुकाबिला करो और 
लड़की को सुरक्षित दलीपनगर पहुंचा दो ।' 
- कुज्जरसिह कॉप उठा। जनादंत को रोमांच हो आया और 
लोचनसिह की नाही पर सबकी आशा जा अटकी । 

लोचनसिंह ने हाथ बाँधकर उत्तर दिया---/उस सेना का' सामना 
करने के लिये मै अभी तैयारी कराता हूं, अपने पास इस युद्ध को लिये 

काफी सैनिक नहीं है । दलीपनगर से और सेना बुलाने का प्रवन्ध कर 
दीजिये | दूसरी आज्ञा जो दाँगी की लड़की को दलीप नगर पहुंचाने से 
सम्बन्ध रखती है, उसका पालन उस लड़की की इच्छा पर निर्भर है। 
यदि वह दलीपनगर न जाना चाहेगी तो मैं उसे पकड़ कर न भेजूंगा।' 


लोचनसिंह--चला गया । 


उसी समय ढोल-ताशों रमतूलों का शब्द फिर सुनाई पड़ा । आगा 
हैदर ने कहा--सवारी दलीपनगर वापिस चली जाय, तो-.बहुत 
अच्छा । वहाँ शांति के साथ दवा दारू होगी ।' 


- तुम सब गधे हो । राजा जरा कष्ठ के साथ बोले---/यह आवाज 
क्या है, इसका पता तुरन्त लगाओ, नहीं तो मार खाओगे। याद रखना 
मैं लडूंगा और किसी को नही छोड़ूंगा ।” 


[ ७ ] 
. राज़ा के जासुसों ने बाजों का पता दिया। मालूम हुआ, एक दरिद्र 
ठाकुर की बारात आ रही है और दूरी पर, उसके पीछे-पीछे, छिपी- 
छिपी कालपी की सेना भी आक्रमण करने के लिये आ रहो है । 


हकीस ने मना किया परल्तु राजा ने एक न सुनी । घोड़े पर सवार 
होकर लड़ाई की तैयारी कर दी । 


« * हकीम ने जनाद॑न से कहा--पण्डितजी, इस राज्य की खैर नहीं 
है। अब क्या होगा ?” 

जनादंन ने माथा ठोककर उत्तर दिया--वड़ी कठिनाइयों से राज्य 
को अब तक बचा पाया है। मंत्री केवल गुणा-भाग जानता है। नीति- 
मीति कुछ नही समझता | कुमार दासी-पुत्र है। अधिकांश सरदार उसे 
अज्भीकार न करेगे । रानियों में लड़ाई ठनी रहती है। लोचनसिह एक 
महज झंज्षावात हैं । उत्तराधिकारी कोई नियुक्त नही है । महाराज का 

पागलपन और भी अधिक बढ़ गया है । राज्य की भैया डबने से बचती 
तंहीं दिखाई देती । 

और इधर कालपी के संयद से यह बैर. विसाहना गजब ही ढा 
देगा | “आगा हैदर ने कह--आज किसी तरह महारोज की जान बच 
जाय, तो बाद में सैयद को तो में मत्ता लगा । 

जनादंन-- आपके पास रोग की दवा है, परन्तु मौत की दवा किसके 
पास है ? क्‍या ठीक है कि आज यह या हमसें से कोई बचेंगे या 
नहीं । इस अकारण युद्ध से रोका भी, न माने । दलीपनगर से और सेना 
बुलाने के लिये हरकारा तो भेज दिया है-कदाचित जरूरत. पड़े। बड़ी 
साँसत- है । यदि लोचन्सिह बिगड़ जाते तो राजा के सिर पर लड़ाई का 
भूत इतना जोर न करता. । 

यह कष्ट-कहानी शायद और लम्बी होती, परन्तु इसी समय राजा 
की सवारी आ पहुंची । पीछे-पीछे कुझ्जरसिह का घोड़ा था । जहाँ जना- 
दंत और हुकीम खड़े थे, राजा ने घोड़े की बाग थामकर कहा--आप 
लोग लड़ नही सकते । पीछे रहे । फिर मुड़कर कुज्जरसिह से कहा--- 
तुम मेरे साथ मत रहो । लोचन्सह इधर आवें । 

लोचनसिह तुरन्त घोड़ा कुदाकर आ गया । 

"क्या आज्ञा है ? 

'कालपी की फौज पर घावा बोल दो । 

“जो हुकुम ।' लोचनसिह ने उत्तर दिया। दलीपनगर की सेना 
'जांसूसों के बतलाये मार्ग पर चल पड़ी और लोचनंसिह की स्वल्प 
सावधानता पवन पर। 

कुञज्जरसिह मन मसोसकर पीछे रह गया था । नरपति के दरवाजे 
के सामने से निकला । उधर दृष्टि गई। कुमुद को देखा। सचमुच 
अवतार ।' कुज्जर ने नमस्कार किया | कुमुद' जरा-सी--बहुत जरा-सी 
भुस्कराई, शायद उसे मालूम भी न हुआ होगा कि सुस्करा रही हूं। 

कुज्जरसिह आगे बढ़ गया । 

जिस घर बारात आ रही थी, उसके दरवाजे पर तोरण-बंदनवार 
लगे हुये थे । वहीं होकर दलीपनगर की सेना निकली। राजा ने , 
लोचनसह से पुछा-- क्या यही उस ठाकुर की बारात आ रही है ?' 

'हाँ महाराज । लोचनसिह ने उत्तर दिया । 

राजा ने कहा---बहुत्त दरिद्र मालूम होता है । द्वार पर कोई ठाट- 
बाट नहीं । 

, होगा महाराज, किस-किस का दुख रोबें यहाँ और सब कही ऐसे 
अनेक भरे पड़े हैं । 

“अजी नही-।” राजा ने चलते-चलते कहा-/सब शरारत है, वदमाशी 
है, घर में मम्पत्ति गाड़कर रखते हैं, ऊपर से गरीबी का दिखलीवा 
करते है । इस लड़ाई से लौट कर साहुकारों से सारी क्षति की पूर्ति 
कराऊँगा । बहुत दिनों से उनसे कुछ नहीं लिया है ।* 

' लोचनसिह कुछ नही बोला । थोड़ी देर में दलीपनगर की छोटी-सी 
सेना पालर के बाहर जद्भल के मुहाने पर पहुंच गई । ठाकुर की छोटी-सी 
ब्यरात एक ओर से आ रही थी । वह कुछ दूरी पर ठिठक गई। दूल्हा 
पालकी में । कहार पालकी को अपने कन्धों पर ही लिये रहे । 

राजा ने लोचनसह से कहा--इस घमन्‍ड को देखते हो ? पालकी 
नहीं उतारी गई। चाहूं, तो अभी दुल्हा के खण्ड-खण्ड कर डालूं ।! 

. लोचनसिह ने उपेक्षा के साथ कहा--'महाराज, यह बुन्देला की 
बरात है। दूल्हा किसी के लिये भी पालकी से नही उतारेगा । निर्घन 
हो, चाहे श्रीसम्पन्न, परन्तु बुन्देले आपस में सब बराबर है ।' 

सब बराबर है? तुम और हम ?* 


: मैं प्रजा हूं लोचनसिह ने उसी स्वर में कहा--वह बुन्देला 
आपकी प्रजा नहीं है । उसकी पालकी नीची नही हो सकती ।” फिर 
चिल्लाकर कहारों से बोला--ले जाओ अपनी पालकी को । पालकी 
और बारात कतरा कर निकली । 


विराटा की पद्मिती ह रह 
। | झँ + डे 


थोड़ी-देर-में कालपी की.सेचा से मुठभेड़ हो गई | «. ०... 

राजा, लोचनसिह और .कुन्जरसिह थोड़ी देर घोड़ी पर ही लड़ते 
रहे । आधी घड़ी पीछे राजा का घोड़ा आहत हो गया राजां के घोड़े 
से उतरते ही उत्के अन्य सरदार भी पैदल लड़ने लगें ।£ 


जा. 
जे का ह5 ही 
5 


ब्रा ४ 


. कालपी की सेना.बड़ी दृढ़ता और दिलेरी के साथ लड़ी, परन्तु वह 
अत के वो | 50 27300 728 


यु 
4 के पक्के पट के, ० कह 7६ रु | री व 3० 


। 4' दलीप्रनगर की. सेता/भी 'बहुत,ः न, थी ।,एक«को.5 दुसरे के बल का 
पता न था टुकड़ियों में वेंटकरु दोनों ओर की स्ैनायें ,,भिड़-गई और 
बदन तंगी ॥ ३ ५ जी दो जा, की 5 न 
कालपी की एक टकड़ी:ने राजां कोउत्तके-कुछ सरदार-सहित धर 
दबाया । रोग ग्रस्त होने पर भी राजा पागलों की तरह, लड़ते लगे । 
कई आक्रमणकारी हताहत हुये, परन्तु ठेल-पर-ठेल होने के।कारण एक 
किनारे दूर तक राजा को हटना पड़ा । उनके साथी जरा. दूर पड़ गये । 
राजा मुश्किल से अपना बचाव करने लगे। क्षण-क्षण, पर यह,भासित 
'होता था.की ;राजा;अब्र आहत हुये और अब ।सहायता'के :लिये ऐसे 
समय में पुकारना राजा की बची-खुची शक्ति के बाहर था ॥« इतत्ते-,में 
'पैड़ों की एक झुरमुट के , पीछे इधर-उधर कुछ आदमी जोर-से भागे। 
हमला करने वालों का ध्यान जरा उचटा कि द्ुयाह का - झाँगा“पहने 
ओऔर मुकुट बांधे बरात का वह दुल्हा तलवार भाँजता हुआ .वहाँ: आ 
टूटा । ठेठ, वुन्देलखण्डी में बोला---काकाजू, एक हाथ मोरोई-देखवे. में 
आवे उधर प्रालकी प्रटककर भागे हुये कहारों ने कुहराम मर्चाया.4 ,. 


वह दुल्हा इतने वेग से लड़ा (कि जगह-जगह से उसका झाँगा कट-+ 
फट गया, रुधिर की धार वदन ,े-क्षह. निकली और सिर का गौर ट्कड़े 
टुकड़े होकर , धरती प्रर 'रुघ गया । उसी समय: द्लीपनग्र क़ी सेना 
सिमिट आई । तलवार अनवरत रूप, से चली । ऐसे चली. कि कालप्री- 
वालों के छक्के छूट गये ॥ जो, सशक्त थे वे भाग, ख़ड़े हुये-- माज़व़ा से 


॥ 447 ईद 


३० न विरादा की पद्चिनी 


एक लड़ाई तो हारकर वे लोग जाये ही थे, इस लड़ाई में भी एक वार 
पर उखंड़ने पर फिर भागने में ही कुशल देखी । 


सन्ध्या होने के पूर्व ही युद्ध समाप्त हो गया । कालपी की घवराई 
हुई सेना कालपी की ओर कोसों दुर निकल गई । 


राजा घायल हों गये थे और बहुत थक गये थे । दुल्हावाली पालकी 
में राजा को लिटाकर ले चले । दृल्हा साथ-साथ था । शरीर से रक्त 
बह रहा था; परन्तु उसकी दृढ़ता में कमी नही दिखलाई पड़ती थी । 
जान पड़ता,था, मानो लोहे का बना हो । । 
राजा ने पालकी में लेटे-लेटे क्षीण स्वर में उसका नाम पूछा । 
“उत्तर मिला---अन्नदाता, मुझे देवीसिंह कहते हैं । 
। 6 ाकुर हो ?! ः 
'' हाँ, महाराज ॥-- 
' *खुन्देला 7 
हाँ महाराज । ' 
' जीते रहो । तुमको ऐसा पुरस्कार दंया, जैसा कभी किसी को न 
मिला होगा ।! ' ] 


इस' समय जनादंन शर्मा और आगा हैदर भी पालकी के पास गांव 
की ओर॑ से आ चुके थे और बड़े आदर की दृष्टि से'उस दरिद्व दूल्हा 
को देख रहे थे | कुन्जरसिह उदास-सा पीछे-पीछे चला आ रहा था। 
लोचनसिंह कुछ गुनग्रुनाता हुआ चला जा रहा था। वन्दनवार' वाले 
दरवाजे पर जब राजा की' पालकी पहुंची तब देवीसिह से राजा बोले,- 
दिवीसिंह, अब तुम अपना व्याहु. करो 4 टीके का मुहूर्त आ 'गया है। 
ब्याह होने के बाद दलीपनगर आना-अवश्य जाना भूलना मत । 
पालकी दरवाजे पर ठहर गई । इल्हा ने पालकी का कोर हाथ में 
पकड़कर क्षीण स्वर में कहा-'मेरा व्याह तो रणक्षेत्र में हो गया । अच 
महाराज के चरणों में मृत्यु हो जाय, वस यही एक कामना है ।' 


2. 


विराटा की पद्मचिनी.._“#&  उहंडू 


जब तक कोई! संभालने को दौड़ता, तब तक: देवीसिंह घड़ाम से 
पालकी के सहारा छोड़कर अपनी भावी ससुसल॑ के सामने गिर पड़ा.। ., 


लोचनसिंह ने आगे बढ़कर कहा---वाह, क्या बाँकी मौत मर रहा 
है। सब इंसी तरह मरें, तो क॑ंसे आनन्द की बात हो । 

' 'राजा ने तींब् स्वर में कराहते हुये कहा--“काठ के कठोर कलेजे 
वाले मनुष्य, इस नन्‍हें से दुल्हा की मौत पर तू खुश हो रहा है। संभाल 
इसको । 

यह न होगा ।  लोचनसिह ने अविचलित स्वर में कहा--'क्षत्रिय 
को बिना किसी सहारे और लाड़-दुलार के मरने दीजिये। वह बचेगा ॥ 
नहीं । फिर पालकी वालों से बॉला--महाराज को शिविर में ले 
चलो । हकीमजी तुरन्त दवा-दारू का बन्दोवस्त करें । मैं इसकी क्षत्रि- 
योचित अंत्येष्टि-क्रिया का प्रबन्ध किये देता हूं । 


राजा कुछ कहने को हुये; परन्तु:दर्द ने, फिर न बोलने दिया ॥ 
इतने में कुम्जरसिंह वहां आ गया । तुरन्त घोड़े से उतर पड़ा-। अचेत 
देवीसिंह को या उसकी. लाश को घोड़े पर .रखकर आगे बढ़ ग्रया । 
लोचनसिंह ने पीछे सेआकर कहा--आज देवी ने, लाज रख ली | 
चलो राजा एुजारी को कुछ देते चलें । 

कुल्जरसिह ने कोई उत्तर न दिया । जब वे दोनों नरपतिसिह के 
मकान के सामने पहुंचे, राजा की पालकी आगे निकल गई थी। 
कोचनसिंह ने घोड़े पर चढ़े-चढ़े नरपति को पुकारा.। दरवाजे पर 
सांकल चढ़ी थी किसी ने उत्तर न दिया ॥ े 

कुब्जरसिह ने आगे बढ़ते हुये कह्ा---'आओ, “मैं नहीं ठहरूँमा । 

लोचन सिंह ने (फिर धुकार लगाई । उस मकान से तोःकोई उसतर 
नहीं मिला; परन्तु एक पड़ोसी ने किवाड़ों के पीछे से कहा--/कहू-तों 
देवी के साथ दोपहर के बाद न जाने कहाँ अन्तर्घान हो मयेवय.. 


्ष्प 


२ विराठा की पद्मिनी 


* >लोचनर्सिह चैंल दिया ॥ कुओजरंसिह कुछ और प्रइने करना चाहता 
था, परन्तु वह पड़ोसी पौर से, खिसककर अपने घर के किसी भीतरी 
भाग में जा छिपा । लोचनसिंहु वोला--- देवी कूच कर गई | चलिये । 


कक का. के 


सब लोग डेरे पर पहुंचे.. राजा की मरहम पट्टी हो. गई.। घाव 
काफी लग्ने थे, परन्तु कोई भय की बात न जान पड़ती थी । लोग रात 
भर उपचार में लगे रहे । देवीसिंह को भी बुलाया गया | कुब््जरसिंह 
उसकी दवा-दारू करता रहा । अवस्था चिन्ताजनक थी । 


दलीपनगर के सरदार राजा को. दूसरे ही दिन दलींपंनगर ले गये । 
ह। का ई3०व 


राजा ने देवीसिह भी साथ ले लिया।. |. /#७.,.... 

3 [.5. [.... . 3 ४४५. 
दलीपनगर पहुंचने- पर राजा.के घाव अच्छे हो गये, परन्तु प्रागल- 

पन वहुत बढ़ गया और.उनकी , दूसरी बीमारी . ने भी भयानक़.रूप 

धारण किया । देवीसिंह को अच्छे होने में कुछ समय लगा ॥ राजा का 

स्नेह उस पर ईतना बढ़ गयातकि-निजी महल में उसे स्थान दे दिया । 


राजा का स्नेह-भाजन होने के कारण बड़ी रानी भी' देवीसिह पर 
कृपा करने लगीं और छोटी रानी अकारण ही घणा। अप क 
' * 'रामदयाल बचपन से महलों में आता-जाता था। उन दिनों तो वह 
राजा की विद्येष टहल ही करता था। रानियाँ उससे पर्दा नही करती 
थीं। छोटी रानी का वह विशेष/रूप से कंपा-पात्र था, 'परनंतु इतना 
चतुर था कि बड़ी रानी को भी नाखुश -नहीं होने देता था । 

एक दिन किसी काम से छोटी रानी के महल में गया। छोटी रानी 
ने राजा की त्वियत का हाल पूछा । वह स्वयं राजा के पास महीने में 
एंकाघ वार जाती थी । पड 

जवस्था का समाचार सुनकर रानी ने कहा---अभी तक महाराज ने 
किसी को उत्तराधिकारी नही बनाया 4 यदि भ्रगवान: रूठ-गये, तो ब्रड़ी 
विपद आयेगी । का #० 6 


अ 


धैरादा की पश्मिनों ! कई 


बात ठालने के लिये रामदंयाल बोला,--“महंराज, काकाजू की 
चवियत. जल्दी अच्छी हो जायेगी । हुकीम जी ले विश्वास (दिलाया है ।* 


भगंवाव ऐसा ही करे | परन्तु हकीम की बात का कुछ ठीक नही। 
एफर कुछ सोचकर रानी ने कहा--कुन्जर्ससह राज तो दासी के पुत्र 
उन्हें गद्ीं चंहीं मिल सकती +' देसे ही राजसिहासन' उसकी रोनी 


>> 


सूरत के विरुद्ध है १ हि ः 


इसमें क्या सन्देह है महाराज !/ रामदयाल ने हाँ में हाँ मिलाई 
महराज ने अपने महलों में उस नये मनुष्य की क्यो रेखा है 2! 


एक बुन्देला ठाकुर है, महाराज पालर की लंड़ाई में वह बहुत क्ाड़े 
आये थे, इसलिये दवर---दारू के लिये अपने खास महलों में. काकाज ने 
रख लिया है १ ह | शक 


जतार्दन शर्मा की उस .पर कृपा है या नहीं? मन्‍्त्री तो बैचारा 
अपने बाप का लड़का होने के कारण॑ मॉन्बत्व कर रहा है । उस गधे मे 
जाँठ की जरा भी बुद्धि नहीं । लीचनसह जद्भधुल के बँस की तरह सीधा 
चैस, राज्य तो धृर्त जनादन कर रहा है॥ बड़ी सदी के' मंहलों में भी 
जुहार करने जाता है या नहीं १! - है 


महाराज वह ते सभी जगह आते--जाते है 

अच्छा एक वात बत॒ना । जना दंत महाराज के कान में कभी कुछ 
कहता है या नही ?' हि 

'मेरे सामने अभी तक तो कुछ नहीं ३ महाराज तो उन्हें गाली देते 

'लोचबसिह ती आते--जाते रहते हैं !! 3 भाप के 

“नित्य महाराज; परल्तु - उससे .काकाज की वश्तचीत बहुत कम 
होती है 4 -. 


बातचीत किससे ज्यादे होती है ?ै? लय तल हक 


३६ विराटा की पद्मिनी 
: “इसके बाँद ही कालपी से एक दूर्त आया । दिल्ली में फरखसियर 
ताम-मात्र का राज्य या कुराज्य कर रहा था। चारों ओर मार-काट मची 
हुई'थी | अन्तिम मुगल संम्राट के थपेड़ों नै जो भेयंकर लहर 'भारतवर्प 
में उत्पन्न कर दी थी, उसने क्रांति 3पस्थित कर दी | दिल्‍ली के शासन का 
संचालन सैयद भाई कर रहे थे । किसी 'राजा या रजवाड़े को चैन न 
था । सब शासक परस्परंगुट्टों में वट एक दूसरे से उलझे हुए थे । सव अपनी 
अपनी स्वतंत्रता की चिन्ता में डूबे हुए थे। उत्तर-भारत में सैयद भाइयों 
की तूती वोल रही,थी । उनकी एक छाया सैयद अलीमर्दान के दप में 
कालपी-तामक नगर में सी थी, जो उस समय बुन्देलखण्ड की कुन्जी और्य 
मालवे का द्वार समझा जाता था । सैयद भाइयों को उत्तर-मारत के ही 
झगडों से अवकाश न था, दक्षिण-भारत अलग दम घोटे डालता था । 
अलीमर्दान का भविष्य बहुत 'कुछ सैयद भाइयो के पल्ले से अटका , हुआ 
था। दलीपनगर उस समय के राजनीतिक, नियमानुसार दिल्ली का 
आश्रित शज्य था | दिल्ली को उस समय दलीपनगर और कालपी दोनों 
की जरूरत थी । कम-से-कम दिल्‍ली को उन दोनों से आशा भी थी । 
कालपी वस्तुत: दिल्‍ली की सहायक थीं, दलीपनगर केवल' शाही' कागजों 
में दोनों की मुठभेड़ मे! दिल्‍ली को काल॑पी का पक्ष लेना अनिवार्य सा 
था । परन्तु यह तभी हो सकती था, जब दिल्‍ली को अपनी अन्य उलझनों 
से साँत लेने का अवकाश मिलता । अलीमर्दान इस बात की जानता था 
और उसे यह भी सालुम था कि जाने किस समय कहाँ के लिये दिल्ली 
से बुलावा आ जाय, इसलिये उसने पालर के पास अपनी टुकड़ी के 
ध्वस्त किये जाने पर तुरन्त कोई बड़ी सेना बदला लेने के लिये नहीं भेजी 
क्षेवल चिट्ठी भेज दी । एक पत्र दिल्ली भी भेजा कि दलीपनगर बागी हो 
गया है। परन्तु चिट्टी में पश्चिनी का कोई जिक्र न किया। अपनी उलझनों 
की मात्रा में एक की और बढ़ती होतठी' देखकर बादशाह ने उसे विशेष 

अवकाए के अवसर पर विचार करने के लिये रंख लिया।' «. ' 
जो चिट्ठी दलीपनगर आई थी, उसमें ये चार माँग की गई धीं--- 

(५) पालिर की रूपवती दांगी कस्या एक महीने के भीतर दिल्‍ली 
के शाहंशा।ह की सेवा में कालपी द्वारा भेज दी जाय । 
(१) लोचनरसि|ंहू नामक सरदार को जिन्दा या मरा हुआ भेज दिया 
जाय | हे 
(३) एक लाख ठुपया लड़ाई के नुकसान का ह्जाती पहुंचा दिया 
जाय। 
(४) दलीपनगर का कोई जिम्मेदार कर्मचारी या सरवार राज्य 
की ओर से कालपी आकर क्षम्ा-याचना करे । 

. योेंदिं एक भी माँग पूरी न की गई, तो दलीपनगर की बस्ती और 
सारे राज्य को शाही सेता द्वारा खाक में मिला देने का प्रस्ताव भी उसी 
' चिट्टीमें किया गया था। * '' 

यह चिट्ठी मन्त्री को दी गईं। मन्‍्त्री ने जनाद॑त के पास भेज दी-। 
चिट्ठी पाकर जनाद॑त गूढ़ चिन्ता में पड़ गया । हर्जाना वेकर और माफी 
भाँगकर पिंड छुड़ा लेना तो व्यवहारिक : जान पड़ताःथा,. परन्तु बाकी 
शर्तें बहुत ठेढ़ी थीं । पत्चिनी बादशाह के लिये नही मांगी गई थी, बाद* 
शाह. की ओठ लेकर अलीमर्दान ने उसे अपने लिये चाहा था, यह बात 
जनादंन की समझ में सहज ही आ गई। लोचनसिह को जीवित या 
भत किसी भी अवसुया में कालपी भेजना दलीपनगर में-किसी के भी 
बल के बाहर की बात थी । किन्तु सबसे अधिक ढेड़ा प्रश्न उस समय इन 
बातों को राजा के सम्मुख उपस्थित करने का था। हु 

बिना पेश किये बतता नही था-और पेश करने कीं हिम्मत पड़ती' 
तथी। जनार्दत ने आगा हूँदर. को सब हाल सुनाकर ,सलाह की 
हकीम जी, या तो अब राजा को जंल्दी स्वस्थ करो, नही तो मुझे छंट्टी 
दी । कहीं गज किनारे अकेले बैठकर राम-भजन करूँगा । जनाद॑न ने 
कहा । 

हकीम ने कहा-यदि आपका होसला पस्त हो गया, तो इस राज्य 
की पूरी बरबादी ही समझिये । ' «७». ८ :: ! 

जनादन जरा मचला | बोौला--'नहीं हकीम जी, अब सहा नहीं 
जाता । रोज-रोज नई-नई मुश्किलें नजर आती है । राजा दिन पर दिन 
रोग में डवते चले जाते है और हर घड़ी जो गालियाँ खाने को मिलती 
है उनका कोई हिसाव नहीं । अब आप इस आफत को सम्भालिये, मेरे 
चूते की नही है । 

“राजा अब चज़े नहीं होते । आगा हैदर ने उसांस लेकर कहा । 

'पहले ही कह दिया होता ( 

तो क्या होता ? कुहराम मचाने के सिवा और क्‍या कर लेते ?' 

'नाहक ,इतना दम-दिलासा दिलाये रहे। अब क्‍या करें? कोई 
राज्य साथ देने को तैयार न होगा । सिवा मराठों का आश्रय लेने के 
और कोई उपाय नहीं दिखाई पड़ता । सो उसके बदले आधे राज्य से 
थों ही हाथ धोने पड़ेंगे (” 

हकीम के मन में जरा बल॑ पड़. गया । बोला--'जित॑ना करते वना 
मैंने इलाज किया। मैं कोई फरिश्ता तो हूं नहीं कि रोग को छू-मन्तर 
फरदूं।ो 

जनादेन ने खिसियाकर कहा-'इस फालपी की चिट्ठी को आप ही 
राजा के सामने पेश करें । 


मन्त्री होंगे आप, चिट्ठियाँ पढ़कर सुनाऊं मैं !' हकीम ने त्योरी 
चदलकर कहा--मुझे सिवा वैद्यक के कुछ नहीं करना है । जिसे चारों 
तरफ अपने हाथ फेकने हों, वही यह काम खूबी के साथ कर सकता है * 
यदि राजा या आप लोग मुकर जायेंगे, तो अप॑से घर बैठंगा । खुदा ने 
रोटी-भाजी के लायक बहुत दिया है । 


'जुब दलीप॑नगर का ही सत््यावाश हो जायगा, तव क्या खाओगे 
हकीम जी 

'जो जनताद॑न महाराज खायेंगे, वही बन्दा भी खायगा । आप ही दे 
इतनी सम्पत्ति जोड़ रक्खी है कि सबसे ज्यादा चिन्ता आपको है।' 

जनादेन का क्षौभ कम हो गया। भाव-वदककर बोला--हकीमणजी, 
मैं इतना घबरा गया हूं कि कोई उपाय नहीं सूकझ्षता । अपनों से न कहें, 
तो किसके सामने दुःख रोऊँ ? आप ही कहिये, आप कहसे थे कि कालपी 
के सैयद को तो मैं किसी न किसी तरह मना लुंगा ।' 


पण्डितजी ।' हकीम ने उत्तर दिया--'वह मेरा रिस्तेदार तो है 
नहीं अपनी जवान और ईमान का भरोसा था।. मैंने स्वप्त में भी न॑ 
सोचा था कि सैयद होकर ऐसा जालिम निकलेगा ।' फिर एक क्षण 
सोचकर बोला-- सैयद की शिकायत विलकुल अन्याय-मुूलक नहीं है । 


जनार्दन ने सोचकर कहा--अब इस चिट्ठी को में ही पेश करता 
हूं । परन्तु आप कृपा करके मौजूद रहियेगा ।' 


आगा हैदर ने स्वीकार किया । एक दुसरे के अलग होने के समय 
दोनों अशान्त थे । 'जनादंत इस कारण कि निश्चय और अन्‍यास के 
विरुद्ध वह अपने भावों की उत्तेजना को संयत्त न रख सका और दैदं इस 
कारण कि जनादेत सरृश्य मित्र भी मुझे अयोग्य वेच्य समंझते है। , 


जनाद॑न आगा हैदर की उपस्थिति,में राजा के पास पहुंच गया | 
परन्तु उसने अपने पैमाने के हिसाब से एक बुद्धिमात्नी का काम किया | 
हूंत के जरिये कालपी जवाब भेज दियां कि हरजे की रकम. एक लाख 
, बहुत है, परन्तु दी जायगी और मांफी मांगने के लिये प्रधान राज्य कमं- 
घचारी ,जनार्दन शर्मा स्वयं, शीघ्र दरबार में उपस्थित होंगे । दांगी-कन्या 
दलीपनगर राज्य की हद के बाहर कहीं लापता है और लोचनसिंह की 
चिन्ता न की जाय । जनाद॑न राजा के गाली-गलौज क्रे लिये दृत को 
टिकने- नहीं देवा चाहता; था.। इसलिये यह सम्बाद लेकर लौटा दिया । 
उसने सोचा कुछ समय मिल जावेगा, (इस बीच में बाहुर की घटनाओं 
के परखने का अवसर हस्तगंत हो जायगा । और अप्रनी शाजनीति को 
तदनुकूल ढालने और गढ़ने में आसानी रहेगी । 

जनादन, का स्वभाव था कि जब तक बला ठालते बने ठाली जाय १ 
उसका मुकाबिला केवल उस समय किया जाय, जब छालने का अन्य 
कोई उपाय नजर न आये । ह 


राजा सुने या न सुनें, समझे या न॑ समझें परत्तु परम्परागत रीति' 
के अनुसार कालपी की चिंद्वी लेकर उनके पास जाना ही पड़ेगा । रह- 
रहकर धैर्य खिंसक रहा था और जी चाहता था कि राज्य छोड़कर कहीं 
चले जायें, परन्तु वाग-बगीचे थे मकान थे, अनाज और रुपये थे और 
भी प्रधान मन्‍्त्री के ताम से पुकारे जाने की आशा । 


राजा के सामने पहुंचते ही जनाद॑न कॉ मन और भी छोटा हो 
गया । उनकी तबियत आज और भी ज्यादा खराब थी । बहू वहुत हँस 
रहे थे और बिलकुल बेसिर-पर की बातें कर रहे थे.। आगा हैदर मौजूद- 
था। - 

राजा ने जनादत से खूंब हँसकर , कहा--'कहो बहानऊ आजकल 
किस घात में हो ? तुम और कुन्जर मिलकर राज्य करोगे ? याद रखना, 
वह भेड़िया लीचनरसह तुम सबों को खा जाय॑ंगा 
' ज॑ताद॑न हाथ जोड़े सिर नीचा किये रहा। 

(तुम्हारे इस अंवनत मस्तक पर अगर दो सेर गोबर लपेंद दिया 
जाय, तो कैसा रहे ? राजा ने अद्व॒हास करके पूछा । 

महाराज का दिया सिंर है, इनंकार थोड़े ही है ।' जवाद॑न ने 
विनीत भावसे उत्तर दिया । 

हाँ-हाँ ।! राजा से उसी तरह कहना 'जारी' रकखा--/इसी विनय॑ 
से तो तुम दुनियाँ को ठगते रहते हो महाराज | कित॑ता घम और अन्न 
इकट्ठा -कर लिया है, उफ ! सोचकर. डर लगता है ।'मरने के वाद सब 
सिर प्र धरकर ले. जायगा [” फिरं यकांयक गम्भीर होकर बोले--- 
हकीमजी बचुंगा या मरूगा हैं ४७३६ लक 


बन 

.. अभी महाराज बहुत दिन जियेंगे । राज-भक्त हकीम ने दुढ़ता के 
साथ उत्तर दिया, परन्तु स्वर में विश्वास की खनक न्‌ थी | ताकिये पर 
सिर रखकर राजा बोले-तव कुन्जरसिह राज्य करेगा । वही करे, कोई 
करे । ज़नादंन तुम राज्य करोगे ?' 


५... महाराज, ऐसा त्त कहें- ब्राह्मणों का-काम राज्य करने का नहीं 

है ।” जनाद॑न ने जरा कॉपकर कहा । राजा किसी गुप्त पीड़ा के मारे 

कराहने.लगे।।... सं आप ह 
इतने में लोचनसिह वहाँ आया | प्रणाम करके बंठ गया .। 
लोचनंसिह ने हकीम से धीरे से पूछां---आज .अवस्था क्या कुछ 

अधिक भयानक है। - 2 

'नहीं, ऐसा कुछ अधिक नहीं । उत्तर मिला । 

लोचनसिह बोला--“आए सदा यही कहते रहते हैं, परन्तु महाराज 

' के जी के संम्भलने का रत्ती भर भी लक्षण नहीं दिखलाई देता है । 

सच्ची बात तो यह है कि राजा को वह बीमारी आप ही ने दी है । 


मैंते । हकीम ने आशचय पूर्वक कहा । ८ 

हाँ आपने, निस्सन्देह आपने और किसी ने नहीं दी। बुढ़ापे में 
जवानी बुला देने का नुस्खा आप ही ने बतजायो । न मालूम- किन-किन 
दवाओं क्री गरमी से महाराज का दिमाग आप ही ने.जलाया । 


दाँत पीसकर आगा हैदर महल की छत की ओर देखने लगा । 

राजा का ध्यान आक्ृष्ट हुआ, जनादंन से पूछा-क्या गड़बड़ है ? 
क्या मेरे ही महलों में किसी पड्यन्त्र की रचना कर रहे हो ?' जनादंन 
के उत्तर देने के पूर्व ही लोचनसिह बोला--पषड़यन्त्रों का समय भी 
महाराज इन लोगों ने मिल-जुलकर बुला लिया है, परन्तु जब तक 
लोचनसिंह के हाथ में तलवार है, तव तक किसी. का कोई भी पड़यन्त्र 
एक क्षण नहीं चल पावेगा ।! -, $ 2०७ ह 

क्या बात है ? राजा ने आँखें फैलाकर पूछा । 

जे 
ढ़ 


हा 

 लोचनसिह ने तुरन्त उत्तर दिया--“महाराज अपने किसी उत्तरा- 
घिकारी को नियुक्त कर दें नही तो शायद वीमारी के साथ-साथ गोल- 
साल भी बढ़ा चला जाय॑गा । जगह-जगह लोग चर्चा करते है अब कौन 
राजा होगा ?' जगह-जगह लोग सोचते होंगे “मैं राजा होऊँगा, मैं राजा 
वन जाऊँगा । तबियत चाहती है, ऐसे सव पाजियों के 'गले काटकर 
कुंत्तों को खिला दूं महाराज॑-- * ' ि - 
राजा ने कराह॒ते हुये कहा--मु्खें, बकवादी, पहले तुःअपना ही 


गला काट वा. 
« लोचनसिह-तुरन्त-तलवार -निकालकर बोला---/एक बार अन्तिम 


बार आदेश हो जाय और सब सह लिया जाता है, महाराज -की व्यया 
नहीं देखी जाती ॥ 20, १ 
... क्या करता है रे नालायक, डाल म्यान में, तलव+र को । राजा ने 
भयभीत होकर कहा । फिर बहुत क्षीण स्वर में वोले-“हकीम जी, इस 
भयडूर रीछ को मेरे पास मत आने दिया कीजिये । यह न-मालूम इतने 
दिनों कैसे जीता रहा । है 

हकीम सिर नीचा किये बंठा रहा।।_ |. 


त्+ 


* लोचनसिह ने भी कुछ नहीं कंहा।._ /.. '' 

. जनादेन उस दिते ठीक भौका ने समझ ' कर कालपी से आई हुई 
चिट्ठी के विपय में कोई चर्चा न करके लौट आया । लोचनसिह भी साथ 
ही आया। 

मार्ग में जतादेन ने कहा--आपसे एक विनती हैं ठाकुर साहब, 
जो बुरा न मानें, तो निवेदन करू ॥ 

कार्यि ॥ 

'ऐसे समय महाराज से कोई तीखी वात'मत कहिये १ 

“मैंने कौन-सी बात चिल्लाकरं कही ? क्‍या यह झूठ हैं कि अंनेंक 
स्थानों पर “उत्तराधिकारी कौन होगा' इस बारे में तरह-तरह की न॑ 
सुनने लायक वार्ता छिड़ती चली जा रही है ? बंदा आपकी मेलम है कि 

खास महलों में रानियाँ तक राजा के उत्तराधिकारी के विषय में विना 
किसी मोह या दुःख के चर्चा कर रही है ”? और कोई कहंता तो सिर 
या जीभ काट लेता, परन्तु रानी को क्या कहूं ? अच्छा किया; जो मैंने 
अपना विवाह नहीं किया ' 
आपकी बांत से राजा को कष्ट होता है.।, * हर 

',, “तबेआपने राजा को अभी तक नहीं पहचाना। राजा को कष्ट 
होता है आप सरीखे लोगों की ठकुर-सुहातियों से.।' ऐसा. राजा कभी न 
हुआ होगा, जो सच्ची बात: और सच्चे आदप्ियों का इतना आदर 
करे। 

' यह)तो आप बिलकुल ठीक कहते हैं।” जनादंन ने सावधानी के 
साथ कहा--हंम लोगों को बेड़ी चिन्ता है कि ऐसे राजा के बाद कम- 
से कम ऐसा ही वीर-पोषक राजा हो । इस प्रइन पर विचार करना 
आप सरीखे सरदारों का हीं काम है। हम तो आप॑ लोगों के किये हुये 
तिर्धार का केवल पीलन करने वाले है । 


| [ ११ .] मा , 

“ कुब्जरसिह को.राज सिंहासन के .प्राप्त करने की बहुत आशा न 
थी । वह यह जानता था कि राजा का अन्तिम समय निकट है और 
उनके मरते ही सिंहासन के लिये दौड़ो-झपटी की घूस मच जायगी। 
उसका संसार में कोई न था, केवल 'राजा का स्नेह था, सो वह पालर 
से लौटने के बाद कदाचित राजा के पागलपन में ऐसा लीन हो गया 
कि उसके चिन्ह तक न दिखलाई पड़ते-थे । 


बड़ी'रानीं की जरूर कुछ कृपा थी, : परन्तु उस कृपा में स्नेह के 
लिये, व्याकुल हृदय के लिये प्रीति न थी 

पालर में एक आलोक उसने देखा था। वह बिजली की तरह चमका 
और उसी तरह विलीन हो गया । उसकी दिव्यता का आओतंक-मात्र मन 
पर गढ्ा हुआ था और जैसे प्रातःकाल कोई सुख-स्वप्त देखा हो, किसी 


४४, विद।०। की वासिता 


आकाश-कुसुम के दूर,से...एक क्षण के लिये, दशन किये हों और वह 
विस्तृत अनन्त प्रसारमय प्रकाश में ही कहीं-छिप गया हो । ,-. | -, 

: .एक-आध वार कुज्जरसिह ने सोचा, स्त्री. थी, मनोहर थी, ज़ज्ञावती 
थी, एक वार स्नेह की इष्टि से देखा भी था। परन्तु-यह भाव ,बहुत 
थोड़ी देर मन में टिकता। , उसके मानस-पटल पर 'जो चित्र बना था, 
वह स्पष्ट दृष्टिवाली, अपरिमित शालीनतार्मय नेत्नों वाली, कठिनाइयों 
के सामने अपनी कोमल, गोरी भुजा की एक छोटी:उद्भुली के संकेत से 
अनन्त लहरावलि की .प्रवबलताओं को .जगाने; वालीं दुर्गा की ,था । स्वप्त 
सच्चा था अनूठा था, और शांतिदायक था। अथवा कदाचित्‌ उंत्सांह- 
मात्र दान करने वाला | परन्तु उस समये के चिन्ताजनक .और 'शुन्य-से 
-काल,मे उस आलोक की दिव्यता-मात्र की स्मृति।ही थी । - 


कुड्जर,को सिंहासन की आशा कम थी, परन्तु उपेक्षा न थी। उसने 
लोगों से प्रायः सुना था कि संसार में पांसा पलटते विलंब नही होता । 

राजा की बहुत बढ़ती वीमारी में एक दिन बड़ी रानी ने राजा के 
पास से लौटकर अपने महल में कुड्जर को बुलाया | 


४» + कहा--राजा का बेचना असम्भव जान: पड़ता हैं, मेरे सती हो 
जाने के वाद किसका राज्य होगा ? /«. 5 | 
« “ “इस तरह की बातें सुतकर "मेरा मन “खिन्न हो “जाता है 'और 
'यथासम्भव मैं इस तरह की चर्चा से बचा सकंता हूं । है 
: परन्तु कुछ्जर !” रानी ने कहा--जी अवश्यम्भावी है, वह होकर 
रहेगा । ' * 
कुज्जरसिह ने एक क्षण सोचक़र उत्तर दिया--जो आप सती हो 
« गई और महाराज ने किसी को उत्तराधिकारी नियुक्ति न किया, तो 
इस राज्य, का अनिष्ट ही दिखाई देता, है। डा 
छोटी, रानी राज्य करेंगी ।! रानी ने आँखें तानकर कहा--वह 
सती, न होगी । रु पद ॥ मे 

कुझ्जरसिंह बोला-- यह आपको केसे मालूम ?” 

“क्या मैं उनकी प्रकृति को नहीं जानती हूं ? चह राज्य-लिप्सा में 
चाहे जो कुछ कर सकती है ? वह देखो न, देवीसिह नाम का एक दीन 
ठाकुर, जो महाराज ने अपने महल में ठहरा रक्‍्खां है, उचकी आँखों में 
खटक गया है । कारण केवल इतना ही है कि मैने दो मीठी बातें कह 
दी थीं । रानी ने उत्तर दिया । 

परन्तु । कुञ्जरसिह बोला--महाराज उस बेचारे को थोड़े:ही 
राज्य दे रहे है, जो छोटी सरकार को खटके ।/ और उसने घबराहुट 
की एक सांस को दवाया । 

रानी ने कहा--कुञज्जरसिह, जब तक मैं राज्य का कोई स्थायी 
प्रबन्ध न कर दंगी, सती न होऊँगी । यदि मेरे पीछे “रानी ने राज्य 
.. फरके प्रजा को पीसा, तो मुझे. स्वर्ग में भी चरकन्यातता सी अनुभव 
होगी । 

'मेरे लिये जो कुछ आज्ञा हो, - सेवा.के लिये तैयार हूं । संसार में" 
भापके सिवा और मेरा कोई नहीं । 

तीन आदमियों के हाथ में इस समय राज्य की सत्ता बेटी हुईं 
है--जनादंन, लोचनर्सिह और हकीमजी । इनमें से किस पर तुम्हारा 
काजू है ?” के 

काबू तो मेरा पूरा किसी पर नहीं है ।” कुज्जरसिंह ने विश्वास 
परित्याग कर उत्तर दिया---परन्तु लोचनसिह थोड़ा-बहुत मेरा कहना 
सानते हैं । 

और जनादंन ? राजी ने पूछा । ध 

“वह बड़ा काइयाँ है। उसका दाव समझ में नहीं आता !! 

मैं उसे बहुत दिनों से जानती हूं। मैंने उसके साथ बहुत से अहसान 
भी किये हैं। वह उन्हें भूल नहीं सकता । उसे ठीक करना होगा ।' 

'कैसे ?” कुज्जरसिह ने भोले भाव से प्रइन किया । 

रानी ने अवहेलना की सूक्ष्म दृष्टि से कुजर का अवलोकन किया । 

फिर जरा मुस्कराकर बोली---'मैं उसे ठोक करू गी । जो कुछ कहती 
जाऊँ करते जाना -और यदि महाराज स्वस्थ हो गये और मैं उनके 
समय उस लोक को चली गई तो सोलह आना वात रह जायेगी ।' 

, कुछ क्षण बाद फिर बोली--कालपी से एक चिट्ठी आईं थी ।-कल 


महाराज को जेनाद॑न ने सुनाई । आपे से बिल्कुल बाहर हो गये । रानी : 


ते चिट्ठी का सविस्तार वृत्तान्त कुज्जरसिह को सुनाया । 

कुंजर ने भी ऊस्त चिट्ठी का हाल सुना था, परंतु यथावत्‌ उसे मालूम 
तन था। रानी के मुख से संपूर्ण व्योरा सुनकर उसे आइचयं हुआ । 

रानी बोली--'मुझे राज्य की खबरों का सब पता रहता है। यह 
तुमने समझ लिया या नही ?” 

कृञज्जर ने स्वीकार किया । बोला---उस लड़की का पता क्‍या 
मुनलमानों को लग गया है। पड 

“नहीं, परन्तु जनाद॑न ने पता लगा लिया है। बहुत सुरक्षित स्थान 
में विराठा के रजवाड़े के दाँगी राजा सबदलसिह के दुर्ग में वह पहुंच 
गई है ।/ फिर कहा--- हकीमजो जनाद॑न के कहने में हैं जनादंन को 
ठीक कर लेने से वह भी ठीक हो जायेगे ।* 

[. १२ ] 

राजा न सम्भले--मर्ज बढ़ता गया, ज्यों-ज्यों दवा की ।. पागलपन 
ओर शरीर की अन्य बीमारियो के बीच मे कमी-कभी कुछ चेत हो 
आता था । अवस्था इतनी खराब हो गई थी कि शायद आगा हैदर के 
सिवाय और किसी को उसकी चिन्ता न रह गई थी । सब बेचैन थे, 

व्यग्न थे उग्र चिन्ता में कि आगे क्‍या होगा ? 

... जिस समय जनाद॑त ने राजा को कालपी की चिट्ठी का सारांश 
सुनाया, सब उपस्थित लोगो को तरह-तरह की फूहड़ ग्रालियाँ देकर 
अन्त में आज्ञा दी कि कालपी पर चढ़ाई करने की तैयारी कर दो । 

बात-बात पर सिर काटने और कटवाने की योजना वाले लोचनसिह 
को भी इस आज्ञा को पालन करने में कठिनाई अनुभव हुई। 

जनादंन जानता था कि अलीमर्दान शीघ्र चढ़ाई. न करेगा। दिल्‍ली ' 
पड़यन्त्रो के भंवर मे पड़ी थी । दिल्ली के प्रत्येक गुट की इष्टि अपने 
प्रत्येक सहायक की सत्वर सहायता पर लगी थी। अलीमर्दान अपने 
भाग्य का अधिकांश भाग्य वहाँ के एक गुट से सम्बद्ध समझता था । 
दलीपनगर भी उस गुट का शत्तु न था । परन्तु किसी भी गुट का इतना 
आतझ्भू दलीपनगर पर न था कि अलीमर्दान के सामने दांतों-तले 
तिनका दबाता । इसलिये जनाद॑न ने सेना को धीरे-धीरे तैयार कर 
डालना ठीक समझा । बड़े पैमाने पर सेना रखता उस समय की माँग 
थी। शायद इस तैयारी से अलीमर्दान सहम जाय और यदि इससे त 
. भरी माना तो डट कर लड़ाई लड़ ली जायगी । परन्तु कालपी पर आक्र- 
सण करना जनादंन का ध्येय न था और न उसकी व्यवहरर-मुलक 
राजनीति में इस प्रकार के घेचार के लिये स्थान था[। बज्ञ मुष्टि की 
नीति में विध्वास रखने वाले लोचनर्सिह की सतक राजा की मनोवृत्ति 
पर निभर थी । 

वास्तव में इसी का जतादंन को बहुत खटका था। राजा कालपी 
पर चढ़ाई करने की आज्ञा दे चुके थे । जनादंन दलीपनगर को इस तरह 
की मुठभेड़ से बचाना चाहता था। सेना की धीमी तैयारी से इस मुठ- 
भेड़ का कुछ समय तक वरकाव हो सकता था| जनाद॑न को एक और 


बड़ी भाशा थी--राजा का शीघ्र मरण । और, जो कुछ , उसके मन में 
रहा हो, उसे कोई नही जानता था। ह 


परन्तु वह इस विचार पर अवश्य पहुंच चुका-था कि राजा के 


मरते ही दलीपनगर पर आते वाले तृफान का सहज ही निवारण कर 
लिया जा सकेगा। 


जनादंन ने राजा की एक दिन बहुत भयानक अवस्था देखकंर और 


दोनों रातियों के बुलावों को टालने के बाद आगा हैदर के घर जाकर 
मन्त्रणा की । 


कहा-'आज सवेरे राजा को जरा चेत था। स्थिति की भयंकरता 
देखकर , जी कड़ा करके मैंने राजा से स्पष्ट कहा कि किसी क्रो गोद ले 


पद ; विराटा की प्मिनी 


कब 


लिया जाये | आगचर्य है, वह इस वात पर नाराज नहीं हुये | केवल 
यह कहा कि अभी मैं नहीं मरूँगा, जिऊँगा । फिर मैं ज्यादा कुछ न 
कह सका । 

हकीम बोला--अब उनके जीवन में बहुत थोड़े दिन रह गये हैं। 
बहुत कोशिश की, मगर यमराज का मुकाबिला नहीं कर सकता । राजा 
की बद-परहेजी पर मेरा कोई कायू नहीं । यदि कमबख्त रामदयाल मर 
जाय, तो शायद अब भी राजा बच जायें । उनकी न मुमकिन फरमाइणों 
को पुरा करने के लिये वह सदा कमर कसे खड़ा रहता है । ऐसा बद- 
कार है कि कुछ ठिकाना नहीं । ] 

यदि मरवा डाला जाये ?' 

यह आप जानें । में क्या कहूँ ? 

'हकीम जी बदन में फोड़ा होने पर आप.उसे पालेंगे था काटकर 
साफ कर देंगे ?' 

मैं याद जर्सह होऊेगा, तो साफ करके ही चैन लूंगा। मगर में 
हकीम हू, जर्राह नही । 

'ख्विर, जिसका जो काम होता है, वह उसे करता है। न्यायाधीश 
शूली की आज्ञा देता है, १रन्तु शूली पर चढ़ाते है, अपराधी को चांडाल । 

'मूजी है और उसने पाप भी बहुत किये है । आपके धर्म के अनु- 
सार उसे जो दण्ड दिया जा सकता हो, दीजिये ।॥' 

'परन्तु हकीमजी, यह आपने बड़ी टठेड़ी वात कही । रामदयाल का 
असल में दोप ही क्‍या है ? मालिक नें जो हुवम दिया, उसे सेवक ने '* 
पूरा कर दिया। धमं-विधि से तो राजा का ही दोप है।' 

“राजा करे सो न्याव, पाँसा पड़े सो दाँव ।' 

परन्तु अब राजा के अधिक जीवित रहने से न केवल उनका कप्ट 
वढ़ रहा है, प्रत्युत यह्‌ राज्य भी आफत की गहरी साई की ओर अग्रसर 
हो रहा है ।' ़ 

'जो होनी है, उसे कोई नहीं रोक सकता ।' 


विराट को पद्मिनी । | हर 


हुकीम जी ।' जनादेन ने साधारण« नि३बय के साथ यकायक 
कहा--थया त्तो सजा का रोग समाप्त होना चाहिये या-उन्हें शीघ्र 
स्वयं मिलना चाहिये । 
दोनों बातें परमात्मए के हाथ में हैं।' हीम ने निराशप-पूर्ण स्वर 
में कहा। 
जनादंन बोला---नहीं आपके हाथ में है । 
यानी रै 
“यात्री यह कि आप ऐसी दवा दीजिये कि या तो उनका 'सेग शीघ्र 
छुर हो जाय यर॒ उचका कष्ट-पीड़ित जीवन समःप्त हो जाय ३! 
आया हैदर सल्नाटे में आ गया 4 बीला---शर्माजी अपने मालिक 
के साथ यह नमकहरामी मुझसे न होगी चाहे आप उनके साथ मुझे भी 
भरवा डालिये २१” अबकी बार जनादन की बारी सच्चाटे में पड़ने की 
आई 4 ह 
ज़रा झुखाई के साथ बोला--अभी-अभी बेचारे 'समदयाल के 
खतम होने कश समर्थन तो-कर रहे थे, परन्तु जिसके ,अत्याचारों के 
कारण बेचारी प्रतिष्ठित प्रज' बिलविला रही है, जिसकी नादानी की 
“बजह से काली का फौजदार इस निस्सहाय जनपद को स्ंनाश के 
समुद्र में डुवोने के लिये आ रहः है, जिसकी बच्ज-कामुकता के मारे 
असंख्य भोली-भाली, सती स्त्रियाँ मुंह पर कालिख पोतकर संसार में 
पक्खियाँ उड़ाती फिर रही हैं, जिसका-- 
वबसन-बस माफ कीजिये । ,हकीम बेला--आपको जो करना हो. 
कीजिये, मैं दखल नहीं देतग । ' चाहे किसी को राजा रानी बनाइये 
मुझसे कोई वास्ता नहीं । परन्तु अपने ईस्रान के खिलाफ मै कुछ न कर 
सकंगा । 
बिना किसी व्याकुलता के जनादंदन ने बड़ी अनुनय के साथ प्रस्ताव 
किया-: 'हैकीसजी मै हाथ जोड़ता हूं, कुछ तो इस राज्य के लिये करे 
जिसके अंभ-जेल से हमेंगरे और आपके हॉड़-मेसि बने हैं । 


ध्र्० विराठा की पद्मिनी 


दया कहूँ ? हकीम ने अभ्यमतस्क होकर पूछा । 

जनादेन ने उत्तर दिया---सैयद अलीमर्दान को मना लो । दलीप- 
तगर को वचा लो | सुना है उसकी फौज़ कालपी से शीघ्र कूच करने 
वाली है यदि आप उसे विलकुल न रोक संक, तो कम-से-कम कुछ दिनों 
तक अठका लें तब तक मैं राजा द्वारा किसी उत्तराधिकारी को नियुक्त 
कराके राज्य को सुव्यवस्थित करा लूंगा । यदि राजा बच गये, तो उत्त- 
राधिकारी की देख-रेख में राज-काज ठीक तौर से हौता रहेगा, न बचे, 
तो जो राजा होगा, सम्भाल कर लेगा । इस समय सबके मन किसी 
अनिरश्चित, अंधंकारावुत्त, अचछ्यय, घोर विपत्ति के आ दूटने की संभावता 
के डर से थर्र रहे है मानो मनुष्य में कोई शक्ति ही न हो। सामने 
सहायक देखकर ये ही भय-कातर लोग प्रवल हो उठंगे भौर यह 
राज्य विपत्ति से बंच जायगा । 

इस अनुनय की प्रवलता ने हकीम को कुछ सोचने पर विवश 
किया । हु 

जवादंन निस्सड्भोच कहते। चला गया-- यदि प्रजा अपने आप॑ 
कुछ कर सकती होती, तो हमें और आपको इतना ऊेच-नीच न सोचना 
पड़ता । उसका सशक्त या अशक्त होना अच्छे-बुरे "राजा पर निर्भर है । 
देखिये, छोटे राज्यों के अच्छे नरेणों के आश्रय में प्रजा कैसे-कसे भयानक 
आक्रमणकारियों का प्रतिरोध करती है और बड़े राज्यों के बुरे नरपतियों 
की मौजूदगी कराल विप का काम करती है ।* ' ' 

हकीम सोचकर बोला-- “मैं कालपी तुरन्त जाने को तैयार हूं, 
परन्तु राजा के इलाज का क्‍या होगा ?ै 

(क्रिसी अच्छे वैद्य या हँकीम को नियुक्त कर जाइये। उत्तर मिला 

हकीम ने कहा---मैं अपने लड़के के हाथ में राजा का इलाज छोड 
जाऊँगो और किसी हाथ में वही ।॥' 

'इससें कोई खलल न डालेगा । जनार्द॑त ने कहा--और. मैंते 
अत्यन्त विछ्लता के कारण जो ,दारण प्रस्ताव आपके सामने उपस्थिते 


विराट की पद्मिनी | ह श््श 


किया था, उसे भूल जाइयेगा। अवेस्था इतनों भयानक हो गई है कि 
भसेरा तो दिमाग ही खराब हो गया है । 


द्वैर । हंकीम बोला--इसका आप कोई ख्याल न करें। मैं 
अंलीमेर्दान को तो मनाने की कोशिश करूँगा ही, किन्तु दिल्‍ली के भी 
_ किसी गुट्ठ को हाथ में लेकर अलीमर्दान को सीधा कर लूँगा । इस समय 
दिल्‍ली की सल्तनत में एक और की बहुत चल रही है। शायद उसकी 
माफंत अलीमर्दान को काफी समय के लिये दिल्‍ली बुलवा सकूं ।' 


! है| .] 


शलोचनसिह के हाथ में सारी सेना नहीं है। मैं कभी नहीं मानूगी 
ईके सब सरदार उसके कहने या तावे में है । रानी ने उस दिच देर तक 
कुज्जर्रसह को तदस्थ को तरह बरत करते हुये सुनकर कहा ॥ 


अपनी पहले की कही हुईं बातों पर डिसने या आशास्वित्त होने का 
कोई लक्षण व्‌ दिखलाते हुये कुज्जर्ससह बोला-राव अपनी ही घात में 
है और दीवाद साहब अपने को महाराज से भी बढ़कर हकदार समझते 
है लोचनसिह शूरता में उन सब स्वाथियों से बढ़कर है और किसी विशेष 
पक्ष में नही समझा जाता है, इसलिये लोग उसकी बात मानने का कम 
से कम दिखावा अवश्य करते हैं। |“ 


जो आदमी संसार में यह प्रकट करता है कि ्ै हथेली पर जान 
लिये फिरता हूं और बगत-बात में सिर दे डालने का दंभ करता है, उसे 
शुर, बोदापन कह सकता है ३ उस दिच तो तुम कहते थे कि तुम्हारे 
कहने में अर जायगा 4 

आपने भी तो आज्ञा की थी आप जनार्दन को ठीक कर लेंगी । 


वह तो होगा ही अन्त में । रानी बोली--परन्तु इसमें तुम्हारे 
किस प्रयत्त-को गौरव और पुरस्कार मिलेगा ?* “ 


प्ूए - ः ः विरादा की पद्मचिती 


कुन्जर ने उत्तर दिया-सम्भव है, काकाजू स्वस्थ हो जायें ।' 
'असम्भव है । रानी ने बिना किसी छठद्य के कहा--अब तो उनके 
कष्ट की घड़ियाँ बढ़-भर रही है ।' 
.. इतने में एक दासी ने आकर खबर दी कि रामदयाल आना चाहता 
है। बुला लिया गया । 
एक बार कुन्जर और दूसरी बार रानी की मौर बिजली की तेज़ी 
के साथ देखकर बोला-' महाराज आज पंचनद की ओर जाने की तैयारी 
कर, रहे हैं। निवेदन कराया है कि आप भी चलें।' 
जरा अचम्भे में आकर रानी ले कहा---जी कैसा है ?* 
“कुछ अच्छा है--यों ही है।' 
जनाद॑त ने भी मान लिया है ?” 
उन्होने यह कहकर समर्थन किया है कि स्थान>परिवर्तन से लाभ 
होगा । ः 
कुज्जरसिह ने पूछा--कौन-कौन जा रहा है ? लोचनसिंद भी जा 
रहे है?” 
हाँ राजा । भुृत्य ने झुककर उत्तर दिया--सिना भी उनके साथ 
भयेगी, जितनी साथ के लिये आवश्यक होगी । | 
रानी ने कहा--“छोटी महारानी जायेंगी ?” ह 
“हाँ महाराज | उत्तर मिला । 
अच्छा, जाओ । रानी वोली---“मैं थोड़ी देर में उत्तर भेजूंगी ।* 
रामदयाल जाने लगा । रोनी ने रोककर कहा--#महाराज की 
अनुपस्थिति में और यहाँ से अतेक- लोगों के चले जाने पर सेना किसके 
. ह्वथ में छोड़ी गई है ?' 
उसने जवाब दिया--शर्माजी, ने प्रवन्ध कर दिया है ।” ., 
रामदयाल चला गया । ' 
कुञ्जरसिह वोला-जनादेन ने अलीमदानि को शांत करने के लिये 
आगा हैदर को कालपी भेंजा है.। जान पड़ता है उस दिशा से अब भय. 


विरादा की पद्मिनी भ्र३ 


का कारण नही है। इसलिये जनादंन मान गये हैं। मेरी समक्ष में 
आंपको वहीं चलता चाहिये, जहाँ जनादंन और लोचनर्सिह महाराज 
के साथ जायें। छोटी रानी साथ न जाती, तव भी आपका जाना 
आवश्यक होता । 

बड़ी रानी ने भी साथ जाने की सैंहमति प्रकट की । 


[ १४ ] है 

कालपी से आगा हैंदर ने जनादनत को लिखों था कि अलीमर्दान 
'माराज तो बहुत था, परन्तु अब शांत हैं और दलीपनगर को मित्र की' 
शष्टि से देखता है, लड़ाई की कोई सम्भावना नहीं और मुझे कुछ दिनों 
भेहमान बताये रखना चाहता है। 

असल बात कुछ और थी । निजामुलमुल्क हैदराबाद में, करीब- 
करीब स्वतस्त्र हो गया था। मालवा स्वतन्त्रता के मार्ग परे दूर जा, 
चुका था । परन्तु मराठे अपने सम्पूर्ण अधिकार के लिये वहाँ दौड़-धप 
कर रहे थे। दिल्‍ली मे संयद भाई अस्त हो चुके थे और वह कठपुतलियों 
“ को नचाने वाले ओछे हाथों में थी। वुन्देलखण्ड के पूर्वीय भाग में 
महाराज छत्रसाल की तलवार झ्षनकझना रही थी। मुहम्मदख | बंगश उस 
झनजनेहट का विरोध करता फिर रहा था। अलीमर्दात दिल्‍ली, 
मालवा और बंगश के चक्रव्यूह से वचकर अपनी धुन बना ले जाने की 
चिन्ता में था ।. दिल्‍ली का भय उसे न था, परन्तु उसकी ओठ की 
परीक्षा थी | दिल्ली से ससैत्य आने के लिये बुलावा ' आया था। बिना 
समझे-बूझे शीघ्र दिल्‍ली पहुंच जाना उन दिनों दिल्ली का कोई .सूबेदार 
फौजदार या सरदार आफत से खाली नही समझता था। मेरे लिये कोई 
घड़यन्त्र तो तैयार नहीं है ? मुहम्मद खाँ बंगश ने तो कोई शरारत नही 
रची है ? 

बंगश उसका मित्र था। परन्तु अलीमर्दान उसकी लड़ाइयों में बहुत 
कम शामिल होता था होता भी तो उस समंय के“ मित्र के घंड़यस्त्र, 


भ्् विराटा की पदह्मिनी 


विप और खड़ग से कैसे वचता ? इसलिये उसे बंगश पर और वंगश को 
उस पर सन्देह रहता था। अतएव उसने शांति के साथ कालपी मे कम 
से कम कुछ दिनों डटे रहना तय किया । दलीपनगर पर आक्रमण करने 
की बात उसने सदा के लिये स्थगित कर दी हो, सो नही था। मित्र 
भाव दिखलाकर वह दलीपनगर को सुपुप्त रखना चाहता था। अवसर 
थाने पर चढ़ाई कर देगा, इस नि३चय को उसने सावधानी से गाँठ में 
बाँध लिया था। ह॒ 

आगा हैदर का जो अतिथि-सत्कार हुआ, उसने अलीमर्दान के 
भनोगत भाव को और भी न समझने दिया । 

ऐसी परिस्थिति में जनाद॑न ने राजा के मनोवेग का समर्थन किया | 
दलीपनगर में सेना का एक काफी बड़ा भाग अपनी भण्डली के कुछ 
विद्वस्त लोगों के हाथ छीड़ा और पंचनद की ओर राजा को लेकर 
फूच कर दिया । खबर लेने के लिये जहाँ-तहाँ जासूस नियुक्त कर दिये। 
घह राजा का साथ बहुत कम छोड़ता था। ह 

रानियाँ साथ गई । देवीसिह अब विलकुल चंगा हो गये। था । उसे 
भी राजा ने साथ ले लिया । 

कहने के लिये कई बार सोची हुई बात को जनादेंन ने माग में 
एकांत पाकर देवीसिह से कहा--आप बड़े वीर है। उस दिन महाराज 
फी रक्षा भाप ही ने की ।! 

वुन्देला का कर्तव्य ही और क्या है, शर्मा जी ?” देवीसि]ह ने 
लापरवाही के साथ कहा-- परन्तु अब किस तरह उनके प्राण बचेंगे 
भह मेरी समझ्न में नहीं जा रहा है। 

दवा-दारू हो रही है। देखिये, आशा तो बहुत कम है ।' आह 
भरकर जनाद॑न वोला-- ऐसी दशा में महाराज को इतनी दूर नहीं 
आने देना चाहिये था। 

यमुनाजी की रज में वह अपूने जन्म की यात्रा समाप्त करना 
चाहते' हैं, इसलिये हम लोगों ने निषेध को उपाय नही किया । ४ 


बिराटा कौ प्मिनी - - प्र्प्‌ 


देवीसिह ने पूछा--(यदि महाराज का स्वर्गवास बीच में ही हो गया, 
तब क्या कीजियेगा 
. उत्तर मिला--यमुनाजी की रज में उनके फूल विश्वाम करेंगे। 
भापके प्रश्न के साथ हम सबकी एक और घोर चिन्ता का भी सम्बन्ध 
है। वह यह कि उनके पश्चत्‌ इस राज्य का शासन कौन करेगा ? 
'सिवा बुन्देला के और कौन कर सकता है ?” देवीसिंह ने कहा-- 
कुज्जरसिंह तो दासी-पुत्र है, गद्दी के हकदार नही हो सकते, इसलिये कोई 
भाई बन्द ही, सिहासन पर बैठेगा । 
परल्तु । जनाद॑न ने मुस्कराकर कहा-- 'भाई-बन्द कोई ऐस नहीं 
जिसका इंढ़ता-पूर्वेक अपने चेत में उन्होंने निषेध न किया हो | रानियाँ 
अवब्य है ।... 
देवीसिंह बोलए--यह समय स्त्रियों के राज्य का नहीं । 
और इधर उधर कोई भी उपयुक्त भाई वच्द नहीं। बड़ी कठिन 
समस्या है। | ८ 
सब बुन्देले भाई-बन्द ही है । 
आप भी ?' जनाद॑न ने आँख गड़ाकर पूछा । 
उसने उत्तर दिया---हाँ मैं भी । प्रजा होने से क्‍या भाई-बरूद में. 
अन्तर आ सकता है ?' 
हँसते हुये जनादेत ने पूछा--आपको राजा नियुक्त कर दें तो ?' 
, देवीसिंह सन्न रह गया। जरा रीति दृष्ठि से जनादंव की और 
देखने लगा। | 
 जनाददन बोला--यदि कर दें, तो गो-ब्राह्मणों की तो रक्षा होगी ?' 
भौर हँसा । 


[ १५ ॥ 


. पालर सें और आधप्त-पास भी खबर फैली हुई थी कि घोर लूँट-मार 
भोर मार-काट होने वाली है। उत्तरी-भारतवर्ष के,लिये यह समय बड़े. 


५६ विराट्ा की पद्मिनी 


संकट का था। उपद्रवों के मारे नगरों और 'राजधानियों में खलवली मची 
रहती थी। दिल्‍ली डॉवाडोल हो त्रुकी थी । उसके सहायक और शत्रु 
अपने-अपने राज्य स्थापित कर च्‌के थे । परन्तु ईष्या और शभनुता बढ़ने 
के भय से अपनी पूर्ण स्वतंत्रता बहुत थोड़े राजा या नवाब घोषित कर 
रहें थे । बहुत से स्वाधीन हो गये थे, किन्तु नाममात्र के लिये दिल्‍ली की 
अधीनता प्रकट करते रहते ये । इनमें जो प्रवल थे वे चौकस थे, निर्भय 
थे और उनकी प्रजा को बहुत खंटका नहीं था, किन्तु ऐसे थोड़े थे जो 
छोटे या निर्बल थे, वे किसी प्रवल पड़ीसी या दूर के शक्तिशाली, तूफानी 
जन-नायक की ओर निहारते थे । 

एक आग-सी लगी हुई थी। उसकी ली में बहुत से जल-भुन रहे थे, 
अनेको झुलस रहे थे और उसकी आँच से तो कोई भी नही बच 
'रहा था । न्‍ 


बड़नगर के राजा के लिये भी कम परेशानियाँ न थी। पालर के 
निकट किसी होने वाले तूफान की खबर पाकर कुछ प्रवन्ध करने क। 
संकल्प किया कि दूसरी ओर और बड़े झंझावातों की दुष्दिचन्ता में फस 
जाना पड़ा। पालर के निकटवर्ती प्रामो को रक्षा का कोई प्रवन्ध न किया 
जा सका । ऐसी भवस्था में साधारण तौर पर जैसे प्रजा को अपने भाग्य 
के भरोसे छोड़ दिया जाता था, छोड़ देना पड़ा । 

पालर के और पड़ोस के निकटवर्ती ग्रामीणों ने इस वात को समझ 
लिया। जजूलों और पहाड़ो की भयंकर गोद मे छिपे हुये छोटे-छोटे 
गढ़पतियों की शरण के सिवा और कोई आसरा न था कोई कही और 
कोई कही चला गया । रहे गये अपने घरों मे केवल दीन-हीन किसान 


जो हल खेती छोड़ कर कही न जा सकते थे । उन्हे पेट के लिये, राजा के 
लगान के लिये छुटेरों की पिपास के लिये खेतो की' रखवाली करनी 


थी। आशा तो न थी कि चेत--वैसाख तक॑ खेती वची रहेगी । यदि कही 
से घुड़सवार सेना आ गई तो खेतों मे अज्न का एक दाना और भूसे क। 
एक तिनको- भी न बचेगा। पेरेन्तु जहाँ आशा'नहीं होती;घहाँ निर्सश 


विराठा की पद्मिनी ; भ्र्छ 


ईश्वर के पैर पकड़वाती हैं । यदि बच गये, तो कृतज्ञ हृदय ने एक आँसू 
डाल दिया और वह गये, तो भाग्य तो कोसने के लिये कहीं गया ही 

| 
जे जिस समय बड़े-बड़े राजा और नवाब अपनी विस्तृत भूमि और 
दीघ॑. संपत्ति के लिये रोज-रोज खैर मनाते थे, अपने अथवा पराये हाथों 
अपने मुकुट की रक्षा में व्यस्त रहते थे और उसी व्यस्त अवस्था में 
बहुधा दिन में दो-चार घन्टे नाच-रज्ध, दुराचार और सदाचार के लिये 
भी निकाल लेते थे, उस समय प्रजा अपनी थोड़ी-सी भूमि और छोटी- 
सी सम्पत्ति के बचाव की फिक्र करते हुये भी देवालयों में जाती, कथा- 
वार्ता सुतती और दान-पुण्य करती थी। सन्ध्या समय लोग भजन गाते 
थे। एक दूसरे की सहायता के लिये यथावकाश प्रस्तुत हो जाते थे । 
यद्यपि बड़ों के सावंजनिक पतन की विषाक्त छाया में साधारण समाज 
को खोखला करने वाले अधमंमूलक स्वार्थ का पूरा घुन लग चुका था, 
और कायरता तथा नीचता डेरा डाल घुकी थी, . परन्तु -बड़ों को छोड़- 
कर छोटों में छल-कपठ और वेईमःती का आम तौर पर दौरा-दोरा न 
हुआ था। हे 

झाँझ बजाकर रामायण गाते थे । लुटेरों के आने की खबर पाकर 
इकट्टू हो जाते थे । मुकाबले के लायक अपने को समझा, तो पिल पड़े 
न समझा, तो दे-लेकर समझौता कर लिया या समय टालकर किसी 
गढ़पति के यहाँ वन-पर्वत में जा छिपे । 

पालर के सीधे-साधे जीवन में जहाँ विशाल पछ्लील में नहा-घोकर 
काम करना और पेट भर खा लेने के बाद शाम को झाँझ वजाकर ढोलक 
'पर भजन गाना ही प्रायः, नित्य का सरल कायें-क्रम था, वहाँ देवी के 
अवतार का चमत्कार ही एक महत्वपूर्ण विशेषता थी। इसके रज् को 
बाहर वालों से अधिक गहरा कर दिया था, क्योंकि पालर वालों ने 
इसकी विज्ञप्ति के लिये स्वयं कोई कष्ट नहीं उठाया था । 

वही चमत्कार उन दिनों उनकी -विपत्ति का कारण हुआ । असंख्य 

घुड़सवारों की ठापों से दूठे हुये हरे-हरे पौधों क़ी टहनियों को धूल के 
साथ गगन में उड़ते देखना वहाँ के बचे-खुचे लोगों का जागते-सोते 
का स्वप्न हो गया था । 

जिस दिन दलीपनगर .के राजा की मुठभेड कालपी के दस्ते के साथ 
हुई, उस दिन कुमुद का पिता उसे लेकर कहीं चल दिया था| सब धन- 
सम्पत्ति नहीं ले जा पाया था | उसका ख्याल था कि शायद शान्ति हो 
जाये। थोड़े ही दिन बाद लौटकर आया। __ 

उसके पडोस में केवल ठाकुर की एक लड़की, जिसका नाम गोमती 
था, रह गई थी । वह घर में अकेली थी। देवीसिंह के साथ इसी का 
विवाह होने वाला था । परन्तु दूल्हा को राजा की पालकी थामे हुये 
गिरते लोगों ने और गोमती ने देख लिया था । लोचनसिह की सहानु- 
भूतिमयी वार्ता गोमत्ती नही भूली थी । दूसरे दिन जब राजा नायकसिह 
दलीपनगर की ओर चलते लगे, तब डर के मारे किसी पालर निवासी 
ने देवी सिंह की कुशल-वार्ता का सम्राचार भी न पूछ पाया था। गोमती 
स्वयं जा नही सकती थी । उड़ती खबर सुन लीं थी कि. हाल अच्छा 
नही है लोचनसिह सरीखे मनुष्य जिस बेड़े मे हों, उसमें वह दीन घायल 
युवक कसे बचेगा ? परन्तु एक टूटती-जुड़ती आशा थी-शायद भगवान 
बचा लें, कदाचित दुर्गा रक्षा कर दे । 

नरपतिसिंह को गाँव मे फिर देखकर गोमती को बड़ा ढाढ़स 
हुआ । जाकर पूछा--'काकाजू, कहाँ चले गये थे ? दुर्गा कहाँ है ?' 

'मन्दिर में हैं।। नरपतिसिह ने अपना सामान जल्दी-जल्दी बाँघते 
हुये उत्तर दिया 8 

में अपनी दुर्गा की बात पूछती हूं ।' गोमती बोली । 

मन्दिर मे है ।' वही उत्तर मिला। 

बड़ी विनय के साथ गोमती ने कहा-'काकाज, मैं भी उसी मन्दिर , 
में तुम्हारे साथ चलूँगी । जहाँ कुमुद होगी, वही मेरी रक्षा होगी | इस 
विशाल झील के सिवा और कोई मेरा यहाँ रक्षक नहीं । 

सामान का बाँवना छोड़कर नरपतिसिह बोला--्या दुर्गा रक्षो 
नहीं करती हैं ? ऐसा कहने से वड़ा पाप लगता है-। 
। गोमती ने दृढ़ अनुनय के साथ कहा--इसीलिये तो आपके साथ 
चलंगी । मेरे पास कोई सामान नहीं है। एक घोत्ती और ओढने-बिछाने 
_ का छोटा-सा-विस्तर है, कन्धे पर लुटिया-डोर डाल लूँगी। यहाँ नहीं 
रहगी । साथ चलूंगी । जहाँ कुमुद होगी, वही चलंगी । 
चल सकोगी ? करारे स्वर में नरपतिसिंह ने गोमती को विचलित - 
करने के लिये कहा। - 
अचल कण्ठ से गोमती ने उत्तर दिया--चलूंगी, चाहे जितनी दूर ' 
और चाहे जैसे स्थान पर हों। 
/विराटा भयानक बेतवा के बीच में यहाँ से दस कोस । 
चलंगी | 
थोड़ी देर बाद दोनों पोटली वाँधकर पालर से चल दिये । 


«[-१६ [ 

टेढ़े-मेड़े, पथरीले-नुकीले और वन्य, पहाड़ों ओछे-सकरे मार्गों में 
होकर नरपतिसिंह विराटा पहुंच गया । 

विराटा पालर से उत्तर-पूर्व के कोने में है। बेतवा के तट और 
टापू पर, घोर वन के आँगन में छोटीं, सम्पन्न बस्ती थी । राजा दाँगी 
था । नाम सवदलसिह । नदी की कगार पर उसका गढ़ था, जो दूर से 
वन के सघन और दीघे-काय व॒क्षों के कारण कई ओर से दिखलाई भी 
नपड़ता था। 

: गढ़ के ठीक सामने पू॑ की ओर नदी के बीचों बीच एक टापू पर 
एक छोटा मन्दिर छोटी-सी दृढ़ गढ़ी के भीतर था । इस मन्दिर में उस. 
समय दुर्गा की मूर्ति थी जी्णोद्धार होने के बाद अब उसमें शब्कूर की 
मूर्ति स्थापित है.। दक्षिण की ओर यह ठापू एक ऊँची पहाड़ी में 
समाप्त हो गया है। कहीं-कही पहाड़ी <दुर्गंम है। जिस ओर यह -लम्बी- 

चौड़ी चट्टानों में हल गई है, उस ओर विस्तृत नीलिमामय जल-राशि 
है। नदी की धार टापू के दोनों ओर बहती है, परन्तु टापू से पूर्व की 
ओर धार बड़ी और चौड़ी है। इस पहाड़ी के नीचे एक बड़ा भारी 
दह है । 

उत्तर की ओर टापू करीब पाँच मील लम्बी समथर, उपजाऊ 
भूमि में समाप्त हुआ है । सबदलरसिह की छोटी-सी बैठक उस मैदान में 
थी । और बैठक के चारों ओर एक छोठा-सा उद्यान । 

मन्दिरों में कभी कोई साधू-बैरागी आकर कुछ दिनों के लिये ठहर 
जाता था; वैसे खाली पड़ा रहता था। पूजा का अवश्य प्रबन्ध था, 
जैसा पुराने विराटा के बिलकुल उजड़ जाने पर भी इस एकान्त मन्दिर 
की पूजार्चा का आज भी कुछ-त-कुछ प्रबन्ध है। 


विराठा में भी कुमुद के दुर्गा होने की बात विख्यात थी । राजा 
दाँगी था, इसलिये कुमुद के देवत्व को यहाँ और भी अधिक बड़प्पन 
मिला । नरपतिसिह थोड़े ही दिनों गाँव की बस्ती में रहा । नदी के 
बीच में टापू की पहाड़ी पर स्थित मन्दिर उसे अपनी रक्षा और निधि 
के बचाव के लिए बहुत उपयुक्त जान पड़ा | कुमुद भी आवभगत और 
पूजा की बहुलता मारे इतनी थक गई थी कि टोरिया के मन्दिर के 
एकान्त को उसने कम-से-कम कुछ दिनों के लिये बहुत हितकर समझा। 
नरपति के जाने के पहले ही कुमुद इस मन्दिर में चली आई थी । 


पालर से लौटकर गाँव में पहुंचने पर नरपतिसिंह ने गोमती से 
कहा---तुम अब यही कही अपने रहने का बन्दोबस्त करो । मैं देवी के 
पास मन्दिर में जाऊंगा ।! 

मै भी वहीं चलगी ।' 

बड़ा भयानक स्थान- है । 

भयानक स्थानों से नही डरती । देवी की सेवा में मेरा सम्पूर्ण 
जीवन सुभीते के साथ बीत जायगा । 

'प्रन्तु यदि देवी ने पसन्द न किया तो 

गोमती ने विश्वास के' साथ उत्तर दिया--अवश्य करेंगी। देवता 
के पास एक पुजारिति सदा रहेगी । आप जब कभी ठापू छोड़कर बस्ती 
में राजा के पास आवेंगे, देवी जी को अकेला.न रहना पड़गा । आजकल 
किसी को अकेला न रहना चाहिये । 

नरपतिसिह ने जिद न की । 

। जिस समय गोमती मन्दिर में पहुंची, कुपुद बेतवा के पूर्व तट के 
उस और वन के जजझ्भली पशुओं की आवाजें सुन रही थी। संध्या 
हो चुकी थी। पश्चिम दिशा का क्षितिज सुनहले रज्भ से भर चुका भा 
ओर पूर्व की ओर से अन्धकार के पलल्‍लड़ के पल्‍लड़ नदी की स्व्ण-रेखा 
पर मानो आवरण डालने वाले थे । मन्दिर के चारों ओर नदी की प्रशस्त 
धारायें अन्धकार और वन्य पशुओं के चीत्कारों से कुमुंद की एकांतता 
को अलग सा कर रही थी। पिता को देखते ही एकांतता का गांभीय 
घला गया । हं की एक सुनहली रेखा से आँखें जग गईं और गोमती 
को देखते ही आनत्द की पुलकावली का रेखा जाल विकसित मुख पर 
नाजने सा लगा। 

बिना किसी प्रतिवन्ध के गोमती को गले लगाकर बोली--गोमती 
तुम भी आ गई ! अच्छा किया । भूली नही.) एक से दो हुये । अच्छी 
सरहू हो ! अब पालर चलेंगे, साथ ही चलेंगे। 

, यह मिलाप तरपतिसिंह को भी बुरा नहीं लगा। देवी को--अपनी 
कन्या को---एक घड़ी के लिये स्वाभाविक आनन्द में लहराते देखकर वह 


बूढ़ा भी प्रसन्न हो गया । उसने सोचा--ऐसा मिलाप बहुधा और सबके 
सामने न होना चाहिये । 
गोमती भी उमड़े सौन्दर्य की युवती थी। परन्तु किसी गुप्त चिन्ता 
और प्रकट थकावट ने उसे मेघाच्छन्न चाँदनी की तरह बना रक्‍्खा था। 
आलिगन से छटकर गोमती ने सजल, छततज्ञ नेन्नों से एक क्षण उन 
 महिसावान्‌ स्थिर नेन्रों की ओर देखा | बोली--आपुकी शरण में आ' 
गई हूं, अब कोई कष्ट न. रहेगा-।' और रोने लगी । 

नरपतिसिंह अपना सामान यथास्थान रखने में जुट गया । 
कुमुद ने गोमती का हाथ पकड़कर कहा--आप-आप मत कहो, तुम 
कहो ।' 
देवी से ? ! 
'देवी मन्दिर में है। मैं तो पुजारिन-मात्र हूं ।' 
ही, आप ही कहूँगी । सब लोग आप कहते है । 
. नहीं मुझे वही बहुत प्यारा है। आप-आप सुनते-सुनते थक गई हूं। 
दूसरे शब्द में शांति और सुख है । 
जैसा आदेश हो । 
'फिर वही ! अच्छा देखा जायगा। परन्तु मैं तुम्हारी बहिन हूं, यह 
सम्बन्ध मानने का वचन दो । 
बड़ी बहिन ? 
यही सही ।' 
'सो तो है ही ।' 
कुमुद ने कहा-- तुम बहुत थक गई हो । सारी देह धूल और धूप में 
धूमरी पड़ गई है । नहा-धोकर भोजन करो ।' 
इतने में नरपतिसिह का ध्यान आक्ृष्ट हुआ। उसे सिर के बाल 
विखेरे पास आाता देखकर कुमुद की मुद्रा धीर हो गई । : 


नरपतिसिह बोला--“गोमती, तुम इस कोठरी में अपना डेरा डाल 
लो । तुम्हें मै कुछ वस्त्र और दूंगा । भोजन करके आराम से सो जाओ ।' 

कुमुद ने अपने सहज मीठे स्वर में कहा--हम और वह एक ही 
स्थान पर अर्थात एक ही कोठरी में सोवेंगी । मैने उसे अपनी छोटी बहिन 
बना लिया है ? 


दिवी और गोमती बहिन नहीं हो सकती। नरपतिसिंह ने जरा 
अधिंकार के स्वर में कहा । फिर नरम होकर बोला--“अच्छा, देवी के 
. मत सें जैसा आवे, करें। देवी जिस पर कृपा करें, कर सकती हैं।' 

गोमती को सस्वोधन करते हुये उसने कहा-'गोमती ब्रेटी, यह स्मरण 
रखना कि हमारी तुम्हारी देह मानवों की है और कुमुद कुमारी दुर्गा. 
का अवतार है। है 
अवश्य ।' गोमती ने उत्तर दिया । « 
भोजन के उपरांत नरपतिसिंह मन्दिर के एक बड़े कोठे में जा लेटा 


20 सो गया । दूसरी ओर की एक कोठरी में कुमुद और गोमती 
« जा लेटीं। 
न मालूम आज कुमुद गोमती को क्‍यों गले लगा लेने की बार-बार 


अभिलाषा कर रही थी । आज की सन्ध्या के पहले उसने कभी किसी 
को गले नही लगाया था । पीठ पर हाथ फेरा था, सिर पर स्थापत 
किया था, वरदान और आशीर्वाद दिये थे । परन्तु दो स्त्रियाँ घण्टों तक - 
जो वे-सिर-पैर की निरथंक बातें करती हैं और फिर भी नहीं अधघातीं, 
इसका उसके जीवन में कभी अवसर न आया था। । 

गोमती थकी हुईं थी, अद्भू-अद्भ चूर हो' रहे थे, परन्तु मन बहुत 
हल्का था और आँखों में नींद न थी। जीभ वार्तालाप के लिये लौंक-सी 
रही थी। परस्पर की दूरी ने मुहर सी लगा रक्‍्खी थी। कुमुद इस 
अवस्था को अवगत कर रही थी। एक स्त्री-हृदय को दूसरे स्त्री-हृदय - 
की मृक भाषा समझने में देर न लगी | 

जब दोनों को चुपचाप लेटे-लेटे आधी घड़ी बीत गई, कुमुद ने 
कहा--गोमती !' 

उसने उत्तर दिया-मैं अभी सोई नही हूं । आप भी जाग रही है ?! 

'फिर वही आप !/जी के उमड़े हुये किसी अज्ञात, अगम्य, वेग को 
..रोकते हुये हँसकर कुमुद बोली-“भाई, ऐसे काम नहीं चलेगा,। इन दूर 
की वातों से अन्तर न -बढ़ाओ । कया बहिन कहने से तुम्हारे सिर कोई 
विपद्‌ आती है ?' 

कुमुद की हँसी में हूलकी पंजनी की क्षीण खनक थी, परल्तु गोमती 
जरा विचल़ित-कम्पित स्वर मे बोली-'मैं ठाकुर-की बेटी हूं, इसलिये 

नहीं डरती, वैसे देंवी के मन्दिर में और देवी के इतने निकट रहने पर 
किसी मनुष्य देह धारी में साहस नहीं हो सकता !/ 
तुम्हारी जैसी तो मेरी भी देह है, गोमती ! क्या तुम मुझसे डरती 
हो ?' 
देवी, मैं किसी से नहीं डरती । परन्तु सिहवाहनी दुर्गा का आदर 
किस तरह हृदय से दूर किया जा सकता है। लोग कहते हैं, आप रात 
को सिंह पर सवार होकर संसार भर का पम्रमण और दीन-दुखियों का 
कष्ट निवारण करती हैं । 
गोमती, लोग क्या-क्या कहते है ? अलसाये हुये कण्ठ से कुमुद ने 
प्रश्न किया । ' 
गोमती ने उत्तर दिया-'लोग कहते और विश्वास करते है। और 
यह बात सच भी है कि दुर्गा रानी किसी प्राणी के कष्ट को रात्रि के 
: अवसान पर उतत्ती ही मात्रा में नही रहने देती | प्रात.काल होते-होते 
कलियों को चिटक, फूलों को महक, हरियाली दमक, अनाथों को सना- 
धता, पीड़ितों को स्वास्थ्य और दलितों को आश्रय देती हैं-जैसा आज 
मुझे मिला । | 
“गोमती, तुम पढ़ी-लिखी हो.। कुमुद ने जरा हेसकर कहा--“इस- 
लिये कविता-सी कह गई, परल्तु क्या यह नहीं जानती "के देवता का 
वास मृत में है, मैं तो दुर्गा की केवल पुजारिन हूं ?” 
वह बोली-'मेरा भाग उदय होना चाहता है, इसलिये आप इतनी 
दयालु होकर इस तरह मुझसे वाते कर रही है। विनती यह है कि यह 
- कृपा कभी कम ते हो । 
एक क्षण सोचकर कुमुद ने कहा-पालर में उस दिन की लड़ाई 
मैं रोकना चाहती थी, परन्तु न रोक सकी । दुर्गाजी की यही इच्छा रही 
होगी । चाहते हुये भी मैं उस रक्त-पात को न रोक सकी और यहाँ आना 
पड़ा । इस पर भी गोमती तुम वास्तविक दुर्गा को भुलाकर मुझे दुर्गा . 


' चराटा की पद्चिनी हि 


“ कहती हो ? मैं तो केवंल होम आदि करने वाली हूं और यदि तुम मुझे 
ऐसा ही मानती हो, तो मुझे वहिन कहलवाने में ही आनन्द है । 
गोमती ने कहा--यदि ऐसा है, तो केवल अकेले में बहिन कह 
” सकंगी | सबके सामने कहने में मुझे भय लगेगा। 
उस दिन युद्ध में क्या हुआ था । 
दुर्गा ने जो चाहा, सो हुआ ।” अन्‍्तर्यामिनी होकर भी आप यह 
- ध्रष्न करती हैं, यह केवल आंपकी महत्ता है। ह 

“फिर भी तुम्हारे मुंह से सुनना चाहती हूं।' 

गोमती ने जितना वृत्तान्त सुन रक्खा था, सुनाया । अपने विवाह 
' से सस्वन्ध रखंने वाली घटना नहीं कही ॥' 

कुमुद ने पूछा--“उस दिन तुम्हारी बारात आ रही थी, टीका 
फ्रुशल-पूर्वंक हो गया था या नही? 

गोमती ने कोई उत्तर नहों दिया। एक अाह भर ली । 

कुमुद ने कहा---उघर के समाचार मुझे नही मिले। पूजा अर्चा में 
इतनी संलग्न रही कि पूछ नहीं पया ।”'  _ हे 

रुद्ध स्वर में गोमती ने कहम--आपसे कोई बात «छिपी थोड़े ही 
शह सकती मैं क्या बतलाऊ । : 8 कं! 

कुम्‌द ने सहानुभूति-के साथ कहा- तुम्हारे ही मुंह से सुनूंगी । 
' सच मानो मुझे नहीं मालूम 

कुमुद्‌ ने उस अच्चे री कोठरी में यह नहीं देखा कि गोमती के कानों 
तक आँसू बह आये थे । प्रयत्त करके अपने को सम्भालकर गोमती ने 
उत्तर दिया--'मेरा भाग्य खोटा है, इसमें दुर्गा के आशीर्वाद को क्‍यों 
- दोष दूँ ?', अपने बरुत के दूल्हा से सम्बन्ध रखने वाली शेप रण-कथा 
- भी सुना दी । अच्त में वोली-घायल राजय पालकी में पड़े हुये थे । वह 
चन्दनवारों के सामने ही रुक गये । मेरी ओर देखते ही उनके घाव पुल- 
कित हो उठे । सह न सके । थम न सके, जैसे तलवार दूटकर दो दूक 
हो जाती है, उसी समय धराशायी हो गये! मैं पास भी न जर सकी ।! 

“फिर क्‍या हुआ ? कुमुदर ने सहानुभूतिमयी आतुरता के साथ 
पृछा--'फिर क्या हुआ गोमती .?” 

“एक निठुर, ठाकुर के पास आकर वुरी-भली बातें कहने लगा। 
किसी ने उसे लोचनसिंह के नाम' से सम्बोधन किया था । गोमती ने 
कहा । ेृ 

लोचनसिह । कुमुंद ने कुछ सोचकर कहा--यह नाम मुझे भी 
मालूम है । उस दिन की लड़ाई से इस नाम का कुछ सम्बन्ध है। कहें 
जाओ बहिन, आगे क्‍या हुआ ? 

गोमती कहने लगी--वह पत्थर का मनृप्य लोचनसिह उन्हें ठकरा 

. देना चाहता था। मेरे मन में आया कि खड्ग लेकर उसे ललकारू 

और सिर काटकर फेक दू । इतने में घोड़े पर बैठे राजकुमार वहाँ भा 
गये ।' - 

“राजकुमार जरा चकित होकर कुमुद बोली--“अच्छा फिर ? 

गौमती ने उत्तर दिया--“राजकुमार आ गये। उन्होंने घीरे से 

* उनके घायल शरीर को अपने घोड़े पर कस लिया और अपने डेरे पर 

ले गये । उनका नाम भूल गई हूं ।' 
"नाम कुज्जरसिह है । कुमुद ने कहा, फिर तुरन्त जरा उपेक्षा के 
साथ- बोली---कुछ भी नाम सही, फिर वे सब कहां गये ? 

ह 'लोचनर्सिह ने अपना घोड़ा आपके मकान के सामने रोक लिया ४ 
“मेरे घर के सामने 7 
“हाँ, और काकाजू को -पुकारा । 
क्यों ? अच्छा फिर ?' 
वह पूजा करना चाहता था, परन्तु सजकुमार ने कहा--आओँ 

मैं नहीं ठहरूगा । वह दुष्ट उन्हें अटकाये रखना चाहता था। फिर 

काकाजू के नाम से पुकार लगाई, कोई नही बोला। पड़ोस के पंडितजी 
ने .कहा-- सब लोग दोपहर को ही कहीं चले गये । उसी समय मुझे 
भी मालूम हुआ कि काकाजू ने घर छोड़ दिया है 


', बिराद्ा को पद्चिनरे द्र्छ 


कुमुद ने जरा-सा खाँसा, एक क्षण - बाद पूछा---फिर बे सब लोग 
पालर में ही बने रहे यर उसी रात्र चले गये ?ै 


गोमत्ते ने उत्तर दिया--पण्डितजी के जवाब देने पर राजकुमार 
घोड़े को लगाम हाथ में थामें वहीं थोड़ी देर खड़े रहे, परन्तु पण्डितजी 
घर से बाहर न निकले । डर गये थे । वह पषाण-हृदय लोचनसिह तब 
राजकुमार को वहाँ से जल्दी-जल्दी लिवर ले गया ३ सबेरे' सुना, राजा 
अपने दल के साथ दलीपनगर चले गये 4 ' 


कई क्षण बाद कुमुद ने पृछा--दिल्हा का कुंडल समरक्ार मिल 
गया था 


जरा संकोच के साथ गोमती ने कहा--दूसरे दिन खबर लगी थीरे 
के सजकुमार, जिसकर नाम आपने कुज्जरसिह बतसलरया है, रात भर * 
सरहमपट्टी करते और दवा देते रहे । इससे आये और कुछ नहीं सुना 4 
आप तो राजकुमार को जानती होंगी 4. 


मैने उसका वह नरम यों ही सुन लिया था १ कुमुद बोली-“अब 
: सो जाओ बहुत॑ थकी हुईं हो 4 


अभी तो नींद नहीं आ रही है, सो जाऊँगी । आप सोयें * 
“मैं भी अभी उन्तेंदी हुई हूं । पालर का और क्या समाचार है ?* 
गाँव सुतसान हो गया है 4 केवल चलने-फिरने से अश्कक्त लोग और 
थोड़े से किसान वहाँ रह मये हैं । मुसलमानों की चढ़ाई होने वाली है ॥ 
सुनते हैँ, वे लोम देश को उजाड़ देंगे । कुछ लोम कहते हैं, वे मच्दिर का 
' अपमान करने की भी चेष्ठा करंगे।! 


छुब्ध स्वर में कुमुद ने कहा, मानों कई तार एक साथ झेकार मार 
गये हों---'क्या सब क्षत्रिय उस समय पालर की झील या बेतवा की 
धार में डूबकर प्राण बच ले जायेंगे ? क्या बड़नगर और दलीपनयर के 
: ईहदू उस समय सोते ही रहेंगे? 

गोमती जरा सयंभीतः हो गई, पर एक क्षण बाद दृढ़ता के साथ 
बोली--कुछ लोगों ने वहाँ जाकर फरियाद भी की थी और सुनते हैं, 


. बलीपनगर के राजा राजधानी छोडकर पंचनद की ओर, चले गये है 


8] 


राजा नायकर्सिह अपने दल' के साथ एक दिन पंचनद पहुंच गये । 
पंचनद, जिसे पचनदा भी कहते है, वुन्देलखण्ड का एक विशेष 


- स्थान है । यमुना, चम्बल, सिन्धु, पहुज और कुमारी, ये पाँच नदियाँ 


उस जगह आकर मिली है । स्थान की विस्तृत भयानकता उसकी विशाल 
सुन्दरता से होड़ लगाती है। वालू, पानी और हरियाली का यह सद्भम' 


वैभव, भय और सौंदये के विचित्र मिश्रण की रचना करता है ! 


(0 


इस सद्भुम के करीब एक गढ़ी थी | दाजा उसी में जाकर ठहरे । 
सन्ध्या के पहले ही डेरे पड़ गये | 


आज तवियत्त कुछ ज्यादा खराब थी, परन्तु बातचीत करने का 


' चाव अधिक था। कुृज्जरत्तिह को बुलाकर पूछा-लोचनसिं कहाँ है ?” 


और लोचनसिह के उपस्थित होने पर प्रश्न किया-कृन्जरसिह कहाँ है ?* 


जितने प्रमुख लोग गढ़ी में राजा के साथ बाये थे, सद जानते थे 
कि राजा ने यहाँ आने में गलती की है। मार्ग से भटकी हुई इस दूर 
की गढ़ी में पहुंचकर किसी को भी ह॒षे नहीं हुआ । केवल लोचनसिह ने 
ठण्डा पानी पीकर, घोड़े की पीठ ठोकते-ठोकते सीचा कि आज रात-भर 
अच्छी तरह सोऊेंगा। कालपी पंचनद से दूर नही थी। कालपीं के 
फौजदार से किसी तत्काल सड्ूट की आशा न थी | उन दिनों मिलाप 
करते-क रते छुरी चल पड़ती थी और छूरी चलते-चलते मिलाप हो जाता 
था ॥-फंचनद दलीपनगर की सीमा के भीतर था। हकीम द्वारा फौजदार 
की शॉति-वृत्ति का पता लग चुका -था- और: .दलीपतगर की सेना- भी 


विराटा की परत्मिसी । ० ६३ 


निर्वेल न थी। जनादँन मेल और लड़ाई दोनों के लिये तैयार था । 
कुछ लोग सोचते थे कि दलीपनगर छोड़ आने में राज्य की ह॒त्या के।- 
सा काम किया , परन्तु उस परिस्थिति में राजा की आज्ञा का उल्लंघन 
करना असम्भंव था । इसलिये ऐसे लोग पछतावा तो प्रकट न करते थे, 
परन्तु राजा के लिये चिन्तित दिखाई पड़ते थे। ऐसे लोगों में केवल' 
जनाद॑न कम से कम ऊपर से चिच्तित नहीं दिखाई पड़ता था । 


सभी अगुओं के मन में एंक बात ही थी--राजा की संमाप्ति कब 
शीघ्रतापुूर्वंक हो और कब 'राजसत्ता किसी अच्छे आदमी के' हाथ में 
सुव्यवस्था का संग्रह कर दे। केवल देवींसिंह राजा के निकट्वर्तियीं में 
ऐसा था, जो भगवान से राजा के स्वास्थय-लाभ के लिये दिन में एकाघ 
बार प्रार्थना कर लेता था । 


पड़यन्त्र खुंब सरगर्मी पर थे। बिना किसी लाज-संकोंच के राजा 
के पलख्ू से चार हाथ के ही फासले पर र॑चित पड़यल्त्रों की काना« 
फंसी और पड़यन्न्र-रचना की बहस होने लगी । 


३ 


लोगों को यह दिखलाई. पड़ 'रहा था :कि सैत्तिकों का विश्वास 
लीचन सिंह के बल-बिक्रम पर 'और जनाद॑न की दक्षता तथा कुशलता 
पर है। जनादंत अपनी आथिक समर्थता और व्यवहार पदुता के कारण 
पंचनद पर सेना के विध्वास का स्तम्भ-हों गया। ,खुल्लमे-खुल्ला कोई 
'रानी उसके खिलाफ कुछ नहीं कह' रही थी ।ल्ोचनसिह के पास- तन कोई 
पड़यन्त्र था और न कोई पषड़यल्व्रकारी - दल । . षड़यन्त्र की सृष्ठि के 
, लायक़ कुण्ज्रसिह में न तो यथेष्ट मातनसिक चपलता थी और न किसी 
- घड़यन्त्र के प्रबल नायकत्व के लिए पूरी नैतिकहीनता। भीतर महलों 
में पड़यन्‍्त्र बनते और विगड़ते थे । सुलझाई हुई उलझनें और उलझती 
जाती थी । अच्छी-योजनायें भी तैयार हो जाती थी, परन्तु उनके लिए 
योग्य संचालक की अटक थी । |- | ,:*६-- 


$. ४ 
$ 

दो दिन ठहरने के वाद वड़ी रानी ने कुण्जरसिह को बुलाकर 
प्रस्ताव किया विलीपनगर तुरन्त लौट चलो | यह प्रस्ताव कघन में 
जितना सहज था, व्यवहार में उतना नही । , 

कुओ्जरसिह ने कहा--यह असम्भव है। काकाजू की मर्जी नहीं 
है। यदि हमने सैनिकों से कहा और उन्होंने न माना, तो तिल घरने 
की भी स्थान त रहेगा ।' 

'लोचनसिंह से कहो कि मेरी आज्ञा है। राजा को इस समय भले- 
बुरे का चेत ही नहीं ।' 

मैंने लोचनासह का रुख भी परख लिया है। उनके जी में किसी _ 
ने यह वात विठला दी हैं कि महाराज इस स्थान को कदापि न छोड़ेंगे 
वही स्वस्थ हो जायेंगे ।' 

“किसने 7 

'हकीप जी ने ।' 

आगा हैदर फे लड़के ते ?' 

'हुँ, महाराज ।' 

'लोचनसिंह को बुला लो । एक क्षण सोचकर फिर रानी बोलीं*-- 
मत .बुलाओ उस लंठु को । वह गेँवार रक्त, तलवार और सिर के सिवा 
हमारी सहायता की कोई और वात न कर सकेगा । कुल्जरसिंह |! 

आज्ञा । 

समय आ गया है ।' 

यह तो मैं भी देख रहा हूं । 

'तुम अच्चे हो ओर अपाहिज भी । 

कुज्जरसिह्‌ कान तक लाल हो गया, परस्तु चुप रहा। राबी 
घोलौं--तुम्हारे साथ कोई नही दिखलाई देता और मेरे पक्ष का भी 
इस जड्ल में कोई नहीं। मुझे इसी समय दलीपनगर पहुंचा सकतें 
हो?! 

प्रयत्न करता हूं।' उत्तर मिला | 


न 
हू. कननीन- क० मगर, 

कुन्जर्रासह वहाँ से जाने को ही हुआ था“कि रामदयाल रोती सूरत 
बनाये आया, बोला---कक्‍्कोजू --- 

हाँ, बोल, कह, वयों रुक गया ?” रानी ने कुछ कठोरता के साथ 
पूछा । 

'कक्‍्कोज ।' रामदयाल ने कहा--“जमनाणी से 'रज और गड्भाजल' 
मंगाने का हुकुम हुआ है । चलना होवें । 

'बया दशा बहुत बिगड़ गई है ?” रानी ने कम्पित स्वर में पूछा । 


हाँ महाराज ।' कहकर रामदयाल छोटी रानी के पास चला गया । 
उसी समय जनार्दन वहाँ आया। रानी आड में हो गई। उत्तर 


दैने वाली दासी, जिसे जवाब कहते है, रानी के कहलवाने से बोली-- _ 
कहिये, महाराज का हाल अब कैसा है ? 


'पहले से बहुत अच्छा है ।' जनार्दन ने उत्तर दिया--' उन्हें खूब 
ध्ैत है। परन्तु अन्त समय दूर नहीं मालूम होता । वीप-शिखा की 
अन्तिम लौ की तरह वह जगमगाह॒ठ है । वार-बार देवी सिंह का नाम ले' 
रहे है। वह महाराज के पास ही बैठे हैं। दवात-कलम मेँगाई थी । 

कुज्जरसिह ऐसे हिला, जैसे किसी ने यकायक झकझोर डाला हो । 

घोला--दवात-कलम किस लिये मेँगाई थी ?” 


स्पष्टता के साथ जनाद॑न ने जवाब दिया--“कदाचित्‌ अपना अंतिम 
आदेश अद्धित करना चाहते हैं। दवात-कलम पहुंच गई है, कागज पर 
कुछ लिख भी चुके हों । - 

'छोटी महारानी कहाँ हैं ?' रानी ने तुरन्त पुछवाया । . 

उत्तर दिया- उन्हें भी बुलवाया गया हैं। आप भी यथासम्भव 
शीघ्र चलें |” न्‍ 

कुञ्जरसिहं सन्न- होकर बैठ गगा। जनांद॑न चला गया | 

( १६ ) 
उसी समय पंचनद की छावनी में हँकीम आगा हैदर, भा गया । 
आते ही उसने जनादंन से कहा--यहाँ आकर बहुत बुरा किया | क्‍या 
राजा को मारने के लिये लाये थे ?' 
नही, उनकी इच्छा यहाँ ले आई । अब वह जा रहे है । 
पफर दलीपनगर 7 
'त्तही गोलोक ।' 
ऐसी जल्दी ! उफ !/ 
यह सब पीछे सोचियेगा । राजा के पास तुरन्त चलिये ।' 
दोनों जा पहुचे। लोचनसिह दवा दारू में व्यस्त था उसने पंचनद 
पर आने के पदचात्‌ ह॒प॑पूर्दक इस कत्तंव्य को स्वीकार कर लिया, और 
घह इस कार्य में इतना संलग्न था कि उसे एधर-उधर क्या हो रहा है, 
इसका कुछ भी चेत नल था। इतना विश्वास उसे अवध्य था कि राजा 
फा औषधोपचार सावधानी के साथ हो रहा है । देवीसिंह राजा के पास 
चैंठा उनकी देख-भाल कर रहा था। छोटी रानी एक ओर परदे में बैठी 
ई थीं। ह 
संकेत मे आगा हैदर ने अपने लड़के से राज़ा की दशा पूछी। 
उसने सिर हिलाकर निराशा-सूचक -संकेंत किया । आग्रा-हैदर ने पास 
जाकर-देखा । र ह 
- राजा क्षीण,स्वर में बोले-- 'हकीम जी, फहाँ थे ?! 
कॉपते हुये गले से आगा हैदर ने कहा--कदमो में । 
आज सब पीड़ा खत्म होती हैं हकीम जी ।/ राजा सिसकते हुये 
बोले । 
रोते हुये आगा हैदर ने कंहा--हजर की ऐसी अच्छी तबियत 
बहुत दिनों से देखी गई थी | आशा होती है-- 
राजा ने हाथ हिलाकर सिर पर रंख लिया । 

_हकीमजी कालपी गये थे, महाराज । वह अलीमर्दान को किसी 
गड़ढे में खपाने की चिन्ता में है ।' लोचनसिह ने राजा को शायद प्रसन्न 
करने के लिये कहा । 

आगा हैदर ने हाथ जोड़कर लोचनर्सिहू को वर्जित किया । 
हकीमजी,' लोचनसिह ने धीरे से कहा--क्षत्रिय न तो रण की 
मृत्यु से डरता हैं और न घर की मृत्यु से । ' 


इतने में एक ओर पर्दे में बड़ी रानीं भी आ बेंठी । | 

रामदयाल ने छोटी रानी के पास से आकर जतार्दन से जरा जोर 
से कहा-“आप सब लोग बाहर हो जायें ककक्‍्कोजू दर्शन करना चाहती 

रांजा ने यह-सव वार्ता कुछ सुत ली कुछ समझ ली | ूटे हुये स्वर 
में बोले-/तव सब लोग यही समझ रहे कि मैं मरने को हूं । कुल्जरसिंह 
कहाँ है ?' 

कुन्जर्रसह तुरन्त हाथ जोड़कर सामने खड़ा हो गया। राजा की 
आँखों में आँसू आ गये और गला रुघ गया । कुछ कहने को हुये, न कह 
पाये । कुब्जरसिंह की आँखें भी 'डबडवा आई । 


जनादेन इस समय बहुत सतक था, दृष्टि तुली हुई और सारी देह 
कुछ करने के लिये सधी हुई | वह ऐसा जान पड़ता था, , जैसे किसी 
महत्वपूर्ण नाटक का सूत्रधार हो । उसने लोचनसिह की ओर देखते हुये 
कहा-'इस समय सहाराज को वात करने में जितना कम कष्ट हो,. हम 
अपना उतना ही बड़ा सौभाग्य समझें। 


लोचनसिह ने कुज्जरसिह के पास जाकर कहा---राजकुमार जरा 
इधर आइये । इच्छा विरुद्ध कुज्जरसिह दूसरी ओर दो-तीन कदम के 
फासले पर हट गया । 
, जनादन दावात-कलम और कागज लेकर राजा के पास जाकर झूक 
गया । राजा असाधारण चीत्कार के-साथ बोले--'मुझे क्या तुम सबने 

पागल समझ लिया है ?' और तुरन्त अचेत हो गये । रामदयाल झपट- 
कर राजा के पास आना चाहता था, लोचनसिंह ने रोक लिया । 
कुञ्जरसिंह ने हकीम से कहा-आप देख रहे है कि आपकी आँखों 
के सामने यह क्‍या हो रहा ?' 
..'मेरी समझ में कुछ नहीं आता । हकीमजी ने आँखें मलते हुये 
कहा । 
हे यह दुधारा खांडा भी आज किसी लोभ में आ गया है। लोचन- 


सिंह की ओर इज़्ित करके कुन्जरसिंह ने दवे गले से कहा और दृढ़ता- 
पूर्वक अपने पिता के पैताने जाकर खड़ा हो गया । 


लोचनसिंह घीरे से बोला-'महाराज जिसे चाहेंगे, उसे लिख देंगे । 
किसी को उनसे अपनी माँग-चूंग नहीं करनी चाहिये ।! 
एक क्षण बाद राजा को होश आता देखकर जनाद॑न ने जोर से 
कहा-'कलम-दवात मँगवाई थी, सो आ गई | देवीसिंह के लिये आदेश 
हुआ, वह यहाँ उपस्थित है ।' 
“मुझे किस लिये ?' एक कोने से देवीसिंह ने पूछा । 
. जनादंन ने आग्रह के ऊँचे स्वर में कहा--“अब आज्ञा हो जावे ।' 
राजा ने कुछ मुंह ही मुंह में कहा, परन्तु सुनाई नहीं पड़ा। 
. जनाद॑न ने मानो कूछ सुना हो । बोला-'बहुत अच्छा महाराज, 


यमुनाजी की रज और गजल ये.है !' वह सामग्री पास हो रक्‍्खी 
थी । 


रामदयाल ने छोटी रानी के पर्दे के पास से चिल्लाकर कहा-- 
“'हकीमजी, यहाँ जल्दी आइये ।' 


हकीम राजा को छोड़कर नही गया | तब रामदयाल चिल्लाया- 
'कुञज्जरसिंह राजा आप ही इधर तक चले आओ ॥' 

जैसे किसी ने ढकेल दिया हो, उसी तरह कुन्जरसिंह छोटी रानी के 
पर्दे के पास पहुंचा । छोटी रानी ने सबके सुनने लायक स्वर में कहा- 
'भकुये बने खड़े क्या कर रहे हो ? तुम राजा के कवर हो, क्‍यों अपना 
. हैक मिटने देते हो ? जाओ, राजा के पास अपना हक लिखया लो ।' 


विराटाकी पह्मचिनी . - - ७४ 


लोचनर्सिह बोला--राजा जिसे देंगे वही पावेगा। हक जबरदस्ती 
नहीं लिखवाया जा सकता । 

कुज्जरसिंह राजा के पलज्भ की ओर बढ़ा । इतने में जनाद॑न ने - 
कहा--महाराज देवीसिह का नाम ले रहे है। सुन लो चामुण्डराय 
लोचनसिंह, सुन लो हकीम जी, सुन लो कुज्जरसिह राजा, सुन लो 
कक्‍्कोज !” और सब चुप रहे । 

लोचनसिंह बोला--आप झूठ थोड़े ही कह रहे है । 


राजा ने वास्तव में देवीसिह -का'नाम दो-तीन बार उच्चारण 


... किया था । परल्तु क्‍यों किया .था, इस बात को सिवा जनादंन के और 


700 


कोई नही बतला सकता था । 

जनादंन ने और किसी ओर ध्यान दिये बिना ही खब चिल्लाकर 
राजा से कहा--तो महाराज देवीसिंह को राज्य देते है ?” 

राजा ने केवल 'देवीसिहँ! का नाम लेकर उत्तर दिया और राजा , 
देर तक (सिर कपाते रहे | होठों पर कुछ स्पष्ट शब्द हिले, परन्तु सुताई  - 
कुछ भी नहीं पड़ा । और लोगों के मन में सन्देह जाग्रत हुआ हो या न 
हुआ हो, परन्तु लोचनसिंह के मन में कोई संशय न रहा । - 

जनादंन ने राजा के हाथ में कलम पकड़कर कहा--तो लिख 
दीजिये इस कागज पर कि देवीसिंह राजा हुये ।! राजा का:हाथ अशक्त 
था। किन्तु किसी क्रिया के' लिये जरा हिल उठा। सबने देखा। जनाद्दन 
ने तुरन्त उस हिलते हुये हाथ को अपने हाथ में पकड़कर कागज पर 
लिखवा लिया--देवीसिंह राजा हुये । उसके नीचे राजा की सहीं भी: 
करा ली । 


जनादेन ने देवीसिह को तुरन्त इशारे से पास बुला लिया । 
बोला--महाराज अपने हाथ से तिलक भी कर दें।! ओर गर्गाजल 'से 
राजा के अंगूठे को भिगोकर अपने हाथ थामे हुये जनाद॑न ने देवीसिह 
का मस्तक अभिषिक्त करा दिया। 

लोचनसिह से कहा--तोपें दगवा दो। 
हकीम बोला---'कालपी खबर पहुंचने में देर न लगेगी | इसी जगह 
चढ़ाई .हो जायगी । 


होवे । जनादंन वेग के साथ बोला--थोडी देर में संसार भर 
जान जायगा, अभिषेक गुपचुप नहीं होगा, खुल्लमखुल्ला होगा ।* 
लोचनसिंह बाहर चला गया । 
रामदयाल चिल्लाया--'कक्‍्काज्‌ की मर्जी है कि यह सब जाल 
है ।.महाराज कुछ सुन या समझ नहीं सकते। राजा कुज्जरसिंहू महाराज 
हो सकते है और किसी का हक नही । 


बड़ी रानी ने कहलवाया- पहले भली-भांति जाँच कर ली जाय 
कि महाराज ने अपने चेत मे यह आदेश लिखा है या नहीं । व्यर्थ का 
बखेड़ा नही करना चाहिये । 

बड़ी रामो की ओर हाथ बाँधकर जनादंन बोला-- बड़ी फक्‍कोजु 
के जानने में आवे कि राज्य कुंवर देवीसिंह को ही दिया गया है ॥ 


इतने मे राजा कुछ अधिक काम्पित हुये। जरा चोर से बोले-- 
कुज्जर--सिंह । 

'मुझे राज्य दे रहे है ।' 

जनाद॑न ने कहा--कभी नही, राजा अब अचेत है ।' 

राजा ने फिर अस्थिर कण्ठ से कहा--देवीसिंह ।! 

“राज्य मुझे दिया है ।' देवी सिंह कठीर स्वर में बोला । 

कुज्जरसिह राजा के पास आ गया। बड़ी रानी ने निवारण 
करवाया । छोटी रानी ने बढ़ावा दिलवाया | रामदयाल कुज्जरसिह के 
पास खड़ा हो गया । 

धाये, धाय॑, घायें । उधर तोपों की शब्द हुआ । 


'भहाराज देवीसिंह की जय !” तुमुल स्वर में कोठी के बाहर 
* सिपाही चिल्लाये। 

इतने में राजा ने क्षोण स्वर में'कुल्जरसिह ? फिर 'कहा, कुछ्जरसिह 
औरं रामदयाल ने सुना शायद जनादंत ने भी । 
| जर्रसह बोला--अव भी छल और धूर्तता करते ही चले जाओगे ? 
मेरा नाम ले रहे हैं । हि 
तही' देवीसिंह ने कहा। 
नहीं । जनादंत्त बोला | 
आगा हैदर चुपचाप एक कोने में खड़ा था ।|.. *.- 

. छोटी रानी परदे से चिल्ला उंठौ--'कायर, डरपोक, क्या राज्य ऐसे. 
लिया जाता है ?' पर्दा जोर से हिला, मानो रानी सबके सामने किसी 
भयानक वेश में आते वाली हैं। रामदयाल लपककर दरवाजे पर जा, डटा 

कुञ्जरसिह ने तलवार खींच ली। इतने में लोचनसिह आ गया । : 
बोला--यह क्या है कुज्जर्रासह राजा ?' ' 

थे लोग मुझे अब अपने राज्य से वंचित करना चाहते हैं, दाऊजू 
काकाजू ने अभी अश्भी नाम लेकर मुझे राज्य दिया है। 

तिलवार स्थान में राजा । लोचनसिह ने कुञ्जरसिह के पास जाकर 
डटपकर कहा---जो कुछ महाराज ने किया है, वह सब मेरे देखते सुनते 
हुआ है। | 

'घोखा है । रामदयाल चिल्लाकर छोटी रानी के दरवाजे पर डटे 
हुये बोला । 

राजा ऊध्व-इवास लेने लगे ॥।. * 

हकीम गरजकर वोला--महाराज को शांति के साथ परमंधाम जाने 
दीजिये | अब एक-दो क्षण के और है, पीछे जिसे जो दिखाई दे कर 
लेना । 


राजा की अवस्था ने उपस्थित लोगों के बढ़ते हुये क्रोध. पर छापे- 
सी लगा दी । 

राजा को भूमि पर शय्या दे दी गईं। मूँह में गद्भाजल डाल दिया 
गया । तोपों और जय-जयकार के नाद में राजा नायकर्सिह की संसार 
यात्रा समाप्त हो गई । 

बहुत सपाटे के साथ पंचनद से दलीपनगर लौट आये, केवल 
कुञ्जरसिंह पीछे रह गया । राज्य-भर ने पुरानी रीति के अनुसार सूतक 


मनाया, बाल सुडवाये, परन्तु वास्तव मे कोई दुःख था कि नही, यह 
बतलाना कठिन है । 


असफल प्रयत्न के पीछे पड़ना बड़ी रानी की प्रकृति में न था । एक 
बार मनोरथ विफल होते ही पुनः प्रयत्त करता उनके मानसिक संगठन 
के बाहर की बात थी । छोटी रानी को देवीसिंह का राजतिलक बहुत बुरा 
लगा । वह सती नही हुईं | यह देखकर और शायद देवीसिंह के मनेने' 
पर बड़ी रानी भी सती नहीं हुई । 

जनाद॑न प्रधान मन्त्री घोषित कर दिया गया और लोचनसिह प्रधात 
सेनापति । इसी बीच में दिल्‍ली से जो समाचार अलीमर्दान को मिला, 
उससे उसकी वहुत-सी चिन्तायें दूर हो गईं। उसने दलीपनगर पर, 
आक्रमण करना निश्चित कर लिया । यदि अलीमर्दान को वह समाचार 
कुछ दिन पहले मिल गया होता तो शायद वह पचनद पर ही युद्ध ठानने 
की चेष्टा करता । परन्तु इसकी सम्भावना थी वहुत कम, क्योकि बहुत 
दूर न होते हुये कालपी से पचनद पर तोपो का घसीट ले, जाना काफी 
समय ले लेता । 

अब कालपी में दलीपनगर के ऊपर चड़ाई करने के लिये तैयारी होने 
लगी-दलीपनगर में इनकी खबरें आने लगी । 

थोड़े दिनों बाद यह सेनो कालपी से चल पड़ी । 

उधर दलीपनगर मे भी खब तत्परता के साथ जनादंत और लोचन 
सिंह द्वारा सैन्य-संगठन होने लगा । प्रजा में विश्वास का संचार हुआ। 
देवी सिहू इस तरह राजसिंहासन पर बैठने लगा, जैसे दरिद्रता या सामा- 
जिक स्थिति की लघुता ने कभी उसका सम्पर्क ही न किया हो । 


विराठा की पद्चिनी छह 


उसी समय समाचार मिला कि कुन्जर्रासह ने कुछ सरदारों को साथ 
लेकर सिंध तटस्थ सिहगढ़ पर कब्जा करके विद्रोह का झण्डा खड़ा कर 
' दिया है। जनादेन ने यह भी सुता कि छोटी रानी कुज्जरसिह को 
उभाड़ने और द्रव्य आदि से सहायता करने में कोई संकोच नहीं कर रही 
है। इस पर भी नये राजा ने उनके साथ कोई बुरा बर्ताव करने का 
लक्षण नहीं दिखलाया ।_ 

परन्तु जनादंन से सहन नहीं हुआ । बुलाकर रामदयाल से कहा- 
"तुम्हारी सब चालें हमे विदित है। कुञ्जरसिह राजा अपने किये का 
फल पायेंगे । परन्तु तुम उनसे अपना कोई सम्बन्ध मत रखो नहीं तो. 
किसी दिन सिर से हाथ धो बैठोगे । 


मैने क्या किया है पण्डित जी ?” रामदयाल ने पूछा । , 

तुमने कुड्जरसिह के पास रुपया-पैसा भेजा है । तुम यहाँ के भेद 
कुछ्जरसिंह के पास भेजते रहते हो 

मैने यह कुछ भी नही किया । 

“छोटी रानी और तुम यह सब नहीं कर , रहे हो ?” 

वह करंती होंगी महारानी हैं। में तो नौकर-चाकर हूं ।' 

खाल खिंचवाकर भुस भरवा दिया जायगा, जो किसी शेख में 
भूले हो ।' ह 

किसकी खाल ? रानी की 7” 

मैंने यह तो नही कहा, परन्तु यदि राती पृथ्वी को सिर पर 
उठायेंगी, तो क्या वह न्याय से बच जायेंगी ! धैय की सीमा समाप्त 
हो चुकी है।' 

'मेरा कोई अपराध नही ।” कहकर रामदयांल चला गया । 

जनादंन दूसरे कामों में लग गया और इस बार्तालाप को भूल गया। 
खबर लगी कि अलीमर्दान सेना लेकर राज्य की सीमा के पास से होता 
हुआ बढ़ता आ रहा है परन्तु सीमा के भीतर प्रवेश नहीं किया, और 


कक 

न राज्य की किसी प्रजा को सताया ही है। शायद कहीं और जा रहा 
हो | कम से कम अपनी तरफ रो कारण न उपस्थित किया जाय | ऐसी 
दशा में उससे लडने के लिये सेना भेजना राजा देवीसिह ने उचित नहीं 
समझा, परन्तु अपने यहाँ चौकासी रबखी | दुष्न्मरसिह को सिहगढ़ से 
निकाल भगाने के लिये कुछ सेना उस ओर रवाना कर दी । कुझजरसिंह 
अपनी छोटी-सी सेना के साथ सिंहगढ़ में घेर लिया गया । सिन्धु नदी 
साँप की तरह कतराती हुई इस किले के नीचे से बढ़ती चली गई है। 
नदी के उस ओर भयानक जल था। किले में खाद्य-सामग्री थोड़े 
दवियों के लिये थी । घेरा प्रचण्डता और निष्ठुरता के साथ पड़ा । किले 
से वाहर निकलकर लड़ना आत्मघात से भी अधिक बुरा था । किले की. 
दीवारों पर तोपें निरन्तर गोले फेकने लगी | बचने का कोई उपाय ने 
देखकर जो कुछ उसे अनिवार्य दिखाई पड़ा, वही निश्चय किया, अर्थात्‌ 
लड़ते-लड़ते मर जाना । 
| २० ॥]' 

मौका मिलते ही रामदयाल ने छोटी रानी को -जनादन हारा 
अपमानित होने की वात सुना दी । रानी के क्रोध छा पार न रहा। 
वोली-'मैं तव अन्न जल ग्रहण करूँगी, जब्र जनाद॑न का सिर काटकर 
मेरे पास ले आवेगा ।' 


रामदयाल को विस्मय हुआ, वह रानी के हठी स्वभाव को जानता 
था। उसकी यह कल्पना न थी कि बात इतनी बढ़ जायगी। बोला--- 
अभी काकाजू की तेरही नही हुई है, जब हो जायगी, तव इस काम के 
होने में देर नही लगेगी 

तिरही होने के दो तीत दिन रह गये हू । मैं तव तक बिना'अन्न 
जल के रहूंगी ।' 

ऐसा न करे महाराज, यदि शरीर को कुछ क्षति पहुंची, तो जो 
कुछ थोड़ी-सी आशा है, वह भी नष्ट हो जायगी ।' 


पिराटा की पद्मिती - झ्रे 


यदि जनादंन मार डाले गेया, तो मानो राज्य प्राप्त हो गया। 
उसी के प्रपन्च से आज मैं इस दशा को पहुंची हूं। उसी के पड़यम्त्रों से 
 राज्याधिकार से वंचित रही, उसी की धूतंता के कारण सती न हो 
'चाई । घोल, ते उसका सिर काट सकेगा ? 
मै आज्ञा-पालत से कभी न हिचरककगा । रामदयाल ने उत्तर 
पदिया--'फिर चाहे चरणों की सेवा में सुझे अपने प्राण भले ही उत्सर्ग 
'करने पड़ें । 
तब ठीक है । रानी ने जरा सन्तोष के साथ कहा-- परन्तु अन्न- 
- जल तभी ग्रहण करूगी । 
रामदयाल ने विषयान्तर के प्रयोजन से कह्म--कालपी से अली- 
अर्दान की-सेनर आ रही है। 
आती होगी, मुझे उसकी कोई चिन्ता नही । 
इधर से सिहमढ़ की ओर सेना भेजी गई है । बहुत-सी तोपें भी 
गई है । जनादंन को इस समये अलीमर्दात इतना शत्र नही जान पड़ 
रहा है जितना कुम्जरसिंह राजा ।” 
रानी ने चकित होकर पूछा--कुजड्जरसिह को समाचार भेज दिया 
व्या नही २ हा 
उत्तर दिया--कड़ा पहरा बिठलाया गया है। युप्तचर वेश बदल 
कर घूम रहे है। वहाँ जाने के लिये मेरे सिवा और कोई नहीं है।' 
रानी बोली-- तुम्हारे चले जाने से यहां मेरे निकट कोई विश्व॑स्त 
आदमी नही- रहेगा | तुम किसी तरह उन्तके पास यह समाचार पहुंचा 
दो कि सिहगढ़ की रक्षत के लिये अधिक मनुष्य एकत्र कर लो, तब तक 
मैं अन्य सरदारों को ठीक करती हूं। 
परच्तु दूसरा काम भी मेरे झुपुदं किया गया है।' रामदयाल ने 
चनावटी सद्भोच के साथ कहा ३ 
छोटी रानी गये--ग्रुजरे पक्ष के लिये हादिक अभिलापा तक का 

का शीश काटने के लिये एक सप्ताह का समय देती हूं। एक सप्ताह के 
पश्चात्‌ मेरा ब्रत आरम्भ हो जायगा। अभी स्थगित किये देती हूं । 
जल्दी कर । 
सिर खुजलाते हुये अत्यन्त दीनता-यूवक रामदयाल ने कहा--'सेना 
को सिहगढ़ की ओर गये हुये देर हो गई है। बहुत तेज घोड़े की सवारी 
से ही इस सेना से पहले सिहगढ़ पहुंचा जा सकता है। इधर जनाद॑न 
की हम लोगों पर बड़ी पैनी आँख है । कोई अन्य विश्वसनीय आदमी 
हाथ में है नही । 
अच्छा, मै पुरुष वेश में सिहगढ़ जाती हूं। रानी ने तमक कर 
कठिनांइयों का निराकरण किया--'देखें मेरा कोई क्या करता है ?' 
परन्तु धीरे से रामदबाल ने कहा--'महाराज, इस तरह अपने 
महल को छोड़कर स्वयं देश-निष्कासित होने से कुब्जर सिह राजा को 
कोई सहायता आपके द्वारा न मिलेगी और निश्चित स्थान से अनिश्चित' 
स्थान में भटकने की नई कठिनाई का भी सामना करना पड़ेगा ।! 
रानी की आँख से चिनगारी छूट पड़ी । मैं दलीपनगर के इस बिल 
मे चूहे की मौत नही मरू गी । रानी ने कहा--/बड़ी की तरह नहीं हूं 
कि ऐरों-गैरों का उस पविन्न सिहासन पर बैठना सह लूँ। घोड़ा तैयार 
करवा । हथियार और कवच ला । 
' रामदयाल आज्ञा-पालन के लिये चला, फिर लोटकर हाथ वॉधकर 
खड़ा हो गया । 
रानी डपटकर बोलीं--क्या मैं ही तेरी खाल खीच ? जानता है 
क्षत्रिय-कन्या हूं, अपने हाथ से भी घोड़े पर जीन कस सकती हूं । 
महाराज । रामदयाल बड़बड़ाया । 
रानी ने अपने कोषागार से तलवार ढाल और दो पिस्तोलें निकाल 
लीं। मुस्कराकर क़हा-- जैसे सावन की अंधेरी रात में बादलों के 
भीतर विजली की एक. रेखा धिरक गइ हो--- तुझे हथियार उठा लाने 
का, प्रयत्व न करना पड़ेगा। घोड़ा कस सकेगा ?' 2 


विराटा की पद्मिनी झ३े 


महाराज ४ रामद्याल ने कम्पित स्वर में कहा--मैं भी साथ 
चलूंगा / यदि सवेनाश ही होना है, तो हो । नहीं तो पीछे मेरी लाश को 
किसी घूरे पर गीध और गीदड़ नोचेंगे ।* 

रानी थककर चौकी की तकिया के सहारे बैठ गई । 

एक क्षण बाद पूछा--“बोल, क्या कहता है ?! 

“एक उपाय है। आज्ञा हो, तो निवेदन करू ?ै 

“कहता क्यें नहीं मूर्ख । क्या ताम्र पत्र पर खुदाकर आज्ञा दूं ?! 


'रामदयाल ने स्थिरता के साथ उत्तर दियग--अलीमर्दाव की सेना 
दलीपनगर पर आक्रमण करने आ रही है । अभी दूर है, परन्तु थोड़े दिन 
में अवश्य ही निकट आ जायगी । ज़नादंन उस सेना से युद्ध करने की 
तैयारी कर चुका है । लड़ाई' अवश्य होगी । सेन्धि के लिये कोइ गुंजा- 

यश नही रही । हो भी, तो कोई चिन्ता नही 4 

यह सब क्‍या पहेली है रामदयाल ? संबी ने झुंझलाकर पूछा--- 

सीधी तरह कह डाल, जो कुछ कहना हो १ 


रामदयाल ने उत्तर दिया--“अन्नदाता, अलीमर्दान ने अपने राज्य 
का कुछ नही विगाड़ा था । लोचनरसह दाऊजी ने नाहक उसकी फौज के 
णुक सरदार को मार डाला । यदि वह बदला लेने के लिये आर रहा है, 
स्रो कोई अश्चर्य की बात नहीं । मन्दिर और दुर्गाजी के अपमान की 
चात बिलकुल बृनावदी है + अलीमर्दान को केवल रुपये से गरज है ।' 

रानी उठ खड़ी हुईं। आँखें जल रहीं थीं परल्तु घीमे स्वर में 
चोलीं--दिेख रममंदयरल, याँदि तूं पागल हो गया है, तो त्तेरी कोई दवा- 
दारू न होगी मै एक ही बार में तेरा सब रोग बहा दंगी । जनादंन 
का मद दूसरे बार में शान्त हो जायगा, फिर यदि यह राज्य अलीमर्दान 
को मर्द डाले, तो चिन्ता नही ओर '्यादि वह इसे, तो भी चिन्ता नही ४ 


भदि तेसी बात समाप्त हो गई हो और तू अंचेत न हो, तो तुरन्त घोझ' 
ऋस ले ३ 


पड विराटा की पद्मिनी 


रामदग्गाल वहाँ से नहीं टला | णशीत्रता-पूर्वक बोला--कई बार 
दिल्ली के बाद्ाहों का साथ इस राज्य ने दिया है । अवकी वार दिव्ली 
के सरदार से यदि सहायता ली जाय, तो क्‍या बुराई है ?' 

रानी बैठ गई, सोचने लगीं । सोचती रही । 

रामदयाल बीच में बोला “अलीमर्दान से वड़नगर वाले नहीं लड़ 
रहे हैं, विराटा का दांगी राजा नहीं लड़ रहा है, दलीपनगर को ही क्‍या 
पड़ी है, जो व्यर्थ का वर विसावे ? उसकी सहायता से यदि आप या, 
कुज्जर्रमिह राजा सिंहासन पा सकें तो कोई अनुचित वात नही ।! 

रानी ने थोड़ी देर में बहुत थक हुये स्वर में कहा-तव कुब्ज्जरसिह 
के पास न जाकर अलीमर्दान के पास जा। मेरी राखी लेता जा । यदि 
वह मन्दिर तोड़ने के लिये आया हो, तो बिना कोई बातचीत किये तुरन्त 
लौट आना । फिर मुझे सिवा जनार्दन के सिर के और कुछ न चाहिये | ' 
उस सिर को घूरे पर फेककर सती हो जाऊँगी ॥ 


[ २१५ | 


कुछ दिन पीछे विराटा में भी खबर पहुंची कि कालपी के सूवेदार , 
अलीमर्दान की सेना पालर में पहुंच गई है । मन्दिर तोड़कर नप्द कर 
दिया है और कुमुद को लक्ष्य करके दलीपनगर पर आक्रमण करने वाली 
है। यह समाचार वहाँ पहले ही पहुंच गया था कि दलीपनगर का राज्य 
किसी एक़ अप्रसिद्ध,दरिद्र ठाकुर देवीसिंह को मिल गया है | किस तरह 
ममिल्रा, यह वात भी नाना रूप घारण करके वहाँ पहुंची थी । 

_. - विराटा छोठा-सा राज्य था, परन्तु वहाँ का राजा सबदलसिह 
सावधान और .दिलेर आदमी था ? मालूम था कि इस लड़ाई का कारण 
मन्दिर की मूर्ति और कदाचित कुमुद है। उसे वह सुरक्षित रक्‍्खे हुए 
था । जब उसके पड़ोस में होकर अलीमर्दान की सेना निकली, तव उससे 
कोई रोकटोक नदी की, वल्कि खातिर से पेश,आया, जिससे अलीमर्वान 
को कोई सन्‍्देह न हो । हज 


विराटा की पद्चिनी ह ै टू 


कुमुद की पूजा बाहर से बिलकुल, झुक गई। यदि कभी-कभी लुके* 
छिपे हो भी जाती थी तो बड़ी सावधानी के साथ । परन्तु विराद्य वालों 
की पूर्जा बढ़ गई । विराटा-निवासी किसी आने वाली विपद के निवारण 
के लिये भक्ति के साथ उस पूजा में रत रहने लगे । 


इधर-उधर के समाचार कुमुद को दिन में बहुत कम मिलते थे । 
रात को नरपतिसिह से जो कुछ मालूम होता था, उसमें सांसारिक 
समाचारों का समावेश बहुत कम रहता था। आध्यात्मिक--अर्थात्‌ * 
पूजा-सम्वन्धी-विषय उनके भोजन और निद्रा के बीच का स्वल्प समय 
ले लेते थे । 


उस दित जो कुछ गोमती ने सुना, उससे उसकी विचित्र दशा हो 
गईं। वह कभी आकाश की ओर देखती, कभी गजगामिनी गुढ़ धार की 
. ओर और कभी दूसरे कितारे के निर्जत, सघन वन की ओर देख-देखकर 
कुमुद से कुछ कहता चाहती थी । पूजा और पुजारियों की भीड़ के मारे 
दिन में अवसर न मिला । दोनों रात गये अपनी कोठरी में चली गईं । 
कुमुद को विश्वाम' की ओर प्रवृत्त होते देखकर गोमती ने कहा--क्या' 
 त्तीद आ रही है ?' 

बड़ी क्लांत हूं गोमती । ऑजकंल काम के मारे जी बेचैन हो जाता 
हैं. । मूति से वरदान न माँगकर लोग मेरे सामने हाथ फैलाते है । 


क्योंकि लोग उसे पा जाते है |” प्रफुल्ल गोमती बोली । 

उदाम स्वर में कुमुद ने कहा-यह मेरी शक्ति के बाहर है। मैं तो 
दुर्गा से केवल प्राथंना करती हूं स्वयं किसी को कुछ नहीं दे सकती । 
जो इससे प्रतिकल विश्वास करते हैं, वे अपने साथ अन्याय और मेरे 
साथ क्र रता करते है । 


इस पर गोमती जरा सहम गई। कुछ क्षण बाद उसांस लेकर 
बोली--- उधर के समाचार सुने है ? युग-परिवतृ्‌न-सा हुआ है। 
“क्या हुआ है गोमती ?' कुमुद ने जरा रुचि दिखलाते:हुये पूछा ॥5. 


घ६ के विराटा की पश्मिनी 


दलीपनगर के 'राजा नायवर्सह का देहान्त हो गया है ४ उत्तर 
मिला । 

अब राजा कौन हुआ है ? युवराज को गद्दी मिली होगी ।' उठती 
हुईं उत्सुकता को स्वयं. शान्‍्त करके कुमुद ने पूछा । 

'सो नही हुआ ।' संयत आवेश के साथ गोमती बोली-“राजकुमार 
को तहीं, दूसरों को राजा राज्य देकर मरे है ।! 

बड़े कुतृहल के साथ कुमुद ने प्रश्त किया--'किसको गोमती? 
किसको ?' ; 

गोमती कुछ कहना चाहती थी, त कह सकी । 

कुमुद ने उत्तर की प्रतीक्षा किये विना 'कहा--राजकुमार ने ऐसा 
कया किया होगा ? उन्हें राजा ने क्‍यों राज्य नही दिया ? वह तो राज्य 
के उपयुक्त मालूम होते थे और दूसरे को किसको राज्य दे दिया होगा । 
समाचार भ्रम-मूलक जान पड़ता है गोमती । 


'देवी का वरदान खाली नही जाता ।' गोमती ने कहा--देवी की 
पूजा रीती नही पडती ।/ 


तुमने जो कुछ सुना हो, मुझे सविस्तार बतलाओ ।! कुमुद ने मुक्त 
उत्सुकता के साथ कहा । 

गोमती चुप रही, जैसे किसी ने उसका गला पकड़ लिया हो । 
थोड़ी देर बाद बोली--राजक्‌ मार को मैने भी देखा है । ऐसी महत्ता 
इतनी दया दूसरों में कम देखी जाती है । राजा उन्हें चाहते भी थे। 
वह चाहने योग्य है भी । 
शा कुमुद ने आग्रह-पूवंक पूछा- तब बतलाती क्‍यों नहीं गोमती, राजा 

नेहु 

उसने उत्तर दिया-“जिसने उस दिन पालर की लड़ाई में राजा के 
प्राण बचाने के लिये अपने शरीर को लगभग कटठवा दिया था । 

कुमुद ने अतसुनी-सी करके कहा-“राजकुमार का क्या दोष समझा 
गया ? इस क्ृति का मूल कारण राजा का परायलपन न समक्षा जाय; 
तो क्‍या समझा जाय है, 


विरादा की पंश्रमिनी छ्छ 


'पागलपन नहीं था जीजो ?” गोमती ने दढ़त! के साथ कहा । 

इस नये सम्बोधत्त से कुमुद बहुत सन्तुष्ट नहीं हुई। परल्तु उसी 
सहज मुदुल स्वर में बोली---'तो क्या था गोमती ? 

“राजकुमार दासी से उत्पन्न है इसलिये उन्हें राज्य नहीं मिला ।! 
भोमती ने स्वाभाविक गति से उत्तर दिया । हु 

'झूठ, झूठ है गोमती ॥ क्षुव्ध स्वर में कुमुद मे कहा--लोचनसिह 
सदृश पुरुष झूठ नही बोल सकते ।” 

. वह निष्दुर क्र ठाकुर । गोमती के मुंह से निकल पड़ा--“उसने 

श्या कहा था ?' 

कुमुद कूछ देर तक चुप रही । उसके स्वर ने कुछ क्षण बाद फिर 
ब्रह्ी कोमलता धारण कर ली | वोली---- तुम्हें कैसे मालूम गोमती ?* 

गोमती ने इसके उत्तर में कुंजरसिह की उत्पत्ति की कथा सुनादी | 

लम्बीं उसाँस लेकर कुमुद ने पूछा--कौन राजा हुआ गोमती ?'* 

गोमती ने उत्साह के साथ उत्तर दिया---“मैने बतलाया था जिन्होंने 
उस दिन राजा के प्राणों की रक्षा की थी । है 

कुमुद ने बिस्तर से उठकर विस्मय-पुवंक कहा--तुम्हारे दूल्हा ?! 
गोमती ने कुछ नही कहा । 


» रहे |] 


गाँव के जो स्त्री-पुरष विराठा की ठौरिया (अब उस स्थान को 
- इसी नाम से पुकारना चाहिये) पर आते थे, उनके. साथ कुम॒द की 
बातचीत वरदानों और तत्सम्बन्धी विषयों के अन्त्गंत अधिक होती ह 
थी । अन्य विषयों की बातचीत सुनने के लिये वहु कभी-कभी उत्कंठित 
हो जाती थी । परन्तु पूजक और भक्त लोग ऐसे विषयों की चर्चा उसके 
सामने नही करते थे । पूजक और पृज्य के बीच में श्रद्धा ने जो अन्तर 
उपस्थित कर रक्खा था, वह कुमुद को असह्य हो उठा, किन्तु वह ऐसी 
” अधीर न भी कि उसका आतुरता के साथ उल्लंघन कर सकती । 


८८ विराधा की प्चिनी 


कुझजरसिंह के विद्रोह और अलीमर्दान की अवद्यंभावी चढ़ाई का 
समाचार यथासमय टोरिया पर पहुंचा । गोमती ऐसे सव समाचारों 
को जासूसों की तरह खोद निकालने में निमग्न थी । हे 

दो-एक दित से गोमती कुमुद को किसी उदासी में, किसी असमंजस 
में उलझी हुई सी देख रही थी। रात को उन दिनों कोई वात नहीं 
हुई | गोमती को सन्देह हुआ कि कही कुज्जरसिह के उत्तराधिकारी को 
दलित समझकर देवी ने दूसरों पर स्वत्व-सन्जन और अचुचित अपहरण 
के आरोप की कल्पना न की हो | कुश्जरसिह के विद्रोह और अली- 
भर्दान के आक्रमण में अपनी बात कहने के लायक सामग्री पाकर रात्रि 
के आगमन के लिये व्यग्न हो उठी । - 

गोमती को उस दिन जान पड़ा कि सूर्य देव बहुत मचल-मचलकर 
अस्ताचल गये, अन्धकार ने प्रकाश को घोर लड़ाइयों के वाद दवा पाया 
और उसके अभाग्य से कुमुद, लेठने की कोठरी में बड़ा विलस्व करके 
आई। ः 

गोमती ने तुरन्त वार्तालाप आरम्भ'किया । 

कुमुद ने पुछा--आज का कुछ समाचार आपने सुता है ?' . 

उसने कहा--मुझे पूजन से अवकाश हो नही मिलता ।! 

श्वर मे कोई क्षोभ न था, परन्तु कोमल होने पर भी उसमें संगीत 
की मंजुलता न थी--जैसे कोयल ने दूर किसी सधन वन में वायु के 
झोकों की गति के प्रतिकूल कूक लगाई हो । 

“उस दिन मैने कुमार कुड्जरसिह के विपय में जैसा सुना था, 
चेतलाया था । राज्य न मिलने के कारण असंतुष्ट होकर उन्होंने एक 
चड़ा भारी उपद्रव खड़ा कर दिया है।' 

एक क्षण के लिये कुम्‌द की देह धर्रा गई | परंतू उसने अपने सहज 
स्वर में उत्सुकता-ज्ञापत व करते हुये पूछा-'क्या सुना है गोमती आज ?' 

'मैने यह , सुना है।' गोमती ने उत्तर दिया--'कि दासी पुत्र 
कुण्जर्रासह ने राज्य-विद्रोह किया है । सिहगढ़ पर क्षनभिकोर जेष्टीः से 


शा 

दखल कर लिया है और इस अनुचित, अधर्मपूर्ण युद्ध में मनुष्यों के सिर 
काट और कटवा रहे हैं। छोटी रानी, जो मृत राजा को विष देकर 
मार डालना चाहती थीं, उतका साथ दे रही हैं। गृह-कन्नह की ऐसी 
आग दोतों ने मिलकर सुलगा दी कि दलीपनगर का राज्य राख में मिल 
जाने को ही हैं । 
कुमुद के हृदय से एक उष्ण उसांस निकली । & 

- गोमती कहती गई--इधर कालपी के मुसलमान सूवेदार ने चढ़ाई 
. कर दी है। वह अपने विराठा के पास से होकर आजकल में ही निकलने' 
वॉला है । उंसका प्रयोजन पालर के मन्दिर को विध्वंस करने का है । 
उसने आंपके विपय में जो वासना प्रकट की है उसे कहने से मेरी जीभ 
के खण्ड-खण्ड हो जायेंगे । 


अन्तिम वात सुनकर कुमुद क्या कहती है, इसकी प्रतीक्षा एक क्षण 
करने के बाद गोमती ने फिर कहा-गू ह-कलह, जो कुमार -कुन्जरसिह से 
खड़ी करदी है, कदाचित्‌ इस अलीमर्दान के मँह मोड़ने में दलीपनगर 
राज्य को कृण्ठित कर दे प्रार्थना है, आप नये राजा को ऐसा ,अदमनीय 
बल दे कि नये महाराज कुन्जरसिह के विद्रोह को कूचलकर अलीमर्दान 
की अधर्म-कुचेष्टा को नष्ट-भ्रष्ट करने में समर्थ हों । 


कुमुद देर तक कुछ सोचती रही । थके हुये कुछ काँपते हुये वारीक 
स्वर में बोली--गोमती, सो जाओ, फिर कभी बात करूंगी । नींद आ- 
रही है । 

परन्तु भक्त का हठ चढ़ चुका था । गोर्मती बोली--नही देवी, आज 
वरदान देना होगा, जिसमें कोई अनिष्ट न हो | यदि कहीं आपने समझ 
लिया कि कुन्जरसिह का पक्ष न्‍्याय-संगत है, तो दलीपनगर का, संसार 
भर का स्वनाश हो जायगा । यदि दलीपनगर के धर्मानुमोदित महाराज 
कुन्जरसिह से हार गये; यदि अलीमर्दान ने ऐसी अव्यवस्थित अवस्था में 
राज्य पाया, तो आपके मन्दिर का क्या होगा ? धर्म का क्या होगा ? 

अन्य राजा अपनी तजंनी भी मन्दिर की रक्षा में न उंठावेंगे । विराटा- 
राज्य मे इतनी शक्ति नही कि अलीमर्दान का मर्दन कर सके । इसलिए 
जननी रक्षा करो, बचाओ ।' 

' गोमती कुमुद के पैरों से लिपट गई और आँसुओं से कुमुद के पैर 
भिगो दिये । 

कुमुद ने कठिनाई से उसे छुड़ाकर अपने पास बिठला लिया | सिर 
पर हाथ फेरकर बोली-क्या चाहती हो गोमती ? जो कुछ कहोगी, उसके 
लिये माता दुर्गा से प्रार्थना करू गी । यह निश्चय जानो कि माता का 
मन्दिर भ्रष्ठ न होने पावेगा । उसकी रक्षा भगवती करेगी ।* 

'तो यह वरदान चाहती हूं ! गोमती. ने अच्धेरे में हाथ जोड़कर 
कहा-'यह भीख माँगती हूं कि कुन्जरसिंह का नाश हो, अलीमर्दान मदित 
हो और दलीपनगर के महाराज की जय हो ।! ह 

ये शब्द उस कोठरी में गूज गये, कल-कल शब्दकारिणी वेतवा की 
लहरावली पर उतरा उठे । कुमूद को उस कोठरी में एक क्षण के लिये 
चमक सी जान पड़ी और शून्य गगन आंदोलित--सा । न 
.. कुमुद ने कुछ समय पश्चात्‌ शात, स्थिर स्वर में कद्टा-यह न होगा 
गोमती-परन्तु मन्दिर की रक्षा होगी और अलीमर्दान का मर्द होगा, 
इसमें कोई सन्‍्देह नहीं । ] 

यह वरदान नहीं है । गोमती ने प्रखर स्वर में कहा--यह मेरे 
लिये अभिशाप है देवी । मैं इस समय इस. तपोमय भवन में इस वेतवा 
के कोलाहल के बीच चरणों में अपना मस्तक काटकर अपंण करूंगी ।' 

कुमुद ने देखा, गोमती ने अपनी कमर से कुछ निकाला । - 

कुमुद ने कहा-- क्या करती हो ? ऐसा मत करना ॥' 

भक्त के कठे हुये सिर पर ही दुर्गा का अधिकार है, अन्यथा नहीं । 
वरदान दीजिये या सिर लीजिये ।! ; 

“मैं बतलाती हूं ठहरो ।” कुमुद ने कहा - और कुछ क्षण तक कुछ 
सोचती रही । 

फिर झढ़ता-पूर्वंक बोली---तुम्हारे राजा का राज स्थिर रहेगा। 
मन्दिर बचेगा और अलीमर्दान की जय न होगी। तुम्हें इससे अधिक - 
और क्या चाहिये ?” 


गोमती सन्तुष्ठ हो गईं, फिर पैर पकड़ लिये « कुमुद ने उसे घीरेसे 
हटाकर रुखाई स्वर में कहा--जाओ सोओ॥। भविष्य में कभी फिर 
उस राजकुंमार का वर्णन करोगी, तो अच्छा न होगा ।* 
गोमती चुपचाप जा लेटी । 


[ र४ ] 
अलीमर्दान एक ब॑ड़ी संख्या में सेना लिये हुये पालर जा पहुंचा । 
उसे अपने पड़ाव के लिये वहाँ से बड़कर अच्छा स्थान मालूम न था। 


घोड़े के लिये पाती और चारा दोनों का सुभीता था तथा उसी स्थान पर 
दुर्गा का मन्दिर और पुजारिन का घर भी था। 


बड़तगर के राजा को अली मर्दान ने आश्वासन दे दिया था कि उसकी 
प्रजा कें साथ किसी प्रकार का दुव्यंहार न किया जायग़ा और न मन्दिर 
को नष्ट । दलीपनगर के राजा को दण्ड देना, राज्य-च्युत करके हलवाहे- 
का हलवाहा कर देना ही सिर्फ मेरी मंशा है। 


दलीपतगर और बड़नगर वर्षो से दिल्‍ली के -मातहत राज्य थे, परच्तु 
परस्पर स्वतंत्र थे। उनकी दिल्‍ली की मातह॒ती भी दिल्ली के बल के 
हिसाब से घटती-बढ़ती या तिरोहित होती रहती थी । इस समय इनमें 
से कोई भी दिल्ली के प्रति व्यवहारिक रूप में अपनी अधीनता- प्रकट नही 
कर रहा था; लेकिन खुल्लमखुल्ला विरोध- भी न था। दिल्ली के बड़े 
कर्मचारियों या सेना-तायकों से उनकी इन दिनों कोई घोषित लड़ाई न 
थी । नाम-मात्र की भी प्राधीनता से बच निकलने के अवसर की ताक 
में अवश्य थे परन्तु इस समय दलीपनगर का पक्ष . लेकर अलीमर्दान से 
युद्ध छेड़ बैठता समयानुकूल नही समझा गया ।, 

गिरे 
पं 


दलीपनगर दुविधा में था | एक ओर सिंहगढ़ का घेरा, दूसरी ओर 
अलीमर्दान; घर में छोटी रानी का भय और पृर्व-दुव्य॑वस्था से राज्य को 
निकाल कर वतंमान में संगठन का आयोजन । 


इसलिये पालर तक पहुँच जाने में अलीमर्दात की रोक टोकु की 
गई। शायद रास्ते में विराठा-सदश छोटे-छोटे रजवाडे कुछ विध्न उप- 
स्थित कर दें, परन्तु यह कल्पता सफल न हुईं। 


अलीमर्दात जब पालर पहुँचा, उसे वहाँ सिवा किसानों के कोई 
नहीं मिला । 


मन्दिर का निरीक्षण करने गया । साथ में उसका एक सरदार था| 
'अलीमर्दात ने सरदार से कहा--मन्दिर तो बहुत छोटा है काले खाँ । 
मैंने वहुत बड़े-बड़े मन्दिर देखे हैं। क्या इसी के ऊपर उन लोगों को 


इतना नाज था ।' की 

हुजूर, इस जगह को उन लोगों ने अपनी नाक बना रक्‍खा है। 
पुजारिन कही भाग गई होगी, मगर पत्ता लग जायगा। वुन्देलखण्डी 
लोग भागते भी है. तो धर छोड़कर दुर नहीं जाते ।' 

तुम्हारे साथ किस जगह लोचनसिंह लडा था ?* 

कालेखां ने स्थात वतलाकर कहा--इस जगह, हुजूर । 

ओर चह कहाँ थी ? 

लड़ाई के समय कुमुद जिस स्थान पर अपने पिता के साथ कुम्जर- 
सिंह की अभिभावकता में खड़ी थी, वह स्थान भी अलीमर्दान को बताया 
गया। यह सब देख-भालकर और आसपास के रास्ते, छिपाव और -: 
आक्रमण के स्थानों की परीक्षा करके सन्ध्या के पहले अलीमर्दान काले 
खाँ को साथ लेकर झील पर गया। ० । 


- चारों ओर पहाड़ों से घिरी हुईं झील के पूर्वोत्तरीय किनारे पर 
पहाड़ी से सदा हुआ नीचे की ओर पालर गाँव । उसी किनारे के ऊपरी 
. भाग पर जाकर असीमर्दान कालेंखाँ के साथ एंक चद्रान पर बैठ गया । 

झील में लहरें उठ-उठकर बैठ रही थीं और सूर्य की किरणों का 
. एकजिनन्त भण्डार-सा प्रतीत हो रहा था। जैसे स्वर्ण की खानें खुल 
* पड़ी हों और चारों ओर से विशाल ढोंके और पवेत अपनी निधि की 
रक्षा के लिये तूले खड़े हों । 


पानी का बड़ा सहारा है यहाँ काले खाँ। यहीं से दस्ते बना- 
बनाकर इमला करना अच्छा है ।' 

बेहतर है हुजूर । 

दो दिन मे सामान इकट्ठा कर लो। तीसरे दिन घावा कर दिया 
जाय । सिपाहियों को इस बीच में आराम भी मिल जायगा ।' 

मुसलमान. सिपाहियों की एक ख्वाहिश है हुजूर ।' 

क्‍या ? * 

कालेखाँ बोला--- पहले मन्दिर तोड़ डाला जाय | 

मुस्कराकर अलीमर्दान ने कहा--ताकी चढ़ाई की मुहिकलें और 
, भी बढ़ जायें | यह न होगा । वल्कि तुम कड़ा पहरा मन्दिर पर लगवा 
दो | अगर मन्दिर की एक ईंट का टुकड़ा भी किसी ने उखाड़ा तो घड़ 
से सिर अलग करवा दूंगा। समझ गये कालेखाँ ?! 

तीची गर्देत करके कालेखाँ ने उत्तर दिया--“जी हुजूर ।! 

थोड़ी देर में नमाज का वक्त होने के कारंण दोनों पहाड़ी से उत्तर . 
'आये। 

इतने मे एक सिपाही ने सूचना दी कि दलीपनगर से कोई मुजरा , 
करने के लिये आया है। उससे नमाज के बाद तक ठहरने के लिये कह 
दिया गया। 

नमाज के बाद अलीमर्दात से दलीपनंगर का जो मनुष्य मिला, 
वह रामदयाल था। उस समय अलोमर्दान के पास कालेखाँ के सिवा 
और कोई न था। . ह 

रामदयाल ने कहा--मैं सरकार के पास राखी लाया हूं ।' 

“राखी / अलीमर्दान आश्चर्य से वोला--- किसने भेजी है ? परन्तु ' 
तूम जवाब दो या व दो, मैं राखी मनन्‍्जूर न करू गा | 


ऐसा कभी नहीं हुआ है। रामदयाल अपने कपड़ों के भीतर हाथ 
बढ़ाता हुआ बोला ।' 


अलीमर्दान ने कहा--वहु जमाना अब नही है । मै राखियाँ लेनें- 
देने के लिये नहीं आया हूं। मेरे आने का प्रयोजन स्पष्ट है। और यह 
तो मैंने आज ही सुना है कि दलीपनगर के मर्द भी राखी भेजते हैं ।' 


नही हुजूर । रामदयाल ने कपड़ों में से रेशम की ' एक छोटी-सी 
पोटली निकाल कर रृढ़ता के साथ कहा---यह राखी दलीपनगर की 
रानी ने भेजी है। ग्रहण करनी होगी । बुरी अवस्था में हैं । 


नफरत भरी निगाह से देखते हुये अलीमर्दात वोला---तुम्हारा 
नया राजा इतना गिरकर रानी के जरिये क्‍यों शरण माँगता है ? छोटी- 
छोटी-सी दो शर्ते पूरी करने में कौन से पहाड़ खोदने पड़ेंगे ?” 


रामदयाल ने उत्तर दिया-'यह राखी राजा ने नही भिजवाई है ?' 
“उसका फल एक ही है, लौटा ले जाओ ।' 

यह राखी लौट नही सकती । मृत. महाराज की छोटी रानी ने 
भेजी है। जी नये राजा के विरुद्ध आपसे सहायता चाहती है ।' 

... अलीमर्दान चौक पड़ा । छोटी रावी की राखी मन्जूर है।' वह 

एक क्षण बाद बोला--जाओ, आज से वह मेरी धर्म की बहिन हुई ।* 

रामदयाल ने प्रसन्नतापू्वंकं अलीमर्दान को राखी दे दी। उससे 
प्रगड़ी में रखली । 

फिर रामदयाल से उसने एक-एक करके रियासत सम्बन्धी सब वृत' 
पूछ डाला । हि 

सब हाल सुनकर कालेखाँ से बोला--तुम एक दस्ता लेकर 
कुज्जरसिंह की मदद के लिये सिहगढ़ जाओ । मै दूसरे दस्ते से दलीप- 
नगर पर धावा करता है ।* 

काले खाँ ने स्वीकार किया । 

दूसरे दिन काले खाँ एक दस्ता लेकर सिहगढ़ की ओर रवाना हो 
गया । अलीमर्दान ने रामदयाल को अपने शिविर में एक-दो दिन के 
लिये रोक लिया ।- 

[ २५ ] 

कुछजरसिह के दस्ते की हलचल,--सिंहगढ़-विद्रोह कां समाचार 
अलीमर्दान को रामदयाल के मिलने से पहले ही मालूम हो गया था, 
परन्तु उस समय के सन्देह के वातावरण के कारण रामदयाल को एक- 
आध दिन के लिये रोक रखा | उसने सोचा-यदि राखी मष्ज छल-कपट 
ही है, तो यह आदमी जल्दी दलीपनगर जाकर किसी तरह की घबर व 
दे सकेगा। 

अपनी सेना का एक तस्ता पालर में छोड़कर दूसरे दिन उसने कूच 
कर दिया । जब दलीपनगर के राज्य में कई कोस घुस गया, तब राम- 
दयाल को बिदा करते समय बोला--रानी के पास कुछ सरदार है ?' 

हहै सरदार । उसने उत्तर दिया। 

“उन सबको लेकर सिंहगढ़ पहुंचो। अब रानी का दलीपनमर में ' 
रहना ठीक नहीं ।' ५ 

“बहुत अच्छा । मैं अभी जाकर इसका प्रवन्ध करता हूं । 

कुछ समय उसे रोककर अलीमर्दान ने कहा--मन्दिर के विषय में 
तुम्दारा क्या ख्याल है कि मैं तुड़वा दूंगा । 

कभी नहीं ।' रामदयाल ने आवेश में आकर उत्तर दिया। 

जरा ठहरकर अलीमर्दान ने कहा--मगर जिस लड़की ने यह 
फत्ताद करवाया था, उसे कुछ सजा दी जायगी ।* 

रामदयाल चुप रहा। 

अलीमर्दान बोला-'रामदंयाल, हम तुम्हारे देवताओं की इज्जत करते 
: है, मगर उन आदमियों की नही, जो देवता बनकर दुनियाँ-को शरारत 
से न सिर्फ ठगते है, बल्कि बेंकसूर सिपाहियों को मरवा डालते हैं । 


गा 

'यह दुरुस्त है हुजूर । रामदयाल ने कहा । 

अलीमर्दान हँंसकर बोला--मगर उस लड़की को जो सजा दी 
जायगी, वह किसी बड़े पुरस्कार से भी बढ़कर होगी ।' 

रामदयाल अलीमर्दान का मूंह जोहने लगा । 

अलीमर्दान कहता गया-'उसे मैं अपने महल में जगह दूंगा । पालर 
की अपेक्षा शायद कालपी उसे शुरू-शुरू में कम पसन्द आवबे, बस, इतने 
में ही सजा समझो । इसके वाव अगर वह सुखी न रह सकी, तो तुम 
मुझे दोष देवा | क्या कहते हो रामदयाल ?' 

उसने उत्तर दिया--इसमें तो किसी प्रकार का हर्ज नही दिखलाई 
पड़ता हुजूर । 

अलीमर्दान ने आँख गड़ाकर पूछा---/उस लड़की का पता बतला 
सकोगे ?” 

रामदयाल ने विश्वास दिलाकर कहा---खोजकर बतलाऊेंगा । 


[ २६ ॥] 
अलीमर्दान दलीपनगर राज्य में थोड़ा ही घुस पाया था कि उसे 
राज्य की सेवा का सामता करना पड़ा । 


राजा देवीसिह और लोचनसिंह के नायकत्व मे दलीपनगर की सेना 
को अलीमर्दान नुकसान नही पहुंचा पाया | दलीपनगर की ओर उसकी 
बढ़ती हुई प्रगति को निश्चित रूप से रुक जाना पड़ा । लगभग हर समय 
तालों, जद्भलों और पहाड़ियों मे लड़ते-लड़ते अलीमर्दान ने सोचा, बिना 
किसी अच्छे किले को हाथ मे किये युद्ध आसानी से और विजय की पूरी 
आशा के साथ न हो सकेगा। इसलिये उसने देवीसिंह की सेना को _ 
अटकाये रखने के लिये एक दस्ता जज्भल मे छोड़ दिया और उसी सेना 
के दूसरे दस्ते को लेकर होशियारी के साथ चुपचाय सिंहगढ़ रवाना हो 
गया । बहुत चक्‍्करदार मार्ग से जाना पड़ा, इसलिये वह सिहगढ़ के 
लिकट देर में पहुंचा। 

राजा देवीसिंह को इस चाल की सूचना विलम्ब से मिली । उस 
समय पालर की छावनी से अलीमर्दात की इस नई योजना के अनुसार 
और सिपाही आ पहुँचे । देवीसिंह इस सेना का मुकाबला और पालर की 
छावनी पर धघावा करने के लिये वही गया और लोचनसिंह को सिंहगढ़ 
की ओर भेजा । 


परन्तु इसके पहले ही रामदयाल ने छोटी रानी के पास पहुँचकर 
राजधानी में ही उपद्रव जाग्रत कर दिया था । जो लोग राजा देवीसिंह 
के अभिषेक से असन्तुष्ट थे वे सब छोटी रानी के झण्डे के नीचे आ गये 
और उन्होंने खास दलीपनगर मे गृह-युद्ध आरम्भ कर दिया । छोटी रानी 
ख। में एक सरदार के नीचे थोड़ी-सी सेना राजधानी, को तझ्भ करने के लिये 
-छोड़ दी और एक बड़ी तादाद में लेकर सिहगढ़ की ओर चल पड़ी । उसे 
यह नही मालूम था कि अलीमर्दान सिहगढ़ की ओर गया है । मालूम भी 
- हो जाता, तो वह न रुकती । 


जतादंन ने इस विद्रोह का समाचार राजा के पास, जहाँ वह लड़ रहा 
था भेजा । पत्न-वाहक लोचनसिंह को बीच ही मैं मिल गया। तब 
लोचनसिंह सिंहगढ़ की ओर न जांकर सीधा दलीपतगर पहुँचा । राज- 
धघानी के बलवे को दबाने के. लिये लोचनसिह को कई दिन लग गये । 

इस बीच में रानी और अलीमर्दान की सेनायें सिंहगढ़ के मुहासिरे 
पर पहुँच गई | तव वहां राजा देवीसिह की सेना को कुडजरसिह अलीम- 
दान और छोटी रानी को सेनाओं से लोहा लेवा पड़ा । परन्तु फल के 
निर्णय मे अधिक बिलम्ब नही हुआ। 


[ २७ |] 


.._ राजा देवीसिह की सेना सिहगढ़ के घेरे में हार गई और भागकर 
दलीपनगर पहुँची । विजय की अपेक्षा १राजय का समाचार ज्यादा जल्दी 
फैलता है। राज्य-भर के और आस-पास के लोग सुनकर घबराने लगे । 

अलीमर्दान के वे दस्ते, जो राजा देवीसिंह की सेना का सामना कर रहे 
थे, अधिक उत्साह के साथ लड़ने लगे । _ 
देवीसिंह ने जनाद॑न से कहलवा भेजा--यदि लोचनसिंह से काम ने 
चलता हो, तो किसी दूसरे सरदार को सिंहयगढ़ भेजो । . यहां उसे मत 
लौटाना । मैं उसका मूंह नही देखता चाहता ।' 
जनादेत ने सामयिक स्थिति पर बातचीत करते हुये लोचनसिह से 
कहा---यदि आप सीधे सिंहगढ़ चले जाते, तो अच्छा होता । राजा की 
आज्ञा का उल्लंघन करके अच्छा नही किया ।' ह 

इधर आपकी राजधानी ख़ाक में मिल जाती । मैं न आता, तो यहाँ 
कौन लड़ता ?' ह 

राजा किसी न किसी को भेजते । परन्तु जो हो गया, सो हो गया १ 
सिहगढ़ को किसी तरह हाथ में लेना चाहिये, नहीं तो इस राज्य की 
कुशल नही ।' 

और यदि दलीपनगर भी हाथ से निकल गया, तो आपको आराम 
से बैठे-वैठे बातचीत करने के लिये जगह तक का ठिकाना न रहेगा 
महाराज की आज्ञा है कि आप सिंहगढ़ जायें ।* 

“वह पुरानी बात है। यदि काम करना है, तो उसे तो यों ही मानूंगा 
और नहीं करना है, तो अपने घर चला जाऊँगा, परन्तु युद्ध के विषय में 
मैं पण्डितों की आज्ञा नहीं लिया करता ।* ; 

महाराज ने कहलवाया है, जानते हो?” जनार्दन ने उत्तेजित 
होकर कहा--और युद्ध के दिनों में घर बैठ जाना तो किसी भी सरदार 
को शोभा नहीं देता ।' 

लोचनसिह ने पूछा---महाराज ने क्या कहलवाया है जी ?! 

सावधानी के साथ जनाद॑तन ने उत्तर दिया---'यह कि यहाँ न आकर 
सीधे सिहगढ़ जायें ।* 

लोचनसिंह ने कहा--आऔपने येहँ के विषय में लिख दिया था या 
नहीं कि क्या-क्या हुआ । किस-किस संकट में राजधानी पड़ गईं थी ।* 

उत्तर मिला--सब लिख दिया था ।' 

महाराज ने कुछ और कहलवा भेजा है ? उसने पूछा । 

जनार्दत बोला--“और तो कुछ याद नहीं पड़ता । जब स्मरण हो 
आवेगा, बतला दूंगा । अभी तो अपना काम देखिये ।' 

लोचनसिह ने तड़ककर कहा--तो अब राजा' को सूचित कर दो 
कि जहाँ पौरुष की कदर नहीं, वहाँ लोचनसिह नहीं रहेगा ।” भौर 
जनादेन के विनय॑-प्रार्थना करने पर भी वहाँ से उठ गया । 

: [ रे | 

सिहगढ़ में कुझजरसिह को छोटी राती की सेना के आने का और 
उसके उद्देश्य का समाचार मिल गया था। इन दोनों का संयुक्त दल' 
ससहगढ़ के फाटक खुलवाकर भीतर पहुंच गया । कुञ्जरसिंह को अली- 
मर्दान के दस्ते का हाल न मालूम था| रामदयाल अलीमर्दान के साथ- 
, साथ था । डोले में रानी की सवारी सबसे पहले दाखिल होकर दूसरी 
ओर चली गई। कुज्जरसिह सबसे पहले रानी के पास गया। पैर 
छूकर खड़ा हो गयां। परिश्रम और थकावट के सारे चिन्ह उसके मुख 
पर थे, परन्तु हुए की भी रेखायें चमक 'रही थीं जैसे धल में सोना 
दमक रहा हो। 

रानी ने कृतज्ञ कुब्जर्रसहु से कहा---/खास दलीपनगर में लड़ाई 
हो रही है। सैयद की फौज देवीसिह से पालर की ओर लड़ रही है 
और स्वयं सैयद को रामदयाल यहाँ लिवा लाया है। उसको सहायता 
न होती, तो तुमसे मिल पाना असम्भव होता ।” और कुज्जर के नत- 
भस्तक प्र हाथ फेरा ॥ 

हष की रेखायें उसी थकावट की बोढ़ में डूब गईं । कुज्जर की 
. आँखों में तारे छिटक उठे । अलीमर्दान का नाम सुनते ही शरीर में 
पसीना आ गया ।- जब उसका सिर उठा, रानी ने देखा, एक क्षण 


पहले का उत्फूल्ल मुख मुरझा गया है, जैसे कमल को पाला मार 
सया हो । 


१०० | विराटा की पद्मिती 


रानी इस परिवर्तत को न समझ सकी, परन्तु यह उन्हें भासित 
हो गया कि कृतज्ञता के स्थान पर उसके नेत्रों में रुखाई, उपेक्षा और 
चवराहट अधिक है । | 

क्या है कुञ्जरसिंह ? क्‍या कहना चाहते हो ?” रानी ने पूछा । 

कुछ नही कक्‍्कोजू !' कुज्जर ने उत्तर दिया--मुझ-स रीखे तुच्छ 
मनुष्य के लिये आपने जो कष्ट उठाया है, वह व्यर्थे - गठ्ना सा जान 
पड़ता है | 

इस रुखाई से रानी तिलमिला उठी । बोली---तुम सदा से रोतै- 
मै हौ बने रहे । क्या इस विजय से तुम्हें राजसिहासन अपने अ्रधिक 
निकट नहीं दिखाई पड़ रहा है। सेना एक-आध रोज विश्वाम कर ले 
कि तू रन्‍्त दलीपनगर के ऊपर प्रवल आक्रमण कर दिया जायगा और 
जनादंन, देवी सिह, लोचन इत्यादि बागियों को उनके किये का भरपूर 
बदला दे दिया जायगा।'* 

भमहाराज---कुञ्ज रसिह कहता,कहता रुक गया। 
बोलो, बोलो, कुछ्जरसिंह क्‍या कहते हो ?” रानी जरा चिढ़कर 
घोलीं । ; ४ ; 
सामने सै रामदमाल कौ और उससे थोड़े ही पीछे शलीमर्दात की 
देखकर कुज्जरसिह नै कहा--अभी कक्‍कोजू विश्राम करें बहुत परिश्रम 
किया है। अवकाश मिलने पर निवेदन करूँगा ।' रानी का डोला किले 
के भीतर भहनों मे चला गया और कुज्जरसिंह मुड़कर रामदयाल के 
पास पहुंचा । 

रामदयाल मै महत्वपूर्ण इष्टि और मिठास-भरे स्वर में जुहार 
किया, घीरे से बोला--'कालपी कै नवाव साहब हैं। इन्होंने बात रख . 
जी।' | 

कुञ्जरसिह चुपचाप चलती-फिरती पत्थर की मूर्ति की तरह 
विना कोई भाव प्रदर्शित किये अलीमर्दान के पास पहुंचा । अभिवादन, 
किया । 


विराटा की पद्मित्त के . १०१ 


अलीमर्दान को जान पड़ा, इस स्वागत में अतिथि-पूजा की अनुभूति 
नहीं है परन्तु उसने अपने कुढ़त को तुरन्त दबा लिया। हँसकर और 
चिल्लाकर बोला---सिंहगढ़ के बहादुर शेर राजा कुञ्जरसिह का दर्शंत 
हो रहा है न ?' 


कुज्जरसिह ने नम्रतापूवंक उत्तर दिया | उसका आंतरिक भाव जो 
कुछ भी रहा हो, परन्तु उसमे इतनी शिष्टता थी कि हएष का उत्तर . 
खिन्नता से न दे । - 


अपने स्थान पर ले जाते हुये कुज्जर्रसिह ने मार्ग में कहा--आपका 
किसी तरह का कोई समाचार हम कैदियों को यहाँ मिलना भाग्य में न 
बदा था | इसलिये अकस्मात्‌ सुतकर उचित रूप से आपकी अग॒वानी न 
हो सकी * 


सिपाही की अगवानी सिपाही किस तरह करता है राजा साहब ? 


कुज्जरसिह की रझुखाई में कुछ कमजोरी आईं। बोला--“नवाव साहव, 
यदि अगवानी की न्रुटियों को अच्छे भोजन-पान आदि से कर सकता, 
- तो भी मेंरे लिये कुछ कृतकृत्य होने की वात थी परन्तु हम लोगों के पास 
रुखे--सूखे के सिवा यहां और कुछ नही है । इसलिये और भी लज्जित 
हू । के ० 

रामदयाल ने, जो पीछे-पीछे चला आ रहा था कृहा--'महाराज, 
नबाव साहब बड़े कट्टर सेनिक हैं । इन्हें लड़ाई की घन में खाना-पीना 
कुछ नहीं सूझता ।' है 


कुज्जरसिंह सबसे पहले अपने जीवन में अपने को 'महाराज” शब्द से 
सम्बोधित पाकर एक क्षण के लिये चकित और रोमांचित हो गया । कुछ 
कहना चाहता था, न कह सका । * 


न 

. - अलीमर्दान हँसकर वोला--'राजा साहव, रामदयाल ने बड़ी सहा- 
यता की है । आपके शुभच्न्तको में ऐसे कुशल मनुष्य का होना गये की 
वात है | एक छोटी-सी सेना के वरावर इस अकेले का काइयाँपन है ।' 


कुञ्जरसिह ने संयत शब्दों में उसकी प्रशंसा की परन्तु उनमें काफी 
कृपणता थी और रामदयाल को वह खटकी । कुठजरसिंह के स्थान पर 
पहुँचकर अलीमर्दान ने तय किया कि रात को आनन्दोत्सव मनाया जाय । 


[ २६ ] 
कड़ी लड़ाई के बाद सिपाही जब अवकाश पाकर आनन्द मानते हैं, 
तब उनका वेग पाठशाला से छूटे हुये छोटे-छोटे विद्याथियों के हुल्लड़ से 


कही अधिक बढ़ जाता है। इस शोर-ग्रुल को एक ओर छोड़कर अली- 
सर्दात, कुझज॑रसिह और रामदयाल एकान्त स्थान में जा बैठे । 


उमज्ू के साथ अलीमर्दान ने कहा---जिस दिन राजा साहब का 
» तिलक होगा, उस दिन जश्न और भी जोर-शोर के साथ मनाया जायगा । 
आज तो वेचारे थके-माँदे सिपाही केवल थकावट दूर कर रहे है * 


'बड़ी-बड़ी कठिताइयाँ सामने है ।'कुझ्जरसह ने गम्भीरता के साथ 
कहा--मैंने तो समझा था कि सिहगढ़ के भीतर ही रणक्षेत्र और 
शमशान दोनों है।' 


. रामदयाल वोलो--अब उतनी कठिनाइयाँ हमारे सामने नही है, 
जितनी देवीसिंह इत्यादि के सामने है । राजा, ऐसो मनगिंनी बातें न 
करती चाहिये !! 


आप राजा साहब, अलीमर्दान स्वाभाविक गति के साथ बोला- 
राज्य प्राप्त करते ही रामदयाल को बड़ा सरदार बनाइयेमा । मे इनके 
लिये सिफारिश करता हूं, निवेदन करता हूं । 


विराठा की पद्मचिनी रे ह पा १०३ 


उसके स्वर में अनुरोध की विशेष मात्रा कल्पित करके कुञ्जर को 
रामदयाल की कुछ उन सेवाओं का स्मरण हो आया, जिनेका सम्बन्ध ' 
मृत राजा नायकसिह के साथ था । 

परन्तु ।' भाव को छिपाकर बोला--शुभ घड़ी आने पर किसी _ 
सेवक की कोई सेवा नहीं भुलाई जा सकती नवाब साहब | यथोचित्‌ँ 
पुरस्कार सभी को मिलेगा 

रामदयाल के मन में इस वचन से किसी उमझ्भ का संचार त हुंआ। 
बोला--“महारानी साहब और- राजा की कृपा वनी रहे नवाब साहब 
हमारे ऊपर । हमें तो चरणों में पड़े रहने मे ही सुख है, सरदारी लेकर 
क्या करेंगे ? 


अलीमर्दान की समझ में न आया । अधिक रोचक विषय की ओर 

मनोवृत्ति को फेरने के प्रयोजन से बोला-भविष्य में आपकी क्या कार्ये- 

विधि होगी राजा साहब ? अभी तक तो मैंने सैन्‍्य-सञ्चालन किया, है, 
- अब सेनापतित्व का भार आपको लेना होगा । 


इसके उत्तर के लिये कुञ्जरसिह तैयार था। बोला--- मेरी गति- 
मति के ऊपर रानी साहबा को अधिकार है । उत्तकी इच्छा मालूम करके... 
आपसे प्राथंता करूँगा । 

“बहुत अच्छा ।” अलीमर्दान ने कहा-सबेरे तंक बतला दीजियेगा। 
परच्तु एक सम्मति है, उसे ध्यानपूर्वक सुन लीजिये और रानी साहिबों ' 
से अर्ज कर दीजिये | वह यह है कि सवेरे तुरन्त कुछ फौज दलीपनगर 
पर हमेंला करने के लिये रवाना करवा दी जाय और एक दुकड़ी पास 
पड़ोस के छोटे-मोटे किलों पर कब्जा करने के लिये भिन्न-भिन्न दिशाओं 
में भिजवा दी जाय ।/ 

कुज्जरसिह वोला--सिना को इस तरह कई भागों में विभक्त कर 
देता ठीक रणनीति होगी या नहीं, कक्कोज्‌ से पुछकर बड़े भोर निवेदन 
करू गा । 


१०४ है .. विराठा की पद्निनी 
[ ३० । 


आनन्दोत्सव वाली उसी सल््या के'बांद रामदयाल ने अलीमर्दान 
मै वात करने का अवसर निकाला। वह भी रामदयाल की ठोह में था। 

परन्तु अनुकूल अवसर न होने से उसने वातचीत आरम्भ नही की 
बार्तालाप के सिलसिले को भारी-भर कर दिया। ८ 

गही मिलने के बाद राजा साहव दीवान किस को बवायेंगे राम- 
बयात्र ? अलीमर्दान ने पूछा । 

/हुजूर या वह जिसे उस पद पर विठलायें ।” रामदयाल ने उत्तर 
दिया । 

मैं तो उन्हें गठ्दी पर बिठलाकर कालपी चला जाऊँगा। वहीं के 
मामलों से फुरसत नही । न-मालूम दिल्ली जाना पड़े, न-मालम मालचे 
की तरफ । 

“तब जिसे वह चाहेंगे, परन्तु राज्य, इस तिलक के बाद भी विना 
आपकी सहायता के किस तरंह चलेगा सो जरा मुश्किल से समझ में 


आता है। यदि महारानी के हाथ में शासन की वागडोर रहने दी 
जायगी, तो निस्सन्देह कठिनाइयाँ कम नजर आवेंगी ।/ 


अलीमर्दान हँसकर बोला-- यदि रामदयाल को दीवान बना दिया 
जायगा तो शायद ज्यादा गड़वड़ न हो । फिर तुरन्त गम्भीर होकर 
कहने लगा-तुम क्या इसे असम्भव समझते हो ? दिल्‍ली की सल्तनतत में 


छोटे-छोटे आदमी बहुत बड़े-बड़े हो गये है। दिमाग और होशियारी की 
कृद्रदानी की जाती है। रामदयाल । ' 


रामदयाल चुप रहा । 


अलीमर्दान ने कहा-तुम्हें अगर दीवान मुकरंर किया, तो महारानी 
साहिबा को तो कोई एतराज न होगा ?! 


उसने उत्तर दिया-“उनके चरणों की कृपा से तो मैं जीता ही हूं ।” 
कुछ ओर कहना चाहता था, झिझक गया। 

अलीमर्दान ने कहा-“राजा साहव तो वेचारे बड़े मेक और सीधे 
आदमी मालूम होते है ।' 


ब 

. रामदयाल ने कोई मन्तव्य प्रकट नही किया । 
हमारा कुछ काम रामदयाल ? उसने पूछा । 
रामदयाल बोला---आज्ञा ?! 
मैने तुमसे पालर में कुछ कहा था ?' 
याद है।' ः 
'इस बीच मे तुम बहुत उलझनों में रहे हो। अगर अब पता लगा 
सको, तो अच्छा है, नहीं तो खैर ।' 
लगा लिया । रामदयाल ने कहा । 
. उत्सुकता के साथ अलीमर्दान ने पूछा--कहाँ है ?' 
खबर लगी है कि वह विराटा के जद्भलों में किसी गुप्त किले की 
अर्य गुफा में है ।” रामदयाल ने उत्तर दिया । | 
'. अलीमर्दान हँसकर बोला--यह पता तो तुमने ऐसा बतलाया कि 
शायद तुम भी जाकर भूल जाओ। | 
| उसने कहा--जब इतना पता लग गया, तो शेष भी लग ही 
जायगा । न 
अलीमर्दात अपनी सहज सावधानता के वृत्त को उल्लंघन करके 
बीला--रामदयाल, बड़ा काफी पुरस्कार मिलेगा । 
/हुजूर, मैं उसे ढूढूंगा और आपके सम्मुख कर दूंगा। इसका बीड़ा 
उठाता हूं । 
और अगर रामदयाल तुपने इस काम में मेरी मदद की, तो इस - 
राज्य की दीवानी तो तुम्हे मिलेगी ही, मैं अपने पास से भी बहुत 
बढ़िया इनाम दूँगा । 
रामदयाल ने नम्रतापूवंक कहा--/मुझे तो आप लोगों की कृपा 
चाहिये और क्‍या करना है। ४ 
जरा दबी जवान से अलीमर्दान ने पूछा--'तुम उसे देवी का अब- 
तार तो नही समझते ? वह देवी का अवतार नही हो सकती«--- - 
जरा भी नहीं ।” रामक्याल ने उत्तर दिया--“यह तो मु्खों का 


पक 

ढकोसला है ।' 
'उसका नाम क्या है ? 


कुमुद ।' 
[ ३१ |] 


जिस समय अलीमर्दान और रामदयाल की बातचीत हो रही थी 
करीब-करीव उसी समय कुज्जरसिंह छोटी रानी के पास था । 
छोटी रानी उससे कह रही थी--तो तुम्हारा यह तात्पर्य है कि 
यहाँ हम लोग कोई न आते, तुम्हें यही लड़ने-सड़ने और मरने दिया 
 जाता। ठीक है न कुज्जरसिह ? , 
आपके देश्नों से तो मेरे पाप कटते है। कुण्जरसिह ने कहा-- 
परन्तु अलीमर्दान को नही बुलाना चाहिये था ।* 
“अलीमर्दान को तन बुलाया होता, तो सर्वनाश हो गया होता। 
' उसने तो वैसे भी चढ़ाई करा दी थों। उसे रोक ही कौन सकता था ? 
और दलीपनगर के पूर्व राजा इस -तरह की सहायता का आदान-प्रदान 
पहले से भी करते आये हैं . 
परन्तु जिस प्रयोजन से वह आया है, वह आपको मालूम है ? . 
वह जनाद॑न और लोचनसिह को सूली देने आया है। यदि वह 
इसमें सफल हो जाय, तो मै कहूंगी कि वहुत अच्छा हुआ | और बधघिक 
जानने की मुझे जरूरत नही । 
वह पालर की देवी और उनका मन्दिर नष्ट करने आया है। 
आंप्रको यह वात स्मरण रखनी चाहिये । / 
रानी ने झललाकर कहा---मुझे क्या वात स्मरण रखनी चाहिये, मैं 
इसे.बहुत अच्छी तरह जानती हूं। इसे सुझाने के लिये मुझे तुम जैसे 
लोगों की आवश्यकता नही पड़ती। यदि तुम साथ रहकर लड़ाई करना 
चाहो, तो अच्छा है। यदि तुम्हारे मन को भावे, तो जिस तरह चाहो 
' लडो या उस धर्म-द्रोही, स्वामिघाती जनादेन की शरण चले जाओ और 
हम लोगो का अशुभ चिन्तन करो ।* 


विराष्टा की पंझिती कं १०७ 


कुब्जरसिह का कलेजा हिल गया। नम्रतापूर्वक घोलो--महाराज 
रुष्ट न हों । आप राज्य करें मुझे राज्य की उतनी अधिक पर्वाह नही । 
यदि होगी भी, तो जवादेंच इत्यादि को दण्ड देने के उपरान्त जो कुछ 
आग्य में होगा पाऊंगा । ५ 


इस नम्रता में दृढ़ता की गूंज सुनकर रानी कुछ नरम पड़ी । 
बोलीं-“अलीम॑र्दान का वह प्रयोजन नहीं, जो तुम समझ रहे हो । उसने 
मेरी राखी स्वीकार की है, मुझे बहन की तरह माना है। हिन्दुओं का , 
: धर्मनाश उसका कदापि उदं इ्य नही है। ऐसी हालत में तुम्हें व्यर्थ के” 
सन्देहों में माथा[पच्ची नहीं करनी चाहिये । 


इतने में वहाँ रामदयाल आ गया। रानी के पास किसी समय भी 
आने की उसे मनाही नही थी । 


रानी ने उससे कहा--“रामदयाल, आगे के लिये क्‍या ढ़द्भ सोचा 
गया है ?' 
कुब्ज्जरसिह की ओर संकेत करके उसने उत्तर दिया-- जैसा निरचय 
किया जाय, वैसा होगा । | 
अभी तक कुछ निश्चय नही हुआ ?” रानी बोली । 
जरसिंह ने कहा-अलीमर्दातन की राय सेना को टुकड़ियों में विभक्त 
करके इधर उधर बिखेरने की है। सेना का अधिक भाग वह सिंहगढ़ में 
रखना चाहते है ।'यदि देवी सिह की सेना ने किसी ओर से प्रचण्ड वेग के 
साथ चढ़ाई कर दी, तो सिंहगढ़ हाथ से चला जायगा और बिखरी हुई 
. टुकड़ियाँ कभी संयूक्त न हो पायेगी | 
रानी झूंझलाकर बोली---“रामदयाल, क्या इस तरह कं युद्ध करने 
गे बात अलीमर्दान ने कही है ?' 
- उसने उत्तर दिया--'ठीक इसी तरह की तो नहीं कही है । नवाब 
साहब दलीपनगर को अधिकृत करने के लिये पर्याप्त सेना भेजना 
चाहते हैं ।' 


१्०्८ विराठा की पश्चिदी 


रामदयाल की बात कुज्जरसिंह को कभी अच्छी नहीं लगती थी। 
इस समय भी प्रखरता के साथ पड़ गईं। बोला--तो कक्‍कोजू 
रामदयाल को सेना-नायक वना दें । बस प्रधान सेनापति अलीमर्दाने 
, और सहकारी सेनाध्यक्ष रामदयाल । इसे यदि इन बातों की दखल से दूर 
रफखा जाय, तो कुछ हानि न होगी ।' 


अपने इस क्षोभ पर कुञ्जरसिह को तुरन्त पछतावा हुआ। कुछ 
कहना ही चाहता था कि रामदयाल ने बहुत विनीत भाव के साथ कद्दा- 
'ककक्‍्कोजू ने पूछा था, इसलिए मैंने निवेदन किया । यदि कोई अपराध ' 
किया हो, तो क्षमा कर दिया जाऊं। मैं तो सदा भगवान्‌ से यह मनामा 
करता हूं कि आप लोगों के चरणों में पड़ा रहूं ।' 
रानी ने कहा--कुज्ज रसिह, तुम प्रायः रामदयाल पर क्‍यों रोष 
प्रकट करते रहते हो 7 
.. ठंडे ख्वर में कुञ्जरसिह ने उत्तर दिया--यह्‌ कभी-कभी जरा अपने 
दायरे के बाहर निकल जाता है, इसलिये चिड़चिड़ाहट हो जाती है । 
परन्तु में वैसे इससे नाराज नहीं हूं ।* 
कुञ्जरसिंह ने नही देखा, परन्तु रामदयाल की नीची निगाहों में 
उपेक्षा का भाव था । 
रानी ते पूछो--तब क्‍्यां का्यं-क्रम स्थिर किया ?! 
कुंञ्जरसिह ने उत्तर दिया---हमारी कुछ सेना सिहगढ़ में रहे, बाकी 
दलीपत्तगर पर धावा कर दे और अलीमर्दान अपनी सेना लेकर देवीसिह 
पर छापा मारे । 
रानी ने रामदयाल की ओर देखते हुये कहा---अलीमर्दान को पसंद 
आवेगा ?' " 
नही आवेगा महाराज ।' रामदयाल ने उत्तर दिया । 
कुब्जरसिह ने कहा--मैं नवाव से बात करूँगा । 


विशठा की पश्दिनीं ह १०६ 


दुसरे दिन सवेरे कुज्जरसिइ ने अलीमर्दानसे अपने संकत्प के 
अनुरूप. कराने की चेष्टा की, परन्तु सफल न हुआ। अलीमर्दान सिंहगढ़ 
को अपने अधिकार से बाहर नहीं होने देना चाहता था। और कूंजरसिंह 
.अलीमर्दान को प्रबलता के किसी विस्तृत कोण प्र स्थित नही देखना 
चाइता था। दो-तीत दित इसी विषय को लेकर वाद-विवाद होता 
रहा. इसका फल यह हुआ कि सहज निर्णयशीला रानी कुच्जरसिह 
को किले के बाहर निकाल देने की कल्पना करने लगी । 


, - अलीमर्दान को रानी का यह भाव कुछ-कुछ अवगत हो गया। 
उसका व्यवहार कुज्जरसिह के साथ कड॒आ होने की अपेक्षा दो-तीन 
दिनों में अधिक शिष्ट हुआ । उन दो-तीन दिलों में कोई सेना कहीं नहीं 
भेजी गई । अलीमर्दान ने मुस्तेंदी के साथ खाद्य-सामग्री इकट्ठी करली । 
परन्तु तीन दिन के उपरान्त भी रंण की योजना अनिद्चित ही थी । 

दा [ 3२ ] 

उसी दिन लोचनसिह के रुष्ट होकर चले जाने पर जनार्दन बहुत 

चिन्तित हुआ । वह उसके हंठी स्वभाव को जानता था । इसलिये उस 
समय मनाने के लिये नहीं गया । 

''देवीसिंह को सूचित नही कर सकता था, क्योंकि वह्‌ जानता था 
कि बात और बिगड़ जायगी । 
$.. राजधानी में बलवा ऊपर से देखने में दब गया था, 'परन्त शान्त 
नही हुंआं था । जिन लोगो ने यह विश्वास करके उपद्रव किया था कि 
- देवीसिह यथार्थ में राज्य का अधिकारी नही है, बड़ी रानी अनुचित 

रूप से देवीसिह का साथ दे रही है और छोटी रात्ती अन्याय-पीड़ित है, 
उन लोगों के कुचल दिये जाने'से भावों की तरजझ्भ नहीं कुचली जा 
सकी, अत्युत वह भीतर-ही-भीतर और भी प्रवल और प्रचण्ड हो उठी। 
'जनाद॑न इस बात को जानता था इसलिये लोच॑नसिह जैसा सदश योद्धा 
ओर सेनापति को ऐसे गाढ़े समय मे हाथ से नही खो सकता था । 


११० न्‍ विराटा की पश्चिनीं 


- परन्तु लोचनसिह की प्रकृति मे ऐसी बातों के सोचने के लिये बहुत 
ही कम स्थान था.। ज़तादंन कुछ समय का अन्तर देकर बिना किसी 
ठाठ-बाद के अकेला लोचनसिंह के घर गया । 

जाते ही हाथ वॉधकर खड़ा हो गया ।' बोला--आज एक भीख 
मांगने आया हूं । 

सैनिक लोचनसिह ने बेँधे हुये हाथ छूड़ा दिये कहने लगा---पण्डित 
जी, मुझे हाथ जोड़कर पाप में मत घसींटों । 

'भीख माँगने आया हूं। इंससे तो आप ब्राह्मणों को वर्जित नहीं 
कर सकते !' 

मै आपकी सब करामात समझता हूं। आप जो कुछ में दे 
डालूंगा, परन्तु बात न दुगा। मैं सिहगढ़ जाऊँगा ।' परन्तु लोचनसिह 
के स्वर में निश्चय की ऐंठ न थी। 

जनादंत ने तुरन्त कहा--उसके विपय में जो आपको उचित 
दिखलाई पड़े, सो कीजिये | मै और एक भीख माँगने आया हूं ।' 


लोचनसिह ने गम्भीर होकर पूछा--और क्या पण्डित जी ?* 


जनाद॑न ने राज्य की मुहर लोचनसिंह के सामने डालकर कहा-- 
'सिहगढ़ मत जाइये । कहीं न जाइये । यह मुहर लीजिये और दीवानी 
काम कीजिये । मेरे वाल-बच्चों की रक्षा का भार लीजिये और मुझे 
विदा .दीजिये । मैं बदरीनारायण जाता हूं। ग्रीष्म-ऋतु आने तक वहाँ 
पहुंच जाऊेगा । यदि कभ्नीं लौटक़र आ सका गौर दलीपनगर को बचा 
खूचा देख सका, तो वाल-बच्चो का भी मुंह देख लूँगा, अन्यथा ब्राह्मणों 
को तीथ॑ में प्राणत्याग करने का भय नहीं है ।' | 

लोचनसिह नें अचम्भे के साथ कहा--मै दीवानी करूँगा। दीवानी 
'मैं क्या-क्या करना होता है, इसे जानने को मैंने भाज तक कभी कोशिश 
नही की मह मुझसे न होगा ।* 


विराटा की पद्मिती ४ १११ , 


आतंक के साथ ब्राह्मण वोला-'यह भी न होगा, वह भी न होगा 
तब होगा क्या ? बात देकर बदलना आपको आज ही देखा, अभी-अभी 
आपने क्या कहा था ?' 

लोचनसिंह की आँख के कोने में एक छोटा-सा आँसू झलक आया । 
बोला---मैं हार गया ।! 

'क़्या हार गये ? भीख न दोगे ?' जनाद॑न ने पूछा । 

'सिहगढ़ जाऊँगा। या तो सिंहगढ़ राजा को दे दूंगा या कभी 
अपना मंह न दिखाऊँगा । लोचनसिह ने उत्तर दिया-'अभी सेना लेकर 
रवाना होता है ।. 

जनादंन ने मत मे कहा--अब राजा के पास लोचनसिंह के इस 
प्रण का समाचार भेजूगा । 


[ हे३रे | 


अलीमर्दान को खबर लगी कि राजा देवीसिंह का साम ना करने के . 
लिये जिस फौज को वह छोड़ आया था, उसे मैदान छोड़ना पड़ा और 
पोलर को सेना को देवीसिह ने इस तरह आक्राँत किया कि दूसरी टुकड़ी 
उसमें नही मिल सकी । वह्‌ चक्कर काटकर सिहागढ़ की ओर आ रही 
है, इस सूचना को पाकर अली मर्दान ने एक बड़े दस्ते के साथ दलीप- 
नगर पर धावा कर देने का निश्चय किया । 

वह सिंहगढ़ को भी नही भूला । अच्छी तरह कालेखाँ के सेनापतित्व 
में सैनिकों को छोड़ने का उसने प्रवन्ध कर लिया । 

रानी को खबर लगी । उन्होंने कुज्जरसिह को उसी समय बुला- 
कर कहा-“अब क्या करने की ठानी है मन में, अब भी परस्पर लड़ते- 
झगड़ते ही रहोगे ?' 

मैंने तो कोई झगड़ा नही किया ककक्‍्कोजू । गँवार लोग गाली-गलौज 
आपस में करते हैं । क्या उसी को झगड़ा कहा जाता है। कक्‍्कोजू ?' 


१३१३ विराट की पंडिंती 


'कह डालो । सक्कोच मत करो | 


कुज्जरसिंह ने जरा रुखाई के साथ कहा-“मैं थदि किले में ही लड़ते 
लड़ते मर जाता, तो वहुत अच्छा होता । हि 

रानी ने कहा-'वह अब भी हो सकता है कुल्जरसिंह ।. मौत के 
लिये किसी को भटकना नही पडता । जो लोग कहते है कि मौत नही 
आती, वे असल में मौत चाहते नही, मूंह से केवल बकते है । तुम्हें यदि 
क्षत्रियों की मौव चाहिये, तो योजनाओं में मीन-मेख मत निकालो | 
जो कहा जाय, करो । 


मैंने अपनी नीति निश्चित कर ली है। कुज्जरसिह ने निर्णय- 
व्यंजक स्वर मे कहा-मैं इस गढ़ को अलीमर्दान के अधिकार में न जाने 
दंगा । वह हमारी सहायता सेंत-मेत करने नहीं आया है सिहगढ़ का 
परगना और किला सदा के लिये हथियाना चाहता है, क्योंकि कालपी 
की भूमि इसके पास पड़ती है। मैं इस बपौती को प्राण रहते न जाने 
दूंगा । केवल आपकी आाज्ञा मुझे शिरोधार्य है और किसी की नहीं-' 
राती ने वाक्य पूरा होने दिया | बोली-तुम कदाचित्‌ यह समझते 
हो कि यहाँ न होते तो प्रलय हो जायगी। मैं भी सैस्य-संचालन कर 
सकती हूं । लड़ना मरना और 'राज्य करना भी जानती हूं 
. असंदिग्ध भाव से कुड्जर ने कहा--“आप राज्य करें, मै आड़े नही 
हूं । कोई राज्य करे, पर मै सिहगढ़ को दूसरों के हाथ न जाने दूंगा । 


मूर्ख । रानी प्रचण्ड स्वर मे बोली-सदा मूर्ख रहा और सदा ,सूर्ख 
ही रहेगा;। मैने अलीमर्दान को सेनापति नियुक्त किया है उसकी आज्ञा 
माननी होगी । जो कोई उल्लघंन, करेगा । वह दण्ड का भागी होगा ।'. 

कुञ्जरसिह क्रोध के मारे काँपने लगा। काँपते' हुये स्वर में उसने 
कहा--आप स्त्री है, यदि-किसी पुरुष ने यह बात कही होती, तो अपने 
खड्ग से उसका उत्तर देता ।' * ड़ 

रानी का हाथ अपने हथियार पर गया ही था कि दौड़ता हुआ 
रामदयाल आया | यकायक वोला--हम लोग घिर गये है । 
'। “किससे ?”कुज्जरसह और सनी दोनो ने पूछा ।. 
उसने उत्तर दिया-'लोचनर्सिंह की सेंता का एक भाग सिधु-तदी के 
उस पार वन में उत्तर की ओर बहुत निकट -आ गयी है । दक्षिण और 
पेश्चिस की ओर से भी एक बढ़ी सेना आ रही है। 


_ रानी पैर दाँत पीसकर बोली-कुज्जरसिह, कुल्जरसिंह जाओ। 
अब मेरे सामने मत आना जे 
कुब्जरसिह यह कहता हुआ वहाँ से चला गया-“मै किला छोड़कर 
बाहर नही जाऊँगा।' 
' ” राती ने रामदयाल से विस्तार-पूर्वक हाल सुता । उसे इस बात पर 
बड़ी कुढन हुई कि दो तीनेसदित यो ही नष्ट करके लोचनर्सिह को इतने 
तिकट चले आने का मौका दिया ।' कदांचित्‌ सारा कोप कुज्जंरसिंह के 
ऊपर केन्द्रित हो गया । ०. ४ है 


ह। 


# >क 


अपने विश्वास-पात्र रामदयाल से बोली-तुझे अपना प्रण यादं है ? 
हाँ महाराज । 
: 'क्रव पूरा करेगा ?* 
. 'सिहमगढ़ के युद्ध के उपरांत अवसर मिलते ही तुरन्त ।' 
* अभी चला जा। जैसे बने, राजधानी में उसका गला काट डाल । 
यदि सब मारे जायें और अकेला जनादं॑न बचा रहे, तो शान्ति न होगी। 
' “चरणों को अकेला नही छोड़ सकता । कुज्जरसिंह राजा के स्वार्थ 
का मुझे बहुत भय है।' 
* , रानी इस उत्तर को सुनकर कुछ देर चुप रही, फिर वोलीं-'अच्छा, 
अभी यही बना रह । कुञझ्जरसिह के ऊपर निगरानी रखने के लिये सेनो- 
पंवि से 'कह दे । 
रामदयाल ने स्वीकार किया। 4 2०% ट 

कुन्जरसिह ने अपने सव आदमी इकट्टू करके सिन्धु नदी की ओर 
उत्तर वाले छोटे फाटक के आस-पास फैला दिये और उन्हें अपनी स्थित्ति 
समझा दी । वे लोग बहुत नहीं थे, परन्तु आज्ञाकारी थे। 


इत्तना करके अलीमर्दान के पास गया। “नवाव साहब कुन्जरसिह 
ने साधारण शिष्टाचार के साथ कहा--लोचनसिंह का विरोध बड़ी 
सावधानी और कढ़ाई के साथ करना पड़ेगा। उस सरीखा रण-शूर 
और रण-चतुर कठिनाई से कहीं और मिलेगा । 

जरूर होगा ।' अलीमर्दान ने रुखाई के साथ कहा---जब दुश्मन 
उसको बखान करते हैं, तो ऐसा ही होगा और इसमें कोई सन्देह नहीं 
कि देवीसिंह की सेना में हम लोगों-जैसे काहिल बहुत कम होंगे ।* 

कुन्जरसिंह इस प्रकट व्यद्भ से पीड़ित नही हुआ-'कम-से-कम ऐसा 
उसकी आकृति से जाहिर नहीं होता था । वोला-'यह अच्छा हुआ कि 
हम लोगों ने अपनी सेना को अनेक भागों में खण्डित नहीं किया ।.. 
कुन्जरसिह ने कहा-“अन्यथा इस समय हाथ में कृछ भी न रहता, पर, 
खैर, अब गई-गुजरी बातें छोड़तर लोचनर्सह के मुकाबले की तैयारी 
कीजिये ।' 


अलीमर्दान ने कहा-वह अच्छी तरह हो गई है। आप कालेखाँ 
और रानी साहब किले के भीतर से लड़ें और मैं वाहर से लड़गा । सव 
लोग भीतर बैठकर लड़ेंगे तो एक तरह से कैदियों की-सी हालत हो 
जायगी । 

'मुझे यह सलाह पसन्द है।” कुन्जरसिह ने एक क्षण सोचने का 
भाव दिखलाते हुये कहा । 


वह बोला--आप किले की लड़ाई बहुत पसन्द करते हैं, इसलिये 
मैंने यही तय किया है ।' 

अलीमर्दान ने यही तय किया है, इस बात की सुनकर कुज्जरसिह 
को बहुत सुख नहीं मिला । 

वह. अपने स्थान पर चला गया। थोड़े ही समय में उसे ज्ञात हो 
गया कि गढ़ का नायकंत्व उसके हाथ में नहीं है और रानी के नाम की 
ओद में अलीमर्दान सेनापतित्व कर रहा है | 

उसके छोटे से दल को भी यह बात्त विदित हो गईं । अपनी प्रभुता 
के मंद, अपनी आजादी के नशे में वह, पहले जिस आने वाली मौत को 
दोनों हाथों झेलने के लिये तैयार था, अब उसके साक्षात्कार में उस 
उन्माद का अनुभव न कर सका । 


6 ३५ ] 
' ' लोचनसिंह एक बड़ी सेना लेकर तूफान की तेजी की तरह सिंहगढ़ 


पर चढ़ आया। चक्‍कर दिलवाकर उसने अपनी सेना का एक भाग 
सिन्धु उस पार किले के ठीक उत्तर में भेज दिया । 


- अलीमर्दान ने गढ़ से बाहुर निकलकर उसका सामना किया । दो 
दिन की लड़ाई में दोनों ओर के बहुत आदमी मारे गये। बार-बार 
लोचनसिंह विरोधी दल को गढ़ में भगा देने की चेष्ठा करता था और 
अलीमर्दान उसे विफल-प्रयत्त कर डालता था । तीसरे दिन लोचनसिह 
ने निरन्तर आक्रमण जारी रखने के लिये अपनी सेना के अनेक दल 
बनाये, जो बारी-बारी से जागते, सोते और युद्ध करते थे । यद्यपि यह 
योज॑ना बिलकुल सही तौर से अमल में न आ सकी, परन्तु बहुत अंशों 
में सफल हुई और एक दिन रात की लड़ाई में उसका प्रभाव अलीमर्दान 
की पीछे हटती हुई सेना पर पड़ा हुआ दिखलाई देने लगा। गढ़ अभी 
लोचनसिह से दूर था । थोड़ा-सा पीछे हटकर अलीमर्दाने खूब जमकर 
लड़ने लगा । दिन भर बहुत जोर की लड़ाई हुई सन्ध्या से जरा पहले 
उसकी कुल सेना दायें-बांये कठटकर बहुत तेजी के साथ लड़ते-लड़ते भाग 

गई । आध-आधघ मील पश्चिम और पूर्व दिशाओं में भागने के वाद दूर 
पर एक जगह इकट्ठी होने लगी । 


इस आकस्मिक दौड़-धूप में लोचनसिह की सेना भी तितर-बवितर 
हो गई । अच्धेरा हो जाने के कारण दूर तक पीछा न कर सकी और 
लौट पडी । अलीमर्दान की सेना ने थोडी दूर पर सामने इकट्ठू होकर 
गोलाबारी शुरू कर दी, परन्तु घड़ी-दो घड़ी बाद शान्त' हो गई 

लोचनसिंह की समझ्ष में यह रहस्य न आया । थोड़ी देर सोचने के 
बाद उसने निश्चय किया कि अलीमर्दान बिले में जा घुसा है, परन्तु 
सामने कहीं-कहीं आग का प्रकाश देखकर उसका भ्रम दूर हो गया। 
विश्राम-प्राप्त दल को लेकर उसने तुरन्त हमला करने का निदचय 
किया । लोचनसिह के निश्चय को मिटाने या ढीला करने की सामथ्ये 


सेना मे किसो मे न थी, यद्यपि विश्राम-प्राप्त सैनिक भी और अधिक 
विश्वाम-प्राप्त करने के आकाक्षी थे । 


घुड़सवारों ने आक्रमण किया.। आक्रमण का वेग पहले कम फिर 
प्रचण्ड हो उठा । जो घृडसवार आगे थे, एक स्थान पर जाकर यकायक 
शंक्त बबे । एकबारगी चिल्लाये--'मत बढ़ो' धोका है ।” और बहुत-से 
वारों का चौंत्कार और घोड़ों के ममहित होने का स्वर सुनाई पड़ा । 
तुरत्त ही बन्दूकों की बाढ़ दगने लगी । 


गोलियों की भनभवाहट के बीचों बीच लोचनसिह अपना घोड़ा 
दौडासा हुआ उसी स्थान पर पहुंचा । देखा, सामने एक बड़ी गहरी 
और चौडी खाई है, जिसमे पड़े-पड़े घोड़े अपने टटे सिर पैर फइफड़ा 
गौर घायल सिपाही कराह रहे है । 


- घोड़े का लगाम हाथ में पकड़े हुये, घुटने टेके हुये एक सैनिक से 
लोचनसिंह ने पूछा--इसमे कितने खप गये होगे ?” 
“संकड़ों ।' उत्तर मिला । 
'इसी स्थान पर ।' 


॥ 

_- मै लोचनसिह हूं ! ४. आओ #% हक 8: 
*- चामुन्डरायजु जुहार । मे 

:. “ िरे पीछे आओ | सब आओ ॥' 2 
-  प्मौत के मुंह-में ।” , ड्द ६ 
“- ैतहीं; मौत के मूँह से बचाने के लिये | -अभागे; सब .'खाई में कद 
बड़ी । 5 न 


डर 


. लोचनसिंह की आज्ञा पर कोई सैनिक खाई में नहीं कूंदा। 

” लोचनसिह के शरीर में मानो आग लग गई। परन्तु वह अपने 
सैनिक को प्यार करता था, इसलिये उसने अपने कोप का किसी को 
लक्ष्य नहीं बनाया । परच्तु शीघ्र कुछ करना था, इसलिये अपने पास 
तुरन्त थोड़े से सेनिक इकट्ठ कर लिये। 


बोला--साफा मेरी कमर में बाँधकर नीचे लटका दो मैं वहां की 
दशा देखता हूं । उसके बाद घोड़ों को छोड़कर औरं लोग भी इसी तरंह 
उतर आओ | घोड़ों की लोथों और आदमियों की लाशों को इकट्ठा करके 
बह्ढा पाठ दो, और मार्ग बताकर खाई को पार कर लो । एक घण्टे के 
भीतर सिंहगढ़ हाथ में आ जायगा | मैंने निश्चय किया है कि आज वहीं 
सोऊँगा । 

लोचनसिंह को नीचे अकेले न जाना पड़ा। कई सँमनिक इसके लिये 
तेयार हो गये, परन्तु लोचनर्सिहू सबसे पहले नीचे उतरा । नीचे जाकर 
इन लोगों ने .लाशों का ढेर लगाकर खाई में एक सकरी रास्तां बना 
ली, वहु इंतनी बड़ी थी कि दो-तीन सवार एक साथ निकल सकते 
थे। दूसरी ओर से वन्दूर्क चल रही थी, परन्तु लोचनसह आगे और 
उसके सवार पीछे-पीछे खाई पार करके दूंसरी ओर पहुंच गये | 
जलीमदात ने कल्पना नहीं की थी कि लोचनसिंह की सेना 'खांई पोर 
करके इतनी शीघ्र आ जायगी। उसने इस खाई के पदिचमी तथा पूर्वीय है 
सिरों पर ब्यूह बता लिया था और बीच की पाँत को जरा पीछे हटाकर 

जमा किया था । सिरे वाली .टुकड़ियों ने उसके बंधे हुये इशारे पर का 
नहीं कर पाया, नहीं तो जिस समय आरम्भ में ही लोचनर्सिह के बहु 
से योद्धा खाई में गिरे और शोर हुआ, सिरे वाली टुकड़ियाँ इन पर दोन 
ओर से हमला कर देती और लोचनसिंह की सेना का एक बहुत बड़ 
भाग बेहुंत थोड़ी देर में नष्ठ हो जाता । लोचनर्सिह की सेना व एके बः 
दल ने खाई पार फरके तुमुल-ध्वनि के साथ जय-जयकार किया । खीः 
के उसी अरफ पीछे जो लोग रह गये थे, उन्होंने भी जयकरार किया 
किले के ऊपरं से तोपें गोले उगलने लगी । खाई के दोनों सिरों की दुक 
डियोँ किले की ओर भागी । इंस गोल-माल मे अलीमर्दान की बीच क॑ 
पाँत भी पीछे हटी । किले की तोपों ने शत्रु और मित्र का भेद न पृहचाना 
दोनों दलों के अनेक लोग इन गोलों से चकनाचर हो गये 


अलीमर्दात ने किले के भीतर घुसकर युद्ध करना पसन्द नहीं किया 
वह पूर्व की ओर दूरी प्र अपनी सेना लेकर चला गया। यद्यपि वः 
चतुराई के साथ पीछे हटने में वड़ा दक्ष था, परन्तु इस इड़ाई में उसक 
नुक्सान हुआ | 


[ ३६, ] 


लोचनसिंह की विजयिनी सेना किले की ओर बढ़ती गई । खाई :« 
सिरों पर अलीमर्दान की जो टुकड़ियां किले की ओर भागी, उनके लिए 
द्वार व खुल पाया । उत्तर की ओर से लोचनसिह के दूसरे दस्ते ने जो: 
का धावा किया । कुञ्जरसिंह के दल ने यथाशक्ति उत्तर की ओर से ओर 
वाली वाढ़ का प्रतिरोध किया, परतु कुछ न बन पड़ा । वह दल उस 
ओर से किले के भीतर घुस आया। कुज्जरसिंह ने अपने साथियों सहित 
लड़ कर मर जाने की ठानी । 


: उसी समय रामदयाल कुज्जरसिह के पास आया । बोला--राजा 
महारानी के महलों पर चलकर लड़ी । यह स्थाव घिर गया है। 

, , कालेखाँ फाटक पर लड़ रहे हैं। उस तरफ से दुश्मर्न की फीज दावे चली 


आ रही है। यदि फाटक खोलते हैं, तो भीतर-बाहुर सब ओर बरी का 
लोहा बज जायगा । 


कुन्जरसिह ने कहा-महारानी जितने सिर कटवा सकती है, उतने 
बचा नहीं सकतीं, इस जगह लड़ना व्यर्थ है, मै तो बाहर जाकर लड़ूँगा।' 


'सत्री की पुकार ? और वह आपकी माँ भी होती है ।* 

उन्होंने हम सबको इस दुर्देशा में पहुंचाया ।' 

'गफिर भी माँ है। राजा वायकर्सिह की रानी है । याद कर लीजिये। 
माँ के ऋण से उऋण होता है । अन्य सब बातों को भूल“जाइये ।' 


'कुछ कहना है, वह तुमसे कह दिया । जाकर कह दो । वह स्त्री 
नहीं है। स्त्री वेश में प्रचण्ड पुरुष हैं। यदि उन्हें अपनी रक्षा की 
चिन्ता हो, तो मे रे साथ चलें । जाओ 


' थह्‌ कहकर कुन्जरसिह अपने आदमियों को लेंकर चलते की हुआ- 
इतने में कालेखाँ आ गया । बोलां-कुन्जरसिंह, तुमने हमारा सत्यानाश 
किया। कहाँ जाते हो ?' | 


जहाँ इच्छा होगी, वहाँ ?” 
यह नहीं हो सकता । मैं कोटपाल हूं । मेरा हुकुम मानना होगा, 
: न भानोगे सजा पाओगे (४ 


कुन्जरसिह नद्भी तलवार हाथ में लिये था। बोला-“दण्ड-विधान 
मेरे हाथ मे है। जाओ, अपना काम देखो । गढ़ और राज्य का मालिक 
मैं हूं और फिर बतलाऊँगा ।/ - “- 


कुल्जरसिह चला गया। कालेखाँ चिल्लाया--पकड़ो, पकड़ो |! , 


रामदयाल ने भी वही पुकार लगाई । लोचनसिंह. की सेना के जो 
सेनिक गढ़ के भीतर आ गये थे, वे कालेखाँ की ओर झपटे। वह तो 

लैड़ता हुआ किले की दक्षिण की ओर निकल गया, परन्तु. रामदयाल 
चकड़ा गया। उसने घिधियाकर प्राण-रक्षा कीं. प्रार्थना की---मैं -तो 
नौकर हूं, सिपाही नही हूं, मुझे मत मारो । ०: ० पल आप 
सिपाहियों ने उसे कैद कर लिया । हे 
, उधर से हल्ला कर के लोचनसिंह की सेना ने गढ़ का संदर फाटक 
होड़ डाला | कालेखाँ की सेना घर्मासान युद्ध करने लगी, परन्तु लोचन- 
सिंह को पीछे न हठा सकी । कालेखाँ कुछ सिंपाहियों को लेकर' किले 
है बाहर निकल गया । उसकी शेष सेना का अधिकांश भाग मारा गया, 
णो नही लडे, वे कद कर लिये गये । / ' 
रामदयाल पहले ही कैद कर लिया गया था। लोचनसिह ने रानी 
को भी कंद कर लिया।_ 


मंशालो की रोशनी में किले का प्रवन्ध करके लोचनर्सिह ने किले के 
भीतर और बाहर सेना को नियुक्त किया | एक दल कालेखाँ का पीछा 
करने के लिये भी भेजाः। अलीमर्दान भी. स्थिति को समझ कर कर वहां 
सै हूर चला गया । कालेखाँ अपने बचे-खुचे ' आदमी लेकर उससे.जा 
मिणा और दोनो अपगे पालर वाले दस्ते से कई. कोस' के फाससे पर 
कुछ समय उपरांतजा मिले । उस रात लोचनसिंह सिहगढ़ में तो पहुंच 
गया, परन्तु सो नही सका । 


[ २७ ] 


“ राजा देवीसिंह ने अलीमर्दान के पालर वाले दस्ते को हटाकर ही 
चैन नही' लिया, वल्कि इस बात का प्रवन्ध करने की चेष्ठा की कि वह 
लौटकर फिर उपद्रव न करें। राजधानी सुरक्षित थी। सिहगढ़ विजय 
का समाचार पाकर उसने दलीपनगर की सीमा को बचाव के लिये दृढ़ 
करता आरम्भ कर दिया । उधर लोचनसह को उचित धन्यवाद देते 
हुप आदेश भेजा । 3 दा 

'लोचनसिंह ने इसे पाकर' रामदयाल को बुलाया कौद में था, 
पहरेदारों के साथ आया। लोचनसिंह ने कहा--छोटी रानी .-डै 
मिलना चाहता हूं । थोड़ी देर में आता हूं । कागज कलम-दावात तैयार 
रक्‍खें । । 


““ शामदयाल लौटा दिया गया । थोड़ी देर बाद लोचनर्सिद्द गेगा ॥ 
पर्दे मे बैठी हुई रानो से बातचीत होने लगी । ' 


रानी ने कहा--जी हुकुम तुमने अपने डेरे पर मेरे नौकर को 
घुलाकर दिया, उसे किसी से यंही कहलवा भेजते, क्यों मेरा' हल्कापन 
करते हो,” 5. 00 
मैं नौकरों के डेरों पर नहीं जाता । और क्या ठींक था; जो कुंछ 
किसी के द्वारा कहलंवा भेजता, उसे माना जाता या नही”. 

यह नौकरों का डेरा है लोचनसिह ?” ह ह 
।' 'पयेह न सही,' वह तो है। अब मैं जिस काम से आयी हूं; वह सुन 
लीजिये । ' । ! 
... क्या ? सिर काटने के लिये।' " 


यह काम मेरा नही और न मै इसके लिये आया ही हूं। कलम, 
दावात, कागज मौजद है ?” 


रै 


नहीं है । काहे के लिये चाहिये; 


लोचनसिंह ने बहुत शिष्टाचार के साथ बत्तलाने की कोशिश की. 
परन्तु फिर भी उसके स्वर में काफी, कठोरता थी। बोला--आपको 
कागज पर यह लिखता होगा कि दलीपतन्तगर राज्य से आपको कोई 
चास्ता, नही । हक 33 8 का आए 


+ 


“किस की आज्ञा से ?' रानी ने काँपते हुये स्व॒र में पूछा । .' 


! । राजा की आज्ञा से । उत्तर मिला । 

'राजा की आज्ञा से ।' बड़ी घृणा के साभ रानी बोली-उस भिख- 
भंगे कीं आज्ञा से । जाओ उससे कह दो कि में रानी हूं, राज्य की स्वा- 
मिनी हूं । वह लुटेरा और जनाद॑न विश्वासघाती हैं, चोर हैँ, मैं तुम 
सबों को दण्ड की व्यवस्था करूँगी ।' 


... तुम अब रानी नही हो ।' लोचनसिंह ने उत्तेजित होकर कहा-- 
(स्त्री हो, नहीं तो--लोचनसिह वाक्य पूरा नहीं कर पाया। अपने 
आवेश में ड्वकर रह गया । 


5 , रानी बोली--लोचनर्सिह, लोचनसिंह, कोई स्त्री तुम्हारी भी भा 
रही होगी परन्तु तुम किसी के न होकर रहे । मेरे स्वामी के लिये तुम 
अपना सिर दे डालने की डींग मारा करते थे । घूठ, घमण्डी, इस छिछोरे 
का अञज्जलि-भर अन्न खाते ही तू अपने पुराने स्वामी को भूल गया ।* 
हट जा मेरे सामने से (! 


ह 


लोचूनसिंह ते इस तरह के कुवचन अपने जीवन में कभी न सुने थे । 
तिलमिला गया । बोला--सच मानो रानी, अपने पूर्व राजा की याद 
ही मेरे खड़ग को इस सम्रय रोके हुये है, नही तो ऐसा अपमान करके 
कोई भी स्त्री-पुरुष मेरे हाथ से नही बच सकता था। तुम कैद में हो, 
इसलिये भी अवध्य हो और इसीलिये तुम्हारी जवान इतनी तेज चल 
रही है। राजा को सब हाल लिखे देता हूं। वह यदि तुम्हें प्राण-दण्ड 
भी देंगे, तो में कोई निषेध नही करूँगा । 


त॑ लोचनसिह बहुत खिन्न, बहुत क्लाँत वहाँ से चला गया, परन्तु रानी 
कहती रहीं-'देखूंगी, देखूंगी कैसे देवीसिंह राजा बना रह सकता है? 
सैनेको. सूली न दी या कतर न डाला, तो मेरा नाम नही | इन नमक- 
हरामों का माँस यदि कुत्तों से न नुचवा पाया, तो जान लूंगी कि संसार 
से धर्म व्रिलकुल उठ गया.।' , 

उस दिन से लोचनरसिह ने रानी का पहुरा बहुत कड़ा कर दिया । 


, विराठा की पद्मिनी १२३ 


( ३८ ) 
लोचनसिह से खबर पाकर राजा देवींसिंह ने रानी को रामदयाल 
समेत दलीपनगर -बुलवा लिया ओर लोचनर्सह को सिंहगढ़ . रक्षा के 
. लिए वहीं रहने दिया । 
देवीसिंह अपनी सेना को एक. सरदार की मातहती में छोड़कर 
दलीपनगर आ गया । उस दिन जनादेन के साथ बातचीत हुई । 


राजा ने कहा--लोचन सिंह ने रानी के साथ बहुत कढ़ाई का 
बर्ताव किया है, परन्तु इसमें दोष मेरा है, मुझे लिखा-पढ़ी कराने का 
काम लोचनसिह के हाथ में न देना चाहिये था ,_ तुम्हारे हाथ में होता 
तो सुभीते के साथ हो जाता । 


नही महाराज ।*,जनादेन बोला- 'मुझी पर तो 'रानी का पूरा कोप 
है। पन्‍होंने मुझे मरवा डालने का प्रण किया है। मेरे द्वारा वह काम 
और भी दुष्कर होता । 

राजा ने हँसकर कहा---वह तो इस समय संसार को दूसरे लोक में 
उठा भेजने की धमकी देती है। मैं ऐसे पागलों की बहुक की कुछ भी 
परवाह नहीं करता । मैं चाहता हूँ, रानी का अब किसी तरह का,अपमान 
न्‌ किया जाय और पहरा बहुत, हल्का कर दिया जाय । वह राजमाता हैं 
आदर की पात्री है केवल इतनी देखभाल की जरूरत है, जिसमें संकट 
उपस्थित न कर सके । म 

यह बात जरा कठिन है महाराज ! पहरा कठोर न होगा, ,किसी 
दिल-पूर्ववत्‌ महल से निकल भागकर विद्रोह खड़ा कर देंगी ।! जनाद॑न 
रढ़ता के साथ बोला | - 

, “राजा ज्ञे एक क्षण सोचकर कहा---तब- उन्हें बड़ी रानी,के महलों 

में-ऐक ओर रख दो । वहाँ पहले ही से बहुत नौकर-चाकर और सैतिक 
रहते है। पहरा काफी बना रहेगा और रानी को खटकने न पावेगा ।! 

इस प्रस्ताव को ध्यातपूर्वक सोचकर जनार्दत ने स्वीकार कर 
लिया । 
ल्‍., राजा बोले-- और यदि वह लिखा-पढ़ी न कराई जाय, तो क्‍या 
होगा-? सव जानते हैं, मैं राजा हूं। एक राती के मानने या न मानने 
प्ले कया अन्तर पड़ेगा ?' 
जो लोग महाराज !” जनार्दत ने उत्तर दिया--भीतर-दही-भीरर 
राज्य से फिरे हुये हैँ, उनके लिये लिखा-पढ़ी अमोल अस्त्र का काम पेगी। 


इडवाडोल तवियत के आदमियों के लिये इतना ही सद्दारा बहुत हों 
जायगा । 


' राजा ने कुछ उत्तर नही दिया । इसके बाद दोनों छोटी रानी के 
पास गये । वहाँ पहुंचने के पहले देवीसिह ने कहा--'पण्डित जी, बात- 
शघीत आपको करनी पड़ेगी । मैं बहुत कम बोलूंगा । 


जनार्दत को कुछ कहने का मोका न मिला । दोनो रानी के पास 
पहुंच गये । रानी पर्द में थीं। राजा ने देहरी पर माथा टेककर प्रणाम 
, किया। रानी ने आर्शीवाद नहीं दिया । 
बोलीं'--जनार्दन को यहाँ से हटा दो |! 
.. देवीसिंह इस तरह के अभिवादन की आशा नही करता था । सन्नाटे 
ने आ गया । उसे अवाक्‌ होता देख जनार्दन आंगे 'बढ़ा । कहते लगा--- 
भरे ऊपर आपका जो रोप है सो उचित ही है, परन्तु यदि आप विचार 
करें तो समझ मे आ जायगा कि वास्तव में मेरा अपराध कुछ नहीं और 
मात लिया जाय कि मैं अपराधी ही हूं, तो भी आपको माता के बराबर 
मानता हूं, इसलिये क्षमा के योग्य हूं । मैंने जो कुछ किया है, राज्य के 
उपकार के लिये किया है--- 


' - रानी ने टोककर कहा---हम जो दर-दर' मारे-मारे फिर ' रहे हैं, 
हमारे साथ जो छोटे-छोटे आदमी पशुओं जैसा वर्ताव कर रहे हैं, हम 
बन्दी-यूहू में डाल रक्‍्खा है, वहद्द सब राज्य का उपकार 'द्वी दवैन 


(० 
थे ४ 

पण्डितजी ? स्मरण रखना, इस लोक के बाद भी कुछ और है और देर 
सबेर वही जाओगे ।' 


'सो मुझे सब मालूम है । जनाददन ने कहा-- आपकी मेरे ऊपर जैसी 
कुछ दया-्ष्टि है, वह भली-भाँति प्रकट है, .परल्तु प्राथंना है कि अब 
ऐसा निर्देश कीजिये, जिसमें राज्य का कुशल-मछझुल हो । 

राजा ने जतादंन से पूछा--“रामदयाल कहां है ?! 

रानी ने तुरन्त उत्तर दिया--'कैदखाने में पैकरे डाले हुए और मुझे 
जितनी स्वतन्त्रता दे रक्खी है, उसका बड़प्पव इससे नापा जा सकता है 
कि स्‍्तान करते समय भी दो-तीन बादियाँ नद्भी तलवार लिये सिर पर 
तनी रहती है | एक शूरवीरता का काम तुम लोगों के लिये और रह गया 
है-मुझे विष दिलवा दो, या तलवार से कटवाकर फिकवा दो ।' 


. जनारदन कुछ कहना चाहता था, परन्तु राजा ने आँख के संकेत से 
सता कर दिया और स्वयं बोला--“रामदयाल को मैं इसी समय मुक्त 


“करता हूं। वह सदा आपकी चाकरी में रहेगा और आप बड़ी ककक्‍कोज 
वाले महल में चली जायें। 


ते ।' रानी ने कहा--मैं इसी कैदखाने में अच्छी, जो पहले मेरा 
ही महल था, आज यातना-गृह हो गया है। इसी में बने रहने से तुम 


लोगों की शुभ कामना अच्छी तरह पूर्ण हो सकेगी। मैं यहाँ से नहीं 
जाऊँगी। 


जाना होगा ।' राजा बोले----ककक्‍्कोजू , यदि तुम यहाँ से उस महल 
में न जाओगी, तो मै सेवा. करने के लिये इसी स्थान पर आ रहूंगा ।' 
रानी कुछ देर चुप रही। 


जनाद॑न ने कहा--“आप इसे भी हम लोगों के किसी स्वार्थ की 
प्रेरणा समझेंगी । परन्तु कृपा करके आप शांति के साथ रहियेगा। 
सोचिये, आपने इस राज्य के नाश करने मे कोई कसर उठा नहीं रबखी । 


१२६ विराठा की पद्मिती 


अलीमर्दात को बुलवाया, जो पॉलरु के मन्दिर का नाश करने के लिये 
कटिबद्ध रहा है, जो दुर्गा के अवतार को भ्रष्ट करने का निश्चय करके 
आया था । आप यदि यही रहना पसन्द करती है, तो वनी रहें, किया 
ही कया जा सकता है ?' 


झूठ, झूठ, सब झूठ ।' रानी नें कड़ककर कहा---यह सब जनाद॑न 
का रचा हुआ माया-जाल है। किसी तरह तुम्हीं ने मेरे स्वामी को दवा- 
दे-देकर अधोगति को पहुंचाया, न जाने क्या खिला-खिलाकर फिर रोग- 
भुक्त न होने दिया गौर अन्त सें प्राण लेकर ही रहे, और फिर---रानी 
का गला रुघ गया। 

राजा बीच में पड़ना चाहते थे, पर यह समझ भे,न आता था कि 
इस अवसर पर किस तरह बात को ठालकर साँतल्वना दी जाय ।* 


जनाद॑न ने कहने का निश्चय कर लिया और बोला--'और फिर 
वया रानी ? राजा ने जो कुछ आज्ञा दी, उसका मैने पालत किया । 
जिप्के भाग्य में भगवान ने राज्य लिखा था, उसे मिला था; आप यों ही 
हम लोगो की जान की ग्राहक वन बैठी हैं। महाराज आपके सुख-पूर्वक 
जीवन व्यतीत करने की योजना करते है, तो आप व्यर्थ अपने कष्ठों को 
बढ़ाने की चिन्ता मे निरंत हो जाती है । , 
. राजा ने कहा--मैने रामदयाल को मुक्त कर दिया हे। आप उसे 
तुरन्त यहाँ भेजे । | 
जनादेन रामदयाल को लेने गया । 
राजा ने कहा--कक्कोजू, आप प्रण्डित जी पर क्रोध न करें । राज्य 
सम्भालने के लिये उन्हे अपना काम करना पड़ता है ।' 
'कक्कोजू मुझे -सत्त कहो ।' राजी ने रोते हुये कहा---'मैं राजा की 
रानी हू और तुम्हारी कोई नहीं । यदि कोई होती, तो क्या लोचनसिंह 
इत्यादि मेरा ऐसा अपमान कर पाते 


चल 


बे 


विराटा की पद्चिनी १२७ 


'जो कुछ हुआ, वह अनिवाये था कक्‍्कौजू । राजा बोले-जो कुछ 
हुआ, उसका स्मरण छोड़ दीजिये । आगे जो कुछ करू गा, आपकी आज्ञा 
से।' 

जिसमें मैं तुम्हें लिखा-पढ़ी कर दूँ कि राज्य का हक छोड़ दिया ।' 
रानी ने रोना बन्द करके, चमककर कहा-“यही है न तुम्हारी दयालुता 
के मूल में ?” 

राजा ने इसका कुछ उत्तर नहीं दिया । बादियों से रानी के आराम 
के विषय में बातचीत करने लगे । इतने में रामदयाल को लेकर जनाद॑न 
आ गया । ः हि 

राजा ते रामदयाल से कहा--कक्कोजू को बड़ी ककक्‍कोजू वाले महल 
में पहुंचा दो । उन्हें याद किसी तरह का कष्ट हुआ, तो तुम्हें सद्धुट में 
पड़ना होगा । 

रानी बोली-तुम उसकी खाल खिचवाओ और जनाद॑ंन मेरी खाल 
खिचवाये । 

इस व्यज्भ का कोई प्रतिवाद न करके दोनों वहाँ से चले गये । 


[ "२६ । 


बडी रानी के महल मे छोटी रानी को रखने के बाद जनार्दन ने 
सोचा, अच्छा नही किया । एक तो यह कि छोटी रानी शायद उन्हे भी 
विचलित करने की कोशिश करें, और दूसरे यह कि वहाँ निकल भागने 
का अधिक सुभीता है । उसे इस बात का पछतावा था कि राजा की 
भावूकता का नियन्त्रण न कर पाया और स्वयं भी एक छोटे-से कष्ट से 

. » बचने के लिये दूसरे बड़े सद्धूट में जा पड़ा । 

राजा ने छोटी रानी को बड़ी रानी के भवन में भेज देने के बाद 
पहरा शिथिल कर दिया और रामदयाल-को उनकी सेवा में बने रहने 
की अनुमति दे दी । जो लोग बड़ी रानी की टहल में रहते थे, उन्ही से 
छोटी रानी पर लिगरानी रखने के लिये चुपचाप कह दिया । 


श्श्८ विराटा की पद्मिनी 


परन्तु निगरानी नही हुई | राजा के साथ उस दिन जो वार्तालाप 
छोटी रानी का हुआ था, वह लोगों पर प्रकट हो गया । उसी के बाद 
पहरा ढीला कर दिया गया था । किसे क्‍या पडी थी कि प्रकट व्यवहार 
को भूलकर गुप्त अदेश का अक्षरशः: अनुसरण करे। जिन लोगों को 
यह काम नौंपा गया था, उन्हें यह भी भय था कि झदि कोई बात राजा 
की मर्जी के खिलाफ हो गई, तो जान पर वन आवेगी और राजा की 
मर्जी कव क्‍या है, इस बात का पता लगा लेना किसी साधारण टहलुये 
या सिपाही के सम्भव नहीं था । मु 


इस गलती को जनाददन ने राजा को सुझाया भी, परन्तु उन्होने यह 
कहकर जनादंन को शांत करने की चेष्टा की कि विश्वास करने से 
विश्वास उत्पन्न होता है | जनादंन ने ऊपर से तो कुछ नहीं कहा परन्तु 
विश्वस्त गुप्तचर नियुक्त कर दिये । महल के टहलुओ में से इन्हें कोई: 
कोई पहचानते थे । गुप्तचर के विपय में परस्पर काना-फूसी हुई, वास्त- 
विक स्थिति का अनुमान करने के लिये इधर-उधर के अठकल लगे, 
चर्चा बढ़ी । रामदबाल को भी मालूम हो गया । दोनों रानियों के लिये 
भी वह भेद रहस्य न रह गया । छोटी रानी को विश्वास हो गया कि 
देवीसिंह क्र्रता के लिये जिम्मेदार नहीं है, वल्कि जनार्दन-पुराना शत्रु 
जनार्दन है । बड़ी रानी को अपने भवन में छोटी रानी का आगमन 
अच्छा नही मालूम हुआ । राजा ने क्यो ऐसा किया ? जनादंन का इसमें 
क्या मतलब है? मेरे ही महल में क्यों इस विपद को रक्‍्खा ! इत्यादि 
प्रदव बड़ी रानी के मन में उठने लगे । 


बड़ी रानी का स्वभाव गिरती पाली का साथ देने का था, परन्तु 
अपने पूर्व वैभव की स्मृति को जाग-जाग पड़ने से रोकना किसकी सामर्थ्थ 
में हैं ? छोटी रानी के लिये उनके हृढय में शायद ही कभी प्रेम रहा हो 
परन्तु उनके कप्टो और अपमानों की बढ़ी हुई, बहुत बढ़ाई हुई, गाथा 
सुनकर मन खीझने लगा। उस क्षोभ का वह किसी को भी लक्ष्य नहीं 


् 

बनाना चाहती थीं। राजा देवीसिंह की ओर उनके मन की प्रवृति संधि 
की तरफ हो चुकी थी ओर उन्होंने अपनी वर्तमान अनिवार्य स्थिति के 
ऊपर करीब-करीब काबू कर लिया था । परन्तु उजड़े हुये गौरव को लुठा 
हुआ बतलाने वालों की कमी न थी | दलित महत्वाकांक्षा का. पुरा हुआ 
चाव कभी-कभी हरा होकर निःश्वास के रूप से गल-गलाकर बाहर आ 
जाता था। 


छोटी रानी की उपस्थिति ने खीझ, क्षोत्र और दलित हृदय की आहों 
का सिलसिला जारी कर दिया । मन की इस अवस्था में जनादंन के गुप्त- 
चरों की चिनगारी के समाचार ने उन्हें इस बात के सोचने पर विवश. 
किया कि छोटी रानी को जैसा 'आइवासन, विता किसी विघ्न-बाधा 
के जीवन-यापन कर लेने का दिया है, उसी तरह का मुझे भी दिया गया 
है, क्योंकि जिस तरह चुपचाप उनकी चौकसी रहती है, उसी तरह अवश्य 
ही मेरे ऊपर भी रहती होगी | 

दो-तीन दिन के वाद छोटी रानी से सलाह करके रामदयाल बड़ी 
रानी' के पास पहुंचा । जब तक दासियाँ पास रही , तब तक वह केवल 
शिष्टाचार की बाते करता रहा । रानी समझे गईं कि किसी गुप्तचर की 
उपस्थिति के कारण रामदयाल हृदय-तल की बात कहने से झिझ्कक रहा 
है । अपनी निज की दासियों मे भी कोई गुप्तचर नियुक्त हैं इस. कल्पना 
पर रानी का जी जल उठा । द्वासियो को हटाकर रानी ने रामदयाल के 
साथ अधिक स्वतन्त्र वार्तालाप की आशा की । । 


रामदयाल ने दासियों के चले जाने पर कहा-- वह आपसे छोटी 

हैं। आप क्‍या उसके किये को क्षमा कर देगी ? जो दुःख आपको 
है, वह उन्हें भी | 

. ठण्डी सांस लेकर रानी ने कहा---उन्तमें और सव गुण है; केवल 

एक वाणी उनके काबू मे होती, तो वुथा का झंझट आपस में कभी न 

होता । उनके कष्ट और अपमान की बात सुनकर हृदय बैठ जाता है-। 

रामदयाल ने इधर-उधर की बातें करने के सिवा उस समय और 
कुछ नहीं कहर । 

जाते समय बोला--यदि कक्‍कोजू आपके पास आये, तो क्‍या 
आपको अखरेगा ?” ह 

बड़ी रानी की पूजा उनके स्वाभिमान के माप से अधिक हो गई । 

आँखें छलक पड़ी । रुद्ध कण्ठ से कहा---वह क्या कोई और है ? 
अचृदय आवें । 

बहुत अच्छा महाराज ।' कहकर रामदयाल चला गया । 

'महाराज' शब्द के सम्बोधन मे खोखलेपन की पूरी झाई अवगत 


| ४० | 
करके बड़ी रानी को असमर्थ अवस्था पर परिताप हुआ। 
नियुक्त समय पर छोटी रानी बड़ी रानी के पास आइईं। बड़ी का 

सरण-स्पर्श द्वारा अभिवादन किया। बड़ी ने आशीर्वाद देनां चाहा। 

क्या आसीश देती ? कोई ग्रुप्त वेदना हृदय में जाग पड़ी और मुख पर 

आँसुओं की बूँद हलक आई । छोटी रात्ती भी घृघट मारे रोई, परन्तु 

बड़ी रानी को यह नहीं मालूम, हुआ कि उनके आँसुओं ने घूँघट को 

भिगो पाया या नही । है 


बड़ी रानी की समझ में जब कुछ समय तक यह न आया कि कौन _ 
, सी बात पहले कहूं, तब छोटी रानी बोली-- जो कुछ मुझसे बुरा-भला 
बना हो, उसे विसार दिया जाय, क्योंकि अब यह सोचना है कि इतने 
बडे जीवन को कैसे छोटा किया जाय ।' 


बड़ी ने कहा--मैं तो आज ही जीवन को समाप्त करने के लिये 
तैयार हूँ, अब और क्या देखना है, जिसके लिये जियूँ ।' 

छोटी रानी ने जरा घूंघट उघारा। बोली--मैं केवल एक अनुष्ठान 
के लिये अब तक जोवन्त बनाये - हुये हूं। बात फैल भी गई है, परल्तु 
उसकी चिन्ता नही । आज्ञा हो, तो सुनाऊं ?* 

अवश्य, अवश्य ।' 

'जनाद॑न हम लोगों के स्वनाश की जड़ है।' 
' अब उसंकी चर्चा व्यर्थ है। 

“वह चर्चा अभिट है क्या भूल गई, किस तरह से उसने महाराज 
' के हस्ताक्षर का जाल बनाया ? किस तरह उसने एक अनजान लड़के 
_ को अपना खिलौना बनाकर सारे राज्य की बागडोर अपने हाथ में . 
रखी है ?' / ५ हि 

इत प्रश्नों का बड़ी रानी मे कोई उत्तर नहीं-दिया। नीचा सिर 

_कर लियां | छोटी रानी ने जरा धीमें होकर कहा--असल में हम लोग 

राज्य के अधिकारी है। विराने को अपनी सम्पत्ति भोगते देखकर छाती 
सुलग जाती है । यही मेरा दोष है, यही मेरा पाप है। हा 


पर इसका प्रतिकार ही क्या हो सकता है ? जो भण्य में (लेखा 

है, सो होकर रहेगा ?' 5... अप्क है । 
मारे भाग्य में यह.सव दुःख और , जनाद॑नें के भाग्य में हमारा 

अपमान करना ही लिखा है, यह अभी कैसे कहा जा सकंता है .?” 

बड़ी रानी छोटी का मुंह ताकने लगीं । * | 

छोटी रानी ने उत्तेजित होकर कहा-- हमारे भाग्य मे राज्य लिखा 
है, प्रजा-पालन लिखा है, और जनादं॑न के भाग्य में प्राण-बध का दण्ड . 
- बदा है। मुझे देवी ने सपना दिया है। 

देवी के सपने की बात सुनकर बड़ी रानी बोली-- अलीमर्दान को 
तुमने क्‍यों निमन्त्रण दिया ? इसे लोग अच्छा' नहीं कहते । 

न कहेँ अच्छा + छोटी ने कहा--कण्टों से. पार पाने के लिंये मैने 
उसके पास राखी भेजी थी । और क्या करती ?” * 

वह देवी का मन्दिर तोड़ने आया है। 

नहीं । - » पर) 

और मन्दिर की पुजारिन को, जो देवी का अवतार “भी मानी 
जाती है, नष्ट करने ।' 

“इसमें विलकुल तथ्य नहीं। हमारे विरुद्ध प्रजा को उभारने के लिये 
ही जनाद॑त इत्यादि ने यह षड़यन्त्र खड़ा किया है ।! ह 

'लोचनसिंह सौगन्ध खाकर कहता है।' 

ओह ! उस नीच, नराधम पशु की बात मत कहो । उस जैसी 
हुदय हीनता पत्थर की शिलाओं में भी न होगी।' ऐसा सूख, ऐसो 
अभिमानी-- 

बड़ी रानी ने धीरे से छोटी रानी की उग्रता. के बढ़ते हुये को 
रोकने के लिये टोककर कहा--अपने स्वभाव को अपने हाथ में रक्‍्खो। 
जो कुछ करो, समझ-वबूझ कर करो । हमारे निर्बल हाथों में कोई शक्ति 
नहीं । जो सरदार किसी समय-तरफदार थे, उनके जी मुरझा गये है । 
अब कदाचित्‌ कोई साथ न देगा । 

यह सव पाजीपन जनादंन का है ।' छोटी रानी ने धारा-प्रवाह में 
कहा--जिस समय सरदार मुझे नद्भी तलवार लिये घोड़ी की पीठ पर 
देखेंगे, उस समय उनके वाहु फड़क उठेंगे । न्याय और धर्म का साथ 
देने में मनुष्यों को विलम्ब नहीं होता । बिखरी हुई, सोई हुई शक्तियाँ, 
मुर्शाई हुई अचेत आत्मायें धर्म के लिये सिमट कर प्रचण्ड रूप घारण 
करती है और-- 
... उहण्ड प्रवलता के इन काल्पनिक चित्रों से जरा भयभीत होकर 
बड़ी रानी बोली---तुम ठीक कहती हो परन्तु इस विषय पर फिर 
कभी शांति के साथ वातचीत होगी, तब तक सावधानी के साथ अपने 
मन में रक्‍्खो । | 

मैं किसी से नहीं डरती । छोटी रानी ने कहा--मन को बात 
मन में ही बन्द कर लेने से वह वही होकर रह जाती है । आपको सीधा 
पाकर ही तो इन लोगों की बन आई है। आप कैसे इन लोगों की 
करतूतों को सहन करती है ? 

इसका उत्तर बड़ी रानी ने एक लम्बी-साँस लेकर दिया । थोडी देर 
में छोटी रानी चली गईं। बड़ी रानी ने सोचा-“यदि मैं छोटी के साथ 
अपनी शक्ति को मिला देती तो ये दिन सिर नआते। मैं अपने को , 
निस्संहाय, निराश्रय समझकर ही इस हीन दशा को पहुंची हूं।' ... 
आओ शक 
कुज्जरसिंह अपने साथियों को लेकर अच्धेरे में सिहगढ़ से निकल 
आया था। सिंधु-तदी के उत्तर की ओर कई कोस तेक दलीपनगर का 
राज्य था, वन और पव॑तों से आकीणं, परन्तु कोई दुण किले उस ओर 
नही थे | जहाँ दलीपनगर की सीमा खत्म हुई थी, वहाँ से कालपी का 
सूबा शुरू हो गया था। उस ओर चले जाने पर दलीपनगर के दीघे क्षेत्र 
'से सम्बन्ध टूट जाता और कोई पक्‍का आश्रय मिलता नहीं । ऐसी दशा 
में उसने पूर्व की ओर पहुज और. बेतवा नदियों के आस-पास ठहरकर 
अपनी टूटी हुई शक्ति को फिर से जोड़ने का निश्चय किया। उसके 
सज्भी भी राजी हो गये, परन्तु साथ बहुत थोड़ों ने दिया । गिरती हुई 
अवस्था में भी आशा के बल पर साथी बलिदान करने के लिये अनुप्रा- 
णित रहते हैं, परन्तु निराशा की दशा में बलिदान लगभग असम्भव हो 
जाता है। इसलिये कुज्जर्रासह के साथियों की संख्या क्रमशः कम होती 
चली गई |, 
सिहगढ़ से निकलने के उपरांत दो-एक दिन भटकने में लग गये । 
शीघ्रता किसी निश्चय पर पहुंच जाने का अभ्यास न होने के कारण 
- कभी उत्तर और कभी पूर्व की ओर भठकते गये । पहुज के निकट की _ 
उवरा शस्य-श्यामला भूमि शीघ्र त्यागकर वन में पहुचे | वहाँ भी एक 
आध दिन ही रह पाये । अन्त में २५-३० कोस की, उह्ं श्य-हीन यात्रा 
समाप्त करके इन लोगों ने बेतवा-किनारे, के घोरं वन और सुरक्षित 
गढ़ों की ओर दृष्टि डाली । - हा 
कुछ ही समय पहले प्रसिद्ध चम्पतराय ने बेतवा के जद्धल भरकों 
और हन छोटे-छोटे किलों के आश्रय , से मुगल-सम्राट औररंगजेब की . 

ताकों दम करके बुन्देलखण्ड की स्वाधीनता का अनुष्ठान किया था। 
अभी लोगो को वे दिन याद थे । कुञ्जरसिह की धारणा और विंचार 
पर भी उस स्मृति का प्रभाव- पडा । उसने विराठा और रामनगर के 
पड़ोस में अपनी योजना सफल करने की ठानी । इन गढ़ों के पड़ोस में 
बह पहुंच चुका था । 

झाँसी से पूर्वोत्तर-कोण में विराटा की गढ़ी, जिसका अवशेष अब 
एक मन्दिर-मात्र है पच्चीस मील की दूरी पर है। रामनगर और 
विराठा में केवल कोस-भर का अन्तर है । दोनों वेतवा के किनारे भयं- 
कर वन में छिपे से अ्ं-भग्नावस्था में अब भी पडे है। 

विराटा से दो कोस दक्षिण-पश्चिम की ओर मुसावली एक छोटा 
सा उजड़ा गाँव है। उन दिनों भी वह बड़ी जगह न थी । परन्तु छिपाव 
और रक्षा का साधन वहाँ सदा रहा है । तालों और काँटेदार पेड़ो की 
विस्तृत भरमार है। मुसावली की पहाड़ी इस जद्भुल की ओंट का काम 
करती है । 

उन दिनों विराटा मे दाँगी राजा राज्य करता था और रामनगर 
में एक बुन्देला सरदार रहता था। ये दोनों कभी पूर्ण स्वतन्त्र नहीं रहे, 
परन्तु इनकी अधीनता भी नाम की थी। कभी कालपी को कर देते 
थे, कभी ओरछा को और कभी किसी को भी नहीं । 

औरज़्जेव के काल तक ये लोंग भांडर या कालपी के मुगल-सूबेदार 
की मार्फत मुगल सम्राटों को कर चुकाते रहे । औरज्भजेब की दक्षिण 
चढ़ाइयो के समय शासन शिथिल हो गया । उसके मरने के उंपरांत जो 
राजनीतिक भूकम्प आया उसमें ये लोग करीब-करीबे स्वाधीन हो गये। 
स्वाधीनता-यज्ञ के बड़े यजमानों का ये लोग साथ देते रहते थे, परन्तु 
स्वयं खुल्लम-खुल्ला किसी शक्ति के कोप को उत्तेजित नहीं करते थे । 
इसीलिये इतने दिनों बचे रहे । - 

चम्पतराय ने ऐसे लोगों का खूब उपयोग किया था । कुज्जरसिंह 

गी इनके उपयोग को ही अपना एक मात्र आश्रय निर्धारित किया । 

परन्तु एकाएक इनमें से किसी क्के पास सहायता माँगने के लिए 
पहुंचना उसने उचित नही सर्मझा। 


उसने सोचा, मुसावली में-पहुंचकर स्थिति का निरीक्षण और विराटा _ 
तथा रामनगर के सरदारों से मिचकर अपने वल की पुनः स्थापना 
करूँगा। यदि सम्भव न हुआ, तो विरादा-वन के किसी एकान्त स्थान 
में भगवती दुर्गा का स्मरण करते-करते जीवन समाप्त कर दूँगा और 
अलीमर्दान इस स्थान पर किसी मतलव से चढ़ाई करे, तो उसके विरोध 
में शरीर त्याग करना राज्य-प्राप्ति से भी वढ़कर होगा । उसे मालूम था 


किशकुमुद कही विराटा के आस-पास ही है। 

परन्तु इस योजना मे कुण्जरसिंह के बचे-खुचे सरदार ऊपर से ही 
सहमत हुये, भीतर से उन्हें इस योजना की अक्तिम सफलता पर कोई 
विश्वास न था। दो-तीन दिन वाद यह लोग भी अपने घरों को चले 
गये और समय आने पर सहायता करंने का वचन दे गये । 


अलीमर्दान को इस तरह की कठिनाइयों का सामवा नहीं करना 
पड़ा । पालर वाले दस्ते को उसने झाँसी के उत्तर में १०-१५ कोस के 
फासले पर पहूज के किनारो पर पा लिया। वहां से वह भांडेर चना 
गया । कालेखाँ भी उसे भांडेर में-आकर मिल गया । वही से अली मर्दान 
आगे की कवर-व्योंत का हिसाब लगाने लगा । 

! [ डर [ 

कुब््जरसिह मुसावली मे एक अहीर के घर ठहर गया था । घर से 
लगा हुआ काँटो की विरवाई से घिरा एक बेड़ा था उसमें कुम्जरसिह्‌ 
घोड़ा बांघकर स्वयं घर के एक कोने मे अकेला जा बसा । 

विरवाई से लगे ३-४ महुए के पेड़ थे। महुओ के पीछे से एक 
चक्‍करदार नाला निकला था। दूसरी ओर वह पहाड़ी थी, जो मुसावली 
पाठा कहलाती है। एक ओर वीहड़ जद्भुल । कुज्जरसिह महुओं के नीचे 
गया। अथहीर की कुछ भैसे नाले के पास'चर रही थीं, कुछ महुए के 

नीचे ऊँघ रही थीं। एक लड़का कुछ धूप कुछ छाया में सोता हुआ 
जानवरों की देख-भाल कर रहा था । 

घास आधी हरी, आधी सूखी थी । करधई के पत्ते पीले पड-पड़कर 
गिरने लगे थे। नाले का पानी अभी नही सूखा था। कुछ भैसें उसमें 
लोट लोटकर शब्द कर रही थीं । चिड़ियाँ इधर से उघर उड़कर शोरकर 
रही थी । सूर्य की किरणों में कुछ तेजी और हवा में थोड़ी उष्णता आ 
गई थी । कुष्जरसिंह अपने धोड़े के सामने घास डालकर महुए के नीचे 
आया । जो भैसें दूर पर बैठी ऊंघ रही थी, यकायक उठ खड़ी हुईं। 
चरवाहे की आँख खुल गई। पास में कुड्जरसिंह को: देखकर लड़के ने 
उठाई हुईं लाठी को नीचा कर लिया । बोला--'दाउजू, , सीताराम । 
प्रमाण का उत्तर देकर कुब्जरसिह पेड़ की जड़ से टिककर बैठ गया । 
लड़का बिना किसी संकोच के एकठक कुञ्जरसिंह की ओड़ देखने लगा । 
उस चरवाहे के शरीर पर फटी हुई अंगरखी थी । घुठन्ना चढ़ाये मैला 
अंगोछा पहने था, आँखों में एक निमंल, निर्भय छ़ता थी ॥ 

कुछ देर टकटकी लगाने के बाद बोला-दाउज, अवे दर्शन'नई 
भये का ?' 

लड़के की सहज, सरल निर्भयता और प्रश्न की विचित्रता से जरा 
आक्षष्ट होकर कुञ्जरसिह ने प्रन्‍न किया--'किसके दर्शन भाई ?* 

एल्लो ! हमई से टिटकरी करन आये ! दर्शन खों नई भाये, -इते 
तो कायके लाने आये इत्ती दूर से ? संसार भर के राजाराव नित्त 
आउत रहत । ह 

लड़के के वेघड़क सम्बोधन से कृञज्जरसिंह जरा चकराया, क्योंकि 
महल और किले के वातावरण मे इस तरह की स्वच्छता उससे नही 
देखी थी। उसकी समझ मे प्रश्न नही आया था, परन्तु उस प्रदन ने 
किसी गुप्त कौतृहल को जागृत किया। कृञ्जरसह उपेक्षा के भाव को 
छोड़कर बोला--हम कितनी दूर से आये है, तुम्हें मालूम है ?” 

पालर से ।' 

अच्छा, वतलाओं, हम किसके दर्शन के लिये आये है ?* 

'जी के दर्शन खों हमाओ दह्ा कभऊँ-कभर्क जात । कओ दाउजू, 
हमने जान लई के नई.? हमखों काऊ ने नई बताई, पे हम तो जान 
गये । 

कुज्जरसिंह चौंक पड़ा। पालर से आना तो उसने ही चरवचाहे के 
पिता को बतलाया था, परन्तु आने का प्रयोजन उसने कुछ और ही 
जाहिर किया था । कुज्जरसिह को अनुमान करने में विलम्ब नहीं हुआ 
कि किसके दर्शन की ओर लड़के का भोला संकेत था । : उससे कहा-- 
"तुम्हारे साथ चलेंगे, कब जाओगे ?* 

- लड़के ने उत्तर दिया---जब चाये, तब । कौन दूर हैं इते,सें दो 
कोस तो हेई | हमाई एक भैस के दूध नई निकरत, सो बिनती के लानें 
कालई--परों जैहें । तुम जो कछ माँगो सो तुमें सोऊ मिल जैहै ।! 

कुज्जरसिह के हृदय में गुदगुदी पैदा हुईं। उसने कल्पना की कि 
पूजा और वरदान का स्थान एक कोस पर विराटा ही है। पूरा पता 
लगाने के प्रयोजन से पुछा- “रास्ता क्‍या बहुत बीहुड़ में होकर है? 
यहाँ से तो मन्दिर दिखाई नही देता । > 


- पाठ प॑ होकें सब दिखात है ।' लड़का बोला--विराठा की ग्रढ़ी 
दिखात और देवी को मन्दिर दिखात । ठीक नदी के बीच में विराज- 
मान है । ए दाऊज, हमने जब पलउंपल देखो तब आँखें मिच गई हती। 
उनके नेत्रन में से झार.सी निकर रई हती । 

कुज्जरसिह को विश्वास हो गया कि यह वर्णन कुमुद का ही है। 
तो भी और अधिक जानकारी पाने की गरज से कहा--कब से आई 
है यह देवी ?' 
सदा से ।! लड़के ने चकित होकर जवाब दिया--“उंनकी कछ 
. आद अन्त थोरक सौ है । ः 

इसके बाद उस सींधे लड़के ने देवी की करामतों की गिनती का 
ताँता बाँध दिया । 


* बह कहता गया। कुज्जरसिह कुछ और सोचने लगा--सदा से ही 
यहाँ पर हैं ? यह असम्भव है। यदि वही है, तो उनको भाये कुछ ही 
दिन हुये होंगे। परन्तु यदि नही होती, तो लड़का सदा से यही रहने 
की बात न कहता । शायद कोई और हो । शायद यह और ही कोई 
अवतार हो । जो कुछ भी हो | एक बार दर्शन अवश्य करू गा । 


कुण्जरसिह ने लड़के से उक्त देवी के विषय में और भी अनेक प्रश्न 
किये, परन्तु उसे कोई अभीष्ट उत्तर न मिला । 


निदान उसने लड़के के पिता से पूछ-ताछ करने का निश्चय किया। 
चिड़ियों की विभिन्न प्रकार की चहचहाट और अपनी दुर्दशाओं की 
विश्वद्लगणना मे कुज्जरसिंह ने संध्या तक का समय किसी तरह 
व्यर्तीत किया । सूर्यास्त के पहले दूर के खेत पर से गृह-स्वामी जंब 
आया, तब कुज्जरसिह ने अवसर प्राप्त होते .ही उससे कहा--दिवी के 
दर्शन करके मैं यहां से दो-चार दिन में चला जाऊंगा ।' 


कृषक बोला --सो काए ? ऐसी का जल्दी परी दाऊजू ? जो कछ्‌ 

लटौ-दूबरी कनूका हमाये गॉाँठ में है, सो नजर है। हमसे ऐसी का 
' विगरी कि अबई जावो हो जै है ?' 

कृषक के इस सरल और सच्चे आतिथ्य --हठ से कुज्जरसिह का 

जी भर आया । घर पर चढ़ी हुई कदुये की बेलों को देखते हुये कुझ्जर- 

सिंह ते कहा--माते हम तो सिपाही हैं, न जाने अभी कहाँ-कहाँ भट- 


कना पड़े । देवी के दर्शन करके कार्य-सिद्ध के पीछे यदि बचे रहे तो 
फिर तूमसे आकर मिलेगे ।' 


'जैसी मर्जी ।' अहीर ने कुछ उदास होकर कहा । एक क्षण के बाद 
बोला---मै परों दर्शन करबे जैहो, तबई चलबो होए। आजकल बड़ी 

हला-चालौ मचौ है । कछू दिना इते बनौ रेवो हुईये, तो मड़ेया बच रै।' 
किसान के इस प्रकट स्वार्थ पर कुज्जरसिह क्षुब्ध नहीं हुआ । * 
उसने विश्वास दिलाते हुये कुहा---अच्छा ।* 


[ ४३ |] 


, छोटी रानी की वाम्मिता बड़ी रानी को अधिक आक्रृष्ट करने लगी 
और दोनों एक दूसरे से बहुधा मिलने-जुलने लगीं। थोड़े ही दिनों में , 
दोनों के बीच का बहुत दिनों से चला आने वाला अन्तर कम हो गया । 
राजा को इस मेल-जोल पर सन्तोष हुआ, परल्तु जनादन को इसमें श्रद्धा 
के योग्य कुछ न दिखाई दिया । 


- एक दिन वहुत लगन के साथ छोटी रानी बड़ी रानी से बातें कर 
रही थीं । वातचीत के सिलसिले मे छोटी रानी ने कहा-जब तक हम 
लोग इस बन्‍्दीगुह में बेठी-वैठी दूसरों का मूँह ताकती रहेंगी, तब तक 
“कोई सरदार मंदान में नही आवेगा। वाहर निकलते ही बहुत से सरदार ' 
साथ हो जायेंगे ।' 


बड़ी रानी थोड़ी देर पहले कही हुई एक बात को दुहराते हुये 
बोलीं-इसमे कोई सन्देह नही कि इस राज्य के असली अधिकारी कैद 
में है और जिसे कैद में होना चाहिये, वह राज्यदण्ड हाथ मे लिये है ।' 

परन्तु उसके छीनने की शक्ति अब भी हमारे हाथ में ।' छोटी 
रानी ने उत्तर दिया। 


, बड़ी रानी ने पूछा-'मुझे केवल एक बात का भय है कि यदि तुम्हारी 
योजना असफल हुईं, तो रक्षा का यह एक स्थान भी हाथ से निकल 
जायेगा। 

रक्षा का ! इस बन्दीगृह को रक्षा का स्थान .बतलाती हैं । मेरे 
लिये तो सबसे बड़ी रक्षा का साधन घोड़ा, तलवार और रफ-क्षेत्र है ।' 

“मैं भी मानती हूं और यदि काफी तादाद में सरदार लोग सहायता 
के लिये आ गये, तो सब काम बन जायगा। परन्तु यदि ऐसा न हुआ 
तो प्रलय की आशंका है। 

जरा भी नही । दृढ़ निश्चय के साथ जो काम किया जाता है, वह 
कभी असफल नही होता, थोड़ी देर के लिये मान लीजिये, असफंल भी 
हो गये, तो इस अवस्था की अपेक्षा स्वतन्त्र विचरण फिर भी बहुत 
अच्छा होगा । 

'तो यहाँ लौटकर नहीं आवेंगी, यह निश्चय है ।* 

“असफलता का कोई कारण नहीं मालूम होता । असफलता ही हुई, 
तो इस जींवन से मरण अच्छा । आप किसी बात से डरती हैं ?' 

बड़ी रानी ने निश्चय-पूर्ण स्वर में कहा-'मुझे कोई डर नही, मैं 
डरती किसी से भी नहीं । परन्तु यह कहती हूं कि जो कुछ करो, सोच- 
समझकर । ” 

छोटी रानी अधिक निश्चय-पूर्ण स्व॒र में वोलीं--बिलकुल सोच-- 
समझ लिया है। रामदयाल अपने पक्ष के सरदारों से मिल चुका है । वे 
लोग नये राजा से असन्तुष्ठ है, परन्तु जब तक हम लोग महलों में बन्द 
हैं, तब तक वे' लोग अपनी निजी प्रेरणा से कुछ नहीं कर सकते । बाहर 
निकल पड़ते ही ठठ के ठठ सरदार आ पहुंचेंगे । 

“यहाँ से चलकर ठहरोगी कहाँ ?” बड़ी रानी ने जरा प्ंकोच के 
साथ पूछा । 

कहीं भी, दलीपनगर के वाहर कहीं भी । सिंह की ग्रुफा में नदी 
की तली में, पहाड़ के शिखर पर, कही भी ।' छोटी रानी ने उत्तेजित 
होकर' उत्तर दिया-हमारे स्वामिधर्मी सरदार कही भी हमारी सहायता 
के लिये आ सकते है । 

बड़ी रानी ने प्रतिवाद करते हुये कुछ रुखाई के साथ कहा---'ैं 
इस तरह की यात्रा के प्रस्ताव से सहमत नही हो सकती । व्यर्थ मारे- 
, मारे फिरने से यही अच्छे ॥' 


विराटा की पद्मिनी ह जा १४१ 


' छोटी रानी तुरन्त रुख बदलकर बोली--'रामनगर के राव के 
यहाँ ठिकाना रहेगा । वहाँ से अलमर्दान की भी ' सहायता सहज हो 
जायगी । सिहगढ़ पर चढ़ाई उसी ओर से अच्छी तरह हो सकती है ।! 

छोटी रानी के ढले हुये स्वर ने बड़ी रानी को नरम कर दिया। 
कहा--रामनगर के राव के पास बड़ा बल तो नहीं, परंतु स्थान-रक्षा 
के विचार से अच्छा है। अलीमर्दान की सहायता के बिना काम न 
चलेगा ?* न 

“वह हमारा राखी-बन्द भाई है ।' छोटी रानी ने उत्तर दिया-- 
' उसकी ओर से जी में कोई खटका मत कीजिये । किसी भी मन्दिर के 
विध्वन्स करने की कोई इच्छा उसके मन में नहीं है ।' 
,. इसी समय एक दासी ने बड़ी रानी को खबर दी कि दीवान जना- 
देने आशीर्वाद लेने के लिये आना चाहते है। 

बड़ी रानी उसका नाम सुनते ही चौक पड़ी ! छोटी रानी से 
'कहा--'इस समय इसका यहाँ आना बुरा हुआ । न मालूम किस ठोह 
को लगाकर आया है । , 


छोटी ने आइचयं प्रकट किया--बुरा हुआ ! क्या वह इस कैंद- 


खाने का दरोगा है, जो आप भयभीत सी मालूम पड़ती है ? क्‍या बुरा 
हुआ ?' 

बड़ी को चोट सी लगी। उन्होंने दासी से पूछा--“और कुछ नहीं 

कहते थे ?! 

छोटी रानी की ओर देखकर दासी ने जवाब दिया--और कहते 
थे, महाराज !' 

छोटी रानी ने कडाई के साथ पूछा--क्यों डरती है ? बोल, क्या 
कहते थे ?” 

उसने उत्तर दिया--केवल यह पूछते थे कि छोटी महारानी भी 
यहाँ हैं या नही ?ै ' 

तूने क्या कहा ?' बड़ी ने पूछा। 


सु 

छोटी रानी विना उत्तर की प्रतीक्षा किये हुये बोली---इसने कह 
दिया होगा कि है। .मैं कोई वाघनी या तेंदुनी तो हूं नहीं, जो इसी 
समय दीवान जी को फाड़ डालूंगी ? 
. दासी ने उत्तर दिया--नहीं महाराज मैने कहा था कि नहीं है । 
छोटी रानी ने कड़ककर प्रइत किया--क्यों ? तुने क्यों यहझूठ 


बीला ?' 
दासी कॉपने लगी । 


बड़ी रानी ने शाँति स्थापित करने के प्रयोजन से कहा--यह 
बेचारी साधारण स्त्री है मुंह से निकल गया होगा। कोई बुराई मत 
मानों । वह मुझे चाहती है और मेरा इस पर स्नेह है। यहाँ की और 
स्त्रियाँ तो दुष्ट है । 

छोटी रानी कुछ नही बोली । कुछ सोचतो रही बड़ी रानी ने 


कहा-- तुम जरा छिपकर देखो तन, जनाद॑न क्या कहता है, किस प्रयोजन 
से आया है ?' । 


यर्थ है ।' छोटी रानी ने उत्तर दिया--वह्‌ इस बात को जानता 

है कि आप मेरे ऊपर कृपा करती है, इसलिये मेरे छिपकर सुनने लायक़ 
कोई बात न कहेगा । 
! तो भी क्या हजे है। बड़ी रानी ने कहा--'सुन लो । तमाशा ही 
सही । 
,... छोटी रानी बडी को प्रसन्न करने की नियत से बोली--छिपने की 
क्या जरूरत है | मै एक कोने में बैठ जाती हूं । ड्योड़ी के बाहर से वह 
वातचीत करेगा। मै अपने को प्रकट न होने दूंगी । आप उसे बुलवा लें। 

बड़ी रानी ने जनादंत को लिवा लाने के लिये संकेत किया ,और 
छोटी रानी से 'कहा--यह उन स्त्रियो में से है, जो मेरे लिये अपना 
सिर कटाने को तैयार रहती है ।” इस पर छोटी रानी केवल मुस्कराई। 
कोई मंतव्य प्रकट नही किया । 

थोड़ी देर में जनादंन आ गया। आशीर्वाद और कुशल-मंगल पूछने के 
' पश्चात्‌ उस दासी द्वारा जनादंव और बड़ी रानी का वार्तालाप होने लगा। 

जनाद॑त ने पूछा---/छोटी महारानी न मालूम मुझसे क्‍यों रुष्ट हैं ?” 
महाराज इस बात को जानते है कि मैं उनका कोई अहित-चित्तन नही 
करता । ह 
बड़ी रानी ने जवाव दिलवाया--इस बात से मेरा कोई सम्बन्ध 
नहीं । आप इत विषय पर उन्ही से कहें सुतत । 
मैं आपकी सहायता चोहता हूं। उन्हें इस राज्य में जो स्थान 
पसन्द हो, उसमें आनन्‍्द-पूर्वक रहें, जिससे इस लांछत से बचूं कि दिलीप- 
नगर में मैंने इन्हें बरबस रोक रक्‍्खा है । 
इसे तो वह अवश्य पसन्द करेंगी ! और जबाब देने वाली ने रानी 
की ओर से कहा---वड़ी महारानी भी कुछ दिनों के लिये बाहर यात्रा 
कर आवेंगी.। 
जनाद॑त-को यह प्रस्ताव पसन्द न आया । बोला---आजकल अवस्था 
जरा खराब हो- रही है, और वैसे भी यह स्थान तो आपको बहुत ष्यारा 
रहा है। आपने कभी शिकायत नही की कि--!. 
बीच में टोक दिया गया। बड़ी रागी की तरफ से कहा गया-- 
जरूर जाऊंगी। कंदी नहीं है, जो उन्हें तो जाने दिया जाय और इन्हें 
रोक रबखा जाय। ' 
जनादेत बोला--मैं महाराज से अनुमति के लिये कहुंगा ।- परन्तु 
जिस काम से मैं आया था,-वहू यदि यहाँ नही हो सकता, तो छोटी 
रानी के ही पास जाकर अपने अपराधो. की क्षमा सागगा । 
वहाँ आने की कोई आवश्यकता नही .।' छोटी रानी ने दासी का 
आश्रय लिये बिना ही पर्दे के भीतर से कहा--हम दोनों अत्याचार 
पीड़ित ख्ियाँ एक स्थान में शान्ति के साथ रहना चाहती है, वह भी 
तुम्हें सहन नहीं । हमारा राज्य-पाट ले लिया और दोनों को एक दूसरे 
से अलग करके क्या किसी एकांत गढ़ी में हमारा सिर कटवाओगे ?' 
जनार्दत चौंका नही । थोड़ी देर तक स्तब्घ, निशचल बना रहा । 
कुछ ही क्षण पश्चात्‌ बोला--मैने तो ऐसी कोई बात नही कही, जिससे 


) 

> 


आपके निष्कर्प की पुष्टि होती हो । आपसे क्षमा प्रार्थना करने की ही 

वात कह रहा था । वह न रुची, जाता हूं 

यदि ठहरता, तो उसे और प्रलाप भी सुनता पड़ता । 

छोटी रानी ने सन्नाठे में आई हुई बड़ी रानी से कहा--दिख लो 
इसकी चाल ! हम लोगो को अलग करना चाहता है और अलग करके 
हमारा,नाशझ हम लोग अलग नही हो सकती ॥' ह 

बडी रानी ने जोर के साथ कहा-- कभी नहीं मैं तुम्हें कदापि न 
छोडंगी ।' 

- “जनादंन दोनों रानियो को एक .दू्रे से अलहदा करना चाहता था । 
इसी प्रयोजन से वहाँ गया'था, ,परन्तु अपनी साधारण सावधानी से 
काम न करने के कारण और छोटी रानी के ताड़ लेने से उसका मनोरथ 
_ त़िण्फल हो गया । छोटी रानी के कुवाक्य का उसे>बहुत, थोड़ी देर ध्यान 

 होग्रा। उसके मन में बहुत सलानि थी कि चतुराई के साथ बातचीत 
नही की । ; 

-- (राजो,क़े पास गया । चतुर मन्त्री के लिये समय से बढ़कर मूल्यावान 
और कोई त्रीज़ नही हो सकती थी । इसलिये उसने राजा से तुरन्त भेंट 
की । दोनों रानियो कि परस्पर बढ़ती हुईं घनिष्टता मे किसी भयंकर 
विपद की विभीषिका, किसी विकट षड़यन्त्र की जनन-शक्ति की आशंका 
क्र चित्र जनाद॑न ने खींचा | 

राजा ने.जुरा.खीझकर कहा---तव क्या करूँ ? जब तक. कोई बड़ा 
भप्रणृक्ष सिद्ध न हो जाय, दण्ड दिया नही जा सकता ।! ॒ 
#- राजा की खिशझलाहट से जरां भी न घवराकर जनार्दन वोला-“न तो 
किसी-अपराध के सिद्ध करने की जरूरत है और न किसी “दण्ड के 
विद्वान. की 4 ,इत्हें तो अन्नदाता दो! अलग-अलग स्थानों मे सम्मानपुर्वक 

रखदे। .,. . .'. 57. «0 
| 55 “इससे वैमतस्यथ और वढ़ेगा । जी सरदार अभी पीछे-पीछे और 
शायद दबवी, जवान 'यह कहते हैं कि हम लोगों ने रातियों को महल में 

कैद कर रक्‍खा है, वे भड़ककर खुल्लम--खुल्ला बुराई करेंगे। रानियों 
को यहाँ से हटाकर मैं 'अपने लिये व्यथं का विरोध नहीं खड़ा करना 
चाहता था । | ' 

अन्नदाता, वे यहाँ बैठी-बैठी सम्मिलित शक्ति से राज्य की उलटने- 
पलदठने की तरकीबें सोचा करती है, सरदारों को अराजकता के लिये 
- उभाड़ा करती हैं । एक दूसरे से दूर रहने पर दोनों निरबंल हो जायेंगी। 

सँ इस बात को नहीं मानता । 

जैसी महाराज की मर्जी हो, परन्तु छोटी रानी की हरकतों के मारे 
मेरी तो नाक में दम आ गया है । यह तो अन्नदाता को मालम ही है कि 
परी सिर काठने या कठा लेने का रानी ने प्रण ठान रक्‍्खा है--- 

, राजा ने हँसकर जनादंन की -बात काट दी। कहा--'डरो मत | 
तुम्हारी उम्र अभी वहुत है। चाहे ज्योतिषियों से पूछ लेता ।' फिर एक 
क्षण बाद गम्भीर होकर राजा बोला-'शर्माजी, तुम्हें. तलवार चलाना 
सीखता चाहिये था| राजनीति के गणित लगाते लगाते बहुत ; से व्य्थ 
भय के भूत तुम्हे सताने लगे है। स्त्रियाँ वात; काटती है, सिर नहीं 
काटती । आपका काम-काज देखो राज्य की बहुत सी समस्‍यायें तुम्हें. 
उलझाने के लिये यों ही बहुत काफी है । इधर का रु्याल जरा कम कर. 
दो । कुछ मेरा भी भरोसा करो | शा हि 

विनीत भाव से दीवान ने कहा---'महाराज का भरोसा न होता तो 
एक घड़ी भी बचना करीब-करीव असम्भव था, परन्तु--- ५) 
“किन्तु-परन्तु कुछ नही ।' राजा ने कहा |-फिर हँसकर बोला-- 
तुम्हारा सिर सही सलामत है घठराओ मत । मौज करो ४, ,__- :« 
जनादंन चला आया । अकेले में एक आह भरकर मन में बोला--.. 

अब तो मेरा सिर राजा को इतना सस्ता मालूम पड़ना'ही ज्ाहिये | : 
0 आर 8 आर आ 0 5 हक कद 

अलीमर्दान अपनी -फौज लिये भाँडेर मे | पड़ा था । - दलीपनगर के 
दमन की प्रवल आकांक्षा उसके मन्र में थी । परन्‍्त दिल्ली की अस्थिर: 


र 


न 

अवस्था और इलाहाबाद के सैयद भाइयों की प्रवल हल चल उसे उग्र 
रूप धारण करने से वर्जित कर रही थी । कालेखाँ पालर की पुजारिन 
की बीच-बीच मे काफी याद दिला देता था। उस विपय के लिये भी 
अलीमर्दान के हृदय में एक वड़ा-सा लालसा-युक्त स्थान था। परन्तु इस 
स्थान में भी उसकी इच्छाओं पर एक बड़ा वन्धचत कसा हुआ था । वह 
यह था कि अलीमर्दान और उस-सरीखे अन्य मनचले सूवेदार, जो सिर 
से दिल्‍ली का वोझ हल्का होते ही, स्वतंत्र हो जाने के मनोहर स्वप्नों में 
ड्बे रहते थे, अपने सूवे की और पड़ोस को हिन्दू जनता पर साधनों 
और सैनिकों के लिये बहुत निर्भर रहते थे, इसलिये यथासम्भव उसे 
व्यर्थ नही चिढ़ाते-छेंड़ते थे । दिल्‍ली में कमजोर नरेश और प्रान्तों में 
हत्वाकांक्षी सूबेदार होते थे, उस समय यह वात बहुत स्पप्ट रूप में 
दिखलाई पड़ती थी । २ 
घीरे-घीरे भाँडेर में भी यह खत्र पहुंच गई कि विराटा में एक 
देहधारिणी देवी है, जो अपने वरदानों से निस्सहायों को समर्थ कर देती 
है । यदि अलीमर्दान चढ़ाई के साथ अनुसंधान करता, तो पालर और 
विराठा की देवी की समानता उसे कदाचित्‌ शीघ्र मालूम हो जाती । 
उसने इस विपय को किसी शीघ्र आने वाले अनुकूल समय की आज्ञा 
से प्रेरित होकर स्थगित कर दिय्रा और केवल ऐसी साधारण ढंढ़-खोज 
की, जो आसानी से दूसरों पर प्रकट न हो पाये, जारी रक्खा। इस 
साधारण ढूंढ़-खोज से शीघ्र पता इसलिये और न लगा कि लोग सहज 
और स्पष्ट का शीघ्र विश्वास नहीं करते, दूर के कारणों का आविष्कार 
करने में निकट की वस्तु स्थिति दृष्टि से लोग होनें लगती है । विराटा 
में पालर की सुन्दरी भाँडिर के इतने नजदीक ! असम्भव !! अनुसन्धान- 
कर्ता उस देवी की उपस्थिति को भाँडेर के इतने पास भान नहीं कर 
सकते थे । इसके अतिरिक्त अलीमर्दान की इस विपय की ओर कोई 
प्रवल रुचि प्रकट न होती देखकर उन लोगों ने ढूंढ़-वोज का सिलसिला 
ढीला रक्‍्खा । - 


विराटा की पद्मिनी । १४७ 


भाँडेर के आस-पास के राजा और राव अलीमर्दात की भाँडेर में 
उपस्थिति देखकर जरा चौकन्न थे, किसी भी प्रवल व्यक्ति का अपने 
पड़ोस में जरा देर तक टिका रहना देखकर उन्हें मन-ही-मन अखरता 
था। उनका अपना स्वछन्द वन-पवृत किसी अस्पष्ट आतंक के विरुद्ध- 
सा दिखाई पड़ता था और वे उससे शीघ्र छुटकारा पाने के लिये व्याकुल 
से थे। उदाहरणों की उनके सामने कमी न थी । 


रामनगर का राव पतराखन इस बीच में कई बार भाडेर गया-- 
आया । वह यह बात जानना चाहता था कि अलीमर्दान क्यों यहाँ पड़ा ' 
हुआ है और कब तक इस तरह पड़ा रहेगा । साथ ही वह अलीमर्दान 
को मौका मिलने पर यह विश्वास दिलाना चाहता था कि भॉडर में 
और अंधिक ठहरता बेकार है । एक दिन अलीमर्दान. से अकेले में बात- 
चीत हुई । अलीमर्दान ने पूछा-- सुना है .रावसाहब, आपके पड़ोस में 
देवी का कोई अवतार हुआ है । 


जी हाँ । कोई नई वात नहीं है, हमारे धर्म में ऐसा होता रहता है। 

कब हुआ था ?' 

वरसो हो गई हैं । हमेशा से उसकी बरावत सुनता आया हूं. 

हाँ साहब, अपने-अपने मजहंब की बात है । मुझे उसमें दखल देने 
की कोई जरूरत नहीं है । वैसे ही पूछा है ।' े0 

परन्तु विराटा, लौट आते के कई रोज पीछे भी पतराखन ने सुना 
कि अलीमर्दान भाँडेर मे ही है । 

2 रकम [ ४६ "| 

सन्ध्या हो चुकी थी। रामनगर की गढ़ी के फाटक बन्द होने में: 
अधिक विलम्ब न था। पहउरे वालो ने फाटकों को अधमुंदा रख छोड़ा 
था । उनका कोई साथी गाँव में तम्बाकू लेने गया था। इतने में गढ़ी के - 
नीचे, जो वेतवा-किनारे एक ऊँची टोरिया पर बनी थी, दस-बारह घुड़- 
सवार आकर रुक गये । और सवार तो वहीः रहें, एक उनमें से 'फाटक : 


श्ड्द ्ः विराठा की पद्मिनी | 


पर आया | पहरेवाले ने फाटक को जरा और खोलकर पूछा--आप 
कौन हैं ?' 

दलीपनगर से आ रहा हूं। महारानी और कुछ सरदार नीचे खड़े 
हैं, बहुत शीघ्र और आवश्यक काम से मिलना है ।' आगन्‍्तुक ने उत्तर 
दिया । 

पहरेवाले ने नम्नता-पू्व॑ंक कहा --आपका नाम ?' 

'रावसाहब को मेरा नाम रामदयाल वतला देना ।” उत्तर मिला । 


. पहरेवाला भीतर गया । राव पतराखन आ गया। अच्धेरा था,. 


नहीं तो रामदयाल ने देख लिया होता कि पतराखन के चेहरे पर इस 
आगमन के कारण प्रसन्नता के कोई चिन्ह न थे। रामदयाल से प्रयास- 
पूवऊ मीठे स्वर में बोला - महारानी को ऐसे समय यहाँ आमने की क्‍या 
आवश्यकता पड़ी ?' 

रामदयाल ने कहा-- 'कालपी के नवाव अलीमर्दान को कत्त॑व्य-पथ 
पर सजग करने के लिये आई है। दलीपनगर की दूरी से यह काम नहीं 


बन सकता था । इस समय नवाव साहव भाँडेर में है। ' यहाँ से सब . 


काम ठीक हो जायगा ।' 

पतराखन ने पुछा - 'महारानी कहाँ है ?' 

रामदयाल ने इशारे से बतला दिया । 

कुछ सोचता विचारता पतराखन गरढ़ी से उतरा और नीचे से 
दलीपनगर के सवारो को गढ़ी पर लिवा लाया । कुशल-मज़्ल के वाद 
जब सव लोगों को डेरा दे दिया तव रामदयाल से बातचीत हुई । 

पतराखन ने कहा--अब की वार बड़ी रानी ने भी छोटी राजी 
का साथ दे दिया 4 

रामदयाल ने जवाब दिया--साथ तो वह सदा से हैं, परन्तु कुछ 
लोगों ने बीच में मनमुटाव खड़ा कर दिया था ।/ 

परन्तु बड़ी रानी के साथ हो जाने पर भी फौज-भीड़ तो कुछ भी 
नहीं दिखाई पड़ती । इतने आदमियों से देवीसिंह का क्या विगड़ेगा ?” 


कि पक आल 

: “ये सब सरदार हैं। इनके साथ की सेना पीछे है और फिर नवाब 
साहव की मदद होगी । आप भी सहायता करेंगे ?” 5... 


सो तो है ही। इसमें सन्देह ही क्या है। यदि नवाव साहब ने 
सहायता कर दी, तो बहुत काम बनने की आशा है। मैं भी जो कुछ 
सहायता बनेगी, करूँगा ही । विराटा का दांगी भी अपने भाई बन्‍्दों को 

' लायेगा। आजकल उसे जरा घमण्ड हो गया है ।' 


किस बात का ?' 


अपनी संख्या का उसके गाँव में देवी का अवतार हुआ है । उसका 
भी उसे वहुत भरोसा है। 


« दिवी का अवतार ? हाँ, हो सकता है । होता ही रहता है ।-उसका 
पालर में हुआ था, परल्तु-- 

परन्तु क्या ? सुनते हैं वही यहाँ चली आई है। एक दिन अली- 
मर्दान ने मुझसे पूछा था। लोग कहते थे, उनके कारण ही देवी को 
पालर से भागना पड़ा । यह वात गलत है । तवाब कहता था कि अवतार 
सब कौमों 'में होते हैं और उसे किसी धर्म में दखल देने की जरूरत नहीं 
है और मैं इन विषयों पर बहुत कम बहस करता हूं ।' , 

“नवाब साहब कहते थे !” रामदयाल ने प्रकट होते हुये आश्चर्य को 
रोककर कहा--जरूर कहते होंगे-। वह तो बड़े उदार पुरुष है। उन्होंने 
पालर में जाकर देवी की पूजा की थी। मूर्तियों को छुआ तक नहीं 
तोडने की तो वात क्या ।/ 

किसी कल्पना से विकल पतराखन बोला--हमारी गढ़ी की बहुत 
दिनों से मरम्मत नहीं हुई है। दीवार गोलावारी -नही सह सकतीं । 
फाठक भी नये चढ़वाने है, गोला-बारूद की भी कमी है। -इस गढ़ी में. 
होकर युद्ध करना बिलकुल व्यथे होगा । वैसे मै और मेरे सिपाही सेवा 
के लिये तैयार है ।* 


१४० ; विराठा की पद्मचिननी * 


रामदयाल समझ गया «» वोला-यहाँ से युद्ध कदापि न होगा । आप 
गढ़ी की मरम्मत चाहे कल करालें, चाहे दस वर्ष बाद । यह स्थान छिपा 
हुआ है और सुरक्षित है इसलिये महारानी को पसन्द आया-- 

. प्तराखन ने रोककर कहा--'सो तो उनका घर है, चम्पतराय कई 
बार ठहरे है, परन्तु ठहरे वह थोड़-थोड़े दिन ही है। खैर उसकी कोई 
बात नही है। विराटा की गढ़ी देखी है ?' 

नहीं तो ।* 
“बहुत सुरक्षित है दाँगी को उसी का तो बड़ा गव॑ है।' 
'मैं कल ही जाकर देखूँगा ।' 

परन्तु मेरी ओर से वहाँ कुछ कत कहना ।* 

- ' 'नही, मैं तो किला देखने और देवी के दर्शनों को जाऊँगा, किसी से 
वहाँ बातचीत करने का क्या कॉम ? इसके पद्चात्‌ परसों नवाव साहब 
के पास जाऊँगा । देवीसिह से जो लड़ाई होगी, उसमें महारानी आपसे 
बहुत आशा.करती है और आपको पुरुस्कार भी बहुत देंगी । 

पतराखन ने उत्तर दिया-वैसे तो मैं किसी का दवा हुआ नहीं हूं । 
दलीपनगर के राजा से कोई सम्बन्ध नही । कालपी के नवाव और दिल्‍ली 
के बादशाह से हमारा ताल्‍लुक है इसलिये जिस पक्ष में नवाव होगे, उसी: 
का समर्थन मैं भी करू गा । 

पतराखन को रामदयाल रानियो के डेरे पर ले गया। दोनों आड़- 
ओट से वार्तालाप करने लगीं। ॥ 

छोटी रानी ने कहा--बड़ी महारानी ने भी अबकी बार हम लोगों - 
का साथ दिया है। चोर-डाकू एक अधर्मी ब्राह्मण की सहायता से हमारे 
पुरखो के सिहासन पर जा बेठा है। कुछ दिनो तो वह बड़ी महारानी 
और क्षत्रिय सरदारों को भुलावे में डाले रहा, परन्तु अन्त में भंडा-फोड़ 
हो गया । अवकी बार वहुत-से सामन्त हमारे साथ है । आशा है विजय 
प्राप्त होगी । आपको हम घन-धान्‍्य और जांगरीर से सन्तुष्ट करेंगे ।' टेढ़ें 

समय में जो हमारी सहायता करेगा, उसे सीधे समय में हम कभी नहीं 
भूल सकेंगे ।' 

पतराखन ने बड़ी रानी के सिसकने का शब्द सुना । 

बोला--मुझ से शक्ति-भर जितनी सहायतो बनेगी, करू गा। यह 
टूटी-फूटी सी गढ़ी आप अपनी समझें ।! ह 

बड़ी रानी ने करुण कण्ठ से कहा--राव साहब, हम आपको इंसका 
पुरुस्का र देंगे । 


राव पतराखन ने अदृष्ट को, अनिवार्य को सिर-माथे लेकर सोचा- 
“दि इन दो निस्सहाय स्त्रियों की रक्षा मे इस गड़ी को घूल में मिलाना 
पड़ा, तो कुछ हज॑ नहीं । किसी और गढ़ी को ढूँढ लूँगा ।” - 

[ ४७ ] 

कुब्जरसिह मुसावली वाले कृषक और चरवाहे के साथ विराठा की 
ओर पैदल गया । वह अपने को प्रकट नहीं करना चाहता था। मार्ग के 
भरकों और वृक्षों के समूहों में होकर जाते हुए उसने सोचा--यदि वही 
हैं, तो शायद पहचान लें । न पहचानें, तो बुराई ही क्या ? जिसे संसार 
ने करीब-करीब त्याग दिया है, उसे देवता क्यो तिरस्कृत करने चला ? 
न पहचाने जाने में एक सुख भी है। खोद-खोदकर लोग कुशल-वार्ता न 
पूछेगे और उन्हें व्यथा न होगी ।' शांति-पूवंक उनके दर्शन कर लूंगा । 
परन्तु यदि उन्होंने पहचान भी लिया, तो उन्हें व्यथा क्‍यों होने लगी ? 
मैं उनका कौन हूं । केवल भक्त और फिर थोड़े से पलों का परिचय । 

कृषक और चरवाहों ने बातचीत करना चाही। कुृञ्जरसिह अनम- 
यस्क था। प्रोत्साहन न पाकर वे लोग आपस में ही बातचीत करते 
* चले । ; 

थोड़ी देर में नदी पार करके टापू के सिरे पर स्थित मन्दिर में पहुँच 

- गये । वह देवी के दशनों का खास समय न था। कृषक और ऊसके साथी 


* श१थ्च२ ह ेु विरादा की पद्मिनी 


को घर लौटाना था, परत्तु कुओ्जरसिंह ने कहां--क्यों जल्दी करते हो ? 
यदि किसी ने मना कर दिया, तो अपता-सा मूह लेकर रह जायेंगे और 
ठहरना तो पड़ेगा ही । 

कृषक बोला--'कए से का बिगरत ? जो दर्शन होजें तो अच्छौ है 
ओर न हूं है तो आप ठर जइयो, हम भोर फिर आ जैहे ।” कृषक, ने 
विनय के साथ कहा-- पालर से जे कोऊ ठाकुर आए है, दर्शव गोमती 
करन चाउत है। अबे दर्शन न हुईएँ ? कोउ बहुत बड़े आदमी है ॥. 


ग्रोमती पालर का नाम सुनकर जरा पास आई कृुझ्जरसिंह को 
पहचानने की चेष्टा की, न पहचान पाया । ' ' 

कृषक से बोली---'यह पालर के नहीं जान पड़ते । किसी और स्थान 
के है। मैं तो पालर के हर व्यक्ति को जानती हूं । 

परन्तु वे अनुप खीं तो पालर को बताउत्ते ।! 

चरवाहे बालक ने कहा--पालर से तो आई है। झूठी थोरक सी 
बोलत । हमसे कही, हमाए दाऊ से कही । 


इस चर्चा ने कुमुद को भी उस स्थान पर आक्ृष्ट कर लिया । एक 
ओर से अपने आगन्तुकों को बारी बारी से देखा । कुञ्जरसिह को उसने 
कई बार बारीकी से देखा । वहाँ से हटकर चली गई । नरपतिसिह को 
भीतर से भेजा । 

उसने आकर अधिकार के स्वर में कहा--'क्या है ? आप लोग क्या 
चाहते है ?' 

दशन । क्षीण स्वर में कुब्जर ने उत्तर दिया । 

हो जायेंगे ।” नरपति ने उसी स्वर में कहा---'जरा ठहरिये | हाथ 
पर धो लीजिये । आप पांलर से आये हैं ? 

जी हाँ ।' कुज्जर ने क्षीण स्वर में उत्तर दिया । 

नरपति--आपको पोलर में तो मैंने कभी नही देखा । आप वहाँ 
के रहने वाले नही है ।' ध रे 

कुष्जरसिह--रहने वाल तो वहाँ का नही हूं, परन्तु इंस समय 
अर्थात्‌ कुछ दिन हुये, तत--आया वही से था। जा 

नरपति ने पास आकर कुण्जरसिह को घूरा | कुछ सोचकर बवोला- 
आपको कभी कहीं देखा अवश्य है, परन्तु याद नहीं पड़ता । पालर के 
ऊपर कालपी के नबाब के आक्रमण के समय आप दलीपनगर की सेना 
में या ऐसे ही किसी मेले में उससे पहले कभी आये है ।' 

“आप ठीक कहते है ।'. कुझ्जर ने जरा सम्भल कर कहा-- मैं एक 
मेले में पालर गया था:।' ! 

न्रपति ने अपनी स्मरणं-शक्ति को जरा और' दवाकर पूछा-/आप 
कालपी के सनिको के उपद्रव के समय पालर मे नही : थे मुझें आपकी 
आकृति खब थाद आ रही है। ह 

कुछ्जरसिंह ने टौरिया से नीचे बहती हुई वेतवा की धारा और उस 
पार के जद्भलों की हरियाली को देखते हुये कहा--मुझे याद नहीं 
पड़ता । शायद आया होऊे । 

कुमुद ने भी यह वार्तालाप सुना | गोमती जरा उत्सुंकता के साथ 
बोौली--आप दलीपनगर के रहने वाले होगे । ' 

हुँ ।! कहकर कुज्जर ने सोचा, प्रश्तो की समोष्ति हो जायगी और 
हाथ-पाँव धोने. के लिये नदी की ओर दौरिया से नीचे उत्तर गया 
नरपतिसिह सिर खुजलाता हुआ भीतर चला गया । गोमत्ती कृषक' से 
बातचीत करने लगी । बोली--तुम इन ठाकुर को पहचानते हो ॥! ' 

उसने उत्तर दिया---'मैं तो नई चीनत । मोसें तो कहत्ते के पालर 
के आ है ।' 
: . तुमंसे इनसे क्या सम्बन्ध ?* 

भोरे इते डेरा डारे है ।' हक 

'तब तुम्हें इससे ज्यादा जानने की अटक ही क्या पड़ी ? पालर से, 
, आये, इसलिये पालर का बतलाया, परन्तु है यह असल में दलीपनगर के 
रहने वाले । दलीपनगर का कुछ हाल इन्होने बतलाया था ?” 

हमें तो अपने काम सें उकास नई मिलत ।* 

और अधिक बातचीत करता उचित न समझकर गोमती कुमुद के 
पास चली गई । कुमुद कुछ व्यग्रता के साथ मन्दिर को साफ कर रही 
थी । पहले की अपेक्षा दोनों में अब सम्बन्ध कुछ अधिक घनिष्ट हो गया 
था। 

बोली---दलीपनगर से एक ठाक्र आये हैं ।' 

किसी भाव से दीप्त होकर कुमुद का चेहरा एक क्षण के लिये 
रंजित हो गया । गोमती की ओर बिना देखे ही उसने कहा-हाँ, आये 
होगे । नित्य ही लोग आया करते है ।' 

“इनसे वहाँ का कुछ हाल पूछूं ?” 

पूछने मे तुम्हें लाज नही आवेगी ? भौर फिर इसका क्या निश्चय ' 
कि यह ठाकुर कोई संतोषप्रद वृत्तांत भी तुम्हें सुना सकेंगे या नही ।' 

तब क्‍या करूँ । दलीपनगर का तो बहुत दिनों से कोई यहाँ आया 
ही नही । यह एक आये है, सो प्रश्न करने मे मुझे भी संकोच मालूम 
होता है । इसलिये पूछा !! 

मैं क्या कह सकती हूं ?” 

'पूछूं कुछ हाल ?* 

'तुम्हारा मनन न मानता हो, तो पूछ देखो परन्तु मुझे विश्वास है, 
तुम्हे कोई सन्‍्तोषजनक उत्तर न मिलेगा | इस समय वह हारे-थके भी 
होंगे। यदि आज यहाँ बस जायें, तो सबेरे निश्चित होकर पूछ लेना, 
नही तो पिताजी द्वारा कहो, तो मैं बहुत सा हाल पुछवा लूँ ?” 

गोमती सहमत हो गई । 

थोड़े समय के पीछे हाथ-पाँव धोकर कुन्जरसिह नदी से आ गया । 
उसने तरपतिसिह से दर्शनों की इच्छा प्रकट की । 

नरपतिसिह ने एकाएक कहा---'मैंने पहिचान लिया । 

कुन्जरसिंह का बेतवा के जल से धुला हुआ मुँह जरा धूमरा पड़ 
गया । नरपति के मंह की ओर देखने लगा । 

 मरपति ने कहा--आप उस दिन पालर के दड्भा करने वालों में 
थे । अवश्य थे । वह दिन भुलाये नही भूलता । न वह दद्भा होता और 
न हमें इतनी विपद झेलनी पड़ती । परन्तु, परन्तु 
नरपति सोचने लगा । एक क्षण बाद बोला--'परन्तु एक लम्बा 
दुष्ट और था, सफेद दाढ़ी-मूंछ वाला, उसी ने गोल-माल किया था। 
कुमुद और वार्तालाप के बीच में केवल एक छोटी-सी दीवार थी । 
कुमुद ने तुरन्त पुकारकर कहा--यहाँ आइये । 
कुमुद की पुकार के उत्तर में चरपति हाँ कहते हुये कुञड्जर से 
बोला--आप शायद नहीं थे, शायद कोई और रहा हो; परन्तु वह - 
बूढ़ा अवद्य था । पे 
कुल्जरसिह कुछ उत्तर देता चाहता था, परन्तु नरपति के सन्देह 
का निवारण करना इस समय इसका उदैईय न था इसलिये-जरा-्सा 
-खाँस कर चुप रहा । 
नरपति भीतर से लौटकर तुरन्त आ गया । बोला--“चलिये दर्शन 
कर लीजिये। 
कृषक और चरवाहा भी हाथ-पैर घोकर आ गये थे, परन्तु उन्हें 
त्तरपति ने टोका । कहा--तुम दर्शन कर लेना। यह तुम्हारे लिये 
समय नही है। 
कुझ्जर लोट पड़ा । बोला--“न्हें भी आने दीजिये । इन बेचारों 
को इसीं समय लौट जाता है। मैं तो दर्शनों के लिये रुक भी सकता हूं। 
ह कुज्जर का प्रतिवाद शायद बेकार जाता, परन्तु कृषक चरवाहा 
मन्दिर में धंस पड़े । नरपति ने उन्हें रोक न पाया । 
देवी की मूति के पास एक किनारे पर कुमुद बैठी थी। वही मुख, 
वही रूप । आज केवल कुछ अधिक आतंकमय दिखलाई पड़ा। भौहों 
के बीच में सिन्दुर और भस्म का टीका अधिक गहरा था। 
पुजारित को एक वार चंचल दृष्टि से कुब्जर ने देखा, फिर देवी 
को साष्टांग प्रणाम करके मन-ही-मन कुछ कहता रहा। 

, जब विभूत-प्रसाद की बारी आई, तब फिर कुमुद की ओर देखा | 

वह पीली पड़ गई थी । 

काँपते हुये हाथ से कुमुद ने फूल और भस्म कुज्जरसिंह को दी। 
वह अंगूठी उसकी उद्धली में अव भी थी। कुंजर ने नीची हृष्टि किये हुये 
ही कॉपते कण्ठ से कहा--वरदान मिले । बहुत दुगंति हो चुकी है।* 

कुमुद देवी की ओर देखने लगी, कुछ न बोली । 

कुज्जर मे फिर कहा--देवी के वरदान के बिना मेरा जीवन 
असम्भव है ।” कुब्जर का गला और अधिक काँपा । 

देवी जो कुछ करेंगी, सव शुभ करेंगी । कुमुद ने कुज्जर की ओर 
हसब्टिपात करने का प्रयत्त करते हुये उत्तर दिया । 

इतने में नरपति बोला--आप पालर क्‍या अभी चले जायेंगे ?” 

कुछ्जर के मन में कोई जल्दी न थी । वोला--अभी तो न जाऊंगा 
और कुछ ठीक नही, कहाँ जाऊं ।* 

“ तो क्या आप दलीपनगर जायेंगे ?! नरपति ने पूछा । 

वहाँ का भी कुछ ठीक नही कृज्जर ने संयत निष्वास के साथ 
उत्तर दिया । 

कुमुद अपने सहज स्वाभाविक घधैय॑ को पुनः प्राप्त-सा करके भरये 
कण्ठ से बोली---इनके भोजनों का प्रवन्ध कर दीजिये ।/ 

गोमती ने एक कोने से कहा--और विश्वाम का भी, क्‍योंकि लौट 
कर कल जायेंगे, सन्ध्या होने वाली है ।* 

[ डैेंष ] 

मन्दिर का विस्तार थोड़े-से स्थान में था । उसकी कोठरियाँ भी 
छोटी-छोटी थी । नरपति ने अपनी कोठरी में क्ुझ्जरसिह को स्थान 
दिया । भोजन के उपरान्त नरपति कुज्जर के पास बैठ गया । दोनों एक 
दूसरे के साथ बातचीत करने के इच्छुक थे, परन्तु नरपति दिमाग के 
किसी दोष के कारण और कुज्जर किसी संकोच के बस यह निरचय 
नही कर पा रहे थे कि चर्चा का आरम्भ किया किस तरह जाय । 

इतने में पास ही कोठरी में गोमती ने जरा आह खींचकर कुमुद से 
कहा--'काकाजू को आज जल्दी नीद आ गई 
नरपति ने सुन लिया ! किसी कतंव्य का स्मरण करके कुन्जर से 
बोला--ैं वड़ी देर से सोच रहा हूं कि आपको उस दर्ज के अवसर 
पर पालर में देखा था या नही । आप थे या, आपके साथ राजकुमार 
था । था कोई अवश्य । वहुमूल्य वस्तु देवी को भेंट की थी, परन्तु और 
याद नही पड़ता । विन बहुत हो गये हैं। बूढ़ा हूं और देवी की रट के ' 
सिवा मन में अब कुछ उठता भी 'नही ।' 
मं क्‍या कहे ।' कन्जर ने कहा-इसे जानकर आप क्या करेंगे ? 
किसी दिन गालूद हो जायगा। आपके लिये इतना जान लेना बहुत 
होगा कि आफतों का सारा हुआ हूं । 
न क्या आप राजकुमार है ? कुछ जोर से और एकाएक नरपति ने 
पूछा । ह। 
कुन्ज्र ने बहुत धीरे से जवोब दिया--सैनिक हूं। संसार का 
! , दुकराया दरिद्र मनुष्य हूं और अधिक मत पृूछिये | 
५9 पास की कोठरी में लेटी या बैठी हुईं उत्त दोनों स्त्रियों ने नरपति 
>की प्रश्त तो सुन लिया, परन्तु शायद उत्तर न सुन पाया । 
* नरपति ते पूछा--“आप दलीपनगर के रहने वाले है ।' 
जी हाँ।' | 
वहाँ का राजा कौन है ? सुनते है, कोई देवीसिंह राज्य करते है । 
आपको मालूम तो है ?' 
'कैसे राजा है ?! 
कुन्जर चुप रहा । 
नरपति ने जिद करके पुछा--कैसा राजा है ? प्रजा को कोई कष्ट 
तो नही देता ?* 


अभी तो घिहासन को अपने पैरो के "नीचे बनाये रखने के लिये 
खून-खराबी करता है। न्‍ * 

यह राज्य तो उन्हे महाराज नायकर्सिह ने दिया था ?* 

“विल्कूल झूठ वात हैं। 

नरपतिसिह ने पॉडित्य प्र्दाशत करते हुये कहा-- हमें भी ख्याल 
होता है कि महाराज ने राज्य न दिया होगा, क्योंकि उनके एक कुमार 
थे | उनका क्या हुआ ? अब क्या वह राजकुमार नही हैं? सच-सच 
बतल।इये । आपकों कसम है ।' 

कुन्जरसिह ने एक क्षण सोचकर कहा-'नहीं, मैं इस समय वह नही 

हूं, परन्तु जो राजकुमार है; वह किसी समय प्रकठ अवश्य होगा ।' 

नरपतिसिंह अपनी उसी धुत को जारी रखते हुये बोला-'राजकुमार 
बड़ा सुशील और होनहार था । मैने उसके लिये देवी से प्रार्थवा की 
थी । उस वेचारे को राज्य तव नही मिला, तो कभी-त-कभी मिलेगा ।' 


स्वाथियों की नीचता के कारण ।' कुन्जर ने उत्तर दिया--दलीपे- 
नगर मे जनादंन शर्मा एक पाम्मी है । उसके पड़यन्तरों से देवीसिंह राजा 
वन बैठा है । वास्तविक राजकूमार वंचित हो गया है और रानियी की 
मूखंता के कारण भी उसे नुकसान पहुचा है--- ह 

नरपति ने टोककर' कहा-दिवी की कृपा हुई, तो असली हकदार क>- 
फिर राज्य मिलेगा और नीच, स्वार्थी, पापी लोग अपने किये का फल 
पावेगे । हे * 

: गोमती को दूसरी कोठरी में बड़ी जोर से खाँसी आई । 

उसकी खाँसी के समाप्त होने पर कुन्जर ने पूछा-'विराठा के राजा 
के पास फौज-फाँटा कैसा है ?' 

अच्छा है । नरपति ने उत्तर दिया-'रामनगर के राव साहव की 


, अपेक्षा यह बहुत जन और घन-सम्पन्न है । वह अपने को छिपाते बहुत 


हैं, वही तो उनमें इतनी शक्ति है कि किसी भी राजा या नवाब का 
मुकाबला कर सकते है | हमारी जाति के वह गौरव है।' 


है] 

कुड्जर ने नरपति के जाति-गर्व को' मन-ही-मन क्षमा करते हुये 
कहा--यदि किसी समय दलीपनगर के राजकुमार उनसे मिलने आदवें 
तो अच्छी तरह मिलेंगे या नहीं /' 

- अवश्य । नरपति ने उत्तर दिया-राजा राजाओं के साथ वरावरी - 
का ही बर्ताव करते है। आपका उस राजकुमार से कोई सम्बन्ध है ?* 
जी हाँ ।' 

क्या ? 

'मैं उनकी सेना का सेनापति हूं ।” 

“वही तो, वही तो ।” नरपति ने दम्भ के साथ कहा--मेरी सम रण- 
शक्ति ने धोखा नहीं खाया था। मुझे देखते ही विश्वास हो गया था कि 
आप राजकुमार या राजकुमार के साथी या दलीपनगर के कोई व्यक्ति 

' अवश्य है ।' 
' स्मरण शक्ति का यह प्रमाण पाकर कुञ्जर्रसह को अपनी उस दशा 
' में भी मन में हँसी आ गई । बोला--“राजकुमार आपके राजा से पीछे 
मिलेंगे, मैं उनसे पहले मिल लूँगा । आप कुछ सहायता करेंगे ?' 
पु नरपति ने पूछा--उस दंगे के दिन राजकुमार के साथ आप किस 
समय आये थे या शुरू से ही साथ थे ?' 
ह कुञ्जर ने अन्धेरी कोठरी मे दढ़ता के साथ उत्तर दिया---'मैं शुरू 
से ही साथ था । आपको अवश्य याद होगा ।' 

तुरन्त ही कुज्जरसह ने अपने पहले प्रइन “को फिर दुहराया-- 
आप राजकुमार की कुछ सहायता कर सकेंगे ?' ह 

नरपति बोला-- अवश्य । मै आपके कुमार के लिये देवी से प्रार्थना 
करू गा और राजा सबदलसिह से भी कहूंगा । अपने साथ आपको ले 

. चलूंगा । ह 
ह [ ४६ ]) 

नरपति और कुज्जर शायद जल्दी सो गये होगे, परन्तु उन दोनों 

युवतियों को देर तक तींद नहीं आई । धीरे-धीरे बातें करती रहीं । 

गोमती ने कहा--“यह तो उनके बरी का आदमी निकला । क्‍या 
इसका यहाँ अधिक टिकना अच्छा होगा ?” 
'यह मन्दिर है ।” कुमुद ने उत्तर दिया--यहाँ कोई भी ठहर 
सकता है । किसी को मनाही नही । हे 
चाहे जितने दिन | 
इसके विपय में में कुछ नहीं कह सकती । काकाजू जाने । 
काकाजू ने उसे वचन सा दिया । यहाँ के राजा यदि महाराज के 
विरुद्ध हथियार उठावें भी, तो उनका कूछ विगड़े नहीं। देवी का 
वरदान उनके लिये है । परन्तु काकाजू का साथ देना मुझे भयभीत 
करता हे । 
अपनी-अपनी सी सभी कहते है। काकाज ने इस सैनिक को यहाँ 
के राजा के पास पहुंचा देने की सहायता के लिये अनुरोध-मात्र का 
 बचन दिया है इससे आगे और बात से उन्हें प्रयोजन ही क्‍या है ?* 
गोमती की घवराहट इससे शांत न हुई । विनय-पूर्वक बोली-- 
परन्तु वह देवी से भी प्रार्थना करेंगे। इससे उन्हें, क्या कोई रोक 
सकेगा ? ढ 
दिवी से प्रार्थना नह नही करते ।' कुमुद ने रूखेपन के साथ कहा-$.. 
'जो कुछ कहना होता है, वह मेरे द्वारा कहा जाता है ।' ह 
गोमती चुप हो गई । थोड़ी देर तक सन्नाटा रहा । फिर बोली-- 
क्या सोगई ? , 
«. अभी नही ।' उत्तर मिला । 
अपराध क्षमा हो, तो एक वात कहूं ?' 
, कहो ।' 
न मालूम क्यों मेरे मत मे रह-रहकर यह खटका उपन्न हो रहा है 
कि यह मनुष्य मेरे अनिष्ट का कारण होगा ।' 
- तुम्हारा भय भ्रम से उत्पन्न हुआ है, जैसे सव तरह के भयों का 
मूल-कारण किसी-त-किसी प्रकार का भ्रम होता है ।' 


॥। 

तो आप एक बार फिर कह दें कि महाराज का इस व्यक्ति के द्वारा 
कोई अनिष्ट तन होगा ।! | ह 

“उस दिन सब कुछ कह दिया था। अब और कुछ नहीं कहूंगी ।' 

ह ( ४० ):' 

सबेरे कुछ्जरसिंह नरपति के साथ विराटा के राजा सबलसिह के 
पास गया । राजा ने स्पष्ट इनकार तो नही किया, परन्तु नरपति के 
बहुत हठ करते पर कहा--दिवीजी की कृपा से काम बनाने की आशा 
करनी चाहिये, परन्तु भरोसा पक्का, उस समय दिला सकूंगा, जब यह 
निश्चय हो जाय कि कालपी के नवाब की सहायता बिना आपके कुमार 
दलीपनगर के राजा की शक्ति का सफलता-पूर्वक सामना कर सकते है । 
यदि दिल्‍ली का पाया लौट गया और कालपी की नवाबी खतम हो गई, 
तो मुझे आपके राजा का साथ देने में बिलकुल संकोच न होगा । अथवा 
“यदि आप लोग किसी तरह कालपी के नवाब को अपने पक्ष में कर लें, 


तो कदाचित मुझे अपना सिर खपाने में ऊँच-तीच का विचार न करना 
पड़ेगा । 

कर कुन्जरसिह बोला--कालपी का नवाब दलीपनगर पर धावा अवश्य 

|... करेगा, परन्तु वह अपने स्वार्थ के लिये करेगा । 

222 (तब ऐसी दशा में आपको कुछ दिन वल एकन्न करने और चुपचाप 
परिस्थिति के अध्ययन करने में विताने पड़ेंगे । अनुकूल स्थिति होने पर 
हम और आप दोनों मिल-जुलकर काम कर संकते है ।' 

नरपति बोला-- हाँ, ठीक है । जरा देश-काल को परखकर काम 
करने में ही लाभ है। फिर दुर्गा सहायता करेंगी । आप तब तक रहेंगे 
कंहाँ शः + 
कुछ निरचय नहीं । कुन्जर ने सोचकर कहा--चाहे कुमार 
कुञ्जरसिंह के पास चला जाऊं, चाहे इधर-उधर सैन्य-संग्रह के लिये 
दौड़-धूप करता फिरूँ। आजकल हम लोगों के ठौर का कुँछ ठिकाना 


नहीं ।! 

नरपति ने आग्रह-पू्वंक कहा--त्तव आप हमारे राजाके यहाँ ठहर 
जायें ।! और जरा निहोरे के साथ सवदलसिंह की ओर देखने लगा । 
सबदल ने पूछा-- आपका नाम ?' 


विना किसी हिचकिचाहट के क्‌ञ्जर ने उत्तर दिया--“अतवलसि]ह ।' 


सबदल ते कहा--आप यहाँ ठहर सकते है, यदि आपकी इच्छा हो 
तो । परन्तु आपको रहना इस तरह पड़ेगा कि आपका पता किसी को 
ने लगे, अर्थात्‌ जब तक आपका अभिप्राय सिद्ध न हो जाय | 


कुञ्जर बोला-यह जरा मुश्किल है | ऐसा स्थान कहाँ है, जहाँ में 
बिना ठोका-टाकी के वना रहूं, स्वेच्छा-पुर्वक जब चाहे जहाँ आ--जा 
सकूँ ।' 

ऐसा स्थान है।' नरपति ने वात काटकर कहा-- ऐसा स्थान देवी 
का मन्दिर है । एक तरफ कही, जब तक चाहो तब तक पड़े रहें । तैरता 
जानते हो ?' * 

हाँ । कुब्जर ने उत्तर दिया। 


तब नरपति बोला-डोंगी की सहायता विना भी स्वेच्छा-पूर्वक चाहे [ 
जहाँ आ-जा सकते हो ।' परन्तु । सवदलसिह ने जरा जल्दी से कहा-- 
डोंगी मिलने में अधिक बड़चत न हुआ करेगी | हाँ किसी समय उसका 
प्रवन्ध न हो सके, तो आप यों भी तैरकर पार जा सकते हैं। इस ओर 
की घार भी छोटी-सी ही है । मन्दिर में आने-जाने वाले लोग आपकी 
रोक-टठोक भी ते करेंगे । 


4 


एक धीमी, अस्पष्ट आह भरकर कुञ्जर बोला--दिखें कब तक वहाँ 
इस तरह टिका रहना पड़ेगा ।” फिर तुरन्त भाव बदलकर उसने कहा- 
सेन्य-संग्रह शीघ्र हो जायगा और देवीजी की कृपा होगी, तो बहुत शीघ्र 
सफलता भी प्राप्त हो जायगी । 


ग् 
८72 


ली 

गोमती को मालूम हो गया कि दाँगी राजा ने सहायता-प्रदात का 
पक्का वचत न भी देकर अपने को कुझ्ज रसिह का सेनापति बतलाने 
वाले व्यक्ति को आश्रय-दान दिया है | गोमती को अखरा । यद्यपि वह 
स्वयं दूसरों के आश्रित थी, परन्तु अपने को धीरे-धीरे दलीपनगर की 
रानी समझने लगी थी और राजा देवीसिंह के सब प्रकार के शत्रुओं के 
प्रति उंसके जी में घृणा उत्पन्न हो गई थी । यदि दाँगी राजा ने बिलकुल 
ताही' कर दी होती, अथवा. .स्पष्ट रूप से पूरी सहायता देने का वचन 


, दिया होता, तो वह्‌ भयभीत भले ही वनी रहती किन्तु, उस अवस्था में 


घृणा का भयंकर भाव उदय न होता । 


सबदलसिह के यहाँ से लौट आने पर गोमती की इच्छा कुग्जर को 
दो खोटी बातें सुनाने को हुई, परन्तु मन में उसने यथेष्ट रूप को निश्चय 
और परिमित न कर पाया । नरपतिसिह साफ तौर पर ड्से देवीसिंह 
के द्रोही का पक्षपाती जान पड़ता था » कुमुद देवी का अवतार या देवी 
की अद्वितीय पुजारिन होने पर भी लडकी तो नरपत्ति की थी १ गोमती 
रोप हुआ, कष्ट हुआ, परन्तु उसने नरपति के उस अनधिकार कृत्य 
उत्पन्न हुये अपने उद॒ण्ड रोप को कुमुद के सामने प्रकट न करने का 
निश्चय कर लिया । भीतर ही भीतर असन्तोष और ग्लानि बढने लगी 
और किसी सुपात्र के सम्मुख प्रकट न कर पाने के निषेध और बचन के 
कारण हृदय जलने लगा । हर 


इसी समय उस मन्दिर मे एक व्यक्ति और आया। गोमतो को 
उसके पुष्ट, भरे हुये चेहरे पर सतकेता के चिन्ह मालूम हुये, परल्तु 
इससे अधिक वह उस समय और कुछ त देख सकी, क्योंकि उसने जरा 
आँख गड़ाकर गोमती की ओर देखा था। वह व्यक्ति रामदयाल था । 

रामदयाल ने बहुत थोड़ी देर के लिये कुमुद को पालर में देखा था, 
गोमती को उसने . देखा था। इसलिये पहले उसकी धारणा हुई कि 

यही पुजारिन कुमुद है । गोमती भी सौदस्य॑-पूर्ण युवती थी | रामदयाल 
: को उसके नेत्र अवश्य बहुत मादक जान पड़े । 
जरा सिर झुकाकर गोमती से नीची आँखें किये हुये ही बोला-'दूर 
से दर्शन करने आया हूं । ! 


कहाँ से ?' गोमती ने बिना सोचे-समझे पूछा । 

दलीपनगर से । तुरन्त उत्तर मिला | 

गोमती के मन में कुछ और पूछने की प्रबल इच्छा हुई, परन्तु उसने 
एक ओर कुमुद को देखा-। संकोच हुआ । दूसरी ओर जाने लगी । 
सोचा-'यह आदमी शीघ्र यहाँ से नहीं जायगा । यदि यह कुन्जरसिंह के 
पक्ष का या राजा के किसी बरी का आदमी नही है, तो अवश्य इससे 
पता लगेगा ।' 


रामदमाल ने कुमुद को देखा था। ग्रोमती को हाथ के संकेत से 
रोकता हुआ-सा बोला--मैं दूर से दर्शन करते आया हूं क्या इस समय . 
दर्शन हो जायेंगे ?” ' 

“मैं पूछकर बतलाती हूं ।” गोमती ने उत्तर दिया । 

रामदयाल ने प्रश्न किया---“किससे ?* 


गोमती-दोली-“यदि तुम्हें इस समय दर्शन न हों, तो सवेरे तो हो 
' ही जायेंगे। 


उसने कहा--“मैं तो दर्शनों के लिये चार दिन तक पड़ा रह सकता 
हूं । आप-बड़ी नम्नता और "विनय का नाट्य करता हुआ रामदयाल 
रुक गया । 


क्या कहना चाहते हो, कहो ?' गोमती ने वार्तालाप करने की 
इच्छा से पूछा । | 
आप ही तो हम भूले-मठकों और भवसागर के कष्ट-पीड़ितों की 
वात को दूर तक पहुंचाती है । आपको किससे पूछना पड़ेगा ?' 
गोमती ने कहा--मैं वह, नहीं हूँ ।” 


विराटदा की पश्षचिनी ह श्च्ष्‌ 


रामदयाल ने सिर जरा ऊँचा करके पूछा-- तब वह कहाँ हैं ? 
आप कौन हैं ?” - 

वह यहीं पर हैं और मैं दलीपनगर के “की” आगे गोमती से कुछ 
कहते न बन पड़ा ।'मुख पर लज्जा का रज्ज दौड़ आया । द्वुत गति से 
वह जहाँ कुमुद थी, वहाँ चली गई | रामदयाल उस ओर देखने लगा । 
कुमुद कोठरी से निकल कर एक दो कदम आँगन में आईं। पीछे-पीछे 
गोमती थी । 

कुमुद के दिव्य सौन्दर्य की एक झलक रामदयाल ने पालर में देखी 
थी । यद्यपि उसके स्मृति - पटल पर उस सौन्दये के यथार्थ रूप की 
रेखायें अंकित न थीं, परन्तु यह धृंघला स्मरण था कि विचित्र सौंदर्य 
है । देखते ही पालर का स्मरण जाग पड़ा और उसने समझ लिया कि 
जिस युवती से पहले संभाषण हुआ था, वह कुमुद नहीं है । 

तब वह कौन थी ? 

- रामदयाल के मन में यह प्रश्त उठा, परन्तु उस समय इसकी 
विवेचना के लिये रामदयाल को आवश्यकता प्रतीत नहीं हुई | वह कुछ 
स्त्रियों के स्वभाव से परिचित था। उसने सोचा -ोड़ी देर में उसका 
'. परिचय भी मिल जायगा। 

रामदयाल ने विनय-पूर्वोक कहा-- दूर से आया हूं । क्या इस समय 
दर्शेन हो जायेंगे ? यदि न हो सके तो सवेरे तक. के लिये ठहर जाऊँगा 
और फिर कदाचित्‌ एक अनुष्ठान के लिये यहाँ कई रोज ठहरनो * 
पड़ेगा । 

कुमुद बोली---दर्शन इस समय भी हो सकते हैं, परन्तु यदि तुम 
सबेरे तक के लिये ठहर सकते हो, तो प्रातः:काल का समय सबसे 
अच्छा है। 

बहुत अच्छा ।” रामदयाल ने कहा--मैं तब यहीं कहीं या किसी 
पेड़ के नीचे ठहर जाऊँगा ।” उसने अन्तिम बात को प्रस्ताव के रूप में 
कहा । 


१ ६ विरादा की पद्मिसी 
हमारी कोई हानि नही ।' सुमुद वोली-- “चाहें जहाँ ठहर जाओ; 
मन्दिर है । तुम कौन हो ?* 

उसने उत्तर दिया--मैं दलीपनगर का रहने वाला हूं । महलों से 
मेरा सम्बन्ध रहा है। तीर्थयात्रा और एक विशेष अनुष्ठान के लिये 
यहाँ आया हूं । | 

गोमती ने कुमुद के कान में पीछे से" कुछ कहा । उस पर विश्येष 
ध्यान न देकर कुमुद बोली -- मन्दिर में तो कोई खास स्थान ठहरने/ के 
लिये है नही । यह दालान खाली है । चाहो तो इसमे पड़े रहना । यदि 
बाहर ठहरने की इच्छा हो तो वैसा कर सकते हो । 

गोमती किसी आग्रह की हृष्ठि से रामदयाल की क्रोर कुमुद के 
पीछे से देख रही थी। रामदयाल ने कहा--मै दालान में ही ठहर 
जाऊँगा | वाहर अकेले जरा बुरा मालूम पड़ेगा ।* 

इसके बाद वे दोनों लड़कियाँ मन्दिर के एक दूसरे भाग में चली 
गई | ु 

वहाँ जाकर कुमुद ने गोमती से कहा-- तुम कभी-कभी बड़ी - 
उतावली हो जाती हो । इस समय उस हारे-थके आदमी- से दलीपनगर 
के वियय में कुछ नही पूछना चाहिये । फिर किसी समय देख लेना ।' 

मैं पूछ लूँ उससे किसी समय ह 

पूछ लेना । मुझे उसमें कोई आपत्ति नहीं। 

उधर रामदयाल ने दालान के एक अंधेरे से कोने में अपना डेरा 
' लगा लिया। ह 

उस समय मन्दिर में नरपतिसिह नहीं था। परन्तु कुंजरसिह अपनी 
कोठरी, में न था । गे 

उसने रामदयाल के कण्ठ को पहचान लिया। सन्नाटे में आकर , 
अपनी कोठरी में ही बैठा रहा। थोड़ी देर में अपने को संभालकर बाहर 

हु 


निकला । उस समय रामदयाल दालान के उस कोने में अपना डेरा लगा 
रहा था। पहचान लिया। रामदयान ने नहीं देख पाया । कुड्जर अपनी 
कोठरी में लौट आया । 
सन्ध्या के उपरांत--जब बेतवा की अस्पष्ठ कललोल के साथ-साथ 

पश्चिम तटवर्ती विराठा-ग्राम से लोगों की आहट आ रही थी और देवी 
के मन्दिर में कुअऊजर और नरपति देवी की आरती की तैयारी में लगे हुये 
थे--गोमती किसी काम के करने की - इच्छा से आंगन में आई परन्तु 
किसी काम को सामने न पाकर वहां बैठ गई, जहाँ से रामदयाल,का 
डेरा पास पड़ता था । रामदयाल की ओर न देखती हुई बोली-'दलीप- 
नगर का कोई और विशेष समाचार नही है ?” बात कोमलता का प्रयत्न 
करके कही गईं थी और रामदयाल को कोमल जान भी पड़ी, परन्तु उस 
पर अधिकार की छाप थी | यह रामदयाल की परख में न आई | 

उसने अपने आसन से जरा-सा खिसककर उत्तर दिया--/विशेष 
समाचार तो कुछ नही है । राजा सन्य-संग्रह में लगे हुये है। उन्हें और 

किसी बात की धुन नही है ।' 

ह सुना है पालर की किसी लड़ाई में बहुत घायल हो गये थे ?” 

हाँ, बहुत बाल-बाल बचे । 

अब अच्छी तरह है ?' 

हाँ, अबव अच्छी तरह है। बहुत दिन हुये तब चोट लगी थी । तब 
से'तो वह कई 'लड़ाइयाँ लड़ चुके है. उस चोट की अंब उन्हें याद भी 
न होगी । हे 

दलीपनगर की सेना में एक लम्बा, कठोर, कठिन आदमी था। वह 
मर गया या महाराज की सेवा में है ?' २ 

उन्ही की सेवा मे है। आपको पालर की घटना कैसे मालूम है ?” 

जरा अधिकार-व्यंजक स्वर «में गोमती वोली-“मैंने पालर में उस 
व्यक्ति को देखा था । राजा ने उस पाषाण हृदय को कैसे अपनी सेवा में 
फिर रख लिया 

रामदयाल के मन में गोमती का कुछ अधिक परिचय प्राप्ति करने 
की अभिलापा उत्पन्न हुई । 

बोला-आप दलीपनगर में किस की बेटी हैं ?! 

मैं दलीपनगर में किसी की बेटी नहीं हूं ।' 

'परन्तु दलीपनगर में आपका कोई न कोई तो अवश्य है । आपने ही 
थोड़ी देर पहले बत्तलाया था ।' 

गोमती जरा गर्व-पूर्ण स्वर में बोली-पहले तुम यहू बत्ताजों कि 
राजा से तुम्हारा कोई सम्बन्ध हैँ या नहीं ?' 

“है और नहीं है । रामदयाल ने उत्तर दिया । 

“राजा अपने सेवकों की सेवाओं का कसा पुरस्कार देते हैं 

जैसा उनके मन में आता है। दानी है । 

गोमती ने धीरे से, परन्तु स्पष्ट कोमलता के साथ, किन्तु भधिकार 
युक्त स्वर में कहा-तुम्हें मुंह माँगा पुररकार मिलेगा ।/ 

रामदयाल सावधान हुआ । जरा और आगे घिसमा । 

गोमती से बोला-'मेरे योग्य जो सेवा होगी अवध्य कदोंगा ।! 

“यहाँ कुझजरसिह का सेनापति ठहरा हुआ है । गोमती ने भी धीरे 

कहा-'बहू राजा के विरुद्ध कुछ कार्य कर रहा है । तुम पता रागाकर 

राजा की सहायता करो ॥' 

'कहाँ ठहरा हुआ है?! 

“इसी मन्दिर में । 

'कत् से ?! 

हाल ही में आया है ।! 

(किस प्रयोजन से ?' 

विराटा के राजा से महाराजा के विरुद्ध सहायता की याचना करने 
के लिये। इससे अधिक मुझसे कुछ न पूंछो, उयोकि मैं नहीं जानतो ।* 

तुम्हें राजा का सेवक समझकर मैंने बतलाबा हैं ।' 

रामदयाल कुछ क्षण तक सोचता रहा। - 
“आप कौन है ?' रामदयाल ने एकाएक पूछा । । 
मैं दलीपनगर के राजा की' गोमती ते शीघ्र उत्तर दिया-रानी हूं।' 
रामदयाल ने तुरन्त -खड़े होकर मुजरा किया। खड़ा रहा । 
गोमती मन-ही-मन प्रसन्न हुई। बैठने का संकेत किया । वह बैठ 
गया । 
रामदयाल ने विनीत भाव से कहा--उस दिन महाराज की जो 
बारात पालर को आ रही थी, परन्तु बीच मे ही युद्ध हो पड़ा । क्या ?” 
. गोमती ने अभिमान के साथ उत्तर विया--हाँ मैं वही हूं। मुझे 
इस वात का वड़ा दुःख रहा करता है कि इस चिन्ता-पूर्ण समय में महा- 
राज का कुशल समाचार मुझे बहुत कम मिल पाता है।' के 
, वह समाचार मै कभी-कभी आपको दिया करूँगा ।' रामदयाल ने 
८ प्रस्ताव (किया । गन 
' गोमती बोली--'महाराज के स्वामिभक्त सेवक का नाम तो मुझे 
' मालूम हो |! | के 


मेरा नाम । रामदयाल ने बतलाया-रामदयाल है। मैं बड़ी कठि- 
, नाइयो में हूं और बड़े कठिन कतंव्य का पालन कर रहा हूं। आपने 
शायद सुता होगा कि मृत राजा की दो रानियाँ थीं। मैं उनकी सेवा में 
था । वे वागी हो गईं । जासूस बनकर मुझे कभी एक के पास, कभी 
' दूसरे के पास और कभी दोनों के पास रहना पड़ा । बड़ा तनाजूक काम 
है । भेद खुलने पर पूरी विषद की आशंका है। इस समय भी उन 
रानियों की जासूसी के लिये दलीपनगर के बादर हुआ हूं । 

एरानियाँ कहाँ हैं ?' 

वे दलीपनगर से बाहर हैं तभी तो मैं वाहर हूं । उनका ठीकु-ठीक 
पता मालूम होने पर बतलाऊँगा । एक प्रार्थना है ।' 

. क्या ? 


श्र 

'कोई बात कही प्रकट न हो, अन्यथा महाराज के हित की हानि 
. होगी ।' ' 
कभी किसीं प्रकार न हो सकेगी ।' 

“इस प्रकार मै कभी-कभी आना जाना चाहता हूं। आपकी बात 
से मुझे एक और काम का पता लग गया ।' | 

गोमती बोली--ठहर तो यहाँ सकोगे, परन्तु शायद वाहर रहना 
पड़ेगा । पुजारिन के पिता नरपति कुज्जरसिह के पक्ष में मालूम होते 
है । उन्हें अपने पक्ष में करने का प्रयत्त करना चाहिये ।” 

“बहु सब मैं धीरे-धीरे देखूंगा।” रामदयाल बोला--“चढ़ौती के 
विषय में यहाँ क्या नियम है ?' - 

'कोई विशेष नियम नही है। परन्तु कुब्जरसिह ने उस बार पालर 
में एक बहुमूल्य आभूषण नर॒पति को भेंट किया था, इसलिये शायद वह 
कुञ्जरसिह के नाम का पक्ष करते है । कुमुद अवश्य बहुत धीर, शानन्‍्त 
तेजस्विनी, है । उनमें अवश्य देवी का अंश है ।' 

मेरे लिये तो ।' रामदयाल ने स्वर में सचाई की खनक पैदा करके 
-कहा--संसार भर की सब स्त्रियों में सवसे अधिक मान्य आप है ।* 
अन्धकार मे रामदयाल ने नहीं देखा । परन्तु इसमें कोई सन्‍्देह नही कि 
उसके गालो पर मन्तव्य के प्रकट होने पर गहरी लाली छा गई । इतने 
में देवी को आरती के लिये गोमती को कुमुद ने पुकार लिया । 


| हरे ] 


दुसरे दिन सवेरे रामदयाल दर्शनों के लिये मृति के सामने पहुंचा । 
कुमुद सूति के पास बेठी हुई थी और नरपति उससे जरा हटकर । 
रामदयाल ने बड़ी श्रद्धा दिखलाते हुये मुति पर जल चढ़ायां और बेले 
के फूल अपंण किये । उसने कपड़े की ओर कुछ निकालने के लिये हाथ 
बढ़ाया । नरपति ने एक बार उस ओर देखकर दूसरी ओर मह कर 
लिया। इतने में कुज्जरसिह भी आ गया। कुमृद की आँखें सूर्ति की 

और देखने लगीं । रामदयाल ने बगल से कुज्जरसिह को देखा, फिर 
मुड़कर । पहचानने में सन्देह न रहा। एक क्षण के लिये सकपका-सा 
गया । गोमती पास थी । उसने रामदयाल का यह शारीरिक व्यापार 
ताड़ लिया । उसे वह बहुत स्वाभाविक जान पड़ा और रामदयाल के 
प्रति सहानुभूति और कुज्जरसिह के प्रति घृणा का भाव कुछ और गहरा 
हो गया । रामदयाल ने अपने को संयत कर लिया । कपड़ों में से सोने 
का बहुमूल्य गहना निकाल कर मूर्ति के चरणों में चढ़ा दिया । 

नरपति विस्फारित लोचनों से इस व्यापार को देखने लगा । 

गहना अपने हाथ में उठाकर नरपति ने कहा--आप कहाँ के 
| कौन है ?” 

'मैं दलीपनगर का हूं ।' रामदयाल ने उत्तर दिया--इससे अधिक 
कुछ और बतलाना मेरे लिये इस समय असम्भव है। आफत में हूं। 


दुर्गा के दर्शनों से आशीर्वाद प्राप्त करने के लिये आया हूं। मेरी प्रार्थना * 
है कि मेरे स्वामी का भला हो | 


गोमती ले उसी समय आँखें मूंदकर रामदयाल की प्रार्थता स्वीकार 
की जाने के लिये देवी से प्रार्थना की और बड़े अनुनय की दृष्टि से 
कुमुद को ओर देखा। 

नरपति बोला--आपके स्वामी का कल्याण होगा ।* ' 


गोमती किसीः उमड़े हुये भाव के वेग को सहन न कर सकने के 
कारण बोली--जीजी के मुख से यह आशीर्वाद और अच्छा मालम . 


होगा । 
कुमुद कुछ नही. बोली । 


नरपति ने तुरन्त कहा-- दुर्गा का प्रसाद इन्हें दिया जाय--फूल 
और भस्म । 


कुमुद ने भस्म उठाकर रामदयाल को दे दी | पुष्प नही दिया । 

गोमती के हृदय को बड़ी पीड़ा हुईं। नरपति बोला--यदि उचित 
, समझा जाय, तो पुष्प भी दे दिया जाय । यह दुर्गा के अच्छे सेवक जान 

पड़ते है ।' 

कुमुद मूर्ति को प्रणाम करके वहाँ से मन्दिर के दूसरे भाग में धीरे 
से चली गई। गोमती ने कुमुद के नेत्रों में इतनी अवज्ञा पहले कभी 
नहीं देखी थी । 

बड़ी कठिनाई से गोमती ने नरपति से कहा--इन्होंने क्या कोई 
अपराध किया है ?' 


उदास स्वर में नरपति वीला--कोई अपराध नहीं किया और न 
देवी इनसे रुष्ट है । रुष्ट होती, तो भस्म का प्रसाद क्‍यों देती ? जान 
पड़ता है, अभी इनके काये में कुछ विलम्ब है, इसलिये पुष्प-प्रसाद नही 
मिला ।' 

तब इनके यहाँ थोड़े दिनों ठहरे रहने में आपकी'कोई हानि तो 
होगी नही ?' गोमती ने कहा । 

नरपति ने उत्तर दिया--'जरा भी नही । चैन से ठहरे रहें । एक 
दिन ऐसा अवसर अवश्य आयगा, जव देवी प्रसन्न होकर मनचाहा 
वरदान भो देंगी । 


रामदयाल कुज्जरसिंह को देखकर सकपकाया था, परन्तु इस घटना 
से विचलित' नही जान पड़ा. मुस्कराकर बोला---/एक दिन उसकी कृपा 
अवश्य होगी और मेरा तथा मेरे स्वामी का अवश्व कल्याण होगा ।' 

अवश्य ।” नरपति बोला । 

अवश्य । रामदयाल ने कहा । 


नरपति ने रामदयाल से कहा--आप यहाँ जब तक मन चाहे, बने 
रहिये, अर्थात जब तक आपको अभीष्ट आशीर्वाद न मिल जाय ।' 

जब दोनों अकेले रह गये, कुञ्जरसिंह ने धीमे स्वर में, परन्तु तीखे- 
पत के साथ कहा--यहाँ किस लिये आये हो ?' 
दर्शनों के लिये । 
तुम्हें ये लोग जानते नही है ?' 
जानते है । 
थे लोग यह जानते है कि तुम्हारा नाम रामदयाल' है और किस 
तरह के मनुष्य हो । 
'मैंने उन्हें स्वयं बतला दिया है ।' 
तुम यहाँ से चले जाओ ।* 
क्रोध के मारे कुज्जरसिह काँपने लगा । 


रामदयाल ठण्डक के साथ बोला--राजा, गुस्से से काम न चलेगा । 
मैंने अपना परिचय इन लोगो को दे दिया है, परन्तु आप यहाँ नाम और 
काम दोनों की दृष्टि से छिपे हुये हैं। आपका भेद खुलने से मेरी कोई -: 
हानि न होगी। राजा देवीसिंह के आदमी आपके .लिये घूम रहे है। 
कालपी का नवाव, जो भाँडेर में यहाँ से पास ही ठहया हुआ है, आपसे 
. शायद बहुत सन्‍्तुष्ट नहीं है। रानियों की आपसे पटठती नहीं । रियासत 
के सरदार आप लोगों के झगड़ो से अपने को बचाये हुये है। लोचनर्सह 
अभी जीवित है और मैंने कभी आपका कोई विगाड़ नहीं किया, फिर 
न जाने राजा मुझसे क्‍यों रुष्ट है । 


कुञ्जरसिंह ने एक क्षण के लिये कुछ सोचा । बोला--जानता हूं, 
तुम घोर नास्तिक हो । तुम केवल दर्शनों के लिये यहाँ कदापि नहीं आये 
हो । बोलो, काहे के लिये आये हो ?' 

आप जानते है ।' रामदयाल ने बनावटी घिनय के साथ उत्तर दिया 
'मैं और कुछ नही, तो स्वामिधर्मी तो अवश्य हूं । मेरे स्वामी का विश्वास 
इस स्थान पर है । इसीलिये आया हूं ।! 


है 

कुलजरसिंह जिस वात का संदेह रामदयाल पर कर रहा था, उसे 
प्रकट करना उचित नही समझा, परन्तु भत्संना करने की प्रवल इच्छा 
जान पडी थी और भत्संना नही कर पाई थी इसलिये रामदथाल का गला 
घोंट डालने का भाव तो मन मे उठा, परन्तु जीभ या हाथ ने कोई 
तैयारी नही दिखलाई । | 

रामदयाल कनखियों से देखकर धीरे से वोला--यदि राजा क्षमा 
करें, तो एक बात कहू ?' 

कज्जरसिह ने मूंह से कुछ न कहकर सिर से हाँ का संकेत किया । 

रामदयाल ने कहा--इस बार दोनों रानियाँ देवीसिह के विरुद्ध 
है। दोनो दलीपनगर छोड़कर चली आई है । आप उनके साथ अपनी 
शक्ति सम्मिलित कर दें और कालपी के नवाव के साथ घृणा न करें तो 
दलीपनगर का सिंहासन आपके पाँव-तले शीघ्र आ जायगा ।' 

'मै सदा, रानियो के सम्मान का ध्यान रखता आया हूं, परन्तु अनु- 
चित कार्यो का सहायक नही हो सका । कालपी के नवाब के ऊपर भी 
कोई है, जानते हो ?' 

, राजा | दिल्‍ली है । परन्तु वहाँ किसी कीं कोई कुछ भी सुनने 
वाला नहीं मोलूम पड़ता, ऐसा मैं आप ही लोगों से सुता करता हूं । 
खैर, देखा जायगा, परन्तु मै एक बात से तुम्हें सावधान करना 
चाहता हूं ।' टी 

“वह क्‍या है राजा ? हे 

तुमने जिसके प्रति अपना अशुद्ध प्रयत्त पालर में किया था, उनसे 
दूर रहना--बहुत दूर नही तो मैं सिंहासन प्राप्ति की अभिलाषा को एक 
ओर रख दूंगा और तुम्हें उस प्रयत्न के किये पर पछताने को भी समय 
ने मिलने दूगा ।' 

कुञ्जरसिह ने अन्तिम बात बड़े जोश के साथ कही थी । 

रामदयाल हँसा । वह हँसी कुझ्जर के मन मे छूरी की तरह चुभ 
गहछठे | 

रामदयाल बोला-'राजा, यदि मैंने कुछ किया था, तो अपने मालिक 
की आज्ञा से । जो कुछ करू गा, अब अपने स्वामी की भलाई के लिये। 
परन्तु यह बचन देता हूं कि आपका मार्ग लाँघने की चेष्टा न करूँगा। 
यदि आप मेरी प्रार्थना स्वीकार करें, तो मैं यही विनती करूँगा कि 
यहाँ न पड़े रहकर आप राज्य-प्राप्ति का कुछ और भी, उपाय करें। 
पूजार्चा तो उन लोगो के लिये है, जो हथियार का भरोसा कम करते हैं 
और अन्य बातों का अधिक ।* 


सुनकर कुझजर विकल हो गया । बोला-मै, तुम्हें स्वामिद्रोही नहीं 
कहता । परन्तु तुम तीच' अवश्य हो ।* | 

'यह तो राजा लोगों का कायदा ही है।' रामदग्ाल ने कुटिल 
मुस्कराहुट के साथ कहा--काम निकल जाने पर नौकरों को धता बता 
देते हैं। गरीव तो सदा से ही दोषी चला आया हैँ और अनन्त काल 
से नीच ।' 

'मैं पूछता हूं, तुम उस लड़की से कल शाम को क्या-घुल-घुलकर 
बातें कर रहे थे ?” कुझ्जर ने एकाएक पूछा। 

प्रश्न, के आकस्मिक वेग से बिलकुल विचलित न होकर रामदयाल 
ने उत्तर दिया--'पुजारिन से तो मेरी कोई बातचीत नही हुई ।/ 


वह नही ।' कुझ्जर जी कड़ा करके बोला-तुम उस दूसरी लड़की 
से घल-घुलकर क्या बातें करते थे ?* 
वह कौन है, आप जानते है ?” रामदयाल ने रढ़तापूवेक पूछा। 
कुन्जरसिह ने अवहेलना की दृष्टि से उसकी ओर देखा । 
' रामदयाल ने कहा--वह राजा देवीसिंह की रानी है।' 


कुन्जरसिह सन्नाटे में आ गया । एक कदस पीछे हट गया, बोला- 
झूठ, असम्भव ?* 


कोई उत्तर न देकर रामदयाल फिर मन्दिर में चला गया । 

रामदयाल को मन्दिर में घुसते हुये नरपति मिला । वह कहीं बाहर 
जा रहा था। कुन्जरसिह रामदयाल के पीछे-पीछे नहीं आया था | 
कानाफूसी-सी करते हुये नरपति बोला-“यहाँ के राजा से कुछ काम हो, 
तो मेरे साथ चलो ।' 


रामदयाल बोला-अभी तो नहीं, किसी और समय चलूंगा । एकाघ 
दिन यहाँ रहकर मैं काम से बाहर जाऊँगा। लौटकर फिर विनती 
करूँगा ।' 
नरपति चला गया । 
- कुमुद वहाँ दिखाई नही पड़ी । गोमती को एकान्त मे देखकर राम- 
दयाल ने एक ओर बुलाने का सम्मान-पूर्वक संकेत किया । वह आ गई। 
रामदयाल ने कहा--जिसे आपने कुन्‍्जरसिह का सेनापति समझ 
रकक्‍्खा था, वह सेनापति नही है ।' 
तब कौन है ?' गोमती ने जरा चिन्तित होकर पूछा । 
'स्वयं कुन्जरसिह ।* 
' ' 'गोमती चौकी। रामदयाल ने निवारण करते हुये कहा--“आप 
आशचय॑ न- करें, वह महाराज को हानि पहुंचाने के लिये तरह-तरह के 
उपायों .की रचना में सदा व्यस्त रहते है । परन्तु मैं. इसका उपाय 
रू गा, आप चिन्तित न हों । केवल एक भीख माँगता हूं। 


। , स्नेह-पूर्वक गोमती बोली-'क्यों चाहते हो रामदयाल ।! 

“आप इस भेद को कदापि किसी के सामने प्रकट न करें । रामदयाल 
ने प्रस्ताव किया>मेरी अनुपस्थिति मे यहाँ जो कुछ हो, उस पर अपनी 
दृष्टि खखे.और मेरे,ऊपर विश्वास | मै एक-आध रोज के,लिये बाहर 
जाऊंगा । वहाँ से लौटकर अपनी और योजनायें बतलाऊँगा जैसा कछ 
उस समय निश्चय हो उसके अनुसार फिर काम करें । 

गोमती ने सरलता-पू्वक कहा---मैं तो कुछ न कुछ करने के लिये 
बहुत दिनों से वेचैन हो रही .हूं, ' परन्तु यह ठीक-ठोक समझ में नहीं 
आता था कि क्‍या. करू । महाराज के पास शीघ्र जाओगे न ? ' प 
अवश्य । । 
उन्हें हमारा यहाँ का रहना मालम है ?' 
नहीं मालम है, परन्तु अब मालूम हो जायगा । "मेरी अभिलाषा 
है, कभी वह यहाँ न आवें, और न आंप वहाँ जायें. 
अभिमान-पूवंक गोमती बोली--“जब तक ' वह 'स्वयं यहाँ नही 
आयेंगे मैं दलीपंनगर नहीं जाऊंगी । ; 


रामदयाल नम्नता-पूर्ण स्वर में बोला-- “यह तो उचित ही है 
परन्तु इस समय सरकार यह आशा त करें और्‌ न मुझे ही आज्ञा दें 
कि महाराज यहाँ आवें । 


नही मैं ऐसा क्‍यों करने चली ? क्या यहाँ आने से उनके किसी 
अनिष्ट की सम्भावना है ? 


बहुत बड़ी । कालपी का-नवाब उनका परम शत्रु है। कुञ्जर्‌सिह 
उनका प्रति-द्वन्दी इस मन्दिर में है मृत राजा की रानियाँ उनके विरुद्ध * 
खड़गहस्त होकर विंचरण कर रही है ॥ ऐसी हालत में उन्नका अकेले-. 
.दुकेले इस स्थान में आना बड़ा संकट-पूर्ण होगा । और ससैन्‍्य वह अभी 
आ नही सकते। मै स्वयं रानियों का आदमी. वनकर धुम रहा हूं | मुझे 
लोग महाराज का सेवक नहीं समझते । 


- गोमती- ने प्रसन्न होकर कहा---तुम बड़े:चतुर मनुष्य जात्न पड़ते 
हो, रामदयाल। धन्य है महाराज, जिनक़ा ऐसा दक्ष और .पुरुषार्थी 
सेवक हो तुम कब तक यहाँ रहोगे 2 5 . € 9. ।; | 

रामदयाल ने उत्तर दिया--“एक आध दिन और हुं । जरा यहाँ के 
राजा को कुज्जर के पक्ष से विमृुख कर लूँ, या-कम-से कम : उत्साह 
रहित कर दूं, तब दूसरा काम देखूं 

यह कहकर रामदयाल एकटक गोमती की और देखने लगा मानो 
कुछ कहना चाहता हो और कहने के लिये या तो शब्द न मिलते हों 
अथवा हिम्मत न पड़ती हो । 

गोमती बोली--क्या कहते हो, कहो । 

'कहते डर लगता है।” रामदयाल बोला । 

'कहो, कहो ।' गोमती प्रोत्साहन देते हुये बोली । 

आपका इन पुजारिन के विषय में क्या विश्वास है ?' उसने पूछा। 

गोमती ने उत्तर दिया---बहुत शुद्ध है। दुर्गा से उनका सम्पर्क है। 
लोग उन्हे देवी का अवतार समझ्षते है ।' 

- यह सब ठीक है।' रामदयाल अंखें नीची करके बोला--'परन्तु 
मेरी यह प्राथंना है कि आप जरा यह.अच्छी तरह से देखती रहें कि 
कुम्जरसिह का वह कितना पक्ष करती हैं और क्‍यों करती हैं ? आपको 
स्मरण होगा कि उन्होंने मुझे स्वामी की सफलता के लिये पूरा आशी- 
वाद नहीं दिया ।' 

कुछ सोचकर गोमती ने कहा--“मुझे खूब याद है। उन्होंने एकबार 
आशीर्वाद दे दिया है । दूसरी बार आशीर्वाद फिर भी दे देंगी। क्या 
वह तुम्हें पहचानती है ?' 

'नहीं, वह मुझे नहीं जानती ।' रामदयाल ने उत्तर दिया---परन्तु 
मुझे विश्वास है कि वह कुण्जरसिह को पहुचानती है। उन्होने यह 
समझकर मुझे पूरा आशीर्वाद नही दिया कि कही कुण्जरसिह के विरुद्ध 
नजा पड़े । 

गोमती गम्भीर चिन्तन करने लगी। रामदयाल वोला--मैं केवल 
यह विनती करता हूं . कि आप सावधानी के साथ वस्तुस्थिति का 
निरीक्षण करती रहें। इस वात का भय न करें कि यह देवी का 
अवतार है---+ 


“कहो; कहो, और क्‍या कहते हो, मैं भय किसी का नही करती । 
गोमती ने आग्रह-पूर्वक कहा । 

वह बोला--'मेरा यह विश्वास है कि इस कलयुग में अवतार नहीं 
होता । मैं आपसे केवल इतना अनुरोध करता हूं कि आप खूब देख-भाल 
करती रहें । । 


| 


इसी समय बाहर से कुंअर आकर अपनी कोठरी में चला गया। 
कुज्जरसिंह को जितनी वेचैनी उस दिन हुईं, उतनी लोचनसिंह के 
मुकाबले में सिहगढ़ छोड़ने के लिये विवश होने पर भी नही हुईं थी । 
' उसे भय हुआ कि रामदयाल कुमुद को - किसी पड़यन्त्र में फासने और 
स्वयं उसे किसी विपद्‌ के कुचक्र में डालने की चिन्ता में है। उसने कुमुद 
से उसी दिन अकेले में कुछ कहने का (निश्चय किया | 
कई बार निराला पाते की कोशिश की, परन्तु कभी गोमती को 
उसके पास पाया और कभी किसी दर्शन करने वाले को । कुमुद ने भी 
उसकी विचलित अवस्था को एक आधघ वार देखा और उसने यह भी 
देखा कि उसकी दृष्टि में कुछ अधिक तत्परता, कुछ अधिक आग्रह है। 
गोमती ने भी उसे बिता किसी उहू भय के इधर-उधर भटकते हुये देखा 
और वह सावधानी के साथ उनके विषय में विचार करने लगी। कुज्जर 
से सोचा-'यह स्री मेरी ओर आँख गड़ाकर क्‍यों देखती है ? क्या *रामुर 
दयाल ने अपने कुचक्र मे इसे भी शामिल किया है ?' 


अन्त में कुड्जरसिंह को दोपहर के लगभग एक अवसर हाथ लगा... 
गोमती रसोई बनाने के लिये एक कोठरी में चली गई । दूसरी में नरपति 
को कुमुद भोजज् कराने लगी | रामदयाल मन्दिर के एक कोने में मंह 
पर चादर ढपि पड़ा था। कुज्जरसिंह मन्दिर के आँपन में जाकर ऐसी 
जगह खड़ा हो गया, जहाँ नरपति उसे नहीं देख सकता था, केवल कुमुद 
देख सकती थी परन्तु कुमरुद ने उसकी ओर देखा नहीं । जब धूप में खड़े- 
खड़े कुमुद की ओर टकटकी नग्ाये. कुड्जर को कई पल बीत गये, तब 
उसने घीरे-से पैर की आहट की । 

कुमुद ने देखा । उधर रामदयाल ने भी चादर को जरा सा खिस- 
काकर देखा । कुञ्जर ने कुमुद को हाथ जोड़कर सिर से बुलाने का 
संकेत किया । देखकर भी वह कुछ समय तक वही बैठी रही । जलती धूप 
में कुझ्जर वही खड़ा रहा। 

यथेष्ठ से कुछ अधिक भोजन-सामग्री नर॒पति के सामने रखकर 
कुमुद ने पिता से कहा---मैं अभी आती हूं ।' 


कभी-कभी सनक के साथ काम करने का कुमुद को अभ्यास पड़ 
गया था | उसका पिता इस ग्रुण में किसी देवी व्यापार का लक्ष्य ससक्षा 
करता था । इसलिये उसने कुमुद से कोई पृछताँछ नहीं की । 


आँगन में प्रवेश करते ही कुमुद ने चारों ओर आँख डाली । गोमती 
वहाँ न थी, मन्दिर की बगलवाली छोटी-सी दलान भें रा|मदयाल चादर 
से मूंह ढके पड़ा था। वहाँ और,कोई न था । 


कुञ्जर्रसह ने मन्दिर के वाहर चलने का इशारा करते हुये दरवाजे 
की ओर कदम वडाया । कुमुद भीतर जाकर देवालय की चौखट पर जा 
बैठी । कुझ्जर लौटकर वही जा पहुंचा । नीचे बैठ गया कुमुद भी चौखट 
से उतरकर नीचे बैठने को जरा हिली, परन्तु फिर जहाँ-की-तहाँ बैठी 
रही । उस स्थान से जहाँ रामदयाल लेटा था ओट थी । 

क्या है ? बहुत बारीक स्वर में निस्संकोच भाव से कुमुद ने पूछा । 

क्या कहूं बहुत दिनों से-बड़ी देर से कहचा चाहता था ।' कुञ्जर 
बोला--आप मेरी ढिठाई क्षमा करेंगी ।! 

'कहिये । कुमूद ने कहा--ऐसी क्या बात है जो आप अकेले में 
कहना चाहते हैं ?” 

प्रभात की हिम-तुल्य ठण्डक से कुझजर सिकूड़-सा गया । 

बोला-आप मुझे नही जानती है, व जानने की आवश्यकता है और 
न कभी जान सकेंगी, क्योंकि कभी फिर इस जीवन में आपके दर्शन होंगे 
इसमें पूर्ण सन्देह है । 

कुमुद का होंठ कुछ कहने के लिये जरा-सा हिला, परन्तु बोली 
नहीं। उत्सुकता के साथ कुज्जर की ओर देखने लगी । 

उसने कहा-'मैं दलोपनगर का एक अभागा हूं । एक दिन-उस 
दिन, जब संक्रांति का स्तान करने दलीपनगर के महाराज पांलर आये 
थे; मैंने मन्दिर में दर्शन किये थे । उस समय यह लड़की आपके साथ 
' नथी। ' 


'मैं आपको जानती हुं ।' आँखें बिना नीची किये हुये कुमुद ने कहा। 

'मुझे ?” कुझ्जर ने आश्चये प्रकट किया-'मुझे आप जानती हैं ।' 
फिर आश्चय॑ संयत करके बोला-हाँ किसी-किसी भक्त का कुछ स्मरण 
आपको रह सकता है, परन्‍्तु मैं कौन हूं, यह आप न जानती होंगी ।' 

जानती हुं अथवा न भी जानती होऊे तो भी कोई हामि नहीं ।' 
कुमुद ने अपनी साधारण मिठास के साथ कहा-'आप अपनी बात तो 
कहिये । ह 

कुमुद की उँगली में अपनी हीरे की अंगूठी देखते हुये कं >जरसिह 
बोला-'इस अंगूठी ने मेरा नाम बतलाया होगा । एक दिन वह था और 
एक दिन आज है । आपकी कृपा बनी रहे । 

कुमुद ने अंगूठी वाले हाथ को जरा पीछे खींचकर कहा-'मुझे पिताजी 
को परोसतरे के लिये जाना है। आपने किसलिये बुलाया था ?” 

“यहाँ कोई सद्धूट उपस्थित होने वाला है।” कुन्जरसिह बोला- 
'घड़यन्त्र रचे जा रहे है। यह जो पुरुष कल यहाँ आया है बड़ा भद्भूकर 
और नीच है। उस लड़की के साथ कुछ सलाह कर रहा था। आपकी 
. रक्षा का कुछ उपाय होना चाहिये । 

नेत्र स्थिर करके कुम्‌द ने कहा-मेरे लिये किसी बात की चिन्ता 

न करना चाहिये । दुर्गा जी की कृपा से मेरे ऊपर कोई संकट कभी नहीं 
भा सकता.। यह लड़की मेरे गाँव की है। उस दिन जब पालर में युद्ध 
हुआ, इस लड़की का विवाह उस पुरुष के साथ होने जा रहा था, जो 

अब दलीपनगर का राजा है| वह अपने पति के लिये चिन्तित रहा 
करती है और कोई बात नहीं है । ' 
आने वाले सद्भुट के विस्तार को छोटा समझे जाने के कारण कुन्जर- 
सिंह अधिक आग्रह के स्वर में वोला-'मैंने दलीपनगर के सिहासल की 
रक्षा में प्राणों के अतिरिक्त लगभग सभी कुछ त्यागा है। आशीर्वाद 
दिया जाय कि इन चरणों की रक्षा में उनका भी उत्सगं कर दूं ।/ 
किसी अन्य को दूसरे समय दिये गये एक वरदान का स्मरण करके 
कुमुद ने कहा-आपको ऐसी कोई चिन्ता न करनी चाहिये । कुमुद से 
विश्वाप्तपुर्ण स्वर मे बात कही परन्तु उसमें किसी तरह की अवहेलना 
नथी। 
कुञ्जरसह ने हाथ जोड़कर कहा-आशीर्वाद दीजिये कि इत चरणों 
के लिये ही जीवन धारण करूँ । 
कुमूद के मुख पर लालिमा छा गई नेत्रों में निस्संकोचता का वह 
भाव न रहा । एक ओर आँखें करके बोली-आपकी बात मुझे विचित्र- 
सी जान पडती है । किसी तरह के कष्ट की कोई आशंका मुझे इस समय 
नही भास रही है। यदि कोई होगी, तो मैं आपको विश्वास दिलाती हूं 
कि रक्षा का, उचित उपाय किया जायगा 
मेरी यह अभिलाषा है कि उस उपाय में मैं भी हाथ बटाऊँ । 
“जब आवश्यकता होगी आपसे कहने में निषेध न होगा ।! 
मुझे मन्त्र-दीक्षा दे दी जाय, तो मै भी पुजार्चा में ही अपना सम्पूर्ण 
समय व्यतीत करू । 
आप क्षत्रिय है गौर में ब्राह्मण नही हूं । 
'परन्तु आप देवी है और मै देवी का उपासक [! 
आपको ओर तो कुछ नहीं कहना है ? मैं पिताजी के पास जाती हूं !” 
उत्तर की प्रतीक्षा बिना किये ही कुमुद वहाँ से चली गई । जब तक 
वह रसोई घर से नही पहुंच गईं कु्जरसिह सोने को लजाने वाले उसके 
पैरों को देखता रहा । उसे ऐसा जान पड़ा जैसे उसकी नाड़ी में बिजली ' 

कौंध गई हो । जब वहाँ से चला, तब उसकी आँखों में तारे-से छिटठक 
रहे थे । उस समय उसने यह नहीं देखा कि दालान में रामदयाल अपने 
स्थान पर न था।' ४ 


[ ५६ ॥ 
उसी दिन रामदयाल ने अपनी गठरी-मुठरी बाँधकर जाने की 
तैयारी की । 


नरपति से कहा--'कुछ दिनों के लिये बिदा माँगता हूं ।' 

'परन्तु लौटकर जल्द आना, दुर्गा का स्मरण करना ।” नरपति ने 
अनुरोध किया। 

कुञ्ज रसिह ने अपनी कोठरी से रामदयाल की बात सुनकर जरा 
चैन की साँस ली । 

रामदयाल ने जाने के पहले गोमती को अकेले में ले जाकर बात- 
चीत की । वोला--'आप एक बार कुमुद के सामने कुज्जरसिह का तो 
नाम लीजियेगा ?” 

'क्यों वह उसे पहचानत्ती है क्या ?” गोमती ने पूछा । 

जात पहचान से भी कुछ अधिक गहरा रख है। मुझे भय है, 
शायद महाराज के खिलाफ वह भी कुज्जरसिंह को कुछ मन्त्रणा दें ।' 

महाराज के खिलाफ ।” मैं इस वात से बहुत डरती हूं । उनके 
पास दुर्गा की शक्ति है। इसमें तो रामदयाल, महाराज का बड़ा 
अनिष्ट होगा। 

जरा भी न होगा ।” रामदयाल ढिठाई के साथ बोला --'मैंने 
आज कुञ्जरसिह और कुमुद का सम्भाषण सुना है। दोनों पहले से एक 
दूसरे को जानते है। आप महाराज की हित-कामना और कुज्जरसिंह 
के अहित-चिन्तन की बात कहें, तव आपको मालूम हो जायगा कि 
वास्तव में इन दोलों में क्या सम्बन्ध है और तब आपको विश्वास हो 
जायगा कि कुमृ्‌द.देवी का अवतार-बवतार कुछ नहीं है।' 

गोमती ने बात काटकर कहा-- ओह .! अधिक कुछ मत कहो, 
इस त्रिषय पर मैं जाँच-पडताल में लग रही हूं ।। फिर एक क्षण बाद 
बोली -- “यह सम्भाषण किस समय हुआ था ?' 

उत्तर मिला-- आप जब रसोई वना 'रही थीं। ये हाथ और 
रसोई बनाने का वह कष्ट ! हे भगवान 

गोमती ने कहा-- यह सब कुछ नही है रामदयाल | जब जैसा 
समय आवे, तब वैसा भुगत लेना चाहिये । तुम महाराज के पास जा 
रहे हो ?' 

हाँ अभी जा रहा हूं ।' * 

महाराज तो दलीपनगर मे ही होंगे ? 

“वहाँ पहुंचकर ठीक-ठीक मालूम होगा | उन्हें संसार भर के तो 
झंझट घेरे रहते है ।' ७० 

“उनकी सेना तो बड़ी अच्छी होगी ? कालपी के नवाब का सामना 
अबकी बार खूब अच्छी तरह करेंगे । 

“इसमे सन्देह को कोई स्थान नही है ।' 

'महाराज का स्वभाव तो बहुत दयालु है ?' 

अपने लोगों पर बडी दया करते हैं वड़े वीर और दानी हैं ।” 

तुम उनके पास भदा रहते हो ?” 

जव कभी दलीपनगर में होता हू, तब ।! 

वह और किस-किस विषय में प्रीति रखते है ? अर्थात शास्त्र- 
चर्चा, विद्वानों का संग इत्यादि भी होता है ?” 


'मैं स्वयं इन वातों को कम समझता हूं, परन्तु महाराज हैं बड़े 
रसिक । 

“रसिक !! आश्चर्य के साथ गोमती ने कहा--“रसिक से तुम्हारा 
क्या प्रयोजन ?' 


रामदयाल ने चतुरता प्रकट न करते हुये उत्तर दिया--'जब कभी 
महीने पखवाड़े में एक आध घड़ी का अवकाश मिल जाता है, कुछ गाना 
वाना सुन लेते है और कुछ नहीं ।' 

गोमती बोली--हाँ, राजा है ।' 

फिर एक क्षण बाद पुछा--कुमुद और उस व्यक्ति में, जिसे तुमने 
बतलाया कि कुञ्जरसिह है, कोई विशेष बातचीत हुई”. ु 

उसने उत्तर दिया--'ऐसे किसी विशेष वाक्य को सम्पूर्ण प्रसद्भ से 
निकालकर बतलाने से मेरी बात को पूरी पुष्टि न होगी परल्तु सारे 
: ब्रार्तालाप का प्रयोजन स्नेह या प्रेम को व्यक्त करने वाला अवद्य था ।/ 


गोमती ने अवहेलना के साथ कहा--कहँ, मुझे क्‍या करना है ? 
देखा जायगा । रामदयाल, तूम महाराज से यह मत कहना कि मैं अपनी 
रसोई हाथ से बनाती हूं । । 

रामदयाल बोला--आपकने अच्छा.किया, जो मना कर दिया, नहीं 
तो अवश्य कह देता । महाराज को अब तक अवश्य कुछ खबर लेनो थी, 
परन्तु उन्हें मालूम न था कि आप यहां हैं ।, 


अब भी ।' गोमती ने कहा--वह मेरी चिता न करें। पहले अपने 
राज्य को सम्भाल लें । जब तक शांति स्थापित न हो 'ले और वह बेखटके 
हो जायें; तव इधर का ध्या्व करें और कभी-कभी गाना बजाना अवश्य 
सुत लिया करे। 


* रामदग्नाल बोला---सो तो मैं उनके स्वभाव को खूब जानता हूँ । 
वहु अभी न आवेंगे । 


,._ रामदयाल जाने को उद्यत हुआ। गोमती ने कहा--रामदयाल, 
तुम भूल मत जाना । जल्दी-से जल्दी यहाँ की खबर लेना । एक बात का 
स्मरण रखना कि महाराज यहाँ छिप-लुककर न आवें। शत्रु बहुत पास 
है। पता लगाने पर भारी अनिष्ट होगा-। 

४ रामदयाल जुहार करके 'चला गया । 

[ ४५७. |] 
रानियो के विद्रोह का पता राजा देवीसिह को शीघ्र लग गया। 
जनादं॑न को बहुत खेद और क्षोभ हुआ । खोज लगाने पर उसे मालूम हो 

गया कि रानियाँ रामनगर की गढ़ी में पहुंच गई हैं। रामनगर का पत- 
राखन दलीपनगर का जागीदार न था और थपेक्षाकृत भाडेर के अधिक 
निकट होने के कारण उसके ऊपर कुछ जोर नही चल सकता था | एक 
मिश्चय करके जनाद॑न राजा के पास गया । 

राजा ने कहा--त्म्हारा कहना न माना, इसलिये यह एक नई 
समस्या और कष्ट देने को खड़ी हो गई ।' और मुस्कराये । 


जनाद॑न ने देखा शब्द जिस कष्ट को व्यक्त करने के लिये कहे गये थे, 
वह उसकी मुस्कराहूट में न जाने कहाँ विलीन हो गये । 

जनार्द॑न उसके स्वभाव से परिचित हो गया था । बोला---भव जैसे 
बनेगा, वैसे इस समस्या को भी देखना है । एक उपाय सोचा है ।' 


“वह क्‍या ? राजा ने सतक होकर पूछा । 
मन्त्री ने उत्तर दिया--'मैं एक विश्वस्त दुत दिल्‍ली को रवाना 
करता हूँ । वह सैयदों की चिट्ठी कालपी के नवाव के नाम लायेगा ।' 
राजा बोले--'उस चिट्ठी का असर एक वर्ष पीछे दिखलाई पड़ेगा ।* 
कौन पूछता है, उस अच्धेरे गड्ड में कि उस चिट्ठी का क्या होना चाहिये।' 
बह ऐसी चिट्ठी व होगी । जनाद॑न ने कहा--कालपी के नवाब 
की सेना के लिये उस चिट्ठी का काफी महत्व होगा अर्थात्‌ नवाब अलीम- 
दान को दिल्‍ली से वुलावा आवेगा ।' 
दूत कौन है आपका ?' राजा ने पूछा । 
'हकीमजी । मन्‍्त्री ने उत्तर दिया--वह स्वयं सैयद हैं और राज- 
नीति में भी निपुण है ।' 
और वह हमारे राज्य से कुछ विरक्त-से भी रहते हैँ ।' राजा ने 
कहा । 
नहीं महाराज ।' जनार्दत बोला--आपके उदार और विश्वास-- 
पूर्ण बर्ताव के कारण वह बहुत संतुष्ट हैं। मुझसे भी मित्रता का कुछ 

नाता मानते है । उनके बाल-बच्चे यहीं है और वह क्ृतज्ञ-हृदय पुरुष हैं । 
दलीपनगर दिल्‍ली के मुगल-सम्राटों का सहायक रहता चला आया है। 
हुकीमजी की वात मानी जायगी और अलीमर्दात को अपना हठ छोड़ना 
पड़ेगा । इधर-उधर कही थोड़े दिन के लिये चला जाय फिर रानियों के 
विद्रोह का दमन बहुते सहज हो जायगा । अवस्था शीघ्र कुछ ऐसी आती 
जा रही है कि थोड़े दिनों बाद हमारा कोई कुछ न बिगाड़ सकेगा ।” 

'राजा ने कहा-'म्‌ ठभेड़ बच जाय, तो अच्छा है, नहीं तो हमें एक 
जोर का हमला कालपी के नवाब पर भाँडेर में शायद करना पड़ेगा। 
विलम्ब होने से रानियाँ बाहर कुछ सरदारों को अपनी ओर कर लेंगी 
और हमारे यहाँ के भी कुछ मनमृटाव रखने वाले जागीरदार उमड़ 
पडेंगे ।' 
. उधर कुज्जरसिह भी अभी बने हुये है।' जनादन बोला-'उनकी 
ओर से बहुत कम खटठका है। किसी बात पर बहुत दिन जमे रहना 
उनके स्वभाव में नही है। आजकल बह विराठा की ओर है। उन्होंने 
अलीमर्दान के साथ सन्धि कर ली, तब अवश्य अवस्था कुछ कष्ट साध्य 
हो जायगी । उनका छोटी रानी के साथ मेल शायद हो जाय,.परन्तु 
अलीमर्दात के साथ न होगा । मैने उनकी गति की परख के लिये जासूस 
छोड़ रक्‍खे है । ठीक बात मालूम होने पर निवेदत करूगा । तब तक 
मै हकीमजी को दिल्‍ली भेजकर अलीमर्दान का प्रवन्ध करता हूं ।' 

जनादं॑न के इस निर्णय के अनुसार हकीम को दिल्‍ली भेजा गया । 

[ ४८ 

' भाँडेर का पुराना नाम लोग भद्रावती बतलाते है। यह पहुज नदी 
के पश्चिमीय्‌ किनारे पर वसा हुआ है । खण्डहरों पर खण्डहर हो गये 
हैं। किसी समय बड़ा भारी नगर रहा होगा । अब मसजिदों और सोन 
तलैया के मन्दिर के सिवा और खास इमारत नही बची है। पहुज के 
पूर्वीय किनारे पर जद्भूल से दवा और भरको से कटा हुआ एक विशांल 
प्राचीन तगर है । नदी के दोनों ओर भरको, मैदानो, टीलो और पहाड़ियों 

के, विश्वद्धुल क्रम हैं । पहूज छोटी-सी, परन्तु पानी वाली नदी है और 
बड़ी सुहावनी है। भाँडेर से दो-ढाई कोस दक्षिण-पूर्व की ओर जहाँ से 
कुछ अन्तर पर लहराती हुई पहुज नदी उत्तर-पश्चिम की ओर आई है- 
सालोन भरीली की पहाड्ियाँ है। इनके बीच में पत्थर का एक विशाल 
तथा वहुत प्राचीन मन्दिर है । मन्दिर में महादेव जी की मूर्ति प्रतिष्ठित 
है । यहाँ से विराठा पश्चिम की ओर करीब छः कोस है । यहीं अली म- 
दान अपनी सेना लिये पड़ा था । 


एक दिन रामदयाल अच्धेरे में अलीमर्दान की छावनी में आया। 
जरा दिक्कत के बाद अलीमर्दान के डेरे पर पहुंचा । कालेखाँ उसके पास 
मौजूद था। ; 


रामदयाल को अलीमर्दान ने पहचान लिया । पूछा--तुम यहाँ 
कंसे आ गये ? सुना था, कद में हो |! 


कद में अवश्य था परन्तु छूट कर आ गया हूं । महारानी भी कैद 
कर ली गई थी, परन्तु वह भी स्वतन्त्र हो गई हैं ।* 

अब वह कहां हैं ?' 

“रामनगर में राव पतराखन की गढ़ी मे ।! 

अलीमर्दात ने आएचयय प्रकट किया--उन जैसी वीर स्त्री शायद 
ही कही हो । कैसी जवाँमर्द और दिलेर है ! मुझे उनके राखीवन्द भाई 
होने का अभिमान हैं।' 

रामदयाल बोला-प्रण निभाने का ठीक समय आ गया है। दलीप- 
नगर पर चढ़ाई करने के लिये प्रार्थना करने को यहाँ भेजा गया हूं । 


।« अलीमर्दान ने कहा-'मैं दिल्‍ली के समाचारों के लिये ठहरा हुआ 
हूं । इस- लड़ाई मे उलझ जाने के बाद यदि दिल्‍ली का ऐसा समाचार, 


मिला, जिससे किसी दूसरी जगह जाने का निश्चय करना पड़ा तो बुरा 
होगा ।! 

'परन्तु रामदयाल ने विनती की---/आप हम लोगों को मेँझघार 
में नही छोड़ सकते । महारानी आपके भरोसे कैद से स्वतन्त्र हुईं है । 
बड़ी रानी ने भी अबकी बार उनका साथ दिया है ।/. ४ 

तब तो राज्य के कुछ अधिक सरदार उनके साथ होंगे ।/ अली- 
मर्दान ने सम्सति प्रकट की--सरदार महारानी के साथ हैं या उन्होंने 
साथ देने का वचन दियां है ?* 

रामदयाल ने उत्तर दिया--वचन दिया है। अवसर आते ही 
रणस्थल पहुंच जायेंगे । पर 

कुब्जरसिंह कहां हैं ?” हु 

उनके विषय में भी, निवेदन करने के लिये आया हूं। 

थह कहकर रामंदयाल ने ऊपर की ओर एक क्षण के लिये देखकर 
सिर नीचा कर लिया। कालेखाँ के प्रति इस संकेत को समझकर अली- 
मर्दान ने कहा--- तुम्हें जो कुछ कहना हो, बेघड़क होकर कहो ।'' 

एक बार कालेखाँ और फिर अलीमर्दान की ओर देखकर 'रामदयाल 
बोला--'मै आपको अच्छी तरह जानता हूं । आप कुन्जरसिंह से भली- 
भीति परिचितं है। वह इस समय विराटा की गढ़ी में है। राजा 
देवीसिंह से शायद अकेले ही लड़ने की चिंन्ता कर रहे है।। |, 


अलीमर्दात ने कहा--'विरादा का सबदलसिह क्या कुज्जरसिह का 
तरफदार है ” 


नहीं सरकार, उन्होंने कोई वचन नहीं दिया है।' रामदयाल ने 
उत्तर दिया---सच्ची वात कहूंगा । विराटा के राजा को अभी पता भी 
नही है कि कुञ्जरसिह गढ़ी में है । 

यह कीसे ?” अलीमर्दान ने अचम्भा किया । 

रामदयाल बोला---गढ़ी में देवी का 'मन्दिर है। पालर की वही 


पुजारित लड़की उस मंदिर में छुपी हुई है और वही पर कंजरसिंह है। 
ऐं '! कालेखों ने कहा । 


है |” अलीमर्दान को तीज्जुब हुआ | 

हाँ सरकार ।' रामदयाल बोला-ैं अपनी आँख से देख आया हूं ।' 

अलीमर्दान ने कुछ सोचकर कहा-- 'मै कुछ दिनों से पता लगा रहा 
था, परल्तु मुझे सफलता नहीं मिली ।' 

कालेखाँ बोला---अब तो हुजूर को पक्का पता लग गया | कोई 
शक नही रहा ।' हि 

“यह सब ठीक है ।' अलीमर्दान ने कहा--परन्तु मैं मन्दिर या' 
मंदिर की पुजारिन किसी के साथ कोई ज्यादती नहीं करता चाहता । 

कालेखाँ ने आग्रह किया---मन्दिर या मृति के साथ ज्यादती करने 
का हुजूर ने कभी इरादा जाहिर नही किया/ परन्तु मेरी विनती है कि 
वह पुजारिन देवी या मन्दिर तो है नही ।' * 

'नही कालेखाँ । अलीमर्दान ने दृढ़ता के साथ कहा---हिन्दु लोग 
उस पर विश्वास करते है । वह्‌ अवतार हो या न हो मैं हिन्दुओं के जी 
दुखाने वाले किसी काम को न करू गा । 

रामदयाल हाथ जोड़कर बोला --दीनवन्धु वह न तो अवतार है 
और न कुछ और । मैं अपनी आँखो से सब बातें अच्छी तरह देख आया 
हु । उसका बाप हुद दर्जे का लालची हैं और वह स्वयं कुञ्जरसिह के 
पंजे मे शीत्र,आने वाली है । 
क्या ?” अलीमरदान ने आशचय॑-सूचक प्रदइन किया | 
'होँ सरकार ।! रामदयाल ने उत्तर दिया--मैने अपने कानों 
कुञ्जरसिह की बातचीत सुनी है। अभी वह उनके हाथों नही. चढ़ी है, 
पंरन्‍्तु औरत है, उसका कुछ ठीक है नही, कब कुन्जरसिह के साथ कहाँ 
भाग' जाय १ 

6ुजूर को रामदयाल की शाख का यकीन करना पड़ेगा। कालेखाँ 
ने हा। ः पु 

॥॥ 

अलीमर्दान थोड़ी देर तक चुप रहा । सन्नाटा छाया रहा । 
रामदयाल ने स्तब्धता भज्भ की । बोला-- सरकार मेरे साथ वेश 
बदलकर चले तो अपनी आँखो सब देख ले । 


विराटा की पद्मिनी 5 हि न र १६१ 


अलीमर्दान ने कालेखाँ की ओर गुप्त रीति से देखा । एक क्षण बाद 
बोला--भुझे महारानी साहब से बातचीत करने के लिये एक दिन जाना 
है । वेश वदलकर विराठा भी हो आऊंगा । परन्तु मैं यह चाहता हूं कि. 
रामदयाल, महारानी के पास का जाना अभी किसी को मालूम न हो। 
मैं कालेखाँ को भी साथ ले चलूंगा ।' 


[ ५६ ] 


कुञ्जरसिह को दलीपनगर का मुकुट प्राप्त करने की पूरी आशा थी, 
परन्तु वह सोचता था कि देवीसिंह बिना अधिकार के सत्ता धारण किये 
हुये है, इसलिये जी में कड़ी ठेस-सी लगी रहती थी । इसके सिवा देवीसिह 
से पराजय का जब वह कारण ढूँढ़ता था, तब उसका मन यही उत्तर 
देता था कि यदि रानी ने गड़बड़ न की होती तो पराजय न होती । परन्तु 
यदि दलीपत्तगर का राज्य हाथ आ जाता ? अपनी आशाओं या दुरा- 
ग्रहों के अनुकूल ही कुञ्जरसिंह ने अपने तक और युक्ति के सूत काते। 

कुज्जरसिंह के पास न सेना थी, न सरदार थे और न था उसके 
पास धन, परन्तु उसके पास निराशाओं की आशा थी | देवीसिह और 
जनार्दन के प्रति हृदय में थी कुडन और रक्त में शूरता, जो असम्भव 
की प्राप्ति के लिये भी उद्योग करने की कभी कभी प्रेरणा कर देती थी | 


उसने विरादा का पड़ोस स्वच्छन्द गढ़पतियों को - एकत्र करने के 
लिये ढू|ड़ा था । पूर्व उदाहरण से उसे उत्साह मिला था । परन्तु विराठा 
में आने पर उसने अपने मन को टटोला तो देखा कि वहाँ अब अपने 
प्रयोजग पर आरूढ़ करने वाली वह निरन्तर लगन नहीं है जो पहले कभी 
थी । रामदयाल के चले जाने पर उसे कुमुद से फिर एक बार बातचीत 
करने की अभिलाषा हुईं। कोई विशेष विषय न था, कोई अर्थमू लक प्रहत 
भी न था, परन्तु बातचीत करने की लालसा प्रबल थी। कुमुद नहीं 
मिली प्रयत्न करने पर भी वह उससे, न ,मिल पाया । 

तब कुञ्जर अपने दूसरे ध्येय की प्रप्ति या खोज में विराठा से निकल 
पड़ा । मूसावली से अपना घोड़ा लेकर और शीघ्र लौटाने का वचन 
देकर वह अपने मित्रों की टोह मे चल दिया । 
» “उधर रामदयाल अलीमर्दान और कीलेखाँ को छम्म-वेश में विराटा 
लिवा लाया । वहां से अलीमर्दान को शीघ्र जाना पड़ा । जीवन में पहले 
कभी उसने हिन्दुओं के रीति-रिवाज का अभ्यास न किया था, इसलिये 
बदली हुईं वेश-भुपा का निर्वाह करना उसे लगभग असम्भव प्रतीत हुआ। 
कालेखाँ को अपने बदले हुये बेप से घृणा थी और वह उसके निर्वाह 
करने का उपाय बहुत लापरवाही और उद्दीपन से कर रहा था। अली- 
मर्दात इसलिये इच्छा न होते हुये भी शीघ्र लौटा और रामदयाल के साथ 
रामनगर चला गया। अश्यास न होने के कारण उन दोनों को नया वेश 
भारी आफंत मालूम हो रहा था, इसलिये पूर्व-निदचय के प्रतिकूल उन 
दोनो ने रामनगर पहुंचते-पहुंचते वह वेष करीव-करीब आधा त्याग दिया । 
राव पतराखन ने गढ़ी मे प्रवेश के पश्चात उन दोनो के विपय में 
रामदयाल से पूछा, उसने उत्तर दिया--महारात्री के सरदार हैं। वेश 
बदले हुये है । कुछ सलाह करके अभी भाँडेर की ओर कालपी के नवाब 
से वात करने के'लिये लौट जायेंगे | मैं नवाब साहब के पास हो आया 
हैं । सहायता का वचन पक्‍का हो गया है। 


: 'इससे.पतराखन को बहुत शांति नही मिली। वोला-सलाह सम्मति 
यदि शीघ्र स्थिर हो जाय, तो बड़ा सुभीता रहे । लड़ने-भिड़ने का काम 
पंड़े,, तव मेरे सिर को आगे देखना, परन्तु अपरिचित आदमियों को इतने 
बेखटके अपने घर 'में देखकर मुझे परेशानी होती है। 


 रामदयाल ने कहा---घबराइये नही, अब और कोई अपरिचित यहाँ 

न आयेगा। विराटा के राजा ने सहायता का वचन नहीं दिया है, इस- 

लये शीघ्र वहाँ से धावा होगा और हम लोग उस गढ़ी में चले जायेंगे । 
तब तक तो आपको हमारे आतिथ्य का कष्ट सहन करना ही पड़ेगा । 

राव पतराखन तुरन्त नरम पड़ गया । बोला-हीं मेरा यहू मतलब 
न था। आप लोगों का घर है। जब तक जी . चाहे, रहें । मैंते केवल 
अपरिचित लोगों के विषय में कहा था। समय बुरा है, नहीं तो कोई 
बात न थी । आवश्यकता पड़ने पर विराटा के ऊपर चड़ाई आप यहीं 
से बैठे-वेंठे कर सकते है। | 

रामदयाल रानियों के पास-चला गया। वह अलीमर्दान और 
कालेखाँ को पहले ही एक ओर बिठला आया था। 

। राव पतराखन' उस दिन विराटा के ध्वस्त होने की कल्पना पर 

अपने मन को भुलाता रहा। 

कभी-कभी जी में सन्देह उठता था--'क्या कालपी का फौजदार 
सचमुच रानियों की सहायता करेगा ।* 

३ औ [ ६०- |] 

रामदयाल राव पतराखन से वातचीत करने के उपरान्त रानियों के 
पास गया । ] 

छोटी रानी से बोला---नवाब साहब आये है ।' 

छोटी रानी ने पूछा--'सेना लेकर या अकेले ही ?' 

रामदयाल ने जवाब विया---अपने सेनापति के साथ अकेले आये 
है । आपका आशीर्वाद लेकर इसी समय भाँडेर चले जायेगे ।! 

“अभी क्‍या सीधे भाँडेर से आ रहे है ?” बड़ी रानी ने प्रश्न किया । 

नही महाराज । उसने बिना कुछ सोचे-समझे उत्तर दिया-विराठा - 
होकर आये है । 

छोटी रानी बोलीं--विराटा के राजा से कोई वातचीत हो आई 
हे? 

रामदयाल ने कहा-/वहाँ वह देवी का दर्शन करने गये थे ।” | 

यह बात कहने के बाद रामदयाल मन में पछताया | 

बड़ी रानी बोली-दशशंन करने गये थे ! वहाँ मन्दिर के भीतर 
जाने पाये होगे ?' 

रामदयाल ने बात वनाई-उन्होंने दर्शन करते की उत्कट अभिलापा 
प्रकट की, तो मै उन्हें वेश बदलवाकर लिवा गया । चढ़ौती चढ़ाकर वह 
तुरन्त वहाँ से चले आये । 


बडी रानी ने कहा-विराटा की वह देव-कन्या वहाँ है ” - 

रामदयाल झूठ न वोल सका-हाँ महाराज, वंह वही है। फिर 
तुरन्त एक क्षण बाद. उसने कहा-- परन्तु जैसा कुज्जरासह - राजा और 
देवीसिंह राजा ने झूठमुृठ उड़ा रक्खा, नवाब वैसा आदमी नही है । वह 
हमारे लोगों की तरह ही देवी-देवताभों को मानता है) 


बड़ी रानी चुप हो गई । 

छोटी रानी ने कहा-“विराठा के राजा से बातचीत हुई या नही ?” 

अवसर नही मिला महाराज ।” रामदयाल ने उत्तर दिया-उन्हें 
भाँडेर लोटने की जल्दी पड़ रही है। यदि विराटा का राजा हमारा 
साथ देते से नाहीं भी करेगा, तो इस में हमारी कुछ हानि नहीं हो 


सकती । अपना वल वहुत अधिक है ! मैं नवाव की पूरी सेना देखकर 
चकित हो गया हूं ।” 


छोटी रानी ने कहा-नवाव को बुला ला । जल्दी बातचीत करके 
लौट जायें गौर तुरस्त कार्ये-क्रम का निर्णय करके दलीपनगर से उस 
डाकू को भगा दे ।' 

रामदयाल परदे का प्रतनन्ध्‌ करके अलीमर्दान और कालेखाँ को लिया 
लाया | वे दोनों अपने उसी अधूरे वेश में थे | दोनों रानियों ने ओट से 
उन दोनो को देखा | छोटी रात्ती को हँसी आई । बड़ी रानी के मन मे 
सन्देह जगा । 

रामदयाल के मार्फत बातचीत होने लगी । 


छोटी रावी-अब क्या किया जाय ? आप ही के भरोसे इतनी हिम- 
मत करके और कष्ट उठाकर दलीपनगर को छोड़ा । 


_ 

. अलीमर्दान--मैं तुरन्त हमला करने के लिये तैयार हूं । दिल्ली से 
एक सन्देशा आने वाला है । उसी की बाट देख रहा हैंँ। केवल आठ- 
दस दिन का विलम्ब है। तब" तक आप अपने सरदार भी इक 
कर लें ।' / 

छोटी रानी--यह ही. रहा है। विराटा का राजा किस ओर 
रहेगा ?* 
अलीमर्दात --वहु यदि आपके पक्ष में, न होगा, तो मैंने उसे 
चकनाचर करने की ठान ली है । 
छोटी रानी --आप पहले दलीपनगर या सिहसढ़ पर आक्रमण 
करेंगे ?” 
अलीमर्दान-- दोनों ठिकानों प्र-एक साथ धावा बोला जायगा | 
आप क्या बात पसंन्‍्द करती है ?' 
छोटी रानी -- ठीक है। मैं स्वयं दलीपनगर पर चढ़ाई करूगी । 
आप हमारी सेना के साथ रहें। अपने सेनापति को सिहगढ़ की ओर 
भेजें । । हे 
अलीमर्दान--यही मैंने सोचा है। यदि कार्य-विधि में कोई तबदीली 
हुई, तो आपको मालूम हो जायगा । | 
ग्रेटी रानी---'अबकी बार तोपों की संख्या बड़ा दी गई या नहीं ?” 
अलीमर्दान-- पहले से कही अधिक, कई भुत्ती ।' 
छोटी रानी-- और सैनिक ?! 
अलीमर्दातन--सैनिक भी बड़ा दिये गये है । 
बड़ी रानी ने धीरे से छोटी रानी के कान में कहा--वबदले में 
नवाब क्या लेगे ?' ह 
छ'नही ।” छोटी रानी ने कान ही में उत्तर दिया---वह मेरे 
राखीवन्द भाई हैं । | 
बड़ी रानी ने कहा-- पहले तय कर लेना चाहिये। पीछे पैर 
. फैलाबेंगे, तो बहुत गड़वड़ होगी। 

क्या गड़बड़ होगी ? --रानी ने पूछा । 
बड़ी रानी ने उत्तर दिया--दलीपनगर को अपने अधिकार में 
कर लेंगे । 


कर लें ।” छोटी रानी ने तीव्रता के साथ, परन्तु बहुत धीरे से 
कहा--देवीसिंह डाकू से तो दलीपनगर का छुटकारा हो जायगा । चाहे 
प्रलय हो जाय, परन्तु देवीसिंह को दलीपनगर से निकालना और 
जनादंत को प्राणदण्ड देना है । 


छोटी रानी ने अलीमर्दान को कहला भेजा--बड़ी महारानी 
आशीर्वाद देती है कि आपको विजय-लाभ हो। 

अलीमर्दान ने चरण छूना कहा । , |, 

इसके बाद थोड़ा-सा खा-पीकर वे दोनों वहाँ से चले गये । 

रामनगर से लौटकर एक दिन कालेखाँ विराटा में सबदलसिह के 
पास आया । राजा ने उसका आगत-स्वागत किया। जितनी देर वह 
ठहरा राजा देवीसिंह के विरुद्ध वातें कहता रहा, परन्तु जाते समय तक 
अपने आने का तात्पयं नही बताया । सवदलसिह ने सोचा, युद्धों का 
समय है, कूंजरसिहु की सहायता का वचन नहीं, तो भरोसा दे ही दिया 
है, नवाब भी शायद उँसका पक्षपाती हो, न भी हो, तो शत्रु का शत्रु 
मित्र के समान होता है । यह कल्पना करके उसने निष्कर्ष निकाला कि 
देवीसिंह से जो आगामी युद्ध होने वाला है, उसमे नवाब की यथाशक्ति 
सहायता करने के लिये कहने को आया है। संपष्ट न कहने पर भी भाव 
वही था। कालपी के साथ विराटा का' करीव-करीब मातहती का संबंध 
था, इसलिये स्पष्ट कथन की जरूरत सबदलसिह ने नहीं समझी । 
कालेखाँ से जाने के पहले वह बोला ? हमारे पास आदमी रामनगर के 
रावसाहव से अधिक नहीं है, परन्तु हृदय हमारा वैसा लोभी नहीं है। 
नवाब साहब के लिये हम लोग अपना सिर देने के लिये तैयार है ।' 

'यह तो उम्मीद ही है ।' कालेखाँ ने कहा---/जिस समय जरूरत 
पड़ेगी, आपसे देवी सिंह को ललकारने के लिये कहा जायगा ।' 


आपने बड़ी कृपा की, जो हमारी कुटी पर आये ।” राजा ने विनय- 
पूर्वक कहा--इतनी-सी वात के लिये कष्ट उठाने की जरूरत न थी ।' 


पुराने रिश्तों को ताजा करने के लिये कभी-कभी मिलने की जरूरत 
पड़ती है ।” कालेखाँ वोला--एक और भी छोटा-सा -काम था, परच्तु 
उसके बारे में अभी तक इसलिये अर्ज नहीं किया था कि और महत्व की 
बातों के कारण उसका ख्याल ही न रहा था । अब याद आ गई ।! 

विनीत सबदलसिंह ने और भी नम्न होकर पूछा-- मेरे लायक और 
जो कुछ आज्ञा हो कहिये। $ 

”  कालेखाँ ने एक-एक शब्द तौलकर कृहा--'नहीं, ऐसी कोई बड़ी 

बात नंहीं है । वह जो आपके यहाँ देवी जी के मन्दिर में पालर से एक 
लड़की भागकर आई है--- है 


कालेखाँ रुक गया । सबदलसिह ने भयभीत होकर प्रश्न किया-- 
क्‍या उस वेचारी से कोई अपराध हो गया है ? देखने.मे तो बड़ी भोली- 
भाली दीन कन्या है । 


अपराध नहीं बना है।' कालेखाँ ने नम्नता का आवरण दूर फेककर 
* कहा--उसके सौभाग्य में रोती बनना लिखा है, नवाब साहब को उसके 
सौन्दर्य के मारे खाना-पीना हराम है। 

सबदलसिंह का कलेजा धुक ध्ुक करने लगा | कोई शब्द मंह से न 
निकला । 


कालेखाँ ने उसी स्वर में कहा-आपके लिये कोई संकट की समस्या 
नहीं है। आपके धर्म पर कोई हस्तक्षेप नही किया जा रहा है। नवाब 
साहव आप लोगों के मूत्तितूजन और लाखों देवी-देवताओं के पूजन 
में कभी खलल नहीं डालते । वह लड़की आपके गाँव की भी नहीं है । 
आपको कुछ करना नहीं होगा" हम सब ठीक-ठीक कर लेंगे । यह हम 

कुरान शरीफ की कसम पर आपको यकीन द्विलाते है कि आपके मन्दिर 
या देवता का किसी तरह का अपमान ने किया जायगा औौर वह लड़की 
नवाब साहब के महल मे रहते हुये भी शोक से अपनी पूजा-पत्नी करती 
रह सकती है ।' 

सवदलसिंह बोला-“मै इससे अपने लिये वड़ी भारी आफत देख रहा 
हूं । उस लड़की को लोग देवी का अवतार मानते है। और वह मेरी 
जाति की है । क्या करू, कुछ समझ में नही आता ।' 

कालेखाँ ने कहा-आपको कुछ करने की जरूरत नहीं । आप चुप- 
चाप अपने घर में बैठे रहिये । हम दोनों आदमी यानी मैं और नवाब 
साहब उसे एक दिन चुपके से आकर लिवा जायेगे। वह हँसती-सखेलती 
यहाँ से चली जायगी । ऐसा हो जाने देने में आपका फायदा है। लड़ाई 
से आपको आदमी या रुपया-पैसा न देना पड़ेगा और मोका आने पर 
आपके पुराने दुश्मन रामनगर के राव को नष्ट करके वह गढ़ी भी आपको 
दिला दी जायगी ॥/ . 

सवदलसिह ने उस समय कोई और उपाय न सोचकर कहा--हमें 
थोड़ा-सा समय दीजिये । भाई-बन्धों से बात करके बहुत शीघ्र कहला 
भेजूंगा ।' ' 

“कहला भेजियेगा ।” कालेखाँ रुखाई के साथ बोला-'आपके या 
आपकी जागीर के साथ कोई जुल्म नही किया जा रहा है । यदि जरा-सी 
बात के लिये आपने नवाव साहब का अपमान किया, तो नाहक आप सब 
लोग तकलीफ पायेंगे ।! फिर जाते-जाते उसने कहा-'यदि उस लड़की को 
आपने कही छिपा.दिया या भाग जाने दिया तो अन्त में जो कुछ होगा, 
उसका दोष मेरे मत्ये न दीजियेगा ।' 

कालेखाँ यह धमकी देकर चला गया । सवदलसिंह वहुत खिन्न-मन 
होकर एक कोने में वैठे-वंठे सोच-विचार में ड्वता-उतराता रहा | जब 
मन कुछ स्वस्थ हुआ तब जो-जो वातें कालेखाँ के साथ हुई थी, उनकी 
एक-एक करके, वार-वार कल्पना करके कुढ़ने लगा । 

वह नम्न-प्रकति का मनुष्य था, परन्तु जब ऐसी प्रकृति के मनुष्यों 
की नम्नता की अवहेलनां की जाती है, या उनकी विनय को पद-दलित 
किया जाता है, तब उन्हें आग-सी लग जाती है। वह भी सम्भव असम्भव 
'प्रयत्नों द्वारा प्रतिकार की बात सोचने लगा । 

उसने सबसे पहले अपने चुने हुये भाई-बन्दों को इस पीडा-पूर्ण 
रहस्य के प्रकट करने का निश्चय किया | 

उसने उसी दिन उन लोगों के साथ बातचीत की । “नरपतिसिह 
बहुत उत्तेजित और भयभीत था। आशा, विश्वास और सौगन्ध' दिला - 
कर उसे कुछ शाल्त किया । परन्तु इत दाँगियों के निश्चय का कुछ समय 
* तक किसी को पता न लगा । केवल यह देखा गया कि गढ़ी की मरम्मत 
शीघ्रता के साथ हो रही है और तोपें मौके के स्थानों पर लगाई जा 
रही है । 

। [ ६२ |] 


अभी दिल्‍ली दूर है ।' एक पुरानी कहावत चली आती है परन्तु 
जनादन के प्रयत्त से हकीम आगा हैदर को दिल्‍ली की दूरी बहुत कम 
अखरी । वह खुशी-खुशी जल्दी लौट भी आया और उसे अपनी आशा- 
तीत सफलता पर गये था । उसने जनाद॑न को दिल्‍ली के प्रधान मंत्री की 
चिट्ठी दी जिसके तीन चौथाई से अधिक भाग में आदाब और अलकाबों 
की धम थी और थोड़ी-सी जगह में लिखा था कि आप और कालपी 
का नवाब बादशाह अलीमर्दान इकबालहु की दो आँखें' है । किसी को भी 
कष्ट होने से उन्हें दुख होगा, अलबत्ता इस समय नवाब अलीमर्दान की 
दिल्‍ली बहुत जरूरत है, इसलिये वह्‌ फौरन दिल्ली बुलाये जाने वाले है। 

जनादेन ने बड़े हएं के साथ यह चिट्ठी राजा देवीसिंह को सुनंवाई 
उन्हें कोई ह॑ नही हुआ । 

वोले-/यह सब अपार पाखण्ड मुझे घोखे में नही डाल सकता । पहले , 
मारे सो ठाकुर, पीछे मारे सो फिसड्डी, मैं तो'यह जानता हूं । बहुत 

होगा, तो दिल्‍ली वाले अपने नवाव की मदद कर देंगे, बस | परन्तु मैं 
वुन्देलखण्ड में वह आग सुलगाऊँगा, जो चम्पत महाराज ने भी न सुल- 
गाई होगी और फिर बहुत गिरती हालत में मराठों को तो बुलाया ही 
जा सकता है ।' 


मैं नाहक युद्ध करने के पक्ष में नहीं हूं । सुदित-ह्॒पित जनार्दन 
बोला-'मराठे सेंत-मेंत सहायता किसी की नहीं करते । उन्हें बुलाइयेगा 
तो वे यहां से कुछ-न-कुछ लेकर ही जायेंगे ।' 


'पण्डितजी ।' देवीसिंह ने उत्तेजित होकर कहा---मराठे अगर कुछ 
लेंगे, तो मैं उन्हें दे दूंगा, परन्तु जीते जी नवावों और सूबेदारों को सिर 
नही झुकाऊँगा । क्या भूल गये कि अलीमर्दान विराटा के मन्दिर को 
नष्ठ करने वाला है ।' 


नही महाराज, मैं नही भूला हूं ।' जनादंन बोला--परनन्‍्तु मेरा 
एक निवेदन है। 
कहिये ।” राजा ने कहा । 


जनार्दन बोला-थोड़े दिन युद्ध स्थगित रखिये | यदि नवाब दिल्‍ली 
चला गया, तो ठीक है और यदि न गया, तो रण-भेरी वजवा दीजिये ।' 


राजा वोले-'मैं ठहरा हूं, युद्ध न करूँगा, परन्तु तैयारी मे कोई 
कसर नहीं लगाऊँगा। मेरी इच्छा है कि बरी के घर धावा करू । उसे 
यहाँ आने देना और पीछे सम्भाल करना बुरी नीति होगी । मैं लोचन- 
सिंह दाऊजू को सिहगढ़ से बुलाकर ऐसे स्थान पर भेजना चाहता हूं 
जहाँ से वेरी के घर में घुसकर छापा डाल सकें-- 


जनादेन ने विरोध की इच्छा रखते हुये भी प्रतिवाद नहीं किया । 
केवल यह कहा-'सिहगढ़ वहुत महत्वपूर्ण स्थान है, वहाँ किसे भेजियेगा ?* 
'और सरदार है, जो अपने जौहर दिखलाने, की अकांक्षा रखते 

है ।' राजा बोला--अबकी बार आपकी भी रण-कुशलता की परीक्षा 
ली जायगी । | 
जनाद॑न ने सच्चे हप॑ के साथ कहा--“मैं दयावन्‍्त लड़ना तो नहीं 
जानता, परस्तु लड़ाई से भागना भी नही जानता ।' | 
राजा बोला--आप दलीपनगर को अंपने किसी विश्वसनीय सेवक 
या मित्र की निगरानी में छोड़ देना--अबकी बार हम सब लोग अपने 


* समग्र बल से इस धर्म-द्रोही को ठीक करदें ।' 


: कृतज्ञता-सूचक स्वर में जनादंन बोला--'मेरा शरीर यदि अन्नदाता 
की सेवा में नष्ट हो जाय, तो इससे वढ़कर और किसी बात में मुझे 
सुख नही होगा । फिर राजा से पूछा--यदि आज्ञा हो, तो मैं स्वयं 
विराठा की ओर वास्तविक स्थिति की खोज कर आऊं ? बहुत शीत्र 
लौटकर आ जाऊंगा । जासूस लोग बात का बिलकुल ठीक-ठीक पता 
नही लगा पा रहे है । 

आपको यदि किसी ने पहचान कर पकड़ लिया त्तो।/ राजा ने 


उत्तर दिया--तो मैं यह समझूगा कि दलीपनगर की आंधी से अधिक 


हार हो गई और मेरा दायां हाथ टूट गया। ' 
वर अन्नदाता ।' जनादंन बोला-- पंसार में दलीपनगर के नरेश 

के लिये लोग यह भी कहेंगे कि न मालूम उनके पास अभी कितने और 
ऐसे स्वामिधर्मी आदमी होगे ।” इसे प्रच्छन्न आत्म-इलाथा पर जनाद॑न 
जरा लज्जित हुआ । 
'" परच्तु राजा ने उसे कुछ और बोलने देने के पूवं ही कहा--मैं 
तुम्हारी इच्छा का अवरोध न करूंगा ।' 

. जनादंन बोला--महाराज, यदि मैं अपने इस नये काम में सफल 


_ हुआ तो भविष्य में मेरे जासूस बहुत अच्छा काम करेंगे।! ! 


[ ६३ ] 
जिस दिन से कालेखाँ विराटा से गया, वहाँ के वातावरण में सन्नाटा 
सा छा गया। एक श्रांति-सी फैली हुई थी, जिसके विषय में खुलकर 

चर्चा करने मे भी लोगों का मन नही जमता था। आने वाले सद्भूट का 
साफ रूप बहुत कम लोगों की समझ में आ रहा था, परन्तु यह स्पष्ट 
था कि विराटा निरापद्‌ स्थान नही है। खतरे के समय विराटा-निवा- 
सियों का ग्राम त्यागकर उस पार जंगल और भरकों में महीनों छिपे 
रहना कोई असाधारण स्थिति न थी । परन्तु इस समय तक विपद्‌ के 
ठीक-ठीक रूप की कल्पना को आभास न मिला था, इसलिये घबराहट 
थी । | 

नरपतिसिह को उसका यथासम्भव यथावत्‌ रूप बतलाया गया 
था । उसे देवी का भरोसा था, परन्तु वह बाहर के भी किसी आश्रय के 
लिये उद्योग करने की जी में ठान चुका था। हु 

कुमुद से उसने ध्वनि में और अस्पष्टताओं के आवरण मे ढककर 
बात कही | बोला--दुर्गा ने ही पालर की रक्षा की थी । यहाँ पर भी 
वह रक्षा करेगी | मैं एक दिन के लिये दलीपनगर जाऊँगा । कुमुद से 
और कुछ न कहकर वह मूत्ति के सामने प्रार्थना करने लगा 4 

स्पष्ट तौर पर बतलाये बिना भी कुमुद ने वात समझ्न ली । 

गोमती ने मन्दिर के अन्य आने-जाने वालों से जो विराटा में रहते 
थे, पूछा । 

उन आने-जाते वालो को ठोक-ठीक कुछ नहीं मालूम था। एक 
बोला-- राजा देवीसिह यहाँ आकर युद्ध करने वाले है, उघर अली- 
« मर्दान की तोपे हमारो गढ़ी पर गोले बरसायेंगी ।' 

सबदलसिह ने अपने चुने हुये भाई वन्दों को छोड़कर ठीक बात 
किसी को नही वतलाई थी । इस कारण गोलमाल फैला हुआ था । इस 
विषय को लेकर गोमती और कुमुद में वात्तचीत होने लगी। नरपति- 
सिंह जरा फासले पर प्रार्थना कर रहा था | मे 

कुमुद ने कहा--“विपद्‌ में धीरज रखना चाहिये। दुर्गा जी का 
भरोसा सवसे बड़ा बल है। दूसरे आश्रय छंछे है।' 

गोमती ने पूछा--'अलीमर्दान यही से क्‍यों युद्ध करेगा ?' 

“उसकी मति फ़िर गई है, वह 'बावला है। वह मन्दिर के ऊपर 
उत्पात करना चाहता है ।' 

तभी दलीपनगर के महाराज यही आकर युद्ध करना चाहते हैं ।' 

(तुम्हें कैसे मालूम ?*. ै 

'मैने एक गाँव वाले से सुना है ।' 

ह गलत है । 

» गोमती ने हाथ जोड़कर कहा--मेरी प्रार्थना स्वीकार कीजिये 
ठीक बात क्या है, मैं जानना चाहती हूं । जो कुछ मुझसे बनेगा, मैं भी 
करूगी ।! 

कुमुद ने आकाश की ओर नेत्र करके उत्तर दिया--'एक बादल 
उठने वाला है । मन्दिर के ऊपर उत्पल वर्षा होगी । 


हे परन्तु उसकां कुछ बिगड़ नहीं सकेगा । देवी का सावंभौम राज्य 
। 
* यह मै क्‍या कह सकती हूं 'कुमुद ने उत्तर दिया। फिर एक क्षण 
ठहर कर बोली--वह शीघ्र ही अपने ऊपर दुर्गा के क्रोध को बुलावेगा । 

'और महाराज यहाँ आकर युद्ध करेंगे ? वह बड़े धर्म-परायण और 
दुर्गा के भक्त हैं।.. 

करें, परन्तु मैं यह तहीं चाहती । इसमें अनर्थ होगा अनिष्ट होगा। 

गोमती घबराकर वोली--सो क्या ? धर्म की रक्षा करने में अनर्थ 
और अनिष्ट कसा ?' 

कुमुद ने कहा--मैं यहाँ खून-खराबी नही देखना चाहती । बेतवा 

का यह शुद्ध सलिल देखो, कसी शुश्र धारा है। दोनों ओर कैसा. हरा-भरा 

 जद्भूल है ।-चारों ओर कैसा आनन्दमय सुनसान है। कैसी एकांत शांति' 
है । मनोहर एकान्‍्तता की गोद में मुस्कराते हुए शिशु जैसा यह मन्दिर 
है, उसके ऊपर रक्त-खाबव ! कल्पना करने से कलेजा काँपता है ।' 

कष्ट की इस कल्पना से /गोमती का एक रोयाँ भी न काँपा। 
अविचलित भाव से बोली--दुर्गा अपने भक्तों के हृदय में बल और 

उल्लास भरें । इस मनोहर स्थान की अवश्य रक्षा होगी । यदि महाराज 
आ गए तो रक्त-पात कम होगा, और न आए तोन जाने कितने लोग 
» भेड़-बकरी की तरह यों ही काट डाले जायेंगे ।' 

इतने में न्रपतिसिह प्रार्थना करके उद लड़कियोकि पास आ पहुंचा । 
बोला--'इस समय देवी के भक्तों में सवसे अधिक प्रवल राजा देवीसिंह 
जान पड़ते है। उन्हें दुर्गा का आदेश सुताने के लिए जा रहा हूं । अब 
की वार उन्हें अपने सर्वस्व का वलिदान करके दुष्टों का दमन करना 

होगा । 
ही यह आपसे किसने कहो कि आप राजा देवीसिंह के पास इस 
याचना के लिये जायें ?” कुमुद ने सिर ऊँचा करके प्रइन किया | 
नरपतिसिह के उत्तर देने के पूर्व ही गोमती बोली--/न तो इसमें 
किसी के कहने सुनने की कोई वात है और न यह याचना है। यह दुर्गा 
की आज्ञा है। 

“हीं है । कुमुद ने गम्भीर होकर कहा--दिवी की यह आज्ञा नहीं 
है । देवीसिंह इसके अधिकारी नही है । वह यदि रक्षा करने आयेगा, तो 
निश्चय जानो हानि होगी, लाभ न होगा ।! 

नरपतिसिह सकपकाया । 

गोमती दढ़ता के साथ वबोली--'इसमें देवी का अनिष्ट नही हो 
सकता । राजा का अमड्भल हो, तो हो । परन्तु क्षत्रिय को अपने कत्तंव्य 
पालन में मद्भुल-अमज्भुल का विचार नही करता पड़ता। उसे प्रयत्न 
.करने-भर से सरोकार है। आप काकाजू, राजा के पास अवश्य जायें, 
उन्हें लिवा लायें और उनसे कहें कि--* 

यहाँ गोमती अपने आवेश के द्रुतवेग के कारण स्वयं रुक गई, कुमुद 
की क्षणिक उत्तेजना शांत ' हो गई थी । वहुत मीठे स्वर में वोली-- 
गोमती, तुम्हे व्यर्थ ही कष्ट झेलना पड़ रहा है। मैं नवाव की आँखों 
में मार डालने योग्य भले ही समझी जाऊँ, क्योकि दुर्गा की पूजा करती 
हूँ, परन्तु तुमने किसी का क्‍या विगाड़ा है ? तुम क्‍यों यहाँ वन के क्लेशों 
को नाहक भ्रुयत रही हो ? मेरी एक सम्मति है । 

क्या आदेश है ?' गोमती ने भोलेपन के साथ, परन्तु काँपते हुये 
स्वर में पूछा ।+ 

तुम दलीपनगर के राजा के पास चली जाओ । कुमुद ने कहा । 

क्यो ?” नरपति ने पूछा । 

क्यों ? क्षीण स्वर में गोमती ने प्रश्न किया ।_ 

कुमुद ने उत्तर दिया--तुम रानी हो-। वह राजा है। तुम्हारे हाथ॑ 
में उस 'रात का कद्भूण अब भी बंधा हुआ है। भांवर पड़ना-भर रह गई 
थी । वह दलीपनगर में हो जायगा। मुझे ऐसा जान पड़ता है कि 
आगामी युद्ध जो राजा और नवाब के बीच यहाँ होने वाला है, कुशल- 
पूर्वक समाप्त न होगा | इसलिये मैं चाहती हूं कि गोमती, तुम दलीप- 
नगर चली जाओ । देवी सर्वव्यापित्ती है। हम लोग किसी जज्जल में 
भजन करेंगे ।' 

नरपति तुरन्त बोला--चाहे जो कुछ हो, अबकी वार नवाब के 
साथ उनका रण मचेगा। राजा सबदलर्सिह ने भी निश्चय कर लिया 
है। रण-निमन्त्रण देने राजा देवीसिंह के पास जा रहा हूं। मुझे, यह 
काये सौंपा गया है। वहाँ से लौटकर हम लोग भले ही जल में चले 
जायेंगे, परन्तु अभी हाल में उसके लिये कोई काफी कारण नही समझ 
में आता । गोमती हमारे साथ चलना चाहे, तो हम बेखटके उसे महलों 
में पहुंचा देगे। मैं अकेला नहीं जाऊँगा और भी कई लोग जायेगे ।' 

'तिरस्कार-पूर्ण स्वर में गोमती ने कहा--"मैं स्वयं वहाँ जाऊँगी ? 
मेरी बोटी-बोटी चाहे कोई काट डाले, परन्तु मै ऐसे तो कदापि नहीं 
जाऊँगी। मै भी इनके साथ जद्भल में भजन करने को तैयार हूं । 

कुमुद ने कहा---तव जाप यी ही बहुत-सी खूत-खराबी कराने के 
लिये क्यों दलीपनगर जाते है.? यदि नवाब इस बात को सुनेगा, तो . 
और भी चिढ़ जायगा ।' | 

बात तो बिलकुल ठीक है ।' नरपति बोला-परन्तु राजा सबदल- 
_ सिह ने निश्चय कर लिया है और मुझे अपने लोगों का अग्रुआ बनाया 

है । यदि मै त जाऊँगा, तो और लोग अवश्य जायेंगे । न जाने से मेरी 
बडी निन्‍दा होगी | राजा देवीसिह सबदलसिह के अन्य भाई-बन्दों हारा 
न्योता भी पाकर लड़ाई के लिये आवेंगे, परन्तु मुझे इसलिये चुना गया 
है कि वह आने में किसी प्रकार का विलम्ब या संकोच न करें ।' 


गोमती ने जोश के साथ कहा---/आपको अवर्॑य जाना चाहिये ।' 

ऊपर की ओर देखकर कुमुद बोली--अच्छी वात है, जाइये । जो 
कुछ होना होगा, वह बिना हुये नहीं रुकेगा ।! 

तरपति बोलो--मै वहाँ गोमती की बात अवश्य कहूंगी ।' 

आवश्यकता नहीं है | गोमती बोली । ८ 

नरपति ने कहा-- केवल इतना कि तुम यहाँ कुशल-पूर्वक हो ।* 


| ६४ | 

कुमूद की इच्छा न थी कि नरपति दलोपनगर के राजा की आम- 
न्त्रित करने जाय, परन्तु वह उसे दृढ़ता और स्पष्टता के साथ न रोक 
सकी । शायद कुमुद को स्पष्टता या दृढ़ता उस समय कुछ भी पसन्द 
नहीं आई। भीतरी इच्छा के इस तरह अवरुद्ध रह जाने के कोरण 
उसका मन चंचल हो उठा, किसी से वातचीत करने की इच्छा न हुई । 
मन में आया कि इस स्थान को छोड़कर कही दूर चले जाँय । यह असं- 
भव था । कुमुद उस स्थान को छोड़कर अपनी कोठरी मे चली गई और 
भीतर से उसने किबाड़ बन्द कर लिये । गोमतो ने समझ लिया कि 
उसके लिये भीतर जाने के विपय में निमनन्‍्त्रण नही है । 


गोमती अकेलो मन्दिर की ड्योढ़ी मे बैठ गईं। दलीपतगर और 
उसके राजा से घनिष्ठ सम्बन्ध रखने वाली घटनाओं की कल्पनाएँ मन 
में उठने लगी। उतर सब कल्पनाओ के ऊपर रह-रहकर उठने वाली अभि- 
लापा यह थी कि नरपति राजा से यह न कहे कि ग्रोमती विराटा 
के बीहड़ मे अकेली पड़ी है, उसे लिवा लाओ। इसी समय रामदयाल 
मन्दिर मे आया । 

उसे देखकर गोमती को हे हुआ । मुस्कराती हुई उसके पास उठ 
आई । आतुरता और उत्सुकता के साथ उसने कुशल-मज्ल का प्रश्न 
किया । . 

इस स्वागत से रोमदयाल के मन के भीतर ही भीतर एक स्फूर्ति- 
- सी एक उमभद्भ-सी उमड़ी । उसने कहा--'मैं तो आपके दर्शन मात्र से 
सुखी हो जाता हूं । आज यहाँ कुछ सन्नाटा सा जान पड़ता है ।' 

'तरपति कांका महाराज के पास दलीपनगर अभी-अभी गये है । 
गोमती वोली--कालपी का लवाव इस सगर और मन्दिर को विध्वन्स 
करना चाहता है । उसके दमन के लिये रण-निमन्त्रण देने के लिये वह 
' गये है। तुम्हें महाराज कबसे नहीं मिले ?' 

'मुझे तो हाल ही में दर्शन हुये थे ।' 

'कुछ कहते थे ? है 

“बहुत कुछ । यहाँ कोई पास मे नहीं है ?' 

“नहीं है । बाहर चट्टान पर चलो । वहाँ बिलकुल एकान्त है ।' 

दोनों मन्दिर के बाहर एक चट्टान पर चले गये। बड़े-बड़े ढोंके एक 
दूसरे से भिड़े हुये धारा की ओर ढले चले गये थे । वहाँ जाकर वे एक 
विशाल चट्टान से अटककर टेग गये थे । एक बड़े ढोके पर गोमती बैठ 
गई। पेड की छाया थी । वहाँ रामदयाल खड़े-खड़े बातचीत करने लगा 
बोला--“रण की बड़ी भयद्ूर तँयारी हो रही है। नवाब और उसके 
मित्रों से वह लोहा बजेगा; जैसा बहुत दिनों से न बजा होगा । विराठा 
बहुत शीघ्र वड़ी प्रचण्ड आँघी में पड़ने वाला है और कारण बड़ा ; 
साधारण-सा है।' 

'साधारण-सा । गोमती ने आश्चय॑ प्रकट किया--तुम्हारा क्‍या 
अभिष्राय है !! 

रामदयाल आवाज को धीमा करके बोला--अलीमर्दान मन्दिर 
विध्वंस नहीं करना चाहता, कुज्जरसिंह की सहायता करना चाहता है 
और महाराज यहीं आकर कुज्जरसिह को घर दवाना चाहते है ।' 

'कुञ्जरसिंह की सहायता ? यदि ऐसा है, वो मन्दिर को अपवित्र 
करने का संकल्प उसने क्‍यों किया है ?_ 

मैने दलीपनगर में बड़े विश्वत-सृत्र से सुना है कि वह कुमुद के 
विषय मे कुछ विशेष दुष्प्रवृत्ति रखता है और उसे कुछ प्रयोजन नहीं । 
यदि वह मन्दिर-भंजक होता, तो पालर का मंदिर कदापि न छोड़ता ।” 


यह काम कम निन्‍्दनीय है ? मै तो कुमुद की रक्षा के लिये 
तलवार हाथ मे लेकर अलीमर्दान से लड़ सकती हूं । क्या महाराज इसे 
छोटा कारण समझते है ? क्‍या वह नही जानते कि कुमुद लोक-पृज्य है 
और देवी का अवतार है ।' 

रामदयाल ने अदम्य दृढ़ता के साथ कहा--लोकपुज्य तो वह जान 
पड़ती है। मैने भी अपने सवारी की हित-कामना से उस दिन श्रद्धांजलि 
चढ़ा दी थी । परन्तु इसमे कोई सन्देह नही कि महाराज उसे देवी का 
अञ्रतार (नही मातते । वह उसकी रक्षा एक हिन्दू स्त्री के नाते करना 
चाहते है और उनका अभिप्राय कुमण्जरसिंह को सदा के लिये ठीक कर 
देना है । वह यहाँ आया करते है, ठहरते हैं, आश्रय पाते है और न 
जाने क्या-क्या नहीं होता है? परन्तु आपको सब हाल मालूम 
नही है | । 
गोमती इधर-उधर देखकर बोली--भओऔरं कया हाल है 
रामदयाल ? ४ 

उसने उत्तर दिया--वैसे आप कभी मेरा विश्वास न करेंगी कोई 
बात कहूंगा तो आप रुष्ट हो जायेगी, कदाचित मुझे दण्ड देने का 
निश्चय करे । दो-एक दिन में आप स्वयं देख लेना । क्या आपने कभी 

कुछजरसिह की कुमुद के साथ अकेले में वार्तालाप करते देखा है। मैं 

अधिक इस समय कुछ नही कहना चाहता ।* 

गोमती वेतवा की वहती हुई धार और उस पार के जड्भल की 
नीलिमा की ओर देखने लगी । थोड़ी देर सोचने के बाद वोली--मैने 

बात करते तो देखा है १रन्‍्तु विशेष लक्ष्य नहीं कियो है। मुझे लक्ष्य 
करके करना ही क्या ? कोई अवसर कभी अपने आप सामने आ जायगा, 
तो देखूंगी ।* 

आपने क्या इस बात को नहीं परखा ?” रामदयाल ने प्रइन किया 
'कुमुद किसी न किसी रूप में हर समय कुन्जरसिंह का पक्ष किया करती 
है । यह बात बिना किसी कारण के है ?' 

गोमती उत्तर न देते हुये बोली----आज जब नरपति काकाज्‌ ने 
महाराज को यहाँ बुलाने की बात कही, तो उन्होंने विरोध किया । कम- 
से-कम वह यह नहीं चाहती थी कि महाराज यहाँ आवें ।' 

'मेरी एक प्राथना है ।' रामदयाल ने हाथ जोड़कर बहुत अनुनय के 
साथ कहा । 

गोमती उस अनुनय के ढज्ज से तुरन्त आक्रंष्ट होकर बोली--'क्या 
है, रामदयाल ? तूृम इतने विह्नल क्‍यों हो रहे हो ?' 

रामदयाल ने काँपते हुये स्वर में उत्तर दिया---सरकार अब यहाँ 
न्‌रहें।' 

क्यों ? गोमती ने पूछा । 

रामदयाल ने कहा---कुज्जरसिह यहाँ आकर अड्डा बनावेंगे । वह 
नवाब का न्योता देकर आग बरसावेगे। महाराज का आना अवश्य 
होगा । कुन्जरसिह और नवाब से उज़की लड़ाई होगी । आपका यहाँ 
क्या होगा ?* 

परन्तु मै दलीपनगर नही जा सकती । 

मैं दलीपनगर जाने के लिये नहीं कहता और भी तो बहुत से 
आश्रय-स्थान है । - ह 

कहाँ ?' 

बहुत-से स्थान है। जब शांति स्थापित हो जाय, तब जहाँ इच्छा 
हो, वहाँ आपको पहुंचाया जा सकता है। 

महाराज क्या कहेंगे ?! . रे 

'कुछ नहीं । वह या तो स्वयं आयेंगे या अपने सेनापति अथवा मंत्री 
को सेवा मे भेजेंगे और मैं तो उन्हीं की कृपा-पात्र हूं ।' 

कुमुद को छोडकर चलना पड़ेगा ? 

आपको उनके विषय में अपना विचार शीघ्र बदलना पड़ेगा। मैं 
इस समय कुछ न कहूंगा, आप खुद देख लेना | केवल इतना बतलाये 
देता हूं कि जहाँ कुञ्जर्ससह जायेगे वही कुमुद जायेगी ।' 

गोमती ने त्योरी बदली । परन्तु बोली कोमल कण्ठ से--ऐसी 
अभद्र और अनहोनी बात मत कहो । 


रामदयांल ने बड़ी शिष्टता के साथ कहा--नहीं, मैं तो कुछ भी 
नहीं कहता । कुछ भी नही कहा । कुछ नहीं कहूंगा ।' 

गोमती मुस्कराकर बोली---नहीं-नही, यह नहीं चाहती कि तुम 
जिस वात को ठीक तरह से जानते हो और उसकी सत्यता में सन्देह 
करने के लिये कोई जगह न हो, उसे छिपा डालो । परन्तु तुम्हें यह 
- अच्छी तरह ज्ञान रखना चाहिये कि किसके विषय में क्या कह रहे हो ।' 

रामदयाल ने आँखें नीची करके कहा--'मुझे किसी के विषय में 
कुछ कहा-सुनी नही करनी है। मेरे तत-मन के स्वामी उधर महाराज 
है ओर इधर आप | मुझे और किसी से वास्ता ही क्‍या है। आप या 
महाराज इससे तो मुझे वजित नही कर सकते और न वंचित रख सकते 
है । 
.., जैसे कोई हवा मे घूमते हुये बोले, उसी तरह गोमती ने कहा-- 
अभी तो यहाँ से कही दूसरे ठौर जाने की' आवश्यकता नही मालूम 
होती रामदयाल, परन्तु स्थान का प्रवन्ध अवश्य किये रहो । अवसर 
आने पर चलेगे ।! 

[ ६५ ै 

नरपतिसिह यथा समय दलीपनगर पहुच गया । विराटा के राजा .- 

की चिट्ठी जनादंन शर्मा के हाथ मे रख दी गई। नवाब के पड़ौस में ही 


पु 

दलीपनगर के राजा की सहायता चाहने वाले व्यक्ति के पत्र पर उसे 
उत्साह मिला । उसने सोचा--यदि सवदलसिह साधारण सा ही 
सरदार है, तो भी अपना कुछ नही बिगड़ता, लाभ है। 

तरपतिसिह से उसने पूछा--आपकी बेटी आनन्द-पूर्वक है ?” 

उत्तर मिला--दुर्गा की दया से सब आनन्द-ही आनन्द है । यह जो 
विघ्त का बादल उठ रहा है, इसे टालकर आप विराटा को बिलकुल 
निरापद कर दें ।' 

जनार्दन ने कहा--सो तो होगा ही, परन्तु मैं कहता हुं कि आप 
लोग पालर ही में क्‍यों नहीं आ जाते ? पालर ओोरछा-राज्य मे है और 
हमारे बाहु के पास है।' 

यह समय बड़ा सद्धूटमय है । नरपति बोला--'केवल बीहड़ 
स्थान कुछ सुरक्षित समझा जा सकता है । जब युद्ध समाप्त हो जायगा, 
तब निस्संदेह हम लोग पालर लौटने के विषय में सोच सकते है ।' 

परन्तु विराटा तो कदाचित्‌ खुन-खराबी का केन्द्र-स्थान हो 
जायगा। वह पालर से अधिक सुरक्षित तो नहीं है ।' 

जो कुछ भी हो हम लोग अभी उस स्थान को नही छोड़ना 
चाहते । वहाँ हमारे भाई-वन्द काफी संख्या में है। जब वहाँ निर्वाह न 
दिखलाई पड़ेगा, तब या तो जहाँ आप बतलाते है, वही चले जायेंगे या 
किसी और स्थान को ढूंढ़ लेंगे ! 

जनाद॑न ने पूछा---कुज्ज रसिह विराटा कब से नहीं आये ? 

'कुञ्जरसिह 2” नर॒पत्ति ने आश्चयं प्रकट किया |. कुब्जरसिह वहाँ 
आकर क्या करेंगे ? अन्य लोग आये-गये है कुज्जरसिह को मैने वहाँ 
कभी नही देखा । 

और कौन लोग आये-गये है ?” जनादंन ने प्रश्त किया । 


उसने उत्तर दिया--वहुत लोग आये-गये हैं, किस-किसका नाम 
गिनाऊँ। 

जनाद॑न ने कहा--उदाहरण के लिये कुञ्जरसिह का सेनापति तथा 
रामदयाल इत्यादि ।* 
नरपति चौंका, बोला---आपको कैसे मालूम ?* 


जनादंन ने अभिमान के साथ कहा--यह मत पूछो । महाराज 
देवीसिंह आँखें मूंदकर राज्य नहीं करते ।' 

'यह ठीक है ।''नरपरति वोला--परन्तु देवी के मन्दिर में किसी के 
आते की रोक-टोक नही है। यदि किसी ने आपको कुछ और बनाकर 
बतलाया है तो ज्लूठ है ।' हु 


जनाद॑न ने कहा--आपकी चिट्ठी महाराज की सेवा में थोड़ी देर _ 
मे पेश कर दी जायगी। पालर की घटना के कारण ही हम लोग 
कालपी के नवाब के विरुद्ध है और वह विराठा के मन्दिर को विध्वंस 
करने के लिये फिर कुछ प्रयत्न करने वाला है। परच्तु हमारे लक्ष्य 
कुत्जरसिह अधिक है। उन्होने तमाम बखेड़ा खड़ा कर रबखा है। 
रातियाँ भी तो उनका साथ देंगी ? आजकल रामनगर में है न ?” 


नरपति को यह बात न मालूम थी। आइचर्य के साथ बोला-- 
यह सब हम क्या जानें ।' 

जनादेन मे एक क्षण विचार करके कहा---हमारी सेना आप 
लोगो की सहायता के लिये आयेगी, आप अपने राजा को आश्वासन 
दे दें। हम महाराज की मुहर-लगी चिट्ठी आपको देंगे। कब तक 
हमारी सेना आपके यहाँ पहुंचेगी, यह कुछ समय पश्चात्‌ मालूम हो 
जायगा /) 

न्रपति जरा आतुरता के साथ बोला--“मै महाराज से स्वयं 
मिलकर कुछ निवेदन करना चाहता हूं ।' 

“किसलिये ?' जनादंन ने आँखे गड़ाकर पूछा । 

नरपति ने उत्तर दिया---वह उनके निज के सुख से सम्बन्ध रखने 
वाली बात है ।' ह 

जनाद॑न की इच्छा न थी कि नरपति उसे अपनी पूरी बात सुनाये 
. बिना राजा से मिल ले। परन्तु नरपति के हठ के सामते जनादंन की 
आनाकानी न चली राजा से साक्षात्कार हुआ । राजा को आदइचर्य था 
, कि भेरे निज के सुख से सम्बन्ध रखने वाली ऐसी कौन-सी कथा कहेगा । 

अकेले में बातचीत हुई । 

नरपति ने कहा--उस दिन पालर में प्रलय हो गया होता, यदि 
महाराज ने रक्षा न की होती ।' 

“किस दित ?' राजा ने विशेष रुचि प्रकट न करते हुये पूछा । 

नरपत्ति बोला---/उस दिन, जब पालर की लहरों पर देवी की मौज 
लहरा रही थी और मुसलमान लोग उन लहरों को छेड़ना चाहते थे ।'. 

राजा जरा मुस्कराकर बोले---मैं पालर के निकट कई लड़ाईयाँ 
लड़ चुका हूं, इसलिये स्मरण नहीं आता कि आप किस विशेष युद्ध की 
बात कहते हैं । 

. नरपति ने कहा--पालर से देवी ने अवतार लिया है । 

यह मैंने सुना है। 

वह मेरे ही घर मे हुआ है। 

“पं० जनादेन शर्मा ने बतलाया था। मै पहले से भी जानता हूं ।' 

'जय हो महाराज की ! उसी की रक्षा में महाराज ने उस दिन 
अपना उत्सगं तक कर दिया था । 

राजा ने जरा अरुचि के साथ कहा--आप जो बात कहना चाहते 
हों, स्पष्ट कहिये 

नरपति ने हाथ बाँधकर कहा-- उस दिन, जिस दिन पालर में 
बारात आई थी; उस दिन जिस दिन स्वर्गंवासी महाराज को देवी की 
रक्षा के लिये अपनी रोग-शय्या छोड़नी पड़ी थी; उस दिन, जब बड़े 
गाँव से आकर श्रीमान्‌ ने हम सब लोगों को सनाथ किया था। 

राजा मुस्कराये | बोले --'मुझे याद है वह दिन । मैं आपकी बस्ती 
में घायल होकर मार्ग में अचेत गिर पड़ा था । बहुत समय पश्चात्‌ होश 
जाया था। 

राजा यह कहकर नरपति के मन की वात जानने के लिये उसकी 
आँखों मे अपनी दृष्टि गड़ाने लगे । 

नरपति उत्साहित होकर बोला--“यदि महाराज उस दिन घायल 
न हुये होते, तो उसी दिन एक क्षत्रिय के द्वार के बन्दनवारों पर केशर 
छिटक गई होती और वह क्षत्रिय-कन्या आज दलीपनगर की महारानी 
हुई होती ।' - 

राजा को याद आ गई। परन्तु आश्चयें प्रकट करके वोले---वह 
तो एक ऐसी छोटी-सी घटना थी, कुछ ऐसी साधारण सी बात रही 
होगी कि अच्छी तरह याद नहीं आती । बहुत दिन हो गये है । तुम्हारा 
प्रयोजन इन सब बातों के कहने का क्‍या है, वह स्पष्ट प्रकार से कह क्‍यों 
नही डालते ? 

नरपति ने गोमती के पिता का नाम लेते हुये कहा---“उनके घर 
महाराज की बरात आई थी । उस कन्या के हाथ पीले होने में कोई 
विलम्ब नही दिखनाई पहइता था! ठीक उस घर के सामने महाराज 
अचेत हो गये थे । हम लोग ओऔषधोपचार की चिन्ता में थे और चाहते 
थे कि स्वस्थ हो जाने पर पाणिग्रहण हो जाय ।. परन्तु सवारी स्वरगंवासी . 
महाराज के साथ दलीपनगर चली गई। उसके उपरान्त घटनाओं के 
संयोग से फिर इस चर्चा का समय ही न आया । वह क्षत्रिय-कन्या इस 
समय विराटा सें दुर्गा के मन्दिर मे हम 'लोगो के साथ है। महाराज शीघ्र 
चलकर उसे महलों मे लिवा लाये और विवाह की रीति भी पूरी कर 
लें ।! 

आजकल ।' राजा ने जरा उत्तेजित होकर कहा-'मै युद्ध और प्रजा 
की रक्षा के साधनों की चिन्ता मे इतना अधिक उल्लला रहंता.हूं कि 
ऐसी मामूली बातों का स्मरण रखना या स्मरण करना बढ़ा कठिन है ।' 

नरपति आग्रहपुर्वक बोला--मैं अन्नदाता को स्मरण कराने आया 
हूं । ; 

राजा ने धीमे स्वर में और जरा लज्जा के सोध पूछा--“आपको 
किसने भेजा है ?' द् 


धविराठा के राजा ने । नरपति ने नम्रता के भीतर छिपे हुये अभि- 
मान के साथ कहा। 


राजा ने पँछा--यह बात जो तुम अभी-अभी कह रहे थे, क्या इसे 
भी विराटा के राजा साहब ने कहलवाया है ?' 

नरपति बोला--नहीं यह तो मै स्वयं कह रहा था, म होराज । 
वाग्दत्त क्षत्रिय-कन्या कितने दिनों इस तरह जद्धलों पहाड़ों में पड़ी 
रहेगी ?” - 
*» . वाग्दान किसने किया था ?' राजा ने पूछा । ४ 

नरपति- बिना संकोच के बोला-'यह तो महाराज जानें, परन्तु इतना 
मैं जानता हूं कि वह महाराज की रानी है | केवल भाँवर की कसर है । 
यदि उस दिन युद्ध न.हुआ होता, तो विवाह को कोई रोक नहीं सकता 
था और आज वह महलों में होती । क्‍या महाराज को कुछ भी स्मरण 
नहीं है ? शायद उस दिन के आधघातों के कारण स्मृति-पटल से यह बात 
हट -गई है ?' 
.._ राजा हिल-सा उठा, जैसे किसी ने काटा चुभा दिया हो। सोचने 
लगा, एक क्षण बाद बोला-'मुझे इन बातों के सोचने का अवकाश ही 
नहीं रहा है। सिपाही आदमी हूं। सिवा रण और तलवार के और 
किसी बात का बहुत दिनों कोई ध्यान नही रह सकता है और जिस 
सम्बन्ध के विषय में तुम कह रहे हो, वह राजाओं का राजाओं के साथ- 
होता है और लोगों के सम्बन्ध करने को भी मसनाही नहीं । यदि कोई 
पवित्र चरित्र कन्या जो शुद्ध कुल उत्पन्न हुई हो, माता पिता दरिद्व क्‍यों 
न रहे हों हमारे महलों में आना चाहे, तो रुकावट न डाली जायगी। 

परन्तु इस वात का ख्याल रखना चाहिये कि ऐसी-वैसी औरतें हमारे 
यहाँ नही धसने दी जाती ।' 


तरपति कुछ कहना चाहता था, परन्तु सन्न-सा रह गया, जैसे किसी 
ने गला पकड़ लिया हो । 


राजा ने कहा-- मुझे याद पड़ता है कि एक ठाकुर उस नाम के 
पालर में रहते थे । उनकी कन्या का सम्बन्ध मेरे साथ स्थिर हुआ था, 
परन्तु इसका क्या प्रमाण है कि यह वही कन्या है ?' 


नरपति के सिर से एक बोझ-सा हट गया। प्रमाण प्रस्तुत करने के 
उत्साह और आग्रह से बोला---“मैं सौगन्‍्ध के साथ कह सकता हूं, मेरे - 
सामने वह उत्पन्न हुई थी । अठारह वर्ष से उसे खाते-खेलते देखा है। 
ऐसी रूपवती कन्या बहुत कम देखी-सुनी गई है । महाराज ने भी तो 
विवाह-सम्बन्ध कुछ देखकर ही किया होगा । 


राजा मानो लाज में डूब गया । परन्तु एक क्षण में सम्भलकर दुढ़ता हु 
के साथ बोला--मैं भोग-विलास के पक्ष में नहीं हूं । यह समय दलीप- 
नगर के लिये बड़ा कठिन जान पड़ता है। इस समय निरन्तर युद्ध करने 
की इच्छा मन में है, उसी में हम सब का त्राण है। जब अवकाश का 
समय आवेगा, तब इन बातों की ओर ध्यान दूंगा ।' 


फिर बेफिक्री की सच्ची मुस्कराहट के साथ कहा--भर्थात यदि . 
लड़ते-लड़ते उसके पहले ही किसी समय प्राण समाप्त न हो गया तो ।' 


इस मुस्कराहट के भीतर किसी भयद्धूर दृढ़ता की झलक थी । नर- 
पति उससे सहम गथा । घीरे से बोला--'मेरी यह प्रार्थना नही है कि 
ज्यों ही अवकाश मिले, महलों की शोभा बढ़ाई जाय ।” फिर किसी भाव 
से प्रेरित होकर कहने लगा-“इस समय विराटा पर संकट है। न मालूम 
कौन कहाँ भटकता फिरे, इसलिये अन्नदात्ता, मेरे इस कहने की ढिठाई 
को क्षमा करें। स्वयु न जा सकें, तो अपने किसी प्रधान कमंचारी को 

कुछ सेना के साथ भेज दें | डोले का प्रबंध विराटा में कर दिया जायगा। 
यहाँ शोच्र बुलवा लिया जाय ।' 

क्या उस लड़की ने वहुत आग्रह के साथ यह बात कहलवाई है ?” 
राजा ने कुतर्क के स्वर में पूछा । 

नरपति का सारा शरीर उत्तेजित हो गया। रुधे हुये गले से 
बोला--न महाराज । उसने तो निषेध किया था। मैंने ही अपनी ओर 
से प्राथंना की है । वह बड़ी अभिमानी क्षत्रिय-बालिका है ।' _ 

राजा ने सांत्वना-सी देते हुये कहा--नहीं-नहीं.। मैं कोई रोक-टोक 
नहीं करता हूं । यदि उसकी इच्छा हो, तो वह चली आवे, तुम भेज दो । 
परन्तु यह समय भाँवर के लिये उपयुक्त नहीं है ।* ' 

नरपति ने सिर नीचा कर लिया। 

राजा ने कहा--अथवा अवकाश मिलने पर, अर्थात्‌ जब युद्धों से 
निबट जाऊँगा और कही कोई विध्न बाधा न रहेगी, तब मैं ही आकर 
देख लूंगा और जो कुछ उचित होगा, अवश्य करूँगा । 

इसके बाद विराटा से सम्बन्ध रखने वाली राजनीतिक चर्चा पर 
बात्तचीत होने लगी । राजा ने अन्त में नवाब के खिलाफ विराटा को 
, सहायता देने और सेना लेकर आने का वचन देकर नरपति को बिदा 
किया । _ 

नरपृति दलीपनगर से लौट आया। विराटा के राजा को उसने 
यह सन्‍्तोष-जनक समाचार सुनाया कि बहुत शीघ्र राजा देवीसिह की 
सेना सहायता के लिये आवेगी--अर्थात्‌ आवश्यकता पड़ते ही । 

प्रन्‍्तु जिस समय नरपति अपने घर--विरादा के द्वीप वाले 
मन्दिर में--आया, चेहरे पर उदासी थी ।/ ; 

रामदयाल उस समय वहाँ न था । कुमुद और गोमती थीं । 

मन्दिर की दालान में बैठकर नरपति ने कुमुद से कहा--मन्दिर 

की रक्षा तो हो जायगी । 

. कुसुद ते लापरवाही के साथ कहा---'इसमें मुझे कभी सनन्‍्देह नहीं 
रहा है । दुर्गा रक्षा करेंगी ।' 

'राजा देवीसिंह ने भी वचन दिया है। प्रतिवादन करते हुये 
नरपति बोला । 

गोमती का मुख खिल उठा । गौरव के प्रकाश से आँखें चब्चल 
हो उठी । 

गोमती ने कुमुंद से धीरे से कहा--तब यहाँ से कहीं और जाने 
की अठक न पड़ेगी ।' 

कुमुद निश्चिन्त से भाव से बोली---'अटक क्यों पड़ने लगी ? और 
यदि पड़ी- भी, तो यह नदी और अग्नवर्ती वन सब दुर्गा के है ।' 

गोमती को बुरा लगा नरपति से सरलता के साथ पूछा---दलीप- 
तगर में तो बड़ी भारी सेना होगी काकाजू ?' 

हाँ, है ।' नरपति ने उत्तर दिया--बड़ा नगर, बड़े लोग और 
बड़ी बातें ।' 

गोमती आँख के एक कोने से देखने लगी । कुमुद ने कहा--+राजा 
ते गोमती के विषय मे पूछा था। 


गोमती सिकुड़कर कुमुद के पीछे बेठ गई | नरपति ने उत्तर दिया-- 
“राजा ने नही पूछा था। मैने स्वयं चर्चा उठाई थी ॥ 

कुमुद ने कहा--आपको ज्यादा कहना पड़ा था या उन्हें सब बातों 
का तुरन्त स्मरण हो आया था ?' 

नरपति ने कुछ उत्तर नही दिया । कुछ सोचने लगा । गोमती का 
हृदय धड़कने लगा । कुमुद बोली --“राज्य के कार्यो मे उलझे रहने के 
कारण कदाचित्‌ कुछ देर मे स्मरण'हुआ होगा राजा ने क्‍या कहलवा 
भेजा है ?* 

नरपति राजपूत के कत्तंव्यो और कैण्डो से अपरिचित था उत्तर 
दिया--'मुझे तो क्रोध आ गया था। पराई जगह होने के कारण 

संकोच-वश कुछ नहीं कह सका, परन्तु कलेजा राजा की बातों से धड़कने 
लगा था | वह सब जाने दो । इस समय तो हम लोगों को इतने पर ही 
सन्‍्तोप कर लेना चाहिये कि राजा इसे स्थान की रक्षा करने के लिये 
एक-त-ऐक दिन-और शीघ्र ही अवश्य आंवेगे ।* 


परन्तु कुमुद ने पूरी वात को उघाड़ने का निश्चय कर लिया था, 
इसलिये बोली --क्या राजा होते ही वह यह भूल गये कि उस दिन पालर 
में उनकी बरात गई थी, वन्दनवार सजाये गये थे, स्त्रियों ने कलश रकक्‍्खे 
थे, मण्डप बनाया गया था और गोमती के शरीर पर तेल चढ़ाया गया 
था ? आपने क्या उन्हें स्मरण दिलाया ?” 


'मैंने इन सब बातों की याद दिलाई थी ।” न्र॒पति ने जवाब दिया-- 
परन्तु उन्होंने कोई ऐसी बात नही की, जिससे मन में उमज्भ उत्पन्न 
होती । वह तो सब कुछ भूल से गये है ।' 

गोमती पसीने में तर हो गई। सिर में चक्‍कर-सा आने लगा । 

. “उन्होने क्या कहा था ?'* कुमुद ने पूछा । ह 


नरपति ने उत्तर दिया--राज-काज की उलझनों में स्मरण नहीं रह 
सकता । यदि वह आना चाहे और वही हो जिसके साथ पालर में सम्बन्ध 
होने वाला था, तो कोई रोक-टोक न की जायगी । मैं स्वयं न आ सकेगा । 
सेना लेकर जब विराटा की रक्षा के लिये आऊँगा, तब जैसा कुछ उचित 
. समझा जायगा करू गा । 


नरपति के मन पर राजा की तत्सम्वन्धी वार्ता सुनकर जो भाव 
अंकित हुआ, उसे उसने अपने शब्दों में राजा की भाषा का रूप देकर . 
प्रंकट किया । 


कुमुद बोली--“वह इतनी जल्दी भूल गये ! राजपद और राजमद 
क्या मनुष्य को सब-कुछ भूल जाने के लिये विवश कर देते है ! जैसे 
क्षत्रिय वह है, उनसे कम कुलीन क्या यह दीत क्षत्रिय-बालिका है ?* 

वह तो कहते थे ।' नरपति ने तुरन्त उत्तर दिया--'कि राजाओं . 
का सम्बन्ध राजाओं में होता है ।' 

गोमती चीख उठी । चीख मारकर कुमुद से लिपट गई । नरपति ने 
देखा, पसीने में डूब-सी गई और शायद भचेत हो गई.। पंखा ढूंढ़ने 
के लिये अपनी कोठरी में चला गया । 


कुमुद ने गोमती को धीरे से अपनी गोद की ओर खींचा । वह अचेत' 
न थी, परन्तु उसके मन और शरीर को भारी कष्ट हो रहा था । 

कुमुद का जी पिघल उठा । बोली-गोमती, इतनी-सी बात से 
ऐसी घबरा गई ! इतनी अधीर मत होओ । न मालूम महाराज ने क्या 
कहा है और काकाजू ने क्या समझा है। वह सेना लेकर थोड़े दिनों में 
यहाँ आ ही रहे है। यहाँ सब बात यथावत्‌ प्रकट हो जायगी। मुझे 
आशा है, राजा तुम्हें अपनायेंगे । 

गोमती कुछ कहना चाहती थी परन्तु उसका गला बिलकुल सूख 
गया था, इसलिये एक शब्द भी मूँह से न निकला । 

इतने मे नरपति पंखा लेकर आ गया । कुमुद ने कहा-“आप भोजन 
करें, मै तब तक हवा करूँगी ।' 

न, यह ने होगा । नरपति बोला--देवी इस लड़की को पंखा 
झलेंगी ! मैं झले देता हूं ।! 

कुमुद ने कहा--“अकेले में उससे कुछ कहना भी है ।* 

पंखा वही रखकर नरपति कोठरी में चला गया । 

पंखा झलते हुये कुमुद बोली--शांति और धैर्य के साथ उनके 
ससैन्‍्य आने की बाठ जोहनी ही पड़ेगी। वह मन्दिर मे अवश्य आवेंगे | 
मैं यहाँ पर रहूं या कही चली जाऊँ, तूृम बनी रहना । वह तुम्हें यहाँ 
अवश्य मिलेगे। निराश मत होओ ।' 

पंखे की हवा से शरीर की भड़क शांत हुईं। कुमृद को पंखा झलते 
देखकर गोमती को बोलने का विश्येष प्रयत्न करना पड़ा । 

सिसकते हुये धीरे से वोली-मुझे यहाँ छोड़कर कही न जा सकोगी । 
' भरे मन में अब और कोई विशेष इच्छा नहीं है। जब तक प्राणन 
जायें, तव तक चरणो मे ही रखना ।* 


कुमुद की पूर्व रुखाई तो पहले ही चली गई थी, अब उसके मन में 
दया उमड़ आईं | कहा-- “जब तक राजा तुम्हें स्वयं लेने नहीं आते, 
तव तक तुम्हें वहाँ अपने आप जाने के लिये कोई न कहेगा। परन्तु 

तुम्हें यह न सोचना चाहिये कि उन्होंने किसी विशेष निदुराई के वश 

होकर इस तरह की वात कही है। 

गोमती चुप रही । 

कुमुद एक क्षण सोचकर बोली-“यदि हम लोगो को यहाँ से किसी 
दूसरे स्थान पर जाना पड़ा, तो तुम अवश्य हमारे साथ रहंना। हमें 
आशा है, राजा सैन्य आयेंगे, परन्तु यह आशा बिलकूल नही है कि ' 
उनके आने तक हम लोग यहाँ ठहरे रहेंगे । उनके आने की खबर मिलने 
के पहले नवाब अपनी सेना इस स्थान पर भेजने की चेष्टा करेगा। हम 
लोगों को शायद बहुत शीघ्र ही यह स्थान छोड़ना पड़ेगा ।' 


गोमती ने साथ ही रहने का दृढ़ निश्चय प्रकट किया । 
[ ६८- | 


दलोपनगर का राज्य उन दिनों भँवर में फंसा हुआ-सा जान पड़ता 
था । राजा देवीसिंह का अधिकार अवश्य हो गया था, परन्तु उसकी 
सत्ता सबों ने नही मानी थी । कोई-कोई खुल्लम-खुल्ला विरोध कर देते 
” थे, बहुतों के भीतर-भीत र प्रतिकूलता की लहरें उठ-रही थी । जनादंन 
शर्मा, हकीमजी और लोचनसिंह-सदृश लोग नये राजा के दृढ़ पक्षपाती 
थे, परन्तु अनेक प्रमुख लोग विपरीत भाव का प्रदर्शन न करते हुये भी 
कोई ऐसा काम नही कर रहे थे, जिससे स्पष्ट तौर पर यह विश्वास 
होता कि वे देवीसिंह के सहायक है। माल-विभाग और सेना को देवी- 

सिंह बहुत ध्यान के साथ सुधार रहे थे, परन्तु वर्षों की बिगड़ी हुईं 
संस्थाओं का ठिकाना लगाना कुछ बिलम्ब का काम होता है। 
उधर कुन्जरसिह विगड़े-दिल सरदारों को अपनी ओर जुटाने में दत्त 
खित था। रानियों की ओर से भी परिश्रम जारी था। जो लोग देवी- 
सिंह के विरुद्ध थे, वे यह जानते थे कि रानियों को कालपी के फौजदार 
की सहायता मिल रही है । उन्हें यह भी मालूम था कि यह सहाण्ता 
कुन्जरसिह के लिये अप्राप्य_ है, परन्तु वे लोग यह विश्वास करते थे 
कि नवाब कुन्जरसिह के साथ पुरुष होने के कारण मैत्री की सन्धि 
ज्यादा जल्दी करेगा । इसलिये ऊरहोंने सहायता का बचन तो रानियों 
को दे दिया, परन्तु मन के भीतर कुन्जरसिंह के लिये फाटक बिलकुल 
बन्द नही किये । यह कहा कि तवाब को आपके साथ होते देखकर हम 
लोग आपके साथ हो जायेगे । परन्तु यह्‌ वचन भी नही दिया । 


कुञ्जरसिह पर इसका बहुत कष्ट-दायक प्रभाव पड़ा। वह कुछ 
दिन आशा ओर निराशा के वीच मे भटकता हुआ अन्त में बहुत थोड़ी- 
सी आशा मन मे लिये हुये विराठा लौट आया । उस समय नरपति को 
दलीपनगर से लौटे हुये दो-एक दिन हो चुके थे । 
सन्ध्या के पूर्व ही कुन्जरसिह मन्दिर में आ गया। उसे देखतें ही 
गोमती अपनी कोठरी में चली गई । कुमुद ने देखा, कुन्जर का चेहरा 
बहुत उतरा हुआ है । 
घीरे-धीरे पास जाकर जरा गम्भीर भाव से कुमुद ने कहा-- “आप 
थके माँदे मालूम होते-है । क्या दूर से आ रहे है ?' 
हाँ,दूर से आ रहा हुं ।' कुन्जरसिह ने थके हुये स्वर में जवाव दिया। 
आशा नही कि अब की वार विराठटा छोड़ने पर फिर कभी लौटकर 
आऊँंगा ।' 
दुःख का कोई प्रदर्शन न करके कुमुद ने सहज कोमल स्वर में कहा- 
'जब तक आप यहाँ है इस दालान मे डेरा डाले ।' 

दालान में अपना सामान रखकर कुज्जरसिह बोला--सुनता हूं 
कुछ दिनों में विराटा का यह गढ़ और मन्दिर दलीपनगर के राजा 
देवीसिह के शिविर बन जायेंगे ।' 

'उस दिन के लिये हम लोग कदाचित यहाँ नही वने रहेंगे ।” कुमुद 
ने धीरे से कहा । 

कुञ्जरसिंह को नरपति्सिहु का ख्याल आया। पूछा--“काकाजू 
कहाँ है ?' . 

किसी काम से उस पार गाँव गये हैं। आते ही होंगे । आपको नही 
मिले ? आप तो गाँव में ही होकर आये है ?' कुमुद ने उत्तर दिया । 


कुञ्जरसिह ने जरा उत्तेजित स्वर मे कहा--अब यह गांव देवीसिंह 
को अपने यहा बुला रहा है। मैं और देवीसिह एक स्थान पर नहीं रह 
सकते । इसलिये अलग होकर आया हूं। यदि गाँव से ही किसी से 
बतबड़याव हो पड़ता, तो यहाँ तक दर्शनों के निमित्त न आ पाता। 
: कुमृद ने पूछा--“राजा देवीसिह कालपी के नवाब का दमन करने 
के लिये इस ओर आवेंगे इसमें आपको क्‍या आक्षेप है?” ८ 


कुञ्जरसिह ने उत्साह के साथ उत्तर दिया--यह मेरे बड़े सोभाग्य 
की वात है कि कम-से-कम आपके हृदय मे तो मेरे लिये थोड़ी-सी 
सहानुभूति है। वैसे इस अपार संसार मे मेरे कितने हितू है ?” 
कुमुद ने द्वार की ओर देखकर कहा--अब तक काकाजू नही 
आये । न जाने कहाँ देर लगा दी है। 
कुञ्जर ने इस मंतव्य के विषय मे कुछ न कहकर, अपनी ही चर्चा 
जारी रक्खी-“कालपी का नवाब मेरा शत्रु है मै उसके विरुद्ध सदा खड़ग 
उठाये रहने को तेयार हुं। परल्तु मैं यह कैसे भूल सकता हूं कि देवीसिह 
अनाधिकार चेष्टा से, अन्याय से; छल-कपट से मेरी गद्दी पर जा बैठा 


है ? देवीसिह का प्रतिकार मेरे लिये उतना ही आवश्यक है, जितना 
कालपी के नवाब का--+ 

बात काटकर कुमुद बोली--'मै जरा बाहर से देखती हूं कि 
पिताजी आ रहे है या नही और उन्हें कितनी देर है। अभी सूर्यास्त 
नहीं हुआ है दूर तक का आदमी दिखलाई पड़ सकता है । 
कुमुद वारीकी से गोमती की कोठरी की ओर निगाह दौडाती हुई 
दरवाजे के वाहर हो गई । " 
कुझ्जरसिंह भी पीछे-पीछे गया, परन्तु उसने यह न देख पाया कि 
गोमती भी अपनी कोठरी छोडकर चुपचाप पीछे-पीछे हो ली है । 
बाहर जाकर कुमुद ने देखा कि नर॒पति के लौठ आने का कोई 
लक्षण नही । बाहर ठिठक गईं। पूर्व की ओर के वन की रेखा को 
परखने लगी इतने मे कुछ्जरसिह वहाँ आ गया ॥ हाथ जोड़कर बोला- 
मै देवीसिह का विरोधी हू, इसमे यदि आपको कोई बात खटकती 
हो, तो आज से सम्पूर्ण विरुद्ध भाव को हृदय के भीतर से धोकर वहा 
सकता हूं परन्तु यदि में आपको यह विश्वास करा दूँ कि कपट और 
अन्याय से देवीसिंह मेरे राज्य का अधिकारी हुआ है तब भी आप क्या 
उसका साथ देने की आज्ञा देगी ? यदि ऐसी अवस्था में भी अपना हक 
छोड़ देने का आदेश होगा, तो वह आज्ञा भी शिरोधाय होगी ।' 
कुमुद ने आग्रह के साथ कहा--हाथ मत जोड़िये,। यह अच्छा 
नही मालूम होता । आप राजकुमार है। 
कुञ्जर अधिकतम आग्रह के साथ वोला--“राजकुमार नहीं हु। कम 
से-कम आपकी समझ मे कुछ भी नहीं हूं, केवल सेवक हूं, भक्त हूं । 
कुमुद ने कहा---जब तक काकाजू नही आते, चलिये, उस चट्टान 
पर बेठकर आपसे लड़ाइयो की कुछ चर्चा सुनूं हम लोगों को यहाँ 
संसार का और कोई वृतांत सुनने को नही मिलता। काकाजू हाल में 
दलीपनगर गये थे ।' 
'परन्तु अच्तिम वात के मृंह से निकलते ही कुमुद ने अपना होठ 
काट लिया । वह इस बात को कहना नही चाहती थी, न-मालूम कंसे 
निकल पड़ी ।! 

जिस चट्टान पर बैठने को कुमुद ने इच्छा प्रकट की थी, वह पास 
ही थी । कृञजर उसके नीचे की ओर वाली ढाल पर जा वैठा और कुमुद 
उसकी टेक प्र। दोनों की पीठ मन्दिर के द्वार की ओर की थी । 

कुञ्जर ते पुछा--काकाजू दलीपनगर किस लिये गये थे ?” 


“आपको तो मालूम ही होगा ।' कुमुद ने उत्तर दिया--मिरी इच्छा 
न थी कि वह जाते, परन्तु यहाँ के राजा ने उन्हें हुठ-करके भेजा । इस 
समय विराठा को सहायता की बड़ी आवश्यकता है ।' 

“इसमें हज ही क्या हुआ ?' कुज्जरसिह ने कहा-“विराटा इस समय 
संकट में है। मुझ-सरीखे लोग यदि उसकी सहायता तहीं कर सकते, तो 
जो उसकी सहायता कर सकते हैं, उनके पास तो निमनन्‍्त्रण जायगा ही 
परन्तु यदि आपकी कृपा हुई, तो देवीसिह के विना मैं अकेला ही बहुत 
कुछ करके दिखलाऊंगा । 


कुमुद ने उत्तर नहीं दिया । 

कुड्जर बोला--आगामी युद्ध में, ऐसा जान पड़ता है, विराठा का 
राजा वेवीसिंह का साथ देगा । ऐसी अवस्था में मेरा यहाँ आना अब 
असम्भव होगा । क्‍्या'विराटठा का राजा किसी प्रकार मेरी ओर हौ 
सकता है ?' ह 

कुमुद के उत्तर देने के पहले तुरच्त कुझ्जर ने कहा--यह असम्भव 
है । सबदलसिह मानते है कि मैं कालपी की सेना का मुकाबला करने में 
उनकी अच्छी सहायता नहीं कर सकता हूं। वह क्‍यों मेरा साथ देते 
लगे ? और फिर उन्होंने स्वयं देवीसिंद को बुलाया है ।* 

नि.स्वास परित्याग कर कुझ्जरसिंह बोला-- अब देवीसिंह के राज्य 
की अखण्डता में कोई सन्देह नहीं, अर्थात्‌ यदि वह्‌ कालपी के नवाब को 
पराजित कर सका ।' 


.. फिर तुरन्त आतुरता क्रे साथ उसने कुमुद के पैरों की भोर हाथ 
बढ़ाते हुये कहा--यदि मैं इन चरणों की रक्षा में अपना सब कुछ 


३ 

विसरजंन कर सकूँ, इसी सामने वाली धार में, इस भयंकर दह में यदि 
किसी दिन मुझे वह प्रयत्न करते हुये विलीन हो जाना पड़े, तो यही 
समझूंगा कि दलीपनगर का क्या सारे संसार का राज्य मिल गया । क्‍या 
मुझे इतने की--केवल इतने-भर की- आज्ञा मिल जायगी ? दलीपनगर 
का कोई भी राज्य करे, संसार किसी के भी “अधिकार में चला जाये, 
परन्तु यदि मुझे इन चरणों में रहने दिया जाय, तो मुझे सव कुछ मिल 
गया ।' 

कुमुद चुप थी । वेतवा के पूर्वीय किनारे को जल-राशि छूती हुई 
चली जा रही थी । अस्ताचलगामी सूर्य की कोमल सुवर्ण-रश्मियाँ बेतवा 
की धार पर उछल-उछलकर हँस-सी रही थी । उस पार के वन-चृक्षों 
की चोटियों के सिरों ने दूरवर्ती पर्वत की उपत्यका तक श्यामलता को 
एक समरस्थली-सी बना दी थी । उस सुन्दर सुनसान में कुझ्जरसिह के 
शब्द बजु-से गये । 


कुमुद ने कहा---हम लोगों का कुछ ठीक नही, कव तक यहाँ रहें, 
कब यहाँ से चले जायें और कहाँ जा रुके ।' 

“इसमें मेरे लिये कोई वाधा नही ।” कुझ्जरसिह उमज्भध के साथ 
बोला--आप यहाँ न रहें, यह मे री पहली प्रार्थना है । दूसरी प्रार्थना यह 
हैं कि आप जहाँ भी जाये, मुझे साथ रहने की अनुमति दें । बुरा ममय 
आ रहा है। यदि साथ में एक सैनिक रहेगा, तो हानि न होगी ।' 


कुमुद ने बहती हुई धार की ओर देखते हुये कहा--दुर्गा के सै निकों 
को कभी कष्ट नहीं हो सकता । जब कभी मनुष्य को दुःख होता है, 
अपने ही भ्रम के कारण होता है। यदि मन में भ्रम न रहे, तो उसे 
किसी का भय न रहे ।' | 


धरम का यह ऊँचा तत्व किसे मान्य न होगा ?' कुज्जरसिह ने . 


कहा--'फिर भी एक दिन दढ अत्यंत दृढ़ भक्त की यह विनती तो स्वीकार 
करनी ही पड़ेगी ।' ह 

कुमुद चुप रही । 

कुञज रसिह किसी भाव के प्रवाह में बहता हुआ-सा बोला---यदि 
आपने निषेध किया, तो मैं आज्ञा का उल्लंघन करू गा, यदि आपने अनु- 
भति न दी, तो मैं. अपने हुठ पर अठल रहूंगा--मैं छाया की तरह 
फिरू गा । पक्षियों की तरह मड़राऊंगा । चट्टानों की तली में, पेड़ों के 
तीचे, खोहों में, पाती पर, किसी-न-किसी प्रकार बना रहुंगा । आपको 
अकुटी-भज़ का अवसर न दूँगा परन्तु निकट बना रहूंगा । साथ रबखूँगा 
केवल अपना खड॒ग । समय आने पर दुर्गा के चरणों में अपना मस्तक 
अपंण कर दूंगा ।* 

'राजकुमार !' काँपते हुये गले से कुमुद ने कहा । 

आज्ञा ?' पुलकित होकर कुन्जर बोला । 

कुमुद ने उसी स्वर में कहा-आपको इतना बडा त्याग नहीं करना 
चाहिये । 

'कितना बड़ा ? कौन-सा ?! कुन्ज़र धारा-प्रवाह - के साथ कहता 
चला गया--नवाब से लड़ना धर्म है । धर्म की रक्षा.करना कतंव्य है । 
कंतेव्य पालन करता धर्म है। आपकी आज्ञा का पालन करना धर्म, 
कतंव्य और सर्वस्व है । यदि इन चरणों की कृपा बती रहे, तो मैं संसार- 
भर की एकत्र सामर्थ्य को, तुच्छ तृण के समाच समझू, मुझे कुछ न मिले, 
संसार भर मुझे तिरस्कृत, वहिस्कृत कर दे, परन्तु यदि चरणों की कृपा 
बनी रहे, तो, मै समझ कि देवीसिंह मेरा चाकर है, नवाब मेरा गुलाम 
है और संसार भर मेरी प्रजा है ।* 

कुमुद ने मुस्कराकर, परन्तु ढढ़ता के साथ इस प्रवाह का निवारण 
करते हुये कहा--धीरे से, धीरे से । इतने जीश की बात करते की 
आवश्यकता नही ।' 


कुन्जर धीरे से परन्तु उसी जोश के साथ वोला--'तब अनुमति 
दीजिये, आज वरदान देना होगा । 

कुमुद ने लम्बी साँस ली। 

कुड्जरसिह ने कहा-आपका शायद यह विचार है कि मैं नीच हूं 
और नीच को वरदान नही दिया जा सकता | परन्तु मैं कहता हूं कि 
वसन्‍्त छोटे और बडे सब प्रकार के वृक्षों को हरियानी देता है, घरा- 
शायी धास के तिनकों में भी नन्‍हें-तन्‍्हें सुन्दर फूल लगा देता है और 
पवन किसी स्थान को भी अपनी कृपा से वंचित नहीं रखता । 

कुमुद बोली-'आप यदि देवीसिंह से लड़ेंगे, तो कालपी के नवाब 
का पक्ष सबल हो जायगा । 

'मैं देवीसिह से नही लड़ंगा ।' 

क्यों ?' 

“आपकी इच्छा नही जान पड़ती | मैं देवी सिंह से सन्धि कर लूंगा। 
अपना सारा हक त्याग दूंगा 


मैं यह नहीं चाहती, और न यह कहती ही हूं । 
इसके वाद कुछ पल तक सन्नाटा रहा। कुन्जर ने कहा-वास्तव 
में अब मेरे जी में कोई बड़ी महत्वाकांक्षा शेप नहीं है। यदि कोई परम 
अभिलापा है, तो चरणों की सेवा की है ।/ 
यह कहकर कुन्जरपसिंह ने कुमुद के परों को छ लिया। कुमुद ने 
' पीछे पैर हटाने चाहे, परन्तु न हटा सकी | बोली-'आपने क्या किया ?' 
. कुन्जरसिह ने कहा-'आप मेरी पूज्य है। मेरी सम्पूर्ण श्रद्धा की 
केन्द्र है । मैंने कोई अनोखा कार्य नही किया ।' 
कुमुद काँपती हुई आवाज में बोली-भाप ऐसा फिर कभी न 
करना। मैं कोई अवतार नहीं हूं । साधारण स्त्री हूं । हाँ, दुर्गा माता की 
सच्चे जी से पूजा किया करती हूं । आप मुझे अवतार न समझें ।' 
और आप मुझे ।' कुन्जर ने कहा-“नीच व्यक्ति न समझें। 
तुरन्त कुमुद बोली-आप क्यो यह वार-बार कहते है? मैं सब 
बातें सुन-समझकर ही आपको राजकुमार कह कर सम्बोधित करती हूं 

और करती रहंगी। अर्थात्‌ जब कभी आप हम लोगों को मिल जाया 
करेंगे । | 
बड़ी रुता के साथ कुज्जर ने कहा--'मैंने आज से देवीसिंह का 
विरोध छोड़ा । चरणों में ही सदा रहने का तन्तिर्चवय किया--* 
न-त । कुमुद जल्दी से बोली--'इस तरह का प्रण मत करिये। 
आप देवीसिंह का सामता अवश्य करें। अपने हक के लिये लड़ें, परल्तु 
कालपी के नवाब से जब वह 'निवट लें । 


कुब्जर ने कहा--इसके सोचने के लिये अभी बहुत समय है, परन्तु 
यह बात तय है कि चरणों में से हटाया नहीं जाऊँगा। 


कुमुद वोली---यह स्थान कैसा सुन्दर है । टापू के दोनों ओर से 
वेतवा की धार चली जा रही है। लम्बी, चौड़ी, ढालू और सम-स्थल 
चढ़ानों और पठारियों से जब पानी टकराता है, तब किसी बाजे के 
बजने सा कोलाहल होता है। चतुदिक वन-बीहड में ऐसी निस्‍्पन्‍्दता 
छाई हुई है कि विश्वास होता है कि पवेत, वन और नदी-वेष्ठित इस 
टापू को दुर्गा ते विशेष रूप से चाहा है। मेरी इच्छा नहीं है कि यह 
स्थान छोडू--परन्तु कदाचित्‌ विवश होकर छोड़ना पडे ।* 

'यहाँ बने रहने में कोई हानि नहीं ।' कुछ्जर ने कहा--देवीसिंह 


इस टठापू में अपनी छावनी डालकर अपने को कंद नहीं करावेगा । 


उसकी छावनी मुसावली की तरफ कहीं पड़ेगी । यदि वह आसानी से 


“यहाँ तक आ पाया, तो मैं यहाँ किसी चट्टान की छाया में खड़्ग 


सम्भाले हुये पड़ा रहूंगा ।' 

कुमुद बोली--“अभी कुछ नहीं कहा जा सकता। कदाचित्‌ अठक 
पड़ी तो सामने वाले वन में चली जाऊँगी ।' 

कुब्जरसिह हाथ जोड़कर -कुछ कहना चाहता था कि कुमुद ने 
निवारण करके कहा--'फिर वही अत्याचार ! आप यदि हम लोगों के 
निकट रहना चाहें तो यह सब कभी मत करना। ह 

कुअजरसिंह की नसों में विजली-दीौड़ गई। उसने प्रमत्त नेत्रों से 
कुमूद की ओर देखा । आँख मिलते ही कुमुद का चेहरा लाल हो गया। 
परन्तु रप्टि बचाकर बोली--काकाजू आ ही रहे होगे। सन्ध्या हो रही 
है । दिया-बत्ती और आरती का प्रवन्ध करना है । में जाती हू । 

कुमुद चट्टान की टेक पर खड़ी हो गई । ऐसा जान पड़ा, मानों 
कमलो का समूह उपस्थित हो गया हों--जैसे प्रकाण--पुरज खड़ा कर 
दिया गया हो | पैरों के पैजनों पर सूर्य की स्वर्ण-रेखायें फिसल रह 
थी। पीली घोती मदद पवन के धीमे झकोरे से दुर्गा की पताका की 

ह धीरे-चीरे लहरा रही थी । उन्नत माल मोतियों की तरह भास- 

मात था। बड़े-बड़े नेत्रों काले नैनों की बरोनिरयाँ भौहों के पात्त पहुंच 
गई थी। आँखों से झरती हुई प्रभा ललाट पर से चढ़ती हुई उस निर्जन 
स्थान को अलोकित-सा करने लगी। क्राघे सुले हुमग. सिर पर से स्वर्ण 
को लजाने वाली बालों की एक लटठ गर्दन के पास जरा चंचल हो रही 
थी। उस विस्तृत विशाल बन और नदी की उस ऊँची चट्टान के सिरे 
पर खडी हुईं कुमुद को देखकर कुम्जर का रोम-रोम कुछ वहुने के लिये 
उत्सुक हुआ । 

वे चट्टान और पठारियाँ, वह दुर्गंभ और नीली घार बाली वेतवा, 
बह शाँत भयावना सुनसान, वह हृदय को चंचल कर देने वाली एकांतता 
ओर चट्टान की टेक पर खड़ी हुई अतुल सौंदर्य की वह सरल मूर्ति ! 

कुज्जर ने मन में कहा--'अवश्य देवी है । विद्व को सुन्दर और 
प्रेममय बनाने वाली दुर्गा है।' 

कुझजर को अपनी ओर आँख गड़ाकर ताकते हुये देखकर कुमुद के 
चेहरे पर और गहरी लाली छा गई। उस समय सूर्य को कुछ किरणें 
ही वाकी रह गई थी | वे उस लालिमा को और भी उद्दीप्त कर गई । 

कुज्जर को ऐसा आभास हुआ, मानो सम्पूर्ण विश्व के पुष्पों ने 
अपनी ताजगी उस लालिमः को दे दी हो । हृदय उमड़ पड़ा । विश्व 

अर को अपने में भर लेने के लिये लालायित हो उठा और किसी अपरि- 
चित, किसी निस्सीम, किसी अनिश्चित बलिदान के लिये रढ़ता अनुभव 
करने लगा । 

कुमुद ने धीरे से कहा-- नाव में बैठे हुये काकाजू भी आ रहे है। 
मैंने कहा था न कि वह आते ही होंगे ।' परन्तु कुसुद ने कुझ्जर की ओर 
देखा नही ।॥ 

कुब्जर उन्मत्त-सा होकर बोला--एक बार, केवल एक बार चरणों 
को अपने मस्तक से छला लेने दीजिये और हृदय से । 

कुमुद के मुख-मण्डल पर फिर गहरी लाली दौड़ आई । भुकुटि-भज्ध 
करने की उसने चेष्टा की, परन्तु विफल हुईं। मुस्कराहठ ने होठों को 
बरबस पकड़ लिया | बोली-- “यदि आपने यह प्रयास किया तो मैं इसी 
ठोर से कद पड़ंगी, फिर चाहे चोट भले ही लग जाय । 

'नहीं, मैंने इस संकल्प का त्याग कर दिया। आप इसी ओर से 
उतर आवें । 

कुमुद बिना कोई शब्द किये धीरे से उत्तर आई। नीचे आते ही 
उसने देखा, गोमती चद्ठान के पास से तेजी से भागती हुईं मन्दिर में घुस ' 
गई कुज्जर ने नहीं देखा । 

दरवाजे की ओर जाती हुई कुमुद से धीरे से बोला--मैं अपने 
'मन्दिर में अपनी देवी की आरती करूगा । 

कुपुद चली गई । 

| ६६ । > 

दिया-बत्ती और आरती हो चुकने के बाद गोमती को ऐसा जोन 
पड़ा; जैसे कुमुद उससे कुछ बातचीत करना चाहती हो । वह भी उत्सुक 
नहीं जान पड़ती थी । 

उस दिन कोठरी में कुछ गरमी मालूम होती थी, इसलिये -वे दोनों 
मन्दिर की छत पर चली गई | कोठरियों, देवालय और दालान सब पर 
छतें थी। बहुत आदमी आराम के साथ उन पर लेट सकते थे । 

रात्रि अन्धकारमय थी । वेतवा के प्रवाह की चहल-पहल स्पष्ट 
सुनाई पड़ती थी । जब कभी कोई बड़ी मछली उछलकर एक स्थान से 
दूसरे स्थान को दौड़ती थी, तव साफ सुनाई पड़ता था। बीच-बीच में 
किसी भ्रम से, किसी भय से टिटहरी चिल्ला पड़ती थी, वैसे सुनसाव था। 
आकाश में बिखरे हुये तारे और कह्दी-कहीं उनकी झुरमुटे-प्रकाश के 
एक मात्र साधन थे। केवल पानी पर कुछ , टिमटिमाहट दिखलाई 
पड़ती थी । 

वे दोनों लड़कियाँ उस तिमिरावृत छत पर बैठ गई । गोमती का 


कलेजा धक-धक कर रहा था । 

कुमुद बोली--तुमने कुछ उपाय सोचा ? 

कौन-सा ? गोमती ने पूछा । 

कुमुद ने कहा--यही ठहरकर घटनाओं के चक्र और उनसे छुटक 
पड़ने वाले-किसी अवसर की प्रतीक्षा में इसी स्थान पर बने रहता चाहिये 
अथवा उस पार उस गहन वन मे, जिर॒क्री एक रेखा भी इस समय लक्ष्य 
नही हो सकती, चल देना चाहिये ।' न्‍ 

आपसे वडकर इस विपय पर सम्मति स्थिर कंरने वाला और कौन 
है ? जहाँ चलोगी, वही मैं पैर वड़ा दूँगी।' 

में समझती हूं, हम लोग अभी यही बने, रहें ।' 

ठीक है। ; 

दलीपनगर के महाराज के आने की वाद तो देखनी ही पड़ेगी । 

गोमती ने कुछ नही कह । 

कुमुद वोली--काकाजू ने ह जो कुछ उस' दिन कहा था, उससे 
अपने मन को इतना दुखी मत बनाओ । मैं तुमसे पहले भी कह चुकी 


हूं, राजा काकाजू को पहले से जानते थे । उनके उस प्रस्ताव पर सहसा 
कैसे स्वीकृति दे देते ?” ॒ ] ४ 

गोमती ने कहा-'क्या बतलाऊँ' आजकल - ऐसी-ऐसी अनहोनी बातें 
हो रही है कि मेरा चित्त बिल्कुल ठिकाने नही है “जी चाहता है, इसी 
दह मे देह त्याग कर दूं। मालूम किस भ्रम और किस आशा के वश 
इस समय जीवन धारण किये हूं ।' 


कुमुद बोली- राजा तुम्हें किसी-त-किसी दिन अवश्य मिलेंगे परन्तु 
तुम्हें इतना मान नहीं करना: चाहिये | यदि वह न आ सके, तो तुम्हें 
उनके पास स्वयं पहुच जाते में संकोच न करना चाहिये । '.. 


ऐसा कही सम्भव है ? कोई ऐसा करता है ?' गोमती ने पूछा । 

कुमुद ने उत्तर दिया--क्यों नही ? -जहाँ पुरुष आगे पैर बढ़ाता 
है, वहाँ स्त्री नही बढ़ाती, परन्तु जहाँ पुरुष आगे नहीं बड़ात१, वहाँ स्त्री 
को अग्रसर होने में क्यों संकोच होता चाहिये ?' 

गोमती ने हँसकर कहा--ढिठाई क्षमा हो | यह तो बतलाइये कि 
इस पथ की बातो को कहाँ से सीखा ? , 


कुमुद ने बुरा नहीं भाना | बोली--इन बातों को बिना सिखलाये 
ही जान लेना स्त्रियों का जन्म सिद्ध अधिकार है। मैं जानती हूं, तुम्हें 
राज्य का लोभ नही है । शायद तुमने राजा को अच्छी तरह देखा भी 
नही है, फिर क्‍यों इतना अपनापन प्रकट करती हो ? .- 


- गोमती भी स्पष्ट बातचीत करने के लिये उस रात तैयार थी। 

कुमुद का मन भी स्पष्टता की ओर बढ़ रहा था। 

गोमती ने कहा--इसका उत्तर मै क्‍या दे सकती हूं ? कुछ कहती, 
परन्तु कहते डर लगता है। आप में देवी का अंश है ।' 

रहने दो । कुपुद जरा उत्तेजित होकर दोली-हममें, तुममें वह 
अंश वर्तमान है । जब मनुष्य की देह धारण की है, तब उसके गुण दोष 
से हम लोग नहीं बच सकते । कहो, क्या कहना है ?' 

गोमती ने धीरे से प्रश्त किया-आपके हृदय में विश्व प्रेम के सिवा 
और किसी वस्तु के लिये भी- स्थान है या नही ?” 

कुमुद ने हँसकर उत्तर दिया-विश्व में सब आये और इसमें तो 
कोई सन्देह ही नही कि विश्व को प्यार करती हूं ।' 


गोमती कुछ सोचने लगी । देर तक सोचती रही । कुमुद उस सुन- 
सान अच्घेरे में दृष्टि गड़ाने लगी । अन्त में आँगन में कुछ खटका सुनकर 
बोली-'अभी लोग सोये नही ।' फिर आँगन की और देखकर कहा--- 
'काकाज तो सो गये है । 


गोमती बोली---/वह जो आज संध्या के पहले कहीं से आये थे, 
आँगन में टहल रहे है ।' रु 

हाँ वही।' कुमुद ने धीरे से कहा। फिर एक क्षण वाद सहसा 
पूछा--“रामदयाल कई दिन से नहीं दिखलाई पड़े ?' 

आपने नाम कैसे जावा ? आइचय के साथ गोमती ने पूछा । फिर 
धीरे से बोली-“आजकल सब कोई सव किसी के नाम जानते हैं ।' 

सो वात नहीं है ।' कुमुद ने मीठे स्वर में कहा--तुम्ही ने तो एक 
वार कहा था कि वह महाराज का भृत्य है ।' 

गोमती ने स्वीकार किया । 

कुमुद बोली-“काकाजू से न मालूम क्‍या राजा ने कहा था और 
क्या उन्होंने सुना था | इसके सिवा इस तरह की वातों से काकाजू का 
प्रयोजन नही रहता है। मेरी तम्मति है, तुम रामदयाल के द्वारा सब 


बातें अच्छी तरह समझ वृूझ लो। व्यर्थ ही राजा को दोषी मत 
ठहराओ । 


कुमुद के शब्दों और कण्ठ के लोच से सहानुभूति का प्रवाह-सा 
उमड़ रहा था । गोमती ने उसकी सच्चाई को अनुभव किया । 

जिस बात को गोमती बड़ी देर से भीतर ही रोके हुये थी, उसने . 
अब कहा-“जीजी, एक वात पूछू ?' 

अवश्य ।' ह 

आप कभी विवाह करोगी ? 

कुमुद हँसने लगी । गोमती उत्साहित हुई। बोली - “यदि आज इस 
प्रश्न का उत्तर न दें, तो फिर कभी दीजियेगा, मैं जानना चाहती हूं । 
बहुत दिनों से यह बात मत में उठ रही है ।' 

क्यों ?! कब से कुमुद ने पूछा । 
“इसका कारण नहीं बतला सकती । गोमती ने उत्तर दिया । 

: कुमुद हुँसकर बोली-- तुम्हारे इस प्रइन का ठीक-ठीक उत्तर 
इसलिये नही दिया जा सकता कि इस तरह के प्रसज्भ की कभी कल्पना 
ही नही की ।' ' ४ * 

[ ७० ] 

“उस दिन नरपति के मूह से राजा देवीसिंह की कही हुई बात. को 
सुनकर गोमती को बड़ा विषाद हुआ था। परल्तु आशा ने धीरे-धीरे 
भन को फिर चेतन किया । शायद महाराज ने यह न कहा हो । कुछ 
कहा और नरपति काकाजू ने सुता कूछ और हो, अथवा यही कुछ कहा 
हो कि राज्य के काम-धंधों के मारे कैसे इतनी जल्दी स्मरण हो आता ? 
परन्तु उन्होने यह क्‍यों कहा कि वही है था कोई और परन्तु वह सहसा 
मान भी कैसे लेते कि वही हूं ? मान लो, वह यहाँ तक दौड़े आते, तो 
किसी विश्वांस पर यायों ही ? राजा है; संसार-भर के बखेड़ों की 
देखता-भालना पड़ता हैं। सतक रहने का अभ्यास पड़ गया है, उसी 
अभ्यास-वश यदि वे सब बाते कही हों, तो क्या आइचयं ? परन्तु सेना 
राज्य और प्रजा की ओर इतना सघन आकर्षक है कि वह मुझे भूल, 
जायें ! - अभी बहुत दिन भी तो नहीं हुये है, मैने कड्डूण को अभी तक 
खोला भी नही है। इतने दिनो में कया किसी समय एकान्त का एक 
क्षण भी न मिला होगा ? क्‍या सो जाने के पहले शय्या पर एक करवट 
भी कभी न बदली होगी ? क्‍या एक पल के लिये भी उस समय पालर 
की कोई कल्पना-रेखा न खिचती होगी । न्‍ 

बहुत कष्ट के बाद भी एक समय अवश्य ऐसा आता है कि मन कुछ 
स्थिरता प्राप्त कर लेता है। उस दिव के कष्ट के उपराब्त गोमती का 

मन भी कुछ हल्का हुआ । उस दिन कुज्जरसिह जब अकेले में कुमुद के 
साथ सम्भाषण कर रहा था, गोमती का मन बहुत व्यथा में था। उसके 
मन को किसी नवीन समस्या की किसी ताजी उलझन की, किसी नई 
घटना की अपेक्षा थी । उस वार्तालाप को अकेले में छिप कर सुनते की 
इच्छा इसी लिये उत्पन्न हुई । परन्तु चट्टान के पीछे से लौटकर मन्दिर में 
आ जाते पर उसे विशेष सन्‍्तोप नहीं हुआ । उसे कुछ ऐसा आभास हुआ 
कि कृजरसिंह का अनुरोव केवल भक्त की विनयका न था, किन्तु उसमें 
कुछ और भी गहराई थी । रामदयाल ने उसे इस सम्बन्ध में अपनी एक 
कल्पना बतलाई थी । उस पर गोमती को विश्वास न हुआ, परन्तु ऐसा 
कोई स्पष्ट वाक्य गोमती ने नहीं सुना था, जिससे वह इस निष्कर्ष को 
निकालती कि यह निस्सन्‍्देह प्रेम-वार्ता है। केवल झनन्‍्कार उसके हृदय 
में रह-रहकर उठती थी -- चरणों को सिर से, हृदय से लगा लूं ! 

गोमती से ऐसी वात किसी से कभी न कही थी। इसी लिये मन की 
आंशिक स्थिरता में उसे स्थाल हुआ कि महाराज एकांत समय में कभी 
कुछ स्मरण करते होंगे या नहीं ? 

करते होगे, तव हृदय को और चाहिये ही क्या ? अभी नहीं मिलते ? 
न मिले । कभी तो मिलेंगे । तब पूछ लिया जायगा कि क्या-क्या वात 
अकेले मे सोचा करते थे ? किस-किस बात को लेकर रात-की-रात बेनीद 
चली जाती थी ? उस कल्पना को लेकर क्‍यों इतना छटपटाया करते 
थे ? और यदि स्मरण न करते होंगे तो ? 


यही वड़ा भारी अनिष्ट था। जैसे-जैसे किसी कप्ट के प्रथम 
आक्रमण के पश्चात्‌ समय बीतता जाता है, वैसे-बैसे उसकी पीड़ा कम 
होती जाती है और उसके साथ नई-तई और कदाचित्‌ असम्भव आशाओं 
का उदय भी होता चला जाता है। 

गोमती ने आशा की कि किसी दिन मेरी भी पूजा की जावबेगी। 
यदि न हुई, तो बिना पूजा के कदापि समपंण न किया जायगा । राजा 

: देवीसिंह भूले नहीं है, भुलाने का बहाना मात्र किया है । किसी दिन वह 
हँसते या रोते हुये इस बात को स्वीकार करेंगे । यदि ऐसी घड़ी न आई, 
तो देवोसिह तो क्‍या, संसार-मर की भी विम्रूति यदि मनुष्य का अवतार 
धारण करके समपंण की प्राप्ति की अभ्यर्थेना करती हुई सामने आवेगी 
तो ठुकरा दी जायगी । 


इसीलिये गोमती ने निश्चय किया कि मन को संभालना चाहिये और 
हो सके, तो दृढ़ रखना चाहिये । देखें, इस संसार में कौन क्या करता 
है। दूसरे को बिना देखे अपनी अवस्था के परिचय का सुख-दुख पूरी तरह 
प्राप्त न होगा । गोमती के हृदय से पहले एक हुक जब्-तब उठ बैठती 
थी, अब अधिक उठने लगी । पालर के उस दिन के बन्दनवार बार-बार 
- स्मरण आते थे। सन्ध्या का समय था। पालकी में महाराज नायकर्सिह 
लौटे जा रहे थे। बन्दनवारों के सामने ही पालकी जा खड़ी हुई थी । 
किसी ने पालकी के काठ को आकर छूआ | कुछ कहा | फिर घधड़ाम से 
* गिर पड़ा | क्‍या कहा था ? यही न कि ये बन्दनवार मेरे ही लिये सजाये 
गये है । इन्ही वन्दनवारों के पीछे किवाड़ की ओटठ से देखा था । कद्भून 
बँधी हुई कलाई किवाड़ के एक भांग को पकड़े हुये थी। कया जान- 
वूझ्कर भूल जायेगे ? 


और यदि भूल-गये हों, तो ? राजा प्रायः भूलें किया करते है । 
देखने पर शायद याद आ जाय । तो क्या मै केवल विलास की सामग्री 
हूँ। क्या आकृति देखकर ही याद आवेगी ? पहले कभी साक्षात्कार न 
हुआ था। सौन्दर्य और लावण्य क्या पूर्व-परिचय की त्रुटि और विस्मृति 
की पूर्ति करेगा ? 


' तब भी बहुत कुछ आशा है। आदर हो। भक्ति हो | श्रद्धा हो 
आराधना भी क्‍यों न हो ? उन्हें करनी पड़ेगी। 


गोमती आशा, तिराशा, मान और अभिमान मे गोते खाने लगी । 

एक दिन रामदयाल सवेरे ही आया | कुब्जरसिह विराटा के टापू 
में था। उस समय मन्दिर में केवल नरपति मिला और कोई नतथा। 
रामदयाल को नरपति देवीसिंह का आदमी समझता था इसलिये उसने 
उसके आने पर हप॑ प्रकट किया । बोला--कहो भाई, क्‍या समाचार 
हैः 

'समाचार साधारण है।' उत्तर मिला--दलीपनगर में जोरों के 
साथ तैयारियाँ हो रही है ।॥! 

यह समाचार साधारण नहीं, बहुत आशा-पूर्ण है । 

'यहाँ ठापू में आज सन्नाटा कैसा छाया हुआ है ?' 

'स्तान ध्यात हो रहे है ।' 

और लोग भी तो होगे ?' 

“रहने दो | तुम्हें उनसे क्या ? मन्दिर में तो सभी प्रकार के लोग 
आया-जाया करते है ।* 

रामदयाल ने वात बदलकर कहा--आप इस बीच में दलीपनगर 
भी हो आये और मुझे कुछ न मालूम पड़ा | यदि पहले से मालूम होता 
तो कदाचित्‌ में किसी सेवा में पड़ जाता ।' 

नरपति प्रसन्न होकर बोला--जल्दी में गया और जल्‍दी में ही 
आया । दलीपनगर में ज्यादा देर ठहरने की नौबत ही नही आई, कार्य 
बन गया | मैं लौट पड़ा ।' 

हमारे राजा । रामदयाल ने कहा--टाला-दूली नही करते। 
जिसके लिये जो कुछ करना होता है, शीघत्ष कर देते है । अपको तो 
पक्‍का वचन दे दिया है ।' 

वह बड़े जोर से अपनी सेना की तैयारी इसीलिये तो कर रहे हैं । 
बड़े पुरुपार्थी है, बड़े ब्रह्मचारी है | सूरमाओं की धुन के सिवा और कोई 

ध्यान ही नही । वह लड़की, जिसे आपने यहाँ देखा होगा, उन्तकी रानी 
होने को अधिकारिणी है केवल भाँवर नहीं पड़ पाई है। नरपति ने 
मन्तव्य प्रकट किया । उस सिलसिले में दिमाग दूसरी तरफ घूमा। - 
नरपति कहता गया-“उस दिन जब पालर में लड़ाई हुई थी, जरा-सी 
ही देर हो गई, तहीं तो दाम्पत्य सम्बन्ध पक्का हो जाता । रह गया, सो 
रह गया । अब तो उस लड़की को वह पहचानते ही नहीं । कहते थे 
कौन कहाँ की ! इत्यादि-इत्यादि । 


रामदयाल चौंका । उसने पूछा-'इसका भी जिक्र आया था ?' 

नरपति ने उत्तर दिया-खूब, मैने कहा था। गोमती ने तो मना 
कर दिया था, परतु मेरा जी नही माना ।' 

रामदयाल ने अपने आश्चयं को दबा दिया | बोला-इसका कारण 
है। मैं जानता हूं परचन्‍्त्‌ मुझे आपसे कहने की जरूरत नहीं है ।' 

रामदयाल गोमती को ढूंढ़ने मे और गोमती को रामदयाल के दूंढ़ने 
में कष्ट या विलम्ब नही हुआ | वार्तालाप के, लिये उपयुक्त समय और 
स्थान के लिये भी विशेष प्रयास नही करना पड़ा । 

गोमती की आक्ृत्ति गम्भीर थी । रामदयाल के मृख पर किसी भय 
या चिन्ता की छाप लग रही थी । 

कुशल-मड्ुल के बाद दोनो कुछ क्षण चुपचाप रहे । 

अन्त मे गोमती ते वारीक, पैने और कुछ काटते हुये से स्वर में 

(पूछा-तुम्हारे महाराज तो आजकल सैन्‍न्य-संग्रह और चढ़ाई की तैयारी 

के सिवा और सोचते ही क्या होगे ?* हु 

रामदयाल ने नीचा सिर किये हुये घायल. आदमी की तरह उत्तर 
दिया-“उस धुत के सिवा और कोई धुन ही नही है । आजकल तो और 
किसी बात के लिये जरा भी अवकाश नही मिलता | परन्तु-- 

“परन्तु क्या रामदयाल ?” गोमती ने घड़वते हुये कलेजे से, परन्तु 
उपेक्षा की मुद्रा घारण करके कहा--तुमने तो नही मेरी ओर से कुछ 
कहा था ? 

आपकी -ओर से तो नही । रामदयाल ने उत्तर दिया-अपनी ही 
ओर से कहा था । वोले, इस समय राजनीति और रण-नीति के अति- 
रिक्त और कोई चर्चा न करो 

जरा चिढ़कर गोमती बोली--तुमने नाहुक मेरी बात छेड़ी 
रामदयाल ।' 

बया करूँ, मन नहीं माना । गदगद-सा होकर रामदयाल ने कहा 
आपको दुखी देखकर छाती फटती है । भापको सुखी देखकर यदि तुरन्त 
मर जाऊँ तो मेरे वरावर पुण्य वाला किसी को न समझा जाय । 

गोमती को उस गद्गद्‌ कण्ठ ने तुरन्त आक्ृप्ट किया। स्त्री की 
सहज साधारण सावधानी को गोमती दूर रखकर वोली-'मैं राज-पाट की 
भिखारिन नहीं हूं। महाराज सुख के साथ संसार में रहें, मेरे लिये 
इतना ही बहुत है ।' 

रामदयाल ने उत्तेजित होकर कहा-- परन्तु मेरे सन्‍्तोप के लिये 
इतना कम से क्रम आवश्यक है कि आप आनन्‍्द-पूर्वक रहें । में साधारण 
मनुष्य हूं, परन्तु मेरे हृदय को यह कहने का अधिकार है ।' 

गोमती ने उत्सुकता की अधीरता के वश होकर कहा-'यह निश्चय 
जानो रामदयाल, मै स्वयं दलीपनगर नही जाऊंगी । निरादर के सिंहा- 
सन से इस जज्भुूल का जीवन सहस्त्र गुना अच्छा। यहाँ मेरे लिये सब 
कुछ है ।' 

...._ रामदयाल वबोला--“यह ठीक हैं, परन्तु आपको यहाँ बहुत दिलों 
नही रहना चाहिये | कुछ दिनो वाद यहाँ लोहे और अग्नि की वर्षा 
होगी । यद्यपि आप निभंय है, तो भी व्यर्थ ही विपद्‌ को सिर पर 
बुलाना ठोक नही मालूम पड़ता | यही, किसी जद्भल के किसी सुरक्षित 

स्थान में आप रह जावें, सेवा के लिये मुझ-सहृश्य भृत्यों की कमी न 
रहेगी । 

'मैं किसी भी सद्भुटमय स्थान में जा सकती हूं। कुमुठ भी देर- 
सवेर यहाँ से जायेंगी। उन्ही के सद्भ रह जाऊँगी ।” फिर तुरन्त हँसकर 
बोली--अर्थात्‌ यदि उन्होंने निभा: लिया, तो । 

रामदयाल ने नीचे से ही एक आँख को ऊँचा करके पूछा-- 'मुझे 
विश्वास है; कुन्जरसिहं उनका पीछा न छोड़ेंगे। ऐसी दशा में आपका 
उनके संग रहना कैसे सम्भव होगा ?! 

कुछ सोचकर गोमती बोली-- यह एक समस्या अवश्य है ।' फिर 
कुछ क्षण चुप रहकर उसने पूछा--“अब तो तुम महाराज के साथ ही 
रहोगे ?” 

, 'कुछ आवश्यक नही है ।” रामदयाल ने उत्तर दिया-- मैं चरणों 
की सेवा में ही रहूंगा ।' ' 

इससे कुछ मिलती-जूलती बातचीत गोमती ने किसी चट्टान के पीछे 
छिपकर हाल ही में सुनी थी। उसके स्मरण मे देर नही लग सकती 
थी, शायद मन में पहले से मौजूद थी। गोमती का अनमना भन यका- 
यक कहीं चला गया । हँसकर बोली--'परसों मैने जो बातचीत सुनी 
है, उससे तुम्हारी उस दिन की वात पर विश्वांस करने को जी चाहता 
है ।' 

यहाँ कूञजरसिंह आये हुये है ?' 

पहां [! 

तिब मैं सम्पूर्ण बात सुनने का अधिकारी हूं। अवश्य सुनाइये । 
पूरा हाल सुनने के लिये जी चंचल हो रहा है ।' 

गोमती ने उत्तर दिया -- “किसी एक वाक्य को सम्पूर्ण सम्भाषण 
में से खीच निकालकर यह नही बतलाया जा सकता कि तुम्हारे सन्देह 
की पुष्टि में यह प्रमाण है; परन्तु कुछ-कुछ भान मुझे भी होने लगा 


है ।' 

हँसते हुये बड़े अनुरोध, बड़े आग्रह और बहुत मचलते हुये रामदयाल 
ने कहा - मै तो पूरी बात सुनूंगा | सारा भाव जानकर रहूंगा । 

कुछ सक्क्रीच के साथ गोमती बोजी-- जितना याद होगा, बतला 
दूंगी ।' 

मैं पूछता जाऊंगा, आप बतलाती जाना ।' रामदबाल ने पूवेतरत्‌ 
भाव के साथ प्रस्ताव किया । 

गोमती बोली---मैं कोठरी में थी । कुम्जरसिंह से उन्होंने कुछ 
बात करने की इच्छा प्रकट की । फिर एक क्षण सोचकर कहा--- परंतु 
रामदयाल, हो सकता है, कुञड्जरसिंह किसी वरदान की याचना ही 
के लिये वैसे भक्तिपूर्ण बचनों से राम्बोधन कर रहे हों ।' 

जोश के साथ रामदयाल बोला- महारानी का यह श्रम है। 
वरदान की याचना हो सकती है, परन्तु दूसरे तरह के वरदान की । मुझे 
कुछ बातें सुनाई जावें, तो मैं निश्चय के साथ बतला दूंगा । मैं छुटपन 
से राजाओं और रानियों के बीच में रहा हु। मुझसे किसी ने किसी 
भाँति की आड़-मर्यादा नही मानी है । संसार का पुरा अनुभव मुझे है । 
आप भ्रम में न पड़ें, कहें ।' 

कुमुद वातचीत करने के लिये बड़ी सतर्कता के साथ बाहर गई 
और बड़ी बारीकी के साथ इधर-उधर दृष्टि डालती रही । हो सकता 
है, नरपति काकाजू के आगमन की प्रतीक्षा करती हों ।” गोमती ने 
मुस्कराकर कहा । 

रामदयाल बीला--मेरा अनुभव मुझे बतलाता है कि जब दो 
व्यक्ति मिलना चाहते है, तव सहसा इसी तरह चौकन्ना होन” पड़ता है।' 

गोमती ने कहा--'फिर एक चट्टान पर वह जा बैठीं। इधर-उघर 
देखती रही । देर तक वातचीत करने के बाद भीतर चली गईं, परल्तु 
उनके वहाँ से चल देने के पहले ही में वहाँ से चली आई थी ।' ह 

आप जहाँ थी, वहाँ से देख सुन तो सच सकती थीं ?' रामदयाल 
ने प्रघन किया । 

गोमती ने कहा-- हाँ ।' 
प्या ऐसा नहीं होता था कि कभी-कभी बात की उठान का उत्साह 
और जोर के साथ होता हो, परन्तु अन्त बहुत ही साधारण ?' 

' 'इसी तरह तो प्रायः सम्पूर्ण बार्तालाप हुआ था ।' 

“कुमुद की बोली में रुखाई थी ?” 

“बिलकुल नही ।! 

कुझ्जर ने अधिक जोर किस बात पर दिया था ?” 

इस पर कि मैं अब तो सदा आपके निकट ही 'रहुंगा । 

वह स्वीकार नहीं कर रही होगी ?” 

स्पष्ट अस्वीकृति नही की । 

यह ढद्भ तो असन में होता है ।' 

गोमती कुछ सोचने लगी १ 


रामदयाल ने:कहा--'मैं विश्वास दिलाता हूं, कुमुद के हृदय पर 


कुज्जर का प्रभाव हो गया है। उसने कोई घतन्ििष्ठता-सूचक बात नही 
की थी ?' 


स्मरण नही है। | 
रामदयाल ने नीचे आँखें किये हुए पूछा-- 'कुमुद कुज्जर से आँखें 
' जोड़कर वात कर पाती थी या नही ९ 

गोमती ने उत्तर दिया-- मैने स्पष्ट लक्ष्य नही किया ।! 

रामदयाल बोला--कनंखियों देखती थी ?” 

हाँ, कुछ ऐसे ही ।* 

रामदयाल ने बेतवा की धारा की ओर देखते हुये कहा--'अच्छा, 
यह तो निशचय-पुर्वक आपको याद होगा कि जब कुज्जरसिंह खूब अच्छी 
तरह कुमुद की ओर देखना चाहते होगे, तभी उन्तका मुंह दूसरी ओर 
फिर जाता होगा ? 

गोमती ने पुछा-“रामदयाल, तुम्हें ये सब बातें किसने बतलाईं ?! 

उसने जवाब दिया-- सरकार, हम लोग सदा महलों में ही रहते 
है, कम-से-कम मेरा समय रानियों की सेवा मे जाता हैं। अधिकांश समय 
प्रेम-चर्चा में बीतता है। अपनी-अपनी बीती लोग सुनाया करते हैं । मेरी 
आयु जरूर थोड़ी है, परन्तु संसार के अनुभव बूढ़ों से अधिक हैं । महाराज 
नायकर्सिह मुझे दिन-रात में किसी समय अपने पास से अलग नही करते 
थे । जब आज्ञा होगी, उनके मनोर॑जक किस्से सुनाऊंगा। परन्तु पहले 
मैं भी तो पूरी-पूरी बात सुन लूँ ।” * 


किसी उत्सुकता किसी दूरवर्ती घटवा-चक्र के कुतूहुल ने गोमती को 
हिला-सा दिया । धीरे से बोली---बतलाती जाती हूं ।' 

रामदयाल वार्तालाप में अग्रसर होता चला जा रहा था। पूछा-- 
“एक-आध वार बातचीत करने में क्ुझजर का गला काँपा था ? 

“इसका भी ठीक-ठीक ध्यान नहीं है ।! 

रामंदथाल ने कहा---/जब भीतर से हृदय उमड़ता है, भाव की वाढ़ 
आती है और बात पूरी कह पाने का अवसर नहीं मिलता, तब यही दशा 
होती है । रामदयाल ने इसके वाद अपना गला साफ किया । 

गोमती हँसकर बोली--“रामदयाल, तुम्हारा गला क्यों काँप रहा 
है? 

उसने मुस्कराकर कहा--आप केवल मेरे प्रश्नों का उत्तर देती 
जायें । अभी आपको प्रइन करने को अधिकार नही है ।” फिर बोल[-- 
“बात करते-करते कभी कुझजर यकायक रुक जाता होगा । देर तक कुछ 
सोचता रहता होगा । भिर यकायक कोई असद्भत वात कह देता होगा । 
यही दशा कुमुद की रही होगी ।* 

हाँ परन्तु ऐसा क्यों हुआ होगा ?' गोमती ने सद्भोच के साथ प्रश्न 
किया । 

रामदयाल बोला-“जव एक हृदय का दूसरे हृदय की ओर सम्बाद 

जाने को होता है, तब -सबसे पहले आंखें कुछ कहती है । दिखलाई 

पड़ता है, परन्तु आँख मिलाकर देखते ही नहीं बनता । हजारों निरथथंक- 
सी वातें होती है रक-हझककर । विना प्रवाह के जैसे कोई गला दवबाये 
देता हो । मालूम होता है जो बात कहनी है, उस पर खूब विचार किया 
जा रहा है, परन्तु वास्तव में विचार होता किसी विषय पर भी नहीं 
है ।! | 

शायद । एक ओर देखते हुये गोमती ने कहा । 


रामदयाल बोला---एक हृदय की दूसरे हृदय के साथ जब मुठभेड़ 
होती है, तब कुछ इसी तरह का भूचाल-सा आता है ।' 


- गोमती ने इस पर कोई मन्तव्य प्रकट नही किया । 
रामदयाल ने कहा-“इस दशा में एक बड़ी अनोखी बात होती है ।” 
गोमती ने बड़ी उपेक्षा दिखाते हुये पूछा-'क्या ?” 


रामदयाल ने उस उपेक्षा की तली में देखा, काफी कौतूहल वर्तमान 
है। उसने बतलाया-एक पक्ष तो यह समझता है कि मैं प्यार करते- 
करते खपा जा रहा हूं और दूसरा मेरी बात भी नही पूछता, उधर 
दूसरा पक्ष-- 


रामदयाल रुक गया । गोमती ने उपेक्षा के भाव को त्यागकर कहा- 
“दूसरा पक्ष क्‍या ?ै 


वह बोला---उधर दूसरा पक्ष कदाचित्‌ यह सोचता है कि मैं करू 
तो क्या करूँ ? हृदय का दान देने को जो यह उतारू है, सो वास्तव में 
ऐसा ही है या चही ? यदि ऐसा ही है, तो मैं अपने हृदय का दान किस 
भाँति करू । अन्त सें कदाचित्‌ यह निश्चय होता है कि हृदय का गुप्त 
दान करू--कोई न जाने यहाँ तक कि लेने वाले से भी यह दान छिपा 


रहे ।' 


गोमती हँसने लगी । 

रामदयाल हाथ जोड़कर सर्राठे के साथ वोला--आप हँसती हैं, 
क्योंकि इस तरह की समस्याएँ आपके देव-तुल्य मन के सामने आकर 
खड़ी नही हुई । परन्तु सच मानिये, जहाँ एक बार हृदय को किसी ने 
हिलाया कि इस कथन का तथ्य सच्चा जचने लगता है । प्यार के सामने 
कोई विध्न-वाधा और सद्धूट नही टिकने पाते । ऊँच-तीच का भेद-भाव 
मिट जाता है। व्यथा के बाँध और रोड़े ढोंके बह-बहुकर तिरोरित ही 
जाते है। वड़ां आदमी छोटे को और छोटे बड़े को प्यार करने से नहीं: 
रुक सकता । उसे कोई वस्तु रेसा करने से नहीं रोक पाती | प्रेम के 
सामने छोटे बड़े और ऊँच-नीच का अन्तर नप्ट हो जाता है। महलों 
में जो में सदा देख करता हूं, उससे मैं इस निश्चय पर पहुंचा हूं कि 
छोटा व्यक्ति बडे को अधिक सच्चाई और अधिक गहराई के साथ चाह 
सकता है। वडा जब थोडा-बहुत छोटे को प्यार करता है, तब यह 
समझता है कि मैं एहसान कर रहा हूं । 


. गोमती ने इतना दाचाल रामदयाल को पहले कभी न देखा था । 
जरा आंश्चयं किया | वोली-- तुम्हारा क्या अभिप्राय है रामदयाल ?' 


बिना किसी सकपकाहट या संकोच के उसने उत्तर दिया-'मुझे इस 
समय यकायक ताव आ गया था। मैं स्वरामिभक्त सेवक हूं। महाराज 
के सुख-दुख में वरावर साथ रहता हूं, परन्तु मेरी सहानुभूति उनके साथ 
नही है ।' ; 


क्यों?! 

“इसलिये कि वार-वार कहने पर भी उन्हें स्मरण नहीं आता। 
आमोद प्रमोद के समय किसी भी स्मृति की हुक उनके कलेजे में नहीं 
उठती। मुझे तो कभी-कभी उन पर क्रोध भी आ जाता है ।! 

गोमती अपने को रोक न सकी । पूछने लगी--तुम्हारे सामने कभी 
बात पड़ी मेरी ?' 

तुरन्त रामदयाल ने उत्तर दिया--'मैंने तो कई बार कहा, परन्तु 
न मालूम क्या धुन समाई है। मनुष्य का बड़े पद पर पहुंच जाना 
दूसरों, विशेषकर आश्रितों के लिये बड़ा कष्ट पूर्ण होता है ।' 

गोमती का चेहरा पीला पड़ गया । 

बहुत पास जाकर रामदयाल बोला --“अरे वाह ! मेरी रानी यह 
क्या ? तुम्हें ऐसा दुःख न करना चाहिये । राजप्रसाद के सुखों को 
कल्पना में अपने को इतना नहीं डुबोना चाहिये कि स्वल्प-सी निराशा 
के उदय होते ही मन का यह हाल हो जाय। मुझे विश्वास है, महाराज 
इस समय भूले हुये है, तो किसी समय स्मरण भी करेंगे ॥' 

रामदयांल की आँखों में आँसू आ गये । 

गोमती भी उन आँसुओं को देखकर थोड़ी देर रोई । 

रामदयाल ने कहा--यह कम से कम मेरे - लिये असह्य है । ,और 
यदि रोईं, तो मेरा कलेजा टक-टक हो जायगा । े 

गोमती इढ़ता के साथ वबोली--अब नही रोऊँगी रामदयाल | फिर . 
स्थिर होकर एक क्षण बाद उसने कहा-- तुम्हें यह, विश्वास हो 
गया कि महलों के सुखों की लालसा में लिप्त हूं ? मैं ऐसे महलों को 
पैरों से ठुकराती हूं, जहाँ सम्मान के साथ प्रवेश न हो ।' 

रामदयाल ने कहा--'मैं यह नहीं कहत। । वहाँ पहुंचने पर सम्मान 
तो अवश्य होगा; परत्तु उसमें हमारे महाराज का कोई एहसान नहीं । 
ऐड्वरयं, रूप और महत्व अपना जो आदर बरवस करवा लेता है, वही 
आपका भी होगा उस महल में क्या, कहीं भी । परन्तु चन्द्रमा का 
प्रकाश नगरों में उत्तना- अच्छा मालूम नहीं होता, जितना जडुलों में ।' 
फिर एक क्षण ठहरकर रामदयाल बोला--मैं आपको यहाँ अकेला 
नहीं रहने दूंगा और न मैं महाराज की सेवा में अब जाऊँगा । जद्भलों 
में आपके पास मर जाना अच्छा,। महलों. में रहना असह्य है । 

गोमती से देखा, बात करते-करते रामदयाल का गला भर-भर 
आता है । वोली--बहुत सम्भव है, कुज्जरसिह भी साथ रहें, क्योंकि 


छः 

मैं कुमुद का साथ नहीं छोड़ना चाहती और वह कुमुद के निकट रहेगा। 
ऐसी हालत में तुम्हारी कैसे निभेगी ?' हे 

बडी लम्त्री सांस लेकर रामदयाल ने उत्तर दिया--यदि आपके 
मन में हो तो मैं वावा का वेश धारण करके बना रहूंगा, कोई न 
पहिचान पावेगा और यदि आपके मन में न होगा, तो मेरा संसार में 
और कोई नही है । इसी दह में अपनी देह डुबो दूँगा ।' 

गोमती बोली--'मुझे कोई आपत्ति नहीं है। बने रहना तुम्हारा 
बहुत सहारा रहेगा ।” 

रामदयाल गोमती के घुटने छुकर बोला--जन्म भर दृर न कर 
सकोगी । सदा पास रहंगा | यदि अनन्त काल तक भी बाबा वेश धारण 
करना पड़ा तो, किये रहुंगा । मैं आपके कृपा कटाक्ष के लिये संसार 
भर की विपत्तियाँ झेलन की सामथ्यं रखता हूं।' 

गोमती के पीले चेहरे पर मुस्कराहुट आई। वोली-- 'रामदयाल 
कुछ इसी तरह की वात कुमुद से कुब्जरसिह भी कह रहे थे ।' 

रामदयाल क्षेंप गया, परन्तु नीची आँखें किये हुमे ही बोला-- 
मालूम नहीं, कुओ्जरसिह के असली भाव को कुमुद ने समझ पाया या 
नही ।' 2 
“उसका असली भाव क्या रहा होगा ?” गोमती ने अलसाते स्वर में 
कुछ लापरवाही के साथ पूछा । 

रामदयाल ने जवाव दिया--/असली भाव, यदि कुञ्जर सच वोल 
रहे थे, तो रहा होगा कि लो या न लो, कुचल दो या दुकरा दो, परच्तु 
मेरा हृदय तुम्हारे लिये मेरी हथेली पर है ।' 

गोमती खड़ी हो गई । बोली--बहुत थकावट मालूम होती है । 
जाड़ा-सा लग रहा है। अब चलो ।' 

[ छह .] 

राजा देवीसिह ने तीन ओर से अलीमर्दान के ऊपर आक्रमण करने 

का निश्चय किया । सिंहगढ़ से लोचनर्सिह, दलीपनगर से पालर होते 

कि 


हुये स्वयं, और बड़ेगाँव से जनाद॑न शर्मा दस्ते ले चले, इस योजना पर 
कार्य करना निर्धारित हुआ । यह निश्चय किया गया था कि लोचनसिंह 
नवाब को भाँडर मे कूछ समय तक अटकाये रक्‍खे, तब तक राजा पालर 
से आकर रानियों को परास्त कर देंगे और भाँडेर पहुंचकर लोचनर्सिह 
की सहायता करके नवाब का अड्डा समाप्त कर देंगे तथा जनार्दन का 
. दस्ता जरूरत पड़ने पर कुमुद पहुंचाने के लिये बड़ेगाँव से भांडेर की ओर 
राजा के पीछे पीछे बढ़ेगा । 
रामनगर में रानियों को पालर वाली सेना के आने की सूचना 
मिली । उनके पास भी कुछ सरदार और सैनिक इकट्ठ हो गये थे । 
रामनगर गढ़ हाथ मे था, परन्तु पड़ोस में विराठा का कठक भी था । 
रामनगर के राव- पतराखन को विराटा के सबदलस्तिह के प्रति सुहृद 
भाव बनाये रखने के लिये विशेष कारण न था। इस समय यह काफी 
तौर पर प्रकट हो -गया था कि सबदलसिंह ने तवाव के मुकाबले के लिये 
राजा देवीसिंह को निमन्‍्त्रग किया है। पतराखन को मालूम था कि 
रानियों के पक्ष में नवाब है, परन्तु नवाब ने विराटा पर चढ़ाई करने 
का अभी तक कोई लक्षण नहीं दिखलाया था। रामनगर में रानियों और 
_पतराखन की स्थिति अभी तक सुरक्षित समझी जा सकती थी, जब तक 
विराटठा और पालर की ओर से आई हुई सेनाभों का सहयोग नहीं हुआ 
था । पतराखन को अपनी गढ़ी पर इतना मोह न था, जितना उसमें 
'खखी हुईं संचित सम्पत्ति और गाढ़े समय में काम आने वाले अपने थोड़े 
से, परन्तु निर्भीक योद्धाओ की समस्या जरा कराल रूप में सामने खड़ी 
देखकर उसने रामदयाल को बुलाया । उसी दित विराठा से लौढकर 
आया था। उससे रानियों से सलाह करने के लिये मिलने. की इच्छा 
प्रकट की । रामदेयाल उसे रनिवास में ले गया ।- पर्दे से होकर रानियों _ 
से प्रत्यक्ष बातचीत होने लगी | किसी बीच वाले की जरूरत नहीं पड़ी । 
छोटी- रानी ने कहा--र्द से काम नहीं चल सकता रावसाहव। 
अठक पड़ने पर तो मुझे तलवार हाथ मे-लेकर रण-क्षेत्र मे जाना पड़ेगा । 

प्रतराखन के जी में लडने के लिये बहुत उत्साह न था, तो;भी तेजी 
दिखलाते हुये उसने कहा--“ठीक है महाराज और वह दिन-श्री्र आने 
वाला है । देवीसिह अपनी सेना लेकर आ रहे है । बहुत सम्भव है कल 
तक हम लोग यहो घिर जायें या बिराटा की यढ़ी से तोप हमारे पर 
गोले उगलने लगे | 

छोटी रानी ने कहा--तव हमे तुरन्त अपनी सेना पहले से ही 
भेजकर कही पालर के पास ही लड़ाई करनी चाहिये और जैसे बने, 
घपिराटा की गढ़ी अपने हाथ में कर लेनी चाहिये ।* 


पतराखन वोला---मुझे दोनों प्रस्ताव पसन्द हैं, परन्तु आदमी मेरे 
पास इतने नही कि इन प्रस्तावों में से एक को भी सफलता पूर्वक कार्य 
में परिर्णित कर सकूं । बिना नवाव की सहायता के कुछ न होगा । मालूम 
चहीं, उन्होंने अभी तक विराटा को क्‍यों अपने अधिकार मे नही लिया । 

बड़ी रानी ने कहा--विराटा को हमें स्वयं अपने अधिकार मे कर 
लेना चाहिये, नहीं तो नवाब कदाचित्‌ ग्हाँ के मन्दिर को तुड़वा 
डालेगा । 

छोटी रानी ने कहा--यह असम्भव है।' 

पतराखन ने कहा--असम्भव तो कुछ भी नहीं है, परन्तु वह ऐसा 
करेगा नहीं । सबदल ने उनके साथ जैसा बर्ताव किया है , उससे यह 
प्रकट होता है कि नवाव मन्दिर को छोड़कर गाँव भर को तो अवश्य ही 
तहस-नहस कर देगा ।' 

रामदयाल बोला--- गाँव को खाक करने से कया मतलव ?_ नवाब 
तो उस दाँगी की छोकरी का डोला चाहते है, जिसे मूर्खो ने अवतार 
भान रक्‍खा है।' 

वड़ी रानी ने पूछा--'कौन को ? 

रामदयाज ने उत्तर दिया---मैं स्वयं उसे देख आया हू । वह नित्य 
देवी से कुज्जरसिह की सफलता के लिये प्रर्थना किया 'करती है और 

कुञ्जरसिह नित्य यहं सोचा करते है कि अन्चदाता और देवीसिह को 
परास्त करके दलीपनगर के राजसिहासन पर बँठ जाऊं और कुम्मुद को 
अपनी रानी बना लूँ। महाराज, अपनी आँखों सब हाल देख आया हूं। 
सैंने अपने को वहाँ राजा देवीसिह का नौकर प्रसिद्ध कर 'रक्खा है।' 
राजा देवीसिंह !' छोटी, रानी ने अत्यन्त घृणा के साथ कहा-चाहे 
कुछ हो जाय, देवी सिंह राजा न रहने पावेगा । 
, - - पतराखन अधेर्य के साथ -बोला-'जो कुछ .करना हो, जल्दी करिये | 
मेरी राय है कि रामदयाल को नवाब के जताने के लिये तुरन्त भेजिये 
अपने सरदारों और सैनिकों को दो भागों में वॉटकर एक को देवीसिंह से 
लड़ने के लिये पहुंचाइये और दूसरे को विराठा के ऊपर धावा करने के 
लिये भेजिये । एक ओर से आपकी टुकड़ी विराठा पर धावा करें। और 
दूसरी ओर से मेरी टुकड़ी । मैं उस पार जाकर उधर से घावा करूँगा 
ओर विराटा वालों को निकल भागने का अवसर दूंगा ।” 


रामनगर की गढ़ी से विराटा की गढ़ी स्पष्ठ दिखलाई पड़ रही थी 
करीब एक कोस की दूरी पर पानी में खड़े हुये एक स्तम्भ-सदृश सी 
प्रतीत होती थी । 

. बड़ी रानी ने कहा---विराटा की उस कन्या का क्‍या होगा ? क्‍या 

उसे मुसलमानों द्वारा मद्ित होते हुये देखा जायगा ?! _ 

रामदयाल ने तुरन्त उत्तर दिया-'उसी लोभ के वश असल में नवाब 
हमारा साथ देने को यहाँ आवेगा । दलीपनगर का एक चौथाई राज्य 
भी उसे चाहिये, परन्तु उस लड़की के बिना वह तीन चौथाई हिस्से पर 
भी लड़ने को इन दिनों राजी न होगा । फिर भी मैं विश्वास दिलाता हूं 
कि मैंने ऐसा प्रबन्ध किया है. कि उस लोभ से नवाब हमारी सहायता के 
' लिये आवे और यथासम्भव उसे पावे नही। 

बड़ी रानी ने पूुछा--यह कैसे होगा ?* 

उसने उत्तर दिया--यह ऐसे कि विराटा मे कुज्जर्रासह विद्यमान - 
है। वह उस लड़की को बिना अपनी रानी बनाये दम नही लेंगे, चाहे 

दलीपनगर का या दलीपनगर की एक हाथ भूमि का भी राज्य मिले या 
न मिले । विराटा के अधिकृत होने के पहले ही मुझे पूर्ण आशा है वह 
लड़की कुञ्जरसह के साथ किसी सुरक्षित स्थान में भाग जायगी। मैं 
पानी के मार्ग से नाव में होकर विराटा आया-जाया करूँगा और सव 
समाचार दिया करू गा आर्थात्‌ जब तक विराटा अपने अधिकार में नहीं 
आया । 


बड़ी रानी इस बेतुके उत्तर से सन्‍्तुष्ट नही हुई। कुछ पूछना 
चाहती थी कि छोटी रानी बीच में पड़ गईं | बोली-'ऐसी छोटी-छोटी 
बातों पर इस समय ध्यान देने की आवश्यकता नहीं है। रामदयाल जो,कह 
रहा है, वह ठीक है। तुरन्त नवाब को ससैन्‍्य बुलाना चाहिये। राम- 
दयाल, तूम इसी समय घोड़े पर सवार होकर सरपट जाओ । मैं चाहती 
हूं कि सवेरा होने के पहले ही हमारी और नवाब की सेतायें देवीसिह 
को कुचलने और विराटा को ढाह देने के काम में नियुक्त हो जायें ।' 

रामदयाल ने स्वीकार किया । 

पतराखन ने कहा---मै उस पार जाकर अपनी योजना को काम 
में लाता हूं । 


रामदयाल भाँडेर की ओर गया और पतराखन गरढ़ी को अपने 
सिपाहियों और सम्पत्ति से खाली करके उस पार सुरक्षित जद्भल में 
चला गया | परन्तु तोप वहीं छोड़ गया । 


[ ७४ |] 
रामदयाल बहुत तेजी के साथ भॉडेर गया और दिन-ही-दिन में 
नवाब के सामने जा पहुंचा । दिल्‍ली से एक बहुत जरूरी फरमान आया 
था कि तुरन्त सम्पूर्ण सेता लेकर दिल्‍ली आ जाओ। इस फरमान को 
आये हुए कई दिन हो गये थे । अलीमर्दान को राजा देवीसिंह की 
तैयारियों की खबर लग चुकी थी, इसलिये और शायद किसी और 
कारणवश भी अलीमर्दान स्वयं तो दिल्‍ली की ओर रवाना नही हुआ, 

परत्तु उसने अपनी सेना के एक काफी भाग के साथ कालेखाँ को दिल्ली 
की ओर भेज दिया। वह भाँडेर में ही बना रहा। राजा देवीसिंह को 
कुछ समय तक रोके रहने के लिये उसने एक चाल चली; दलीपनगर 
को सन्धि का प्रस्ताव भेजा । कहलवाया कि दो निकटवर्ती राज्यों में 
मेल रहना चाहिये । लड़ाई की तंयारी वन्द कर दो, नही तो अनिवायें- 
संकट में पड़ जाओगे । राजा इसका उत्तर नहीं देना चाहता था, परन्तु 
जनाद॑न नहीं माना । उसने एक वड़ी मीठी चिट्ठी लिखवाई, जिसके 
लम्बे वाक्‍्यों का सार यह था कि यहाँ भी तुरन्त लड़ डालने की किसी 
की अभिलापा नही है। इस सन्धि प्रस्ताव और उसकी अद्धं-स्वीकृति 
पर दोनों को सन्देह था। 

देवीसिह रामियों से लड़ने जा रहा था। जानता था कि अलीमर्दान ' 
उत्तर से सहायता के लिये आयेगा, तव इस सन्धि की रदी के टुकड़े से 
भी बढ़कर प्रतिष्ठा न होगी । अलीमर्दान को विश्वास था दलीपनगर 


मेरे चकमे में आ गया है । ॥ 
रामदयाल को ऐसी हड़वड़ी में आता देखकर अलीमर्दान को 


आइचयं नहीं हुआ, क्योंकि वह समय ऐसा था कि अचेती और अनजानी 
उलझनें अकस्मात्‌ उपस्थित हो जाया करती थी। 

एकान्त पाने पर रामदयाल ने कहा---/हुजूर मामला बहुत टेड़ा 
है। राजा देवीसिह की सेना रामनगर पर चढ़ी चली आ रही है ।' 

कब ?' अलीमर्दान ने पूछा । 

आज पालर के करीव थी ४ उसने उत्तर दिया--कल संध्या तक 
रामनगर और विराटा पर दखल हो जाने का भय है ।! 

मेरी आधी सेना तो कालेखाँ के साथ दिल्‍ली चली गई है।' 

परन्तु जो कुछ सरकार के पास है, वह सरकार के शत्रुओं के दाँत 
खट्टे करने के लिये बहुत है ।' ' 

तुम लोगों के पास कितनी है सेना ? 

रामदयाल ने अपनी सेना का कूता अलीमर्दान को बतलाया। 

अलीमर्दान ते कहा--तव तक इतनी सेना से लड़ो । काफी है। 
कुछ समय बाद हमारी कुमुक पहुंच जायगी ।* 

रामदयाल घबराकर बोला--- तब तक हम लोग शायद बिलकुल 
पिस-कट जाये । विराटा से सवब॒दल और कुझजरसिंह हम लोगो को 
संतप्त करेगे, उधर से देवीसिंह हमे भून डालेंगे, रामनगर के रावसाहूब 
अपनो सेना लेकर उस पार जद्लों में चले गये है। यदि उन्होंने 
विराठा पर आक्रमण न किया, तो हम लोग -ऐसे गये, जैसे पिजड़े में 
बन्द चिड़ियों को बिल्ली मरोड़ देती है ।' 


वितवा-किनारे के किलेदारों को ।' अलीमर्दान ने कहा--मैं खूब 
जानता हूं । ऐसे वदभाश और दगाबाज है कि कुछ ठिकाना नही । कई 
वार सोचा, मगर मौका नहीं सिला । अवकी वार मौका मिलते ही 
पहले इन चन-बिलावों को मटियामेट करूँगा ।' 

कुछ उत्साहित होवार रामदयाल बोला--वह मौका हुजूर न-जाने 
कब आने देगे । सरकार सोचें, कैसी विकट समस्या हम सब लोगों के 
लिये है। हमें मिटाने के बाद निश्चय ही देवीसिह आपको छेड़ेगा। 
फिर क्यों उसे इस समय छोड़ा जाय १? 

अलीमर्दान ने सोचकर कहा--विराटा में है कुन्जरसिह ?' 


हाँ, सरकार ।' रामदयाल ने उत्तर दिया--और कमर कसकर 
हुजूर से लड़ने के लिये तैयार है । सबदलसह वागी हो गया । लड़ेगा । 
उसने देवी सिह को इस ओर आपसे और रानी साहब से लड़ने के लिये 
बुलाया है उसी के साथ कुन्जरसिह हो गया है ।! 

स्वप्न-सा देखते हुये अलीमर्दान ने कहा--बागी तो कूल बेतवा का 
किनारा ही है, अकेला सबदल क्या । प्र अवकी बार उसके किले को 
जमीन में मिला देता है ।' 

फिर मुस्काराकर बोला--केवल तुम्हारे मन्दिर को छोड़ दूँगा । 
तुम जानते हो कि सन्दिरो से मुझे दुश्मनी नही है ।' 

जिस बात के कहने के लिये रामदयाल उकता-सा रहा था। अवसर 
सिलने पर प्रकट किया--मन्दिरों को तो हुजूर ने कभी छुआ नही है। 
उसी मन्दिर में पालर वाली वह दाँगी की जवान लड़की भी है। वह 
पश्मितों जाति की सरूुत्री है । 

नवाब ने अधिक मुस्कराहुट के साथ पूछा--अभी तक वहाँ से 
भागी नहीं ? मै समझता था, चली गई होगी । बड़ी दिक्कत तो यह है 
कि बहुत्त से हिन्दू उसे देवी का अवतार मानते है | 

रामदयाल बोला--तब हुजूर को पूरी बात का पता नहीं है । वह 
मन्दिर में इस समय तो है, परन्तु कुछ ठीक नहीं, कब कुज्जरसिंह के 
साथ भाग जाग .। | े 

-तवाब जरा चौंका | कहने लगा-- क्या यह बात है ? रामदयाल, 
तुम सच कह रहे हो ” यदि बात सच है, तो क्‍या हिन्दुओं का यह सिर्फ 
ढकोसला ही है ?' 

रामदयाल ने जवाब दिया--बिलकुल । मै ने अपनी आँखों से उन 
लोगों को देखा है और कान से उनका प्रेम-सम्भाषण सुना है।' 

अलीमर्दात थोड़ी देर तक कुछ सोचता रहा। 

रामक्याल से पूछा---'कुञज्जरसिह का देवीसिह के साथ मेल हो 
गया है ?' 

उसने उत्तर दिया मेल तो मैंने नही सुना और न होने की कोई 
सम्भावना है। कुज्जरसिह को तव तक और विराटा की गढ़ी में रहा 
समझिये, जब तक कुमुद उसके साथ नहीं भागी है। पीछे फिर, चाहे 
देवीसिह से या किसी से लड़े या न लड़े ।' 

थोड़ी देर के लिये अलीमर्दान फिर सोच-पिचार में पड़ गया । 

कुछ देर मे बोला--तुम्हारी यह इच्छा है कि मै विराठा की तरफ 
तुरन्त कच करू । + 

जोड़कर रामदयाल ने उत्तर दिया---हुजूर मेरी क्या, आपकी 

राखीबन्द बहिन रानी साहब की भी प्रार्थना है । 

अलीमर्दान ने बड़ी चेततता के साथ कहा--“अभी तैयारी होती है । 
तूृम चलो आता हूं। कुञ्जरसिह को भी सजा देनी है और उस अहमक 
सबदल को भी सवक सिखलाना है। दो-तीन दिन में ही यह सब काम 
निवट जायगा । मैं पहले विराटा को देखूँगा ।” 

रामदयाल चलने लगा। 

चलने-चलते उससे अलीमर्दान बोला--मेरे जाने तक इतना प्रवन्ध 
जरूर हो जाय जिसमें विराटा का कोई भी व्यक्ति वाहर न निकल जाने 
पवे ।' | 

रामदयाल ने चालाकी से, आँख का कीना वारीकी के साथ दवाकर 
कहा--हो गया है। यदि कोई कसर होगी, तो मिटा दी जायगी । ऑप 
बिलकुल विश्वास रक्‍खें ।' 

अलीमर्दान हँसकर बोला---इनाम पाओगे--ऐसा कि तुमने स्वप्त 
में भी कल्पना न की -होगी ।' 

रामदयाल प्रणाम करके चलने लगा । 

नवाब ने कहा-- पहले हम रामनगर नही भायेंगे । जब तक हम न॑ 
आ जायें मुकाबला करते रहना ।' | 

अलीमर्दान ने अपने सब्र सरदारों को इकट्ठा करके सम्पूर्ण सेना को 
जल्दी-से-जल्दी तैयारी किया। भाँडेर में थोड़ी-सी सेना छोड़कर वाकी 
सेना लेकर वहू पहर रात गये चल पड़ा । सालौन भरौली में, जो भांडेर 
के करीब ४-५ मील पर है, सेना को थोड़ा-सा विश्राम करने के लिये 
रोक लिया। प्रातःकाल होने के पहले विराटा पर आक्रमण करने का 
लिदइचय कर लिया गया था । 


[ ७५ | 
जिस रात अलीमर्दान की सेना ने सालौन भर्रोली में डेरा डाला, 
उस रात विराटा के राजा ने अपने भाई बन्दों को इकट्ठा करके लड़ाई ' 
की तेयारी की । वाहर निकल कर नवाव की सेना से सफलता-पूर्वक 

,लड़ना विराटा की सेना के लिये बहुत कठिन था, पंरन्तु उसे अपने 
जंगलों, पहाड़ों और “माई वेतवा' की धार का बड़ा भरोसा था और 
फिर यह कोई पहली ही लड़ाई नहीं थी । 


मुख्य-मुख्य लोगों की बैठक हुई । सबको विश्वास था कि देवीसिंह 
समय पर सहायता देंगे । सब जानते थे कि देवीसिह पालर की ओर से 
आ रहे हैं, परन्तु सबकी शंक्रा थी कि यदि नवाब की सेना बीच में आ 
पड़ी, तो राजा की सेना का इस ओर आना बहुत कठिन हो जायगा 
और यदि नवाब ने एक दस्ता विराटा को नष्ट करने के लिये भेज दिया 
और उसी समय रामनगर से आक्रमण हो गया तो भयंकर समस्या 
उपस्थित हो जायगी । 


इन सब बातों पर विचार हुआ । अधिकांश लोगों में लड़ाई का 
- उत्साह था । सबदलसिह संयत भाषा में बोल रहा था, परन्तु दृढ़ता-पूर्ण 
निश्चय से भरा हुआ था। 


अन्त में कुमुद के विराठा में बने रहने के विषय में प्रश्न उपस्थित 
हुआ । अधिकांश लोगों की धारणा हुई कि कुमुद को किसी दूसरे स्थान 
'प्र भेज देता चाहिये। सवदलसिह अपने निश्चय से न डिया। ' उसने 
कहा---मैं फिर कही कहूंगा कि उनके यहाँ बने रहने में ही हम' लोगों 
की कुशल है। उन्हें वहाँ से हटाओ, तब मूति को हटाओ, मन्दिर को 
हटाओ ।' ह ह 


अन्त से निश्चय हुआ, जैसा ऐसे अवसरों पर निश्चय हुआ करता 


है, अभी कुमुद यही बनी रहें, परन्तु कुअवसर आते ही त्रनत उस पार 
किसी सुरक्षित स्थान में पहुंचा दी जायें । 


कुज्जरसिह वही था-सभा में नहीं, सभा से दूर मन्दिर में । परन्तु 
* उसका विराटा में होनां सबदलसिह को मालूम हो गया था और लोगों 
ने इच्छा प्रकट की कि कुब्जरसिंह को हटा दिया जाय । | 

मरपति बोला- परन्तु वह कहते है कि हम दुर्गा की रक्षा करते- 
का ते अपना प्राण देंगे, हमे किसी के राजपाट से घुछ सरोकार नहीं। 
उ द्ोने शपथ-पूर्वंक कहा है कि हम देवीसिंह के साथ नहीं लड़ेंगे ।' 

सबदल ने कहा--यह तो ठीक है, परन्तु जब देवीसिह को मालूम 
होगा कि कुञ्जरसिंह हमारे यहाँ आश्रय, पाये हुये है, तब हमारी बात 
पर से उनका विश्वास उठ जायगा और वह अपना हाथ हमसे खीच 
लेंगे ।' ॥ 

नरपति बोला-'तब जैसा आप चाहें, करें, परन्तु बह अपनी शरण 
में है और यह स्मरण रखना चाहिये कि राजकुमार है। किसी के भी 
सब दिन एक-से नही रहते । उन्होंने शपथ ली है कि हमें किसी के राज- 
पाट से कोई सरोकार नही ।* 

सबदल ने अपनी सम्मति बदलते हुये कहा-'वह्‌ हमारे और देवी- 
सिंह राजा, दोनों के समान शत्रु से लड़ने में सहायक होगे । सुना है, 
तोप अच्छी चलावेगे | कोई हर्ज नही ।' 


लोगों में इस वात पर बहस हुईं कि कहीं नवाव से मिल न जायें । 
नरपति बोला--यह अंसम्भव है। मैं उन्हें बहत दिन से जानता हूं। 
वह पालर में नवाब की सेना से लड़े थे । बड़े विकट योद्धों है--“ 

परन्तु यह । सवदल ने कहा---नवाब के साथ मिलकर देवीसिंह 
के खिलाफ भी लड़ चुके है।! सबदल के मन मे फिर नसन्देह जोग्रत 
हुआ ।* 

नर॒पति सोच में पड़ गया । वह सिहगढ़ की सब वातें न जानता 
था । कुछ क्षण वाद बोला-'कुमुद देवी विश्वास दिलाती हैं कि कुन्जर- 
सिंह कभी दगा न करेंगे । छल उन्हें छ नहीं गया है। वह तोप चलाने 
का काम बहुत अच्छा जानते है। 

अन्त में यह तय-हुआ कि कुब्जरसिह को गढ़ से-नः हटाया जाय, 
परन्तु कोई विश्वेष मह॒त्व का कार्य उन्‍हें न दिया जाय । 

अलीमर्दान की सेना ने विराठा को और दलीपनगर की सेना ने 
रामनगर को अपना लक्ष्य बनाया । लोचनसिह भाँडेर पर धावा करता 
चाहता था, परन्तु देवीसिंह की स्पष्ट आज्ञा थी कि भाँडेर पर आक्रमण 
करके कठिनाइयों को न बढ़ाया जाय । यह प्रपंच लोचनसिंह की समझ 
में अच्छी तरह न आता था कि भाँडेर की सेना हमारे ऊपर तो आक्रमण 
करे और हम शत्रु के राज्य के बाहर से उसका विरोध करें, परन्तु 
उसके घर में घुसकर मार न करे । इसका समाधान लोचन सिंह को इस 
प्रकार मिला कि दिल्‍ली का वादशाह इस भाँति की लड़ाई को आत्म- 
रक्षा समझकर तरह दे देगा परन्तु शाही सूबे में घुसकर मार-काट करने 
को चुनौती का रूप दे डालेगा। इस कल्पना को वह आत्म-प्रवंचना 
कहता था, परल्तु राजा की आज्ञा होने के कारुण वह उसका प्रतिकार 
न कर सकता था । निदान उसे भी अपना ध्योन विराटा-रामनगर की 
ही ओर दौड़ाना पड़ा । गे हि 


उधर अलीमर्दात ने सालौन भरौंली से शीघ्र कूच कर दिया। तोपें 
वह्‌ बहुत कम साथ ला सका था। विराटा मे प्रवेश करने की पूरी 
चेष्टा की, परन्तु मुसावली के पास दलीपनगर के कई दस्तों के साथ 
मुठभेड़ हो गई । सन्धि के पूर्व पत्र-व्यवहार की किसी पक्ष को चिन्ता 
न रही । इस मुठभेड़ मे दोनों दलो को अनचाहे स्थानों पर मोर्चाबन्दी 
करनी पड़ी । अलीमर्दान की सेना धनुप के आकार में नदी: किनारे- 
किनारे रामनगर के नीचे तक भरकों में फेल गई । दलीपंतचगर की सेना 
रामनगर और विराटा को हस्तगत करने के प्रयत्त से इस मो र्चेबन्दी के 
प्रतिकार करने में प्रथम से ही विवश हुईं । न तो अलीमर्दान रामनगर 
की टुकड़ी से मिल पाता था और न दलीपनगर की सेना बिराटा में 
'पहुंच पाती थी। रामनगर के गढ़ से विराटा और देवीसिह के मो्चों 
पर गोला-बारी की जा रही थी, परन्तु इतनी शिधिलेता-और अंनजान- 

पने के साथ कि वह बहुत कम हानि पहुंचा रही थी । उधर विराठा की 
सेना को अपनी भौगोलिक स्थिति के कारण अधिक सुभीता था, परन्तु 
अलीमर्दान की रोकथाम के सिवा वहाँ के भी गोलेन्दाज और अधिक 
कुछ नही कर पा रहे थे । परन्तु दलीपनगर की तोपें रामनगर की गढ़ी 
को ढीला कर देने में कोई कसर नहीं लगा रही थी । 

जब कभी एक दल दूसरे पर श्ुल्लमखुल्ला टूटकर या उस गढ़ को 
हथियाने की कोशिश करता था, तभी भीषण मार-काट हो पड़ती थी 
और आक्रमण करने वाले दल को पीछे हटना पड़ता था । 

इस तरह लड़ते-लड़ते कई दिन हो गये । देवीसिंहू को चिन्ता हुईं । 
मन्‍्त्रणा के लिये एक दिन राजा, जनादंन, लोचनर्सिह और कुछ और 
सरदार बंठे। ; 

जनार्दत ने कहा--'यदि अलीमर्दान के पास' और कुमुक आ गई 
या बादशाह ने हम लोगों को बागी समझकर दिल्‍ली से कोई बड़ा 
दस्ता भेज दिया, तो बड़ी कठिनाई होगी । युद्ध खिच गया है, कौन 
जाने क्‍या होगा । 


लोचनसिंह बोला--होगा क्या, आप अपने घर में बैठकर जप-तप 
करना, हम अपनी निबट लेंगे।. | 

“इन बातों से काम न चलेगा, लोचनसिह ।” राजा ने कहा--'इस 
समय हम यह निश्चय कर रहे है कि शीघ्र दया करना चाहिये ।' 

लोचनसिह ने « उत्तर दिया--'मेरी समझ में तो यह आता है कि 
इधर-उधर की हाथापाई छोड़कर भांडेर पर जोर का हल्ला बोल दिया 
जाय, तो अलीमर्दान को लेने के देने पड़ जायेंगे।।.. 

यह तो नहीं हो सकता । जनादंन ने कहा । 

“राजनीति इस समय ऐसा करने से रोकती है।* देवीसिंह बोला । 

“राजनीति अर्थात्‌ शर्मा जी महाराज जब जैसा हम लोगों को 

, बतलावें ।' लोचनसिह ने कहा । 

राजा देवीसिह ने नियन्त्रण करने के ढज् पर कहा- नही, मैं इसे 
ठीक समझता हूं, चामूंडराय । भाँडेर हमारी हृष्टिकोंण से इस समय 
परे है ।' ह 

वतब या तो इसी तरह-युद्ध को लस्‍््टम-पस्टम चलने दीजिये या घर 
लौट चलिये ।/ लोचनसिह बोला । 

लोचनसिह की इस गम्भीर सम्पतति पर कुछ क्षण तक किसी ने कुछ 
ते कहा । 

लोचनसिह तुरन्त बोला- मुझे महाराज जो आजा द॑ उसके लिये 
तैयार हूं, परन्तु केवल राजनीति-विशारदों से लडाई के दाँव-पेंच सीखने 
- का उत्साह मेरे भीतर नही है। उस सेना का'भार, जिसका संचालन 

शर्माजी कर रहे हैं किसी और को दीजिये तब--- ' 

राजा ने कहा--तुम्हें आपे से बाहर हो जाने की बहुत आदत पड़ 
गई है। ४ 

अब वोलूं तो जीभ काट लीजियेगा । कहिये, तो यहाँ से अपने डेरे 
पर चला जाऊँ। लोचनसिह ने बिना क्रोध के कहा । 

कुछ देर के लिये सन्नाठा छा गया । ऐसा जान पडा, मान्तों लोचन- 
. सिंह के अलक्ष्य आतंक को आस-पास के वायू-मण्डल ने भी सीख 
लिया हो । 

राजा देवीसिंह वे स्तेह और ह॒ढ़ंता के ढुड्भ से कहा,--चामुंडराय' 
कल तुम्हारी शूरता और बिलक्षण स्फूति की फिर परीक्षा है 


लोचनसिह बोला--क्या आज्ञा है। 
“कल रामनगर की गरढ़ी में हम लोग द्रवेश कर लें ।” राजा ने कहा । 
शब्दों की झंकार सब लोगों के कानों में समा गई । 


. लोचनसिंह की आँखों से चितगारी-सी छूटी, बोला--आज्ञा का 
पालन होगा, परल्तु दो शर्ते हैं ।' ' 

राजा ने कहा--तमने चामूंडराय कभी आज तक वीरता-प्रदर्शन 
मे शर्ते नही लगाईं। आज नई वात कैसे ? परन्तु खैर, में वचन देता 
हूं रामनगर की गढ़ी और आस-पास का इलाका तुम्हारा होगा ।* ' 

लोचनसिंह हँसा, ऐसा कि पहले शायद ही कभी इस तरह हँसते 
देखा गया हो । फिर गम्भीर होकर अवहेलना के साथ बोला--रामनगर 
की गढ़ी और मेरे पास जो कुछ है, वह सव मैं उसे दे दूँगा, जो 
अलीमर्दान की फौज को चीरकर विराठा में कल पहुंच जाय । महाराज 
मेरी इस भाँति क्री शर्ते नही है । 

“किर क्या ?” जनादंन ने सकपुकाकर और खुशामद की दृष्टि से 
पूछा । ; 
पहली तो यह' लोचनसिंह ने उत्तर दिया---कि सैन्य संचालन का 
काम आपके हाथ मे न रहे और दूसरी यह कि मैं यदि मारा जाऊं, तो 
मेरी लाश की 'मट्टी विगड़ने न पावे, उसकी खोज करके शास्त्र के 
अनुसार दाह किया जाय । नदी में न फेंका जाय और न किसी गड्ढे में 
डाला जाय । 

स्वीकृति है ।' राजा ने प्रसन्न होकर कहा---जनादंन मेरे साथ 
रहेगे । मै अब इनके दस्ते का संचालन करू गा । परन्तु जागीर देने के 
मेरी शर्ते भी मान्य रहेगी ।' 

लोचनसिंह उत्तेजित होकर बोला --तब मैंने जो कुछ कहा है, वह 
भी मान्य रहेगा, क्‍योंकि रामनगर के विजय करने के वाद यों भी मैं 
ही उसका स्वामी होऊँगा। केवल राजा न होने के कारण ही उसे 
आपके हाथों अर्पंप करके फिर ले लेना कोई बड़े महत्व की बात न 
होगी ।' घर 

'राजा ने कुछ नही कहा । बात उड़ाने के लिये केवल हँस दिया । 

जनादेन के जी में कुछ खटक गया था। परन्तु वह भी बरबस 
मुस्कराने लगा ' उस मुस्कराहट ने लोचनसिह को किचित' भी ' कुण्ठित 
नही किया । जनादंन अपनी दु्देशा छिपाने के लिये छंट्पटाने लगा । ' 

उपयुक्त अवसर पाकर वबोला--ैं -इनकी छाश को तलाश करके 
शास्त्रोक्त अन्त्येप्टि क्रिया करने का प्रण करता हूं । इन्हें वास्तव में और 
कुछ चाहिये भी नही । हु 

रामनगर पर करारा धावा करने की बात तय हुई । 

[ ७७ । 

विराठा की रक्षा दृढ़ता” के साथ हो रही थी। दाँगियों ने अपने 
' स्थान की बचाने के लिये प्राणों की होड़ लगा रक्‍्खी थी। गढ़ी के | 
भीतर आदमी बहुत अधिक न थे। तोपें भी थोड़ी ही थीं। तोपों के 
चलाने वाले भी चत्र न थे। परन्तु उन लोगों में मर“मिटते की लगन 
थी और विश्वास था कि देवी उनकी सहायता पर हैं । 


नदी के पश्चिम तठवर्ती भरकों से अलीमर्दान की सेना विराटा की 
गढ़ी पर आक्रमण करती थी, परन्तु वेतवा की धार उसे विफल-मनोरथ 
कर देती थी, असल में देवीसिह की सेना की चपेट के कारण अलीमर्दान 
को विराटा के-पीस डालने का अवकाश न मिल पाता था, नही तो 
विराटा के थोड़े से बहादुर दांगी बहुत देर तक नहीं टिक सकते थे।... 
ध विराटा-युद्ध में कुज्जरसिह को अब तक कोई स्थान न मिल सका 
था । सवदलसिह की यह धारणा थी कि कुज्जरसिह को हरावल में या 
कही पर भी कोई मृख्य पद देते से देवीसिंह का विमुख हो जाना संभव 
है ऐसी दशा में उसे मन्दिर की रक्षा के काम पर नियुक्त कर दिया। 
कुञ्अरसिह को विराठा से निकल भागना असम्भव था । सबदलसिह को 
विश्वास था कि उसे वहाँ केवल बने रहने देने में देवीसिंह अप्रसन्न न 
 होंगे। द 
कुछजरसिह हथियार लिये हुये मन्दिर मे बना रहता था। जब 
कभी पड़े-पड़े मन ऊब उठता था तब मन्दिर की प्राचीर के पास से 
वेतवा की घारा को ठकटकी लगाकर देखने लगता था। कुमुद, गोमती 
और नरपति रात-दिन मन्दिर के उत्तर वाले खण्ड के निचले स्थान में 
नीचे की एक खोह मे बने रहते थे। प्रात:काल दुर्गा-पूजन के निर्मित्त 

थोडी देर के लिये मन्दिर में आते थे । कुभुद से वातचीत करने का और 
कोई अवसर न मिलता था, अथवा कुन्जर बात करने के लिये उपयुक्त 
अवसर न ढूंढ़ पाता था । - 

एक दिन कुन्जर ने रामदयाल को मन्दिर के पास अचानक देखा । 
चकित हो गया । खासा कद्ा पहरा होते हुये भी कैसे प्रवेग पा गया ? 
,उसकी पहली इच्छा यही हुई कि तलवार के वार से समाप्त कर दें, 
परन्तु रामदयाल मुस्कराता हुआ उसी की ओर बढ़ा । कुन्जरसिंह अपनी 
इच्छा पूरी करने में हिचक गया । 

रामदयात ने कहा--'राजा मुझे, शायद अपना णत्रु समझते हैं । 
सम्भव है, राजा की कल्पना सही हो ।' . 

कुल्जरसिह इस वेघड़क मत्तव्य पर क्षुब्ध हो गया और किकतंव्य- 
विमूढ़ । 

रामदयाल ने और पास आकर कह।- परन्तु आप और मैं समान 
भाव से इस गढ़ी की रक्षा के आकांक्षी हैं। में अब महारानी की सेवा 
में नहीं हूं । राजा देवीसिंह का सन्देशा लाया हूं ।! 

“रानी को किस दलदल में फंसाकर चले आये हो ? कुन्जरसिह ने 
केठोरः। के साथ प्रश्न किया । 

मैने किसी को दलदल में नही फंसाया है । रामदयाल ने ठण्डक के 
साथ उत्तर दिया--मैं खुद उनके पीछे बहुत वरवाद हुआ हूं । बहुत 
मारा मारा फिरा हूं। उनका मुझ पर भी विश्वास नही रहा, तब 
निकाल दिया । मैं राजा देवीसिंह की शरण मे गया । उन्होंने क्षमा- 
प्रदान करके अपना लिया है और यहाँ भेजा है । राजा देवीसिंह के नाते 
से आप भले ही मुझे अपना वैरी समझें, परन्तु आपके बैर के योग्य 
नही हूं ।' दर न 

कुन्जर ने एक क्षण सोचा । रामदयाल की वात पर उसे जरा भी 
विश्वास न हुआ, परन्तु उसे मार डालने की इच्छा में अनेक विध्न 
दिखलाई दिये । ह 

पूछा--'क्या सन्देशा लाये हो ?' 

उत्तर भिला--यदि क्षमा किया जाऊँ, तो मैं यह कहना चाहता 
हूं कि मेरा सन्देशा वहाँ के राजा सबंबल्सिह के लिये ही है । 

कुब्जरसिंह का जी जल गया | वोला-- तव चलो उनके पास । मैं 
साथ चलता हूं ।' 

किसी को भेजकर उन्हें यही वुलवा लीजिये । सबके सामने जाने 
से सन्देश के-रहस्थ के खुलकर फैल जाने का भय है । रामदयाल ने 
कहा । | 

पास ही एक तोप लगी हुई थी। गोलन्दाज और कई सैनिक वहाँ 
नियुक्त थे । जरूरी काम के नाम से कुज्जर ने एक सैनिक को बुलाकर 
कहा-- यह मनुष्य शत्रु या मित्र पक्ष का है, अभी निश्चय नहीं हो 
सकता किस श्रेणी में इसे समझा जाय । राजा से कुछ बात करना 
चाहता है। उन्हे तुरन्त यहाँ भेज दो। मैं इस पर तब तक पहरा 
लगाये हूं। . 

रामदयाल गरसनोद्यत सिपाही से बोल।--“'राजा से कह देना कि मैं 
यही पर बध कर दिया जाऊं, यदि शन्रु-पक्ष का निकलूँ या यदि मेरी 
वात उपयोगी सिद्ध न हो । 

थोड़ी देर मे वह सेनिक सबदलसिह को लेकर आ गया । राजा ने 
_उतावली में पूछा--'क्या बात है। 

वह बोला--क्या मैं राजा कुण्जरतिह के सामने कह सकता हूं ? 
राजा देवीसिंह का सन्देशा है । 

कुबज्जरसिह ने झंझलाकर बीच में कहा--मैं अब विराट का 
शुभाकांक्षी हूं, अब जो विराटा के मित्र है, वे मेरे सिन्र है और जो 
उसके शत्रु हैं, वे मेरे शत्रु ।' 

सबदलसिह बोला--तुम अपना संवाद सुनाओ |! 
«.. रामदयाल ने कहा-- 'कल बड़े जोर का आक्रमण आपकी गह़ी पर 
होगा--अलीमर्दान की सेना का। उसका ध्यान बटाने के लिये हमारे 

महाराज रामनगर पर बड़े जोर का हल्ला थोलेंगे । आप तोपों की बाढ़ 
का पक्का बन्दोवस्त रक्‍खें ।' 

और ? सबदलसिह ने पूछा ।' 

और ।' रामदयाल ने उत्तर दिया-- और सम्बाद उन्होंने अपनी 
भविष्य राती के लिये भेजा ।' 

सबदल सिंह ने गोमती के साथ होने वाले देवीसिंह के सम्बन्ध की 
चर्चा सुत रक्खी थी। फिर भी प्रदन-सूचक इप्टि से वह रामदयाल की 
ओर और फिर तुरन्त कुञ्जरसिह की ओर देखने लगा। 

रामदयाल ने असन्दिग्ध भाव, से कहा--यदि आज्ञा हो तो उनसे 
ही कह दूं और विश्वास न हों, तो आपको बतला दूँ ।! 

सवदलसिह वोला-- “नही, वह सम्बाद मेरे कानों के योग्य नही हो 
सकता । तुम अकेले में कह सकते हो । परन्तु दो दिन तक तुम इस 
स्थान को छोड़ न सकोगे (* 

रामदयाल मुस्कराकर बीला--मेरे लिये महाराज की आज्ञा भी 
यही है । अगले दो दिन बड़ी कठिन अवस्था के रहेंगे । मेरा उनके पास 
रहना जरूरी है ।' 

अकेले मे ले जाकर सवदलर्सिह से कुब्जर ने कहा--यह आदमी 
बड़ा नीच और भयंकर है । अपनी गढ़ी मे इसका ऐसे समय आना मुझे 
बड़े अशुभ का द्योतक मालूम होता है । ४ ॒ 

सबदलसिह बोला--'आपको राजा देवीसिंह के किसी मनुष्य की 
कम-से-कम वर्तमान समय से बुराई नहीं करनी चाहिये। आप मेरे 
अतिथि है, और मान्य हैं, परन्तु यह बात आपको घ्यान में रखनी 
पड़ेगी कि राजा देवीसिह हम लोगों के परमसहायक है । मुझे इस वात्त 
की चिन्ता है कि मिलने पर कही आपके लिये मुझे उत्तर न देना पड़े । 
यदि मान लिया जाय कि यह मनुष्य देवीसिंह का नही है, तो मैने इसे 


कुछ समय तक रुके रहने के लिये कह ही दिया है । आप भी सावधानी 
के साथ इस पर इष्टि रकखें ।* 

विराटा में मन्दिर की बगल में उत्तर-पश्चिम की ओर एक बड़ी टोर 
के नीचे एक खोह थी । उसी जगह कुमुद, गोमती और नरपति इन दिनो 
अपना अधिकांश समय बिताते थे। रामदयाल वही पहुंचा । गोमती 
रामदयाल को देखकर प्रसन्न हुई । दिन-रात सिवा कुमुद और नरपति के 
साथ के और कोई तीसरा व्यक्ति उपलब्ध न था । दिन-रात सिवा गोला- 
बारी, मार-काट, हाय-हाय कुमुद तथा वरपति की वही बँधी हुई बातों 
के और कुछ सुनने को कई दिन से नही मिला था । 

देखते ही रामदयाल के पास आई । बोली-'कद आये ? कैसे आये ? 
क्या समाचार लाये हो ?' 

रामदयाल ने कहा--अभी आ रहा हूं, बड़ी कठिनाइयों को पार 
करके एक बार तो ऐसा जान पड़ा कि अलीमर्दान की तोप मेरी छोटी- 
सी नाव को चकनाचूर किये देती है । अच्धेरे में एक किनारे से नाव लेकर 
चला था, परन्तु धीरे-धीरे सूर्योदय तक यहाँ आ पाया हूं । 

गोमती की आँखों में कृतज्ञता झलक आई । कहा-- क्यों प्राणों को 
इतने सड्डूट मे डाला ? 

रामदथाल गोमती को जरा दूर ले जाकर एक चट्टान के पास बात- 
चीत करने लगा। ह 


गोमती वोली--- तुम महारोज के बड़े आज्ञाकारी सैनिक हो ।' 

“नहीं हूँ ।/ उसने कहा--'मै आपका आज्ञाकारी सैनिक हूँ ।' 

क्या समाचार है ?' 

अभी मिलना न होगा विराटा पहुंचने पर इतना समय न 

मिल सकेगा कि वातचीत हो सके | जब लड़ाई समाप्त हो जायगी, 
दलीपनगर का राज्य निप्कंटक हो जायगा, महाराज का कहीं कोई वैरी 
न रहेगा, तब जाप रथ में या किसी और सवारी पर दलीपनगर चली 
शआदवें।! 

क्या महाराज ने यह सत्र कहा है ?' 

मैं झूठ बोलने के लिये इतनी आपफकों में क्यों अपनी जान डालता ?' 

गोमती ने दाँत पीसे । कुछ क्षण वाद बोली--इंत्तनी वात कहने के 
लिये उन्होने तुम्हें यहाँ तक पहुंचाया ? क्या वह रामनगर में आ गये है ?* 

रामदयांल ने उत्तर दिया-अभी रामनगर अधिकार में नहीं आया 
है ।' 

रुद्ध स्वर में गोमती ने पुछा--क्या मुझे चिढ़ाने और तुम्हारा प्राण 
लेने के लिये ही तुम्हें यहाँ भेजा है ?' 

'रामदयाल ने नीची निगाह किये हुये कहा--'एक रहस्य की बात 
है । इस गढी में यदि किसी को मालूम हो जायगा, तो शायद मैं बकरे 
की तरह काट डाला जाऊँ।॥' 

गोमती बोली--तुम कहो रामदयाल । जो जी में आवे, सी कहो । 
मैं ठाकुर की वेटी हूं ।! कोई उस रहस्य को मुझसे त पा सकेगा। | 

तुझे महाराज ने निकाल दिया है। राजाओं का कभी किसी को 
विश्वांस न करना चाहिये ।' 

तुम्हे निकाल दिया है ! क्यों ? 

क्योंकि मैंने हठ- पूर्वक कहा था कि विराठा पर संकटों की बीछार 
हो रही है। भगवान न करें, महारानी का कोई वाल वाँका हो जाय, 
इसलिये मुझे अनुमति दीजिये कि विराटा से दलीपनगर लिवा ले जाऊं। 
बोले, मैं राजा हूं, वह मेरे योग्य नहीं है, किसी राजा की लड़की के साथ 
विवाह करू गा । 

गोमती सिहर उठी 

बोली--'फिर तुम यहाँ किस लिये आये र* 

रामदयाल जरा सहमा-परन्तु उसकी प्राकृतिक ढिठाई ने उक्त भाव 
तुरन्त दवा दिया | कहने लगा-'मै जिस लिये गोलों और आग की लपटों 
के इस तूफान में होता हुआ यहाँ तक आया हूं, उसका कारण स्पष्ट है । 

महाराज ने निकाल दिया, मेरा अब और कोई कहीं भी संसार में नहीं 
है। आगे नाथ, न पीछे पगहा ।'-अब, तो मैने तिझुचय किया है.कि, 
अपना शेष जीवन घनी रमाकर बिताऊ ।... ,...  * ....:.: -+- 
' गोमती ने-दूसरी ओर देखते हुये कहा--महाराज-ने यह भी कहा, 
था कि जब सम्पूर्ण _ राज्य निष्कण्टक हो जाय तत् मैं किसी का. रथ. 
समाँगकर दलीपनभर में रहने के लिये दो .हाथ ठौर, की,भीख .माँगने 
जाऊे। 
वह बोला--इस तरह की बात तो उन्होंने तब कही ,थी, जब मैंने 
, बहुत हठ पकड़ा था। उसी हठ में दुर्भाग्यवंश मैं आपे से वाहुर हो्‌ गया। 
बहुत बक-झक की तब महाराज ने मुझे अपने, पाए से हटाकर ही दम 
उपस्थित हुआ हूं । यहाँ मुझ .पर सन्देह किया गया है। दो... दिनृ तक 
एक तरह से. यहाँ त्जर-कैद हुं। इस बीच, मे इस गढ़ी वालों को, आशा, 
है कि महाराज ससैन्‍्य आ जायेंगे और तब शायद या तो मुझे प्राण-दण्ड 
दिया जायगा, था _कम-से-कम सदा, के लिये देश-निकाला। _ ...- 
गोमती तमककर बोली- ऐसा कभी न होगा. रामदयाल । जब तक: 
मेरी;देह में प्रांण है, तब तक तुम्हें हानि न पहुंच सकेगी । तुम हम लोगों 
के साथ इसी खोह मे रहो । काफी बड़ी है। बाहर कभी-कभी गोला- ' 
गोली पड़ जाती है।.. , -.. रा ४ 
“परन्तु एक बात का ध्यान रहे । रामदयाल, ने आग्रह. के साथ 
कहा--किसी तरह भी किसी को यह बात न सालूम- होने पावे कि 
महाराज ने मुझे निकाल दिया है। यहाँ मुझे लोग राजा - का सेवक 
समझते है। न! 
0! शी, 
रात का समय था । काली रात । बाकाश में तारे टिमटिमा रहे थे ॥ 
पवन ने पेड़ों को चुमकर सुला-सा दिया था। वेतवा अचेत पत्थरों से 
निरन्तर टकराकर अनन्त कलकल शब्द -रच-रचकर रह-रह, जाती थी । 


7 

कुल्जरसिंह मन्दिर की दीवार के पास एक टोर की आाड़ में जहाँ 
से नदी की धार रामनगर की ओर से वह कर आई थी, कन्धे से वन्दूक 
लगाये अकेला बैठा था। उत्साह था, हृदय में अपूर्वे बल प्रतीत होता 
था---मंन्दिर की रक्षा के लिये, मन्दिर की विभूति के लिये। दिन को 
गोलियाँ पास से निकल जातीं थीं, गोले घम से आकर घूल और कडूड़ों 
को विखेर देते ये । एक छोटी-सी जगह उस युद्ध में सबदलसिह ने दे 
'रकखी थी, उसको उस राजकुमार ने वहुत समझा। मुस्तदी से अपने 
स्थान पर डठा रहता था। केवल प्रातःकाल मन्दिर में दर्शन के लिये 
जाता था और एक-आध वार दिन में भी नरपति की कुशल-क्षेम पूछते 
को गुफा पर पहुंच जाता था। वह टोर, एक कम्बल और लोटा लेकर 
कुन्जर सशस्त्र डटा रहता था, उसके लिये तीर्थ-स्थान सी हो उठी थी । 
' परन्तु उस रात मन वेचैन था। रामदयाल पिशाच है। उसकी 
पैग़ाचिकता को सबदलसिंह नहीं समझता । गोमती उसे बिलकुल नहीं 
पहचांनती ॥ बह क्‍यों आया है ? अवदय अलीमर्दान का भेदी है । निस्सं- 
देह कुछ उत्पात खड़ा करेगा, शायद विराटा को ध्वस्त करने की चिन्ता 
में हो | कुमुद इस युद्ध का लक्ष्य है। देवीसिंह बचाने के लिये आ रहा 
है ॥ देवीसिंह ने, जिसने मुफ्त में दलीपनगर के राज्य को खसोट लिया 
है, मेरे हक को पैरों तले कुचल डाला है ! यदि इस समय मैं दलीपनगर 
का राजा होता, तो देवीसिंह की अपेक्षा कहीं अधिक प्रवबलता और 
चत्रता के साथ युद्ध करता । राजा नायकर्सिह के वीय॑ से उत्पन्न एक 
हाथ भूमि के लिये जद्भलों में मारा-मारा भटके और- देवीसिंह दलीप- 
नगर की सेनाओं का संचालन करे ! यथेष्ट हथियार चलाने के लिये 
एक सड़े से सरदार सबदलसिह का मूंह ताकना पड़े ! 
रामदयाल क्‍यों आया ? वह रामदयाल जो राजा नायकंसिह की 
वासनाओं की तृप्ति के लिये खुल्लम-खुल्ला साधन जुठाया करता था, 
वही जो देवीसिंह का शत्रु है और साथ ही विरादा के सब लोगों का- 
ओर अवश्य ही विराटा निवासिनी कुमुद का भी | * 


विराठा की पश्चिनी २७१ 


कहीं कुमुद की ग्रुफा के पास कोई जाल तो नहीं रचा जा रहा है ! 
रामदयाल वहीं ठहरा है। क्‍यों वहां ठहरने दिया गया है ? वह यहाँ 
आया ही क्यों ? इस स्थान को रामदयात्र से किसी प्रकार निस्तार' 
मिले ? ह 
वह कुब्जर की शक्ति के बाहर की बात थी। परन्तु” उसने 
सोचा---मैं इसके कुचक़ों का निवारण कर सकता हूं । करूँगा । फिर 
अपनी तोपों की ओर ध्यान गया । जिस प्रयोजन से वे वहाँ स्थित 
थी और वह स्वयं उस स्थान पर जिस धारणा को लेकर गड़ा-सा था; 
उस ओर भी ध्यान गया। 

उस समय प्रतिकूल पक्ष की तोपें विराटा की दिशा में- विरक्त-सी 
थी ;। 

कुड्जरसिह- दवे पाँव ग्रुफा की ओर गया । 

गुफा में निविड़ अन्चकार था। पत्थर से सटकर कुज्जर ने कान 
लगाया । उमर तमोराशि में केवल कुछ साँसों का शब्द सुनाई पड़ता था । 

निद्रा ने पड़यन्त्रों पर भी अपना अधिकार कर लिया था। : 

इसी ग्रुफा में वह देवी है। कुज्जर ने सोचा, “कल्याण और रूप, 
स्निग्धता और लावण्प, वरदान और प्रेरणा की वह निधि उस कठोर 
गुफा के भीतर !! 

कुछ्जर और अधिक नहीं ठहरा । उसका कत्तंव्य इस निधि की 
रक्षा से साथ सम्बद्ध था । लौट आया । मन में कहा--देवी को किसी 
का कोई स्वप्न भी कभी आता होगा ?! 

दलीपनगर और भांडेर की सेनायें एक दूसरे पर बिना बड़ा जन- 
संहार किये हुये तोपें और बन्दू्क दागती रहती थीं। इक्के-दुक्के सैनिक 
लड़-भिड़ जाते थे, कभी-कभी छोटी-छोटी टोलियों की मुठभेड़ भी हो 
जाती थी। परन्तु सौ-पचास हाथ भूमि ,इधर या उधर, इससे अधिक 
जय या पराजय किसी पक्ष को भी प्राप्त न हो पाती थी । 


२७२ - विराटा की पद्चिनी 


इधर-उधर के बड़े-बड़े नाले दोनों दलों की स्वाभाविक सीमा से 
बन गये थे, जब तब भरकों में मारकाट ६ जाती थी । बीच के मैदानों 
से गोले और गोलियाँ भन-भनाती निकल जाती थीं। 

इस प्रकार के युद्ध से लोचनसिह का जी ऊबने लगा । खुले मैदान 
में युद्ध ठानने का उसने कई वार मन्तव्य प्रकट किया, परन्तु राजा 
देवीसिह की दृरदर्शिता के प्रतिवाद से लोचनरसिह की न चलने दी । 
,._ आज अकस्मात राजा, जनाद॑न शर्मा, लोचन सिंह इत्यादि मुसावली 
के निकटवर्ती नाले में इकट्ट हो गये । 


भागे क्‍या करना चाहिये, इस पर सलाह होने लगी । 


लोचनसिंह ने कहा--'यही गड़े-गड़े मरना तो भब बिलकुल अच्छा 
नहीं लगता । हथियार विना चलाये ही कदाचित किसी दिन टे हो 
जाना पढ़े । 

तब क्या किया जाय ?' ८नादेन ने धीरे से पूछा । 

अलीमर्दाव की सेना पर तीर की तरह दूठ पड़ना चाहिये ।' 
लोचन सिंह ने उत्तर दिया । 

और तीर'की तरह छूट निकलकर कमान को खाली कर देना 
चाहिये ।' राजा देवीसिंह ने व्यद्भ किया । 


जैसी मर्जी हो ।/ लोचनर्सिह ने कुढकर कहा--लडाई के बहाने 
भड़भड़ करते रहिये, जब अलीमर्दान की सेना दुगुनी चौगरुनी हो जाय, 
तब घर चले चलिये। 

देवीसिंह का थका हुआ चेहरा लाल हो गया । सोचने लगे । एक 
पल बाद बोले---आज रात तक रामनगर पर अपना झण्डा फहरा 
सकोगे ?' 

लोचन सिह उत्तर देने में जरा-सा हिचका । 

देवीसिह “मौत के बदले रामनगर मिलेगा, लोचनसिंह ?' 

मैं तैयार हूं ।! लोचनसिंह ने छढ़ता के साथ कहा । 


विराठा की पक्षचिची हे । र्ज्दरे 


जनादंन जरा कसे स्वर में बोला-- और आपके सरदार ?' 

इस थपेड़ की परवा कियें बिना हीं लोचनसिह ने कहा--'मेरे साथी 
सरदार कुछ करने या मरने के लिये बहुत उतावले हो रहे हैं परन्तु-- 

जनादंत--पर्रन्तु आज ही आपके मुंह से सुना।* 

जनादंन पर आँखें तानकर लोचनसिंह बोला--आप रामनगर 
विजय करिये, महाराज से रामनगर की जागीर आपको मैं बरबस 
दिलवा दूंगा।' रे 

जनाद॑न भी उत्तेजित होकर कुछ कहना ही चाहता था कि देवीसिंह 
ने कहा--मिरे एक मन्तव्य' है । 

जनादेत--“ महाराज । 

लोचनसिह--- क्या मर्जी है ?' 

देवीसिह---रामनगर पर शीघ्र अधिकार कर लेने के लिये बढ़ना 
यमराज को न्योतने के बरावर है, परन्तु अलीमर्दान पर धावा बोलने की 
अपेक्षा यह भी कही ज्यादा अच्छा है। रामनगर का गढ़ और त्तापें हाथ 
में कर लेने के उपरान्त अलीमर्दान से खुली मुठभेड़ करना सरल हो 
जायगा।' फिर एक क्षण सोचकर राजा ने कहा--लोचनसिंह, तुम्हें 
अन्त्येष्टि क्रिया कि पवित्र आवश्यकता में बहुत विश्वास है ?' 

लोचनसिह नही समझा । देवीसिह बोला-- मरने जाओगे, तो कफन 
भी साथ लेते जाओगे या नहीं ?! 

लोचनसिंह मुस्कराया । उसके झुर्रीदार चेहरे पर सौन्दर्य की रेखायें 
छा गई | वोला--महाराज ने बहुत सूझ की बात कही । हम लोग 
जितने आदमी रामनगर की ओर औज बढ़े गे, सब अपने-अपने सिर पर 
कफन बाँघेंगे | वाह ! क्‍या वेश रहेगा ! कोई देखे, तो कहेग़ा कि मौत 

लड़ने के लिये यमदूत जा रहे है । 

राजा ने कहा---जो आज रात को रामतगर विजय करेगा, वह उसे 
जागीर में पायेगा । । 

इसके बाद इन लोगों ने अपनी योजना तैयार की । 


र्छ्ड विरादा की पद्मिनी 


जी 

, दूसरे दिन सन्ध्या के पूर्व नित्य-जैसी लड़ाई होती रही । लोचनसिह 
जितने मनुष्यों को रामनगर पर आक्रमण करने के -लिये चाहता था 
उतने उसे मिल गये । उनके चेहरे पर उत्साह था या नहीं, यह अँधेरे में 
नहीं दिखलाई पड़ रहा था, परन्तु मन के रोकने पर भी कुछ बात करने 
के लिये उतावले-से जान पड़ते थे--परस्पर कोई करारी दिल्लगी करने 
के लिये सन्नद्ध-से । विलकुल पास से देखने वाला जान सकता था कि दे 
लोचनपसिंह के साथ होने पर भी फुसफुसाहट मे ठठोली कर रहे थे और 
मुस्कराते भी थे। 

नदी के किनारे-किनारे बिना पहचाने जाना असम्भव था। इसलिये 
अपने भरके की सीध से कभी तेरकर और कभी भूमि पर रामनगर तक 
चुपचाप जाना लोचनरसिह ने तय किया। रामनगर के नीचे पहुंच कर 
फिर आक्रमण करना था या.मौत के मुंह मे धघँसना था । । 

लोचनसिंह ने नदी में उतरने के लिये कपड़े कसे । पर डालने नहीं 
पाया था कि समीप खड़े हुये एक सिपाही ने स्वर दबाकर कहा--दाऊजू, 
और कपड़े चाहे भीग जायें परन्तु सिर से बँधा हुआ कफन न भींगनें, 
पावे । ! 

लोचनसिह ने उत्तर दिया--भींग'हुये कफत से मुक्ति और भी 
जल्दी मिलेगी । पर अब फुसफुसाहट मत क़रो । | ; 

लोचनसिह पानी. में जाने से पहले कुछ सोचने लगा। उसी स्वर में 
वह सैनिक वोला--दाऊजू, देखते क्या हो, कूद पड़ो ।! । 

लोचनसिंह ने कहा--जो कुछ देखना. है, 'वह रामनगर में देखँगा ॥ 
यहाँ देखने को रबखा ही कया है। नदी का त्तरना. शुरता का काम नहीं, 
केवल बल का काम है । 

सिपाही कुछ और कहना चाहता था, परन्तु लोचनसिह- पानी में 
सरक गया और सिपोही “भी पीछे हो भये॥ ० * 


विराठ की पद्मिन्ती ह २७५ 


नदी के वहाव के विपरीत अन्धेरी .रात को तैरना वीरता का भी 
काम था और खास तौर -से उस समय, जब किनारों पर शत्रु बन्दूकें 
भरे धाँय-धाँय कर रहे थे । 


घोर परिश्रम के पश्चात्‌ रामनगर से कुछ दूरी पर सब-के सब पहुंच 
गये । वहाँ पानी चट्टानों में होकर आया है । धार तेज बहती है । विजय 
प्राप्ति के लिये सुरक्षित स्थान में इकट्ठा होना आवश्यक था । परन्तु इस 
स्थान पर प्रकृति को पराजित करना सहज न था । दुकड़ी तितर बितर 
होकर, इधर-उधर चट्टांनों पर बेठकर दम लेने लगी । 


थोड़े समय पश्चात्‌, किसी पूर्व-निर्णय के अनुसार दलीपनगर की 
सेना की ओर से रामनगर के ऊपर साधारण रीति से गोला-बारी शुरू 
हो गई । लोचनसिह को अपने निकट एक ऊँची चट्टान दिखलाई दी, जो 
चढ़ाव खाती हुई रामनगर के किले की दीवार के नीचे तक चली गई 
थी । परन्तु वीच में तेज धार वाला पानी पड़ता था । और साथी इघर- 
उधर बिखरे हुये थे । 


, लोचनसिंह ने आवाज दबाकर कहा--पीछे-पीछे आओ । इस बाद 

'को किसी ने न सुन पाया तब और जोर से बोला--'इसः ओर आओ ।! 

इस पुकार को उसके साथियों ने सुन लिया और पास ही एक 
चट्टान से अटकी हुई डोंगी में' चुपचाप पड़े हुये किसी व्यक्ति ने भी ॥ 


धाँयें-धाँयें, की आवाजें आगे-पीछे जल्दी-जल्दी हुई । त्तेज बहती 

हुई धार पर गोलियाँ छर॑ं हो गईं । लोचनसिह पानी में कूद पड़ा, परन्तु * 
नाव के पांस पहुंचने में घार वार-बार विघ्न उपस्थित करने लगी । डोंगी 
के भीतर से बन्दूकों के पुनः भरे जाने का शब्द आने लगा । लोचनसिह 
. को आभांस हुआ कि अबकी बार बचना असम्भव दोगा। वह धार के 
' खिलाफ बहुत बल लगाने लगा और घार भी- उसे जोर से झटके देने 
' स्ग्री ।हांफतां हुआ लोचनर्सिह जोर - से चिल्लायां-'क्य सब मर गयें ?* 
रथ 

४ ' पास की चट्टान'से टकराते 'हुये पानी को चीरते हुये आकर एक 
व्यक्ति ने स्पष्ट कहा--“अभी तो सिर का कफन गीला भी नहीं हुआ 
है ।' 
' « शावाण ? लोचनसिंह वोला--' कौन 

उत्तर मिला-- वुन्देला ।' 

'  .इस उत्तर से लोचं॑नर्सिह को तृप्ति नही हुई । 

: वह सिपाही किसी दढ़ता में इतराता हुआ-सा, उस धार को पार 
करके नाव के पास जा पहुंचा । लोंचनर्सिह ने भी दुगना बल लगा दिया। 
वह भी ताव के नीचे जा लगा। पीछे से और सिपाहियों के आने की 
“भी आवाज मालूम हुई । जो सिपाही पहले आया था, उसने नाव पर 
“चढ़ने, की चेष्ठा की । 


नाव के भीतर से किसी ने वन्दूक की नाल से उसे ढकेल दिया | वह 
'ैचे गिर पड़ा और थोड़ा-सा वह गया । तव तक लोचनसिंह आ धमका । * 
उसके साथ भी वही क्रिया की गई। क्रिया सफल हुई । लोचनसिह भी 
'नीचे घप्तक गया । इतने में वह सेतिक आ गया और नाव पर चढ़ 
'गया | लोचनरसिह और उसके अन्य सिपाही भी कुछ ही समय पीछे नाव 
' मै जा घुसे । नाव में रामनगर के छः सात सैनिक थे, परन्तु दो के सिवा 
भौर सब सो रहे थे दूर को तोपों और पास की बन्दूकों 'से वे थुके-- 
थकाये जाग न सके थे परच्तु तवागन्तुकों के धस पड़ने से रस्सों से वँधी 
हुई नाव डगमगा उठी, इसलिये नाव धर्रा उठी । किसी भेज्ञात संकट में 
अपने को फेंसा हुआ समझ कर और असाधारण शब्दों से घवराकर भाग 
उठे | इधर-उधर उछलं-उछंलकर गिरने लगे | दो सिपाही जो बन्दकें 
लिंये तैयार थे, चला न पाये । लोचनरसिह नें उन्हें तलवार से असमर्थ कर 
दिया । लोचनसिह और उसके सिपाहियों को नाव में जितनी बन्दकें 
मिलीं, ले ली और अपने पास की पिस्तोलें पोंछ-पाँछकर भर लीं । बोंडे 
सुलमार्कर और उन्हे भली भांति छिपाकर किले की ओर आड़े लेती हुई 

यह दुकड़ी बढ़ी । ऊपर से तोपें आग उगलकर दलीपनगर की सेना को 
जवाब देने लगी थी | कभी-कभी आग की चादर-सी तन जाती थी । 
आगे चलकर उस वातनो सैनिक ने लोचनसिह से कहा---'भब क्‍या 
रोगे दाऊज्‌ ?* 
... “फाटक पर गौलियों की वाढ़ दागो ।” लोचनसिंह ने आज्ञा के स्वर 
में उत्तर दिया । ेु 
बह सैनिक बिना किसी झिझ्क के बोला--फाटक पर बाढ़ दागने 
की अपेक्षा उस पर जोर का हल्ला बोलना अच्छा होगा । 
लोचनसिंह ने कड़वे कण्ठे से कहा-- 'यह गलत कारंवाई होगी जो 
कहता हूं, सो करो! ' ते 
वह सैनिक वोला--सी तो यों भी कफत सिर से बाँधकर चले है। 
लोचनर्सिह ने कलेजा कोंचने वाली कोई बात कहनी चाही, परन्तु 
- क्रेवल इतना ही मुंह से निकला--अच्छा तो तुम अकेले फाटक पर 
जाके कुछ चिल्लाओ। ह 
वह सैनिक बिना कुछ कहे सुने तुरन्त फाठक की ओर दीवार के 
किनारे-किनररे बढ़ गया। 
और सैनिकों ने कहा-- हमें भी वहीं जाकर मरने की आज्ञा हो ?' 
लोचनसह जरा सहमा । मौत की छाती पर सवार सैनिकों की 
इस बात के भीतर किसी उलहने की छाया देखकर वह जरा-सा ललित 
भी हुआ । बोला--- हम सव वहीं चल रहे है।' 
इतने में वह बाचाल सैनिक फाटक के पास पहुंच गया । तोपों की 
उस धमधाम में आवाज खूब ऊंचा करके वहू. चिल्लाया---खोलो हम 
था गये । ' | ५ ह 
फाटक पर राभनगर की सेना के योद्धा थे, वे घबराये । घवराकर 
इधर-उधर बन्दुर्के दाग हड़बड़ाहट मे पड़ गये । उसी समय लोचनर्सिह 
ओर उसके साथियों ने फाठक के प/त्न आकर जोर का शोर-गुल किया। 
कुछ बन्दूर्क भी दांगी। ! 

भीतर के सिपाही फाटक छोड़कर भीतर की ओर हटे। लोचनसिह 
और उनके साथी कमन्द की सीढ़ी लगाकर दीवार पर चढ़ गये । 

भीतर धमासान युद्ध होने लगा। बन्दुक-तमन्चे कड़कने और 
तलवारें खनकने लगीं। रामनगर वालों को अच्चेरे में यह न जान पड़ा 
कि दूसरी ओर के कितने सैनिक घस आये है। फाटक खुल गया और 
रामनगर सेना में भगदड़ मच गई। छोटो रानी लड़ती हुई फाटक से 
निकल गई । 

दलीपनगर की सेना ने जोर के साथ जय-जयकार किया । 

रामनगर में बहुत कम लड़ाके भागने से बचे । जो नहीं भागे थे, 

उन्होने हथियार डाल दिये। लोचनर्सिह की सेना के भी- कई आदमी 

सारे गये और अधिकांश घायल-हो गये, परन्तु अपने अदम्य उत्साह 
और विजय हएष॑ में घावों की पीड़ा बहुत कम जान पड़ी । उक्त वातूनी 
सिपाही मे लोचनसिंह से कहा--'दाऊजू, फाटक बन्द कर लीजिये, 
अपनी सेना को जय-जयका र सुनाकर बुलाइये, नहीं तो यह विजय 
अकारथ जायगो । 

लोचनसिह बिना रोव के बोला-- तुम्हारा नाम ? 

उत्तर मिला--'कफन सिंह वुन्देला ।' 

लोचनसिंह ने कोई प्रत्युत्तर नही दिया । फाटक वन्द करवा कर 
देवीसिंह का जय-जयकार करता रहा। दलीपनगर की सेना का घेरा 
रामनगर की बाहर वाली सेना और अलीमर्दान वाले दस्ते ने छोड़ दिया 
और टुकड़ियाँ दूर हट गई। दलीपनगर की सेना ने रामनगर के गढ़ पर 
अधिकार कर लिया । उस अन्धेरी रात में यह किसी को न मालूम होने 
पाया कि देवीसिह ने कब और कहाँ से गढ़ में प्रवेश किया । 

देवी सिह के आ जाने पर गढ़ की ढूँढ खोज की गई । छोटी रानी तो 
निकल गई थीं, पर बड़ी रानी मिल गईं। उन्हें कैद कर लिया गया । 

रामनगर के पतन के बाद पतराखन ने राजा देवीसिह का अधिकार 
स्वीकृत कर लिया, परन्तु राजा ने उसे रामनगर में .ससैन्य' रहने का 

अवसर नहीं दिया । बेतवा के पूर्वीय किनारे पर ही पूर्वीवत रहने को 
कहा, जिसमें आवश्यकता पड़ने पर उसकी सेना का उपयोग किया जा 
सके । ' 

बड़ी रानी को अपनी सू्खंता पर बड़ा पछतावा था, परन्तु उनके 
पछतावे की मात्रा के कोई लिहाज किये बिना ही राजा ने क्षमा दे दी । 
एष्टि जरूर उत पर काफी रक्‍्खी । रानी ने इस नजरबन्दी को ही बहुत 
गनीमत समझा । , 

विजय की रात्रि के बाद जो सबेरे रामनगर में राजा के सरदारों 
की बैठक हुईं, उसमें सभी लोग राजा की इस उदारता पर मन में रुष्ट 
थे, छोटी रानी का जिक्र आने पर लोचनसिह ने कहा---'महाराज यदि 
अपराधियों को दण्ड न देंगे तो विजय पर विजय बेकार होती चली 
जायेगी ।/ 2 ९ 

जनादेन अवसर पाकर मुस्कराया | बोला--दाऊजू यह प्रश्न सेना- 
पति के लिये नही है, इसे तो राजनीतिज्ञ ही सुलझा सकते है ।' 

.. लोचनर्सि|ह को किसी बहस का स्मरण हो आया । बराबरी के दाव 
मारने और खाने वाले सिपाही ने रामनगर पर विजय के उल्लास में इस 
बात का बुरा न माना । जरा-सा मुस्कराकर उसने कहा--यह चोट 

ः्छा, खैर; कभी: देखा जायगा । फिर राजा से बोला--“रामनगर की 
जागीर कब और किसे दी जायगी ? अब इस प्रशइव पर भी विचार कर 
' लिया जाय ।* 
जनाद॑न तुरन्त बोला--चामुण्डराय लोचनर्सिह के सिवा उसे और 
कौन पायेगा ? महाराज ने उसी समय तय कर दिया था । कुछ और 
निर्णय उसके विषय मे नहीं करना है |, मुझे तो चित्ता छोटी रानी की 
है। उन्हें तुरन्त कैद करने की आवश्यकता है। उनके स्वतंत्र रहने «से 
बहुत सरदार चल-विचल हो जाते है और अलीमर्दाव को उनकी बोट में 
अपना काम बताने का सुभीता भी रहता है ।' फिर राजा के मुख की ओर 
“निएवयात्मक इष्टि से-देखने ,लगा 4, , , , 

राजा ने कहा--छोटी रानी को जो कोई कैद कर लावेगा, उसे दो 
सहस्र मुहरें इनाम मे दी जायेंगी । यह घोषणा विस्तार के साथ कर दी 
जाय । 
जनाद॑न खुशी के मारे उछल पड़ा । बोला--- सी मुहरें महाराज के 
दीन ब्राह्मण जनादंव की ओर से भी दी जायेगी । 

उस सूचना के साथ-लोचन्सिह ने मुस्कराते हुये कड्वेपन के 
साथ पूछा--यह भी जाहिर किया जायगा या नही कि रानी चुपचाप 
गिरफ्तार हो जाये; क्योकि पकड़ने के बाद उन्हें छोड़ दिया जायगा ?* 

राजा हँस पड़ा । एक क्षण वाद बोला--रामनगर की जागीर का 

सिरोपाव चामुण्डराय लोचनसिह को इसी समय दे दिया जाय शर्माजी ।' 

लोचनसिंह ने वारीक आह लेकर कहा--यदि ,मुझे मिल सकती 
होती, तो पहले ही कह चुका हूं कि मैं महाराज को लौटा देता, परन्तु 
बह मुझे नही मिलना चाहिये ।/ 

क्यो ? राजा ने जरा विस्मय के साथ पूछा । 

उत्तर मिला--'इसलिये कि मै रामनगर नहीं जीता ।” 

'तव किसने जीता ?' जनाद॑न ने प्रश्व किया । 

राजा से लोचनसिह ने कहा--उसका सम्पूर्ण श्रेय मेरे एक सेनिक 
को है | खेद है रात के कारण उसका नाम नही पूछ पाया । वह जीवित 
अवश्य है, परन्तु अन्धेरे में व मालूम' कहाँ चला गया। उसकी खोज 
करवाई जानी चाहिये; मर गया हो, तो उसके घर में जो कोई हो, उसे 
यह जागीर दे दी जाय । 

राजा ने सहज रीति सम्मति प्रकट की--यदि सबकी सम्मति 
हो तो मैं यह चाहता हूं कि रामनगर का कुछ भाग पतराखन के पास 

ने दिया जाय । अब यह शरणागत हुआ है, इसलिये विलकुल वेदखल 

न किया जाय । बी, 

लोचनसिह ने जरा निरपेक्ष भाव से'कहा---हमारे उस सैनिक' का 

पता महाराज पहले लगवावें, तब रावनगर का कोई एक टुकड़ा पतरा- 
खन को या और किसी को दें। 
राजा विना उत्तेजना के बोला-लोचनसिह तुम्हें उस सिपाही ने 
कुछ तो अपना नाम बतलाया होगा ? 
“बतलाया था महाराज । लोचनर्सिह ने उत्तर दिया--परन्तु वह 
नाम बनावटी जान पड़ता है । कहता था, मेरा नाम कफन सिंह बुन्देला ?' 
“विचित्र नाम है.।' 'राजा ने मुस्कराकर जरा आश्चये के साथ 
कहा---तुम्हारी सेना में क्‍्या' सब योझद्धा इसी तरह बेतूृको नाम 
रखते है । ; 
लोचनसिह गम्भीर होकर बोला--यदि मेरी सेना में सब सैनिक 
उस लोचनर्सिह सरीखे हों, तो ही आपको घर-घर चामुण्डराई की 
उपाधि न बॉटनी पड़े । 
राजा ने पूछा-- क्या तुम उसका स्वर पहचान सकते हो ?” 
लोचनसिंह ने जरा लज्जित होकर उत्तर दिया--शायद न पहचान 
'पाऊंगा | ऐसी “जल्दी में सब काम हुआ और वातचीते हुईं कि याद 
रखना कठिन है । ' 
रे सेनापति !' राजा ने हँसकर चुटकी ली | * 
लोचन सिंह का मस्तक लाल हो गया । बोला-सिनाप॑ति को सैनिकों 
के स्वर याद रखने की आवश्यकता नही । 
. राजा ने तुरन्त स्वर बदलकर कहा--कफन सिंह बुन्देला । 
लोचनसिह का क्रोध घोर विस्मय में परिवर्तित हो 'गया। क्षीण 
स्वर में वोला--“यही स्वर सुना था । 
महाराज का !' जनाद॑न ने आश्चय के साथ कहा । हे 
देवीसिह खूब हेसकर बोला-महाराज का नही, कफन सिंह बुन्देला 
का हि ; 
लोचनसिंह सम्भल गया। गम्भीर होकर बोला---'तव आप जाग्रीर 
चाहे जिसे दे सकते हैं । 

'तीन चौथाई लोचनसिंह को और एक चौथाई पतराखन को यदि 

वह स्वाभाविक बना रहा तो ।' 
[| ८णहे |] 

अपनो सेना के प्रधान भाग से राजा देवीसिंह का सम्बन्ध रामनगर 
में स्थापित हो गया, था, परच्तु विराठा की इससे मुक्ति नहीं हुई । 
अलीमर्दान की सेवा की कमान रामनगर के पास से खिचकर विराठा 
की ओर और अधिक सिमट आई। अपनी ओर अलीमर्दान की सेना को 
और अधिक सिमटा हुआ देखकर राजा सवदलसिह ने समझा, दलीप- 
तगर की सेना पीछे हट गई है । सेवा छोटी थी । मुद्ठी-भर दाँगी इतनी 
बड़ी फौज का सामना कर रहे थे--अपनी वान पर न्योछावर होने के 
लिये । तोपें थोड़ी थी, साहस बहुत 

कुञ्जरसिह तोप के काम में बहुत कुशल था। यद्यपि सबदलसिह 
ते राजा' देवीसिंह के भय के कारण कुन्जरसिह को छोटा-सा ही पद दे 
रक्‍्खा था, तथापि अपनी दिलेरी और चतूरता के कारण बहुत थोड़े 
समय में उसे तोपची से सभी तोपों के नायक का पद मिल गया । तोपों 
के नायक को उसके बाद ही सेना की विश्वासपात्रता सहज ही प्राप्त हो 
गई। वह विराटा के कागजों में सेनापति नही था, परन्तु वास्तव में था 
और सैनिकों के हृदय में उसके शौर्य ने स्थान कर लिया था 

रामनगर-विजय के दूसरे दिन सन्ध्या समय राजा देवीसिह ने वाव 
द्वारा विराटा जाने का निश्चय किया | अलीमर्दान से आँख बचाने के 
लिये एक छोटी-सी नाव में थोड़े से आदमी ले लिये और लोचनसिंह 
जनाद॑न इत्यादि से जाते समय कह गये कि आधी रात _ के पहले लौट 
आयेंगे ।_ | | 

वैतवा का पूर्वीय तट पतराखन के शरणागत हो जाने के कारण 
निर्संकट हो गधा था. इसलिये उसी ओर से अन्चेरे में देवीसिह अपनी 
नाव विराटा ले गया और जहाँ मन्दिर के पीछे पश्चिम से पूर्व की ओर 
पठारी धीरे-धीरे ढालू होते-होते जल में समा गई है, वही नाव लगा ली 

अपने सिपाहियों में से दो को साथ लेकर देवीसिंह अनुमान से 
'. मन्दिर की ओर बढ़ा । 
वही एक तोप लगी हुई थी । -कुञ्जरसिह पास ' खड़ा था, परन्तु 
राजा असाधारण मार्ग से होकर आया थ्रा । इसलिये जब तक विलकुल 
पास, न आ गया, कुज्जरसिंह को मालूम न हुआ। जब देवसिंह पास आ 
गया, कुड्जर ने ललकारा, और तलवार खींचकर दौड़ा । 
देवीसिह ने शान्त, परन्तु गम्भीर स्वर में कहा 'मैं हुं दलीपनगर 
: का राजा देवीसिंह । 
कुब्जरसिह ने वार नही किया, परन्तु पास के सैनिकों को सावधान 
. करके देवी सिंह के पास आगे बढ़ गया । कम्पित स्वर में बोला--इस 
अच्धेरे में आपके यहाँ आने की क्या जरूरत थी ?' क 
अबकी बार देवीसिंह के अचकचाने की बारी आई। बोला---तुर 
कौन ?” 
'मैं हूं. कुझ्ज रसिह । महाराज नायकसिह का कुमार । 
आप'। तुम यहाँ कैसे ?” 
इस सम्बोधन की अवज्ञा कुज्जर्रासह के हृदय में चुभ गई । देवीसिंह 
से कहा--क्षत्रिय अपनी तलवार की-नोक से अपने लिये संसार में कहीं 
भी ठोर बना लेता है । 
आपको विराठा' का शत्रु समझा जाय या मिन्र ?ै 
जेसी आपकी इच्छा हो | 
सबदलसिह कहाँ हैं ?” 
गढ़ी की रक्षा कर रहे है ।' 
मैं उनसे मिलना चाहता हूं ?' 
“किसलिये ? 
- रामनगर हमारे हाथ में आ गया है। विराटा के उद्धार के लिये 
सुभीता होते ही हम शीघ्र आते हैं, तवः तक अलीमर्दनन का निरोध 
इढ़ता के साथ करते रहें, इस बात को बतलाने के लिये। 


हू 

'यह सन्देश उनके पास यथावत्त्‌ पहुंचा दिया जायगा ।' 

देवीतसिह ने क्षुबव्ध होकर कहा- “आप यद्धथि इस गढ़ी में मित्र के 
रूप में न होते, तो आप जिस पद के वास्तव में अधिकारी हैं, वह 
आपको तुरन्त दे दिया जाता । 

कुञ्जरसिंह ने पहले अपनी तोप और सुलगते हुये द्ोंडे की ओर 

फिर रामनगर की ओर देखा । एक वार मन में आया कि सेनिकों को 
आज्ञा देकर आगन्तुक को कैद कर लूं और तोपों के मुंह से रामनगर 
पर गोले उगलवा दूं, परन्तु कुछ सोचकर रह गया। बोला--इसका 
ढोक-ठोक उत्तर देना मेरे लिये असम्मव हो रहा है, परन्तु कभी उत्तर 
दूंगा अवश्य ।' 

देवीसह ने कहा "मुझे इस समय इस व्यर्थ विवाद वे; लिये अव- 
काश नहीं, यदि आप सवदलसिह को स्वयं बुला सकते हों, बुला लाइये, 
नही तो इन सैनिकों में से कोई उनके पास चला जाय और कह दे कि 
दलीपनगर के महाराज बड़ी देर से खडे वाट जोह सटे हैं । 

कुज्जरसिह ने दांत पीसे, परन्तु बड़े संयम के साथ अपने सैनिक से 
कहा--एक आदमी राजा के पास जाओ। जो झुछ इन्होंने कहा है 
उन्हें सुना देवा । इनसे मुलाकात मन्दिर में होगी । चार आदमी इन्हें 
लेकर मन्दिर मे विठलाओ । 

, इस पर एक सेनिक सवदलसिंह के पास गया और चार देवीसिह 
ओर उनके साथियों को मन्दिर में ले गये। उस समय कुज्जरसिह ने 
बड़े क्षोम और क्रोध की दृष्टि से उन लोगों की ओर देख।। मन में 
वोला--इस भुक्खंड भिखारी के दिमाग में इतना घमण्ड ! दलीपनगर 
के महाराज ! महाराज नायकसिह के दलीपवगर का अधिकारी यह -. 

चोर ! चाहे ज़ो हो, यदि इसके दुकड़े-टुकड़े न किये तो, मनुष्य नहीं । 

एक सैनिक ने कुछ्जरसिह से अपनी अपार सावधानी जताने के 
लिये कहा --यह शायद देवीधसिट न हों। नवाव के आदमी हों, वेश 
बदलकर आये हों ।/ 


न 

बिना मूँह खोले हुये कुज्जरसिह बोला-- हूं ।' 
* सिपाही कहता गय--मन्दिर कों कही ये लोग अपवित्र न कर 
दें'। देवी, देवी की पुजारिन-+ 


कुञ्ज रसिह ने जाग्रत-सा होकर कहा-- तुमने कैसे अनुमान किया ?' 
..'मैं खूब जानता हूं ।! वह बोला--थे लोग सूर्तियाँ तोड़ डालते हू 
स्त्रियों को जबरदस्ती पकड़ ले जाते है। उसके साथ दो आदमी भी है। 


नाव में बेठकर आये होंगे । पठारी के नीचे नाव लगी होगी । उसमें और 
आदमी भी होगे । 


तमककर कुज्जरसिह ने कहा---और हमारे सिपाही क्‍या उन्त लोगों 
के गुलाम है, जो उन्हें उत्पाअ करने देंगे ? 


वह सैनिक जरा सहम गया । परन्तु ढिठाई के. साथ बोला---/हम 
लोग तो अपने प्राणों की होड़ लगा ही रहे है, परन्तु कोई अनहोनी न 
हो जाय, इसलिये कहा । _ शायद उसके पास और आदमी किसी दूसरी 
ओर से भी आ जायें ।/ ह 


«, कुजरसिह ने सोचा-“कही देवीसिंह तरपतिसिह इत्यादि को रामनगर 
न लिवा ले जाय । शायद गोमती को लिवाने आया हो और उसके साथ 
उन लोगों से भी चलने के लिये कहे । उसने और अधिक नही सोचा । 
सैनिक से कहा--तुम तोप पर डटे खड़े रहो। मै देखता हूं, वर्ला क्या 
होता है । राजा सबदलसिह मन्दिर में थोड़ी देर में आते होंगे । वहाँ मेरी 
उपस्थिति आवश्यक होगी ।” फिर मन में बोला--देवीसिंह ने रामनगर 
को विजय कर लिया ! मेरी तोपों के भाग्य मे पराक्रम न लिखा था। 


. अब देवीसिंद्र और अधिक शक्तिशाली हो गया। जनादंन को प्रपञच 


रचने के लिये और भी अधिक साधन सुलभ हो जायेंगे और मुझे किसी ह 
ओर भी अधिक सघन जद्भल की शरण लेनी पड़ेगी। कुमुद का क्‍या 
होगा ? संसार की विपत्तियों से उसे कौन बचायेगा ? नरपतिसिह के 
बाहुओं मे इतता बल नही हैं। सबदलसिह का एक तरह आश्रित होकर 

रहेगा.। फिर निश्चय के साथ होठों को दबाकर उसने व्यक्त रूप से 
कहा-- दिखूँगा ।' 

थोड़ी देर में वह मन्दिर के द्वार पर पहुंच गया । वहाँ पहरे पर 
सिपाही थे । जो आदमी कुझ्जरसिह ने देवीसिह के साथ किये थे, वे भी 
पहरेवाले सिपाहियों के साथ रह गये । 


.. भीतर कुछ बातचीत हो रही थी । कुअजरसिंह ने सोचा, यहीं चलकर 
सुनूँ । पहरे वाले सिपाही से पूछा, 'सवदलसिह आ गये या नहीं । मालूम 
हुआ अभी नहीं आये है। कुञ्जरसिह्‌ और आगे बढ़ा । अभी कुमुद इत्यादि 
भन्दिर को छोड़कर अपनी खोह में नहीं गई थी, परन्तु आँगन में अन्धकार 
छाया 'हुआ था'केवल मूर्ति के पास घी का एक छोटा-सा दीपक टिमटिमा 
रहा था । उसी जगह बातचीत हो रही थी । 

वजरसिह पहले तो ठिठका, फिर सोचा, सबदलसिह के आने तक 

बातचीत सुनने के लिये आगे न वढूँ। परन्तु उसने यहं विचार शीघ्र 
बदल दिया । मन में कहा---देवीसिंह सरीखा आदसी इन लोगों से क्या 
बातचीत करता है, उसे छिपकर सुनने में कोई दोष नहीं । 

उसके शूर हृदय ने इस तरह के दरिद्र प्रयत्न करते से उसे एक-- 
बार रोका भी, परन्तु अन्त मे उसका पहला निश्चय हीं ऊपर रहा । 

, जरा आगे बढ़कर एक कौने में छिपे-छिपे कुम्जरसिह वहाँ की बात- 
चीत सुत्तने लगा । 


हि | [ फ्प्डं ] 
“ देवीसिह अपने साथ भेजे गये चारों सिपाहियों को पहरे वालों के 
, पास छोड़कर अपने दोनों सैनिको को लिये हुये, मन्दिर में चला गया । 
सूर्ति के पास दीपक टिमटिमाता हुआ देखकर आगे बढ़ा । जब निकट 
'पहुंच गया, सबसे पेहले तरपतिसिह मिला । उसने अचकचाकर पूछा-- 
आप लोग कौन है ?' 
देवीसिह ने उत्तर दिया--आप लोगों के सित्र । 

देवीसिह बैठने के लिये उपयुक्त स्थान देखने लगा | 

नरपति एक क्षण चुप रहकर जरा जोर से बोला-आपका नाम ?” 
. “थोड़ी देर में अपने आप प्रकट हो जायगा ।* देवीसिंह ने जरा 
बेतकल्लुफी के साथ कहा । 


इतने में रामदयाल आ गया । पहले उसे सन्देह हुआ, फिर सोचा, 
असम्भव है। विश्वास को दृढ़ करने के लिये जरा और आगे बढ़ा । 
पहचानने से विंलम्ब नही हुआ । तुरन्त पीछे हटने की ठानी, परन्तु 
देवीसिंह ने पहचान लिया । बोले--रामदयाल । 


महाराज !' अनायास रामदयाल के मुंह से निकल पड़ा । 

देवी सिंह ने कहा--.'बड़ा आश्चये है। तू यहाँ कैसे आया ? और 
कौन तेरे साथ है ?” राजा ने बहुत संयतत भाव से प्रश्त किया था, परन्तु 
आत्मा गौरव से प्रेरित प्रश्व का स्वर काफी ऊँचा होकर रहा ।  ' 


कुमुद रामदयाल के पीछे आकर खड़ी हो गई । 

देवीसिह ने देख लिया, परन्तु पहिचाना नहीं । तो भी रामदयाल 
के पीछे एक स्त्री की उपस्थिति कई कारणों से असह्य-सी हुईं। जरा 
प्रखर स्वर मे पूछा--जानता है रामदयाल यह मन्दिर है और मैं-- 

महाराज, महाराज मै निरपराध हूं । मैने क्‍या किया है ?' 

तूने जो कुछ किया है; उसका भरपूर पुरस्कार मिलेगा। तेरे 
सरीखे नराधर्म की अपवित्र देह कम से कम इस देवालय में नहीं आनी 


चाहिये थी ।' फिर देवीसिंह ने स्वर की ककंशता को कम करके पूछा-- 
मन्दिर की अधिष्ठातन्री कहाँ है ?” 


, रामदयाल सम्भलकर वोला-“जिस मन्दिर की रक्षा के लिये अन्य 
हिन्दू प्राण हथेली पर रकक्‍्खे फिर रहे है, उसी की रक्षा के लिये हम लोग 
भी यहाँ जमा है । ॥ 

हम लोग ।' देवीसिंह आपे से बाहर होकर बोले-- बदमाश ! 
नीच ! यहाँ से हटना मत । 
कट | 


न 

मैं स्वामिभक्त हूं । भरयि गले. से रामदयारा वोजा-मैं स्वामिधर्मी 
हूं। मुझे केवल मन्दिर की अधिप्ठान्नी की ही रक्षा अभीष्ट नहीं है, 
किन्‍्त जिनके एक संकेत मात्र से मै अपना सिर घूरे पर काटकर फेक 
सकता हूं उनकी भी रक्षा वांछनीय हे और यही कुछ दिनों से मेरा अप- 
राघ आपकी दृष्टि मे रहा है । ह 
१: इस समय एक और स्त्री कुमुद के पीछे आकर खड़ी हो गई थी । 
रामदयाल ने कनखियों से देख लिया था । 
राजा ने तलवार पर हाथ रखकर कहा---इस मन्दिर में कदाधित 
नर-बलि कभी नही हुई होगी । आज हो | 
कुमुद रामदयाल के पीछे से जरा आगे आई--मानो धोर तमित्र 
से एकाएक पूर्ण चन्द्र का.उदय हुआ हो । वोली-यह मन्दिर है । इसमें 
तन कभी नर-वलि हुई और न होगी ।' 
तलवार पर से हाथ हटाकर देवीसिंह ने विस्मित होकर प्रश्न किया 
आप कौन हे ?' 
और आप ?' बड़ी सरलता के साथ कुमुद ने पूछा । परल्तु प्रश्न 
की नोक देवीसिह को अपने भीतर घसती-सी जान पड़ी । 
प्रश का कोई उत्तर न देकर देवी सिंह ने दूसरा प्रश्न किया-'राजा 
सबवदलसिह का निवास-स्थान क्या यहाँ से दूर है ?' 
रामदयालं ने उत्तर दिया-जरा दूर है । मै बुला लाऊं ? जाता हूं । 
नही कदापि नहीं ।' देवीसिह ने कड़ककर कहा-'यही खड़ा रह । 
रामदयाल हट नही पाया । आधे क्षण उपरान्त देवीसिह ने उसी 
वेग से फिर पुछा-- वह स्त्री कहाँ है ?” 
रामदयांल एक दीं निःश्वास परित्याग कर बोला-- वह वेचारी 
आफत की मारी, परद्द-वेज्च्चित और कहाँ होगी ?' ः 
क्या ? कहाँ छिपाया है ?! 
यहाँ । और जो कुछ मन मे हो,'सो कर डालिये । चूकिये नही । 
गोमती ने पीछे से आकर कहा । अझूचल के सामने के नीचे छोर पर दोनों 

हाथ बाँधे गोमती बेघड़क राजा के सामने आकर खड़ी हो ;:गई । देवीसिह 
ने गोमती को पहले कभी नही देखा था। घटना की जाकस्मिकता से 
वह चकित हो गया । रामदयाल पर आँख अपने आप जाप्पड़ी- वह . 
शायद पहले से तैयार था। बोला -- महाराज ने.शायद न पहचान पाया 
हो परन्तु मैं विश्वास -दिलाता हूं कि बहुत दिन कष्ट में बीते, है ।' 
महारानी ने कष्ट में जीवन विताना अच्छा समझा, परन्तु; स्वाभिमान 
के विरुद्ध अपने आप आपके पास जाता उचित नहीं समझा ।*. , 

गोमती क्र होकर बोली--रामब्याल तुम मेरे लिये कुछ भी. मत 
कहो । वह धमं-णास्त्र को बहुत अच्छी तरह जानते है । सामन्त-धर्म का 
वीरों की तरह निर्वाह करते हैं। जो कुछ शेष रह गया हो, उसे भी कर 
डालने दो। मेरे बीच मे मत पड़ो-- ' 

रामदयाल ने टोककर कहा- मेरी लाश के विपय में महाराज 
गिद्धों और कौवों को वचन दे ही चुके होंगे । इसलिये उस महाप्रसद्भ के 
उपस्थित होने के पहले एक आध बात मन की कह डालने में: कोई और 
अधिक सद्धूठट खडा नही हो सकता | फिर देवीसिह से वोला---महाराज 
को याद होगा कि उस दिन अभी बहुत, समय नही हुआ, पालर में. किसी 
के हाथ पीले करने के लिये बरात सजाकर लाये-थे ।, लड़ाई हो पड़ी, 
घायल हो गये, फिर वे हाथ पीले न हो पाये । अब तक वे ज्यों-के-त्यों 
है और ये है । केवल ऋतुओं ने उन्हें कुछ कृश-भर .कर, दिया है, परल्तु 
बदले नही है । खेर, अब मुझे मार डालिये, । / .,. ,.,. (७ ४$! 

देवीसिह का हाथ खड्ग पर नहीं गया । छाती पर हाथ बाँधे हुये 
बोले---झूठी वात बनाने मे इस घरती पर तेरी'बराबरी का शायद 
और कोई न मिलेगा । सच-सच वबतला, छोटी रानी को कहाँ छिपाया 
है ? मेरे सामने पहेलियों मे बात मत करना, नही तो मैं इस स्थान 
की भी मर्यादा भूल जाऊँगा।।” फिर नरपति की ओर देखते हुये राजा 
ते कहा - मैंने आपको अब पहचाना । कुछ समय हुआ, आप 'मेरे पास 
गये थे ।' ] 

नरपति कुछ देर से कुछ कहने के लिये उतावला-सा हो रहा था। 
बोला-- बहुत दिनो से आपकी इस थाती को हम लोग टिकाये हुये थे। 
अब आप स्वयं गोमती को लिवाने आ गये है, लेते जाइये । सयानी 
लड़की को अपने घर ही पर रहना अच्छा होता है। इस समय जो कुछ 
थोड़ी-सी कड॒आहट पैदा हो गई, उसे विचार दीजियेगा ।' 

'किसे लिया लेता जाऊे ?' देवीसिंह ने कहा । 

“किसे लिवा ले जायेंगे ?” गोमती ने तमक कर पूछा | वोली--- 
क्या मैं कोई ढोर-गाय हूं ?' 

देवीसिंह ने नरपति से कहा--मैंते इन्हें आज के पहले कभी नहीं 
देखा | संमव है, वह पालर की रहने वाली है। आपने सुझसे दलीपनगर 
में कहा था। परन्तु मैं इस समय इन्हें कहीं भी लिवा ले जाने में अस- 
मर्थ हूं, लड़ाई हो रही है । तोपें गोले उगल रही हैं। मार-काट मची 
हुई है। जब शांति-स्थापित हो जाय, तब इस प्रदन पर विचार हो 
सकता है। मैं इस समय यह जानना चाहता हूं कि छोटी रानी कहाँ 
हैं ? यहाँ है या नही ?' 

कुमुद बोली---इस नाम की यहाँ कोई नहीं है । मैं दूसरा ही प्रइन 
करना चाहती हूं । क्या आप समझते है कि स्त्रियों में निजत्व की कोई 
लाज नही' होती ?' | 

देवीपिह ने नरम स्वर में उत्तर दिया---'आप सब लोग मेरे साथ 
रक्षा के स्थान में चलना चाहे तो अभी ले चलने को तैयार हूं; परन्तु 
' दूसरे प्रसद्भ वर्तमान अवस्था के अनुकूल नहीं ।' 

'मैं नही जाऊँगी ।' क्षीण स्वर में गोमती ने कहा | फिर क्षीणोत्तर 
स्वर में बोली--दुर्गा मेरी रक्षा करेंगी ।! और तुरन्त धडाम से पृथ्वी 
पर गिरकर अचेत हो गई । कुमुद उसे सम्भालने के लिये उससे लिपट- 
« सी गई। 

राजा देवीसिंह यथाथे दशा समझने के लिये उसकी ओर शझुके । 
जरा दूर से ही कुल्जरसिंह सब सुन रहा था परच्तु इस समय दीपक के 

टिमटठिमाते प्रकाश में उसे वास्तविक वस्तु-परिचय न हुआ । इतना जरूर 
भाव हुआ कि देवीसिंह किसी भीषण दुर्घटना के जिम्मेदार हो रहे है । 


इतने में रामदयाल चिल्लाया--सैवनाश होता है। 

कुज्जरसिह ने तलवार खींच ली । जोर से बोला-“त होने पायेगा । 
और लपककर देवीसिह के पास जा पहुंचा । 

देवीसिंह ने भी तलवार खीच ली। उनके साथियों के भी खड़ग 
बाहर निकल आये । पहरेवालों ने भी समझा कि गोलमाल है। वे हथि- 
यार लेकर भीतर घुस आये | | 


कुञ्जर से देवीसिह बोला--दुष्ट, छली, सम्भल | 

कुमुद गोमती को छोड़कर खड़ी हो गई । परन्तु विचलित नही हुईं । 
कोमल, किन्तु दृढ़ स्वर में वोली--दिवी के मन्दिर में रक्त न बहाया 
जाय ।' 


देवीसिह रुका । कुड्जर ने भी वार नही किया । 

कुमुद ने फिर कहा--राजा, आपको यह शोभा नही देता । 

'मेरा इसमें कोई अपराध नही ।” देवीसिंह वोला-यह म्रनुष्य ताहक 
बीच में आ कूंदा । 


| देवीसिंह ।' कुश्जर ने दाँत पीसकर कहा--ना मालूम यहाँ ऐसी 

कौन सी शक्ति है, जो मुझं अपनी तलवार तुम्हारी छाती मे टंसने से 
रोक रही है | तृम तुरन्त यहाँ से चले जाओ | बाहर जाओ 

जाइये । कूमुद भी विना किसी क्षोभ के बोली । ,. .,, 

देवीसिह की आँखों में खुन सा आ गया । तो-भी स्वर को यथा- 
सम्भव संयत करके बोले---कुज्जरसिह, मैं आज ही तुम्हारा सिर घड़ से 
अलग करना चाहता था । परन्तु यहाँ न कर सका, इसका उस समय तक 
खेद रहेगा, जब तक तुम्हारा सिर धड़ पर मौजूद है। 

कुआजर ने कहा-- गलियों के भिखारी, छल प्रपञ्च करके भेरे 
पिता के सिहासन पर जा बैठा है, इसलिये ऐसी बातें मार रहा है। 


२९२ विराठा की पश्चिती 


मन्दिर के वाहर चल और देख ले कि पृथ्वी माता की किसका प्राण 
भार-समान हो रहा है ।' 

देवीसिह गरजकर बोले--वाहर, दासी-पुत्र चल बाहर । महाराज 
नायकर्सिह के सिंहासन पर शुद्ध बुन्देला ही बैठ सकता है, बांदियों के 
जाये उसे छ भी नहीं सकते । 

कुमुद ने कहा--'यहाँ अब और अधिक वातचीत न करिये, अन्यथा 
देवी के प्रकोप से आपको वहुत हानि होगी । 

इस निवारण पर भी दोनों दल वहां से नहीं हटे । पंतरे बदल गये 
और वहां केवल एक क्षण इसलिये गुजरा कि कौन किस पर किस तरह 
का वार करे कि नरपतिसिह ने उस छोटे से रणक्षेण में बड़ा भारी 
गोलमाल उपस्थित कर दिया । वह मन्दिर में किसी तरह लड़ाई बन्द 
कर देना चाहता था परन्तु उसके ध्यान में उस क्षण केबल एक उपाय 
आया । उसने चूपचाप मुंह की फूँंक से दीपक बुझा दिया। प्रकाश के 
यकायक तिरोहित हो जाने से मन्दिर के भीतर का पूर्व-वंचित अन्धकार 
गौर भी अधिक काला मालूम होने लगा । 

कुमुद ने अपने सहज कोमल स्वर से जरा बाहर कहा--- कुमार 
अपनी रक्षा करो | 

वहाँ कुड्जर को या किसी को इस प्रकार के किसी भी संकेत की 
जरूरत न थी । जो मारने के लिये उत्तारू होता है, वह प्रायः मरने के 
लिए भी तैयार रहता है। परन्तु ऐसे मनुष्य ब्रहुत थोड़े हैं. जिन्हें वार 
कर पाने का रत्ती भर भी भरोसा न हो और मारे जाने का सोलहों आने 
सन्देह जान पड़े । इसलिये वे सब अपने बचाव के लिए तलवार भाँजते 
हुये मन्दिर के निकास द्वार के लिये अग्रसर हुये । इतनी हड़वड़ी मची कि 
अपनी ही ठोकर और अपनी ही तलवार से कई लोग थोड़े-थोड़े से घायल 


हो गये । किसी-किसी को दूसरे के भी हथियार के छोले लग गये, परन्तु 
गम्भीर घाव किसी के नहीं लगा | 
थोश समय में अआने-पीझछे सजा जीजा सिकल सपा । 


विराटा की पशद्मिती हे २९३ 


मन्दिर के वाहर एक चट्टान के पास देवीसिह ने खड़े होकर पुकारा- 
'मेरे सिपाही !' 


उत्तर देकर एक-एक करके देवीसिह के सैनिक उसकी आवाज पर 
आ गये । 


कुन्जरसिह मन्दिर के बाहर जरा पीछे आ पाया था । पहूरा ठीक 
करके वह आगे बढ़ा । उसके साथ सिपाही भी थे । थोड़ी दूर से देवी सिंह 
की आवाज सुतकर कुन्जर ने तैश में आकर कहा-'मारो जाने न पावे ।' 
उसके साथ सिपाही भी चिल्लाए--'मारो । 


उस अन्धेरे मे तारों के प्रकाश में मार्ग टटोलता हुआ देवीसिह 
पत्थरों और पठरातियों की ऊबड़ खाबड़ भूमि लाँघता हुआ नदी की 
ओर उत्तर गया। वेतवा की लस्‍्बी-चौड़ी धार अच्धेरे में बहुत स्पष्ट 
दिखलाई पड़ती थी । ' 


कुज्जररसह के सिपाहियो ने दूर तक पीछा नहीं किया । परच्तु 

उसके तोपची ने रामनगर की ओर तोप दाग दी । प्रखर प्रकांश और 
प्रखरतर शब्द हुआ । उस प्रकाश में देवीसिंह को अपनी बँधी हुई नाव 
और उस पर बेठे हुये सैनिक स्पष्ट दिखलाई पड़ गये । वह अपने दोनों * 
साथियों को लिये हुये नाव की ओर बढ़ा । 


थोड़ी देर में सवबदलस्सिह मन्दिर के पास आया । चिल्लाकर बोना- 
कथ्जरसिह, यह क्या है, कहाँ हों ?” 


चिल्लाहट के पैने किन्तु बारीक स्वर में किसी ते मन्दिर से कहा- 
शत्रुओं को लिवारण कर रहे है ।' 


यह स्वर कुम्ुद का था। सबदलसिह पहचान नही पाया, परन्तु 
समझ गया कि दो में किसी स्त्री का स्व॒र है और अवस्था सद्धूटमय है । 
तोपों की ओर जल्दी .जल्दी डग, बढ़ाकर उसने फिर कुझ्जरसिह को 
पुकारा । ह 


२६४ विराठा की पद्चिनी 


कुल्जरसिंह ने उत्तर दिया और साथ ही सिपाहियों को जोर से 
आज्ञा दी-- बचने न पावे । नाव लेकर दूर नही गया होगा ।' 


इस समय देवीसिंह नाव पर पहुंच गये थे । वेत्वा से पूर्वीय किनारे 
की ओर नाव खेते हुये उसी किनारे-किनारे वह रामनगर की ओर चले 
गये । 

कुठज रसिह के पास पहुचकर सबदलसिह ने प्रछा-'क्या था कुमार ? 
क्या राजा देवीसिह आये थे ?' 

कुञ्जरसिंह उत्तर नही दे पाया। उसके उसी सैनिक ने, जिसने 
देवीसिंह पर विराटा-गढ़ी के पास आने के समय ही सन्देह किया था, 
कहा--देवीसिंह कैसे हो सकते थे ? मुसलमान लोग हिन्दुस्तानी वेश 
रखकर घुस जाये थे । मैंने उसी समय कह दिया था, परन्तु कुँवर को 
विश्वास था कि दलीपनगर के राजा ही है। इनके साथ कुछ बातचीत 
भी हो पडी थी | न-मालूम क्‍यों उसी समय काटकर नहीं डाल दिया ?' 


“मुसलमान थे । सवदलसिह ने आइचय से कहा-'पठारी का पहुरा 
कमजोर हो गया था ?” 

“न । वह सिपाही तुरच्त बोला--'कुंवर तलवार खीचकर तुरन्त 
दौड़ पडे थे और हम लोग तैयार थे, परन्तु उसके वेश और देवीसिह की 
नकल के धोखे में आ गये । 


उस सिपाही को अपने मन में इस अन्वेषण पर बड़ा हष हो रहा 
था। 

क्या बात थी ? सबदलसिह ने कुन्जर से पूछा-“आप चुप क्‍यों हैं ?” 

कुज्जरंसिह ने उत्तर दिया--“यह सिपाही ठीक कह रहा है । हम 
लोग घोखे मे आ गये थे ।/ _ 

तब रामनगर--पतत की बात निरी गप थो ? सबदलसिह ने 
रामनगर गढ़ी की ओर देखते हुये प्रश्न किया--“न मालूम कब विपद्‌ 
से छूटकरा मिलेगा ?” 


विराठा की पद्िनी , हे , र्ह्५ 


कुज्जरसिह ने वेतवा की दूर बहती हुई धार की ओर देखते हुये 
उत्तर दिया--अभी तक हम थोड़े से आदमियों ने जैसी और जिस ' 
तरह से लड़ाई लड़ी है, वह आपसे छिपी नहीं है। अब और घोर- 
घोरत्तर युद्ध होगा, आप विश्वास रकक्‍खें। हमारे गोलन्दाज- आज रात 
में रामनगर को चकनाचूर-कर डालेंगे । 

सबदलसिह क्षमं-प्रार्थना के स्वर में बोला---/आपके कौशल से ही 
अब तक हम इने-गिने मनुष्य अपने पैरों पर खड़े हुये हैं।' और प्रदन 
किया--बात क्‍या थी।! 

कुञ्जरसिंह ने बात बनाने का निश्चय कर लिया था। कहा-- 

शायद कोई देवीसिंह का रूप घर कर आया था। मन्दिर मे गया। मैं 
भी पीछे-पीछे गया । अपने चार सैनिक उसके साथ भेज दिये गये। वहाँ 
देखा, वह स्त्रियों से कह रहा है कि हमारे साथ चलो नाव तैयार है। 
गोमती से उसने कुछ कहा-सुनी की । वह अचेत होकर गिर पड़ी । मैंने 
गड़बड़ समझकर तलवार खींची, इतने में हवा से दीपक बुझ गया । इस 
कारण, वह; जो वास्तव में देवी सिह-सा मालूम होता था, अपने साथियों 
को लेकर खिसक गया । मैने पीछा किया, परन्तु हाथ न आया ।* 

सबदलसिह का इतने से कंदाचित्‌ समाधान हो गया । वह अपने 
स्थान की ओर चला गया । * 

थोड़ी देर में रामदयाल कुझ्जरसिह के पास आया । हाथ जोड़कर 
बोला--क्या मेरा अपराध क्षमा किया जायगा ? । 

कुब्जर ने थोडी देर पहले रामदयाल को , शत्रु रूप में देखा था। 
उसके जी में रामदंयाल के लिये इस समय बहुत घृणा न थी। उसने 
उत्तर दिया--और वातें पीछे देखी जायेंगी। हम इस समय यह चाहते 
है कि देवीसिंह के इस तरह यहाँ घुस आने का समाचार इधर-उधर न 
फंलने पावे । 

रामदयाल ने इस प्रस्ताव को समझ लिया। कहा--“उसमें मेरा 
लाभ ही क्‍या है ? उलटे मुसीबत में पड़ने का डर है ।' 


२९६६ ५ विराटा की पश्षचिनी 


'मन्दिर में कुशल है ?' कुछ्जर ने पूछा । 

'मेरे इस समय यहाँ आने का कारण वही की वात है ।' रामदयाल 
ने उत्तर दिय्रा--गोमती की हालत खराब मालूम होती है । आप एक 
क्षण के लिये चलिये ।' ह 

गोलन्दाजों को रामनगर पर अनवश्त गोले वरसाने का हुक्म देकर 
कुझभर रामदयाल के साथ चला गया। 


[ 5४ ] 

कुअजर के मन्दिर में पहुंचने के पहले नरपति ने फिर दीपक जला 
दिया था। जब कुञ्जर भीतर पहुचा, वह पूवंवत्त टिमटिमा रहा था । 
नरपति ने बड़े भोलेपन के साथ कहा--कभी-कभी ऐसी हवा चल 
उठती है कि दीपक अपने आप बुझ जाता है। उस समय जब तलवारं 
खिच गई थीं ओर पेंतरे बदल गये थे; ऐसा कुसमय प्रकाण लोप ,हो 
गया कि आप उन लोगों को काटकूट न पाये । 

नरपति कुछ और भी पवत की इन आकस्मिक निष्ठरताओं पर 
कहता, परन्तु कुब्जर का ध्यान दूसरी ओर था । इसके सिवा उसे एक 
औपधि के लिये रामदयाल के साथ खोह में जाना था, जहाँ वह उसके 
साथ कुज्जर -के आने पर चला गया । 

कुमुद गोमती का सिर अपनी गोद में रक्‍्खे टकटकी बाँघे कुन्जर 
की ओर देख रही थी--मानों समय से उसकी प्रतीक्षा कर रही हो । 

कुन्जर ने वड़े उत्साह बड़ी उत्कण्ठा के साथ कुसुद से पूछा-- 
अवस्था बहुत बुरी तो नही है ?' 

दया के कोमलता-पूर्ण कण्ठ से कुमुद वोली-- “बहुत बुरो तो नहीं 
जान पड़ती, परन्तु कुछ असमर्थ-सा समझकर कुन्जर ने पुद्धा--'मरुझसे 
जिस उपचार के लिये कहा जाय, तुरन्त करने को प्रस्तुत हूं ।' 

कुमुद जरा मुस्कराफर वोली--आपकी तल़वार की कदाचित्‌ 
आवश्यकता पड़ेगी । उपचार तो मैं कर लूँगी ।' ः 


'विराटा की पद्मचिती है २९६७ 


जरा आइचयं के साथ, परन्तु वहुत संयत स्वर में कुन्जर ने कहा- 
"आज्ञा हो । 


कूमुद के मुख पर एक .हलकी लालिमा दौड़ जाई । गोमती की ओर 
आँख फेरकर वोली----यह दु:खिनी है और कोमल । हम ,लोगों का कुछ 
ठीक- नही, यहाँ क्या हो । शीघ्र अच्छी हो जायगी | परन्तु अच्छे होते 
ही इसे किसी सुरक्षित स्थान मे विराटा से बाहर पहुंचा देता चाहिये.। 

पहुचा दिया जायगा । कुन्जर ने उत्तर दिया । 

,, कब ? कुमुद ने फिर उसी मुस्कराहुट के साथ पूछा | एक-आध 

दिन में, जब वह अच्छी हो जायें । . ' 

साथ किसे भेजा जाय ?' कुन्जर ने बढ़ती हुई उत्कण्ठा के साथ 
कहा । 

कमृद ने उत्तर दिया--रामदयाल के सिवा और यहाँ कोई ऐसा 
नही दिखलाई पडता, जिसका नाम ले सके । 

“रामदयाल !” कुन्जर अपनी उठती हुईं अस्वीकृति को दवाकर 
बोला--देखा जायगा । यह अच्छी हो ले । 

अपनी बड़ी-बड़ी आँखें पसार कर कुमुद बोली--रणक्षेत्र में होकर 
,सुरक्षित स्थान में इसे पहुचाना पड़ेगा । आप अपने कूछ सैतिक इसके 
'साथ भेज दीजियेगा। 
..' मैं स्वयं जाऊँगा ।' कुन्जर ने कहा । 


कुमुद गोमती को होश में लाने के लिये दुलार के साथ उपाय करने 
लगी । 


गोमती की आँखे वन्द थीं, उसी दशा मे बोली--यह मेरे कोई 
नहीं है ।' ॥॒ ' '' 
बड़े मीठे स्वर मे कुमुद ने कहा--गोमती । 
)' » बह अचेत थी । 
कुण्जर ने प्रइत किया--इसे कहीं चोट तो नही आईं है ?” 
!। कुमुद ने उत्तर दिया--ऊपर तो कहीं नही आई है, परन्तु इसके 
हृदय को जान पड़ता है, कठोर पीड़ा पहुची है।' 


रश्ह्८ स्‍ विराटा की पद्चिनी 


कुन्जर बोला-- वह मनुष्य नृशंस है । 

कुमुद ने फिर आँख ऊपर उठाई । उस ्ंष्टि में बडी अनुकम्पा थी 
कहा--'उस चर्चा को जाने दीजिये । भावी प्रवल होती हैं। जो होना 
होता है, बिना हुये नहीं रहता । इस लडकी को बाहर पहुंचाकर फिर 
हम लोग और बातें सोचेंगे । मैं जानती हूं उस मनुष्य ने केवल गोमती 
को ही सद्धूट में नहीं डाला है ।' 

मैं क्या कहूं ।' कुन्जर कम्पित स्वर में बोला--'मेरा इतिहास 
व्यथा-पूर्ण है, मेरे साथ बड़ा अन्याय हुआ है । फिर तुरन्त उसने कहा- 
परन्तु--परच्तु आपका शुभ दर्शन-मात्र मेरी उस सम्पूर्ण कहानी में 
एक बड़ी भारी मार्ग-प्रदर्शक ज्योति है। वह समय मेरी अन्धेरी रात के 
अवसान की ऊषा है। केवल उसी प्रकाश के सहारे मैं संसार में चलता 
फिरता हूं । 

कुन्जर कुछ और कहता, परन्तु कुमुद ने रोककर पूछा--वह यहाँ 
तक कंसे आये ? चारों ओर मुसलमानों ओर उनके सहायकों की सेनायें 
रुकी हुई है ।' | 

कुमुद के साथ छल नही कर सकता था। एक बहुत वारीक आह 
दबाकर उसने उत्तर दिया-“रामनगर पर उसका अधिकार हो गया है । 
कम से कम वह कहता यही था इसलिये शायद यहाँ तक चला आया । 

कुमुद ने कहा-'भापकी तोपें किस ओर गोले फेंक रही है ?” 

“रामनगर पर ।' कुन्जर का सहज उत्तर था। 

कुमुद ने अपने आँचल से गोमती पर हवा करते हुये कहा-“मैं भी 
यही सोच रही थी ।' 

क्यों ?” कुन्जर ने जरा डरते हुये प्रझन किया । 

कुमुद बोली-'आपको कभी न कभी देवीसिंह से लड़ना ही पडेगा 
आज या फिर कभी, परन्तु अवस्था कुछ भयानक हो जायगी ।' 

“मैने एक उपाय सोचा है ।' कुन्जरसिह ने कहा-मुझे एक चिन्ता 
सदा लगी रहती है ।' 

आँखें नीचे किये हुये कुमुद ने पूछा-- क्या ?* 

'यह नीचे खोह सुरक्षित नही है। किसी दूसरे स्थान में आपको 
पहुंचाकर फिर निश्चिन्तता के साथ यहाँ लड़ता रहूंगा ।' 

में नही जाऊँगी । कुमुद ने धीरे से कहा । 

है नहीं जाऊँगी ।' क्षीण स्वर में अचेत गोमती बोली । 

कुमुद चौंक पड़ी । गोमती अचेत थी । 

कुञ्जर ने कहा--“यह स्थाव अब आपके रहने योग्य नहीं रहेगा । 

बड़ा घमासान युद्ध होगा । मैं गोमती को रामदयाल के साथ किसी 
अच्छे स्थान में छोड़ दूँगा और आपको भी किसी सुरक्षित स्थान में | 

कुमुद बोली---/आपके लिये यदि यह स्थान सुरक्षित है, तो मेरे 
लिये भी ।' फिर मुस्कराकर कहा-'मुझे आपकी तोपों का विश्वास है । 

कुझ्जर की देह भर में रोमांच ही आया उसे ऐसा जान पड़ा, 
मात्तों आकाश के नक्षत्र तोड़ लाने की सामथ्यं रखता हो | क्रुछ कहना 
चाहता था । अवाक्‌ रह गया। उसी समय नरपति और रामदयाल के 
आने की आहट मालूम हुई । 

कुमुद ने जल्दी से कहा--यदि रामदयाल अविश्वासनीय हो तो 
.उसके सहारे गोमती को नहीं छोड़ना चाहिये । । 

रामदयाल सबसे पहले आया । आतुरता के साथ बोला--इस 
बीच में अवस्था तो नही बिगड़ी । 

. कन्‍्जर ने उत्तर दिया--नहीं । 

भऔषधोपचार के बाद गोमती को चेत आने लगा। अद्धें-चेतनावस्था 
में बोली--'वह कहाँ है ?' 

कुमुद ने अपने बड़े-बड़े स्वेह-पूर्ण नेत्रों से मानों उसे ढक दिया। 
उसके मुंह के बहुत पास 'अपनी आँखें ले जाकर कहा--'घबराओ मत',' 
' दुखी मत होओ ।' | 

जब गोमती को बिलकुल चेत आ गया, वह अपने सिर को कुमुद 
की गोद से उठाने लगी । कुमुद ने रोक लिया । बोली, लिटी रहो ।” 

कुन्जर ने कहा--“रात बहुत हो गई है। अब आप लोग अपनी 
खोह में चले जायें ।* 

रामदयाल बोला-- अभी वह चलने-फिरते लायक नहीं जान 
पड़ती ।' 

थोड़ी देर में सही ।' कुन्जर ने कहा--'परन्तु रात को रहना वहीं 
चाहिये । आज की रात बहुत्त गोला-बारी होगी ।* ' 

'हम लोग जाते है ।” कुमुद ने कहा--आज रात में खोह पर 
कृशल-क्षेम पूछने के लिये न आता ।* 
»  'कुमुद इत्यादिवहाँ से चली गई .। 

उस रात कृन्जरसिंह कदाचित्‌ इच्छा होने पर भी खोह के पास न 
जा सका। रात-भर बेतरह रामनगर पर गोले ढाये। उधर से भी 
जवाब में कुछ गोलाबारी हुई, परन्तु विराटा की कोई हानि चहीं हुईं । 
रामनगर पर अलीमर्दान की भी तोपें गोला उगलती रही । परन्तु एक 
वात का आइचये कुञ्जरसिंह को हो रहा था। अलीमर्दात की.ओर से 
विराठा पर एक तोप ने भी बार नही किया । कुन्जर ने भी शायद यह 
समझकर कि पहले एक शत्रु को सम्नज्न लें, फिर दूसरे को देख लेंगे, 
अलीमर्दाव को नही छेड़ा । 

उस रात क्न्जरसिंह के कान मे कुमरुद के अच्तिम- वाक्य ने कई 
झंकार की--उसने कहा था--आप रात में खोह पर कुशल-स्षेम पूछने 
त आना ।' 


0. *ह. 3॥] 


सवेरे सबदलसिंह कुन्जर के पास आया । उदास था। बिना किसी 


भूमिका के बोला--“रामनगर पर देवीसिंह का अधिकार,हो गया है। 
आपने रामनगर पर गोले क्‍यों बरसाये ?” 


: कुन्जरसिह ने उत्तर दिया--पहले मेरे मन में भी कुछ इसी तरह 


गई 

की कल्पना जगी थी, परन्तु पीछे विध्वास हो गया कि रामनगर पर अभी 


देवीसिंह का दखल नही हुआ है ।' 

परन्तु नरपतिसिह दूसरी ही बात कहते हैं।' 

“वह धोखे में आ गये हैं ।' 

“और गोमती ?' 

वबहु भी; और रामदयाल भी । वह छड्मवेश में था ।' 

“रामदयाल कहता था कि थोखा-सा । मान लीजिये, देवीसिंह नहीं 
थे, तो वह इस तरह क्‍यों और कैसे आये ?' 

कैसे आये वे लोग, सो तो आपको मालूम ही हो चुका है; परन्तु 
मुझे उस व्यक्ति के देवीसिंह होने में बिलकुल सन्देह है।' 

“यदि वह देवीसिह थे तो बहुत करके गोमती के लिये आये होंगे । 
मैं.तरपति से सब हाल सुत चुका हूं। केवल इतनी बात प्रकट करने के 
लिये आने की अटक ते थी कि रामनगर उनके हाथ,में आ गया है। इस 
समाचार को तो वह किसी के भी द्वारा कहला सकते थे । रामदयाल 


* उनकी सेवा में रहा है, तरपति विश्वास दिलाते हैं | परत्तु यह सब फिर 


क्या और क्यों हो पड़ा, कुछ समझ में नहीं आता । नरपति त्यगी-विरागी 
पुरुष है। उनके दिमाग में सांसारिक बातों को यथावत स्थान नहीं 
मिलता । कुमुद कहती है कि घोखा-सा हो गया है | शायद ऐसा ही है।' 

मैं आपको विश्वास दिलाता हूं । 

खेर, दो एक दिन में मालूम हो जायगा, परन्तु यदि वास्तव में 
रामनगर देवीसिह के अधिकार में है, तो उस ओर गोला-बांरी करना 
आत्मघात के समान होगा '। न 

और यदि रासनगर अलीमर्दान या रातियो के हाथ में है, तो उस 
गढ़ पर गोले न चलाना आत्मथात से भी बुरा सिद्ध होगा ।' 

सबदल किकत्त॑व्य-विमुंढ़ था। कुछ क्षण पंइचात्‌ बोला---'यदि 
देवीसिंह का हमसे कुछः अपराध भी हो जायगा तो हम क्षमा माँग 

लेंगे ।' निस्सहायों की-सी आकृति वनाकर उसने कहा---इस समय हम 
किसी को बाहर भेज कर इस बात का ठीक-ठीक अनुसंधान भी नहीं 
कर सकते ।* 


कुज्जर ने, अपनी बात की पुष्टि का प्रण कर लिया था। बोला-- 
यदि आपकी इच्छा हो, तो मैं तोपों का मूंह मुरका दूं ?” 
सवदल तोपों का कुल भार कुज्जर को सौप चुका था । वह सहमत 
न हुआ | कहा--तोपों के संचालन का सम्पूर्ण काये आपके हाथ मे है। 
मैं- हस्तक्षेप नहीं करता चाहता । असली वात एक आध दित में ही मालूम 
हो जायगी । यदि वास्तव में रामतगर देवीसिंह के अधीन हो गया है तो 
कुछ-न-क्रुछ समाचार किसी-न-किसी प्रकार हमारे पास विना आये न 
रहेगा, तव तक आपको जैसा उचित जान पड़े करिये ।' 
- सवदलसिह चला गया। दो-एक दिन में क्या होगा, इसे वह या 
कीई भी. उस समय नहीं जान सकता था । े 
_ आँख से ओझल होते हुये-सबदल को क्रुज्जर ने देखा। सरल दड़ 
व्यक्ति| कुज्जेर को झूठ बोलने के कारण अपने ऊपर बड़ी ग्लानि हुईं । 
तुरन्त ही उसने मत में कहा---'इसने जितना विश्वास मेरा कर खखा 
है, उससे कही अधिक मूल्य इसे दूंगा । इस गढ़ी की रक्षा में अन्तिम 
इवाँस की होड़ लगाऊंँगा । इसे भ्रम में डालने के सिवा मुझे कोई और 
उपाय न सूझा ॥। क्‍या करू, देवीसिह ने झठ बोलने के लिये विवश 
किया । 


| &६: 


: दूसरे दिन रामदयाल गोमती के लिये उपयुक्त स्थान की खोज में 
सन्ध्या के उपरान्त विराटा से चल पड़ा । कहना न होगा कि वह इधर- 
उधर बहुत न भटककर और चक्कर काटकर अलीमर्दान की छावनी में 
गया और सीधा अलीमर्दान के पास पहुंचा | प्रातःकाल हो गया 

उसने रामदयाल को पहिचान लिया । बोला- तुम्हारी रानी साहब 
. तो बहुत पहले आ गई है । तुम कहाँ थे ?” " 

रामदयाल ते उत्तर दिया-'मैं हुजूर का कुछ काम कर रहा था। 

वह क्‍या ? 

“विराटा से रामनगर पर गोले पड़ .रहे है ।' 

रामनगर के नाम पर अलीमर्दान की जरा त्योरी बदली । 

रामदयाल उसके भाव को समझ गया । बोला-जहाँ तक मैंने सुना 
है, इस समय आपका अधिकार रामनगर पर नहीं है ।' 

अलीमर्दावन बोला-“रनिवास में रहकर भी तुम्हें बात करने की . 
तमीज न आई ।' 

'मैं माफ किया जाऊं ।' '"रोमदयाल ने क्षमा-प्राथना का कोई भी 
भाव प्रदर्शित न करते हुये कहा-यदि अबभी रामनगर आपके हाथ में है, 
तो मैने रामनगर पर विराटा से गोले वरसाने मे गलती की है ।” 


इस पर अलीमं्॑दान जरा मुस्कराया । वोला--“रामनगर पर इस 
समय मेरा कब्जा नहीं है, परन्तु भरोसा है कि जल्दी होगा । यह सचमुच' 
. समझ में नही आ रहा है कि तुमने विराठा को रामनगर के खिलाफ 
किस उपाय से किया'। इस रात हमा री छावनी की तरफ एक भी गोला 
नही आया, यह अचरज की वात है। 

वह एक लम्बी कहानी है |” रामदयाल ने कहा--परन्तु विराटा 
इस समय कुझ्जरसिह के हाथ में है और उस मालूम हो गया है कि 
उसका विकट बरी देवीसिंह रामवगर में जा पहुंचा है। कुञ्जरासह इस 
समय इस ढरे पर काम कर रहा है कि पहले देवीसिह को मिठाऊँ, फिर 
आप पर वार करूँ ।' 

अलीमर्दान हँसा । बोला---/इतंनी बड़ी अकल की बात क्‍या तुमने 
कुछजरसिंह को सह7ई है ? फिर गम्भीर होकर उसने कहा-“कुन्जरसिह 
हमसे .नाहक बुरा मान गया । असल मे तुम लोगों ने सिहगढ़ में उसे 
हाथ से निकल जाने दिया | वह आदमी साथ मे रखने लायक था ।* 

फिर सोचकर वोला-'उसमें वेहद हेकड़ी है । यह भी एक कारण उसके 
भाग-खड़े होने का हुआ ।' 
रामदयाल ने इस बात को अनसुनी करके कहा--“अब “उस सुन्दरी 
के प्राप्त होने मे भी बहुत विलम्ब नहीं हैं । 
अलीमर्दान बहुत गम्भीर हो गया । बोला--तुम उस बिपय में 
मेरी सहायता कर सको, तो ज॑ंसा में कह चुका हूं, तुम्हें भारी इनाम 
दूंगा । ह 
, अब उसका समय आ गया है। रामदयाल ने भी गम्भीर होकर 
कहा-विरोटा पर घावा बोले दीजिये | देवीसिह कोई सहायता विराटा 
को: न दे सकेगा । सीधा मार्ग मैं वबतला दूँगा ।' 
* अलीमर्दात मन-ही-मन प्रसन्न हुआ परन्तु बिना कोई भाव प्रकट 
किये बोला--'आज ही रात को अजमाओं । « 
, , आज रात को नहीं ।” रामदयाल ने प्रस्ताव किया-'एक भाघ रोज 
ठेहर, जाइये । विराटा में निस्सीम गोला-बारूद या मनुष्य नहीं हैं । 
कुन्जरपिह को जरा थक जाने दीजिये ।' फिर तीची आँख करके बोला- 
'एक्‌ जहा-सा काम मेरा है। पहले वह हो जाने दीजिये ।! 
आँख चमकाकर अलीमर्दान ने कहा--क्या माजरा है भाई ?* 
“बड़ी नम्नता और लज्जा का नाट्य करते हुये रामदयाल बोला--- 
मैंने भी सोचा है, अव अपना «घर बसा लूँ। हमारी महारानी आपकी 
दया से दलीपनगर का. राज्य पा जायें और मैं अपनी एक मड़ैया डाल- 
कर घर की देख-भाल करूँ, बस, यही प्रार्थना है ।' 
अलीमर्दान ने हँसकर कहा--इसमे सेरी सहायता की किस जगह 
जरूरत पड़ेगी ?' 
स स्त्री को । रामदयाल ने उत्तर दिया--यथासम्भव मैं कल 
विराटा से लिया लाऊंँगा । मैं चाहता हूं, यही कही सुरक्षित स्थान 'में 
सें रख दूं । न मोलूम विराटा में कब कितना उपद्रव उठ खड़ा हो । 

ऐसी हालंत में उसका वहाँ रखना ठीक नहीं है। यहाँ थोड़ा-सा सुरक्षित 
स्थान सिल जायगा ? 

'बहुत-सा | अलीमर्दान बोला--- तुम्हारी महारानी यहीं पर है। ' 
उनके पास उस स्त्री को छोड देना हर त्तरह उचित होगा । 

रामदयाल सोचने लगा । | 

इतने में अलीमर्दान का एक सरदार आया । उसने रामदयाल को 
पहचान लिया । वोला---हुजूर रानी साहब के सिर के लिये दो हजार 
मुहरें इनाम के तौर पर राजा देवीसिंह ने रखी है । 

अलीमर्दान ने पृछा -“रानी साहब को मालूम है या नहीं । 

उसने जवाब दिया--“अभी सबेरे उनके किसी सेवक ने ही बतलाया 
था.।' 2 
'मुझे मालूम था । अलीमर्दाव ने कहा--और उसके साथ यह भी 
मालूम हो गया था कि दीवान जनारद॑न शर्मा ने भी अपनी तरफ से दो 
सौ मुहरे उसी सिर के लिये इनासं मे और रक्‍्खी है। 

रामदयाल चकित होकर बोला--क्या ये लोग पागल हो गये है ?' 

अलीमर्दान ने इस प्रश्त का कोई उत्तर नहीं दिया। सरदार से 
कहा -+इस समय विराठा पर गोलाबोरी न की,जाय । आज दित भर 
और रात भर बराबर रामनगर पर ही गोला वरसाओ और लगातार 
दलीपनगर की सेना पर हमले करो। इसी समय महारानी के पास 
जाओ । कहना, थोड़ी देर में हाजिर होता हूं । रामदयाल को भी साथ 
लेते जाओ ।* 

:-वे दोनों गये । 


| | हक ॥ | 
सरदार और रामदयाल छोटी रानी के डेरे पर पहुंचे । क्ालपी की 


सेना की छावनी के एक सुरक्षित कोने में एक छोटा-सा तम्वू खड़ा था। 
उसी में छोटी रानी अपने कुछ आदमियों के साथ,थी । भाग कर जब 

रामनगर में रानी आईं थीं तब से अब उनके गौरव में और भी बड़ी 
कमी हो गई थी.। 

रामदयाल तम्बू के भीतर चला गया। सरदार बाहर रह गया। 
भीतर की हीनता रामदयाल को और भी अधिक अवगत हुई । रानी के 
चेहरे पर अब सहज दृढ़ता और सुलभ कोप के सिवा स्थायी निराशा के 
भी चिन्ह अद्धित थे। उसकी देखकर रानी ने कहा--इन दिनों कहाँ 
छिपा था ? क्‍या मेरा सिर काटने के लिये. आया है ?* 

रामदयाल ने कुछ डरते हुये हाथ जोड़कर उत्तर दिया---मैं विराटा 
में जासूसी के काम पर नियुक्त था ।' 

वहाँ क्‍या जासूसी की ?' 

'दिवीसिहु का सेवक बनकर कुछ समय तक रहा। क्रुल्जरसिह ने 
कल पहचान लिया । लगभग उसी समय देवीसिह भी वहाँ आ गये | 
उन्होंने भी पहचान लिया। दोनों को लड़ा-भिड़ाकर यहाँ चला आया 
हूं । देवी सिह रामनगर चले गये है और अब कुम्जरसिंह रामनगर पर 
गोले वरसा रहे है ।' 

रानी जरा चिड़चिड़ाकर बोली--- जब कालपी की इतनी बड़ी सेना 
ने रामनगर को न ले पाया तब विराटा की तोपें क्‍या कर पायेंगीं ?' 

रामदयाल ने तुरन्त उत्तर दिया -'विरादा की तोपो का संचालन 
कुज्जरसह ऐसा अच्छा कर रहे है कि रामनगर मे देवीसिह को रहना 
कठिन हो जायगा । 

अपनी दशा की याद करके रानी ने कहा--'अभअव और किसी के 
हाथ से कुछ होता नही दिखाई देता । परन्तु यदि दिलेर आदमियों की 
एक छोटी-सी सेना मुझे मिल जाय, तो मैं करके दिखला दँ। क्‍या 
कुड्जरसिह अपना पुराना पागलपन छोड़कर हमारा साथ देने को तैयार 
हो जायगा ?! 

रामदयाल ने उत्तर दिया---क्ुझम्जरसिहू का पागलपन अब और 
बढ़ गया है। जिसे विराटा में देवी का अवत्तार या देवी की पुजारिन 

बतलाया जाता है, वह उनके कुल कत्तंव्य को लक्ष्य है। उनके 'किये जो 
कुछ हो, सो ही । तवाब की एक बड़ी सेना शीघ्र ही यहाँ आने वालीं 
है । 

:  चीरे स्वर में छोटी रानी ब्ोली--'अब वही एक आधार है। मुझे 
चाहे राज्य न मिले, कुञ्जरसिह राजां हो जाय या कोई और' परल्तु 
देवीसिंह और पिशाच जनादेन धूल में मिल जाये । रामदय्ाल मेरा प्रंण 
न पूरा हो पाया ! यदि मेरे मरने के पहले कम-से-कम जनादेंन का सिर 
काट लाता, तो मूँह माँगा इनाम देती, तरन्तु तेरे किये कुछ न हुंआ 


शामदयाल ने उत्साहित होकर कहा--नही महारानी जनर्दन का 
सिर अवश्य किसी दिन काटकर आपके सामने पेश करू गा । 


रानी एक ओर टकटकी बाँधकर कुछ सोचने लगी । ५ 
रामंदयाल बोला-आप बिलकुल अकेली है, मुझे इधर-उधर भटकना 
पड़ेगा । आज्ञा हो, तो एक लड़की आपके पास कर जाऊं-। 


रानी ने चौंककर कहा--लड़की तेरी कौन है ?' 

चालाक रामदयाल भी अपने चेहरे के रज्भू को फक होने से तन रोक 
सका । बोला--बैसे-तो मेरी कोई नही है, परन्तु कुछ दिनों से जानने 
लगा हूं इसलिये चाहता हूं, कि आपके पास रह जाय | जबं देवीसिंह ने 
दलीपनगर के सिंहासन की ओर आँख नहीं डाली-थी, उसके साथ विवाह 
करना चाहते थे | जब वह- सिहासन खसोट लिया, तब ,इस वेचारी का 
त्याग कर दिया । दुःखिनी -है और देवीसिह से ,नाराज है ।; | 

रानी ने नाम इत्यादि और थोड़ी-सी ऊपरी पूछताछ के बाद राम- 

दयाल को गोमती के लिवा लाने की अनुमति दे दो । कहा-'उसे वास्तवः 
में देवीसिह ने परित्याग कर दिया -?! 


हाँ, महाराज । 


परन्तु मेरे पास रहने में उसे और भी अधिक कष्ट होगा । शायद 
किसी समय उनके प्राणो पर भी आ बने । के 


ख् 

“मै भी तो आपकी सेवा में रहूंगा । 

“और तुम्हारा प्रण/ 

'सदा सेवा में न रहूंगा--प्रायः रहा करूगा ।' 

रानी बोली-'तुम उसे लिवा लाओ, परन्तु दूसरे डेरे मे रहेगी ओर 
उसकी चौकसी भी रक्‍खी जायगी । किसी दिन शायद देवीसिह उसे 
अपनाने के लिये तैयार हो जाय शायद किसी दिन वही देवी सिंह के पास 
दौड़ जाय और हम लोगों को यों ही किसी आकस्मिक विपद्‌ में डाल 
जाय ।* 


रामदयाल ने कहा--'मेरे सामने ही देवीसिह ने उस स्त्री का घोर 
अपमान किया था । वह अचेत होकर गिर पड़ी थी । देवीसिह ने उससे 
कहा था कि मैं तो तुम्हे पहचानता भी नहीं हूं ॥* ेु 

रानी बोली-'तू उसे ले आ। आजलल और कोई साथ में नही है । 
उसके साथ कुछ मन बहलेगा ।' 

रामदयाल वहाँ कुछ समय ठहर कर चला गया । सरदार से कहता 
गया--अब हम सब लोगों की मुरादे पूरी होंगी । 

वह बोला---इन्शा अल्लाह ।' 

[ 5६ ]] हे 

रामदयाल विराटा के उत्तर वाले जड्डाल और भरकों में होकर इधर 
उधर फैले भाँडेर सैन्यदल की आँख बचाता ' हुआ अच्धेरे में विराटा 
पहुंच । विराटा के सिपाही उसे पहचानमे लगे थे, इसलिए प्रवेश करने 
में दिक्कत नही हुईं ।, सीधा कुञ्जरसिह के पास पहुंचा । वोला-'मैं गोमती” 
के ठहरने का उचित प्रवन्ध कर आया हूं । 

वहाँ जाने की वह अभिलापा रखती हो, तो मैं न रोकूंगा ।' कुम्जर 
ने कहा । 

रामदयाल जेरा चकित होकर बोला--उस दिन आप ही ने कहा 
था कि इन लोगों के ठहरने का प्रवन्ध कहीं बाहर कर देना चाहिए, सो 
मैंने कर दिया । अब यदि दूसरी मर्जी हो, तो मुझे कहना ही क्या है ?' 

कुन्जरसिंह ने झुंझलाकर कहा-“अच्छा, अच्छा ! ले जाओ उसे जहाँ 
वह जाना चाहे और कोई साथ नही जायगा । कहाँ ले जाओगे ?' 

रामदयाल इस प्रश्न के लिये तैयार था । बोला-यहाँ से चेलरा 
थोड़ी दूर है। वहाँ एक ठाकुर रहते है। उनके यहाँ प्रवन्ध॒ कर दिया 
है। मैने तो सबके लिये ठीक-ठाक कर लिया है। यदि सब लोग वहीं 
चले चलें, तो बहुत अच्छा होगा. *- ॥$ 

सब लोग नहीं जायेंगे, पहले ही वतला चुका हूं और यदि उन 
लोगों की इच्छा होगी, तो मैं साथ पहुंचाने चलूगा ।' कुन्जरसिंह ने 
' कहा । फिर एक क्षण ठहरकर बोला-“यदि अकेली गोमती जांयगी तो 
 क्षी मैं साथ चलूंगा ।' 


रामदयाल ने आहत निर्दोषिता के स्वर में कहा-'मैं मार्ग बतलाये 
देता हूं । ठाकुर का नाम प्रकट किये देता हूं। आप किसी को साथ 
लेकर गोमती को या जो जाना चाहे, उसे लिवा जाइये । यदि मेरी बात 
में कोई फर्क निकले, तो जो जी चाहे, सो कर डालियेगा ।* 


इस पर कुन्जरसिंह रामदयाल को लेकर खोह पर गया । 

कुन्जर ने रामदयाल के आने का कारण बतलाया | जरा विचलित 
स्वर में कुमुद से कहा-/आप यदि जाना चाहें, तो इस संकटमय स्थान 
से चली जायें । मै पहुंचाने के लिये चलूँगा ।* 

कुमुद ने दृढ़ता, परन्तु कोमलता के साथ उत्तर दिया-“विराठा के 
योद्धाओं की सफलता के लिये मै यहीं रहकर दुर्गा से प्रार्थना करूँगी । 
गोसती को अवश्य बाहर भिजवा दीजिये | उस दिन से यह वड़ी अस्वस्थ 
रहती है ् 

गोमती की इच्छा जानने के लिये कुन्जर ने उसकी ओर दृष्टिपात्त 
किया । गोमती ने कुमुद की ओर देखकर कंहा-“मुझे मृत्यु का कोई 
भय नही है। प्राणों को बनाये रखने की कोई कामना नही है । कही 
भी रहूं सर्वत्र समान हैं। यदि बहिन के पास ही रह कर भेरा प्राणांत 

होता, तो सब वात बन जाती । फिर जरा नीचा सिर करके बोली--- 
“परन्तु अभी मरना नही चाहती हूं । 
कुमुद ने उसकी ओर स्नेह की दृष्टि से देखा | , 
एक क्षण वाद गोमती बोली--ऐसी भली छत्रछाया छोड़कर कहीं 
भी जाना पागलपन है, परन्तु यहाँ और अधिक ठहरने से मैं सचमुच 
बावली हो जाऊँगी । मन्दिर में अब धँसा नही जाता, खोह मे-पड़े रहने . 
से अनभनापन बढ़ता जाता है, इसलिये रामदयाल के साथ जहाँ ठोक 
होगा, चली जाऊँगी । केवल एक विनती है । 
/ दयाद्रें होकर कुमुद ने प्रश्त किया--“वह क्या है बहन ? « ' 
” उस लड़की का गला रुध गया । बोली-'केवल यह कि मुझसे जो 
कुछ भी अपराध हुआ हो वह क्षमा हो जाय । हे 
कुमुद ने उसे कन्धे से लगा लिया | इसके वाद कुमुद ने कुन्जर से 
कहा-'आप इस किले की रक्षा कर रहे है। कैसे कहूं कि आप इस 
बेचारी को सुरक्षित स्थान तक पहुंचा आवे ?* 
ममैं अवश्य जाऊँगा और दुर्गा की कृपा से अभी लौटूँगा ।' कुन्जर- 
सिंह ने उत्तर दिया | 
रामदयाल अभी तक चुपचाप था। उसने प्रस्ताव किया-इन्हे 
पुरुष का वेश धारण करके चलना चाहिये ।* ; 
इस प्रस्ताव को कुन्जरसिह्‌ और ग्रोमती दोनों ने स्वीकृत किया। 


[ &€६० | 


कुन्जरसिह गोमती को लेकर गढ़ के उत्तर की ओर जाने की 
दुविधा में था | वह्‌ सोचता जाता था कि रामदयाल के ऊपर अविश्वास 
करने का कोई कारण नही है परन्तु कुमृद ने कहा था कि, साथ जाओ 
इसलिये जा रहा था। निदिष्ठ स्थान पर पहुंचाकर लौटने में समय 
लगेगा और इस बीच में गढ़ की समस्या कुछ उलट-पलट गई, तो क्या 
होगा ? यह बात उसके मन से गड़ रही थी । 

उसी समय सबवदलसिह मिला | क्ुञ्जरसिंह से उसने पूछा--कहाँ 
जा रहे हो ?' 

उसने उत्तर दिया--- यह एक निरीह स्त्री गढ़ से बाहर जाना 
चाहती है । चेलरे तक पहुंचाने जा रहा हूं ।' 

संवदलसिह बोला--लौटने में वहुत देर लग जायगी। तब तक 

अगर यहाँ आपकी जरूरत पड़ गई तो क्या होगा ? साथ में यह आदमी 

तो है | दो की जाने की क्‍या जरूरत है। इस स्त्री से आपका कोई 
नाता है ?' 

कुन्जर ने झिझक के साथ उत्तर दिया--कोई भी नाता नहीं है । 
कहा गया था, इसलिये जा'रहा हूं ।' 

रामदयाल तुरन्त वोला-- 'मेरे बाहुबल और विंवेक का यदि 
भरोसा किया जाय, तो मैं अकेला ही इस काम को निभा सकता हूं ।' 
.  कुन्‍्जरसिंह को उत्तर देने में हिंचकते हुये देखकर सबदल ने 
रामदयाल से कहा---तुम्हारा इनसे कोई नाता है ?' 

कया बतलाऊँ ।' रामदयाल ने उत्तर दिया--/इसे वह जानती हैं, 
मैं सेवंक-मात्र.व कस , ५ 

सबदल ने कुछ विनम्र और अधिकार्ययुक्त स्वर' में कुच्जर से 
कहा--“राजा, आप न जा सकेगे । देवी ने मानो आप ही को तोपों पर 
नियुक्त किया है। थोड़ें समय के लिये भी आपका यहाँ से चला जाना 
स-मालूम हम सब लोगों के लिये भयड्धुर हो उठे ।' 

कुत्जर असमंजस में पड़ गया । 

एक क्षण बाद ही एक आकस्मिक घटता ने उसे निर्णय के किनारे 
पहुंचा दिया। उसी समय एक ओर से नरपति दौड़ता हुआ आया। 
घबराहट में बोला---मन्दिर की दालंगन पर एक गोला अभी आकर 
गिरा है ।'दीवार का एक हिस्सा टुठट गया है। देखिये धल उड़ रही है। 
शायद हमारी खोह पर भी गोले पढ़ें ।' 

कुन्जर ने भी देखा | उसने कहा-- आप खोह के भीतरी हिस्से में " 

रहें । मैं अपनी तोपों की मार से उधर छी तोपों के मुंह बन्द किये देता 
हु ।' उसी क्षण रामदयाल से बोला--तुम इन्हें सुरक्षित स्थान में ले 
जाओ । मै न जा सकगा। इन्हे कष्ट ने होने पावे  .खबरदार ।' 
रामदयाल आश्वासन देता हुआ ग्रोमती के साथ चला गया । 
[ ६१ ] 
गोमती को रामदयाल सहारा देता हुआ, एक तरह से घसीटता 
अलीमर्दान की छावनी की ओर ले चला। 

' खैर, मकोय और हीस के कांटेदार जज्भल में होकर चलना पड़ा । 
ऊबड़-खाबड़ भूमि और भरकों की भरमार में यात्रा और भी कष्ट-पूर्ण 
हो गई । ऊपर से गोली-गोले कभी-कभी समीप आकर ही गिरते थे । 
कांटों के मारे रामदयाल का शरीर जगह-जगह से लोह-लुहान हो गया। 
पसीने के साथ मिलकर रक्त पतली घारों मे वह रहा था। परन्तु वह | 
अड्धं-चेतन गोमती को अपनी थकी हुई वाहो में कसे हुये था। - उसके 
जो अद्भ रामदयाल के शरीर द्वारा सुरक्षित तहीं थे, वे कहीं-कही कांटों 
से छिल गये थे जौर रामदयाल को शायद उसी की अधिक चिन्ता मालूम 
होती थी । ब्रिलकुल थक जाने के कारण एक जग ' . वैठ गया। 
गोमती भी रामदयाल के पास ही बैठ गई 

थोड़ी देर तक दोनों कुछ न बोले । जब रामदबाल की हाँफ शाच्त 
हो गईं तब धीरे परन्तु भरये हुये स्वर में वोला--बहुत कप्ट हुआ 
है, क्‍यों ?' ३ 

गोमती ने जरा रीती इष्टि से रामदयाल की ओर. देखा, परल्तु 
उत्तर कुछ न दिया । 

धोड़ी देर और चुप रहने के बाद रामदयाल बोला--आपके शरीर 
में कांटे अठक गये होंगे, उन्हें निकाल द॑ | 

गोमती ते कहा--कही इधर-उधर पेरों में भले ही हों 
ठिकाने पर पहुंचकर निकाल लूंगी, अभी रहने दो । 

रामदबाल को अपने कांटे भो काफी कसक रहे थे। गोमती के न 

पूछने पर भी उसने कहा - -मेरे णरीर को तो काँटों ने छंलती कर दिया 
है। मै नही जानता था कि इस मार्ग मे इतना बुरा जद्भुल मिलेगा ।/ 
और अपने लोहू-लुहान हाथो को गोमती के सामने करके देखने लगा । 
गोसती ने भी देखा । 


रामदयाल ने कहा---'अगर कुज्जरसिह आते, तो यहाँ हम लोगों 
की क्या सहायता कर सकते थे ? काँटों मे फेसकर मुझे ही बुरा भला 
कहते । खैर, उसे भी सह लेता, क्योंकि कुछ उनके लिये तो मैं सब कर 
नही रहा हूं । । 

गोमती बोली---मैं अब पेंदलु चलूंगी । जेसे तुम इतना कष्ट भोग 
सकते हो, वंसे मैं भुगत लूंगी । 

रामदयाल ने एक आह भरकर कहा--मैं.काँटों कड्डुड़ों में घिसटना 
कैसे देखंगा ।' 

तुम भी तो थक गये हो ?' ' 

थक तो अवश्य गया हू, परन्तु अभी मरा तो नही हु. 

: गोमती थोड़ी देर चुप रह कर बोली--थोड़ी दुर चलकर देख ल॑ँ 

यदि चलते न बना, तो सहारा ले लगी । 

रामदयाल ने आग्रह के साथ गोमती का हाथ पकड़कर कहा--मेरे 
गंठीले शरीर को देखो । इस बहते हुये रक्त को देखो । पैरों की उद्धलियाँ * 
ठोकरों से फट गई हैं, उन्हें भी देख लो, तव मालूम हो जायगा कि पैदल 
चलना कितने आफत का काम है। 

गोमती रामदयाल के हाथ मे हाथ दिये रही, पर उसने वह सब 
कुछ नही देखा । े 

रामदयाल ने यकायक गोमती का वह हाथ झटककर, अपने हृदय 
पर चिपटाकर रख लिया-और असाधारण आवेश के साथ बोला--'और 
मेरे घायल हृदय को देखो । 

५ गोमती अपने हाथ को रामदयाल की छाती पर कुछ क्षण रक्‍्खे 

रही और फिर उसने खीच लिया । 


॥ 

रामदयाल ने उसी आग्रह.के सुव॒र में कहा--देखोगी ?” 
गोमती ने कोई उत्तर नही दिया । 
रामदयाल कहता गया--मैं पापी हू तीच हूं; बुर हू और सभी 
कुछ हूं। मेरे राजा ने जैसा कुछ मुझे बनाया, वह मैं सब हूं, परल्तु 
तुम्हारे लिये मैं कुछ और हूं । आवेश के अतिरेक में एक क्षण के लिये 
वह रुद्ध हो गया, परन्तु अपने ऊपर शीघ्र अधिकार स्थापित करके 
बोला--मेरे लिये केवल दो मार्ग ह--एक तो यह कि तुम्हें किसी 
सुरक्षित स्थान में पहुंचाकर तुरन्त मर जाऊं या खैर, तुम्दारे मुंह की 
बात सुनकर फिर कुछ कहूंगा ।! जे 
गोमती ने पूछा--“कहाँ चलोगे ?” 
'ऐसे स्थान पर; जहाँ तुम्हें किसी तरह का कष्ट न हो सकेगा । * 
' मै लौट न जाऊं ? गोमती ने क्षीण स्वर में प्रस्ताव किया । 
रामदयाल ने कहा--“उस कंकरीली भ्रूमि पर बैठे बैठे कष्ट होने 
लगा होगा, वहाँ मत बैठो ।* 
गोमती बोली--/अच्छा, जहाँ चलना हो; चलो । भाग्य में जो कुछ 
होगा देखूंगी ।। वह खड़ी हो गई । रामदयाल उसका हाथ पकड़कर 
चलने लगा । थोड़ी देर चलकर वह फिसलकर गिर पड़ी । अधिक चोट 
आ जाती, परन्तु रामदयाज ने सम्भाल लिया। तो भी उसका घुटना 
छिल गया । रामदंयाल ने उसे उठाकर कन्धे से लगा लिया। बोला-- 
अब पैदल नही चलने दूंगा । क्‍या कहती हो ? 
गोसती बोली--'क्या कहूं ? ८ 
रामद्रयाल ने गोमती को उठा लिया । रामदयाल को जान पड़ा, 
जैसे उसकी सब थकावट यकायक कही चल दी, हो, उसे अपने एक-एक 
रोम में विलक्षण बल प्रतीत होने लगा। ग्रोमती को हृदय से सटाकर 
रामदयाल ने प्रश्न किया--तुम यदि समझो कि मैं तुम्हारे साथ कोई 
घात कर रहा हूं तो इस क्षण या जब चाहो मुझे छूरी के घाट उत्तार 
देता । परन्तु मै जीते-जी तुम. अपने से अलग न होने दूंगा-- 


विराठा की पद्मचित्ती श्१५ 


थोड़ा-सा स्थान जरा साफ-सुर्थरा मिल जाने से गोमती को बात- 
चीत का सुभीता मिला । बोली-'यहाँ जगह चलने लायक है । मुझे पैदल 
ही चलने दो |! ४ हे 
“रामदयाल ने काँपते हुये कण्ठ से कहा-'मै अपने को जैसा इस समय 
पा रहा हू वैसा कभी न पाया था। मैं बड़ी स्वच्छता के साथ अंपने 
जीवन को विताऊँगा । जो कुछ मैने किया है, उसे भूल जाऊँगा और 
तुम्हारे योग्य बनूंगा-। तुम मुझे अवसर दोगी ?* ' - 
गोमती ने थोड़ी देर कोई उत्तर नही दिया फिर बोली---यहाँ से 
कहाँ चलोगे ? 
रामदयाल ने तुरन्त उत्तर दिया---मैं छोटी रानी के पास ज़ाना 
चाहता था, परन्तु अब मै सोचता हूं कि वहाँ न जाऊँ। किसी ऐसे * 
स्थान पर चलू, जहाँ हम दोनों निरापद रह सकें ।' 
गोमती ने अनुरोध के-से- स्वर में कहा--मैं उन्हीं के'पास चलना 
चाहती हूं। मै अभी युद्ध-भूमि छोड़ना. नही चाहती । 
वहाँ सड्ूट में पड़ जाने का भय है । 
तुम भी तो वहाँ रहोगे ?” 
रहुगा । परन्तु गोला-बारी हो रही है। ऐसा न हो कि तुम बिछड़ 
जाओ । हु 
वही जलो मैं वही कुछ कर सकगी। हा 
“रामदयाल ने कुछ क्षण पश्चात्‌ इस प्रस्ताव को मात लिया | फिर 
यकायक उसे हृदय के पास समेटकर बोला--गोमती, तुम मेरी होकर 
रहना । रहोगी न ?' 
, गोमती ने कोई उत्तर नही दिया । 
[| ६२ ]] ् 
रामदयाल को बहुत चक्कर काटकर चलना पड़ा। थोड़ी देर बाद 
गोमती थकावट के मारे रामदयाल की बाहों मे सो गई या अचेत हो 

गईं । रामदयाल थोड़ी दूर चल-चन्कर- दम लेने के लिये रुक जाता, 
परन्तु गोमती को गोद से न उतारता | 

जब शिविर थोड़ी दूर रह गया और सवेरा होने में भी बहुत 
विलम्व न था, रामदयाल एक जगह कुछ समय के लिये थम गया। 
उसने गोमती को गोद में आराम के साथ लिटाया 4 गोमती सोती रही । 

रामदयाल ने उसे जगाया । 

गोमती ने पूछा-'कितती दूर निकल आये होंगे ? अभी तो जद्भल 
में ही मालम पड़ते है । 

रामदयाल ने उत्तर दिया-'बहुत दूर निकल आये हैं । उद्िष्ट स्थान 
निकट आ गया है । कुछ कष्ट तो नही है । ' 

अब मैं पैदल चलूंगी । खूब गहरी नींद आ जाने के कारण फ़ुर्ती 
मालूम होने लगी है। छोड़ दो । 

अभी नहीं छोड़ंगा । पहले एक बात बतलाओं । 

क्या ? 

(तुम मुझे प्यार,करती हो ?* 

गोमती ने कोई उत्तर नही दिया ॥ 

रामदयाल ने और भी आवेश के साथईकहा-“ो मती, मैं राजा तो 
नहीं हू, परन्तु मेरा हृदय राजमुकुटों के ऊपर है उसे मैं तुम्द्ारे चरणों 
मे रखता हूं । 

गोमती धीसे स्वर में बोली--तुम अपने राजा के सम्मुख जब 
जाओगे, क्या कहोगे ?' 

मैं उनके सम्मुख अब कभी नहीं जाऊँगा । बहुत दिनों से गया भी 
नही । अब तो मैं छोटी रानी के पास रहुगा, यह्धि तुम भी वहाँ रहना 
पसन्द करोगी तो, नही तो इस विशाल जद्भल में कही भी हम लोग 
अपने लिये ठोर ढूंढ़ लेंगे । ५ 


राती के पास किसके हित के लिये जा रहे हो? किसके होकर 
जा रहे हो । 

अपने हित के लिये और अपने होकर | मैं इस समय अपने और 
तुम्हारे सिवा और किसी भी चीज को नही देख रहा हूं ।' 

“मुझे राजा से एक बार मिलना है । 

'किसलिये ?” रमदयाल ने जरा चौककर पूछा । 


दो बातें कहना चाहती हुं। उस विश्वासघाती को कुछ दण्ड भी 
देना चाहती हूं, यदि सम्भव हुआ तो ।* 
. रासदयाल ने सन्‍्तोष की साँस लेकर पूछा--इसके बाद क्‍या 
रोगी ?” 
गोमती ने उत्तर दिया---इसके बाद जो कुछ भाग्य में लिखा है, 
होगा । कुमुद के पास चली जाऊंगी ।* 

..._ रामदयाल ने कुछ क्षण चुप रहने के बाद कहा---यदि इस लड़ाई 
से बचने के बाद कुंछजरसिंह और कुमुद का स्त्री-पुरुप-सम्बन्ध हो गया, 
तो तुम वर्हा क्या करोगी ?* 

गोमती चुप रही । 


रामदयाल कहता गया--कुमुद और कुज्जर मे प्रेम है, इसे मै भी 
जानता हू और तुम भी | प्रेम का जो आवश्यक परिणाम है, वह ही ' 
होकर रहेगा, याती वे दोतो अपना कुट्म्ब बनावेंगे। क्या हम लोग 
ऐसा नही कर सकते ? तुम्हारा शायद यह ख्याल है कि मैं तो केवल 
एक नौकर-मात्र हू ।, मैं पूछता हू, हृदयो में क्‍या कोई भेद होता है ? 
और फिर मेरे पास सम्पत्ति भी काफी होगी। इसम्रें सन्देह नही कि तुम 
महारानी न कहला सकोगी, परन्तु तुम सदा मेरी रानी होकर रहोगी, 
इसमें कोई भी सन्देह नही । राजा ने जैसा ब॒र्तीव तुम्हारे साथ किया 
है, उसमें क्या तुम यह आशा करती हो कि/वह तुम्हें अब ग्रहण कर 
लेंगे ? तुमने उन्हे दण्ड देने के विषय में जो प्रस्ताव किया है वह सहज 

'. अपने को धोखा देना है। तुम उन्हें कोई”दण्ड न दे सकोगी | जिस समय 
उनके सामते जाकर उन्हें कोई का सुनाओगी, उस समय वह 

तुम्हारा और अधिक अपमान करेंगे। हाँ में दण्ड भी दे सझूता हूं, परंतु 
तूम कहो, तो ।' 

गोमती ने कहा--कुमुद जैसी स्त्री अब कभी न मिलेगी और 
एक लम्बी आह खीची | 

रामदयाल ने सांस खीचकर कहा-- तुम भव भी उधर का ही 
ध्यान कर रही हो ? यदि तुम्हारी इच्छा वहाँ फिर लौट चलने की ही, 
तो आज दिन भर यही भरकों मे छिप जाओ, मब्ध्या-समय म॑ तुम्हें 
वहीं पहुंचा दूंगा और अपने को किसी तोप के गोले के नीचे खपा 
दूंगा ।' वह सूक्ष्तता के साथ गोमती की ओर देखने लगा । गोमती को 
चुप देखकर जरा जीश के साथ रामदयाल बोला---'बोली गोमती । 

इसके लिये भी तेयार हूं । सवेरा होने वाला हैं। दित में बाहर चलना- 

फिरना अनुचित होगा । यदि फाफी रात होती, तो में इसी समय 
विराटा लौट पडता, यद्यपि सारा शरीर चूर-चूर हो गया है और कांटों 
के मारे विच्छू के डंकों जैसी ताड़ना हो रही हूँ । 

गोमती ने सिर नीवा करके कहा-- तुम्हारे साथ घलूँगी। अब 
विराटा नही जाऊंगी । 

...._ रामदयाल का शरीर कप उठा | उसने तुरन्त असहाय गोमती को 
उठाकर अंपने गले से लगा लिया। गोमती की आँसों से भाँसू वह 
निकले । 

2 

: उन दिलों छावोतियों के आस-पास पहरो की वह कड़ाई न थी, जो 

आजकल की रण-क्रिया में दिखलाई पड़ती है । इसलिये रामदयाल और 

गोमती को छावनी के बाहर के थाने वालों ने सबेरा हो जाने के बाद 

देखा | कुछ रोक-टोक और कठिनाई के बाद रामदयाल गोमती को. 
लिये. हुये छोटी रानी के तम्वू के पास आ खड़ा हुआ । रानी उन दोनों 

को देखकर प्रसन्न नहीं हुई । रामदयाल से कहा--“इस वेचारी को इस 

घोर संग्राम मे क्‍यों ले आया ?! 

रामदयाल ने निभयता से- उत्तर दिया- गोमती की रक्षा और 
कहीं हो ही नही सकती थी । इनका यहाँ बाल भी बाँका न हो सकेगा । 
आपकी रावटी में रहेंगी यह। * 

रानी की आँखों से चिनगारी सी छूट पड़ी परन्तु गोमती के म्लान- 
मुख और दुदंशा-ग्रस्त नेत्रों को देखकर असाधारण संयम' के साथ 
बोली---अच्छा इस लड़की को मेरे पास छोड़ दो। मैं इसकी रक्षा 
करूंगी । तेरा कार्य-क़म अब क्‍या है? गोमती को रानी ने अपने 
निकट बिठला लिया । न्‍ 

रामदयाल को तू-तड़ाक का यह वार्तालाप आज अपूर्व श्रुति कदु 
जान पड़ा, परन्तु उसकी चतुरता ने ,उसका साथ न छोड़ा ।- कहने 
लगा--'जो आपका कार्य-क्रम है, वही मेरा भी। जनाद॑न शर्मा को 
ठिकाने लगाना है, यही न ? 

रामदयाल की बात के संक्षिप्त ढड्भ से रानी जरा चकित हुई 
रोष मे आकर बोली---तू इस लड़की को सम्भाले रहना । मै जनार्द॑न 
का सिर कार्ट्गी । 

जरा लज्जित स्वर में रामदयाल ने उत्तर दिया-'देखभाल के लिये 
तो मै इन्हे यहाँ लाया ही हू | यह हथियार चलाना जानती है । आपको _ 
इनसे सहायता मिलेगी, परन्तु जनार्दन से लड़ने के लिये न तो आपको 
जाना पड़ेगा और न इन्हे, मै जाऊँगा। 

रानी ने बेघड़क गोमती से पूछा--तुम्हारा इसका क्या नाता है ?' 

गोमती के होंठ 'फड़के, माथे की नसें फूल गई और चेहरा लाल ही 
गया । कुछ कहने को हुई कि गला रुँघ गया । 

रामदयाल ने दवे हुये स्वर में त्रन्त उत्तर दिया---इस समय मैं 
इनका केवल रक्षक हु । इससे ज्यादा जानने की आपको जरूरत भी 
क्या है? 

रानी ने सिंहनी की दृष्टि से रामदयाल की ओर देखा | फिर यथा- 
सम्भव नरम स्वर से गोमती से बोली--'तुम ठीक-ठीक बतलाओ, यह 


पा अट 

३२० विराटा की. प्मिती 
तुम्हारा सत्यानाश करने को तो नही लिवा लाया है ? यह बड़ा झूठा 
और फरेबी है ।' 

रामदयाल ने कुपित कण्ठ से कहा--'ठीक. है महाराज ! मेरी 
सेवाओं का यह पुरस्कार तो मिलना ही चाहिये । मान लीजिये मैं इसका 
सत्यनाश करने को ही यहाँ लिवा लाया है, तो इनकी जितनी दुर्दशा 
हो. चुकी है, उससे और अधिक तो होगी नही, और यदि मै आपको 
बहुत खलने लगा हूं तो इसी समम चले जाने को प्रस्तुत हूं ।' ह 

गोमती ने स्पष्ट स्वर में कहा-- मै रात्ती के.पास रहूंगी।* ' 


राती नरम पड़ गई । बोलीं-- “रामदयाल, तुम हमें ऐसे अवसरः 
पर छोड़कर न जाओोगे तो कब जाओगे ? इसलिये तो तुम्हें झूठा और 
फरेबी कहा । छटपन स्रे तुम्हें देखा है ।-छुटपन से तृम्हें गालियाँ दी हैं । 
अब क्या छोड़ दूँगी ?' 

सिर नीचा करके रामदयाल ने अपने सहज स्वाभाविक छड् से उत्तर 
दिया-- सो आपके सामने सदा सिर झुका है। अपको जब कभी .रंज या 
क्रोध मे देखता हूं बुरा लगता है। मैं आपको धार में छोड़कर कैसे जा 
सकता हू /? आपकी सहायता के लिये ही गोमती को भी लिवा लाया हूं। 

आपका इनसे मंन-वअहलाव होगा और यदि लड़ाई के समय -आपके ऊपर 

सड्भूट उपस्थित होगा, तो मेरे अतिरिक्त यह भी आपकी सहायक 
होगी । 

इसके दाद गोमती को कुछ संकेत करता हुआ रामदयाल छावनी मे 
.अलीमर्दान के पास चला गया । अपना जितना अपमान आज उसमे 
अवगत किया, उतना जीवन में पहले कभी न किया था। : 


है < जज 0 
अलीमर्दात के शिविर में रामदयाल और गौतमी के पहुच जाने के 
बाद ही विराटा की गढ़ी पर गोला-बारी बढ़ गई कुज्जरसह की तोपे 
- उत्तर देते लगी। परन्तु कुझ्जरसिह ने एक घण्टे के भीतर हो देख लिया 


सर 

' कि समस्या अत्यन्त विकट हा गई है और अधिक समय तक विराठा की 
' गढ़ी की सुरक्षित रखना सम्भव न होगा । 
तोपों के ऊपर अपने चुस्त तोपचियों को छोड़कर वह कुमुद के पास 
गया । खोह में इस समय नरपति न था । 
जरसिह ते धीमें स्वर में कहा---बिदा माँगने आया हूं ।' 
कुमुद उसके असाधारण तने हुये नेत्र देखकर चकित हो गई। 
-कोमल ख्वर में पूछा--क्यों ? क्या-- 


ह। 


अन्तिम बिदाई के लिये आया हूं। आज की सन्ध्या देखने का 
अवसर मुझे न मिलेगा | चार छे: घण्टे पे यह गढ़ ध्वस्त हो जायगा 
और रामनगर की सेंनायें प्रवेश करेंगी । कुछ डर मत करना | खोह में 
ही बनी रहना। कोई सेना आपका अपमान नहीं कर सकेगी । यदि 
आप भी कल रात को बाहर चली जातीं, तो' बडा अच्छा होता ।' 


कुमुद कुछ चुप रही । स्वर को संयत करके बोली--दुर्गा कल्याण 
करेंगी, विश्वास रखिये ।* 


दुर्गा और आपका विद्वास ही तो मुझसे काम करवा रहा है ।' 
कुज्जरसिंह ने कहा-/इसलिये आपसे इसी समय विदा माँगने आया हूं । 
दुर्गा से मरते समय बिदा मागूंगा । कुन्जर मुस्कराया । मुस्कराहुट क्षीण 
थी, परन्तु उसमें न मालूम कितना बल था। 


कुमुद की आँखें तरल हो गईं । ऐसी शायद ही कभी पहले हुई हों, 
जैसे गुलाब की पखुडी पर बड़े बड़े ओस-कण ढलक आये हों उन्हे 
किसी तरह वही छिपाकर कुमूद ने कम्पित स्वर में कहा--“मैं आपके 
साथ चलेगी । 

मेरे साथ / सिपाही कुन्जर बोला--नही कुमुद, यह न होगा । 
गोलों की वर्षा हो रही है । उस संकट में आपको नही जाने दँगा । 

“मैं चलेगी । 

कुमुद की आँखों में भव आँसू न था। कुन्जर ने दृढ़ता के साथ 
. कहा--देवीमसिंह की महत्वाकांक्षा पर मुझे वलिदान होता है, आपको 
नहीं । आप इसी खोह में रहें । 


मैं दुर्गा के पास प्रार्थना करने जाती हूं ।' कुमृद बोली । उसने पैर 
उठाया ही था कि एक गोला मन्दिर की छत पर और आकर गिरा और 
वह ध्वस्त हो गई । 


कुन्जर ने कहा--वहाँ मत जाइये, दुर्गा का ध्यान यही करिये । 
मैं अब जाता हूं । मरने के पहले मैं देवीसिंह को अपनी तोपों की कुछ 
करामात दिखलाना चाहता हूं उसे विजय सस्ती नहीं पड़ने दूंगा ।' 


अभी मत जाओ ॥ क्षीण स्वर में कुमुद्र ने कहा---जरा ठहर 


जाओ | गोला-बारी थोड़ी कम हो जाने दो । और बड़े स्नेह की दृष्टि 
से कुमूद ने कुन्जर के प्रति देखा । 


कुन्जर उत्साह-पूर्ण स्वर में वोला--'मैं अभी थोड़ी देर और नहीं 
मरूगा। मुझे ऐसा जान पड़ता है कि देवीसिंह के सिर पर तलवार 
वजाकर फिर मरूगा । 
कुमुद चुप रही । जल्दी-जल्दी उसकी साँस चल रही थी। अर्खिं 
नीची किये खड़ी थी कुन्जर भी चुप था । तोपों की घृम-घड़ाम आवाजें 
आ रही थी । 
कुल्जर ने पूछा---तो जाऊँ ?” फरन्तु गमनोद्यत नहीं हुआ। 
कुमुद वोली--“जाइये, पीछे-पीछे मैं आती हूं ।' 
तब मैं न जाऊँगा ।' 
यह मोह क्‍यों ?' 
मोह ?' कुन्जर ने जरा उत्तेजित होकर कहा-- मोह ! भीह ! न 
था। अब मरने का समय आ रहा है, इसलिये मुक्त होकर कह डालूगा 
कि क्या था “४ । परन्तु आग्रे उससे बोला वही गया । 
कुमुद उसकी ओर देखने लगी । 

कुछ क्षण बाद कुज्जर ने कहा-- तुम मेरे हृदय की अधिष्ठात्री 
हो, मालम है ?' 

कुमुद का सिर न-मालूम जरा-सा कैसे हिंल गया |, आँखें फिर 
तरल हो गई। पट 

तुम मेरी हो ?” आवेश-युक्त स्वर में कुञ्जर ने प्रइन किया १ 

कुंमुद ने कुछ उत्तर नही दिया । 

कुज्जर ने उसी स्वर मे फिर प्रश्न किया--'मै तुम्हारा हूं ?' 

कुमुद नीचा सिर किये खड़ी रही । 

कुञ्जर ने बड़े कोमल स्वर में प्रस्ताव किया--कुमुद, एक बार 
कह दो कि तुम मेरी हो,और मैं तुम्हारा हूं - सम्पूर्ण विश्व मानो मेरा 
हो जायगा और देखना, कितने हुपे के साथ मैं प्राण ' विसजंन करता 
हूं ।' कुझजर को यह न ७. पड़ा कि वह क्या कह गया--- 


. कुमुद ने सिर नीचा किये ही कहा---आप अपनी तोपो को जाकर 
सम्भालिये। मैं दुर्गाजी से आपकी रझा और विजय के लिये प्रार्थना 
करती हूं । 

कुञ्जर ने हंसकर कहा---'उसके विषय में तो दुर्गा, ने, पहले ही 
कुछ और तय कर दिया है। + मन 

किसी पूर्व-स्मृति ने कुसुद के हृदय पर एकाएक चोट की 'दुर्गा-ने 
पहले ही कुछ और तय कर दिया है।” इस वाक्य ने कुमुद के कलेजे. में 
वर्छी-सो छेद दी । वह.विस्फारित लोचनों से कुृझजर की. ओर देखने 
लगी । चेहरा एकाएक कुम्हला गया । होठ काँपने लगे । उसे ऐसा जाज्न' 
पडा, जैसे लड़खड़ाकर ग्रिरना चाहती हो। सहारा लेकर बैठ गई, | 
दोनों हाथो से सिर पकड़ लिया । हा 

कुञ्जर ने पास आकर उसके सिर पर हाथ रक्‍्खा-- क्या हो गया 
है कुमुद ? घवराओ मत । तुम दूसरो को धैय॑ बँधाती हो स्वयं अपना 
घैयँ स्थिर करो । सम्भव है, मैं आज की लड़ाई मे बच जाऊँ ।' 

कुमुद फिर स्थिर हो गई। बोली--'मैं आज . लड़ाई में तुम्हारे 
साथ ही रहूंगी। मानो । . 


कुज्जरसिंह कुछ क्षण कोई उत्तर न. दे पाया। कुमुद से फिर 
कहा--वहाँ पास रहने से आपके कत्तंव्य-पालन में विध्त न होगा और 
मैं दुर्गा की प्राथंना भी कर सकूंगी । , था 

कुञ्जर बोला--केवल एक वात मुंह से सुनना चाहता हूं ।' 

बहुत मधुर स्वर में कुमुद ने पूछा--क्या ?* 

तुम मुझे भूल जाना !/ 

त्तीवा सिर-किये हुये ही कुमुद ने कुब्जर की ओर देखा। थोड़ी देर 
देखती रही । आँखों से आँसुओं की घार वह चली । 

कम्पित स्वर में कुज्जरसिह ने पूछा-- भुला सकोगी ?' 

कुमृद के होंठ कुछ कहने के लिये हिले, परन्तु खुल न सके । आँखों 
से और भी अधिक वेग से प्रवाह उमड़ा । 

कुञ्जर की आँखें छलक आईं ! बड़ो कठिनाई से कुज्जर के मुंह 
से ये शब्द निकले---प्राण प्यारी कुमुद, सुखी रहना । एक बार मेरी 
तलवार की मूठ छ दो । ५ 

तुरन्त कुमुद उसके सन्निकट आकर खड़ी हो गई। उसका एक 
कोमल कर कूज्जर की कमर में लटकती हुई तलवार की मूंठ पर जा 
पहुंचा और दूसरा उसके उन्नत भाल को छूता हुआः उसके कन्धे पर जा 
पड़ा । 

ऊपर गोले साँय-साँय कर रहे थे । तोपचियों ने .कुज्जरसिंह को 
पुकारा । कुन्जर ने अपना एक हाथ क्‌मुंद की पीठ पर घीरे रक्खा-और 
फिर जोर से उसे हृदय से लगा लिया। कुमुद ने अपना सिर कुज्जर के 
कन्धे पर रख दिया । 

तोपचियों ने कुन्जरसिह को फिर पुकारा । 

कुन्जरसिंह कुमुद से-घीरे से अलग हुआ । बोला - यही रहना, 
बाहर मत आना | सुखी रहना ।' कुमुद कुछ न बोल सकी । 

खोह से बाहर जाते हुये पीछे एक बार मुडकर कुब्ज्णर ने फिर कहा- 
अगले जन्म में फिर मिलेंगे---अवश्य मिलेंगे अर्थात्‌ यदि आज समाप्त 
हो गया तो । 
[ ६५ ] 
उसी दिन राजा देवीसिंह ने देखा कि गोलावारी के बल विराटा की 
तरफ से ही नही हो रही है, किन्तु अलीमर्दान की तोपें गोले उगल 
रही है। ्ि ह 
रामनगर के नीचे गहरे नाले में एक संकीर्ण भरके में लोचनर्सिह के 
पास देवीसिह और जनादद॑न आये । देखते ही लोचनर्सिह ने कहा-“मालूम 
होता है, अलीमर्दात और कुडंजरसिंह का मेल हो गया है । अब तो यहां 
छिपे-छिपे नही लड़ा जाता । 
देवीसिंह पास आकर बोला---हमारी तोपें रामनगर से अलीमर्दान 
की छावनी पर आग उछालेंगी । परन्तु आड़-ओट के कारेण कुछ हो नही 
पाता है। व्यर्थ ही गोला-बारूद खराब हो रही है। यदि किसी तरह 
अलीमर्दात को मुसावलीपाठे की ओर हटा सके और विराटठा की गढ़ी को 
हाथ मे कर लें तो स्थिति बदल जाय ।' 
मैं अलीमर्दान को मुसावलीपाठे से हटा दूँगा ।! लोचनसिंह ने कहा। 
देवीसिह बोले----आप भरकों को ही पकड़े रहिये। मैं किनारे--- 
किनारे आड़-ओट लेता हुआ विराटा पर धावा करता हुूंड। आप भरकों 
में से धावा बोलकर हमारी टुकड़ी की रक्षा करते हुये बढ़िये । जनाद॑न 
मुसावलीपाठे पर हल्ला बोलें । अलीमर्दान की सेना दो ओर से दबोची 
जाकर मैदान पकड़ेगी । तब खूब खुलकर हाथ करना । इस बीव में हम 
- लोग विराटा गढ़ी को घर दवायेंगे और वहाँ से अलीमर्दान का सफाया 
कर देंगे ।' | * | 
लोचनसिह ने अस्वीकृति के ढड़ पर कहा---'इस तरह की सलाहें 
स॒दा बनती और विगड़ती-है। मैं तो इस तरह की लड़ाई लड़ते--- 

लड़ते थक गया हूं । लड़ना हो, तो इस तरह से खुलकर लड़ लेने दीजिये । 
यहाँ बैठे बैठे रेंगते-रेंगले फिट-फिद करने से तो मर जाना अच्छा है 4 

देवीमिह ने उत्तेजित होकर आश्वासन दिया-- नहीं, आधी घटी के 
भीतर ही इसी योजना पर काम होगा। परन्तु पहले हमें नदी किनारे 
अपनी टुकडी के साथ हो जाने दो उसे बाद नुम जोद का हल्ला बोल 
कर आगे बढ़ो । तुम्हारे हल्‍्ले के पश्चात्‌ तुरन्त ही जनादंन मुगावली- 
पाठे के पीछे से हमला करेंगे । 

लोचनसिंह ने कहा--मैं अभी बढ़ता हूं । दीवान जी अपनी जानें 
परन्तु आज आगे पैर रख कर पीछे हटाने का काम नहीं हैं ।* 

जनादन इस स्पष्ट व्यज्भ से आहत होकर बोला-- आप अपने पैरों 
की खबर लिये रहियेगा, मेरे पैरों की उद्ध लिया एड़ी में नहीं लगी हैं । 

लोचनसिह का शरीर जल उठा। परन्तु देवीसिंह ने जनादन को 
तुरन्त वहाँ से निदिष्ट काय के लिये भेज दिया । 


३. | 


अलीमर्दान शीघ्र युद्ध समाप्त करता चाहता था। दीघंकाल तक लगा- 
तार लड़ते रहना किसी पक्ष के भी मन में हडढ के रूप में न था । छोटी 
रानी को कुछ समय पहले वह सहायक समझता था, परन्तु अब उसके 
लिये भार-सी होती जा रही थी विराटा की पश्चिनी के लिये उसका जी 
उत्सुबता से भरा हुआ था, देवीसिह को यदि वह ४-६ कोस ही पीछे 
हटा सकता और थोड़ा-मा अवकाण पाकर कुमुद को विराठा से अपने 
साथ ले जाता, तो वह अपने को विजयी मान लेता । विराटा और राम- 
नगर के छोटे-छोटे से राज्य उसकी महत्वाफांज्ञा के क्षितिज नहीं थे । 
उसकी राज-तीतिक कल्पतताओं के केन्द्र दिल्‍ली और कालपी थे । 
अपनी ही उमज्भ और सनक से उत्तेजित होकर उसने अपने एक 
सरदार को बुलाया । कहा--देवीसिंह पर जोर का हमला करके उसे 

पीछे हटाना बहुत जरूरी है । विराटा को भी आँख से ओझल नही होने . 

देना चाहिये | यदि विराटा वालों के ध्यान में पूर्व दिशा की ओर भाग 

खड़े होने की समा गई, तो फिर कुछ हाथ नही लगेगा । सारी मेहनत 
बेकार हो जायगी ।' 


जब तक कुन्जरसिंह विराटा में है । उसने मन्तव्य प्रकट किया- 
“(तब तक वहाँ की चिन्ता नहीं हैं । वह वराबर 'देवीसिंह की सेना पर 
गोला-बारी करता रहेगा ।* 


अलीमर्दान उत्तेजित स्वर में बोला-- 'मैं चाहता हूं, अपने सिपाही 

- बढ़कर हाथ करें | देवी सिह पीछे हटाया जायू। तुम रानी को साथ 
लेकर पहल करो मैं एक दस्ता लेकर विराटा पर धावा करता हूं । आगे 
तकदीर । 

सरदार ने अचानक कहा---सेना को टुकड़ों में बाँटना शायद हानि 
का कारण हो बैठे । 

'जरूर हो सकता है । अलीमर्दान ने चुटकी ली-'यदि हमारी फौज 
इस कायदे और पाबन्दी के साथ लड़ती रही, तो 


वह मुंह लगा नायक था परन्तु जब नवाब को उत्तेजित देखा, तब 
उसने विरोध करने का साहस नहीं किया । इसके सिवा कुच्जरसिह के 
दो ओर से दबोचे जाने के प्रस्ताव में एक हिंसा-मूलक आशा थी, 
इसलिये वह शीघ्र सहेमत हो गया । आक्रमण के सब पहलुओं प्र बात- 
चीत करके योजना को साँगोपांग तैयार कर लिया । रानी को इस प्रकार 
की लड़ाई के लिये सहमत कर लेना वह बिलकूल सहज समझता था । 


रानी तो सहज सरल गति को घृणा के साथ शिथिलता की. संज्ञा 

देते की मानो प्रतिभा रखती थीं। परन्तु अलीमर्दान जानता था कि 
_ रानी को अपनी तैयारी की हुई योजना को निर्णय के रूप में बतलाने 
से वह तत्काल उत्साह पूर्ण सहमति प्राप्त न होगी, जो उसी के मुह से 

अपनी योजना पर उसके निश्चय की छाप लगवाने से होती ॥ इसलिये 
उन दोनों ने छोटी रानी के डेरे पर जाने का संकल्प किया । 
अलीमर्दान और सरदार इस अभीष्ट से अपने स्थान से बाहर जाने 
को ही थे कि एक हरकारा सामने आया । 
“हुजूर ।” हाफता हुआ "बोला--“दिलली से खानदौरान का पात्र 
आया है! क 
जैसे तेजी के साथ बहने वाले नाले की धार को एकाएक एक बड़ी 
. चट्टान की बाधा सामने सिल जाय और उसके आगे की धार क्षीण हो 
जाय, उसी तरह अलीमर्दान सन्न-सा हो गया । सम्भलकर उसने हरकारा 
से कहा-'कहाँ है लाओ। 


_ हरकारे ने अलीमर्दान के हाथ में चिट्ठी दी । दिल्‍ली का सिंहासन 
संकट मे था। दिल्‍ली में ही दिल्‍ली का एक सरदार विमुख हो गया था। 
और सरदार पर इतना भरोसा न-था जितना अलीमर्दान पर राजपथ 
को स्वच्छ करने के लिये अलीमर्दान को तुरन्त शेष सेना-समेत दिल्‍ली 
आने के लिये पत्र मे लिखा था । पत्र में बादशाह की मुहर थी । खान- 
दौरान ने उसे भेजा था | खानदौरान के बनने-विगड़ने पर अलीमर्दान 
का इस तरह के अनेक सरदारों की भाँति, भविष्य निर्भर था। इसलिये 
वह पत्र फरमान के रूप भे था और अनिवाय॑ था । पु 


अलीमर्दान ने सरदार को पन्न या फरमान दे दिया, उसने पढ़कर 
मुस्कराकर कहा--हुजूर को शायद पहले से कुछ मालूम हो गया था । 
कल के लिये लड़ाई का जो कुछ डज्भ॒ तय किया गया है, वह इस फर- 
भान की एक लकीर के खिलाफ नहीं जा रहा है ।' 

अलीमर्दान भी उत्साहित होकर बोला--इसमें सन्देह नहीं कि इस : 
परवाने से कल की लड़ाई को दोहंरा जोड़ मिलना चाहिये। भाई खाँ 
अगर लड़ाई चीटी की रफ्तार से चली, तो कल ही या ज्यादा से ज्यादा 
दो दिन बाद हमें देवीसिंह से सुलह करनी पड़ेगी और जीते-जिताये 

मंदान को छोड़कर चला जानः पड़ेगा । अन्त में कुन्जरंसिह और उनके 
देवी-देवता कही कूच कर देंगे और हजार लड़ाइयों का भी वह्‌ फल न 
होगा, जो कल की एक कसदार लड़ाई का होना चाहिये । क्‍या कहते 
हो? ह । 2 

सरदार ने उत्तर दिया---इन्शाअल्ला कल ही सवेरे लीजिये, चाहे 
हमारी आधी सेना कट जाय । 

[ ६७ | 

जब से गोमती छोटी रानी के पास आई, बोली कम, किसी गम्भीर 
चिन्ता मे, किसी गृढ़ विचार में डूबती-उतराती रही अधिक । छोटी 
रानी का अनुराग कथोपकथन में अधिक दिखलाई पड़ता था परन्तु 
गोमती हुं-हूं करके या बहुत स।धारण उत्तर देकर अपनी विपय रुचि 
भर प्रकट कर देती थी । 

छोटी रानी की रावटी विराटा के उत्तर-पश्चिम में, एक गहरे ताले 
के छोटे से द्वीप पर थी । इसी नाले के छोर पर अलीमर्दात का डेरा था 
रात हो रही थी । गोमती को अपने अज्धों में. शिथिलता अनुभव हो 
रही थी । रानी बातचीत करने के लिये आतुर थी। गोमती कोई बचाव 
न देखकर बातचीत करने के लिये तत्पर हो गई ।- 

छोटी रानी वोलीं--'कई बार पहले भी कह चुकी थी कि इस 
लडाई में मैं स्वयं तलवार लेकर भिड़गी। पुरुषों की ढीलढाल के कारण 
ही देवीसिह अब तक मौज में है।' 

हाँ, सो तो ठीक ही है ।/ गोमत्ती ने जमुहाई लेकर सहमति प्रकट 
की । ह 

मै केवल यह चाहती हू कि देवीसिंह के सामने तक किसी तरह 
पहुच जाऊँ ।' रानी बोली । 

' गोमती ने सिर हिलाया। 

रानी कहती गई---/अब और अधिक : जीने की इच्छा नहीं है । 

दलीपनगर के राज्य की भी आकांक्षा नहीं है, परन्तु छलियों और 


ही 

अधर्मियों को अपने मरने से पहले कुचला हुआ देखने की अभिलाषा 
अवश्य है। देवीसिंह को रण में ललकार सकूँ, जन'दंन शर्मा का माँस 
कौओ-कुत्तों को खिला सकूँ, केवल यह ललक है। अलीमर्दान के पास 
इतनी सेना है कि यदि वह डटकर लड़ डाले तो देवीसिंह की सेवा नष्ठ- 
भ्रष्ट हो जाय । अवसर भी अच्छा है। विराटा उस छलिया पर आग 
बरसा ही रहा है। इधर से एक प्रचण्ड हल्ला और बोल दिया जाय, तो 
युद्ध के सफल होने में विलम्ब न रहे । तब दलीपनगर फिर उसके सच्चे 
अधिकारी के हाथ मे पहुंच जाय, नीच, राक्षस जनादेंन अपनी करनी 
को पहुंचे, स्वामिधर्मी सरदारों के जी मे जी आवे और बागी भय के 
मारे दलीपनगर छोड़कर भागें। धर्म का राज्य हो और सव लोग शांति 
के साथ अपना-अपना काम करें। कुज्जरसिंह को एक अच्छी-सी जागीर 
मिल जाय, तो वह भी सुख के सांथ अपना जीवन-निर्वाह करे परन्तु 
बडी सरकार से कुछ न वना ।* 

इसी क्षण रानी ने अपने स्थान के एक कोने में दृष्टि डाली । वहाँ 
राज-पाट का कोई सामान न था। परन्‍्तु उसे अपनी वर्तमान वास्तविक 
अवस्था का फिर ध्यान हो आया। ' 

भराये हुये कण्ठ से वह॒ बोली--राज्य नही चाहिये और न वह 
कदाचित्‌ मिलेगा परन्तु हाथ में तलवार लेकर देवीसिंह के कवच और 
झिलम को अवश्य फार्डूंगी और फिर मरूगी। इसे- कोई नहीं रोक 

सकेगा, यह तो मेरे भाग्य मे होगा, गोमती | 

गोमती की शिथिलता कम हो गई थी । शरीर में सनसनी थी, गले 
में कम्प । 

धीरे से बोली--आप जो कुछ करे, मै आपके संग मे हूं, मैं भी 
मरना चाहती हूं मुझे संसार मे अब और कुछ भी देखने की इच्छा 
नही । कुमुद---विरांटा की देवी--सुखी रहे, यही लालसा है । 

“विराटा की देवी ! रानी ने उत्तेजित होकर कहा--दाँगी की 
' छोकरी को देवी किसने बना दिया ।! 

गोमती ने भी जरा उत्तेजित स्वर में उत्तर दिया--'संसार उसे 
मानता है और कोई माने य[ त माने, मैं उसे लोकोत्तर समझती हूं । यदि 
इसी समय प्रलय होने वाली हो, तो मै ईद्वर से प्रार्थना करूगी कि कम 
से कम एक तो बची रहे । 
रानी जोर से हँसकर यकायक चुप हो गई और तुरन्त वोलीं-- नहीं, 
मैं प्राथेना करूगी कि मैं और देवीसिंह बचे रहें और मेरी तलवार । मैं 
अपनी तलवार से या तो उसका गला काट लूँ या उसी तलधार को अपनी 
छाती मे चुभो लू । 
जनादंन ?' गोमती ने क्षीण तीक्षणता के साथ पूछा । 
* 'मेरे साथ हँसी मत करो।” रानी ने निषेध किया--जनादंन बचा 
रहेगा, तो उसके मारने के लिये रामदयाल भी तो बचा रहेगा ।! 
गोमती का चेहरा एक क्षण के लिये तमतमा गया । परन्तु अपने को 
संयंत करके वोली---“जब मैं स्वयं तलवार चला सकती हूं, तब किसी के 
आसरे की कोई अटक्‌ नही है । फिर तुरन्त अपने असज्भत उत्तर पर 
कुर्पपतत होकर वोली--मैं अपनी बकवाद से आपको अप्रसन्न नहीं करना 
चाहती, परन्तु इसमें कोई सनन्‍्देह नही कि-- 
क्या ?” रानी ने असाधारण रुचि प्रकट करते हुये पूछा-“किस बात 
में सन्देह नही ?* 
गोमती ने बिलकुल संयत स्वर मे कहा-'इसमें कोई सन्देह नही कि 
मैं लडना चाहती हूं उसके साथ जिसने मेरा अपमान किया है, मेरे जीवन 
का-नाश किया है --आपके साथ नही । 
रानी ने एक क्षण पश्चात्‌ प्रश्त किया-रामदयाल कहाँ है ?! 
'मुझे नही मालूम ।' गोमती ने उत्तर दिया । 
।. तुमसे कहकर चही गया ? 
ज्। आपसे कुछ कहकर गये होगे--- 
वह तुम्हारे साथ व्याह करना चाहता है, अर्थात्‌ यदि तुम उसकी 
जाति की होओ तो ।* ऐ हु 


हु 

और न होऊँ तो ?' 

'तो भी वह अपना घर बसाना चाहता है, तुम्हें यों ही रख लेगा ।' 

गोमती ने दाँत पीसे । बहुत धीरे और कॉपते हुये स्वर में पूछा-- 
वह कौन जाति के है ?' 


'दासी-पुत्र है । ” रानी ने प्रखर कण्ठ से उत्तर दिया-दासी-पुत्रों की 
कोई विशेष जाति नहीं होती, उनका सम्बन्ध परस्पर हो जाता है। 
परन्तु वह स्वामिभक्त है । ;| 


यहाँइतो मुझे सब दासी-पुत्र दिखलाई दे रहे है । ग्रोमती ने मुक्त 
होकर कहा-“मुझे तो कोई भी वास्तविक क्षत्रिय नही दिखलाई देता । 
क्षत्रियत्व की डीग मारने वालों में क्षत्रिय का क्या कोई भी लक्षण बाकी 
है ? अपने को क्षत्रिय कहने वाला कौन-सा मनुष्य दुरबलों को सबलों से, 
पतितो को उत्तवितो से, पीड़ितों से, निल्‍्सहांयों को भ्रपन्नों से बचाने में 
अपने को होम देता है ? मै तो यह देख रही हूं कि क्षत्रित्व की डींग 
मारने वाले अपने अहकार की झज्भगर को बढ़ाने और पर-पीड़न के; सिवा ' 
और कुछ नही करते ।' फिर नरम स्वर मे तुरन्त बोली-'आपसे पूछती हूं 
कि विराटा के मुट्ठी भर दांगियों ने आपका या दलीपनगर का क्‍या बिगाड़ा 
है जो उन पर प्रलय बरसाई जा रही है ? क्‍या जिस प्रेरणा के साथ आप 
दलीपनगर के राजा या छलिया के साथ लोहा लिया चाहती है, उसकी 
आधी भी उमझ्भ के साथ आप विराठटा की उस निस्सहाय कुमारी की 
कुछ सहायता कर सकती है ?! 


रानी कुछ कहना चाहती थी कि रामदयाल आ गया । उसके चेहरे 
प्र उमज्भ की छाप थी, एक तीक्षण इष्टि से उसने रानी की ओर देखा 
और आधे पल एक कोने से गोमती को देखकर बोला--कले बहुत जोर 
को लड़ाई होगी, ऐसी कि आज तक कभी किसी ने न्‌ देखी और न सुनी 
होगी । 


्+ 

क़ुद्ध स्वर में रानी ने कहा---तू उस लड़ाई मे कहाँ होगा ? ले जा - 
' इस लड़की को संसार के किसी कोने में और कर अपना जन्म सफल । 
मरने-मारने के लिये मुझे अब किसी साथी की जरूरत नही 
.. किसी भाव के कारण गोमती का गला रुद्ध हो गया । कुछ कहने' 
को ही थी कि छोटी रानी के स्वभाव और अभ्यास से परिचित रोम- 
दयाल़ मानों दोनों ज़ोर के वारों के बीच में ढाल बन गया हो । बोला- 
नवाब साहब एक बहुत महत्वपूर्ण विषय पर बातचीत करने के लिये 
आपके पास आये है, यहीं खड़े है त्रन्त मिलना चाहते हैं। लिवा 
लाऊं। 
रानी ने सिर हिलाकर स्वीकृति दीं। कुछ ही पत्र बाद रामदययल 
'अलीमर्दाव को लिवा लाया। रानी ने साधारण-सी आड़ कर ली और 
रामदयाल ने उसके बैठने के लिये आसन रख दिया । 
[दल] 
“कल देवीसिंह को उसके सव पापों का फल भिलेगा महारानी 
साहब ।' अलीमर्दान ने कहा--“चाहे इस लड़ाई में मेरी आधी .फौज 
खतम हो जोय, पर मोर्चा लिग्रे बिना चैन न लृगा। खुदा ने चाहा तो 


कल शाम को इस वक्त हम लोग रामनगर और विराटा परं पूरा अधि- 
कार कर लेगे। 


रानी ते रामदयाल के द्वारा कहलवाया--मुझे आपसे यही आशा 
है। मेरी समझ में हल्ला रात में ही बोल, दिया जाय। सेना को कई 
दलों में बाँट दिया जाय । कुछ तो समय कुसमय के लिये तैयार बने रहें 
बाकी दल कई ओर से चढ़ाई करके डटकर लड़ जाये । 

अलीमर्दान बोला--मैंने भी कुछ इसी तरह का उपाय सोचा.है । 
मैं एक विनती करने आ  हूं। 

रामदयाल ने पूछा--क्या आज्ञा है ?” ' । 

“विनती यह है । अलीमर्दान ने नम्नता-पुर्वक उत्तर दिया-'कि इस 
धावे का सेनापतित्व महारानी साहब और मेरे नायक के हाथ में रहे । 


३३४ ; # 8 न विराटा की पद्निनी : 


महारानी साहव की शूरता हमारे सैनिकों की छाती को लोहे का बना 
देगी । ' 

रानी ने रामदयोल के द्वारा कहा-आपकी आज्ञा का पालन किया 
जायगा । आप न भी चाहते, तो भी मै सेना के आगे “रहकर अपने पद 
और मर्यादा का मान मनाती । पं 


5 रामदयाल कहने में शायद कुछ भूल गया था, इसलिये बाड़-ओट 
की अपेक्षा न करके रानी स्वयं बोली-“कल . में बतलाऊँगी कि क्षत्राणी 
इसे कहते है । | 


- इंस नये अनुभव से अलीमर्दान एक क्षण के लिये जरा चंचल हुआ। 

रानी ने अपनी सहज उत्तेजना की साधारण सीमा से आगे वढ़कर 
कहा--मैं कल इस समय आपसे बात करने के लिये जि, या न जिंऊँ, ' 

परन्तु वह काम करूगी, जिसे स्मरण करके पुरुषों के भी रोमांच हो 
जाया करेगा .।' * ४ * | वि 


रानी का गला रुघ गया । रुघे हुये स्वर में बोलीं-'मैने कपटा- 
चारियों के छल और अधर्म के कारण जो कुछ सहा है, उसे मेरे ईश्वर 
जानते है । मैंने कदाचारियों और ,विद्रोहियों के सामने कभी सिर नहीं 
नवाया और न- कभी नवाऊँगी ।-अभिमान के साथ उत्पन्न हुई थी और 
अभिमात्त के साथ. मरुंगी.॥' रानी अपने भरे हुये गले और आन्‍्दोलित 
हृदय को सस्भालत़े के लिये जरा ठहरी । अलीमर्दावन इस उद्गार का 
कोई उपयुक्त उत्तर सोचने लंगा । रानी अपने को न, सम्भालकर सिसक- 
कह वोलीं--मेरे' “स्वामी बैकुण्ठकास की तैयारी कर रहे थे, निर्दयी 
राक्षसों ने उनके सिरहाने बैठे-बैठे एक प्रपंच-जाल रचा और उसमें 
दलीपनगर के मुकुट को फाँसकर उसे पद-दलित किया | यदि ,इन आत- 
'ताईयों को मैंने दण्ड न दे पाया; तो मेरे जीवन और मरण दोनो व्यथ्थ 
ही जी शाम माफ लए. | ; 


ला 

रामदयाल अपने कोने से हटकर रात्ती के पास आ गया | सांत्वना 
देने लगा--आप रोयें नहीं । थोड़ी-सी घड़ियों के वाद घमासान युद्ध 
ग़ेगा । उसमें जो कोई कुछ कर सदाता है, करेगा ।! .,, 


अलीमर्दान को; कोई विशेष उत्तर याद न आया, तो भी बोला--- 
“आपके- रोने से हम सबको बहुत रन्‍ज होगा । आप भरोसा रक्‍खें, कल 
लड़ाई का सब नकशा बदल जायगा।| आपकी बहादुरी हमारे सब 
सिपाहियों को झहीद बताने का वल रखती है ।' 


रात्ती ने गला साफ करके ककेश स्वर में कहा--'मेरे पास जो 
थोड़े-से सरदार बचे है वे धावे में निकट रहेंगे। मैं लड़ंगी, वे-लड़ेंगे मै. 
आगे रहकर लड॑गी, परन्तु सेता का संचालन आप अपने सरदार के 
हाथ में .दीजिये । मैं जिस दिशा से डाक देवीसिंह का व्यह बेध करूँगी 
उस ओर फिर शायद ही लौट मुझे सैन्य-संचालन, का अवकाश न 
मिलेगा । ॥क्‍ 

अलीमर्दान तुरन्त बोला-- सरदार आपके नजदीक ही रहेंगे ।” 


गोमती ने रामदयाल से ऐसे' स्वर में पूछा, जिसे अलीमर्दान सुन 
के-- नवाब साहव कहाँ रहेंगे ?' 

' अलीमर्दान इस प्रइन के लिये तैयार था | तपाक से बोला---समय- 
क्समय के लिये जो एक बड़ा देल तैयार रहेगा, उसका संचालन मैं 
करू गा । उसके सिवा मुझे विराटा की भी थोड़ी-सी चिन्ता है | विराटा 
का राज़ा हम लोगों से लड़ता रहा है । एक दो दिन से जरूर वह देवी- 
सिंह की तरफ ध्यान दिये हुये हैं, पर उसंकी ओर से हम लोगों को 
असावधान न. रहना चाहिये । यदि उसने पीछे से हमारी सेना को घर 
दबाया, तो-सव बना-बनाया बिगड़ जायगा। 

गोमती ने सीधा अलीमर्दात को सम्बोधन करके कहा--आप 
विराटा के राजा की सन्धि प्रार्थना को क्यों स्वीकार नहीं कर लेते ? 
आप तो बहुत शक्तिशाली नवाब है । आपको भगवान 'ने सब कुछ दिया 

है, तो भी जी कुछ थोटी-बहुत घत-सम्पत्ति विरादा केः पास चसी हें, 
वह आपको भेंट कर देगा । आप उसे क्षमा फर दें ।* 

अलीमदान ने रामदयाल से संरेत में पूछा-- धर हौन है 7 

रामदयाल मे बहत धीरे से अलीगर्दान की उत्तर दिया गढ़ सहाँ 
रही है.। इस समय महारानी की आश्रित है, हम लोगों के पत्ष की के । 
मैंने एक बार कहा थाने ?ै 

इसे रानी ने चाहे सुना हो, चाह न सुना हो, गोमती ने सुन लिया 
बोली-- में भी महारानी के पास रहवार लटूँगी। दांकुर सी ब्रेटी हूं । 
अपना कत्तंव्य पालन करूगी। इससे अधिक जानने थे आपको कोई 
लाभ न होगा ।' ह 

अलीमदनि ने कहा--यों तो मे महारानी साहब के इणार पर 
नाचने को तैयार हूं, परन्तु विराटठा के राजा: ने छो गुस्तासी की है, 
उसका दण्ड देना जरूरी जाने पड़ता है। परन्तु गदि महारानी साहब 
का हुक्म होगा, तो में उसे भी मौफ बार दूंगा । 

रानी बिना किसी उत्साह के घोौली--हमारा ल्ष्य दलीपनगर फे 

गी है। देवीसिह और उसके सहायक जनादं॑न के टुकड़े उठाना हमारा 

कत्तंव्य है । बिराटा को हम लोग ममय छोटे दें, तो बहुत अच्छा 
होगा । विराटा के राजा की उस लठकी परकोई बार ने होना चाहिये। 
थागे जैसी नवाब की मर्जी हो । है 

अलीमर्दान ने कहा--जापको भाज्ञा हो तो में स्वयं थोड़ेन्से आद- 
म्रियों को अपने साथ विराटा ले जाऊँ और वहां ठिकानेदार को कामदे 
के साथ वहाँ का राजा वना आऊँ । मेरा उसके साथ कोई बर नही है ।! 

न ।' रानी ने उत्तर दिया--'आप यदि उस ओर चसे जायेंगे, तो 
यहाँ गड़बड़ फैलने का डर है। आप यदि लड़ाई में आरम्म से ही भाग 
न ले, तो अपनी कुमुक के साथ निकट ही बंनी रहे । जाप अभी विराटा 
न,जायें | साप्नटमाल को सापके सो उस्तले अलभन अजजप् ,१ 

न । रामद्याल ने तेजी करे साथ कहा--'महारानी: जहाँ होंगी वही - 
मैं भी रहूंगा । मैं भी लड़ना जानता हूं । महारानी के शत्रुओं को मैं भी * 
पहचानता हूं । । 
अलीमर्दान बहुत अच्छा' कहकर वहाँ से चल दिया । जाते-जाते 
कहता गया--थोड़ी देर में धावा कर दिया जायगा थोड़ा-सा आराम 
करके तैयार हो जाइये । 
.. सरदार अलीमर्दान के साथ आया था और साथ ही गया.। डेरे पर 
पहुंचने पर बोला--तो क्‍या हुजूर विराठा पर हमला न करेंगे 
कौन कहता था ?” अलीमर्दान ने रुखाई के साथ कहा--आपध्ी रात ' 
के वाद हीं मैं एक दस्ता लेकर विराटा की ओर जाता हूं ।. शायद बिना 
किसी जोखम के विराटा में दाखिल हो जाऊंगा, परन्तु मेरे यहाँ से कच 
करने के पहले तुम्हारी तैयारी में किसी तरह की कृसर न करनी चाहिये। 
“मैं अगर पद्मिनी को लेकर जल्द लौट पड़ा, तो तुम्हारी मदद के लिये आ 
मिलूँगा, अगर्‌ देर हुई तो मेरी वाट मत देखना और न मेरी : चिन्ता 
करना । अब यों सारी लड़ाई की जिम्मेदारी तुम्हारे ऊपर रहती है। 
शायद ऐसा मौका आ जाय कि मुझे पद्मिनी को लेकर भाँडेर चला जाना 
पड़े तो मामूली शर्तों के साथ देवीसिह के साथ सान्धि करके चले आना ॥ 
दिल्‍ली से लौटकर फिर कभी देखेंगे, परन्तु विराटा का मोर्चा हाथ से न 
जाने देवा चाहिये । जब तक विराटा से मेरे लौट पड़ने की खबर तुम्हें 
'लगे, तव तक लड़ाई जारी रखना । पर 
. [ «#€€ ॥ 00800 0४ कर 
राजा देवीसिह ने सच्ध्या होने के उपरान्त दूसरे वदिन की संमरईर- 
योजना के सब छोटे-बड़े अद्भों पर विचार करने के बाद यह तथ किया - 
कि प्रात:काल के लिये न.ठहरकर-आधी रात्त के वाद ही लड़ाई आरम्भ 
कर दी जानी चाहिये । लोचनसिह सन्तुष्ट था। ५» +, ८ +उक्का 
देवीसिंह ने इस योजना में विराटा को भी-स्थान,दिया। उससे 
अपना निश्चय जिस शब्दों मे प्रकट्ट किया था, उसका तात्पयं यह था-+ 


हच्ः 

विराटा व्यर्थ ही हमारे कार्य की सरलता में बाधा ठालता है। प्रात्ःकाल 
होने के पूर्व ही उस पर अधिकार कर ही लेना चाहिये । फिर दित में 
रामनगर और विराठा दोनों गढ़ों की तोपों के गोल अलीमर्दान की सेना 
पर फैके जायें । इधर लोचनसिह और जनादेन खुले में उसवते सेना के 
पैर उखाड़ दें । 


दलीपनगर की सेना खुली लड़ाई की आशा की उमझ्भ में तीन दलों 
में विभक्त होकर सावधानी के साथ आधी रात के बाद आगे बढ़ी । एक 
दल उत्तर की ओर नदी के किनारे-किनारे बिराटा की और चला । 
इसका नायक देवीसिंह था। दूसरा दल जनार्देन के सेनापतित्व में नदी 
के भरकों और किनारों को देवीसिह के दल की ओट बनाता हुआ उसी 
दिशा में बढ़ा । लोचनसिह का दल पश्चिम और उत्तर की ओर से चकतार 
काटकर अलीमर्दान की सेना को आगे से युद्ध मे अटका लेने और पीछे 
से घेर कर दवा लाने की इच्छा से उमड़ा | विराटा की गढी से रामनगर 
पर उस रात कभी थोड़े और कभी बहुत; अन्तर पर गोले चलते रहे 
परन्तु देवीसिह के पूत्रं-निर्णय के अनुमार रामनगर से उन तोपों 
जवाब नही दिया जा रहा था। रामनगर के तोपचियों को आदेश दिया 
जा चुका था कि जव एक वेंधा हुता संकेत उन्हें अपनी क्षेत्रवर्ती सेना से 
मिले, तब वे तोपों में बत्ती दें । ह 


लोचन सिंह ने उस रात देवी सिंह के आदेश के अनुसार बहुत सावधानी 
के साथ कूच किया | उसने अपने सैनिको से कहा था --विल्ली की तरह 
दबे हुये चलो और समय आने पर विल्ली की तरह ही झपादा मारो ।' 
थोड़ी देर तक लोचनसिह्‌ और उसके सैनिकों ने इस सत्क-चबत्ति फ 
पूरी तरह पालन किया, परन्तु पप्-पग पर लोचनसिह को उसका अधिक 
' समय तक प/लन कर पाना दुष्कर और दुस्सह जान पड़ने लगा। मार्ग 
बहुत बीहड़ और ऊँचा-नीचा था। सावधानी के साथ उस पर चलना ' 
सम्भव न था, किन्तु अनिवार्य था। -परन्तु जहाँ मार्ग सुबरा और 

विस्तृत मैदान पर होकर गया था। वहाँ सावधानी का ब्रत बनाये रखना 
स्थिति की व्यग्रता और लोचनसिंह की प्रकृति के विरुद्ध था। इसलिये 
लोचनसिंह अपने दल को आगे विरुद्ध उमज्ज से-प्रेरित होता हुआ सपाटे 
के साथ' बढ़ाने लगा । निकट भविष्य: में किसी तुरन्त होते वाले भयड्ूर 
विस्फोट की कल्पनो से उन पके-पकाये सैनिकों का कलेजा धक-घक नही 
कर रहा था, परन्तु पैर के पास ही किसी छोटी-सी असाधारण आकरि- 
'भक ध्वनि के होते ही सविक चौकन्ने हो जाते थे, कभी कभी थर्रा भी 
जाते थे और आधे क्षण में उनका ध्य फिर उनके साथ हो जाता था । 
इस तरह से वे लोग : करीब आध .कोस बढ़े होगे कि लोचन सिंह 

एकाएक रुक गया और जमीन से घटनों और छाती के बल सटठ गया 
उसके पीछे आने वाले सैनिक एकाएक खड़े हो गये । उतके चलते रहने 
से जो शब्द हो रहा था, वह मानो सिमटकर केन्द्रित हो गया और एक 

बडी गूंज-सी उस जजद्भल में उठकर फल गई । | 

आकाश में चन्द्रमा न था बड़े-बड़े और छोटे-छोटे तारे प्रभा 'में 
डूबते उतराते-से मालूम पड़ते थे । छोटे तारे ट्मिटिमा रहे थे,। तारि- 
कार्यें अपनी रेखामयी आभा जाकाश पर खीच रही थीं। प्रक्षी भर-- 
भराकर वक्षों से उड़-उड़ जाते थे। आकाश के तारों , की टिमटिमाहुट 
की तरह झीगुरों की झन्‍्कार अनवरत थी। लोचनसिंह ने. अपते पास 
खड़े हुये सेनिक का पर दवाया | लोचनसिंह के इस असाधारण ढद्भ से 
उस सैनिक को तुरन्त यह धारणा हुई कि बड़ा और बिकट सुंकट सामने 
है । वह भी घुटनों और छाती के वल पृथ्वी से सट गया । लोचनसिह 

के पास अपना कान ले जाकर धीरे बोला---'दाऊज॒ , क्या बात है ?” ' 
सामने और दायेंन्बायें से कोई आ रहा है | शायद अलीमर्दान की 

सेना बड़ी चली आ रही है---बड़ी सावधानी के साथ । | 

तो क्या किया जाय. ? , 
जरा ठहरो। पीछे वालों को तुरन्त संकेत करो कि थे सब इसी 
तरह पृथ्वी से सट जायें । | हे 

उस सैतिक ने धीरे से यह संकेत अपने पीछे के सैनिकों में पहुं- 
बचाया । परन्तु जैसा कि बिलकुल स्व्राभायिक था, इस संकेत के सब ओर 
पहुचने में काफी बिलग्व हो गया । जो लोग मार्ग दुगमता के कारण 
आगे-पीछे हो गये थे, उन तक-तो वह प्लंकेत पहुंचा ही नही । 


कुछ ही क्षण वाद लोचनर्सिह को सामने आने वाला शब्द एकाएक 
बन्द होता हुआ जान पड़ा और उसके दाहिनी ओर नदी की दिशा में 
दूक की आवाज सुनाई पड़ी । 


लोचनसिंह मे अपने प/स वाले सैनिकों से धीरे से कहा--“अभी 
'हिलना-डुलना मत । 


जिस दशा में वन्दूक चली थी, उस दिशा में शोर हुआ । एक ओर 
सें कालपी और दूसरी ओर से दलीपनगर की जय का शब्द परस्पर गुंथ 
गया । तव भी लोचनसिंह का हाथ वन्दूक या तलवार पर नहीं गया । 


पास खड़े हुये सैनिक ने लोचनसिह से पूछा-'दाऊजू क्या आज्ञा है?! 
लोचनसिंह ने कडुवाहट के साथ उत्तर दिया-“चुप रहो | जब तकः 
मैं कूछ न कहूं, तब तक. चुप रहो | 
. जिस दिशा में जय की गूंज उठी प्री, उस दिशा में वन्दुको की नाल 
से निकलने वाली लौ प्रति क्षण बढ़ने लगी और वह नदी की ओर-अग्र- 
सर होने लगी । 


' लोचनसिह ने धीरे से अपने पास के सैनिक से 'कहा--जान पड़ता ह 
है, अलीमर्दान की सेना सब ओर से बढ़ती आ रही है। इस समय जना- 


दंन की टुकडी के साथ मुठभेड़ हो गई है। होने दो । बोलो मत । उनका 
करतबव थोडी देर देख लिया जाय ।! 


पास के सैनिक ने कोई उत्तर नही दिया। परन्तु पीछे के सैनिकों 
में से चिल्ला उठे---'दाऊजू क्या आज्ञा है?” 

इस प्रकार की आवाज उठते ही सामने से कुछ बन्दुकों ने आग 
उगली । लोचनसह के पीछे वाले सैनिकों ने उत्तर दिया, परन्तु आगे 
की कतार जो पृथ्वी ले सटी हुई थी, उसने कुछ नहीं किया । लोचनर्सिह 
के उन॑ साथियों की बन्दूकों की गोलियाँ वायु मे फुफककार मारती हुई 
कही चल दी किसी के बालों को उन्होंने न छुआ होगा, परन्तु अलीमर्दान 


' की सेता के उस दल की बाढ़ ने लोचनसिह के कई सैनिकों को हताहत 


ड़ 


कर दिया । इसका पता लोचनर्सिह को उनके कराहने से तुरन्त लग 
गया । | 


बहुत शीघ्र लोचनसिंह की दाहिनी ओर लड़ाई ने गहरा रंग पकड़ा 
उसकी टुकड़ी का एक भाग और जनाद॑न की सेना का बड़ा खण्ड उसी 
केन्द्र पर सिमट पड़े। देवीसिंह नदी-किनमारे पर अपने दल को लिये 
स्थिर हो गया । 


लोचनसिंह के निकटवर्ती सैनिक सोचने लगे कि वह कही मारा तो 
नही गया, नही तो ऐसा किकतंव्य-विमृढ़ क्यों हो जाता ? अलीमर्दान 
की सेना के उस भाग ने, जो लोचनर्सह के सामने था, सोचा कि इस 
ओर क्षेत्र रीता है। वह बढ़ा। जब वह लोचनसिंह के बहुत पास आ 
गया, तब तारों के प्रकाश में लोचनसिंह को एक बढ़ता हुआ झुरमुट-सा 
जान पडा। 

लोचनसिंह ने कड़ककर कहा---ढागो । 


: पृथ्वी से सटे हुये उसके सैनिकों ने बन्दृकों की बाढ़ एक साथ दागी। 
पीछे सैनिकों ने गोली चलाई । इस वाढ़ से कालपी की सेना का वह 
भाग विछ-सा गया। थोड़ी देर में बन्दूको को फिर भरकर छोचनर्सिह 


. अपने उस दल को झपटकर लेकर बढ़ा । कालपी की सेना के योद्धा भी 


इस मुठभेड़ के लिये सच्नद्ध थे। एक क्षण में ही बन्दूकों ने, आग और 
लोहा उगला । फिर धीरे-धीरे बन्दूको की ध्वनि कम और तलवारों की 
झत-झनाहट अधिक बढ़ने लगी। लोचनसिंह पल-पल पर अपने दल के 

है 


- एक भाग के साथ आगे वढ़ रहा था | परन्तु वह नदी से बार-बार दूर 
होता चला जा रहा था। उसके दल का दूसरा भाग नदी की ओर 
कटकर आंगे-पीछे होता जाता था । उसी ओर से जनार्दन का दल खूब 
घमासान करने में लग पड़ा था. कालपी की सेना का भी अधिकाँश 
भाग इसी ओर पिल पड़ा । 

कुछ घडियों पीछे अलीमर्दान के सरदार को मालूम हुआ कि 

'दलीपनगर की एक सेना का भाग उसके पीछे घूमकर युद्ध करता हुआ 
बढ़ रहा है । वह धीरे-धीरे पीछे हटने लगा | परन्तु तोचर्नातह के बढ़ते 
हुये दबाव का विरोध करने के लिये उसे जाना पडा। बुद्ध कभी थमकर 
और कभी वढ़-घटकर होने लगा । अच्धेरे में मित्र-शत्रु की पहचान लग- 
भग असंभव हो गई। सेनिक केवल एक घुन में मस्त थे--'जब तक 
बाँह में बल है, अपने पतस वाले को तलवार के घाट उतारो 


[ १०० | 

मुसलमान नायक छोटी रानी, गोमती और रामदयाल को साथ- 
साथ “जिस ओर जिस प्रकार घुमाना चाहता था, वे नही घूम पाते थे । 
' इसलिये उसकी प्रगति को वडी बाधा पहुंच रही थी । तो भी वह स्थिर- 
चित होने के कारण घैय और चतुरता के साथ सैन्य-संचालन कर रहा 
था। जिस स्थात पर लोचनसिंह के दल के साथ उसकी टुकड़ी की मुठ- 

भेड हो गई थी वहाँ पर वह न था । वह जनाद॑न के मुकाबले में था । 
लड़ाई के आरम्भ मे जितना उत्साह गोमती, के मन में था, उतना 
दो घड़ी पीछे न रहा । वंह्‌ वचकर युद्ध में भाग ले रहीं थी और रानी 
बढ़-बढ़कर । रामदयाल प्रायः गोमती के साथ रहता था ।' रानी को 
बार-बार इस वात का बोध होता था और बार-बार वह एक अनुदष्टि 
क्रोध से भभक उठती थी । परन्तु थोड़ी ही देर में उन्हें भी भान होने 
“लगा कि हाथ उस तेजी के साथ काम नहीं करता जैसा प्रारम्भ में कर _ 
रहा था बह भी पीछे हटी मुसलमान नायक की एक चिन्ता कम हुई । 


$े 

वह संम्भलकर; डटकर लड़ना चाहेता था परन्तु अन्घेरी रात में 
अपनी इच्छा के ठीक अनुक़ल सारी सेना का संचालन करना उसके लिये 
:क्या, किसी के लिये भी असम्भव था | इधर-उधर सारी सेना गुथ गई, 
कोई नियम या संयम नही रहा । केवल लोचनसिह के साथ सैनिक का 
+एक खण्ड और देवीसिंह का दल इस पक्ष का और मुसलमान नायक के 
, निकटवर्ती सैनिकों का भाग और विराटा की ओर अग्रसर होता हुआ 
अलीमर्दान का दल उस पक्ष का, ये लड़ाई में कोई बड़ा भाग न लेने के 
कारण कुछ व्यवस्थित थे । अलीमर्दान का दूसरा दल कुछ दूरी पर 
मुस्तेद खड़ा था | वह बिलकुल सुव्यवस्थित और किसी अवसर की ताक 
में था। परन्तु सभी दल उमज्भ के साथ अपने अपने का में दत्त-चित्त 
हो जाने के वाद शीघ्र प्रातःकाल होने के- लिये लालायित हों रहे थे । 
रामनगर से विराटा पर तोपे नहीं चल रही थीं। विराठा से इसी 
कारण उत्तरोत्तर तोपों की 'बाढ़ बढ़ने लगी । कोई निशाना चूकता था 
और कोई लगता । खमनगर की अस्त-व्यस्त दीवारें और दृढ़ बुर्जे धीरे- 
धीरे भरभराकर टूट रहे थे | गढ़वर्ती सैनिकों की चिता पल-पल पर 
वढ़तो जा रही थी, परन्तु देवीसिंह का बंधा हुआ संकेतः अभी तक नहीं 
मिला । 


देवीसिंह ठीक नदी किनारे था । दोनों किनारों के भीतर तोपों 
और बन्दूकों की आवाज दुग्ुनी-चौगुनी होकर गर्जन कर रही थी । 
घायलों की चीत्कार धूम-घड़ाके से मथें हुए संन्नोटे को बीच-बींच में 
चीर-चीर-सा देता था । 


... बेतवा अपने अक्षुण्य कलरव के साथ बहती, चली जा रही थी। 
तारों का नृत्य बेतवा की जलराशि पर अनवरत रूप से होता जा 
रहा था । 


«. राजा ने अपने पास खड़े हुये एक सरदार से कहा--यदि क्‌ृज्जरसिंह 
थोड़े समय॑ के लिये भी अपनी मूखंता के साथ सन्धि कर ले, तो आज 

का युद्ध अलीमर्दान के लिये अन्तिम हो जाय । एक क्षण बाद बोला--- 
आज रात शायद रामनगर से तोप चलाने का अवमर ही न जावे ।' 

सरदार ने कोई मन्तव्य प्रकट नही किया, परन्तु प्रदन-सूचक इृष्टि 
से उसकी और देखा । 

इसलिये कि, देवीसिंह ने उत्तर दिया--रामनयर से तोप चलते 
ही विराहा का नदी-कूल भी विलकुल सत्तके हो जायगा ओर “हम लोग 
आसानी से विरांटा की गढ़ी में प्रवेश व करने पायेंगे ।” 

इसके बाद देवीसिह अपने दल को लेकर बहुत धीरे-धीरे और 
सावधानी के साथ विराठा की ओर बढ़ा । «» 


| [ १०१ ] । 
रात की इसी उथल-पुथल ने सचेत विराठा को और भी सचेत कर 
दिया। विराटा में थोड़े से सैनिक थे। साधारण बने रहने में ही उसकी 


'रक्षा,थी । उस रात के भयानक- हल्ले, असाधारण आक्रमण ने विययटा 


के प्रत्येक शस्त्रधारी को किसी अनहोनी के लिये विलकल तैयार कर 
दिया । उस रात जब तक देवीसिह की अलीमर्दान के दलों से टक्कर नहीं 

ईं थी, तब तक कृञ्जरसिह की तोपों केवल इस वात का प्रमाण देती 
रही कि उनके तोपची सोये नहीं हैं, परन्तु जब बन्दूकों की वाढ़ें उन 


दोनों दलों की भभकी तव किसो संकट के तुरन्त सिर पर आ पढ़ने की 


आशा ने कुज्ज रसिह को बहुत सक्रिय कर दिया । 

आक्रमणों के होने के कुछ घड़ी पीछे ही अलीमर्दान अपने दल के 
साथ विराटा के नीचे, नदी के किनारे आ गया । उसके बिलकुल पास 
ही देवीसिंह का दल भी आाकर ठिठक गया था। परन्तु दोनों इतनी 
सावधानी से चले थे कि एक ने दुसरे की गति को नही समझ पाया था । 


तो भी विराटा के सतर्क योद्धा की रप्टि से उन्त दोनों की गति-विधि 


न बच पाई। उसने तुरन्त अपने गढ़ में इसकी सूचना दी। अभी तक 
'देवीसिंह और अलीमर्दान की सेनाये एक दूसरे के सम्मुख मोर्चा लिये 

' हुये डट रही थी, इसलिये भी विराटा के थोडे से मनुष्यों की कुशल-क्षेम 
बनी रही, परन्तु उस प्रहरी को मालूम हो गया कि उनमें' से एक का 
कदाचित्‌ दोनों .का, लक्ष्य विराटा है। यही . समाचार तुरन्त विराटा के - 
भीतर पहुंचाया गया । 

विराटा के सैनिक बारी-बारी से धोड़ी देर के लिये शस्त्र बाधि हुये 
ही विश्राम करते आये थे । उन्हें बहुत/दिन से यथेष्ट: भोजन न मिला 
था। फ़टे कपड़ों से अपना शरीर ढाँके थे । चोटों की मरेहम-पट्टी अंपने 
हाथ से ही कर लेते थे---त्रह भी अपने फटे कपड़ों के चिथड़े फाड़-फॉड़ 
कर ॥ जो कुछ उनके पास था, वह गोला और वारूद पर न्‍्योछावर कर 
चुके थे और कर रहें थे । जो कुछ हथियार उनके पास थे,. उन्हें अच्छी 
हालत-में रखने की चेष्टा करते थे, परन्तु उनकी भी बहुतायते न थी । 

हथियार उनके साफ-सुथरे थे, परन्तु शरीर धूल और पसीने में ऐसे 
सने हुये कि उनकी त्वचा के- प्रकृति रज्भ का यकायक पता लगाना कठिन - 
हो ग़या था। भाँखें धँस गई थी, गाल की हड्डियाँ तीज्नता के साथ ऊप॑र 
उठ आई थी । बाल बढ़ गये थे । 

हृदय की ज्वाला माँखों में आ बैठी थी । परन्तु जद्भूली पशुओं की 
तरह दिश्वाई देने वालें उत्त लोगो की आँखों मे कभी-कभी जो मर-मिटने | 
की दढ़ता छलक उठती थी, वह निराशा के घास-फ्रूस के ढेर में उज्जवल 
अद्भार की तरह थी । दूटी-फूटी गढ़ी पर अस्त-व्यस्त शरीर के रखवालों 

' के जीवन 'मे आभा को ग्रसने के लिये राहु-केतु की तरह दो तरफ,से दो 
अलगं-अलग उहं श्य से प्रेरित होकर दलीपनगर और कालपी के सुस- 
ज्जित योद्धा पिल पड़ने को ही थे ।. दो वक्र रेखाओं की तरह वे दोनों 
एक ही केन्द्र पर सिमट पड़ने, के लिये खिचने को ही थे । 

* प्रहरी के समाचार को पाते ही, जैसे प्रचण्ड झज्झावात से पल्‍लव 
झकझोर खा जाते है, वैसे ही सबदलसिह और उनकी सेना जिसे फटि- 
यल लड़ाकुओं की भीड़ की उपधि से ही सम्बोधित किया जा सकता है,' 
विश्वाम और थकावट से उचटकरु सजग हो गई और एक मार्क के ठौर 


हे 

पर इकट्ठी हो गई सवक्लसिह थोड़ा ही सो पाया था। धँसी हुई आँखों 
को पोंछता-पाँछता आ गया । कुन्जरसिंह भी अपेने तोपचियों को कुछ 
सलाह देकर उसी समय आया । एक बड़े पीपल के पेड़ के नीचे थे सब 
इकट्ठं हो गये । कुझजरसिह ने कहा--'आज हम लोगों की विजय-रात्रि ! 
हे, |; 
_ कदाचितृत अन्तिम भी ।! सवदलसिह बोला ।! 

, क्यों ? कुज्जरसिंह ने जरा आश्चयें के साथ कहा-में यदि गलतीः 
नही कर रहा हूं तो रामनगर की गंढ़ी मेरी तोपों ने ध्वस्त कर दी है । 
अलीमर्दान और देवीसिंह की सेनायें सबेरा होते-होते आपस में लड़ कठ- 
कर समाप्त हुई जाती हैं । तव कल विजय अवध्यम्भावी है । 

सबदलसिह ने क्षीण मुस्कराहुट के साथ उत्तर दिया--हमे जो 
समाचार अभी मिला है, वह किसी दुसरे भविष्य की ही सूचना देता है। 
अलीमर्दान की सेना का एक वड़ा भाग किनारे पर आ पहुंचा है। दूसरी 
ओर से देवीसिंह का एक दल भी निकट आ गया है:। रामनगर पर. 
गोले चलाने में कोई.बुद्धिमावी नहीं जान पड़ती ।” 

' जरा उद्धत स्वर मे कुञज्जरसिह ने कहा--तिब किस बात में बुद्धि- 

मानी है?! ॥ - ९३ 

भरने में । तीक्षणता के साथ सबदलसिह बोला--मरने में । देवीं- 
सिंह से कोई सहायता प्राप्त तही हो सकती । उस ओर से हम बिलकुल 
निराश हो चुके है । एक-एक पल हमारे लिये वहुमूल्य है । मालूम नहीं, 
कंब अलीमर्दान की सेना यहाँ घुस पड़े और हमारी मर्यादा पर था बने ।* 

'कुञ्जरसिह ने कुछ सोचकर कहा---तब मै मैदान की ओर तोपों 
, का मुँह फेरता हूं । उन्हें छठी का दूध याद आवेगा । ' ; 
: और एक क्षण पश्चात्‌ । सबदलसिंह जरा रोष-पूर्ण स्वर में बोला- 
“उन सबको अपनी प्रवल और हमारी हीव स्थिति का भी स्मरण हो 
जावेगा । कुंवर साहब यह लड़ाई कल से और अधिक आगे नहीं जाः 
सकेगी ।!* 

। इस मन्तव्य पेर कुछ्जरसिंह को कुछ कहने का साहस नही हुआ । 
और लोगो में से भी कोई कुछ न वोला । 'सबदलसिह ने धीरे, परन्तु 
हढ़॒ता के साथ कहा-- हम लोगों ने सन्धि के धर्म-सम्मत सब उपाय कर , 
छोड़े । अलीमर्दान हमारी मर्यादा चाहता है। वह हम उसे नहीं देंगे । 
बाहर से अब किसी. सहायता की कोई आशा नहीं है, इसलिये मेरी 
समझ 'मे-केवल एक उपाय आता है। 


4 उपस्थित लोगों की दृष्टियाँ तारों के क्षीण प्रकाश में उस उपाय के: 
. सुनने के लिये सवदलसिह की ओर घिर गईं । 

' “'सबदलसिह ने उसी दृढ़ स्वर में कहा--'हम सब गढ़ी से निकलकर 
झन्रुओ से लड़ते-लड़ते मरें। किसी को इनकार हो, त्तो कह डालने में 
संकोच न करे ।! रा 

.. कोई ने बोला । 5 

“.. सबदलसह कहता गया-- परन्तु हम अपने पीछे अपने वाल-बच्चों 
को अनाथ नही छोड़े सकते । अपनी बहुं-बेटियो को मुसलमानों के घरों 
में भेजने से जो कालिख हमारे नाम पर लगेगी उसे सहस्त्र गद्भा नदियाँ 
नही धो सकेंगी । इसलिये ग्वालियर, चित्तौर और चन्देरी में जो कुछ 
हुआ था, वही विराटा में भी हो ।* हु 

. , वह बया ?' जरा व्याकुलता के साथ कुज्ज़रसिह ने प्रश्त किया । 

'जौहर ।' धीरज के साथ सबदलसिह ने उत्तर दिया---हमारी 
स्त्रियाँ और बच्चे हम सबको मरा हुआ समझ कर चेतन चिता पर 
चढ़ जायेंगे और हम सब थोड़े समव बाद ही अपनी तलवारों के विमान 
पर बैठकर उनसे स्वर्ग में जा मिलेंगे ।' ' 

कुञजरसिंह को यह्‌ काव्यात्मक कल्पना कुछ "कम पंसन्द आई। 
बोला-- 'मुझे यह बहुत अनुचित जान पड़ता है । जिन वालकों को गोद 
में खिलाया है, जिन स्त्रियों के कोमल कण्ठों के आशीर्वाद से बाहों ने 
बल पाया है, उन्हे अपनी आँखों जीते-जी खाक होते हुये कभी नहीं देखा 

जा सकता । जब लोग सुनेंगे कि हमने अपने हाथों से निर्दोष बालकों 
को-जरा मारा; तब क्या कहेंगे ?” 

. सबदलसिंह ने कहा--क्या कहेंगे ? कहें । हमारे मर जाने के पीछे 
लोग हमारे लिये क्या कहते है, उसें हमे नही सुनेंगे और फिर ऐसी 
अवस्था में हमारे बड़ों ने भी जगह-जगह यही किया है । 

यहाँ कदापि न हो ।” कुण्जरसिह बोला--इसमें सन्देह नहीं कि 
जेसे सो जाने के बाद कुछ पता नही रहता कि क्‍या ही रहा है, वैसे ही है 
मर जाने के वाद की अवस्था है। इसलिये जीते जी ऐसा काम क्‍यों 
किया जाय कि मरने के समय जिसके लिये पछताना हो और आसानी 
के साथ मरने में बाधा पहुंचे ?” 

दर्शन शास्त्र की इस संगत या असंगत बात के समझने की चेष्टा 
न करके सबदलसिह ने क्षीण स्वर में कहा--हम लोग कई दिन से 
यही बात सोच रहे है। मरने से यहाँ कोई नहीं डरता । परन्तु हमारे 
पीछे जो बिधवायें और अनाथ होंगे, उनकी कल्पना कलेजे को तड़पा - 
देती है । 

क्या पहले कभी, विधवा या अनाथ नहीं हुये है ?”' अपने मन को 
आश्वासन देने के लिये अधिक और अपने श्रोताओ को अपेक्षाकृत कम । 
कुन्जरासह ने कहा--'यदि हमारा यही सिद्धाँत है, तो हमें कभी, न म रमे 
का ही उपाय सोचना चाहिये और जब हमारे सामने सव प्रियजन समाप्त 
हो जायें, तब हमे मरना चाहिये | जब रणक्षेत्र मे सैनिक जाता है, तब 
क्या वह यह सब सोच-विचार लेकर जाता है ? चलो, हम सब मरने के 
लिये बढ़ें । एक-एक प्राण का मूल्य सौ-सौ प्राण ले और अपने बाल- 
बच्चों को परमात्मा के भरोसे छोड़ें । उनके लिये हमें इसलिये भी नहीं ' 
डरना चाहिये कि हमारे विरोधियों में अनेक हिन्दू भी है । 

सबदलसिह के साथियों ने इस बात को मान लिया । वे सब मरने 


से नही हिचकते थे, परन्तु अपने नन्‍्हे-तन्हे बच्चो को अपने हाथ से 
नष्ट नही कर सकते थे 

परन्तु । उर्नमें से एक असाधारण ,त्साह के साथ बोला-किेशरिया- 
वाना हम अवश्य - पहनेंगे । मौत के साथ हमारा व्याह होना है, हम 
“ सादा कपड़ा पहन्तकर दृल्हा नही बनेंगे । 


घोर विपत्ति में भी मनुष्य का साथ हँसी नहीं छोड़ती | वे सब इस 
बात पर थोड़े हँसे और सभी ने इस बेतुकी-सी बात को पसन्द किया । 

» सबदलसिंह,बोला--परन्‍न्तु केशर शायद ही विरादा भर मे किसी 
के घर मिले ।' 

' उन सँनिकों में से जिसने दूल्हा बनाने का प्रस्ताव किया था, कहा- 
मैं अभी ढूँढ़कर लाता हूं। क़ेशर न मिलेगी, तो हल्दी तो मिलेगी । 
मौत के हाथ भी तो उसी से पीले होंगे ।! और तुरन्त वहाँ से अदृश्य हो 
गया । 

सवदलसिहं ने कुछ्जर से कहा--अब अपनी तोपों से और अधिक 
आग झुगलाओ 

कुज्जरसिह बोला--'परल्तु जान पड़ता है, अन्घेरी रात्त के युद्ध में 
दोनों दल गथ गये होंगे । 


“तब जहाँ इच्छा हो गोले वरसाओ सवदलसिह ने कहा---परस्तु 
शत्रु के हाथ गोला---बारूद न पड़ते पावे । 

कुन्जरसिह अपने तोपचियों के पास गया । तोपीं के मुंह मुरकाए । 
बहुत देर लग गई । लक्ष्य वाँधने में कम समय नहीं लगा। जब इस लक्ष्य 
पर गोलावारी आरम्भ करा दी तव सबदलसिह के पास लौठटा। 

इस बीच में सवदलसिह के उन सब सैनिकों ने अपने फटे कपड़े , 
हल्दी से रज्भ लिये थे । थोड़ी-सी केशर भी एक जगह मिल गईं थी। 
सबदलसिह ने उसका टीका सबके भाल पर लगाया । कुृष्म्जरसिह ने भी 
. अपने-वस्त्र हल्दी में रज्गभे । सबदलसिह ने केशर का टीका उसके भाल 

पर लगाते हुये कहा---आज दाँगियों की लाज ईश्वर और तुम्हारी 

तोपों के हाथ है। ँ 

'राजा !! कुज्जरसिह ने कहा--“निराश नहीं होना चाहिये । क्या 
- है, शायद ईश्वर कोई ऐसा ढज्भ निकाल दे कि बात रह जाय और सव 
' बच जायें । 

और कुछ रहने की जरूरत नहीं है, रहे या न रहे । एक मधघेड़ 
सेनिक बोला--हम लोग केशरिया वाना पहन चुके । यह बिना व्याह 
के नहीं उतारा जा सकता । सगाई पक्‍की करके अब विवाह से भागना 
कसा ? बचने-वचाने के सव विचार ध्याव से हटाओ। यदि यही बात 
मन में थी, तो भाल पर केशर का तिलक किस विरते' पर लगाया ? 
अब ब्रह्मा के सिवा उसे कौन पोंछ सकता है ? और इतने दिनों धीरे- 
धीरे बहुत लड़े, अब जी.खोलकर हाथ करेंगे और स्वर्ग में विश्वाम 
लेंगे। सच मानिये देह भार-सी जान पड़ने लगी है ।! 

सवदल्सिह चिल्लाकर बोला--“मृठ पर हाथ रखकर राम-दुह्ाई 
करो कि सब के सब मरते का प्रयत्न करेंगे । 

सबने तलवार की मूठों पर हाथ रखकर जोर से कहा-'राम दुह्माई 
राम-दुहाई । ँ 

ये शब्द कई वार और देर तक दुहराये गये । उत्तरोत्तर उस ध्वनि 
में प्रचण्ठता आती गई। वे लोग इधर-उधर घूम घूमकर दुहाई देने 
लगे। इन लोगों के बढ़ते हुये शोर को अलीमर्दान ने भी सुना । उसने 
सोचा खेल बिगड़ गया, अब चुपचाप काम नहीं वन सकता। यही 
विचार उसके सरदारो और सैनिकों के भीतर उठा। किसी एक ही 
भाव से प्रेरित होकर वे लोग पहले थोड़े से और कुछ पल उपराब्त ही 
बहुत से गला खोलकर बोले---'अल्ला हो अकबर ॥' । 

“राम दुह्मई पुकार इस प्रहर और प्रवल स्वर की गूंज में पतली 
और फीोकी-सी पड गई । एक बार विराटा के सिपाहियों का कलेजा 
धसक-सा गया | परल्तु 'अल्लाहो अकवर' की प्रवल गूंज के ऊपर कुन्जर 
- की तोपों की प्रवलता धार्यें-घायें हो रही थी, इसलिये सबदलसिह के 

सैनिकों के हृदय के मरने मारने की धुन ने, एक निराश-जनित भयंकर 
नवीन अनुभव शीक्र ही प्राप्त करने की कामना ने प्रुतः साहस का 
संचार कर दिया । उन्हें आशा हो चली कि लड़ाई की लम्बी घसीटी 
हुई थकावट से निस्तार पाने में विलम्ब नहीं है । 

देवीसिह ने भी 'राम-दुह्ाई और 'अल्लाहो अकबर' के जयकार सुने 
और उसे भी अपनी योजना को बदलना पड़ा। उसने सोचा-अलीमर्दानः 
विराटा पर आक्रमण करना ही चाहता है। अब किसी उपयुक्त अवसर 
की बाट जोहना बिलकुल व्यर्थ है। विराटठा पर जिसका अधिकार पहले 
होगा, वही इस युद्ध को जीतने की आशा करे। इन मूर्खो की तोपें 
बिना किसी भेद्र के गोले बरसा रही है। यदि शीघ्र हमारे हाथ में आ 
गई तो हम रामनगर और विराटा दोनों स्थानों से अलीमर्दान की सेना 
को कुचल सकेगे । वह अपनी सेना लेकर जरा ओर भागे बढ़ा, सबेरा 
होने में दो-तीन घण्टे की देर थी। वह थोड़ा-सा और ,ठहरना चाहता 
था, कम से कम उस समय तक, जब तक अपने दल को ख़ुलकर लड़ने 
योग्य परिस्थिति में प्रस्तुत न देख ले । 

१०२ 

जैसे जजुल के कुपित पशु बिना किसी नियम-संयम के आगे-पीछे, 
नीचे-ऊँचे कही भी लड़ जाते है, उसी तरह रात के उस पहर में वह युद्ध 
होता रहा । विराटा की तोपें कभी अपने गोले दलीपनगर के सैनिकों पर 
कभी कालपी के सैनिकों और कभी वृक्षों, पत्थरों पर फेंकती रही । 

पूर्व दिशा में क्षितिज से नभ की ओर एक रेखा खिची | उसकी 
आभा स्पष्ट न थी परन्तु'-गगन की नीलिमा और तारिकाओं की प्रभा 
के ऊपर उसका तिलक सा लग रहा था | वह जिस आगमन की सप्ूचना 
दे रही थी, कौन जानता था कि उसमें क्‍या है। 

इस समय बड़ी देर बाद छोटी रानी और गोमती का एक भरके 
में मिलाप हो गया | दोनों ने एक दूसरे के लिये तलवारें तानो और 
दोनों ने एक दूसरे के पास पहुंचकर मोड़ लीं। 

महारानी !” गोमती ने कहा | : 

“अरे | मैं समझती थी कोई और है | छोटी रानी ने भी क्षाश्चर्य 
के साथ कहा । | 

गोमती बोली--अच्छा हुआ; आप मिल गईं। मुझे कुछ कहना 
है ।' 

“जल्दी कहो । समय नहीं है ।' छोटी रानी ने कहा । 

'ममैं रामदग्राल के साथ विवाह न करूँ गी, विश्वास रखिये ।' 

“इन बातों की चर्चा का यह समग्र नही है। तुम चाहे उसके साथ 
विवाह करना, चाहे उसका गला कांट-डालना, मुझे दोनों बातों में एक 
से भी कोई मतलब नहीं ।' 

“मैं उसका गला भी न काटूंगी । जितना आश्रय या स्नेह मुझे इन 
दिनों संसार में रामदयाल से मिला है, उतना कूसुद को छोड़कर मैंने 
किसी से नही पाया है । 

तुम जिस जगह रामदयाल हो, वहीं जाओ, मैं जिस जगह देवी सिंह 
या जनादद॑न होगे, वहाँ जाऊँगी या जहाँ मेरी मौत होंगी, वहाँ । जाओ, 
हटो ।* हु 

न। मैं आपके साथ रहुंगी.। मैं इस तरह नहीं मरना चाहती 
दलीपनगर के राजा को भी नहीं मारना चाहती, परन्तु उस नृशंस, 
निष्ठुर से एक वात कहकर अपनी छाती में पिस्तौल मारना चाहती 
हूं । पिस्तोल मेरे पास है। उसे केवल इसी प्रयोजन से अभी तक सुर- 
क्षित रक्‍्खा है। हे 

वह मुझे दे दो | मैं उसका ज्यादा अच्छा प्रयोग करूगी | 

न। मेरी एक बात सुनिये। आप और सब विचार एक ओर 
रखकर विराटा की कुमारी की रक्षा का कुछ उपाय करिये | अलीमर्दान 
उसे जबरदस्ती अपनी दासी वनाना चाहता है। वह आपकी बात 


मानता है । पहले ही यदि आप उसे निवारण कर देती, तो वह आपकी 
मान जाता । है 

पागल । रानी ने कड़ककर कहा--इन छोटी-छोटी-सी बातों के 
सोचने का समय मुझे नही है। दे अपनी पिस्तौल- मुझे और हो जा मेरे 
साथ । तू रामदयाल की दासी बनना चाहती है, यह मुझे मौ।लूम हो गया 
है। मैं बाधा नहीं डालूँगी, भरोसा रख, परन्तु पिस्तौल इधर दे और 
चल मेरे साथ; यहाँ इस तरह खड़े-खड़े हम दोनों मार डाली जायेगी । 
चल नदी की ओर जहाँ से प्रातः नक्षत्र का उदय होता हुआ जान पड़ता 
है वही देवीसिह इत्यादि कोई-त-कोई मिल जायेंगे ।' , 

गोमती ने फिर इनकार किया और कुछ कहने को ,थी कि रानी 
गोमती की ओर झपटीं । गोमती उसका उ्दंश्य समझकर हुटी । रानी ने 
चार के लिये तलवार सँभाली । गोमती ने क्षागना आरम्भ किया और 
रानी ने गाली देकर उसका पीछा किया । जिस ओर जनार्दत की टुकड़ी 
और कालपी का एक खण्ड परस्पर काँटों की तरह उद्लल रहे थे, उसी 
ओर ये दोनों गई । तलवार के उस, झंझावात के पास पहुंचकर गोमती 
उसमें प्रवेश न करने की इच्छा से फिर मुड़ी । रानी ने उसका फिर-पीछे 
किया । 

उधर से एक गोला इन दोनों के बीच में पड़ कर आगे को सच्चा 
गया जहाँ गिरा.था, वहाँ उसने इतनी धूल उड़ाई कि दोनों की आँखें ' 
भर गईं। दोनों ही एक दूसरे से जरा 'हटकर आभाँखें मींचने लगीं । ह 


[ १०३ |] 
उसी रात की धूमधाम ने नरपति और कुमुद को भी सजग किया। 
सन्दिर के पास ही “राम दुह्मई की ध्वनियों ने नरपति को कारण का 
पता लगा लाने के लिये विवश किया | कारण की खोज कर लेने में कोई 
कठिनाई नही हुई । -थोड़ी ही देर में वह्‌ लौटकर आ गया। भरे हुये 
स्वर में उसने कूुमुद से कहा--ज़ौहर हो रहा है। * 
. जौहर ?' कुमुद ने अचकंचाकर नरपति से पूछा--क्या इसके लिये 
सब लोग तैयार हो गये हैं ? हम लोगों से किसी ने नहीं पूछा ?' 


॥ 

: ते भी यह प्रश्त राजा से किया था। नरपति ने उत्तर दिया-- 
वह बड़ी रुखाई के साथ बोले--तुम्हें मरना हो तो तुम भी आ 
जाओ । तुम्हारे विषय में उनकी सम्मृति माँगी, तो कहा--जो मन में 
आवे, सो करे । तुम्हारी सम्मति क्‍या है ? इसी के लिये मैं व्याकुल हो 
रहा हूं । सब दाँगी केशरिया बाना पहने उछलते-कदते फिरे रहे है।' 

कुमुद ने गला साफ किया | दो पल चुप रही । फिर अद्धं-कम्पित 
स्वर मे बोली--'मै तो कभी की मरने के लिये तैयार हूं । यदि इस युद्ध 
का कारण पहले ही मिट जाता, तो आज विराटा के इतने शुर-सामन्तों . 
का व्यर्थ बलिदान न होता । मैं न-जाने क्‍यों जीवित रही ? किसके 
लिये 2! फिर तुरन्त चुप हो गई । एक क्षण 'पदचात्‌ फिर कहा--आप 
तैरना जानते है। तैरकर उस पार चले जाइये ।॥' 

'उस पार तो जाऊेगा । नरपति ने उत्तेजित होकर कहा--'परनल्तु 
तैरकर नहीं । पानी में प्राण देना मुझे कठिन जान पड़ता है। अथाह 
जल-राशि है। उसमें बड़े-बड़े भयानक मगरमच्छ है | जगह-जगह बड़ी- 
बड़ी भँवरे पड़ती है और बहुत चौड़ा पाठ है। मैं तो तलवार की धार 
'पर मारता अधिक श्रेयस्कर समझता हूं। मैं मूर्ख भले ही हूं परन्तु 
इतना मुर्ख नही कि तुम्हें छोड़कर भाग जाऊँ। तुम उस यार चलो, तो 
तुम्हें लेकर चल सकता हूँ। देवी का स्मरण करो। वह बेड़ा पार 
लगावेंगी । उठो, चलो । मैं तुम्हें अभी सुरक्षित स्थान में पहुंचा ऊँगा ।' 

स्थिर स्वर में कमुद बोली--'यह असम्भव है । सब लोग यही है, 
मैं भी यही रहूंगी | पार्थ, सारुथी और तोपों के चलाने वाले जब यहां हैं 
तो मेरा वाल बाँका नहीं हो सकता और जब कुछ भी न रहेगा, तो माँ 
बेतवा तो सदा साथ है । आप अपनी रक्षां की चिन्ता अवदय करें। मैने 
जिस गोद में जन्म लिया है, उसे नष्ट-होता हुआ नहीं देखना चाहती । 
आप जायें । अकेले आपके यहाँ रहने से कोई सुविधा नही बढ़ेगी । देवी 
की आज्ञा है दुर्गा का आंदेश है, आप जायें। आपके यहाँ ठहरने से 
अनिष्ट हो सकता है। आप जायें । अभी चले जायें। हु 

'मैं कदापि न जाऊँगा । तरपति ने हँसकर कहा-'मैं भी दाँगी हूं । 
मैं भी अपने कपड़े हलदो में रज्भता हूं। हम सब दाँगियों को अपना 
, अन्तिम आशीर्वाद दो | हम थोड़े है और दरिद्र हैं । तुम एक अनेक हो । 
शक्ति हो शक्तिशालिनी हो हमें वरदात दो जिसमें पुरुष की तरह मरें ।! 
फिर आँखें फाड़कर प्रखर स्वर में ऊपर की ओर देखकर बोला-दुगगे देवी !” 

हम थोड़े से दाँगियों ने अपने अन्तिम रक्त-कण से आपके देवालय की 
रखवाली की है । हमारे हृदय को अब इतना बल दो कि अन्त समय 
हमारे भीतर किसी तरह की हिचक न आवे और हम हँसते हँसते तुम्हारे 
झले की डोर पकड़कर पार हो जायें। माँ, माँ आशीर्वाद दो । 'दो, दो' 
की अन्तिम गूंज उस खोह में कई वार गूंजी-तरपति' का शरीर धिरकने 
लगा प्रमत्त होकर गाने लगा और ताली बजाने लगा--- 


सलिनिया, फुलवा ल्याओ नदन-वन के । 
ऊँची नीची घटिया डगर पहार 
जहाँ वीरा लेंगुरा लगाई फुलवार 
मलितिया, फुलवा ल्याओ नंदन-वन के | 
छोटी-सी रे मालिन लम्बे ऊके केश, 
फुलवा बीने पुरुष' क्ले वेस। 
मलिनिया, फ़ुलवा ल्याओ नदन-वन के। 
जीन-बीन फुलवा लगाई बड़ी रास, 
उड़ गये फुलवा रह गईं बास | 
सलिनिया, फुलवा ल्याओ नदन-बन के ? 


नरपति उठ खड़ा हुआ । गीत की गूँजती हुई तान में वह अपनी 
खोह के वाहर हो गया | शायद हल्दी के रज्भ में अपने फटे हुये कपड़े 
रख़ने के लिये। कुमुद ने सिर नवा लिया । हाथ जोड़कर अपने कोमछ 
फ्रण्ठ से गाने, लगी-- 

“पलिनिया, फुलवा नदत-वन के । 
बीन-बीन फुलवा लगाई बड़ी रास, । 
उड़ गये फुलवा रह गई बास ॥ 
मलिनिया, फुलवा ल्याओ नंदन-वन के । ” 
उस खोह में, उस रात्रि में उस धूमधाम में, उस प्रकार के चीत्कार 
में उस धाँप्र-धाँय, साँय-साँय में उस कोमल कण्ठ की वह स्वर्गीय तान 
समा गई-- 


चुन 


“उड़ गये फुलवा, रह गईं बास ।” 
+ जो क कह ही 

प्रभात-नक्षत्र क्षितिज के ऊपर उठ आया। दमक रहो था और 
मुस्करा-सा रहा था। वनराशि और नीचे की पवत-श्रेणी पर उसका 
मन्द मुदुल प्रकाश झर-सा रहा था ।, ु 

देवीसिह ने देखा प्रात.काल होने में अब क्षणक विलम्ब नही है । 
उसने रामनगर की ओर वह बँधा हुआ संकेत किया, जिसे. पाकर उस 
गढ़ी की तोपों को विराठा पर गोले बरसाने थे। उस संकेत पाने के 
आधी घड़ी बाद बिराटा पेर गोले आने लगे । 

तब देवीसिह ने सोचा, यह अच्छा नहीं किया यदि हमारी तोपों ने 
इन पागल दाँगियों को पीस डाला, तो अलीमर्दान का विरोध करने के 
लिये केवल हम'है । अब किसी तरह यहाँ से अलीमर्नाद को हटाना 
चांहिये । दिन निकलने के पहले. यदि हम विराठा पहुंच गये, तो कदा- 
चित हमारी ही तोपों से हमारा ही चकनाचूर हो जाय, इसलिये सूर्योदय 
तक केवल अलीमर्दान को खदेड़ने का उपाय करना ही ठीक जान पड़ता 
है। द 

देवीसिह ने अपने दल को आक्रमण करने का आदेश दिया । (अल्ला 
हो अक्रबर' के साथ 'दलीपनगर की जय, महाराज देवीसिंह की जय' की 
पुकारें सम्मिलित' हो गई । अलीमर्दात को अनजानी दिशा के आकस्मिक 
आक़मण के घकके को झेलने में विचलित हो जाना पड़ा; परन्तु उसके: 


विराठा की पश्मैती | ५७ 


सैनिक दलीपनगर के सैनिकों की तरह ही युद्ध के लिये तैयार खड़े थे । 
मुठभेड़ के प्रथम धक्के से पहले जरा पीछे हटकर फिर आगे बढ़े । आज 
अलीमर्दान बेतरह सचेष्ट था । .देवीसिंह भी कोई कसर नही लगा रहा 
था। दोनों ओर के सैनिक भी हाथ और्‌ हथियार दोनों पर प्राणों की - 
होड़ लगा रहे थे | बरावरी का युद्ध हो रहा था। दोनों घंयत तेजस्विता _ 
के साथ लड़ रहे थे। ऐसा भासित, होता था कि उस युद्ध का भाग्य- 
निर्णय एक वाल से टंगा हुआ है । 

प्रात.काल का प्रकाश होने तक देवीसिंह ने जमकर लड़ना ही ज्यादा 
अच्छा समझा । तितर-बितर होने में सारी योजना भ्रष्ट हो जांने का 
भय था । यही बात अलीमर्दान ने भी सोची | 


निदान, पूर्व दिशा में लाली दोड़ी । अन्धकार एक क्षण के लिये 
सघन और एक क्षण के लिये छिन्न-भिन्न सा होता दिखलाई दिया। 
- उत्सुकता के साथ देवीसिह ने जनादंत शर्मा और लोचनसिंह के दलों 
को आँख से टटोला । जनादंन की टुकड़ी तितर-बितर हो गई थी । 
कालपी के दल का एक भाग रामनगर की तलहटी में पहुंच गया था, 
दूसरा देवीसिह की वगल में ही जनारदन के एक भाग से उलझा हुआ था 
, और जलनांर्दत थोड़े से सैनिकों के साथ कालपी की दूसरी टुकड़ी से घिरा 
हुआ था। इसमें छोटी रानी भी भाग ले रही थीं लोचनर्सह का एक 
दस्ता कालपी के टुकड़े को अलीमर्दान की छावनी के पीछे निकल चुका 
था | लोचनरसिह कालपी वाले दस्ते पर एक ओर और अलीमर्दान के 
तैयार योद्धाओं पर दूसरी ओर अहार कर रहा था। 


लोचनसिंह को अपने तिकट देखकर देवीसिह ,ने- चिल्लाकर' कहा--- 
शावाश चामुण्डराय बढ़े चले जाओ । इस वाक्य को लोचनसिह या 
उसके किसी सैनिक ने नही सुन पाया, परन्तु देवीसिह के अनेक सैनिकों 
के मुंह से यह वाक्य एक साथ निकला। . 


लोचबसिह की ,छुकष्टी ते मी उत्तर छिधा--जआाये जभी ,जाये ३ . - 

जनादंन देवीसिह के और भो पास था देवी सिंह ने चिल्लाकर कहा- 
'जनादंत, घबराना नही । लोचनसिह और हमारे बीच में शात्रु अभी 
दबोचा जाद्रा है। देवी सिह इतने जोर से चिल्लाया था कि उसका गला 
भर्रा गया और उसे खांसी आ गई | खाँसी ने उसके सिर को जरा नीचा 
कर दिया और तिरछा भी, इसलिये एक स्थान मे आई हुई एक अंचक 
गोली उसके कान को लेती हुई चली गईं, परंतु प्राण बच गया । 
चिन्ता के साथ अलीमर्दान ने देखा । भयानक उत्तेजना के साथ 
उसकी सेना मे जनार्दत के खण्ड पर वार करने शुरू किये। जनादद॑न के 
लिये पीछे हटने को न स्थान था, न अवसर । इसलिये बह देवी सिंह की 
ओर ढलने लगा। देवीसिंह के सैनिकों की मार के कारण कालपी के 
सैनिकों ने जनादंत को स्थान दे दिया और वह्‌ अपने सैनिकों सहित 
देवीसिंह की दुकड़ी के साथ आ मिला । 
'महाराज देवीसिंह की जय !” इस छोर से अतुल ध्वनि हुई । 
'महा राज देवीसिह की जय ?' लोचनर्सिह के दल से प्रचण्ड शब्द 
गूंज उठे । 
रामनगर के गढ़ से विराटा की गढ़ी पर निशाना वाँधकर घाँय- 
धाँय गोले बरसने लगे और उसकी दीवारें एक-एक करके टूटने लगी । 
एक गोला मन्दिर पर गिरा। उसका एक भाग खण्डित हुआ । दूसरा 
गिरा, दूसरा भाग खण्डित हुआ। तीसरा गिरा, वह घुस्स होकर रह 
गया। इत्तनी धूल उड़ी कि चारों ओर छा गई। पत्थरो और ईटों के 
इतने टुकड़े टूटकर बेतवा की धार में गिरे कि पानी छरं-छर्र हो गया। 
रामनगर की तोपो के मुंह बन्द करने का कोई उपाय देवोसिह के 
हाथ में न था। पहले रामनगर फिर बिराटा की ओर चिन्तित हृष्टि से 
देवीसिह ने देखा ।'आाँखों में आँसू आ गये । वे कान की जड़ से बहने 
वाले खून में ढलकर जा मिले । 
आह भरकर उसने कहा--'मेरे हाथ से मन्दिर दूटा । हे भगवन, 
किसी तरह इयः युद्ध'को बन्द करो---चाहे मेरा प्राण लेकर ही ।!' 

परन्तु न तो रामनगर की तोयों ने गोले बरसाने बन्द किये और न 
देवीसिंह का प्राण ही किसी ने उस समय ले पाया । 
विराटा की टूटी. हुई दीवारों से फटे चिंथड़े पहने हुये सवदलसिंह के 
सैनिक दिखलाई पड़ने लगे। उनके चिथडे पीले रंगे हुये थे। सिर से 
फटे हुये साफों के चिथड़े लहरा रहे थे, मानो विजय-पताकाये हों । राम- 
न्गर की तोपों से वे नही डर रहे थे । उनकी तोपें कभी अलोमर्दाव और 
कभी जन दंन की टुकड़ियों पर आग उगल रही थीं। परन्तु एक गोले 
के बाद दूसरे के चलने में वराबर अन्तर बढ़ता चला जाता था। 
सूर्योदय हुआ---उसी सज-धज के साथ, जैसा असंख्य युगों से होता 
, चला आया है । सूर्य की किरणों ने भी विराटा के दुर्बल, विवर्ण सैनिकों 
के पीले वस्त्र-खण्डों की ओर झाँका और उनकी दमकती तलवारों को 
चमका दिया, मानो रश्मियों ने उन्हें अधघे दिया हो । 
विराठा के सैनिक उन दूटी-फूटी दीवारों के पीछे डटे हुये थे । 
बाहर निलककर लड़ने को अब नही आये थे । 


देवीसिंह ने इन पीत-पठ-धारियों की चुप्पी का अर्थ समझ लिया । 
आह भरकर मन में कहा--'इसका पाप भी मेरे सिर आना है। किस 
कुघड़ी में दलीपनगर का राजसमुकुट मेरे माथे पर रक्खा गया था ! एक 
ही क्षण पीछे देवीसिंह ने दांत पीसकर निश्चय किया---इन्हें अवश्य 
बचाऊँगा, चाहे होड़ में दलीपनगर नहीं, सारी पृथ्वी और स्वर्ग को भी 
भले ही हार जाऊँ और चिल्लाकर बोला--4ढ़ो बढ़ो । क्या खड़े होकर 
युद्ध कर रहे हो ? आज ही माँ का ऋण चुकाना है। बढ़ो और मरो। 
इससे अच्छी मृत्यु कभी नही मिलेगी ।* 
सैनिक बढ़े और उन सबके आगे उछलता हुआ देवीसिंह । 
सूर्य की किरणें कान की जड़ से बहने वाले रक्त को दमक देने 
लगी । अपने राजा को घायल और उछलकर सबसे आगे बढ़ा हुआ 
देखकर दलीपनगर के योद्धा सब ओर से अलीमर्दान की सेना पर . 
पिल पड़े । 

[ ६१०५ । 
परन्तु अलीमर्दान वाले दरते ने इस भीषण आक्रमण को उसी तरह 
रोक लिया, जैसे ढाल तलवार का बार रोक लेती जिस ओर से 


लोचतसिंह आक्रमण कर रहा था, उस ओर कालपी .की एक दुकड़ी ने 
भयड़ूर संग्राम आरम्भ कर दिया । परन्तु वह दो तरफ से घिर गई । 

अलीमर्दान देवीसिह के सैनिकों से लड़ता-भिड्ता, पंक्तियों को 
चीड़ता-फाड़ता नदी के किनारे आ गया, जहाँ रात के आरम्भ से ही 
विराटा के कुछ सैनिक प्रहरी का काम कर रहे थे। उन्हे थोड़े-ते क्षणों 
में समाप्त करके वह अपने कुछ सैसिको सहित साव पर चढ़ गया। 
उसके एक दस्ते ने त्तीरवर्ती गाव पर अधिकार कर लिया | विराटा-गढी 
की फटी दीवारों में से वन्दूकों की एक बाढ़ चली । अलीमर्दान के कुछ 
सैनिक हताहत हुये । उसके और सैनिक प्रचुर संख्या मे पानी में कूद 
पड़े । वहाँ धार छोटी थी वे लोग जल्दी घ्वस्त मन्दिर के पीछे वाली 
पठारी पर आ गये । अलीमर्दान भी वही नाव द्वारा आ गया। 

: देवीसिंह प्रबल पराक्रम से ही अलीमर्दान के शेप सैनिकों को पानी 
मे कूद पड़ने से रोक सका । उसके दल ने उन लोगो को थोड़ा-सा पीछे 
हटाथा फिर देवीसिंह भी अपने कुछ सैनिकों के साथ पानी में कूद पडा । 

अलीमर्दान और उसके संनिक दौड़ते हुये ऊपर चढ़े । 

विराटा के पीत-पट-धारी अपनी टूटी दवारों के वाहर निकल पड़े । 
तलवारों से सिर और घड़ कटने लगे । अलीमर्दान के सैनिक कवच बोर 
झिलम पहिने हुये थे, तो भी दाँगियो की तलंवारों ने उन्हें चीर डाला-। 

सबवदलसह ने अलीम़र्दान को ललकारा--जब तक इस बढ़ी में 
दाँगी का जाया जीवित है, तेरी साध पूरी न हो पायगी । ले ।' 


अलीमर्दान चतुर लंड़ाका था। सबदलसिंह के बार को बचा गया। 
ओर फिर उसने अपनी तलवार का ऐसा प्रहार किया कि उसका दाँया 


, हाथ कंधे से कटकर जलग जा गिरा । 'सबदलसिह भू शायी हो गया। 


बन 

बेतवा की मंदगामिती-धारा पर रपट-रप्टकर चमकने वाली किरणों की 
ओर उसकी दृष्टि थी । - 

फिर जो कुछ हुआ, वह थोड़ेनसे क्षणों का काम था । सबदलसिह के 
योद्धा अलीमर्दान के बचे हुये दस्ते की तलवारों की नोकों पर झूम-झूम- 
कर आ दूटने लगे । अलीमर्दान के थोड़े से ही कवचधारी उन लोगो से 
वच पाये | परन्तु दाँगी कोई न बचा । जगह-जगह कटे-कुटे शरीरों के 
ढेर लग गये । 'केशरिया बानों' से ढंकी हुई पृथ्वी हल्दी से रज्भी मालूम 
होती थी, मानो रण-चंण्डी के लिये पांवड़ा बिछाया गया हो । 

देवीसिंह ने अपने थोड़े से सैनिकों-सहित गढ़ी के नीचे आया। विलम्ब 
हो गया था। अलीमर्दान गढ़ी में प्रवेश कर चुका था । 

देवीसिंह अपने थोड़े से सैतिकों को, जो उस पार थे, नदी. में कूद 
पड़ने के लिये हाथ झुकाया । 

इतने में कुञ्जरसिंह ने एक गोला दलीपनगर की इंसी टुकड़ी पर 
फेंका । इस कारण इन्हें जरा पीछे हटना पड़ा । परन्तु दलीपनगर की 
सेना का एक बहुत बड़ा भाग नदी:किनारे के जरा ऊपरी भाग से पानी 
में कूद पड़ा। और वेग तथा व्यग्रता के साथ देवीसिह की ओर आने 
लगा। देवी सिंह धीरे-बीरे'गढ़ी की टटी दीवारों की ओर चढ़ने लगा। 
पीले कपडों से ढकी 'हुई मृत और अद्धढ-मृत देहों को देखकर उसका 
कलेजा धँसने लगा और पैर लड़खड़ाने लगे । वह॒गढ़ी के भीतर न जा 
सका । धार तैरकर आने वाले अपने सैनिकों के आते तक वही ठिठक 
गया। पीले बस्त्रों से ढक हुये लोह-लुहान शवों की और फिर आँख 
गई । होठ दबाकर मन में कहा--क्ुन्जरसिह की हिंसा वे इन्हें मुझसे 
न मिलने दिया । हे 

[ १०६ ] 
कुञ्जरसिह की तोप «का वह अन्तिम गोला था। उसे दागकर 

कुञ्जरासिह अपनी तोपो को नमस्कार कर खोह की ओर तेजी के साथ 
आया। खोह के बाहर उसे वीणा-विनि दित स्वर में सुनाई पंड़ा-- 


३६२ . विरादा की पदह्चिनी 


“नलिनिया, फुलवा ल्याओ नंदन-वन के । 
बीन-वीन फुलवा लगाई बड़ी रास, 
उड़ गये फुलवा रह गई वास । 
मलिनिया, फ़ुलवा ल्याओ नंदन-वन के । 

“उठो चलो । कुज्जरसिह ने खोह में धसकर कुमुद से कहा--- 
“मुसलमान घूस आये । हमारे सब सैनिकों ने, जोहर कर लिया है ।' 

कुमुद खड़ी हो गई: मुस्कराई । परन्तु आँखों में एक विलक्षण 

प्रचण्ठता थी | वोली---सव ने जौहर कर लिया है ! सब ने ? अच्छा 
किया । चलो, कहाँ चलें ?' 

ध्तदी के उस पार गढ़ी के पूर्व की ओर से । अभी वह्दां कोई नहीं 
पहुंचा है । हम दोनों चलेंगे ।' 

हाँ, दोनों चलेंगे उस पार, परन्तु अकेलें-अकेले । 

'मैं समझा नही ।कुज्ज्जरसिह ने व्यग्रता के साथ कहा । 

“मैं उस ओर से जाऊँगी, जहाँ मार्ग में कोई न मिलेगा ।' कुमुद 
दृढ़ता के साथ वोली--आप उस ओर से आयें, जहाँ जौहर हुआ है । 
हम लोग अन्त में मिलेंगे । 

और उसने अपने आँचल के छोर से जद्भली फूलों की गूंथी हुई एक 
माला निकाली और कुजड्जर के गले में डाल दी। उस माला में फूल 
अधखिले और सूखे थे 


कुन्जरतसिह मे कुमुद को छाती से लगा लिया । कुमुद तुरन्त उससे 
अलग होकर बोली---यह मेरा अक्षय भंडार लेकर जाओ अब मेरे पास 
और कुछ नहीं ।' कुमुद के आँसू आ गये । उसने उन्हें निष्ठुरता के साथ 
. पोंछ डाला । थीड़ी दूर पर लोगों की अाहट सुनकर कुंमुद ने आदेश के 
: स्वर में कहा---जाओ । खड़े मत रहो। मुझे मार्ग मालम है । फिर 


जाते-जाते सुड़कर बोली--मेरा मार्ग निःशेक है; तुम अपना असंदिग्ध 
करो । 


2 

मैं अभी आकर मिलता हुूं। तुम चलो | कुज्जरसिह ने कहा। 
कुमुद तेजी के साथ एक ओर चली गई और दूसरी ओर तेजी के साथ 
कुड्जरसिह | 

उन दोनों के चले जाने के थोड़ी देर बाद अलीमर्दान अपने लहू- 
लुहान सैनिकों के साथ आ घम का । जब वहाँ कोई न मिला, उसने अपने 
सैनिकों से कहा--“यही कही है। इन चट्टानो में तलाश करो मैं इधर 
देखता हूं। कुछ लोग इधर से आने वालों को रोकले के लिये मुस्तैद 
« रहना ।' 

अलीमर्दान और उसके कुछ सैनिक इधर-उधर ढूँढ़ने-खोजने लगे। 
जिस ओर कुज्जरसिह गया था, उसी ओर अलीमर्दान गया । एक ऊँची 
चट्टान पर खड़े होकर अलीमर्दान ने घीरे से अपने निकटवर्ती एक सैनिक 
से कहा--वह देखो, धीरे-धीरे उस ढालू चट्टान की तरफ जा रही है। 
कमाल है, देखो ।! 

[ १०७ ] 


कुब््जर को मार्ग मे-देवीसिंह मिल गया। ; 

तुम कहाँ जा रहे हो ?' देवीसिह ने पुछा और जो वात वह कहना 
नही चाहता था, वह उसके मुंह से निकल गई - तुमने जौहर नही 
किया ?* 

कुब्जर ने भी अपने कपड़े पीले किये थे, परन्तु वह सार्वजनिक 
बलिदान में अपनी तोपों की धुन के कारण शामिल न हो पाया था । 
देवीसिंह की वात उसके कलेजे में काटे की तरह चुभ गई । 

वोला--जौहर ही के लिये आग्रा हुं आज जीवन-भर की कसक 
मिठाऊँगा । तुमने मेरे स्वत्व का अपहरण किया। तुम्हें मारे बिना मुझे 
कभी चैन न मिलेगा । तुम्हारा सिर काटने से बढ़कर मेरे लिये कुछ भी, 
नही * और देवीसिंह पर वार करने लगा । बार सम्भालते हुये देवीसिंह 
ने कहा-- स्वर्ग या नरक जो तुम्हारे भाग्य में होगा वहीं अभी भेजता 
हैँ. 5 आर मर 

लडाई के लिये स्थान उपयुक्त न था, इसलिये स्वभावतः दोनों 
लड़ते-लड़ते नदी की एक ढालू पठारी की ओर क्रमशः चले गये । 
.. दलीपनगर की सेना ने अपने राजा को इस विपत्ति में ग्रस्त देखा । 
अलीमर्दान भी बहुत अधिक सैनिक लेकर बविराटा की गढ़ी में: नही गया 
था, इसलिये उसकी सेचा भी अपने नायक की रक्षा के लिये उत्राहित 
हो उठी । दोनों दल नदी की ओर झुके और परस्पर लड़ते-भिड़ते पानी 
में कूद पड़े । लोचनसिंह पीछे से दवाता हुआ भा पहुंचा । जंनादं॑न भी 
दौड़ पड़ा। इसी भीड़ में एक ही स्थान पर रामदयाल, लोचनसिह और 

' छोटी राती आ भिड़े । 

रानी ने लोचनसिंह पर तलवार उठाई और कहा-- ले वेईमान, 
मूर्ख ” लोचनसिह के पैर को इस बोर ने थोड़ा-सा घायल कर दिया | 
लोचनमिंह बोला--दलीपनगर की दुर्दशा के कारण को अभी मिठाता 
हूं । और आँधी की तरह तलवार घुमाकर- लोचनसिंह ने छोटी रानी 
की भूलोक-यात्रा समाप्त कर दी । 

रामदयाल खिसका । कहता गया---दाऊजू, मैं लड़ाई में नहीं हूं । 
मैं तो किसी को ढूँढ़ रहा हूं । 

जो जन्म-भर किया है, वही किया कर नीच !लोचनसिंह ने लात 
मारकर कहा और वह तुरन्त अपनी सेना के आगे पानी में कूद पड़ा 
रामदयाल एक चट्टान पर से भरभराकर पत्थरों से टकराता हुआ पानी 
में जा गिरा और फिर कभी नही देखा गया ।_ - 

नदी की वह छोटी धार उतराते हुये सिपाहियों से भर गई | कोई 
कूदते जा रहे थे, कोर! तैरते और कोई गढ़ी के त्ञीचे पहुंचते जा हे थे । 

उधर खुली और विस्तृत जयह पाकर कुझ्जरसिंह देवीसिंह पर 
बार करने लगा। दलीपतगर और कालपी के भी कुछ सैनिक लड़ते- 
लडते इसी ओर आ रहे थे ढानू चट्टान के घारवर्ती छोर की ओर कुमुद 
सरकती जा रही थी और पीछे-पीछे अलीमर्दान। वह शीघत्ष गति से 
और अलोमर्दान हथियारों के बोझ के मारे जरा धीरे घीरे | 

कुजरसिह ने देवीसिंह पर वार करते-करते उस ओर देखा । हाथ 
शिथिल हो गया । हाॉँपते-हाँपते बोला--'प्रलय हुआ चाहती है। 


अभी,एक क्षण की भी कसर नहीं'।' देवीसिंह ने कहा और तलवार 
का भरपूर हाथ दिया । कुज्जरसिह का सिर धड़ से कटकर अलग जा 
पड़ा । गले की माला छिन्न हो गईं। सूखे हुये फूल पर रक्त का छींटा 
पड़ । सूर्य की किरण[में वह्‌ चमक' उठी भानों अनेक रश्मियों की ज्योति 
उसमें समा गई हो । 
अलीमर्दान और कुमुद के बीच में अभी कई डगों का अन्तर था। 
देवीसिह उसी ओर लपका । 
कुमुद शान्त गति से ढालू चट्टान के छोर पर पहुंच गई। अपने 
विश्ञाल नेत्रों की पलकों को उसने ऊपर की ओर उठायथा। उड्जली में 
पहनी हुईं अंगूठी पर किरणे फिसल पड़ीं । दोदों हाथ जोड़कर उसने.धीमें - 
धीमें स्वर में गाया--- | 
मलिनिया, फुलवा ल्याओ नन्‍्दन वन के।. 
बीन-बीन फूलवा लगाई बड़ी रास; 
उड़ गये फुलवा, रह गई बास ।” 
उधर तान समाप्त हुई, इधर उस अथाह जल-राशि में पैंजनी का 
“छम्म' से शब्द हुआं। धार ने अपने वक्ष को खोल दिया और तांन-समेत 
उस कोमल कण्ठ को सावधानी से अपने कोश में रख लिया ! ह 


ठीक उसी समय वहाँ अलीमर्दान भी आ गया । घृटनां नवाकर उसने 
कुमुद के वस्त्र को पकड़ना चाहा, - परन्तु बेतवा की लहर ने मानो उसे 
फटकार दिया। मुट्ठी बाँधे- खड़ा रह गया । 

इतने में रक्त से रड्भी तलवार लिये हुये देवीसिह आ पहुंचा । अली- 
मर्दान ने तलवार-समेत अपने दोनो हाथों को अपनी छाती पर कसकर 
कहा-- आप---'राजा देवीसिंह है ? 

हाँ सम्भालों ४ देवीसिह ने उत्तर दिया । 

क्या झलक थी महाराज ! लड़ने का कोई भी लक्षण न दिखलाते 
हुये अलीमर्दान वोला--बहुत हो चुकी । अब बन्द करिये। आप दलीप- _ 
नगर पर राज्य करिये | हम लोग लड़ना नहीं चाहते । '्रम ने हमारे- 
आपके बीच में वैर खड़ा कर दिया था 

« दोनों पक्षों के सैनिक मतवाले से दौड़ते चले आ रहे थे । अलीमर्दान 

ने निवारण , करने के लिये जोर से कहा--दृर रहो । चट्टान की उस 
छोटी-सी खोह पर जो मिट्टी है, उसके पास मत आना । उसमें पश्चिनी 
के पैर का और सरकने का चिन्ह बना हुआ है। उससे दूर रहना ।' 

तलवार नीची करके देवीसिंह ने कहा--पर्मिनी का नाम आपके 
मूंह से अच्छा नही लगता नवाव साहब । आप ही ने उनके प्राण लिये 
है आप यहाँ से जाइये । यह स्थान हमारी पूजा की चीज है ।' 

अवश्य । अलीमर्दान क्षीण हँसी हेंसकर बोला--तभी आपकी 
_तोपों ने उसकी एक-एक ईंट धूल में मिला दी है।।. 

सेनिको की भीड़ बढ़ती चली जा रही थी, . परन्तु वे लड़ नही रहे 
थे। रण का उत्साह एक अभिर््दिचत उत्सुकता में परिवर्तित हो गया था, 
एक ओर,से घायल लोचनसौिंह और दूसरी ओर से लहू लुहात मुसलमान 
नायक वहाँ आये | तायक ने अपने नवाव से कहां---क्या चली गई ? 
चिड़िया हाथ से उड़ गई ? लड़ाई क्‍यों वन्‍द कर दी गई ? 


लोचनसिह ने लपककर सरदार पर तलवार का बार किया और 
कहा--यह उड़ी चिड़िया ।” वह हत होकर गिर पड़ा । 

दोनों ओर के सैनिक ऊँचे-नीचे इधर-उधर भिड़ गये । अलीमर्दाव 
ने तलवार नहीं उठाई। अपने सैनिकों को रोकते हुये वोला--लड़ाई 
बन्द करो। महाराज देवीसिंह के साथ हमारी सन्धि हो गई है ।! फिर 
पास खड़े हुये देवीसिंह से कहा--रोकिये अपने सिपाहियों को । नाहक 
खून खराबी को बचाइये । देखिये, अपने प्यारे सरदार को अपनी आँख 
के सामने मारे जाते हुये भी क्रोध नही आ रहा है । -: 

.._देवीसिंह ने कड़ककर लोचनसिह से कहा---तुम्हारे जैसा सूर्ख पशु 
इंढ़ने पर नहीं मिलेगा । शान्त हो जाभो, नहीं, तो तुम्हारे ऊपर सुझे 
हथियार उठाना पड़ेगा | 


उसने हमें वहुत सताया था, इसलिये मार दिया।' लोचनसिह बोला- 
छोटी रानी को समाप्त कर ही आये है । अव यदि तवाव साहब के मत्त' 
में कोई साथ हो, तो इनके लिये भी तैयार हूं । | 

. “निकल जाओ यहाँ से पशु ।' देवीसिह ने ऋद्ध होकेर कहा--“नहीं 

तो किसी से निकलवार्ऊ ? जनादंन ? कहाँ है जनादन १ 

भीड के एक कोने से आहत जत्नादंन सामने आ गया । परन्तु राजा 
और मल्त्री में कोई बात नही होने पाई, बीच में ही लोचनसिह बोल 
उठा--ऐसे क्रतघ्ल राजा के राज्य में जो रहे, उसे धिक्‍कार है। यह 
पड़ी है पत्थरों पर तुम्हारी चामुण्डराई । और उसमे अपने फेंटे को बड़ी 
अवहेलना से चट्टात पर फेंक दिया । बह फरफराकर घार में बह गया । 
लोचनर्सिह तीज से वहाँ से अदृश्य हो गया । कि 


. अलीमर्दान और देवीसिंह के वीच कुछ शर्तों के साथ सन्धि स्थापित 
हो गईं। सब लोग लौठकर धीरे-धीरे चले | अभी ढालू चर्ट्ठान के सिरे 
पर पहुंच न पाये थे कि कुछ सिपाही अचेत, आहत गोमती को देवीसिह 
के सामने ले आये। 

क्या महारानी ?' देवीसिंह ने पुछा--पुरस्कार के लिये ले आये 
हो ? मिलेगा, पर यहाँ से सवको ले जाओ । 

रानी नहीं है महाराज !” एक सैनिक ने उत्तर दिया--उनका 
रुण्ड तो उस पार पड़ा है। यह कोई और है । कहती थी राजा 'के पास 
ले चलो, बदला लेना है। इतना कहकर अचेत हो गई । इसके पास - 
'तमख्चा था। वह हमने ले लिया है - । 

'दैवीसिंह-ने जरा वारीकी के साथ देखा | एक आह ली और कहा- 

भमरणासन्न है ।' 

सैनिकों ने अचेत गोमती को नीचें रक्खा | देवीसिंह ने उंसके सिर 
 पर॑ं हाथ फेरा । एक क्षण वाद गोमती ने आँखें खोलीं । भूली-मटकी हुई 
दृष्टि । फिर तुरन्त वनन्‍्द कर ली । एक वार मुंह से धीरे से तिकला-- 
“रामदयाल !! और वह अस्त हो गई । 


अलीमर्दान अपनी सेना लेकर चला गया देवीसिंह दाँगी वीरों के 
शवों के पास गयां। सिर नवाकर उसने' प्रणाम किया । उसके सब 
सैनिकों ने नतमस्तक होकर नमस्कार किया ।' 


देवीसिंह ने कहा--अपनी वान पर अठल थे ये। अपनी वान पर 
निशचलता के साथ ये मरे | इन्हें, मरने में , जेसा सुख मिला होगा हमें 
कदाचित्‌ जीवन मे भी न मिलेगा । बहुत समारोह के साथ इनकी दाह: 
क्रिया की जानी चाहिये । देवीसिह का गला भर क्षाया । 


फिर संयत होकर, थोड़ी देर में बोला--/विराटा का गाँव किसी 
अन्य को जाग्रीर में कभी नहीं दिया जायगा । जब तक दाँगियों में कोई 
भी वचेगा, उसी के हाथ में यह गाँव रहेगा ।* 


फिर जनादंन शर्मा और अपने सरदारों को वह उस स्थान पर ले 
गया जहाँ जाकर कुमुद ने आत्म-वलिदान किया था। वह स्थान मन्दिर 
के सामने जरा हटकर दक्षिण की ओर था। ढालू चट्टान पर बारीक 
मिट्टी का. एक वहुत हल्का घर जमा था। उस पर कुमुद के पद और 
सरकने के चिन्ह अद्धित ये । दह की लहरें सजग और चपल थीं । देवी- 
सिंह को रोमांच हो जाया । उस ओर ऊच्छली से संकेत करते हुये जना- 
देन से कहा-दिवी ये अन्तिम चिन्ह छोड़ गई हैं लहरें कुछ कह सी रही 

हैं। उनके नीचे से पैजनी की ध्वनि अब भी जाती जान पड़ती है ।! 


जनाद॑ंन थके हुये श्वर में वोला--महाराज, हम लोगों के आने में 
बहुत विलम्ब हो यया ।/ 

'जनादंत । राजा ने कहा---कुण्जरसह की मादानी ने मेरी सारी 
योजना पर पाती फेर दिया । दह की लहरों पर से आँख को हटा कर 
एढ क्षण बाद बोला--इन चिन्हों को इस चट्टान पर ज्यों का त्यों 
अद्धित करवा देता चाहिये । लोग पर्वो पर आकर इस पुण्य-स्मृति से 

अपने को पविन्न किया करेंगे ।! 

जो आज्ञा । जनाद॑न ने उत्तर दिया । - देवीसिह.ने _दह की ओर 
देगा *। * अल 

अभी-अभी थोडी देर पहले किसी की उंगली की अंगूठी ने सूर्य की 
किरणों से होड़ लगाई थी । अभी-अभी थोड़ी ही देर पहले उस जलराधि 
पर 'छम्म' से कुछ-हुआ । किसी आलौकिक सौन्दर्य का उस शब्द के 
साथ सम्बन्ध था और लहरों पर पवन में वह गीत गूंज रहा धा-- 

'उड़ गये फुलया, रह गई बास ।' 


